
Introducere 


Despre Sfântul Grigorie de Nyssa există o literatură uriaşă. S-a scris mult despre 
legătura lui cu Platon, deşi se recunoaşte în general că, cu toată folosirea formală a 
unor noțiuni şi termeni proprii lui Platon, viziunea Sfântului Grigorie este esențial 
deosebită de a aceluia, prin transcendenţa ce o recunoaşte lui Dumnezeu şi prin 
apropierea lui Dumnezeu de noi prin Hristos şi prin harul Lui. 


Hans Urs von Balthasar vorbeşte chiar de nişte trăsături faustice la Sfântul Grigorie 
de Nyssa, având în vedere nesăturata lui tensiune după cunoaştere şi conştiinţa 
despre neputinţa de a ajunge vreodată la capătul cunoaşterii necuprinsului 
dumnezeiesc. Dar aşa cum nu se poate ajunge la hotarele necuprinsului dumne- 
zeiesc, nu se poate ajunge nici la hotarul binelui, la sfârşitul realizării lui prin 
virtute. Căci înaintarea în bine este una cu înaintarea în Dumnezeu. Şi binele nu are 
hotar, pentru că Dumnezeu, care e una cu binele personal desăvârşit, nu are hotar. 


In scrierea despre Viaţa lui Moise, Sfântul Grigorie «evidenţiază cu o strânsă con- 
secvenţă logică neputinţa definirii virtuţii desăvârşite. Numai finitul poate fi 
definit; acesta are desăvârşirea înlăuntrul graniţelor lui... 


Virtutea nu e o stare, desăvârşirea în virtute nu e un rezultat, starea virtuoasă nu 
e o posesiune a virtuţii. Desăvârşirea nu Stă în faptul de a fi împlinit nişte legi. 
Prin aceasta se depăşeşte conceptul de virtute în sensul cel mai adevărat al 
cuvântului. Virtutea nu se poate înţelege, căci aceasta ar presupune o definire a 
virtuții. Înțelegerea virtuţii ar însemna un Sfârşit al virtuţii, care nu are hotarul 
ei decât în opusul ei, în patimă. Numai patima mărgineşte virtutea. Vorbirea 
despre virtute apare deci cu neputinţă. 


Şi de fapt, Sfântul Grigorie nu dă o învăţătură sistematică despre virtute; pentru el 
virtutea este, mai de grabă, o mişcare spre Cel cu adevărat desăvârşit, spre 
Dumnezeu». 

Mişcarea fără sfârşit a omului spre cunoaşterea lui Dumnezeu - cunoaştere care e 
nedespărţită de făptuirea binelui în propria fiinţă, întrucât cunoaşterea de Dumne- 
zeu €e totodată unirea nehotărnicită cu realitatea Lui nesfârşită - constituie tema vic, 
existenţială, a gândirii Sfântului Grigorie de Nyssa, şi este totodată tema practică a 
realizării sale ca om. 


Sfântul Grigorie de Nyssa, fratele mai tânăr al Sfântului Vasile, s-a născut în jurul 
anului 335 în Cezareea Capadociei, din acei minunaţi părinţi creştini, Vasile şi 
Emilia. Din cei zece copii ai lor, trei (Vasile, Grigorie şi Petru) au ajuns episcopi, 
iar O soră, Macrina, a tost un model de viaţă sfântă. 


Pregătirea intelectuală şi duhovnicească şi-a făcut-o Grigorie sub îndrumarea fra- 
telui său mai mare. El nu numai că numeşte pe fratele său, Vasile, «părintele şi 
învățătorul» său şi al fratelui său mai tânăr, Petru, ci declară că n-a avut alt 
«învăţăton» decât pe Vasile. 


La început se hotărâse pentru intrarea în cler şi primise slujirea de citeţ, dar apoi fu 
atras de scrierile filosofice necreştine şi voia mai bine să fie numit «retor, decât 
creştin». Îndemnurile fratelui Vasile şi ale prietenilor l-au întors însă la calea de 
slujitor al Bisericii. 


O vreme a trăit viață de căsătorie. La anul 385 Sfântul Grigorie de Nazianz îl 
mângâie pe Sfântul Grigorie de Nyssa pentru moartea soției sale, Teosevia, «soţie 
de preot cu adevărat sfântă». Dar se pare că cei doi soţi se despărţiseră cu mult 
înainte, prin bună înţelegere, îmbrățişând amândoi viaţa monahală. Căci încă în 
scrierea sa Despre feciorie, alcătuită la 370 sau 371 la îndemnul fratelui său Vasile 
(devenit episcop la 370), îşi exprimă regretul că n-a rămas necăsătorit ca să poată 
ajunge «la culmea fecioriei». 


La această convingere şi la hotărârea pentru viaţa de monah trebuie să fi ajuns 
amândoi soţii cu destul timp înainte de alcătuirea scrierii Despre feciorie (poate cu 
mulți ani înainte). Timpul acesta l-a petrecut Sfântul Grigorie la mânăstirea Iris, 
din Pont, unde Sfântul Vasile se retrăsese dinainte de 358. De acolo l-a scos 
Sfântul Vasile, după cât se pare, spre sfârşitul anului 371, şi I-a aşezat în scaunul 
de episcop de Nyssa, un oraş nu departe de Cezareea şi dependent bisericeşte de 
acest loc, unde Sfântul Vasile era arhiepiscop. Dar, numai silit de fratele său a 
primit Sfântul Grigorie această înaltă răspundere. 


Bunătatea lui dusă până la naivitate i-a pricinuit de fapt unele greutăţi nu numai 
lui, ci şi fratelui său, Vasile. În iarna lui 375/376, pe baza unor acuze calomnioase, 
a fost luat din oraş de o gardă militară din ordinul conducătorului politic arian din 
Cezareea Capadociei, şi la intervenţia acestuia, după ce Sfântul Grigorie evadase 
de sub escortă, un sinod de episcopi, ţinut la Nyssa în absenţa sa, I-a scos din 
scaun. Dar comunitatea i-a rămas credincioasă. 


După moartea împăratului arian Valens, întâmplată în august 378, Sfântul Grigorie 
se putu întoarce în orăşelul său, populaţia pregătindu-i o primire triumfală. 


În octombrie 379 luă parte la un sinod din Antiohia, care s-a ocupat în mod prin- 
cipal cu apolinarismul. Din însărcinarea sinodului făcu după aceea o vizitaţie 
canonică prin eparhiile Pontului şi cu această ocazie, prin aprilie 380, avu să 
prezideze o alegere de mitropolit în Sevaste din Armenia mică. Spre cea mai mare 
surpriză a sa, votul îl desemnă ca mitropolit pe el însuşi şi cu toate că protestă şi 
vol să plece în orăşelul său, fu reţinut în această slujbă aproape cu sila. De-abia 
după câteva luni se putu întoarce iarăşi «în cortul său», în Nyssa. 


La Sinodul II ecumenic, din 381 (Constantinopol), Sfântul Grigorie participă ca 
unul din teologii de mare autoritate. În scopul îndeplinirii hotărârilor Sinodului, un 
decret al împăratului Teodosie, din 30 iulie 381, dispunea ca toți ereticii din 
eparhiile Pontului, care nu se aflau în comuniune cu episcopii Heladie din 
Cezareea, Otreius din Melitine (Armenia mică) şi Grigorie de Nyssa, să fie 
expulzați. 


Sfântul Grigorie mai veni după aceea de câteva ori la Constantinopol. 


În iulie 385 sau 386 ţinu, la un scurt interval, două cuvântări funebre la moartea 
prinţesei Pulcheria, singura fiică, în vârstă de şase ani, a împăratului Teodosie şi a 
mamei ei, împărăteasa Facilla, moartă la scurt timp după fiica ei. A participat şi la 
sinodul din Constantinopol, din 394. 


După aceea nu se mai aminteşte numele lui. Probabil a murit chiar în 394. Biserica 
a rânduit ca zi de pomenire a lui 10 ianuarie. 


Scrierile 


Bogata lui activitate de scriitor cuprinde scrieri exegetice şi omilii, scrieri 
dogmatice, ascetic-duhovniceşti, cuvântări şi epistole. Dar aproape toate scrierile 
lui au un accentuat caracter ascetic-duhovnicesc, căci el nu face o exegeză pur şi 
simplu a cărților sau a unor locuri din Scriptură, sau o expunere pur teoretică a 
învățăturilor dogmatice, ci totdeauna explicarea textelor din Sfânta Scriptură îi dă 
prilejul de a descrie condiţiile şi modul înaintării credincioşilor în viaţa duho- 
vnicească, iar expunerile dogmatice îi dau de asemenea prilejul de a le arăta ca 
temeiuri pentru viaţa duhovnicească. 


1. Dintre tratatele sau omiliile unde se ocupă în scop dogmatic sau duhovnicesc cu 
texte din Sfânta Scriptură, amintim pe cele mai principale. 


Între ele sunt două care se ocupă cu referatul biblic al creaţiunii: 
— Despre alcătuirea omului (P. G., 44, 125-250) şi 
= Tâlcuirea apologetică la Hexaimeron (P. G. 44, 61-214). 


Cea dintâi vrea să fie o continuare a Omiliilor Sfântului Vasile la Hexaimeron, care 
n-a apucat să se ocupe şi de crearea omului. E scrisă îndată după moartea Sfântului 
Vasile (1.1.379) şi a fost închinată fratelui său, Petru. Ultima e un răspuns la unele 
întrebări ale aceluiaşi frate, prin care lămureşte unele nedumeriri ale acestuia, 
trecând spre sfârşit la unele speculaţii filosofice. E scrisă curând după Despre 
alcătuirea omului, poate în vara lui 379. 


= Dacă aceste două scrieri dau în general o explicare literală a textului Sfintei 
Scripturi, În Viaţa lui Moise - Sfântul Grigorie vede în toate faptele istorice 
ale lui Moise sensuri spirituale mai înalte (anagogice), care descriu drumul 
duhovnicesc al oricărui om care voieşte să meargă pe el (P. G., 44, 297-430). 
Ea e scrisă pe la 300, «la bătrâneţi albite». 


— Scrierea La titlurile psalmilor (P. G., 44, 431-608) constă din două părți: în 
prima parte (cinci capitole), prezintă totalitatea psalmilor ca fiind orânduită 
după un plan unitar şi prezentând urcuşul duhovnicesc ce duce spre 
desăvârşire prin cinci trepte; în a doua (şasesprezece capitole) vede şi în 
titlurile psalmilor din Septuaginta, urmărindu-se acelaşi scop. 


— Cele opt Omilii la Eclesiast (P. G. 44, 615-754) arată că această scriere este 
un îndemn dat omului de a se ridica peste lumea simţurilor, pentru a ajunge 
la liniştea contemplării celor mai presus de ele. 


— Cele cincisprezece Omilii la Cântarea cântărilor descriu înaintarea sufletului 
în unirea cu Hristos că pe o înaintare în unire a miresei cu mirele ei (P. G., 
44, 1155-1120). 


= În alte două scrieri, Sfântul Grigorie dă o Tâlcuire duhovnicească la Fericiri, 
în opt Omilii (P. G., 44, 1193-1302) şi o alta la Rugăciunea domnească, în 
cinci Omilii (11 G., 44, 1119-1194). 


Prima dintre aceste cinci omilii se ocupă cu rugăciunea în general, celelalte patru 
explică conţinutul rugăciunii domneşti. A treia tratează spre sfârşit despre Sfânta 
Treime. 


= Mai amintim, dintre alte scrieri exegetice, o Omilie la I Cor. 15, 28, cu titlul 
“Atunci şi Fiul însuşi Se va supune Aceluia ce i-a supus Lui toate» (P. G,, 
44, 1303- 1326). 


2. Scrieri dogmatice. 


Cea mai importantă dintre scrierile lui dogmatice se intitulează: 
=> Cuvintele antiretice contra lui Eunomie (P. G., 45, 237- 1122), cuprinzând 
douăsprezece sau mai precis treisprezece cărți. 


Partea a doua din cartea a douăspre-zic eu trebuie socotită ca o carte aparte, care 
cuprinde o critică amănunţită a «Mărturisirii de credință» a lui Eunomie, înaintată 
în 383 împăratului Teodosie. 


Sfântul Vasile răspunsese în «Trei cărți contra lui Eunomie» (363-365), 
argumentelor arianului Eunomie împotriva dumnezeirii Fiului, din scrierea aceluia 
intitulată "Apologia». 


În cursul anului 378, Eunomie scrisese ca răspuns o «Apologie a apologiei» sale. 
Sfântul Vasile (mort la 1.1.379) nu mai avusese când să răspundă. Acestei scrieri îi 
răspunde Sfântul Grigorie în cele douăsprezece cărţi şi jumătate ale sale. 


Începută pe la sfârşitul anului 380, sau la începutul anului 381, el citi primele două 
cârti ale ei Sfântului Grigorie de Nazianz şi lui leronim, în timpul Sinodului II 
ecumenic (381)12. Scrierea aceasta, terminată mai târziu (383-384), e nu numai 
cea mail cuprinzătoare dintre operele Sfântului Grigorie de Nyssa, ci şi cea mai 
bogată în conţinut dintre toate scrierile împotriva arianismului. 


Alte două scrieri de cuprins dogmatic ale Sfântului Grigorie de Nyssa sunt îndre- 
ptate împotriva ereziei lui Apolinarie. 


— Prima se intitulează: Contra lui Apolinarie, către Teofil, episcopul Alexan- 
driei (P. G., 45, 1269-1278). 


In această scriere, Sfântul Grigorie roagă pe Teofil să alcătuiască o respingere mai 
amănunțită a erorilor lui Apolinarie. El se mărgineşte numai să respingă afirmarea 
lui Apolinarie că drept-credincioşii admit doi fii ai lui Dumnezeu. 


=> Antireticul contra lui Apolinarie (P. G., 45, 1123-1270) e îndreptat împotriva 
scrierii lui Apolinarie: Dovedirea întrupării lui Dumnezeu după chipul 
omului şi respinge teoriile că trupul lui Hristos s-a coborât din cer şi că locul 
minții omeneşti I-a luat în El Logos-ul dumnezeiesc. 


Acest Antiretic este socotit ca fiind cea mai importantă dintre scrierile anti- 
apolinariste ce s-au păstrat. Fa trebuie să dateze din ultimii ani ai vieţii Sfântului 
Grigorie, deoarece cea de mai înainte, adresată lui Teofil, nu a fost scrisă înainte de 
anul 385. 


— Ca scriere a Sfântului Grigorie de Nyssa mai poate fi socotit şi Cuvânt 
despre Duhul Sfânt împotriva macedonienilor (pnevmatomahilor) (P.G., 45, 
1301-1304). 


În apărarea Sfintei Treimi a mai alcătuit Sfântul Grigorie câteva scrieri mai mici: 
Către Eustatie, despre Sfânta Treime (publicată la Oehler, Bibliotek der 
Kirchenvăter, I, 2, Leipzig, 11858, p. 1104, urm.); Către Avlavie, că nu sunt trei 
dumnezei (P. G., 45, 115-130); Contra Elinilor, pe temeiul unor judecăţi comune,, 
(P,G., 45, 175-186); Către Simpliciu, despre credinţă, sau despre Tatăl, Fiul şi 
Sfântul Duh (P. G., 45, 135- 146). La Începutul scrierii către Avlavie, Sfântul 
Grigorie se prezintă ca un om bătrân. 


=> altă scriere dogmatică, dedicată expunerii şi dovedirii pozitive a învăţăturii 
de credinţă a Bisericii în întregul ei, este Cuvântarea catehetică cea mare (P. 
G., 45, 9-106). 


O. Bardenhewer socoteşte că ea nu poate dată dinainte de 385, deoarece autorul 
trimite la nişte scrieri anterioare ale sale. Dar se poate ca ea să fie mai veche, 
deoarece cuprinde cele mai multe din textele care redau o atitudine oscilantă a 
Sfântului Grigorie în chestiunea apocatastazei. 


— Dar în scrierea Despre viaţa lui Moise (la 390) nu mai există nici un text cu 
o astfel de exprimare. 


Se vede că Sfântul Grigorie a ajuns până la acea dată la o deplină lămurire despre 
greşeala acestei teorii. Dar acest proces de răzgândire trebuie să fi început de mai 
de mult. 


Faptul că în Cuvântarea catehetică cea mare se folosesc mai mult argumente 
filosofice decât biblice ni se pare încă o dovadă că ea datează din perioada dinainte 
de 380, când Sfântul Grigorie se resimțea într-o măsură mai mare de influenţa 
lecturilor sale filosofice, mai precis, platonice. Fa trebuie să dateze cam din acelaşi 
timp cu scrierea Dialog despre suflet şi înviere, sau Macrinia, care se aseamănă 
după formă cu dialogul lui Platon, Phaidon, sau despre suflet (P. G., 46, 11-160). 
Scrierea aceasta e alcătuită pe la începutul anului 380. La sfârşitul lui 379, după 
întoarcerea de la sinodul din Antiohia, Sfântul Grigorie se duse la mănăstirea Iris 
să vadă pe sora sa, Macrina, care conducea acea mânăstire şi de care aflase că e 
grav bolnavă. Încă în seara zillei în care el ajunse acolo, sora sa muri. În dialogul 
scris îndată după moartea ei, fratele şi sora se mângâie cu nădejdea viitoarei lor 
revederi în cer. EI atribuie surorii sale ideile despre suflet, moarte, înviere şi despre 
restabilirea tuturor (apocatastază). 


Despre o curăţire a tuturor în lungi perioade «în cuptorul focului curăţitor» mai 
vorbeşte Sfântul Grigorie în scrierea Despre morți (P. G., 46, 524 şi 536) şi puţin 
în: La Atunci şi Fiul însuşi Se va supune Aceluia ce I-a supus Lui toate (P. G., 44, 
1313). 


Dar faptul că în Dialogul despre suflet şi înviere Sfântul Grigorie declară (P. G., 
46, 145) că despre aceste lucruri nu se poate vorbi decât ca de nişte presupuneri, iar 
în scrierile al căror conținut sunt în mod principal comentarii la Scriptură nu mai 
aminteşte de această teorie, şi că el afirmă adeseori că are ca normă interpretarea 
Scripturii după tradiția părinților, ne îndreptăţeşte să socotim că în partea de mai 


târziu a scrisului său, alcătuit din comentarii la Scriptură, a părăsit oscilațiile sale 
din unele scrieri ale perioadei de mai înainte, influențate de lecturile platonice. Este 
posibil însă ca pasajele respective să fi fost interpolate în acele scrieri de altcineva 
cum a susținut patriarhul Gherman al Constantinopolei (t733) într-o scriere dedi- 
cată acestei chestiuni. 


Părăsirea acestor idei (cu vădit caracter oscilant) s-a datorat faptului că de pe la 385 
se întețesc criticile monahilor din mânăstirile din Palestina, împotriva orige- 
nismului. De aceea, Werner Jaeger se întreabă dacă nu cumva precizările despre 
rolul redus atribuit filosofiei în gândirea şi viaţa spirituală creştină, în introducerea 
la tâlcuirea spirituală a Vieţii lui Moise, nu e o autoapărare a Sfântului Grigorie 
față de suspiciunile pe care scrierile sale anterioare le provocaseră între monahii 
antiorigenişti. E de crezut că, aşa cum Ieronim, prietenul Sfântului Grigorie şi până 
atunci mare admirator al lui Origen, îşi schimbă atitudinea față de Origen, să fi 
făcut la fel şi Sfântul Grigorie. 


Din nesiguranța presupunerilor Sfântului Grigorie, cu privire la apocatastază, din 
scrierile sale de până pe la 385 - dacă textele nu sunt interpolate - se explică şi 
unele contradicții în expunerile sale despre starea viitoare a sufletelor. Aşa el, care 
consideră uneori focul viitor ca un foc curăţitor, uneori îl numeşte «foc nestins», 
sau, vorbind de sfârşitul acelor chinuri «după lungii perioade de eoni», foloseşte 
termeni ca: «întristarea veşnică», «răsplata veşnică», «chinurile veşnice» 
( aiwwvos AUnN, ÎN alwvtos ăvriBwars, Î aiowos x6hasis) 


O. Bardenhewer spune că aceste expresii biblice trebuie interpretate în sens figurat, 
iar despre expresia: «cel predat focului veşnic va fi curățit de ceea ce e contrar 
firii» (Despre suflet şi Înviere, P. G., 46, 157), tot Bardenhewer spune că «cel 
predat focului veşnic», trebuie socotite cuvinte interpolate. Apoi, generalizând, 
spune că, dacă sunt unele interpolări în textele Sfântului Grigorie cu privire la 
această chestiune, ele sunt făcute de ortodocşi, nu de aderenţi ai teoriei 
apocatastazei. Dar nu ar fi mai corect să presupunem că dacă ortodocşii ar fi voit să 
intervină în textele Sfântului Grigorie, ar fi eliminat cu totul teoria apocatastazei ? 


Apoi, nu e prea vădită o anumită intenţie în procedeul lui Bardenhewer şi a altor 
autori occidentali de a refuza afirmarea Patriarhului Gherman despre unele 
interpolări în favoarea apocatastazei în textele Sfântului Grigorie, dar a declara aă 
interpolări ortodoxe expresiile în care se exprimă o nesiguranță (a Sfântului 
Grigorie) în privinţa apocatastazei ? Noi socotim ca mai probabilă explicarea 
contradicțiilor din textele despre apocatastază ale Sfântului Grigorie prin nesi- 
guranţa, sau prin oscilaţiile lui în această chestiune. 


Dar cea mai fundamentală contradicţie a ideii aflate în unele texte ale Sfântului 
Grigorie despre un foc care până la urmă curăţă toate creaturile conştiente de ceea 
ce e străin firii lor în viaţa viitoare (un foc care, deşi e dumnezeiesc, le chinuieşte) 
este accentul decisiv pe care îl pune Sfântul Grigorie pe libertate, în mântuirea 
creaturii conştiente. Aceasta înseamnă că nu poate fi vorba de o curăţire dacă voia 
făpturii nu se întoarce la Dumnezeu prin iubire. Dar libertatea este o mare taină. Ea 
poate să se afirme veşnic şi împotriva lui Dumnezeu. 


Endre von Ivanka zice: «Măsura participării la Dumnezeu (după Grigorie) stă în 
propria decizie a omului. Esenţialul în ființa spirituală este libertatea ei. 
Dumnezeu, Care a creat pe om ca să participe la tot ocea ce are EI, nu i-a putut 
refuza, dacă a voit să-l facă asemenea Lui în toate, cel mai înalt bun: libertatea. În 
libertate, nu în capacitatea de gândire, stă asemănarea omului cu Dumnezeu. Aşa 
cum Dumnezeu «este ceea ce voieşte şi este prin voia Sa şi voia Sa este fiinţa Sa» 
(P. G., 46, 93 şi 45, 609), tot aşa fiinţa spirituală creată este mai ales în aceasta 
asemenea cu Dumnezeu, că se modelează, prin voia sa, în ceea ce este» (Plato 
ohrlstlanus, p. 46). «Noi suntem aşa zicând (părinţii noştri propri, zice Grigorie 
JP. G., 44, 328 B). «De aceea, libertatea creată ascunde în sine şi pericolul desfi- 
ințării sensului existenţei sale, a pierderii depline a asemănării cu Dumnezeu, prin 
Întoarcerea sa la opusul ei satanice» (Ivânka, p. 179). 


3. Dintre scrierile de cuprins ascetic sau duhovnicesc propriu-zis, nealcătuite ca 
explicări ale unor cărți ale Sfintei Scripturi, reamintim pe cea 


— Despre feciorie (P. G., 46, 317-416). Ea pare să fi fost alcătuită pe la 370 - 
371, ca una din primele scrieri ale Sfântului Grigorie, înainte de a fi fost 
hirotonit ca episcop. 


Dar fiind una dintre primele sale scrieri, ea apără avantajele fecioriei mai mult cu 
argumente filosofice.Totuşi că dă o mare parte din argumentele pentru cea din 
urmă scriere a Sfântului Grigorie, alcătuită pe la 394, (aproape de moartea sa) şi 
dedicată vieţii monahale. 


Însă în scrierea din urmă, pasagiile din Despre feciorie, mai mult sau mai puţin 
literal repetate, sunt îmbibate de texte din Sfânta Scriptură. De aceea, scrierea 
aceasta e preluată, însă prelucrată cu o şi mai bogată îmbibare de texte biblice, în a 
doua Epistolă, sau în Epistola cea mare a lui Macarie. Din Epistola aceasta se 
cunoştea înainte numai o prescurtare a ei (P. G., 34,420 urm.), făcută după forma 
prescurtată a scrierii De Instituto christiano. Werner Jaeger a publicat textul ei 
complet. 


După publicarea textului complet al tratatului «De instituto christiano» al Sfântului 
Grigorie şi a Epistolei celei mari a lui Macarie, Jaeger a putut dovedi că ultima este 
o metafrază completă a primului. EI zice : «Această Epistolă de circa 67 pagini este 
o metafrază completă a tratatului lui Grigorie de la început până la sfârşit». Oricare 
ar fi numele adevărat al autorului Epistolei, nu încape îndoială că el este identic cu 
autorul aşa ziselor Omilii ale lui Macarie. El a adaptat şi mai mult tratatul Sfântului 
Grigorie, vieţii monahale. În felul acesta, Jaeger a dovedit că Macarie, sau autorul 
scrierilor ce-i poartă numele, nu este un masalian, după afirmaţiile unor cercetători, 
că gândirea lui se mişcă în cadrul gândirii Sfântului Grigorie de Nyssa. 


A doua sursă principală a scrierii Sfantului Grigorie «De instituto christiano» este 
scrierea «Despre viaţa lui Moise». Jaeger a arătat pe larg ce a luat Sfântul Grigorie 
în «De instituto christiano», din scrierea Despre feciorie, şi ce a luat din cea 
«Despre viaţa lui Moise». Astfel, prin Macarie simbolurile spirituale din scrierea 
Despre viaţa lui Moise a Sfântului Grigorie au intrat în circulaţia largă a scrierilor 
filocalice, în uzul monahismului răsăritean. 


Jaeger zice: «Principiile vieţii creştine, pe care autorul le-a descris în Despre 
feciorie cu un subtil efort intelectual şi cu un simţ estetic pentru frumuseţea lor, 
sunt văzute mai mult din interior, în ultimele două scrieri ale sale (Despre viaţa lui 
Moise şi De Instituto christiano). Şi aceasta le dă o putere emoţionantă. Valorile 
filosofiei eline de care autorul a făcut uz în anii săi timpurii, cu deosebit simţ 
pentru originalitate şi cu o perfectă libertate, sunt folosite acum cu umilinţă «pentru 
împodobirea interioară a templului creştin» (Viaţa lui Moise; P. G., 360 Q)... 
«Teologia se umanizează...». «Cele mai multe dintre conceptele din scrierea De 
instituto christiano, care sunt luate din Viaţa lui Moise, se referă la experienţa 
creşterii spirituale a omului şi la maturizarea lui şi e natural să fie aşa, dat fiind că 
amândouă scrierile aparţin aceluiaşi stadiu de dezvoltare a lui Grigorie (anii 390 şi 
394) şi ceea ce le separă pe ele de scrierea Despre feciorie este tocmai acea adâncă 
experienţă personală a adevăratei libertăţi a spiritului, pe care autorul a câştigat-o 
în cursul timpului, în intervalul de timp dintre acea strălucită scriere timpurie 
(Despre feciorie) şi maturele sale opere din ultimii ani ai vieţii». 


Dar să amintim şi de celelalte scrieri ascetic-duhovniceşti ale Sfantului Grigorie. În 
două dintre ele se ocupă cu desăvârşirea creştină: Către Armoniu, ce înseamnă 
numele sau chemarea de creştin (P. G., 46, 237-260) şi Către Olimpiu monahul, 
despre desăvârşire şi cum Trebuie să fie creştinul (P. G., 46, 251-280). 


«Dar în vreme ce în ce înseamnă numele şi chemarea de creştin el îşi însuşeşte 
numai definiția desăvârşirii de la Platon, după care desăvârşirea este o asemănare 


cu Dumnezeu şi o imitare a Lui şi apoi identifică esenţa creştinismului cu această 
definiție, în Despre desăvârşire, alege un mod mai special de definire a creşti- 
nismului. El spune că apelativul de creştin derivă de la numele de Hristos de aceea, 
pentru a înţelege acel apelativ trebuie să interpretăm mai întâi numele lui Hristos... 
Această metodă mai teologică îl conduce la expunerea hristologiei şi această 
chestiune ocupă cea mai mare parte din opera lui, problema desăvârşirii fiind 
adăugată de abia la sfârşit... 

Aceasta obligă a data scrierea Despre desăvârşire ca aproape ultima din viaţa 
autorului, dacă am văzut că scrierea către Armoniu a fost alcătuită la vârsta 
bătrâneţii. 


Do o deosebită preţuire s-a bucurat scrierea Viaţa Sfintei Macrina (P. G., 46, 850- 
1000), alcătuită încă prin 380, la scurtă vreme după moartea acestei surori ale sale, 
întâmplată în decembrie 379 sau ianuarie 380. Ea e adresată aceluiaşi monah, 
Olimpiu, ca şi tratatul Despre desăvârşire. 


Scrierea aceasta, împreună cu «Viaţa lui Grigorie Taumaturgul», scrisă tot de 
Sfântul Grigorie de Nyssa, prezintă două modele clasice pentru Vieţile sfinților, 
care începeau să apară în literatura creştină. 


Viaţa Sfintei Macrina e într-un contrast deplin cu caracterul abstract şi auster al 
Regulilor celor mari ale Sfantului Vasile, în care acesta apare ca legiuitor. 


«Dar acelaşi lucru se poate spume despre toate scrierile ascetice ale Sfântului 
Grigorie: ele toate formează o ilustrare vie şi importantă a acelei codificări 
fundamentale şi trebuie să avem această în minte când le citim... Grigorie a alcătuit 
scrierile sale cu intenţia directă de a completa scrierile fratelui său, sau de a le 
explica şi apăra de criticii lor... Vasile trebuie să-i fi imprimat de la început ideea 
că ei pot izbuti numai dacă îşi unesc forţele şi Grigorie s-a prins de ideea aceasta 
mai ales după moartea lui Vasile... Astfel, după ce Vasile a pus fundamentul vieţii 
ascetice, Grigorie s-a gândit că e de dorit să prezinte idealul acestei vieţi într-o 
formă mai convingătoare». 


Atât în cele două Vieţi cât şi în expunerile generale ale vieţii spirituale creştine, 
Sfântul Grigorie prezintă această viaţă ca pe un urcuş care începând de la curățirea 
de patimi şi continuând cu înlocuirea lor prin virtuți mereu sporite ajunge în 
contemplarea sau la vederea sufletească a lui Dumnezeu. Schema aceasta a devenit 
normativă pentru toată spiritualitatea monahală şi, în general, a creştinilor ce se 
nevoiesc pentru îmbunătățire. 


Ideea contemplaţiei e luată de la filosofii greci. De aceea, Sfântul Grigorie numeşte 
şi el viaţa călugărească o viaţă filosofică sau chiar «adevărata filosofie». Dar el 
vede în viaţa creştină suitoare un alt conţinut. Dacă fratele său, Vasile a dat regulile 
urcuşului acestei vieţi spre desăvârşire, Sfântul Grigorie i-a dat o explicare mai 
adâncă şi a văzut în esenţa fiinţei la care ajunge contemplaţia filosofică, pe 
Dumnezeu cel personal, sau şi mai precis, pe Dumnezeu cel întrupat în Hristos. 


EI era prin natură mai înclinat spre meditaţie decât fratele său mai mare şi prin 
cultura sa, era mai adâncit în tradiţia filosofică elină. Folosind aceste însuşiri, a 
creat filosofia ascetismului monahal şi prin el a inspirat viaţa acelora care şi-au dat 
votul observării Regulilor lui Vasile. 


Temelia acestei filosofii era credinţa creştină, aşa cum a fost formulată în Crezul 
nicean şi interpretată de şcoala teologică a capadocienilor. Dar Grigorie a prezentat 
credința creştină ca având culmea în contemplarea lui Dumnezeu, adevărata 
existență şi a voii Lui eterne. Sfințirea omului era interpretată ca un proces de 
curăţire a sufletului şi ca un urcuş treptat la Dumnezeu, Cel cu adevărat existent... 


Astfel, Grigorie a devenit marele maestru al teologiei mistice, al teognosiei în 
Biserica răsăriteană. El a întipărit pecetea lui neştearsă pe tradiţia credinţei 
ortodoxe, pecete care la rândul ei şi-a aflat cea mai caracteristică şi durabilă 
expresie vie în idealurile şi practica vieţii monahale răsăritene». 


4. Dar înainte de a expune etapele şi temele principale ale acestei vieţi duhov- 
niceşti şi în general ale urcuşului în ea spre Dumnezeu, să mai amintim câteva 
dintre Cuvântările Sfantului Grigorie. 


Între ele sunt două cuvântări, Despre trebuinţa de a iubi şi primi cu bunătate pe 
săraci (P. G., 4C, 453-490) şi împotriva cămătarilor, în care reia o temă tratată şi de 
Sfântul Vasile (P. G., 46, 433-452). Altele poartă titlul: împotriva celor ce amână 
botezul (P. G., 46, 415-432); Nu trebuie să plângem pe cei ce au adormit în 
credinţă (P. G., 46, 497-538). 


Două cuvântări au conținut dogmatic: Cuvântare despre dumnezeirea Fiului şi a 
Sfântului Duh (P.G, 46, 553-576), ținută probabil la sinodul din Constantinopol, 
din 383. Ea a fost mult preţuită în literatura Bisericii răsăritene de mai târziu. 


Cuvântarea La hirotonia sa (P. G., 46, 548-554) are un titlu enigmatic, căci pare să 
fi fost ţinută la sinodul din Constantinopol, din anul 394 şi tratează despre 
dumnezeirea Sfântului Duh. Spre sfârşitul vieţii, odată cu îndepărtarea de tratarea 


mai filosofică a temelor, începe să dea importanţă tot mai mare prezenţei Sfântului 
Duh în urcuşul omului spre desăvârşire. 


Mai multe cuvântări sunt închinate unor mari sărbători, ca de pildă: «La ziua 
luminilor sau la Botezul lui Hristos» (P. G., 46, 577-600), ţinută probabil la 6 
ianuarie 383; cinci cuvântări La Sfintele Paşti sau La învierea lui Hristos (P.G., 46, 
599-690), dintre care a doua este sigur neautentică, iar a cincea, îndoielnică; La 
înălțarea lui Hristos (P.G. 46, 689-694); Despre Sfântul Duh, sau La Cincizecime 
(P.G. 46, 695-702); La ziua Naşterii lui Hristos (P.G. 46, 1127-1150). 


Alte cuvântări slăvesc mucenici şi personalităţi duhovniceşti anterioare, ca: două 
cuvântări - Despre întâiul mucenic Ştefan (P.G. 46, 701-736); Cuvântarea la 
Sfântul mucenic Teodor (P.G. 46, 735-748) ; două cuvântări La cei 40 de mucenici 
(P.G. 46, 749-783); o cuvântare în cinstea Sfantului Vasile cel mare (P.G. 46, 787- 
818) şi o alta în cinstea Episcopului Meletie ai Antiohiei (P.G. 46, 831-864), care a 
prezidat Sinodul II ecumenic din Constantinopol şi a murit chiar în timpul desfă- 
şurării Lui, în mai 381. 


Caracteristica cuvântărilor Sfântului Grigorie nu este forța sau pătrunderea celor 
ale Sfântului Vasile, nici vioiciunea şi simţirea celor ale Sfântului Grigorie de 
Nazianz, Ci o oarecare măiestrie retorică şi o tendinţă spre teme doctrinare, apolo- 
getice şi polemice. 


Scrisul Sfântului Grigorie de Nyssa are ca temă principală urcuşul sufletului spre 
Dumnezeu. Treptele acestui urcuş le-a prezentat poate cel mai complet în Viaţa lui 
Moise. 


O frumoasă punere în relief şi o interpretare a acestor trepte a întreprins-o 
Danielou, în Introducerea la traducerea franceză a acestui tratat, făcută de el. Ea e 
una din scrierile cuprinse în acest volum 32. Operă de maturitate a Sfântului 
Grigorie, ea poartă o amprentă categoric hristologică. Urcuşul duhovnicesc al celui 
ce vrea să ajungă la unirea cu Dumnezeu este arătat ca făcându-se în Hristos, cu 
ajutorul lui Hristos; cultura filosofică este folositoare numai în pruncia duhov- 
nicească; dar după întărirea credinţei în el, trebuie să se dispenseze de ea. 


Sfântul Grigorie nu prezintă în această scriere toată viaţa lui Moise într-o formă 
biografică, «ci numai acele evenimente din viaţa lui, pe care le poate folosi pentru 
interpretarea sa ca trepte ale urcuşului spre Dumnezeu». 


Spre exemplificare, Blum citează din această operă a Sfântului Grigorie: «Când el 
(Moise) a pătruns în dumnezeiasca Sfântă a Sfintelor, în acel nevăzut, el însuşi nu 
mai era vizibil; prin aceasta cu cred că el învaţă că pentru cel ce voieşte să fie unit 
cu Dumnezeu e de trebuinţă să treacă peste tot ce e văzut şi să-şi ridice mintea ca 
pe un vârf de munte în planul nevăzut şi necuprins şi să creadă că dumnezeirea este 
acolo unde nu ajunge cunoaşterea». 


Întâi sufletul trebuie să se retragă din strălucirea înşelătoare a vieţii lumeşti, 
petrecând în singurătate. Făcând aşa, după o vreme i se arată întâia lumină a 
credinţei în Dumnezeu cel adevărat (rugul aprins). În această lumină cunoaşte că 
Dumnezeu este un «Eu», deci o persoană, sau Persoana care are adevărata 
existenţă («Eu sunt Cel ce sunt»). Deci scoate pe om din ideea că Dumnezeu este o 
esență impersonală, una cu lumea, în sens panteist. Odată cu această descoperire, 
Dumnezeu dă sufletului şi porunca de a merge la fraţii săi, însuflețiți de aceeaşi 
dorinţă de a-L cunoaşte, şi a le spune că EI este Dumnezeul cel unic şi personal şi 
să iasă de sub stăpânirea vrăjmaşului nevăzut, spre a-l sluji numai Lui. Acest suflet 
se face conducător al fraţilor săi în fuga lor din această robie. Dar pe lângă 
conducerea văzută a celui ce a văzut mai înainte de ei lumina, ei se bucură şi de 
conducerea nevăzută a lui Dumnezeu, în forma unui stâlp de foc dumnezeiesc în 
întunericul nopţii lor spirituale şi în forma norului care-i apără de arşiţa poftelor pe 
care le-au satisfăcut odinioară şi pe care acum nu mai vor să le satisfacă. Înaintând 
în această depărtare de viaţa în păcate, se mântuiesc de duhurile ispititoare ale 
acestei vieţi, trecând prin apa tainică a botezului (Marea Roşie) în care se îneacă 
acele duhuri. Apoi înaintează în deşertul înstrăinării de lume, iar când asprimea 
acestea vieţi, golită de toate bucuriile, devine insuportabilă, apa vieții şi a întăririi 
din Hristos (din piatră) le reface puterile. Aşa ajung aproape de muntele unde se 
află Dumnezeu, aproape de înălțimea duhovnicească unde-L pot cunoaşte într-un 
mod mai corespunzător cu ceea ce este EI. 


Dar la cunoştinţa aceasta însăşi nu pot ajunge decât cei ce au crescut în vârsta lor 
duhovnicească aşa de mult, că s-au dovedit conducători destoinici ai celorlalți. 
Modelul lor, Moise, intră astfel pe vârful muntelui Sinai, în întunericul unde se află 
Dumnezeu, adică la cunoştinţa că Dumnezeu nu poate fi prins într-o vedere sau 
într-o cunoştinţă hotărnicită, ci că El este nehotărnicit şi cu cât urcă cineva mai 
mult în cunoaşterea Lui, Îl simte, sau Îl cunoaşte ca pe Cel nehotărnicit, în care nu 
se satură şi nu sfârşeşte sufletul niciodată de a înainta. 


Ekkehard Muhlenberg a evidențiat faptul că gândirea Sfântului Grigorie de Nyssa 
despre Dumnezeu cel nesfârşit este total deosebită de cea a lui Platon, Aristotel, 
Filon şi Origen, depăşind panteismul acelora şi afirmând transcendenţa reală a lui 


Dumnezeu. «Partea teologică a filosofiei platonic-aristotelică este greşită, pentru că 
nu admite că există o dumnezeire mai presus de lume. Pentru Platon şi Aristotel 
există un domeniu al inteligibilului, în care se află Dumnezeu şi la care omul 
participă cu mintea sa. După învăţătura Sfantului Grigorie de Nyssa, mintea 
omenească nu poate decât recunoaşte printr-o mişcare înapoi că structura 
inteligibilă a lumii este creată. Împotriva lui Platon şi Aristotel el afirmă că 
domeniul inteligibilului a fost făcut numai pentru lume: Dumnezeu a creat şi lumea 
minților şi, anume, prin voinţa Sa, nu ca la Filon din Alexandria şi la unii 
platonicieini, prin gândirea sa. Noi vedem că creația e din voinţa lui Dumnezeu, 
deci nu e o curgere necesară şi nemijlocită din fiinţa lui Dumnezeu». 


Mergând pe linia lui Platon şi Aristotel, care nu despărţeau în esenţă pe Dumnezeu 
de lume, Origen afirma ca şi aceştia, că Dumnezeu e mărginit în putere. El spunea: 
«Dumnezeu a creat atât cât poate îngriji, cât poate stăpâni cu mâinile şi cu 
providenţa Sa» (Contra Celsum, VI, 71). «Puterea lui Dumnezeu trebuie socotită 
mărginită şi nu se poate desfiinţa mărginirea domeniului lucrării Lui, prin vorbe 
frumoase». El urmează în aceasta lui Aristotel, după care «voinţa creatoare este în 
funcție de cele făcute care, ca atare, nu pot fi infinite». 


Deşi Origen vorbeşte de creaţiile fără sfârşit ale lui Dumnezeu, ideea aceasta se 
acordă şi ea cu finitudinea puterii lui Dumnezeu, căci înseamnă că niciodată nu e 
satisfăcut cu lumea creată şi nu o poate umple cu o infinitate pe care nu o are, ci 
încearcă mereu să facă ceva mai bun, anulând ceea ce a făcut înainte, fapt care 
duce şi la o neputinţă de-a îmbracă într-o valoare eternă cele create, inclusiv 
persoanele umane. De aceea şi sufletele ajung la o plictiseală în EI. 


Mai aproape este Sfântul Grigorie de Clement Alexandrinul. Acesta afirmă şi el 
infinitatea lui Dumnezeu, iar ca urmare şi neputinţa cunoaşterii fiinţei Lui de către 
făpturi. «Numai prin puterea care vine de la EI însuşi, Se face El cunoscut» 
(Stromata V, 71, 5). Avem aici schițată doctrina despre energiile necreate ale lui 
Dumnezeu şi, odată cu aceasta, împăcarea între transcendenţa lui Dumnezeu şi 
accesibilitatea Lui. Totodată, ea implică progresul nesfârşit al creaturii în cunoa- 
şterea lui Dumnezeu. Toate acestea sunt proprii şi Sfântului Grigorie de Nyssa. 


E. Muhlenberg nu dezvoltă însă şi ideea aceasta a cunoaşterii nesfârşite a lui 
Dumnezeu, la Sfântul Grigorie de Nyssa, prin experienţa energiilor Lui necreate. 
EI rămâne la simpla afirmare a infinităţii lui Dumnezeu ca transcendenţă cu care nu 
se poate intra în contact şi despre a cărei existenţă se poate face doar o deducție 
rațională de la distanță. 


Manfred Blum vede, mi se pare, mai bine acest caracter al unei simţiri a lui 
Dumnezeu, sau a prezenţei şi lucrării Lui, dincolo de orice cunoaştere, când 
punându-și problema valorii cuvintelor în exprimarea necuprinderii lui Dumnezeu, 
spune: «Tocmai întrucât graiul nu poate cuprinde în întregime realitatea, este - 
oricât de ciudat pare să sune aceasta - mai mult decât o simplă comunicare; el 
devine un semn al adâncimii abisale. Mintea are acum putinţa ca, prin ceea ce i se 
împărtăşeşte sau împărtăşeşte, să privească dincolo, spre realitatea indicată ; ba mai 
mult, să o înţeleagă pe aceasta iarăşi ca un semn al unui sens şi mai adânc. De abia 
atunci este mintea stăpână pe realitate, când aceasta nu poate fi epuizată în 
cuvinte». Dar «urcuşul spre infinitatea lui Dumnezeu nu este omului cu putință 
decât prin fapta mântuitoare a lui Hristos». Această faptă, deşi coborâtă la noi, ne 
deschide prin ea abisul unor realităţi şi înţelesuri infinite. 


Din cele spuse rezultă că Moise, pe muntele Sinai, nu se afla într-o simplă necu- 
noaştere a lui Dumnezeu, ci într-o simţire negrăit de presantă, sau într-o trăire, cu 
neputinţă de exprimat în toată tăria şi bogăția ei, a prezenţei Lui personale neho- 
tărnicite. Căci în întuneric, sau în simţirea nehotărnicirii lui Dumnezeu, Moise, sau 
sufletul urcat până pe acel vârf, trăieşte o intensitate a prezenţei luii Dumnezeu 
corespunzătoare acestei lărgimi şi adâncimi nesfârşite. Pe lângă aceasta, el vede 
acolo cortul cel sfânt şi toate cele din el, care sunt nesfârşite în virtualitatea şi 
adâncimea sensurilor lor, dar totuşi vede acest complex nesfârşit de sensuri ca un 
întreg bine ordonat, în care sufletul intră, se încadrează. Acest cort e sfânt şi în el 
nu poate intra decât cel ce s-a sfinţit prin curățirea de patimi în cursul urcuşului, 
ceea ce înseamnă iarăşi că a ieşit din îngustimea legată de experienţa mărginită a 
lumii şi a eu-ului propriu, intrând în clanul unei lărgiri la nesfârşit, pe măsura 
infinităţii pe care o trăieşte şi o îmbrăţişează fără să-i simtă marginile. Numai aşa el 
are experienţa sfințirii sale, pe măsură ce înaintează în acest cort care este interiorul 
infinit al lui Dumnezeu, în care sunt ascunse virtual formele sau sensurile tuturor 
făpturilor din universul creat, dar şi infinitatea izvorâtoare a lor, mai presus de 
toate şi inepuizabilă. 


Că în acel întuneric Moise vede pe Dumnezeu cel personal şi trăieşte în EI, o arată 
şI faptul că EI îi dă tablele poruncilor pe care trebuie să le păzească membrii 
poporului pe care-l leagă de EI, porunci care se referă la slujirea Lui şi la 
respectarea semenilor lor, aceştia având rădăcinile în Dumnezeu cel infinit şi 
atoatecuprinzător. Lui Dumnezeu trebuie să 1 se slujească ca Celui Unuia singur, 
Care e mai presus de toate şi în Care sunt toate şi Care e cu neputinţă de redus la o 
făptură limitată redată într-un chip cioplit. 


Dar pe tot parcursul ulterior al păzirii poruncilor şi al înaintării spre pământul 
făgăduinţei, adică spre împărăţia lui Dumnezeu, ei sunt întăriți mai departe de 
mâna lui Hristos, de apa ce izvorăşte din El ca din piatră care e fundamentul 
existenţei, de gândul că aşa cum EI a trecut prin cruce la înviere (crucea arătată 
izraeliţilor în chipul lemnului pe care era atârnat un şarpe de aramă, care-i vindeca 
de muşcăturile şerpilor veninoşi, sau în chipul mâinilor întinse ale lui Moise, care-i 
ajuta să biruiască pe vrăjmaşii văzuţi), aşa vor învia şi ei, trecând prin purtarea 
crucii şi prin cinstirea el. 


Când Moise cere lui Dumnezeu să-i arate faţa, El îi spune să se aşeze în 
deschizătura unei stânci prin care va vedea spatele Lui, ceea ce înseamnă că numai 
în stânca netrecătoare a umanităţii lui Hristos se poate experia nevăzutul firii 
dumnezeieşti, că deci dincolo de Hristos nu putem înainta spre o cuprindere 
hotărnicită a necuprinsului dumnezeiesc. Dar în Hristos putem înainta la nesfârşit 
în orizontul trăit şi cunoscut, sau simţit, al prezenţei firii dumnezeieşti. 


Dar faptul că Dumnezeu e cunoscut în Hristos confirmă pentru noi caracterul lui 
personal, iar indefinibilul lui Dumnezeu devine un indefinibil al Persoanei supreme 
şi contemplarea Lui, o contemplare a tainei indefinibile dar nu mai puţin intens 
trăite a Persoanei supreme. Căci în Hristos Dumnezeu ni S-a făcut accesibil, dar în 
EI trăim în acelaşi timp şi infinitatea Lui. 


Urcuşul niciodată terminat în cunoaşterea lui Dumnezeu este totodată un urcuş 
niciodată terminat în desăvârşire sau în bine, căci ființa lui Dumnezeu cea 
nemărginită echivalează cu Binele nemărginit şi în fiinţa noastră e sădită setea spre 
această nemărginire în bine pe care nu o putem cuprinde niciodată, căci aceasta ar 
însemna să punem nişte margini binelui pe care l-am putea ajunge. Desăvârşirea ca 
înaintare în binele personal nesfârşit - căci binele nu poate fi decât personal - e deci 
şi o mereu neatinsă desăvârşire a noastră, care ne cere să nu oprim niciodată 
înaintarea în ea, pentru că orice oprire înseamnă o împăcare cu contrariul ei, sau cu 
răul. 


Dacă în Viaţa lui Moise, Sfântul Grigorie de Nyssa ne descrie întregul urcuş spre 
Dumnezeu, în Tâlcuirea Cântării Cântărilor, pe care de asemenea o publicăm în 
acest volum, se ocupă în mod deosebit de unirea sufletului cu Hristos prin iubire. 
Căci Iubirea e virtutea cea mai înaltă, cea mai intens trăită ca mişcare ce nu ajunge 
la un hotar, sau reprezintă vârful cel mai înalt la care urcă sufletul şi de pe care 
vede totuşi deschizându-se înaintea lui orizonturile fără hotar. De aceea, în 
Cântarea Cântărilor iubirea sufletului faţă de Dumnezeu e prezentată în creşterea ei 
neîncetată, în dinamica ei nesfârşită. 


Viziunea aceasta din tâlcuirea Sfântului Grigorie la Cântarea Cântărilor a scos-o 
bine în relief Endre von Ivânka. Acesta observă mai întâi că, prin această 
identificare a cunoaşterii lui Dumnezeu cu iubirea Lui, Sfântul Grigorie face din 
cunoaşterea lui Dumnezeu un act de experiere a Lui. «Că el vorbeşte de o experiere 
interioară a lui Dumnezeu, o vedem din explicarea ce o dă el locului din Cântarea 
Cântărilor unde mireasa spune: «Păzitorii m-au bătut şi m-au rănit» (5-7). 


Cu puţin înainte, ea, spunându-le că L-a strigat pe nume şi El nu i-a răspuns, 
păzitorii i-au răspuns că El nu poate fi înţeles şi deci nu are un nume şi faptul 
acesta a rănit-o pe ea prin lipsa nădejdii de a-şi vedea împlinit dorul după EI. Dar 
ea este învățată ...că tocmai acest dor este o dovadă că are pe Cel dorit... şi că de 
aceea ea se simte fericită că are în sine sânul lui Dumnezeu, pentru că e străpunsă 
de săgeata credinţei, că e atinsă în cel mai adânc interior al inimii de pironul 
iubirii» (P.G. 4, 1037). 


Unirea sufletului cu Dumnezeu e ilustrată în « Cântarea Cântărilor » prin faptul că 
tot ce se atribuie Mirelui se atribuie şi miresei, încât de multe ori nu ştim de se 
vorbeşte de Mire sau de mireasă. Mireasma răspândită de El este în acelaşi timp 
mireasma răspândită de ea ; vinul cu care îmbată El pe mireasă, este vinul cu care 
Îl îmbată ea pe EL; mărul, rodia e când mireasa care hrăneşte pe Mire, când Mirele 
care hrăneşte pe mireasă; sânii sunt când ai miresei, când ai Mirelui etc. 


Totuşi, Sfântul Grigorie afirmă mereu că sufletul, oricât ar fi de unit cu Dumnezeu, 
e numai părtaş la EI, nu are în sine însuşi fericirea, fiinţa şi binele nemărginit «Prin 
faptul că Sfântul Grigorie a făcut din «participarea la Dumnezeu» o însuşire a 
«orientării spre primirea în sine a lui Dumnezeu», o «deschidere pentru 
Dumnezeu», a dat întorsătura decisivă gândirii sale, prin care a putut să prefacă 
învăţătura platonică despre fiinţă, care se mişcă într-o pendulare curioasă între 
panteism şi dualism, Într-o Învăţătură autentic creştină despre creaturalul finitului». 


Ba chiar în unirea cu Dumnezeu prin iubire şi nu prin ființă, vede Sfântul Grigorie 
asigurată neconfundarea făptuirii cu Dumnezeu. «Căci, zice Ivanka iarăşi, dacă 
asemănarea cu Dumnezeu a sufletului nu constă într-o asemănare de esenţă cu 
Dumnezeu, ci în iubirea pentru Dumnezeu, este natural că esenţa Lui curat 
spirituală să se descopere de-abia în iubirea față de Dumnezeu, iar în întoarcerea 
spre interior are loc totodată întoarcerea spre Dumnezeu. Numai prim aceasta, 
poate fi cunoscut EI. Astfel, un nou motiv neoplatonic, «unirea» cu divinitatea, 
primeşte un nou înţeles. În loc ca prin înlăturarea a ceea ce este străin, ne- 
dumnezeiesc, în suflet, acesta să se topească în Dumnezeu cu care în esenţă este 


identic din totdeauna, intră în unirea cu EI prin iubire», care păstrează conştiinţa 
deosebirii în cei uniţi. 


De altfel, chiar faptul că sufletul, pe măsură ce se uneşte mai mult cu Dumnezeu, 
însetează mai mult de EI, arată că el păstrează conştiinţa deosebirii sale de 
Dumnezeu: «Sălăşluirea binelui dumnezeiesc în suflet este de aşa fel, că ea face 
vasul tot mai mare şi capabil de mai multă primire, pe măsură ce Îl umple tot mai 
mult» (P.G. 46, 105 B; 46, 361 D; 280 B). «Sălăşluirea lui Dumnezeu lărgeşte 
totodată dorinţa sufletului» (P.G. 44, 777 B). 


Omiliile la Rugăciunea domnească par să dateze şi ele din perioada finală a 
scrisului Sfântului Grigorie, de după anul 390, căci toată gândirea din ele are în 
centru pe Hristos şi pe Duhul Sfânt. 


În Omilia II, se trece de la tipurile din Viaţa lui Moise, la împlinirea lor în Hristos. 
Caracteristica acestei scrieri este unirea rugăciunii cu nepătimirea. Sunt cele două 
teme care preocupă, într-o strânsă îmbinare, tot scrisul duhovnicesc (filocalic) 
răsăritean de după aceea. Se poate spune că Sfântul Grigorie, prin sistematizarea 
gândirii despre curățirea de patimi prin virtuţi şi prin hbertatea în Dumnezeu la 
care se ridică omul prin curățirea de patimi, a pus temelia întregii spiritualități 
filocalice. Totodată, el a zugrăvit deplin idealul creştin al umanităţii, care nu poate 
fi decât acela al unei iubiri reciproce nepătimaşe. 


Despre locul important ce-l are idea de libertate în teologia Sfântului Grigorie de 
Nyssa s-u ocupat în mod special J. Gaith. 


Dar descriind lupta cu complexele piedici interioare care se opun înaintării spre 
acest ideal, Sfântul Grigorie se dovedeşte totodată un psiholog de extraordinară 
subtilitate şi fineţe. În Comentariul la «Tatăl nostru» sunt pasagii nemuritoare în 
acest sens. S-ar putea spune că el este primul mare psiholog din istoria scrisului 
creştin, anticipând pe fericitul Augustin. 


Tot aşa de pătrunzătoare analize psihologice, cu un şi mai accentuat caracter de 
predici, se cuprind în comentariile la «Fericiri», unde doctrina despre patimi e şi 
mai sistematizată. Aici apare imaginea scării, ale cărei trepte sunt constituite din 
virtuțile tot mai înalte. Fa e strâns unită cu viziunea «epectazelon» sau a urcuşului 
continuu al omului duhovnicesc, de la un nivel, la altul mai înalt, ce se deschide 
vederii de la nivelul atins. 


Dăm de aceea în acest volum şi aceste ultime două comentarii ale Sfântului 
Grigorie de Nyssa (la rugăciunea «Tatăl nostru» şi la «Fericiri»). 


Și încheiem cu Cuvântul lui către monahi Despre scopul vieţii celei după Dumne- 
zeu, publicat de W. Jaeger, deoarece, fiind scris la sfârşitul vieţii Sfântului 
Grigorie, este fructul experienţei celei mai mature a lui, sau e cea mai adâncă şi 
mai frumoasă mărturie a lucrării Duhului Sfânt în om, din toată literatura patristică 
şi ulterioară. 


Toate scrierile duhovniceşti răsăritene de după aceea au la bază Ideile din aceste 
scrieri ale Sfântului Grigorie de Nyssa, publicate în volumul de faţă. 


Despre viaţa lui Moise 


Cei ce au plăcerea să privească la alergările de cai şi doresc cu înfocare să câştige 
în întrecere cei iubiți de ei, măcar că acestora nu le lipseşte câtuşi de puţin dorinţa 
de a alerga cât mai repede, totuşi strigă din locurile de privire, urmărindu-i cu ochii 
în alergarea lor, stârnind călăreţul, precum socotesc, spre o mai aprigă avântare şi 
în acelaşi timp înteţind caii şi întinzând mâna spre ei ca un bici ce-i îmboldeşte şi-i 
ameninţă. Ei fac aceasta nu pentru că îi ajută astfel să învingă, ci mai degrabă 
pentru ca să-şi arate prin strigăte şi încurajări că sunt alături de ei în întrecerea lor. 


Ceva asemănător mi se pare că fac şi eu cu tine, cel mai iubit dintre prietenii şi 
frații mei, atunci când, văzându-te alergând bine în stadionul virtuţii, în cursa 
dumnezeiască, şi întinzându-te în sărituri dese şi sprintene către cununa chemării 
de sus, strig către tine şi te îndemn, cerându-ţi să te încordezi ca să alergi şi mai 
iute. lar aceasta o fac nu fiind împins de o plăcere deşartă, ci ca să mă bucur de tine 
ca de un fiu prea iubit. 


De aceea, am socotit vrednică de luat în seamă cererea, pe care mi-ai arătat-o prin 
scrisoarea trimisă de curând, de a-ţi da un sfat cu privire la viaţa desăvârşită. Căci 
dacă nimic altceva din cele spuse de mine nu-ţi va fi poate de folos, un fapt nu-ţi 
va fi în nici un caz nefolositor: acela de a da o pildă de ascultare. Căci dacă noi, cei 
rânduiţi ca părinţi ai atâtor suflete, socotim că la această vârstă a părului de argint 
ni se cade să răspundem cererii unei tinereţi înțelepte, cu atât mai mult ţi se cuvine 
ție să-ți întăreşti ascultarea de bunăvoie a tinereţii tale, care din copilărie s-a 
desfăşurat lângă noi. Dar atât despre aceasta. 


Să trecem acum la tema de faţă, având pe Dumnezeu îndreptător al cuvântului. Ai 
cerut, prea iubitul meu, să-ți descriu viaţa desăvârşită, ca tu, privind la ea şi 
cunoscând prin cuvinte ceea ce doreşti, să trăieşti în viaţa ta cele arătate ţie prin 
cuvântul nostru. Eu însă mă aflu în neputinţă în ambele privinţe : şi în a cuprinde în 
cuvinte desăvârşirea, şi în a trăi în viaţa mea ceea ce a descris cuvântul. Amândouă 
acestea întrec puterea mea. 


Dar poate nu numai eu, ci şi mulţi alții dintre cei mai înaintați în virtuţi mărturisesc 
că aceasta le este cu neputinţă. Dar ca să nu par, precum zice psalmistul, că mă tem 
acolo unde nu este teamă, îţi voi înfățişa limpede în cele următoare cele ce am de 
gând să-ţi spun. 


Desăvârşirea, în toate celelalte lucruri care se măsoară cu simţurile, e mărginită de 
nişte hotare în ce priveşte cantitatea, fie că e continuă, fie că e întreruptă. Căci 


orice măsură a câtimii se cuprinde în nişte margini; şi cel ce priveşte cotul sau 
numărul zece, vede că începe de undeva şi isprăveşte undeva; şi în aceasta stă 
desăvârşirea lor. Despre virtute însă, am învăţat de la apostol un singur hotar: acela 
că nu are hotar |. Căci acel dumnezeiesc apostol, mare şi înalt în înţelegere, aler- 
gând prin virtute, niciodată nu a sfârşit întinzându-se spre cele dinainte (Filip. 3, 
13) şi nici oprirea viitoare din alergare nu-i era sigură. Pentru ce ? Pentru că binele 
prin firea lui nu are hotar el se hotărniceşte numai prin asemănarea cu ceea ce îi 
este contrar 7. Aşa, viaţa are ca hotar moartea - lumina, întunericul; şi toate câte 
sunt bune se hotărnicesc prin ceea ce le este potrivnic. Căci precum sfârşitul vieţii 
este începutul morţii, tot aşa şi oprirea din alergarea virtuţii se face început al 
păcatului. Aşadar, iată că nu se dezminte cuvântul nostru, când spune că este cu 
neputinţă de a afla o margine a virtuţii. lar prin aceasta s-a dovedit că ceea ce se 
cuprinde în nişte margini nu este virtute *. 


Iar fiindcă şi despre cei ce cultivă viaţa virtuoasă am spus că le este cu neputinţă să 
ajungă la desăvârşire, cuvântul va lămuri şi aceasta. Binele prim şi propriu, a cărui 
fire este bunătatea, este şi se numeşte dumnezeirea, fie că aceasta se înţelege sau 
nu. Şi pentru că s-a arătat că nu există alt hotar al virtuţii decât păcatul, iar 
dumnezeirea nu primeşte ceva contrar ei, firea dumnezeiască trebuie înţeleasă ca 
fără hotar şi fără margine ”. Iar cel ce cultivă adevărata virtute nu participă la nimic 


1 Virtutea are o singură definiţie: că e indefinibilă sau infinită. Din ce înaintezi în ea, ţi se 
deschide vederea şi dorinţa spre o şi mai multă înaintare în ea. Ea n-are hotar, cum nu are nici 
Dumnezeu. 

* Binele prin firea lui nu are hotar; el este infinit. Nu poți spune: atâta e binele şi mai mult nu. 
Nu poate spune cineva dacă e bun: sunt destul de bun, mai bun nu vreau să fiu. Hotarul binelui e 
ceea ce i se împotriveşte: răul sau voinţa de a nu merge mai departe în el, ceea ce însă nu duce 
la o tot mai mare deplinătate după care tinde binele, adică admite în el un amestec al răului. 

* Virtutea ca bine în curs de înfăptuire prin persoană, nu are deci nici ea hotar. Ea n-are alt 
hotar decăt oprirea din virtute sau trecerea la rău. Unde sfârşeşte virtutea, începe răutatea sau 
păcatul. Din virtute nu te poți opri, fără să te împaci cu un amestec al răului în ea. Virtutea are 
în sine mişcarea înainte, în ea însăşi. Ea se menţine prin mişcare. Când se opreşte la o margine, 
trece la împăcarea cu un anumit grad al răului. Virtutea care se împacă cu mărginirea nu mai e 
virtute curată. Dacă e deci firesc omului să împlinească binele, dacă în aceasta «se simte bine», 
aceasta arată că omul e făcut pentru o existenţă nesfârşită, ca să poată să-şi împlinească la 
nesfârşit dorința lui spre mai bine, dorinţă care nu încetează niciodată. Omul e destinat prin 
aceasta, prin firea lui, infinitului şi deci veşniciei. Persoana umană nu isprăveşte niciodată de a 
se desăvârşi. Ba nu se împlineşte propriu-zis niciodată, dar nu încetează de a dori o şi mai mare 
împlinire prin bine. 

* Dacă omul e făcut să tindă fără sfârşit spre bine, fără să poată ajunge vreodată la capătul lui, 
binele realizat în deplinătatea lui din veci este infinitatea în act, iar aceasta este una cu 
dumnezeirea. lar cum binele în curs de împlinire implică un dor al unei persoane de a-l împlini 
tot mai mult, binele împlinit în deplinătatea lui infinită este şi el bunătatea nesfârşită a unei 


altceva decât la Dumnezeu, pentru că Acesta este virtutea desăvârşită ?. lar dacă de 
ceea ce este din fire bun doresc numaidecât să se împărtăşească cei ce-o cunosc, iar 
aceasta nu are hotar, în mod necesar şi dorinţa celor ce participă la aceasta se 
întinde la nesfârşit şi nu are oprire. Deci nimănui nu-i este cu putinţă atingerea 
desăvârşirii, pentru că desăvârşirea, după cum s-a spus, nu se cuprinde în nişte 
hotare. Deci şi virtutea are un singur hotar: nehotărnicirea *. Cum ar putea deci să 
ajungă cineva la marginea căutată, neaflându-se o margine ? 


Dar din faptul că desăvârşirea care se caută nu poate fi cuprinsă, nu urmează că nu 
trebuie să ţinem seamă de porunca Domnului, care zice: «Fiţi desăvârşiţi, precum 
Tatăl vostru Cel din ceruri desăvârşit este» (Mt. 5, 48). Căci chiar dacă nu reuşim 
să dobândim în întregime cele ce sunt din fire bune, faptul de a nu rămâne lipsiţi 
măcar de o parte e şi el un câştig mare pentru cei ce au minte. Deci trebuie să 
punem toată sârguinţa ca să nu cădem în întregime din desăvârşirea care ne este cu 
putinţă , ci să câştigăm din ea atâta cât vom putea să cuprindem. 


persoane. Ca atare, Dumnezeu nu poate fi cuprins sau înţeles. Desăvârşirea Lui nu e limitată. 
lar bunătatea unei persoane se arată în raport cu alte persoane. Însuşirea binelui de a fi 
nesfârşit şi de a fi realizat ca atare în mod personal din veci, implică existența personală a 
Sfintei Treimi. De unde ar fi dorinţa fără sfârşit spre bine, sau spre binele nesfârşit, dacă el n-ar 
exista din veci în această infinitate, într-o bunătate interpersonală ? Acest bine infinit e 
magnetul ce exercită asupra omului atracţia spre el. Trăirea acestei forțe magnetice spirituale 
este proprie firii omeneşti, ipostaziată în persoane, în relaţie între ele. 

Dacă binele desăvârşit este Dumnezeu Cel infinit, omul, care tinde spre bine la nesfârşit, 
dovedeşte prin aceasta că participă la Dumnezeu, că asupra lui se exercită forţa binelui, că este 
într-o legătură mereu sporită cu Dumnezeu. lar cum forța binelui, nu se poate exercita fizic, ci 
spiritual, prin aceea că o persoană îşi face simțită bunătatea asupra altuia, faptul că omul tinde 
spre bine arată că Dumnezeu Cel personal Îşi face simțită într-un fel tainic bunătatea în firea 
omenească. 


* Dacă desăvârşirea în bine e fără hotar, căci ceea ce e mărginit în bine are chiar în această o 
nedesăvăârşire, virtutea ca drum spre desăvârşire nu are nici un hotar. Virtutea nu are hotar, 
pentru că ea nu e decăt forma concretă personalizată a binelui, mereu în înaintare prin voinţă. 
Deci în virtute este inclusă voinţa persoanei omeneşti de a înfăptui în mod neîntrerupt şi în mai 
mare măsură binele. Aceasta înseamnă că nici Dumnezeu nu e lipsit de voinţa Lui personală de 
a fi bun, dar odată ce în Dumnezeu binele e desăvârşit, voinţa Lui de a fi bun e una cu voinţa de 
a rămâne în această desăvârşire. La El binele desăvârşit şi voinţa de a rămâne în el coincid. 
Binele ne deschide orizontul infinităţii, ne atrage spre el sau ne aşează şi ne ţine în el, Dumnezeu 
fiind binele infinit din veci, iar noi tinzând la nesfârşit spre această Infinitate, fără să o putem 
atinge în aşa fel ca să nu mai dorim să tindem mai sus, El ne este transcendent nouă, sau este pe 
o treaptă dincolo de putinţa noastră de a ne sălta pe ea. Dar pe de altă parte, suntem într-o 
legătură cu transcendenţa Lui, întrucât ea exercită o atracţie asupra noastră. 


Poate că chiar a voi pururea să fie şi mai mult în bine este desăvârşirea firii 
omeneşti 7. Şi mi se pare potrivit să ne folosim de sfatul dat de Scriptură în privinţa 
aceasta. Căci zice undeva cuvântul dumnezeiesc, prin proorocia lui Isaia: «Luaţi 
aminte la Avraam, tatăl vostru, şi la Sarra care v-a născut pe voi» (Îs. 51, 2). 
Cuvântul porunceşte acestea pentru cei ce rătăcesc în afara virtuţii, ca, precum cei 
ce plutesc pe mare şi s-au rătăcit de la calea spre port, cu ajutorul unui semn arătat 
revin din rătăcirea lor, fie văzând un foc ridicat pe înălțimi, fie văzând culmea 
înaltă a unor munţi, tot astfel cei ce prin cugetul lor lipsit de cârmaci rătăcesc pe 
marea vieţii, după pilda Sarrei şi a lui Avraam să se îndrepte iarăşi către limanul 
voii lui Dumnezeu. 


Și pentru că firea omenească se împarte în femeiască şi bărbătească şi ambelor 
părţi le stă în putere să aleagă între virtute şi păcat, de aceea fiecărei părți i s-a 
arătat de către cuvântul dumnezeiesc o pildă potrivită a virtuţii, ca fiecare privind 
spre ceea ce îi este înrudit, bărbaţii către Avraam şi femeile, spre Sarra, să se 
îndrepte spre viaţa virtuoasă prin pilde potrivite lui. 


Poate că ne va ajunge şi nouă amintirea vreunuia din cei bine cercaţi în viaţă ca să 
tindem spre focul de pe culmi şi ca să ni se arate cum este cu putinţă să îndreptăm 
sufletul către limanul deschis al virtuţii şi să nu mai fim nicidecum luaţi de 
furtunile vieţii, nici să ne mai scufundăm în adâncul păcatului prin patimile învi- 
forate, venite una după alta. Căci poate de aceea s-a şi istorisit viaţa acelor 
persoane înalte, ca prin urmarea izbânzilor lor să ne îndreptăm spre bine viaţa ce ne 
stă înainte. 


Dar ce voi face, va spune poate cineva, dacă eu nu sunt nici din Caldea, precum 
se spune despre Avraam, nici prunc înfiat de fiica Egiptului, precum spune 
Scriptura despre Moise, şi nu am nimic asemănător cu vreunul din cei vechi, în 
ceea cu priveşte viaţa ? Cum mă voi aşeza în ceata unora din aceştia şi cum le 
voi urma cu fapta, neavând nimic din starea lor ? Către acesta voi răspunde că 
nu socotim că ţine de Caldeea virtutea sau patima, şi nici de viaţa în Egipt, sau 
de petrecerea în Babilon, ca cineva să fie în afară de viaţa cea întru virtute. Și 


7 Desăvârşirea lui Dumnezeu nu are hotar, fiind plenitudinea înfăptuită din veci. Desăvârşirea 
omenească nu are hotar, ca înaintare spre ea prin virtute sau prin binele ce ne străduim să-l 
înfăptuim. Faptul că nu ajungem la desăvârşirea nehotărnicită înfăptuită nu înseamnă că nu 
trebuie să rămânem în desăvârşirea ca drum nesfârşit, sau în nehotărnicia ca înaintare. Aceasta 
e nehotărnicia, deci desăvârşirea rânduită omului: a voi să nu se oprească niciodată din 
împlinirea binelui, o asemenea oprire fiind contrară firii omeneşti. Prin aceasta participăm noi 
la desăvârşirea lui Dumnezeu. 


nici nu Se face Dumnezeu cunoscut numai celor vrednici din ludeea, nici Sionul 
nu este locaşul dumnezeirii, în înţelesul lui material. Ci este nevoie de o 
întrebuințare mai atentă a înţelegerii şi de o privire mai ascuţită pentru a vedea 
din istorie de ce fel de caldeeni sau egipteni trebuie să ne depărtăm şi de ce robie 
babilonică trebuie să ne eliberăm, ca să ajungem la o viaţă fericită. 


Deci vom lua în acest cuvânt pe Moise ca pildă a vieţii noastre, trecând mai întâi 
prin viaţa lui precum am aflat-o din cuvântul dumnezeiesc, apoi căutând în 
înţelesul ce reiese din istorie o pildă pentru virtute. Prin aceasta vom cunoaşte viaţa 
desăvârşită aşa cum poate fi trăită de oameni. 


Istoricul vieţii lui Moise 


Se spune, aşadar, că Moise s-a născut într-un timp când legea tiranului împiedica 
aducerea la viaţă a celor de parte bărbătească, dar că printr-un ajutor de sus a fost 
cruțat de cruzimea acelui timp. Căci părinților, care au văzut copilul cu chip ales 
încă din faşă, le-a fost greu să-l predea morţii. Dar, pentru că ameninţarea tiranului 
era mai puternică, l-au pus în Nil; însă nu l-au aruncat simplu în apă, ci, aşezându-l 
într-un coşuleţ uns cu smoală, l-au încredinţat râului. 

Aşa au povestit cei ce au istorisit cu grijă cele privitoare la el. Dar o putere 
dumnezeiască îndrumează coşuleţul, împingându-l spre malul apei, fiind mânat de 
valuri în partea aceea. 


lar fiica regelui, plimbându-se pe malul râului, unde se întâmpla să se afle 
coşuleţul, I-a aflat, fiind atrasă de un plâns de copil din el. Şi văzând frumuseţea 
copilului îndată I-a luat împărăteasa la sine şi I-a înfiat. 


ŞI fiindcă copilul a respins prin fire o doică de alt neam, printr-o îngrijire de sus a 
ajuns să fie alăptat chiar de sânul maicii lui. 


Petrecându-şi copilăria în casa împărătească, deci primind cultura din afară, ceea 
ce era socotit de cei din afară ca pricină de slavă, el nu a voit să mai primească 
după o vreme a mărturisi ca mamă pe cultivata împărăteasă, care-l înfiase, ci s-a 
întors la mama sa după fire şi s-a amestecat printre cei de un neam cu el. 


Şi ivindu-se o luptă între un evreu şi un egiptean, s-a dat pe partea celui înrudit şi a 
ucis pe străin. Apoi încăierîndu-se doi evrei, a încercat să oprească vrajba între ei, 
sfătuindu-i să se aibă bine, ca unii ce sunt fraţi, şi să nu ia mânia ca sfătuitoare în 
neînțelegerile dintre ei, ci firea. Fiind însă respins de cel ce voia nedreptatea, a 
făcut din această necinstire un motiv de şi mai mare înţelepţire şi îndepărtându-se 


de împreună vieţuire cu cei mulţi, şi-a ales o viaţă retrasă, slujind unuia de alt 
neam, bărbat văzător al celor mai înalte, care judecă drept purtările şi viaţa 
oamenilor. Acesta, văzând dintr-o singură faptă virtutea tlnărului (din pornirea 
împotriva celor doi păstori, când neumblând după un câştig al său, ci socotind 
apărarea dreptăţii ca o cinste a firii sale, a pedepsit nedreptatea păstorilor care nu 
greşiseră faţă de el cu nimic) şi preţuind din acestea pe tânăr şi socotind, cu toată 
sărăcia lui văzută, virtutea lui mult mai de cinste decât multa bogăţie bănească, i-a 
dat de soție pe fiica lui şi I-a lăsat să trăiască după voia lui viaţa care-i plăcea (leş. 
2, 16—21). 


Și ducând în munţi o viaţă singuratică, eliberată de zgomotul cetăţii, s-a ocupat cu 
îngrijirea oilor în pustie. 

Şi petrecând o vreme într-o astfel de viaţă, zice istoria, a avut o vedere 
dumnezeiască înfricoşătoare: o lumină deosebită de cea a soarelui 1-a fulgerat 
vederea în amiaza mare. Şi minunându-se de vederea aceasta neobişnuită, 
ridicându-şi privirile spre munte, a văzut un tufiş aprins de o lumină ca de foc, dar 
ramurile tufişului rămâneau verzi ca într-o rouă, în mijlocul flăcărilor. Atunci şi-a 
spus sie aceste cuvinte: «Apropia-mă-voi de această minunată vedere» (leş. 3, 3). 
Zicând acestea, el nu vedea numai cu ochii minunea luminii, Ci, ceea ce era şi mai 
minunat, şi auzul îi era luminat de razele acestei lumini. Căci harul luminii se 
îndrepta spre amândouă simţurile: el lumina vederea cu strălucirea razelor, iar 
auzul i-l lumina cu învățături nemuritoare. 


Însă glasul acestei lumini îl opreşte pe Moise să urce muntele, îngreuiat de 
încălțămintea sa din piele moartă. De aceea, dezlegându-şi încălțămintea din 
picioare, păşeşte astfel pe pământul acela care strălucea de lumina dumnezeiască. 
Apoi (căci socotesc că nu trebuie să lungim prea mult cuvântul cu istorisirea 
simplă a vieţii bărbatului, ci să trecem la cele ce le urmărim), întărit de vederea 
dumnezeiască ce 1 s-a arătat, primeşte porunca să elibereze neamul său din robia 
egiptenilor. 


Și ca să cunoască cât mai bine tăria de la Dumnezeu sălăşluită în el, la porunca lui 
Dumnezeu a încercat-o prin ceea ce avea în mână. lar dovada i-a fost aceasta: 
căzându-i toiagul din mână a început să se mişte şi s-a făcut vietate (iar această 
vietate era un şarpe); şi luându-l iarăşi în mână, s-a făcut toiag, precum era mai 
înainte de a se schimba în vietate. lar suprafaţa mâinii pe care o scoase acum din 
sân se făcuse albă ca zăpada, iar băgând-o iarăşi în sân a revenit la firea ei. 


SR o e 


Coborând apoi Moise în Egipt şi luând cu el pe soţia sa de alt neam, precum şi 
copiii născuţi lui din aceea, se spune că I-a întâlnit pe el un înger, care i-a insuflat 
o teamă de moarte; dar pe acesta femeia 1-a îmblânzit prin sângele curs prin tăierea 
împrejur a copilului (leş. 4, 24-26). 


Apoi se întâlni cu Aaron, fiind mânat şi acesta de Dumnezeu spre întâlnirea cu el 
(leş. 4, 27-28). 


Apoi poporul din Egipt fu strâns de amândoi într-o adunare obştească şi 1 se vesti 
eliberarea din robie celor prea mult obosiţi de reaua pătimire a muncilor (leş. 4, 29- 
32). 


Apoi are loc cuvântul acestuia către tiranul însuşi. Tiranul se mânie de acestea şi 
mai mult ca înainte împotriva celor ce supravegheau muncile şi împotriva 
izraeliților înşişi şi sporeşte numărul de cărămizi ce trebuie făcute şi dă o poruncă 
şi mai obositoare nu numai pentru cei ce lucrau la lutul cărămizilor, ci şi pentru cei 
ce trudeau la paie şi la trestie (leş., 5-6, 19). 


Apoi Faraon (căci acesta era numele tiranului egiptenilor) a încercat, folosindu-se 
de vrăjitori, să se împotrivească semnelor dumnezeieşti făcute înaintea lui, atunci 
când Moise a prefăcut în ochii egiptenilor toiagul său în şarpe, socotind că şi 
vrăjitoria va face aceeaşi minune cu toiegele vrăjmaşe. Dar înşelăciunea a fost dată 
pe faţă din fapte, şarpele ivit din toiagul lui Moise a mâncat lemnele vrăjite, adică 
şerpii vrăjitorilor, toiegele lor neavând nici o putere de apărare sau de viaţă, ci 
numai un chip pe care înşelăciunea vrăjitorilor 1-a pus înaintea ochilor celor ce se 
lăsau uşor înşelaţi (leş., 7, 9-12). 


Atunci Moise, văzând pe toţi supuşii gândind la fel cu stăpânul lor întru răutate, 
aduce o plagă obştească peste tot poporul egiptean, aşa încât nici unul n-a scăpat de 
suferirea relelor. Şi la porunca lui s-au mişcat împotriva egiptenilor cu o mare 
pornire, ca o oaste supusă lui, înseşi stihiile lucrurilor, care se văd pretutindeni: 
pământul, focul, aerul şi apa, care îşi schimbă lucrarea lor după lucrarea voită a 
oamenilor. Şi prin aceeaşi putere cu care au pedepsit, prin intrarea lor în neorân- 
duială, pe egipteni, în acelaşi loc şi timp, făceau ca iudeii să rămână neatinşi de 
rău. 
— Toată firea apelor din Egipt s-a prefăcut în sânge prin porunca lui Moise, 
încât şi peştii ce înotau în apa prefăcută în materie vâscoasă au pierit; dar 
pentru evrei, ceea ce era pentru ceilalți sânge era apă limpede. Și s-a dat şi 


vrăjitorilor prilejul să-şi arate înşelăciunea lor şi să preschimbe apa ce se 
găsea la evrei în sânge, dar n-au putut. 

— De asemenea şi mulțimea broaştelor, pornind să se ivească în Egipt în mare 
mulțime (căci înmulţirea lor în mare număr nu a urmat vreunei legi a firii, 
ci poruncii lui Moise care a schimbat atunci legea naturală a naşterii lor), 
orice egiptean era omorât de ele, fiind strâmtorat în locuinţa sa , dar viaţa 
evreilor era ferită de o astfel de nenorocire (leş., 8, 2-9). 

— Tot astfel aerul pentru egipteni nu era luminat nici noaptea, nici ziua, 
rămânând tot timpul în acelaşi întuneric, pentru evrei însă nu s-a schimbat 
nimic din ceea ce era obişnuit. 

= Şi toate celeilalte s-au întâmplat în acelaşi chip. Grindina, focul, bubele, 
muşițele, muştele câineşti, norul de lăcuste asupra egiptenilor lucrau 
precum S-a Spus, iar evreii cunoşteau suferința celor ce locuiau în 
vecinătatea lor numai din cele istorisite şi povestite, dar nu primeau asupră- 
le nici un fel de năvală a lor. 

=> Apoi, omorârea întâilor născuţi a arătat deosebirea între egipteni şi evrei şi 
mai vădită. În timp ce egiptenii erau cufiindați în jalea pentru cei prea iubiţi 
qi lor, evreii au rămas în toată liniştea şi siguranța, izbăvirea lor a fost 
asigurată prin sângele vărsat la orice intrare a casei lor, prin însemnarea 
cu sânge a celor doi stâlpi şi a pragului de sus al uşii (leş., 12). 


Pe când egiptenii erau loviți de nenorocirea morţii întâilor născuţi şi atât fiecare în 
parte cât şi toţi îndeobşte se zvârcoleau în suferințe, Moise conduce ieşirea 
izraeliților, pregătindu-i de mai înainte să ia cu ei şi bogăţia egiptenilor spre folosul 
lor. 


Şi făcând ei drum ca la trei zile în afara Egiptului, iarăşi, zice istoria, s-a înfuriat 
egipteanul că nu a rămas Izrael mai departe în robie. Şi adunându-şi toată oastea 
supuşilor a alergat cu călărime după popor. lar Izrael văzând călărimea şi oastea 
înarmată, el însuşi fiind neîncercat în război şi nedeprins în astfel de fapte, a fost 
cuprins îndată de frică şi a început să se răzvrătească împotriva lui Moise. 


În aceste clipe, spune istoria, s-a întâmplat cel mai minunat lucru cu Moise: 
împărțindu-şi lucrarea în două, cu glasul şi cu cuvântul încuraja pe izraeliţi, 
îndemnându-i să aibă bună nădejde în Dumnezeu, iar înăuntru se ruga în cuget lui 
Dumnezeu să aibă îndurare de fraţii lui. Şi, îndurându-Se Dumnezeu de strigarea 
fără grai a lui, îl învăţa prin sfatul de sus cum să scape de primejdie. Şi în acest 
timp un nor conducea poporul prin puterea dumnezeiască, dar nu un nor de natură 
obişnuită (pentru că nu era alcătuit din aburi, prin umplerea aerului de aburi sau 
prin formarea ceţii, sau prin sporirea vântului), ci era în acel nor ceva mai presus 


de înţelegerea omenească, precum mărturiseşte Scriptura. Era o astfel de minune, 
că străluceau cu căldură şi razele soarelui. Era un fel de zid ce apăra poporul, 
umbrind pe cei ce erau sub el, şi sufla cu o uşoară adiere răcoroasă, domolind arşiţa 
soarelui. lar noaptea se prefăcea în stâlp de foc, călăuzind cu lumina lui de seară 
până dimineaţa. Moise privea la această călăuză îndemnând şi pe popor să-l 
urmeze. 


Dar ajungând la Marea Roşie, acolo, conduşi mai departe de nor, întreaga oaste a 
egiptenilor i-a încercuit din spate, nemaiavând din nici o parte nici o scăpare din 
primejdie, întrucât se găseau între duşmanii înarmaţi şi apă. Atunci se întâmplă 
ceva cu totul de necrezut. 


Moise a lucrat împins de puterea dumnezeiască: apropiindu-se de ţărmul mării, 
lovi apa cu toiagul, iar aceasta s-a crăpat în urma loviturii. Şi cum se întâmplă cu o 
sticlă, când crăpătura, începând de la o parte, trece în linie dreaptă până la cealaltă 
parte, la fel marea întreagă rupându-se la o margine de lovitura toiagului, 
despărțirea valurilor a trecut până la malul opus. Şi coborând Moise pe fundul 
mării pe unde o tăiase în două, a trecut prin adânc cu întreg poporul, cu trupul 
neudat şi însorit. Şi străbătând pe Jos adâncul, prin sânul uscat al mării, nu se 
temeau de prăbuşirea zidurilor de valuri înălțate de la sine asemenea unor pereţi în 
care marea se întărise pe amândouă laturile. 


Dar când a intrat Faraon cu egiptenii în mare, pe drumul tăiat de curând printre 
ape, iarăşi s-au împreunat apă cu apă, închizându-se marea în sine în forma ce o 
avea mai înainte, suprafaţa şi vederea apei făcându-se una, după ce izraeliții trecuţi 
pe malul dimpotrivă se odihneau de calea lungă făcută cu iuţeală prin mare şi 
înălțau cântare de laudă lui Dumnezeu, Cel ce le-a dat lor biruință nesângeroasă, 
scufundând toată oştirea egiptenilor : oameni, cai, arme şi care, sub apă (leş., 14). 


Apoi Moise înaintează mai departe, străbătând o cale de trei zile, lipsită de apă şi 
ajunge în mare strâmtorare, neavând cum să potolească setea poporului. Şi s-au 
aşezat cu tabăra lângă un lac cu apă sărată, mai amară chiar decât a mării. Dar 
aşezaţi lângă apă, ardeau de sete. Moise fu sfătuit atunci de Dumnezeu să arunce în 
apă un lemn şi îndată apa s-a făcut bună de băut. Lemnul cu puterea lui a schimbat 
firea apei, din amară, în dulce (leş., 15, 22-25). 


Apoi norul plecând mai departe, porniră şi ei după mişcarea norului. Şi făceau 
mereu acelaşi lucru, oprindu-se din mers acolo unde norul le dădea semn de odihnă 
prin oprirea sa, şi ridicându-se iarăşi când norul le arăta calea. Şi au ajuns, urmând 
călăuza aceasta, la un loc ce era udat de apă de băut, peste care se revărsau 


douăsprezece Izvoare. Mai erau acolo şi şaptezeci de finici, dar chiar dacă numărul 
lor nu era prea mare, pentru cei ce priveau era o minune şi întrecea orice frumuseţe 
pricinuită de mărime (leş. 15, 27). 


Apoi norul călăuzitor se ridică iarăşi şi de acolo, conducând poporul spre alt loc. 
Dar acest loc era acoperit cu nisip uscat, neadăpat de nici o undă de apă, şi aici 
poporul era chinuit din nou de sete. Moise văzând o stâncă pe un deal, lovi cu 
toiagul şi ea a izvorât îndată apă plăcută şi bună de băut, din belşug pentru tot 
poporul (leş., cap. 17,1-6). 

Aici însă isprăvindu-se merindele ce le luaseră pentru călătorie din Egipt, şi 
poporul fiind strâmtorat de foame, se întâmplă minunea cea mai de necrezut din 
toate. Căci se porni să plouă hrană ca o rouă din cer şi nu de pe pământ, cum se 
întâmpla după legea firii. Roua aceasta cădea peste ei dimineaţa, dar apoi ea se 
făcea hrană pentru cei ce o primeau. Fiindcă ceea ce se revărsa nu se prefăcea în 
picături de apă, cum se întâmpla de obicei cu roua, ci în loc de picături de apă se 
revărsa un fel de boabe în formă de cristale, care în agricultură se cheamă 
coliandru sau grăunţe de formă rotundă, al căror gust se aseamănă cu cel al mierii. 


Acestei minuni 1 se mai adaugă şi o alta: ieşind toţi la culesul ei, măcar că erau de 
felurite vârste şi puteri, nici unul nu aduna mai puţin decât celălalt, potrivit 
deosebirii de putere, ci pe măsura trebuinţei fiecăruia, încât nici cel mai puternic să 
nu aibă mai mult şi nici celui slab să nu i se micşoreze partea, ci să fie tuturor 
egală. 


În legătură cu aceasta, istoria mai vorbeşte de o minune: că adunând fiecare pentru 
O zi, nu punea deoparte nimic pentru ziua următoare. lar celui ce din zgârcenie îşi 
punea la o parte ceva din hrana adunată, ceea ce punea de o parte i se făcea fără 
folos pentru hrană, prefăcându-se în viermi. 


Se mai adaugă şi altceva minunat în istoria despre această hrană: dintre zilele 
săptămânii, una, dintr-o rațiune tainică, era cinstită cu nelucrarea. De aceea în ziua 
premergătoare acesteia, deşi căderea din cer avea loc ca şi în celelalte zile, iar 
sârguința adunătorilor era egală, ceea ce se aduna se afla în cantitate îndoită faţă de 
măsura obişnuită. Aceasta, ca să nu aibă nici un motiv de a dezlega legea nelucrării 
din trebuinţa hranei. În aceasta se arăta şi mai mult puterea dumnezeiască, întrucât 
în celelalte zile prisosul se strica, şi numai în ajunul Sâmbetei (căci acesta era 
numele zilei nelucrătoare) ceea ce era pus de o parte rămânea nestricat, în aşa fel 
cât nu se vedea să fie cu ceva mai veche decât hrana proaspătă (leş. 16). 

Apoi se încinse un război între ei şi un popor străin (cuvântul îi numeşte amaleciţi, 
pe cei care s-au rânduit atunci la bătălie împotriva lor). Atunci Moise înarmează 
pentru prima dată pe izraeliţi pentru bătălie, dar nu aruncă în luptă toată oastea, ci 
alege pe cei mai buni şi pe căpeteniile lor care au primit să lupte. 


Dar şi în aceasta Moise a arătat un chip nou de conducere a războiului. Căci pe 
când lisus, cel care după Moise a condus poporul, lupta cu oastea împotriva amale- 
ciților, Moise stătea pe un deal deasupra oştirii şi privea spre cer, având doi inşi 
dintre cei mai destoinici împreună cu el de o parte şi de alta. 

Cu acest prilej istoria ne spune că s-a făcut următoarea minune: când Moise ridica 
mâinile către cer, poporul se întărea împotriva duşmanilor, iar când le pogora, 
dădea înapoi şi oastea din faţa năvalei celor de alt neam. Aceasta înţelegând-o cei 
ce stăteau lângă el au început să sprijinească pe dedesubt, din amândouă părțile, 
mâinile îngreunate şi anevoie de mişcat, dintr-o cauză necunoscută, ale lui Moise. 
Dar fiindcă erau mai slabi şi nu puteau să-l ţină drept, i-au aşezat un scaun pe o 
piatră şi aşa l-au ajutat pe Moise să-şi ţină prin ei mâinile ridicate către cer. 
Aceasta făcându-se, amaleciţii fură zdrobiţi de către izraeliți (leş., 17, 8-16). 

După aceasta, pentru că norul care călăuzea poporul pe cale rămânea în acelaşi loc, 
a fost de trebuinţă să nu se mai mişte nici poporul, neavând norul drept conducător. 
Dar, având din belşug şi fără osteneală cele de trebuinţă vieţii, fiindcă pâinea le 
venea de sus de-a gata, iar apa de băut îi îmbia din piatră şi norul alunga orice 
neplăcere ce li s-ar fi întâmplat sub el, pentru că ziua îi apăra ca un zid de arşiţă, iar 
noaptea alunga întunericul, luminând ca un stâlp de foc, petrecerea lor în pustie, la 
poalele muntelui unde îşi aşezară tabăra, era fără griji. 


În acest loc, Moise este condus la o cunoaştere tainică, însăşi puterea dumne- 
zeiască învățând prin minuni mai presus de cuvânt tot poporul şi pe însuşi 
conducătorul lui. lar această învăţătură tainică s-a sfivîrşit astfel: poporului i se 
spuse de mai înainte să se păzească de orice întinări ce pot atinge trupul şi sufletul, 
să se curăţească prin unele stropiri şi să se păzească curat chiar şi de legătura 
conjugală într-un anumit număr de zile, ca spălat de orice pornire pătimaşă a 
trupului, să se apropie de munte, curat de patimi, pentru a primi învățătura de taină. 


Muntele acela se numea Sinai şi în vremea aceea nu era îngăduit decât oamenilor 
să se apropie de el, iar dintre aceştia numai bărbaţilor şi dintre bărbaţi iarăşi numai 
acelora care se curăţiseră de orice întinare. Se pusese pază şi se avea grijă ca nu 
cumva să calce vreun animal pe munte. lar de se întâmpla aceasta, orice animal se 
arăta pe munte era ucis de popor cu pietre. 


Apoi lumina aerului se întunecă din senin, încât muntele se făcu nevăzut, fiind 
despărțit de un cerc de negură, iar din negură se arătă un foc ce înfricoşa vederea 
celor ce priveau. De pretutindeni locul de păşunat al muntelui era învăluit de fumul 
ce ieşea din focul ce creştea, acoperind toată vederea lui. 


Moise conduse poporul spre munte. Dar nici el nu îndrăznea să privească, ci avea 
sufletul stăpânit de frică, iar trupul zguduit de o teamă aşa de mare că nu putea să o 
ascundă nici izraeliților, ci le mărturisea că este înspăimântat de cele văzute şi că 
nu poate să nu tremure cu trupul. Căci ceea ce i se arăta nu era numai ceva care 
înspăimânta sufletul, ci făcea să pătrundă şi prin auz sunete înfricoşătoare. Căci un 
glas de sus, izbucnind, se prăvălea peste toată suflarea, iar prima lui atingere era 
înfricoşătoare şi de nesuportat pentru orice auz. Se asemănu cu sunetul trâmbiţelor, 
dar întrecea prin tăria înfricoşătoare şi înspăimântătoare a lui orice pildă. Şi glasul 
înaintând se făcea din ce în ce mai înfricoşător, şi creştea, făcând mereu mai 
înspăimântător sunetul lui. lar glasul era articulat prin puterea dumnezeiască şi nu 
prin organele vorbirii, însuşi aerul articulând cuvântul. Iar cuvântul nu era articulat 
fără un scop, ci dădea ca legi învăţăturile dumnezeieşti. Şi glasul înaintând sporea 
în tărie şi sunetul trâmbiţelor se întrecea pe el însuşi. lar poporul întreg era 
copleşit, încât nu mai putea să suporte ceea ce se arăta şi se auzea (leş., 19). De 
aceea el face o cerere de obşte lui Moise, ca să 1 se mijlocească legea prin el. Căci 
poporul nu se va îndoi că tot ce se va vesti prin el, potrivit învăţăturii de sus, e 
poruncă dumnezeiască. 


Întorcându-se deci toţi la poalele muntelui, a rămas numai Moise, întâmplându-se 
cu sine contrariul a ceea ce i s-a întâmplat înainte. Că toţi aceia temându-se, de 
însoţirea cu cei împreună părtaşi de cele înfricoşate, el rămas singur îndrăznea mai 
mult decât îndrăznise împreună cu cei ai lui. Prin aceasta se dovedea că frica de 
care era stăpânit el însuşi la început nu era o patimă a sa, ci o pătimea din 
compătimire faţă de cei cuprinşi de spaimă. lar acum, rămas singur, era eliberat de 
frica poporului ca de o povară &. De aceea acum îndrăzneşte şi faţă de negură şi 


* A fi împreună cu mulți nu înseamnă totdeauna a fi în afară de frică. Aceasta, din două motive. 
Unul din ele este că de multe ori panica ce cuprinde pe cei mulți face şl pe cel mai tare să fie 
cuprins de ea. Cine e tare e de multe ori mai tare când e singur. Dar cel cu adevărat tare e tare 
şi din răspunderea faţă de ei, deci totuşi într-o legătură cu ei. În acest caz cel mai tare e ţinut 
până la un loc de o compătimire, în slăbiciunea lor, în suferinţa lor. Moise suferă de frica celor 
mai slabi ca el. Suferinţa lui lisus merge până la cruce pentru suferința oamenilor supuşi 
păcatului. ŞI nu se poate spune că nu a avut nici o frică de moarte. Din solidaritatea cu ei, din 
compătimirea faţă de ei, Şi-a însuşit şi frica lor faţă de moarte. O mamă aflată lângă copilul el 
bolnav nu poate rămâne nepăsătoare la suferinţele lui, ci suferă chiar mai tare ca el. Iubirea se 
manifestă în împreună-suferinţa cu cei iubiţi, deci şi în participare la frica lor. Moise nu poate 


intră înlăuntrul celor nevăzute. Şi dispărând din ochii celor ce-l priveau (căci 
pătrunzând în negrăitul tainicei cunoştinţe dumnezeieşti şi aflându-se acolo 
împreună cu nevăzutul, deci el însuşi nevăzut), a învăţat, socotesc, prin ceea ce a 
făcut, că cel ce vrea să fie cu Dumnezeu trebuie să iasă din toate cele văzute şi să-şi 
înalțe cugetul spre cele nevăzute şi necuprinse ca pe o culme a muntelui, crezând 
că acolo este Dumnezeu, la Care nu poate ajunge înţelegerea. 


Ajungând în acel loc, Moise primeşte poruncile dumnezeieşti. lar acestea cuprin- 
deau învăţătura despre virtute, al cărei punct de căpetenie este dreapta credinţă şi 
cugetarea cuvenită despre firea dumnezeiască, anume că aceasta e mai presus de 
orice înţeles al cunoaşterii şi de orice pilduire, neputând fi asemănată cu nimic din 
cele cunoscute. Căci 1 se poruncește să nu privească la nimic din cele ce se înţeleg 
cu cugetarea despre Dumnezeu şi nici să asemene cu ceva din cele cunoscute sau 
înţelese firea dumnezeiască cea mai presus de toate. Ci să creadă numai că 
Dumnezeu există, iar cum, cât sau unde este, să lase necercetat, fiind de necuprins. 


Şi Scriptura adaugă apoi şi toate cele ce trebuie urmărite pentru desăvârşirea 
morală, împărtăşind învăţătura legilor de obşte şi a celor în parte. De obşte este 
legea care opreşte orice nedreptate, porunceşte iubirea faţă de cei de acelaşi neam, 
din care, odată rânduită, urmează numaidecât porunca: să nu faci nici un rău 
aproapelui tău. lar între legile în parte e cea care a poruncit: să cinsteşti pe cei ce 
te-au născut şi lista păcatelor oprite. 


Cu aceste legi, curăţind oarecum înţelegerea, Moise este condus spre o cunoaştere 
tainică mai desăvârşită. Şi i se arată deodată un cort de către puterea dumnezeiască. 
Iar cortul era un templu, având frumuseţea într-o bogăţie felurită greu de tâlcuit. 
Avea un pridvor, stâlpi, perdele, masă şi sfeşnice, altar de tămâiere, jertfelnic şi 
acoperământ de împăcare, iar înlăuntrul Sfintelor, locul de nepătruns şi de 
neapropiat (Sfânta Sfintelor). întocmirea şi frumuseţea acestora, pentru a nu se 
şterge din amintire şi pentru a se arăta şi celor de jos această minune, e sfătuit să nu 
le pună numai în scris, ci să li se dea o alcătuire materială ca chip al celor 
nemateriale, folosindu-se materiile cele mai strălucitoare şi mai arătoase din câte se 
găsesc pe pământ. 


pătrunde în înălțimile contemplării lui Dumnezeu, fiind ţinut de poporul înfricat în participarea 
la frica lui. Dar pe de altă parte, însăşi frica aceasta îl foloseşte la ajutorarea lor, îi dă tărie în 
suferința lui pentru ei. Căci din voinţa de a-i ajuta intră la Dumnezeu, biruindu-şi frica cu o 
rugăciune mai vibrantă şI mai stăruitoaie pentru poporul său. 


Între acestea s-a folosit mai mult aurul, cu care erau poleiţi de jur împrejur stâlpii; 
împreună cu aurul s-a folosit şi argintul, înfrumuseţându-se cu el capetele de la 
vârf şi tălpile lor. Socotesc că împreunarea aceasta a culorilor avea drept scop să 
facă aurul să strălucească şi mai mult, punându-se în vedere pe amândouă părțile. 


S-a mai socotit de asemenea de trebuinţă şi aramă la capetele şi tălpile de argint ale 
stllpilor. Perdelele şi acoperămintele, precum şi împrejmuirea cortului şi acoperişul 
întins peste stâlpi, toate s-au lucrat în chip potrivit de către ţesători pricepuţi, din 
materia potrivită pentru fiecare în parte. lar culoarea ţesăturilor era vânatul şi roşul 
de purpură şi culoarea roşie a bumbacului ce strălucea ca focul. lar strălucirea 
visonului (a inului) era naturală şi meşteşugită. Pentru unele ţesături s-a folosit 
lână, pentru altele, părul. Dar au fost binevenite pentru frumuseţea cortului şi pieile 
vopsite în roşu. lar pe toate acestea le-a pregătit Moise prin meşteri după pogorârea 
din munte, după chipul arătat lui în vederea alcătuirii. 


Dar atunci, intrând în templul acela nefăcut de mână, i s-a poruncit şi prin ce 
podoabă trebuie să strălucească preotul când intră în cele dinăuntru ale cortului. 
Scriptura a legiuit în chip deosebit cele pentru partea dinăuntru şi cele pentru cea 
văzută, făcând începutul podoabelor nu de la cele ascunse, ci de la cele văzute. 


Umerarii pentru preoți erau din culori diferite, din care era alcătuită şi cata- 
peteasma, fiind ţesute cel mai mult din fir de aur. De fiecare parte umerarii erau 
prinşi cu două pietre de smaragd prinse la un loc prin aur. Pietrele aveau o 
strălucire naturală, răspândind raze verzui; iar meşteşugul cu care erau sculptate era 
o adevărată minune. Pe aceste pietre nu erau încrustate chipuri, ci pe fiecare din ele 
şase nume ale patriarhilor. De ele erau atârnate nişte plăcuţe aşezate în două şiruri 
una după alta în chip regulat şi puse de o parte şi de alta, pe partea din faţă sub 
acestea erau împletite în formă de placă nişte paveze, că, precum socotesc, fru- 
museţea împletirii să dea şi mai multă strălucire purtătorului. lar podoaba aceasta 
făcută din aur cădea peste engolpion (podoabă de pe piept). Acesta era alcătuit din 
pietre de diferite feluri, egale cu numărul patriarhilor. Ele erau aşezate pe şase 
rânduri, câte trei de fiecare rând, având scrise pe ele numele seminţiilor. lar haina 
îmbrăcată pe dedesubtul umerarului, de la grumaz până la călcâie, era împodobită 
frumos cu ciucuri atârnaţi pe margine. Marginea de jos era frumoasă nu numai prin 
felurimea ţesăturilor, ci şi prin ciucurii de aur atârnaţi. Aceştia erau totodată 
clopoței şi rodii de aur, prinşi toţi, unul după altul, pe marginea de jos. lar mitra de 
pe cap era vânată şi tăblița de pe frunte, din aur curat, având săpat pe ea un semn 
tainic. Şi un brâu strângea mantia la mijloc. lar podoaba celor tainice şi toate câte 
țineau de îmbrăcăminte vorbesc despre virtutea preoțească. 


Toate acestea Moise le-a învăţat când era învăluit în acel întuneric negrăit, prin 
învăţătura tainică a lui Dumnezeu, ajungând mai mare ca sine prin adausul acelei 
învățături de taină. 


Astfel, apărând iarăşi din întuneric, coboară la neamul său ca să le împărtăşească 
acestora minunile arătate lui prin acea vedere dumnezeiască şi ca să rânduiască 
legile şi templul şi preoția, după chipul arătat lui în munte, dându-le poporului. 

A adus şi tablele dumnezeieşti în mână, care erau faptă şi dar al lui Dumnezeu, fără 
NICI O împreună-lucrare omenească în întocmirea lor. Fiecare din ele în parte era 
lucru al lui Dumnezeu, atât materia cât şi cele scrise pe ea. 


Dar harul a fost împiedicat de popor încă înainte de a cobori legiuitorul, fiindcă s-a 
lăsat atras de slujirea la idoli. Căci Moise a petrecut pe munte nu puţin timp, ocupat 
de împreună-vorbire cu Dumnezeu în acea primire tainică a învăţăturii de la El. 
Căci s-a împărtăşit patruzeci de zile şi tot atâtea nopţi de acea viaţă dumnezeiască 
în întuneric, aflându-se afară chiar şi de legile firii (căci în tot acest timp el nu a 
avut trebuință de hrană pentru trup). În acest timp poporul, ca un tânăr lipsit de 
privirea învățătorului său, s-a dedat pornirilor nebuneşti şi, adunându-se în jurul lui 
Aaron, l-a silit să le fie conducător în slujirea la idoli. Şi făcând un idol de aur (iar 
idolul era un vițel), se veseleau în această necredinţă. De aceea Moise, coborând la 
ei, sparse tablele pe care le aducea de la Dumnezeu, ca să sufere, ca o pedeapsă 
vrednică de fărădelegea lor, neîmpărtăşirea de harul lui Dumnezeu. Apoi curăţind 
prin leviţi întinăciunea cu sângele poporului şi prin mânia lui împotriva celor ce au 
păcătuit, împăcând pe Dumnezeu, a nimicit idolul. 


Apoi aduce printr-o stăruire de alte patruzeci de zile în munte alte table despre care 
Scriptura spune că au fost scrise prin puterea dumnezeiască, dar materialul era 
lucrat de mâna lui Moise. Pe acestea le aduce vieţuind iarăşi acelaşi număr de zile 
mai presus de fire, într-un alt chip şi nu în cel socotit de noi, neprimind nimic ca 
hrană din cele care întăresc slăbiciunea firii, în trupul său. 


Și astfel le-a întemeiat lor cortul şi le-a rânduit cele ale legii şi preoția, după 
învăţătura dată lui de la Dumnezeu. Toate le-a făcut printr-o alcătuire materială 
după arătarea dumnezeiască: cortul, pridvorul, toate cele dinăuntru, altarul 
tămâierii, jertfelnicul, sfeşnicul, perdelele, altarul împăcării din Sfânta Sfintelor, 
podoaba veşmintelor preoţeşti, mirul, feluritele jertfe spre curăţie, cele de 
mulțumită, cele spre alungarea relelor, cele care spălau fărădelegile, toate cele de 
trebuință, după rânduiala lor, pentru popor. Dar prin aceasta a mişcat, în cei de 
frunte, pizma împotriva sa, această boală născută în firea oamenilor. 


Chiar şi Aaron, pe care-l cinstise cu cinstirile preoţiei, şi sora sa Mariam, mişcată 
de o pizmă femeiască pentru cinstea ce i-a fost făcută lui de Dumnezeu, au grăit 
împotriva lui (Num., 12). Aceasta a mişcat pe Dumnezeu spre pedepsirea greşelii 
lor. Însă Moise s-a făcut şi acum el mai vrednic de laudă pentru neluarea în seamă 
a păcatului, pentru că văzând că Dumnezeu pedepseşte bârfirea nesocotită a femeii, 
şi-a făcut firea mai tare ca mânia, rugând pe Dumnezeu să se îndure de sora lui. 


lar când mulțimea se abate iarăşi spre neorânduială (căci era o greşeală lipsa de 
măsură în plăcerile pântecelui a celor ce nu se mulțumeau să vieţuiască în 
puţinătate şi fără supărări din hrana ce le curgea de sus, ci pofta de carne îi făcea să 
socotească robia Egiptului mai bună decât bunătăţile ce le aveau), Moise îi face 
cunoscută lui Dumnezeu această dorinţă a lor. lar Dumnezeu îi învaţă că nu trebuie 
să fie lacomi (Num. 11), dar le dă ceea ce doresc: mulțime de păsări zburând 
aproape de pământ s-au lăsat peste tabără ca un nor, grupate în stoluri, a căror 
vânare uşoară a săturat pofta lor de carne. Dar necumpătarea în mâncare a umplut 
sucurile din trupuri dintr-odată de otrăvuri vătămătoare şi îmbuibarea a adus boală 
şi moarte. lar pilda acestora le-a ajuns celorlalți spre cuminţire. 


Apoi Moise trimite iscoade în ţara pe care făgăduinţa dumnezeiască le-o dădea 
spre locuire (Num. 13). Dar dintre aceste iscoade nu toate au vestit adevărul, ci 
unele au adus veşti mincinoase şi triste. Drept urmare, poporul s-a pornit iarăşi cu 
mânie asupra lui Moise. Şi Dumnezeu osândeşte pe cei ce şi-au pierdut nădejdea în 
ajutorul dumnezeiesc, ca să nu vadă ţara făgăduită lor (Num. 14). Şi înaintând prin 
pustie şi lipsindu-le iarăşi apa, şi-au şters din amintire din nou ajutorul puterii lui 
Dumnezeu. Pentru că nu mai credeau că, precum prin minunea dinainte, din piatră, 
Dumnezeu le poate ajuta şi în trebuinţa de acum, ci părăsind nădejdile cele bune s- 
au pornit să cârtească împotriva lui Dumnezeu şi a lui Moise aşa de mult că până şi 
Moise părea să se alipească de necredinţa poporului. Dar iarăşi a făcut o minune, 
prefăcând piatra aspră în apă. 


Însă când iarăşi plăcerea înrobitoare de mâncare a trezit pofta pântecelui, măcar că 
nu le lipsea nimic din cele trebuincioase, şi visau din nou la îmbuibarea din Egipt, 
după obiceiul unor tineri fără rânduială, fură cuminţiți de alte biciuri mai puternice, 
fiind împresuraţi în tabără de şerpi ce le strecurau în trupuri prin muşcătura lor 
venin aducător de moarte. Şi căzând ei unul după altul din pricina muşcăturii 
şerpilor, legiuitorul, sfătuit de Dumnezeu, turnă aramă în chip de şarpe şi îl aşeză 
pe o înălțime ca să se vadă de toată tabăra (Num., 21). Şi astfel a oprit moartea 
adusă de şerpi. Căci cel ce privea spre chipul şarpelui de aramă nu mai suferea 


nimic din pricina muşcăturii şarpelui adevărat, vederea lui slăbind veninul printr-o 
tainică pătimire potrivnică ?. 


Dar ivindu-se iarăşi o răscoală în popor împotriva conducerii lui şi îndrăznind unii 
să-şi însuşească preoţia cu puterea, Moise se rugă pentru cei ce au păcătuit (Num. 
16). Dar dreptatea judecății dumnezeieşti fu mai puternică decât compătimirea lui 
Moise pentru neamul său şi, crăpându-se o prăpastie în pământ prin voia lui 
Dumnezeu, se închise iarăşi la loc după ce a înghiţit pe toți cei ce s-au răsculat 
împotriva lui Moise. Iar cei ce se porniseră cu furie asupra preoţiei au fost mistuiţi 
de foc, ca la douăsutecincizeci de inşi, cuminţind pe ceilalți cu păţania lor. 


lar pentru a se încredința oamenii şi mai mult că harul preoţiei vine de sus celor 
învredniciţi, s-a adus câte un toiag de la căpetenia fiecărei seminţii, fiecare fiind 
însemnat cu numele celui ce I-a dat. Între ele era şi cel al arhiereului Aaron. Şi 
fiind aşezate acestea în faţa altarului, prin ele se arătă poporului hotărârea lui 
Dumnezeu cu privire la preoţie. Căci din toate, numai toiagul lui Aaron a înflorit şi 
numai din acest toiag a odrăslit şi s-a copt un fruct (iar fructul era nucă). Acest 
lucru a fost socotit, şi de cei ce nu credeau, ca o foarte mare minune, că un lemn 
fără coajă şi uscat şi fără rădăcină a odrăslit dintr-odată, fără pământ, coajă, suc, 
rădăcină şi ramuri, ci prin puterea dumnezeiască producând cele ale pomilor cu 
rădăcină. 


După acestea, conducând Moise tabăra printre popoare de alt neam, le jură acestora 
că de vor îngădui poporului să treacă prin holdele şl viile lor, va cere acestuia să 
păzească calea împărătească, neabătându-se nici la dreapta, nici la stânga. Dar 
războinicii acelora neîmpăcându-se cu aceasta, Izrael îi sileşte prin luptă să nu le 
oprească trecerea (Num. 21, 22-23). 


Apoi un oarecare Valac, care era conducătorul unui popor mai puternic (poporul 
acesta se numea al madianiţilor), speriat de păţania celor nimiciţi înainte şi nevoind 
să păţească aceleaşi din partea izraeliților, nu caută ajutorul în arme şi în 
războinici, ci se încrede în vrăjitoria unui oarecare Valaam, vestit în astfel de fapte, 
prin care cei ce se foloseau de el căpătau putere în cele ce le năzuiau. El avea 
meşteşugul de a face vrăji cu ajutorul demonilor, aducând prin ele necazuri asupra 
oamenilor, cu o putere ciudată. Aceste urmând, deci, celor ce-l duceau la regele 
Valac, este învăţat prin vocea asinei că drumul acesta nu-i va fi spre bine. Apoi, 


?. Vederea şarpelui mort, adică a celui omorât din pricina păcatului, îți dă putere să omori 
ceea ce a pătruns din păcatul şarpelui în tine. Dar aceasta se face prin înfrânare, printr-o 
omorâre a omului vechi din tine, deci printr-o patimă contrară pati-mii păcătoase. 


aflând printr-o vedenie ce are de făcut, a văzut că vrăjitoria lui răufăcătoare este 
prea slabă ca să poată pricinui vreo vătămare celor ce au ca ajutor pe Dumnezeu. 
Astfel, în loc de lucrarea demonilor, s-a umplut de insuflarea dumnezeiască, şi 
rostea cuvinte care au fost o proorocie a unor lucruri ce se vor petrece spre binele 
poporului izrael. Căci prin cele prin care a fost împiedicat de a se folosi spre rău de 
meşteşugul lui, prin aceleaşi, ajungând la simţirea puterii dumnezeieşti, şi părăsind 
meşteşugul vrăjitoriei, s-a făcut tălmăcitorul voii dumnezeieşti (Num. 23-24). 
Apoi, poporul străin este zdrobit, izraeliţii biruind în război. 


Dar vor fi biruiți după aceasta de patima desfrânării. De aceea Finees va nimici pe 
cei tăvăliți în necinste (Num., 25), oprind astfel mânia lui Dumnezeu împotriva 
celor care s-au dedat la amestecarea neîngăduită de lege. Apoi legiuitorul urcându- 
se pe un munte înalt şi cuprinzând cu privirea de departe ţara pregătită lui Izrael 
prin făgăduinţa dumnezeiască făcută părinţilor lor, se mută din viaţa pământească, 
nelăsând pe pământ nici un semn, nerămânând nici un mormânt care să amintească 
de mutarea lui (Deut. 34). 


Dar frumuseţea lui timpul nu a vătămat-o, nici lumina ochilor lui nu s-a întunecat 
şi nici harul strălucitor al feţei lui nu s-a pierdut, ci au rămas la fel, păstrând 
neschimbată frumuseţea în schimbarea firii '. Acestea deci, câte le-am învăţat din 
istoria acestui bărbat, pe care am avut-o la îndemână, ţi le-am povestit pe scurt, 
deşi uneori a trebuit să lărgim cuvântul. Acum e timpul să o tâlcuim potrivit 
scopului nostru viaţa pe care am înfăţişat-o, arătând care poate fi folosul celor 
spuse de noi mai înainte pentru viaţa întru virtute. Să facem deci începutul acestei 
tâlcuiri. 


199 b. Moise se face şi în privința aceasta chipul lui Hristos, Care, înviind, nu lasă nici o urmă a 
trupului Său pe pământ. De aceea frumuseţea feţei lui nu s-a văzut stricată de moarte, adică 
legea dată de EI şi-a păstrat o valabilitate eternă, ca chip al legii lui Hristos. Chiar dacă pe fața 
lui Moise sau pe legea lui, stătea un acoperă-mânt, ea îşi avea în sine frumuseţea ei, sau o 
strălucire netrecătoare. lar această strălucire s-a arătat când legea lui [Hristos a înlăturat 
acoperământul de pe ea, descoperându-i înţelesul cu adevărat netrecător şi nesfărşit. Totuşi 
legea (faţa lui Moise) şi-a păstrat frumuseţea unui înţeles netrecător împreună cu o schimbare a 
firii ei. Căci multe din lege nu se mai păstrează, dar se păstrează totuşi înțelesul lor mai adânc. 
Aşa sunt, de exemplu, jertfele din legea lui Moise. Ele au încetat în partea lor exterioară, dar 
înțelesul lor de chipuri ale jertfei lui Hristos, şi ale jertfelor ce trebuie să le aducem noi, a 
rămas. 


Tâlcuirea duhovnicească (contemplativă) a vieţii lui Moise 


Moise s-a născut pe când legea tirană poruncea să fie nimicită partea bărbătească. 
Dar cum ne vom face noi asemănătoare naşterea noastră cu naşterea bărbatului 
(întâmplată atunci), din propria noastră voinţă ? Căci nu ne aparţine nouă să ne 
facem asemenea naşterea noastră cu naşterea acelui binecuvântat născut. Dar nu 
este nimic greu în a începe asemănarea de la ceea ce pare mai greu. Căci cine nu 
ştie că tot ce este supus schimbării nu rămâne prin Sine mereu acelaşi, ci trece de 
la ceva, la altceva mai bun sau se întâmplă pururea cu el o schimbare spre mai 
rău? Să înţelegem deci lucrurile în miezul lor. Tiranului îi place să vină la viaţă 
partea femeiască a vieţii sau simţirea trupească şi pătimaşă, spre care e mânată să 
se rostogolească firea omenească, în timp ce naşterea părţii bărbăteşti, a celei tari şi 
încordate spre virtute, a celei care poate să se războiască cu tiranul şi să se răscoale 
împotriva stăpânirii lui, îi este neplăcută. Trebuie deci să se nască totdeauna ceea 
ce se schimbă. Căci nu ar putea vedea cineva în firea schimbătoare ceva ce rămâne 
mereu acelaşi. Deci ceea ce se naşte aşa (ca să nu se schimbe), nu e dintr-o pornire 
străină cum se întâmplă cu naşterile trupeşti, ci o astfel de naştere se face din liberă 
hotărâre. Astfel într-un fel oarecare suntem proprii noştri părinți, născându-ne pe 
noi înşine aşa cum voim din voinţa noastră spre un chip pe care vrem să-l alegem, 
fie de bărbat, fie de femeie, modelându-ne prin raţiunea virtuţii sau a păcatului. 


Deci ne este îngăduit şi nouă, cu toată împotrivirea şi supărarea tiranului, să venim 
la lumină printr-o naştere mai frumoasă şi să ne facem părinţii unui astfel de făt 
(astfel de părinţi se fac gândurile virtuţii) plăcut şi plin de viaţă, chiar dacă lucrul 
acesta este contrar cugetului tiranului. Aşadar, dacă voieşte cineva să ia prilejul de 
la istorie ca să descopere şi mai mult înţelesul ghiciturii, cuvântul ne învaţă că cine 
vrea să pună începutul unei vieți întru virtute să se nască spre supărarea tiranului, 
adică în chipul acestei naşteri, în care însăşi hotărârea noastră ne este moașă |. 


"1 Naşterea la o viaţă neschimbătoare e pricinuită de voia noastră. Dimpotrivă, orice naştere 
spre o viaţă schimbăcioasă nu e din voia noastră. Naşterea din voia noastră poate fi spre o viaţă 
neschimbăcioasă, pentru că e din duh (din spirit); din duhul nostru întărit de Duhul Sfânt, sau de 
harul dumnezeiesc. Neschimbarea vieții născută din duh nu înseamnă nemişcare, ci înaintare în 
binele la care ne-am născut, înaintare în virtute, sau în tăria spirituală. Şi duhul are o 
dimensiune mereu nouă, nesfărşită, fiind în legătură cu Duhul dumnezeiesc. Dimpotrivă, 
naşterea fără voie este naşterea noastră din trup supus legii păcatului în care a căzut şi, câtă 
vreme rămânem în viața după trup, rămânem mereu sub legea trupului, care ne duce la moarte, 
care ne ţine într-o continuă schimbare supusă patimilor, corupând continuu trupul nostru, până 
la moartea lui, iar această schimbare este o schimbare în monotonie. 


Căci nu ar putea cineva să întristeze pe vrăjmaşul său, dacă n-ar arăta în sine aceste 
semne, care sunt dovezile înfrângerii lui. Şi ţine de hotărârea liberă să nască acest 
făt bărbătesc şi virtuos şi să-l hrănească cu mâncările cuvenite, precum şi să-l 
îngrijească, după ce l-a izbăvit din apa cea pătimaşă. Căci cei care-şi dăruiau copiii 
tiranului îi lepădau goi şi fără ocrotire în apa curgătoare a râului. lar prin aceasta 
înţeleg apa care curge purtată de valurile neîncetate ale patimilor şi care înghite şi 
îneacă pe cel dus de curgerea el. lar părinţii ce nasc fătul bărbătesc sunt gândurile 
înțelepte şi ocrotitoare. Când acestea văd odrasla cea bună luată de valurile lumii, 
sau dusă cu silă de trebuinţele vieții, asigură pe cel dat râului împotriva 
scufundării, făcându-i un coş. Coşul acesta e alcătuit din diferite tăblițe, care sunt 
educaţia alcătuită din diferite învățături şi care ţine pe cel purtat de ea deasupra 
valurilor vieţii. Datorită ei, acesta nu va rătăci mult timp, purtat de pornirile 
valurilor, ci ajungând pe malul statornic al râului, adică în afara frământării vieţii, 
se va izbăvi de la sine prin mişcarea apelor către un loc statornic. 


Aceasta o ştim şi din experienţă. Căci pe cei ce nu s-au scufundat încă cu totul în 
rătăcirile omeneşti, însăşi mişcarea nestatornică şi rătăcitoare a lucrurilor îi leapădă 
ca pe o povară deşartă, socotindu-i ajunşi supărători prin virtute. Dar cel ce a ajuns 
în afara acestor valuri să urmeze lui Moise şi să nu-şi cruţe lacrimile, chiar dacă se 
întâmplă să fie pus la adăpost în coş. Căci plânsul este păzitorul sigur al celor ce se 
mântuiesc prin virtute. 


lar dacă fiica faraonului, cea stearpă şi fără copii (pe care eu o înţeleg ca fiind 
filosofia din afară) va lua ca pe un copil al ei pe tânăr, ca să fie numită mama lui, 
acesta să nu respingă mincinoasa înfiere, până când vă îngădui Cuvântul, adică 
până ce va vedea în sine nedeplinătatea vârstei. Dar odată ajuns la înălțime, după 
cum aflăm despre Moise, să socotească lucru de ruşine să se mai numească copil al 
celei din fire stearpă. Căci e stearpă cu adevărat cultura din afară, fiind mereu în 
durerile naşterii, dar nedând niciodată viaţă pruncului. Căci ce fruct a dat filosofia 
în cursul lungilor dureri ale naşterii, vrednic de atâtea opintiri şi osteneli? Nu sunt 
toți lepădați ca slabi şi neîmpliniţi, înainte de a veni la lumină prin naştere ? Dar 
pot oare să se nască dacă sunt acoperiţi cu totul în sânurile sterpe ale înţelepciunii 
neroditoare ? 


Deci să trăiască cineva împreună cu împărăteasa Egiptului atâta cât să nu pară că e 
lipsit de foloasele ei. Dar apoi să se întoarcă la maica sa după fire, de la al cărei 
lapte nu a fost oprit să fie hrănit de către împărăteasă, cum spune istoria. lar acest 
lucru ne învaţă că în timpul în care zăbovim în ştiinţele din afară, făcându-ne 
cultura trebuincioasă, să nu ne despărțim de laptele Bisericii, care ne hrăneşte pe 
noi. lar aceasta înseamnă să ţinem legile şi moravurile Bisericii, cu care sufletul 


hrănindu-se şi întărindu-se îşi ia puterile să urce spre înălțime. Dar cât timp 
priveşte şi la dogmele din afară şi nu numai la cele părintești, va fi ca între doi inşi 
ce se războiesc, căci cel de altă credinţă se împotriveşte cuvântului evreului, vrând 
să pară mai puternic decât izraelitul. Şi multora dintre cei mai uşuratici li s-au părut 
aşa, cel ce părăsind credinţa părintească au trecut de partea vrăjmaşului, făcându-se 
astfel călcători ai învăţăturii părintești. 


Dar cel ce este asemenea lui Moise, mare şi puternic la suflet, omoară prin lovitura 
lui pe cel ce se opune cuvântului dreptei credinţe. Dar această luptă din noi poate fi 
înţeleasă şi astfel: omul este la mijlocul unei lupte ce se dă între doi potrivnici, ca 
un fel de cunună. Şi de partea căruia va trece, pe acela îl va face biruitor. EI se află 
între slujirea la idoli şi dreapta credinţă, între desfrânare şi curăție, nedreptate şi 
dreptate, mândrie şi smerenie, şi între toate cele ce se socotesc potrivnice, aşa cum 
erau în luptă egipteanul şi evreul. lar Moise ne învaţă prin pilda lui să ajutăm 
virtuţii ca celei de un neam cu noi şi să omorâm pe cel ce se împotriveşte virtuţii. 
Și cu adevărat biruinţa dreptei credinţe aduce moartea şi nimicirea slujirii la idoli. 
La fel prin dreptate se nimiceşte nedreptatea şi prin smerenie se ucide mânia. 


Dar lupta aceasta a unora față de altele o găsim chiar şi între noi. Căci născocirea 
învățăturilor eretice nu ar avea loc dacă părerile potrivnice nu s-ar ridica împotriva 
celor adevărate. Şi dacă suntem prea slabi ca să dăm putere dreptăţii, şi cel rău 
învinge prin argumentele lui şi a respins stăpânirea adevărului, să alergăm cât mai 
repede, după pilda dată de istorie, la învăţătura mai bună şi mai înaltă a tainelor ”. 

Și chiar dacă trebuie să ne înrudim iarăşi cu cel de alt neam, adică chiar dacă 
trebuința ne sileşte să vieţuim împreună cu filosofia de afară, să o facem 
îndepărtând pe păstorii cei răi de la întrebuinţarea nedreaptă a puţurilor. Aceasta 
înseamnă să-i respingem pe învățătorii cei răi care întrebuinţează învățătura în 
scopuri rele şi astfel să ne despărțim de aceştia ne mai întâlnindu-i şi ne mai 
amestecându-ne cu vrăjmaşii, ci să vieţuim împreună cu cei ce pasc într-un gând cu 
noi toate mişcările sufletului din noi, ca pe nişte oi, stăpâniți de voia Cuvântului 
îndrumător. Căci stăruind noi pe lângă El în această petrecere liniştită şi 
nerăzboinică, ne va străluci adevărul, luminând cu razele sale vederile sufletului 


Prin Sfintele Taine ale Bisericii dobândim nu numai puterea lui Hristos, care ne întăreşte 
împotriva păcatelor şi pentru creşterea în virtute, ai şi o cunoştinţă mai înaltă a lui Dumnezeu, 
prin credinţă, bazată pe experienţa vieţii lui Hristos primită în Taine. Sfântul Simeon Noul 
Teolog zice: «Căci dacă ni s-ar da cunoştinţa adevăratei înţelepciuni şi ştiinţa lui Dumnezeu 
prin scrieri şi învățături, ce trebuinţă ar mai fl de credință sau de dumnezeiescul botez şi de 
Sfintele Taine?» (Traites theo-logiques et ethiques, 1, în Sources Chretiennes, nr. 122, Traite 1 
ethique, p. 123). 


nostru. lar adevărul este Dumnezeu, Care S-a arătat atunci lui Moise în acea 
călăuzire luminoasă, negrăită. 


Și chiar dacă s-ar aprinde lumină într-un oarecare tufiş mărăcinos, cum este lumi- 
nat şi sufletul proorocului, nici acest lucru nu este fără folos în ceea ce căutăm. 
Căci dacă Dumnezeu este adevărul, iar adevărul este lumină (iar aceste înalte şi 
dumnezeieşti minuni sunt mărturisite şi în cuvântul Evangheliei rostit de către 
Dumnezeu, Care ni S-a arătat nouă în trup), această învăţătură prin virtute ne 
călăuzeşte la cunoaşterea luminii aceleia care s-a pogorât până la firea omenească, 
nestrălucindu-ne din vreuna din stele, ca nu cumva să se creadă că strălucirea 
aparține materiei ei, ci dintr-un mărăciniş pământesc, copleşind prin razele sale 
luminătorii de pe cer '3. Prin aceasta învăţăm să cunoaștem şi taina Sfintei 
Fecioare, din care a strălucit prin naşterea vieţii omeneşti lumina dumnezeirii, care 
a păzit nestricat rugul aprins, neveştejindu-se frumuseţea fecioriei prin naştere. 


Prin lumina aceea învăţăm ce să facem ca să ajungem înlăuntrul razelor adevărului. 
Căci nu este îngăduit picioarelor încălţate să urce către înălțimea aceea unde se 
vede lumina adevărului, ci trebuie să fie îndepărtat de la temelia sufletului învelişul 
din piele moartă, cu care a fost înfăşurată firea omenească atunci când, prin 
neascultarea voii divine, am rămas goi. Şi astfel, ca urmare a acestor lucruri întâm- 
plate nouă, cunoaşterea adevărului ni se va face curățitoare a cugetării 
neadevărului, care se ocupă cu nimicul. Căci aceasta este, după părerea mea, fiinţa 


“ Trupul nostru este un tufiş, sau chiar un mărăciniş care ne înțeapă cu mulți spini, sau acoperă 
lumina, iar prin spini înțelegem ispitele şi durerile ce ni le procură. Dar lumina dumnezeiască se 
poate face transparentă prin el. Ba, la vederea luminii lui Dumnezeu nu putem ajunge decât prin 
trup şi deci prin sporirea în cunoştinţa lui prin virtute, care e o luptă pentru a face mai puţin 
îngroşat şi înțepător trupul nostru. Chiar Cuvântul ipostatic al lui Dumnezeu ni S-a făcut 
străveziu ca lumină prim acest trup, subțiat prin curățirea lui de păcat. Nu prin vreo stea ni se 
arată lumina dumnezeiască directă, cea mai presus de fire, cum socoteau astrologii, ci prin 
complexitatea cu mult mai bogată şi îmbibată de conştiinţă a trupului, prin care experiem toată 
viața sufletului, cu încercările, cu durerile, cu înțelegerile lui, care ne pun în legătură adeseori 
cu Dumnezeul, Cel mai presus de fire. Cunoaşterea lui Dumnezeu prin trup este o cunoaştere 
prin sufletul care trăieşte o viaţă cu mult mai complicată şi mai intensă în trupul Însuşi. 
Cunoaşterea din simpla materie e o cunoaştere cu mult mai simplă a lui Dumnezeu, "care, 
pentru a se înfăptui, are nevoie tot de conştiinţa omului şi de privirea ochilor lui, plini de 
această conştiinţă. Mărimea şi srălucirea materială a stelelor ne mijloceşte doar cunoştinţa a 
două dimensiuni ale lui Dumnezeu: a dimensiunii mărimii puterii şi a celei a înțelepciunii Lui 
ordonatoare a realității externe, nu şi dimensiunile cu mult mai înalte sau mai adânci ale vieții 
spirituale supreme pe care o are Dumnezeu, ale iubirii, ale cunoştinţei, ale păcii, ale sfințeniei şi 
în general ale conştiinţei. Astfel, rugul aprins e nu numai un chip al Maicii Domnului, ci şi al lui 
Dumnezeu Cuvântul cel întrupat şi al omului, care se face locaş al lui Dumnezeu. 


adevărului: a nu te minţi în înţelegerea a ceea ce este cu adevărat (iar minciuna este 
o închipuire ivită în cugetare, care face ca ceea ce nu este să apară ca existând , iar 
adevărul este înţelegerea sigură a ceea ce este cu adevărat). Astfel, numai 
ocupându-se cineva multă vreme şi în linişte, cu cugetări înalte, va înţelege ce este 
cu adevărat ceea ce este, care are prin firea sa existenţa, şi ce este ceea ce nu este, 
care are numai o părută existenţă, neavând de la sine o fire subzistentă. Acest lucru 
mi se pare că l-a învățat marele Moise să-l cunoască, în acea arătare dumne- 
zeiască, anume că nimic din câte cad sub simţuri şi din câte se cunosc prin 
înţelegere nu subzistă cu adevărat afară de Fiinţa mai presus de toate, care e cauza 
tuturor şi de care atârnă toate. Căci deşi înţelegerea vede şi altceva din cele ce sunt, 
în nici una din cele ce sunt raţiunea nu vede ceva ce nu are nevoie de altceva, sau 
ceea ce ar putea fi fără participarea la Cel ce este !*. Dar ceea ce e pururea la fel, 


“4 În ultimele propoziţii, Sfântul Grigorie a trecut la explicarea declaraţiei lui Dumnezeu către 
Moise: «Eu sunt cel ce sunt. Și vei zice fiilor lui Izrael: Cel ce este m-a trimis la voi» (leş. 3, 14- 
16). Sfântul Grigorie identifică pe Cel ce este, cu adevărul. Contrar adevărului este minciuna, 
care ia drept existenţă ceea ce nu există de fapt. Cel ce «este» cu adevărat este Cel ce are prin 
firea Sa existenţă, Cel a cărui fiinţă se identifică cu existenţa, Cel care nu primeşte existenţa de 
la altul ca înfăptuitoare a fiinţei Sale gândite de acela. Ceea ce nu este prin sine nu are existenţă 
deplină. Deşi nu este numai o iluzie, nu are o fire subzistentă în ea însăşi, sau existând prin ea 
însăşi, ci una care primeşte existenţa de la altcineva şi care ca atare depinde în existenţa ei 
continuu de altcineva, sau se află în mod necesar într-o relaţie cu cineva sau cu altceva, 
trebuind să stea în legătură mereu, pentru a existta, cu altcineva sau cu altceva. Numai 
Dumnezeu nu depinde de nimeni şi de nimic, nu Se referă în mod necesar la altcineva sau la 
altceva, nu trebuie cugetat în mod necesar împreună cu altcineva sau altceva, ci există exclusiv 
prin Sine. El singur se poate numi Cel ce este, pentru că dacă numele cuiva redă fiinţa Lui, fiinţa 
Lui fiind una cu existenţa, El poate fi numit Cel ce este. Dar e de menţionat că Dumnezeu nu-și 
zice: ceea ce este, ci Cel ce este, adică El este Persoana. În afară de aceea, o esenţă nu poate 
zice: Eu. Cel ce se numeşte la persoana întâi are conştiinţa existenţei într-un grad cu mult mai 
intens decât dacă ar avea conştiinţa despre o existenţă aflată în tu sau în alții, sau în obiecte. 
Apoi, numai 0 persoană poate trimite pe cineva, cu autoritate, la alţii. O esenţă, care e numai 
obiect, neavând conştiinţa de sine, nu are sentimentul intens al existenţei, deci îi lipseşte ceva 
din puterea cu care se impune existenţa deplină. Ea este supusă în oarecare fel unei persoane 
care are conştiinţa ei. Ea poate fi mai mult sau mai puţin definită de o persoană. Dar persoană e 
de nedefinit de către esenţă. Persoană poate defini esenţa, dar esenţa nu poate defini persoana. 
Persoană poate cuprinde esența măcar în parte, dar esenţa nu poate cuprinde persoana. Numai 
persoană e conştientă că există. lar o existenţă fără conştiinţa existenţei sale, ci având lipsă de o 
persoană ca să fie conştientă de ea, care să dea importanţă existenţei ei, suferă de un mare 
minus în existenţă. Deci numai o persoană poate exista pentru sine, pentru că ştie de sine. Cine 
nu ştie de sine nu există pentru sine, nu se poate reflecta în conştiinţa sa esenţa sa. De aceea, 
ceea ce nu există pentru sine e dependent de o persoană, pentru a arăta un scop al existenţei 
sale, pentru a se reflecta în conştiinţa aceleia existența ei, pentru a şi-o face cunoscută şi trăită 
de aceea. Apoi, numai persoana nu poate fi dominată fără voia ei, pe când esenţa poate fi 
dominată, într-o parte sau alta a ei, identică cu toate celelalte părţi, fără voia ei, de către 


ceea ce nu creşte şi nu scade, ceea ce rămâne la fel de nemişcat spre orice 
prefacere, fie spre mai bine, fie spre mai rău, ceea ce este străin de rău iar ceva mai 
bun decât el (spre care să se mişte) nu are, ceea ce nu are nevoie de nimic altceva, 
dar e singurul dorit (de toate) şi la care participă toate şi ceea ce nu scade prin 
participarea celor ce participă, aceasta este ceea ce este cu adevărat şi înţelegerea 
acesteia este cunoaşterea adevărului ** . 


In aceasta ajungând acela atunci - iar acum, tot cel ce-şi desface ca şi acela 
învelişul pământesc şi priveşte la lumina din rug, adică la raza care ne luminează 
prin trupul acesta mărăcinos, care este, cum zice Evanghelia, lumina cea adevărată 


persoană. Esenţa neavând conştiinţă, nu are dimensiunea trăirii interioare, ci numai a 
exteriorului. 

* Sfântul Grigorie face deosebirea, ca şi alți părinţi de după el, între cele ce sunt care sunt cele 
create, şi Cel cu adevărat existent, Cel necreat, Cel ce nu-Și are existenţa de la altul, ci există 
prin Sine. Acesta nu Se mişcă spre nimic în mod necesar, pentru că spre rău nu Se mişcă, dat 
fiindcă răul e un minus în existenţă, iar o treaptă mai înaltă în bine, adică în existenţă, spre care 
să Se mişte, nu există. În aceasta se vede că nu are nevoie de nimic altceva şi existenţa Lui nu 
scade nici prin vreo mişcare spre rău, nici prin participarea altora la El. El e infinit şi infinitul 
nu scade, nici nu creşte. Dar nemişcarea Lui nu e încremenire, ci nemişcarea spre o treaptă mai 
înaltă sau mai coborâtă de existenţă. În identitatea Sa înfinită EI e totodată viața infinită, EI Se 
dăruieşte, fără ca aceasta să însemne o scădere, deci o mişcare spre mai puţin sau mai mult 
decât este. Poate aceasta o experiem şi noi în oarecare măsură, în faptul că dăruindu-ne nu 
scădem, ci, întrucât noi putem creşte, creştem prin dăruire. Cel ce iubeşte dăruindu-se nu scade, 
ci creşte, dacă are putinţa să crească cum e creatura. 

Cele spuse de Sfântul Grigorie despre Dumnezeu ca existenţa prin excelenţă, întrucât nu are 
nevoie de nimic, par să ne arate că această cunoştinţă nu este dată printr-o vedere, ci prin 
consideraţii ale raţiunii. El pare în general să considere că momentele din viaţa lui Moise, prin 
care urcă în cunoaşterea lui Dumnezeu, nu sunt întâmplări minunate externe, ci o creştere 
interioară prin virtute. Problema raportului intre înşirarea de întâmplări minunate externe, din 
viața lui Moise, şi creşterea lui interioară prin virtute şi iluminarea prin reflexiune, nu este o 
problemă uşor de lămurit în concepţia Sfântului Grigorie. Dar când spune că Tainele Bisericii 
au un rol mare pentru creşterea omului în cunoaşterea de Dumnezeu, el arată că această 
creştere nu e numai rodul unei sporiri în capacitatea de reflexiune prin înaintarea în virtute, ci 
şi al experienţei întâlnirilor reale cu Dumnezeu. Și de aici rezultă că şi întâmplările minunate 
prin care au loc întâlnirile reale ale lui Moise cu Dumnezeu au, după Sfântul Grigorie, un rol în 
creşterea spirituală a lui Moise. Însă El voieşte că creşterea în care înaintează Moise să o vadă 
realizându-se în orice om care voieşte. Dar atunci, creşterea lor nu mai e promovată de întâlniri 
cu Dumnezeu prin întâmplări minunate. Aceasta însă nu exclude o experiere interioară a lui 
Dumnezeu. Și în acest caz, omul nu sporeşte în cunoaşterea de Dumnezeu numai prin 
raționamentele sale ajutate de sporirea în virtute. Dealtfel, şi la Sfântul Grigorie de Nyssa, ca şi 
la ceilalţi părinţi, iluminările prin reflexiune nu sunt despărțite de o experiere interioară a Iul 
Dumnezeu, ci ele se provoacă reciproc. Acestea două ţin şi progresează împreună. Aceasta pare 
să o spună Sfântul Grigorie prin expresia: «Ca urmare a acestor lucruri întâmplate nouă, 
cunoaşterea adevărului ni se va face curăţitoare, etc.» 


şi Adevărul - ajunge astfel că poate să ajute şi pe alții la mântuire, şi surpă tirania 
ce stăpâneşte cu răutate; el poate scoate la libertate pe toţi cei ţinuţi în robia păcatu- 
lui, conducându-i cu dreapta ce se schimbă şi cu toiagul prefăcut în şarpe. Prin cea 
dintâi mi se pare că se arată taina Domnului în trup, sau arătarea firii dumnezeieşti 
către oameni, prin ceea ce săvârşeşte surparea tiranului şi eliberarea celor stăpâniţi 
de el. 


Ceea ce mă călăuzeşte spre această înţelegere este mărturia proorocească şi 
Evanghelia. Căci proorocul zice: «Aceasta este schimbarea dreptei Celui Prea 
înalt» (Ps. 76, 10), ceea ce înseamnă că firea dumnezeiască fiind înţeleaptă, ca 
neschimbată, prin coborârea la slăbiciunea firii omeneşti, se schimbă după 
înfăţişarea şi chipul nostru. Căci atunci când mâna legiuitorului a fost scoasă din 
sân, ea şi-a luat o culoare ce nu era a firii ei, iar când o bagă iarăşi în sân, revine la 
starea ei cea după fire. Dar şi Unul-născut Dumnezeu, Cel ce este în sânul Tatălui, 
este dreaptă Celui Prea înalt. Şi când S-a arătat nouă din sânul Tatălui S-a schimbat 
potrivit nouă, iar după ce a vindecat slăbiciunile noastre iarăşi a întors mâna adusă 
la noi şi colorată ca noi în sânul propriu (iar sânul dreptei este Tatăl). Atunci nu 
nepătimirea firii s-a schimbat în patimă, ci ceea ce era schimbăcios şi pătimitor s-a 
preschimbat, prin părtăşia cu ceea ce e neschimbăcios, în nepătimire !€. 

Iar prefacerea toiagului în şarpe să nu tulbure pe iubitorii de Hristos, căci noi am 
făcut să se potrivească taina lui Hristos, acestei vietăţi. Pentru că însuşi Adevărul, 
prin glasul Evangheliei nu se fereşte de un astfel de chip, ci spune: «Precum Moise 
a ridicat şarpele în pustie, tot astfel trebuie să Se înalțe Fiul Omului» (In, 3, 14). Şi 
cuvântul este limpede. Căci şarpele este numit în Scriptură tatăl păcatului şi ceea 
ce se naşte din şarpe este numaidecât şarpe. Pentru că păcatul are acelaşi nume cu 
cel ce-l naşte. Dar Domnul S-a făcut păcat pentru noi, după cum mărturiseşte 
cuvântul apostolului, îmbrăcând firea noastră ajunsă păcătoasă. Deci acest chip se 
potriveşte cu adevărat Domnului. Căci dacă păcatul este şarpe, iar Domnul S-a 


1* J5.Prin întrupare, firea dumnezeiască nepătimitoare a Cuvântului «s-a schimbat după 
înfăţişarea şi chipul nostru», a luat o stare capabllă să se însoțească cu firea noastră 
pătimitoare. Dar când se întoarce în sânul Tatălui, atunci nu se mai schimbă nepătimirea ei spre 
capacitatea de a se însoţi cu firea noastră pătimitoare, ci firea noastră schimbăcioasă şi 
pătimitoare se schimbă prim părtăşie (prin comuniune) cu firea Sa dumnezeiască 


neschimbăcioasă, în fire nepătimitoare. Folosirea termenului eidos pentru ceea ce a luat 
Cuvântul dumnezeiesc din noi arată că acest termen nu înseamnă un simplu chip al trupului 
nostru, fără substanţă, cum s-a interpretat de către unii. Termenul acesta al Sfântului Grigorie 
înseamnă aici că Hristos nu a luat firea noastră cu păcatul ei, ci numai chipul fără de păcat al 
firii noastre. Apoi, acest termen folosit şi pentru starea în care vom învia în viaţa viitoare nu 
înseamnă că nu vom lua decât o formă a trupului, cum s-a spus de unii despre Sfântul Grigorie 
că ar învăţa sub influenţa origenistă. Ci numai că trupul înviat nu va fi întru totul ca trupul 
nostru de acum, ci în asemănarea lui. 


făcut păcat, Cel ce nu S-a ferit să se facă păcat S-a făcut şarpe pentru noi, ca să 
mănânce şi să piardă şerpii egiptenilor cărora le dădeau viaţă vrăjitorii '. Şi odată 
împlinit acest lucru, iarăşi se schimbă în toiag, prin care sunt aduşi la înţelepciune 
cei ce au păcătuit şi sunt odihniţi cei ce urcă pe calea suitoare şi greu de străbătut a 
virtuţii, sprijinindu-se în toiagul credinţei prin bunele nădejdi. «Căci credinţa este 
reazimul celor ce nădăjduiesc» (Evr., 11, 1). lar cel ce ajunge la înalta înţelegere a 
acestor taine se face ca un dumnezeu; pe când cei ce se împotrivesc adevărului, 
fiind vrăjiţi de înşelăciunea lucrurilor materiale şi fără temelie, dispreţuiesc ca pe 
ceva deşert ascultarea de Cel ce este. Căci spune Faraon: «Cine este Acela, ca să 
ascult de cuvântul Lui ? Nu cunosc pe Domnul» (leş., 5, 2). El socoteşte vrednic de 
cinstire numai ceea ce este material şi trupesc, făcând parte dintre cele ce se mişcă 
în faţa simţurilor mai neraţionale. 


După ce deci a fost întărit aşa de mult prin strălucirea luminii şi a luat atâta tărie şi 
putere împotriva celor ce 1 se împotriveau, ca un bun atlet îndeajuns de deprins în 
şcoala bărbăţiei nevoitoare, plin de îndrăzneală şi de încredere, se pregăteşte pentru 
lupta cu vrăjmaşii, având în mână toiagul, adică cuvântul credinţei, cu care va avea 
să biruiască şerpii Egiptului. Iar lui îi va urma şi soţia cea din alt neam; căci există 


“ Sarpele înălțat de Moise pe lemn în pustie, prin care se vindecau cei muşcaţi de şarpe privind 
la el, este o preînchipuire a lui Hristos, Care S-a făcut în chipul şarpelui pentru noi, sau păcat 
pentru noi, odată ce tatăl păcatului şi însuşi păcatul născut din el este închipuit prin şarpe. 
Hristos S-a făcut în chipul şarpelui, întrucât a luat firea noastră devenită păcătoasă. Dar a luat- 
o fără de păcat, deci fără veninul şarpelui. Iar fiind un şarpe neveninos, ba mai mult un şarpe în 
care, datorită lipsei de păcat, lucra puterea dumnezeiască prin mijlocirea firii noastre, a celei ce 
se arăta ca şarpe, a mâncat şi a pierdut cu puterea Lui mai mare pe șerpii veninoşi, surpând pe 
diavol, izvorul veninului, şi copleşind veninul păcatului din oameni, care, muşcaţi de şerpii- 
diavoli, aveau în firea lor veninul purtător de moarte. Mai precis, şarpele înălțat pe lemn 
vindeca pe oamenii muşcaţi de şarpe (de diavol), iar şarpele în care s-a transformat toiagul 
dumnezeiesc (Cuvântul lui Dumnezeu) a mâncat, a mistuit cu puterea Lui pe şerpii-diavoli, 
cărora le dădeau viaţă, sau putinţa de lucrare pe pământ, vrăjitorii Egiptului sSlujindu-le lor. 
Dumnezeu- Cuvântul, luând trupul nostru fără de păcat, a luat odată cu EI şi pătimirile 
nepăcătoase de pe urma păcatului. Fără acestea n-ar fi avut prilejul să învingă slăbiciunea 
intrată în firea noastră, care dă drumul păcatului prin ea. Puterea dumnezeiască lucrătoare în 
trupul Domnului s-a arătat şi în întărirea Lui de a birui aceste pătimiri, nu fără să le suporte, ci 
prin suportarea lor fără să sucombe sub ele. Dar pentru faptul că Domnul n-a luat propriu-zis şi 
păcătoşenia noastră, Sfântul Grigorie, deşi spune aci că «dacă Domnul S-a făcut păcat, S-a 
făcut şi şarpe pentru noi», zice în altă parte a acestui «Cuvânt» că ceea ce a luat El este o 
«asemănare a şarpelui şi nu şarpe..., Căci adevăratul şarpe este păcatul» (P.G. 44, 413 D). 
Trupul nostru poate fi deci şi şarpe plin de veninul ce ne duce spre moarte, dnr şi şarpe plin de 
putere întărită de puterea dumnezeiască, mâncătoare a şerpilor veninoşi, sau nimicitoare a 
veninului vărsat de aceia în el. 


şi ceva din cultura din afară care nu trebuie respins de la însoţirea cu noi spre 
naşterea virtuţii. Căci şi filosofia (înţelepciunea) morală, sau naturală ar putea să-i 
fie vieţii mai înalte soție şi prietenă şi părtaşă de viaţă, dacă cei născuţi din aceasta 
nu aduc cu ei nimic din întinăciunea de alt neam. Dar dacă un astfel de făt nu este 
tăiat împrejur şi nu este curăţit astfel încât să fi depărtat de la el tot ceea ce este 
vătămător şi necurat, îngerul venit în întâmpinare îi aduce frica de moarte. Dar pe 
înger îl îmblânzeşte soția care arată pe cel născut din ea curat, prin înlăturarea 
părţii din care se cunoaşte ceea ce este străin în el. 


Socotesc că celui ce cunoaşte povestirea istorică îi este vădită, din cele spuse, 
sporirea după rânduiala în virtute, pe care o descoperă Scriptura, continuând să 
înfățişeze pe rând ghiciturile istorice. Căci este într-adevăr, în rodul dat de filosofie 
prin învăţăturile sale, ceva trupesc şi netăiat împrejur, care, fiind înlăturat, rămâne 
numai ceea ce poate să facă parte din neamul ales izraelitean, anume nemurirea 
sufletului, pe care o recunoaşte şi filosofia. Acesta este rodul binecredincios al ei. 
Dar că sufletul poate trece din trup în trup şi că se preschimbă din fire rațională în 
neraţională, aceasta este partea trupească străină şi netăiată împrejur '5. Şi multe 
altele de acelaşi fel. 


Ei mai zic că există Dumnezeu, dar Îl socotesc material. Mărturisesc că este 
Creator, dar că are nevoie de materie ca să creeze; recunosc că e bun şi puternic, 
dar că e supus în multe nevoii destinului. Şi câte altele ca acestea n-ar putea fi 
arătate aici în amănunt, prin care cele bune ale dogmelor sunt întinate de adăugirile 
nebuneşti, care dacă sunt înlăturate îngerul lui Dumnezeu se face îndurător, 
bucurându-se de aceste învățături ca de un prunc născut după lege! 


Dar să ne întoarcem la firul cuvântului şi să vedem cum ne lămureşte despre 
ajutorul frăţesc ce ni se dă atunci când suntem gata de luptă cu egiptenii. Ne 
amintim cum, la începutul vieţii virtuoase, Moise are nişte întâmplări războinice, 
atunci când vede pe un evreu asuprit de un egiptean; şi apoi pe un evreu ce se 
sculase asupra unuia din neamul său. Dar dacă s-a ridicat spre mai mari izbânzi ale 
sufletului, printr-o îndelungată grijă şi prin luminarea de sus, are parte de o 
întâlnire prietenească şi paşnică, pentru că Dumnezeu îi trimite pe fratele în 
întâmpinare. lar dacă vom înţelege această întâmplare istorică ca un chip al unui 


*% Din filosofia vremii lui, Sfântul Grigorie socotea că se poate reţine învățătura despre 
nemurirea sufletului, dar nu şi cea despre trecerea lui dintr-un trup în altul (metempsihoză), sau 
cea despre căderea lui din treaptă de entitate raţională, într-o entitate neraţională. Era o 
filosofie care nu cunoştea granița statornică dintre suflet şi trup. Ea mai are adepți şi azi în 
teosofile şi antroposofie şi în alte teorii. 


înţeles mai înalt, ea nu va fi nefolositoare scopului nostru. Căci într-adevăr, celor 
care au înaintat în lupta pentru virtute, le stă alături ajutorul lui Dumnezeu dat firii 
noastre de la început, chiar de la facerea ei, măcar că acest ajutor se vede şi se 
cunoaşte abia când ne-am familiarizat îndeajuns cu viaţa mai înaltă prin luare 
aminte şi grijă şi când trebuie să intrăm în lupte şi mai grele. 


Dar pentru a nu părea că tâlcuim o ghicitură prin altă ghicitură, voi înfățişa mai 
limpede înţelesul ei. 


Există în predania părinţilor o învăţătură vrednică de crezut, care spune că după ce 
firea noastră a căzut în păcat nu am fost lăsaţi lipsiți de grija lui Dumnezeu în 
căderea noastră, ci a trimis fiecăruia, spre ajutor în viaţă, un înger din cei care au 
primit o fire netrupească, iar pierzătorul firii noastre, uneltind cele dimpotrivă, a 
trimis spre vătămarea vieții omului un demon viclean şi răufăcător. Aflându-se 
omul între cei doi, dintre care fiecare are prin trimitere un scop contrar celuilalt, 
poate să facă prin sine biruitor pe unul asupra celuilalt. Îngerul bun pune în faţa 
cugetului bunătățile virtuţii, care se văd de către cei ce au înaintat prin nădejde. 
Celălalt pune în față plăcerile trupului, de la care nu e nici o nădejde a celor bune, 
dar care robesc simţurile celor mai fără de minte, prin cele de faţă, prin cele ce se 
împărtăşesc şi sunt văzute. Dacă deci se îndepărtează de cele ce atrag spre rău, 
îndreptându-şi cugetul spre cele bune şi dând păcatul, ca să zic aşa, la spate, 
punând sufletul ca pe o oglindă fată în faţă cu nădejdea celor bune, virtutea arătând 
mai înainte de la Dumnezeu în însăşi curăţenia sufletului chipurile şi arătările lor, 
ca să se întipărească în el, atunci îi vine întru întâmpinare şi spre întărire ajutorul 
fratelui. Căci într-un fel oarecare, după partea rațională şi înţelegătoare a sufletului 
omenesc, îngerul care s-a arătat şi i-a stat atunci alături (precum s-a spus) este 
fratele nostru, când ne apropiem de Faraon '*. 


Dar să nu creadă cineva că, socotind istorisirea aceasta ca chip al unor înţelesuri 
mai înalte, dacă s-ar întâmpla să găsească în cele scrise ceva în afară de această 


'% După partea raţională şi înțelegătoare a sufletului suntem înrudiţi cu îngerii, sau mai mult, 
putem avea dintre îngeri pe unul chiar ca un fel de frate, aşa cum avem pe unii ca fraţi dintre 
oamenii de aceeaşi natură raţională şi conştientă ca noi. Pe această putinţă a îngerilor de a ne fi 
fraţi se întemeiază voința lui Dumnezeu de a da fiecăruia dintre noi, după ce am căzut în păcat, 
un înger ca un fel de frate, ca să ne fie un sprijinitor în lupta cu vrăjmaşul, ispititor la păcat. EI 
ne este dat de la Începutul existenţei noastre, dar simţirea spirituală sau conştientă a prezenţei 
lui în noi o câştigăm după ce am înaintat în curățirea de păcate. Acest înger ne e dat ca frate 
pentru a ne întări în lupta împotriva ispitelor răului, pentru săvârşirea binelui. Dar vrăjmaşul 
sufletelor noastre a încredinţat un supus al lui să stea lângă noi neîncetat, ca să ne îndemne la 
rău. Sfântul Grigorie de Nyssa spune că aceasta este o predanie a părinţilor de mai înainte. 


tâlcuire, trebuie să respingă prin această întreaga tâlcuire; ci să-şi aducă aminte de 
scopul cuvintelor spre care, privind noi, înfățişăm acestea. Căci am spus în 
Cuvântul înainte că acest scop este de a înfăţişa viaţa oamenilor bine încercaţi că 
pildă celor ce vor să le urmeze. 


Dar dacă am dori să le urmăm acelora până şi în partea materială a vieţii lor, 
aceasta ar fi cu neputinţă. Căci cum s-ar mai putea găsi din nou poporul care se 
înmulțise după strămutarea în Egipt ? Sau cum se va mai găsi tiranul înrobitor care 
să se arate rău voitor față de cei născuţi de parte bărbătească, dar binevoitor 
înmulţiri părții mai moi şi mai slabe, precum şi toate celelalte câte le istoriseşte 
Scriptura ? Deci dacă s-a arătat neputinţa de a împlini întocmai minunile acelor 
fericiţi bărbaţi în partea materială a vieţii lor, urmează că trebuie să luăm din cele 
întâmplate în înşiruirea lor istorică numai ceea ce e de folos spre o învăţătură 
morală. Prin acestea le vine celor ce se nevoiesc pentru virtute un ajutor spre o 
astfel de viaţă. lar dacă ceva din cele întâmplate în istorie s-ar arăta în afara firului 
tâlcuirii noastre, urmărit de noi, vom fi nevoiţi să lăsăm aceea la o parte şi trecând 
peste aceasta ca peste ceva nefolositor scopului nostru, vom continua fără întreru- 
pere înfăţişarea celor trebuincioase 


Iar acestea le spun despre cele ce trebuie înţelese cu privire la Aaron, întâmpinând 
dinainte o împotrivire. Căci va spune cineva: nu mă îndoiesc că îngerul este înrudit 
prin firea lui înţelegătoare şi netrupească cu sufletul şi că este de mai înainte de 
zidirea noastră şi că ajută celor ce se luptă cu vrăjmaşul. Dar nu socotesc că e bine 
să fie înţeles ca chip al îngerului acest Aaron, care a condus pe izraeliți la 
idololatrie. 

Către acesta vom zice, trecând peste firul istorisiri, cele ce le-am spus înainte, 
anume să nu strice armonia celorlalte, prin ceea ce e în afara scopului; apoi că 
folosirea aceleiaşi numiri şi pentru frate şi pentru înger poate să aibă şi un înţeles 
contrar pentru fiecare. Căci există nu numai înger al lui Dumnezeu, ci şi al satanei. 
Și numim frate nu numai pe cel bun, ci şi pe cel rău. Astfel spune Scriptura despre 
fraţii buni: «Fraţii sunt folositori la vreme de nevoie» (leş., 32, 1, urm.), iar despre 
cei răi: «Tot fratele te loveşte cu călcâiul» (ler. 9, 4) Lăsându-le acestea pentru cele 
următoare ale cuvântului şi amănând explicarea lor mai amănunțită pentru locul 
potrivit, să ne întoarcem acum la cele ce ne stau în faţă. 


Deci cel ce s-a întărit pe sine prin lumina arătată şi şi-a câştigat împreună-luptător 
ŞI susținător pe un astfel de frate aduce cu îndrăzneală în faţa poporului cuvintele 
adevărului şi îi aminteşte acestuia de neamul ales al părinților şi îi arată cum ar 
putea ieşi de la muncă obositoare la lut şi la cărămidă. 


Ce ne învaţă pe noi istoria prin acestea? Să nu îndrăznească să vorbească poporului 
cel ce nu s-a pregătit să grăiască celor mulți printr-o purtare potrivită cu ceea ce 
vorbeşte. Căci ai văzut cum, atunci când era încă tânăr, înainte de a se fi ridicat 
prea mult în virtute, nu a fost socotit sfătuitor şi împăciuitor vrednic de crezare nici 
măcar între doi oameni ce se certau. Acum însă vorbeşte atâtor zeci de mii de 
oameni adunaţi la un loc. Numai că nu strigă către tine istoria aceasta : să nu 
îndrăzneşti a sfătui şi a învăţa pe cei ce te ascultă, dacă n-ai dobândit prin astfel de 
silinţe puterea pentru aceasta. 


Dar când se spun astfel de cuvinte folositoare şi se descrie frumuseţea libertăţii şi 
se întăreşte dorinţa auzitorilor după ea, vrăjmaşul se înfurie şi aduce asupra celor 
ce ascultă cuvântul dureri şi mai mari. Şi nici lucrul acesta nu e din cele ce nu se 
petrec acum. Căci mulţi care au primit cuvântul ce îi liberează din tirania păcatului 
şi se alătură celor spuse lor sunt supuşi până azi de către vrăjmaş atacurilor 
ispitelor. Şi dintre aceştia mulţi se fac mai încercaţi şi mai neclintiți în credinţa lor, 
întărindu-se prin năvala încercărilor. Alţii însă, dintre cei mai slabi, sunt copleşiţi 
de astfel de încercări, spunând că le-ar fi fost mai de folos să nu fi ascultat predică 
despre libertate, decât să fie supuşi din pricina aceasta unor astfel de greutăţi. E 
ceea ce s-a întâmplat şi atunci când, din laşitate, izraeliții au început să aducă 
felurite învinuiri celor ce le-au vestit eliberarea din robie. 


Dar cuvântul nu va înceta nicidecum să cheme spre bine, chiar dacă cel încă prunc 
şi nedeplin la minte se va înfrica copilăreşte de neplăcerile încercărilor. Căci 
demonul care aduce vătămare şi stricare oamenilor se străduieşte să-i împiedice, pe 
cei ce ascultă de el, de a privi spre cer, îndemnându-i să se plece spre pământ şi să 
lucreze lutul din ei înşişi pentru a face cărămidă. Căci în orice ar consta plăcerea 
trupească, e vădit oricui că ea vine din pământ sau din apă, fie că e din cele ce sunt 
dorite pentru pântece sau ospeţe, fie din cele care ţin de îmbogăţire. Iar 
amestecarea acestor plăceri alcătuieşte şi se numeşte lutul. De acesta umplându-se 
cei setoşi de plăcerile lui nu vor socoti niciodată umplută lărgimea doritoare de 
plăceri, ci umplând-o pururea, iarăşi se face goală prin curgere. Cel ce face 
cărămizi, fiind dus mereu de altă pornire, va înţelege uşor ghicitură. Căci cel ce-şi 
împlineşte pofta lui prin ceva din cele dorite, deşi îndreaptă pofta spre altceva, se 
află iarăşi gol de aceea. Şi de se umple de aceasta, iarăşi se află pe sine gol de 
altceva şi lărgit pentru aceea. Şi aşa nu încetează niciodată să lucreze pofta în noi, 
până ce nu vom ieşi din viaţa trupească ”. 


* Pofta după cele pământeşti nu se satură niciodată. Când te saturi de ceva şi treci la altceva, 
după o vreme te simţi gol de ceea ce te-ai săturat mai înainte şi te întorci iarăşi spre aceea, 
săturat de lucrul spre care te-ai îndreptat după săturarea de cel dintâi. E o lărgire care se 


lar trestia sau paiele, pe care e silit să le amestece în cărămizi cel ce ascultă de 

poruncile tiranului, au fost tâlcuite de dumnezeiasca Evanghelie şi de glasul înalt al 

apostolului, amândouă ca materie a focului “ . 


lar când cineva dintre cei înaintați în virtute voieşte să scoată pe cei robiți de 
înşelăciune, la o viaţă liberă şi înţeleaptă, cel ce se pricepe să uneltească în felurite 
chipuri împotriva sufletelor noastre aduce împotriva poruncii lui Dumnezeu 
născocirile sale mincinoase (sofismele sale). Acestea le spun, gândindu-mă la 
şerpii Egiptului, adică la feluritele viclenii ale înşelăciunii, a căror nimicire o 
pricinuieşte toiagul lui Moise, despre care am spus mai înainte cele cuvenite. 


Apoi acesta, după ce a câştigat toiagul nebiruit al virtuţii, care pierde toate 
învăţăturile înşelătoare, porneşte ca pe o cale mai departe spre minuni mai înalte. 
Dar facerea de minuni nu o foloseşte în scopul uimirii celor de faţă, ci are în vedere 
folosul celor ce se mântuiesc. Căci prin înseşi minunile virtuţii se zdrobeşte 
vrăjmaşul şi se înmulţesc cei ce cred (cei de un neam) ”. Dar mai întâi să numim 
scopul prim şi cel mai deobşte al minunilor în parte. El e acela de a ne fi pildă spre 
purtarea noastră. Acum ne va fi cu putinţă să vedem acest înţeles în toate minunile 
în parte. 


goleşte îndată ce nu-i mai dai ceea ce doreşte ea. Te-ai săturat de desfrâu, tinzi spre băutură. 
între timp ţi s-a golit lărgimea poftei umplută de desfrâu şi te întorci iarăşi la el. Sunt nişte pofte 
alternative, pe care le saturi pe rând şi te atrag pe rând, sau nişte goluri în ființa ta poftitoare, 
care se satură pe rând şi se golesc pe rând. Dar în nici una nu poți înainta la nesfârşit, ca în 
cunoştinţă şi virtute, care îți aduc mereu ceva nou, care nu-ţi oferă aceleaşi lucruri, ţinându-te 
pe loc. Varietatea păcatelor suferă totuşi de o mare monotonie, pe când identitatea cunoștinței şi 
a virtuţii este de o noutate continuă. De aceea, departe de a înainta la Infinit prin satisfacerea 
poftelor, te întorci mereu în loc, sau în aceleaşi locuri, rămânând într-o monotonie de 
superficială varietate şi de repetare a câtorva «leit-motive», care nu reprezintă nici un progres 
real, sau adevărată schimbare. E o nesăturare infinită în monotonie. E o infinitate de pletitudini, 
0 infinitate cenuşie a aceloraşi câteva sunete repetate mereu în mod alternativ. La o slujire a 
acestor patimi identice, din ce în ce mai întețite, dar monotone, sileşte pe robii lui, Faraon cel 
spiritual sau diavolul, sub chipul măririi numărului cărămizilor identice, sau a aceleiaşi 
frământări a lutului, executată printr-un număr mic de gesturi identice. 

“ Trestia şi paiele, ca materie a focului, sunt, în înţelesul lor spiritual, cele ce întreţin în om 
arderea poftei după desfrânare. 

* Sfântul Grigorie dând o tâlcuire spirituală, valabilă pentru orice om credincios, minunilor lui 
Moise, vede în ele «minunile virtuţilor», oare pot deveni biruinţe ale tuturor celor ce le practică. 
Virtuţile însă zdrobesc pe Faraonul nevăzut, sau pe diavolul, şi fac să se înmulțească cei ce văd 
puterea lor şi cred că sunt lucrate cu puterea lui Dumnezeu. 


Căci învăţătura adevărului se schimbă după starea acelora care o primesc. Pentru 
că cuvântul arată tuturor la fel ce este bine şi ce este rău, iar cel ce crede în ceea ce 
îi arată el are înţelegerea luminată a lui şi cel ce se împotriveşte şi nu voieşte să 
privească cu sufletul spre raza adevărului rămâne în întunericul neştiinţei. În ceea 
ce spunem aici îndeobşte nu e minciună. lar acelaşi lucru se poate spune şi despre 
cele în parte, cum va dovedi cercetarea în parte a fiecărei întâmplări. 


Deci nu-i nimic de mirare dacă evreul care a fost crescut în mijlocul unui alt neam 
rămâne neatins de răul abătut asupra egiptenilor, odată ce şi acum se poate vedea 
ceva la fel. Pentru că în cetăţile foarte populate, între cei despărțiți prin idei 
contrare, unora credinţa le este o apă limpede şi bună de băut, pentru că o sorb ca 
învăţătură dumnezeiască , iar celor ce o înţeleg ca egiptenii, apa ei li se face sânge 
otrăvitor. Şi de multe ori născocitorul înşelătoriei încearcă să prefacă şi apă bună 
de băut a evreilor în sânge otrăvitor, prin amestecarea în ea a minciunii murdare, 
adică prin aceea că ar vrea să ne încredinţeze şi pe noi că învăţătura noastră nu este 
aşa precum credem că este. Dar nu pot strica apa în întregime, chiar dacă pentru o 
clipă o fac să ia prin înşelăciune culoarea sângelui. Căci evreul bea mai departe apa 
adevărată. Pentru că chiar dacă cei ce se împotrivesc par să o schimbe la vedere, el 
nu va lua în seamă schimbarea înșelătoare. 


La fel şi neamul broaştelor cel respingător la vedere şi gălăgios (ba nu numai 
respingător la vedere, ci şi rău mirositor), cu viaţă îndoită (amfibie), trăind şi în apă 
şi pe uscat, care se târăşte şi sare şi se strecoară prin casele şi prin paturile şi pe 
mesele egiptenilor, de viaţa evreilor nu se atinge. Asemenea neamului broaştelor 
sunt cugetările rele, aducătoare de stricăciune, din inima murdară a unor oameni, 
ce-şi iau viaja din ea ca dintr-un noroi. Aceste broaşte locuiesc în casele celor care 
viețuiesc asemenea egiptenilor, prin voia lor proprie - ele nu se feresc să se arate 
nici pe mese, nici pe pături, ba pătrund şi în cămările pline de toate lucrurile 
îngrămădite acolo. Şi într-adevăr când vezi viaţa murdară şi desfrânată, născută cu 
adevărat din tină şi noroi şi care prin imitarea acestei vietăţi, în modul ei de viaţă, 
nu rămâne în nici una din cele două firi, te întrebi: ce este ea de fapt ? Pentru că cel 
ce duce o astfel de viaţă, fiind om după fire se face animal după patimă şi astfel 
arată un chip de viaţă îndoit, sau de două feluri. Şi vei întâlni la el semnele acestei 
boli nu numai în pat, dar şi la masă şi în cămări şi în toată locuinţa. Căci unul ca 
acesta îşi întipăreşte în toate desfrînarea, prin tot ce face, încât uşor recunosc toţi, 
prin cele văzute, viaţa celui desfrânat şi a celui curat. Fiindcă în locuinţa celui 
dintâi, pe zidurile spoite cu var se pot vedea în chipurile făurite de artă mijloacele 
de aţâţare a plăcerii pătimaşe, prin care firea îşi aminteşte de boala ei, prin vederea 
acestor produse ale necuviinţei furişându-se în suflet patimă. Dimpotrivă, în viaţa 
celui neprihănit se poate vedea toată paza şi grija de a-şi ţine curat şi ochiul, de 


vederile ce aprind patima. De asemenea, masa celui neprihănit este curată şi 
uşoară, pe când masa celui ce se târăşte în viaţa înnoroită şi asemenea broaştelor e 
încărcată de cărnuri. Şi dacă i-ai cerceta cămările, adică cele ascunse şi tăinuite ale 
vieţii, ai vedea şi mai multă îngrămădire de broaşte adunate acolo. 


Dar Scriptura spune că «Faraon a fost împietrit de către Dumnezeu» (leş. 7, 3). Dar 
cum a fost vrednic de osândă, de vreme ce a fost silit de puterea dumnezeiască să 
se împietrească şi să se împotrivească ? La fel spune dumnezeiescul apostol că, 
întrucât nu au voit (unii) să-L aibă pe Dumnezeu şi să-L cunoască, «i-a predat 
Dumnezeu pe ei în patimile de necinste» (Rom. 1, 21). 


El vorbeşte despre cei ce păcătuiau împotriva firii şi despre cei ce se dedau la 
felurite şi negrăite chipuri ale desfrânării. Dar chiar dacă dumnezeiasca Scriptură 
spune acestea, totuşi nici în patima necuviinţei nu-l azvârle Dumnezeu însuşi pe 
cel care tinde spre aceasta, nici Faraon nu se împietreşte prin voia dumnezeiască şi 
nici virtutea nu poate da naştere unei vieţi murdare (de broască). Căci dacă 
Dumnezeu ar fi dorit aceasta, fără îndoială că o astfel de dorinţă ar fi avut putere 
asupra tuturora, încât să nu se mai vadă nici o deosebire între virtute şi păcat în 
viaţă. Dar, odată ce se trăieşte un chip diferit de viaţă, unii înaintând în virtute, alții 
prăvălindu-se prin răutate, nu poate socoti cineva cu dreptate că deosebirile de vieți 
sunt supuse unor legi silnice susţinute de voia dumnezeiască, ci asupra lor are 
putere hotărârea liberă a fiecăruia. 


Deci, pe cel ce se predă el însuşi patimii de necinste, pe cel ce nu voieşte să 
cunoască pe Dumnezeu, pe cel care spune că nu există Dumnezeu, pe acela, cum 
aflăm limpede chiar de la apostol, nu-l apără Dumnezeu, deoarece nu recunoaşte 
că există Dumnezeu; pe acela îl predă, în acest înţeles, patimii sale. Deci 
nerecunoaşterea lui Dumnezeu este aceea care 1 se face lui pricină a alunecării într- 
o viață pătimaşă şi de necinste. Căci aşa cum, dacă ar zice cineva că soarele 
nevăzut de el I-a aruncat în groapă, n-am socoti că soarele însuşi mâniindu-se pe 
cel ce n-a voit să-l vadă I-a aruncat în groapă, ci ceea ce se spune se înţelege aşa 
că neîmpărtăşirea voită de lumină s-a făcut celui ce n-a văzut pricina căderii în 
groapă, tot aşa trebuie să înţelegem şi ceea ce spune apostolul, anume că cei ce nu 
cunosc pe Dumnezeu sunt predaţi patimilor de necinste. Deci împietrirea tiranului 
Egiptului de către Dumnezeu nu trebuie înţeleasă ca o împotrivire pricinuită de 
voia dumnezeiască în sufletul lui Faraon, ci în înţelesul că voia acestuia, prin 


înclinarea spre rău, nu a primit cuvântul lui Dumnezeu care să-i înmoaie 

Tot astfel şi toiagul virtuţii, arătându-se în Egipt, pe evreu îl face să se curăţească 
de viaţa murdară (de broască), iar viaţa egipteană o umple de această boală. Dar 
uneori, întinzându-şi Moise mâinile şi către aceştia, broaştele dispar. 


Lucrul acesta de asemenea îl putem vedea şi astăzi. Căci cei care văd întinderea 
mâinilor Legiuitorului (şi trebuie să înţelegi, fără îndoială, prin legiuitor, pe 
adevăratul Legiuitor, iar prin întinderea mâinilor, pe Cel ce Şi-a întins mâinile pe 
cruce), deci cei care, după ce au convieţuit puţin cu gânduri murdare asemenea, 
broaştelor, privesc spre Cel care Şi-a întins mâinile pentru noi, se liberează de îm- 
preuna vieţuire cu ele, căci patima e omorâtă şi ştearsă. Pentru că într-adevăr celor 
ce s-au eliberat de boala aceasta, după omorârea pornirilor ce se târăsc pe jos, 
amintirea celor trăite mai înainte le arată (pe acestea) nebuneşti şi rău mirositoare. 
Căci ea aduce în suflet o ruşine neplăcută, cum spune apostolul, către cei care 
trăiesc în virtute prin schimbarea vieţii păcătoase de mai înainte : «Că ce rod aveaţi 
atunci, de care acum vă ruşinaţi ?» După înţelesul acesta cugetă şi despre aerul 
înnegrit prin toiag în ochii egiptenilor, iar în ochii evreilor, rămas luminat de soare. 
Prin aceasta se întăreşte şi mai mult înţelesul dat de noi mai înainte cuvântului, că 
nu o putere silnică de sus face pe unul să fie în întuneric şi pe altul în lumină, ci că 
noi înşine avem de la noi în firea şi în voia noastră liberă cauzele luminii sau 
întunericului, alegând pe cea pe care o voim. Şi de fapt, potrivit istoriei, nu din 
cauza vreunui zid sau a vreunui munte ce ar fi împiedicat vederea şi ar fi umbrit 
razele, evreii s-au bucurat de lumină, iar ceilalți nu simțeau harul ei. 


* Sfântul Grigorie nu acceptă predestinarea. Nu Dumnezeu învârtoşează inima lui Faraon, nu 
EI predă pe unii patimilor de necinste, ci ei înşişi se învârtoşează şi se predau acestor patimi. lar 
aceasta se întâmplă pentru că nu primesc harul lui Dumnezeu, care să le înmoaie inima. Deci 
Dumnezeu oferă tuturor îndemnul Său, şi deci harul Său, prin tot felul de împrejurări. Astfel se 
poate spune că Dumnezeu are iniţiativa în a-i îndrepta. Dar ei refuză îndemnul şi ajutorul Lui. 
Iar când ei pornesc spre bine, în mişcarea aceasta e şi ajutorul lui Dumnezeu, chiar dacă ei nu-l 
simt. Astfel, în binele ce-l fac e totdeauna şi ajutorul lui Dumnezeu. lar întrucât în facerea 
binelui e actualizată cu adevărat şi libertatea lor, se poate spune că între libertate şi har nu e o 
opoziţie, sau harul nu slăbeşte libertatea, nici libertatea nu se opune harului, sau nu se hotărăşte 
pentru el până ce e de sine singură, ci ele intră în acţiune împreună. Harul face pe om liber şi 
libertatea când caută harul are deja în ea un ajutor al lui. Aerul nu stinghereşte plămânii şi 
plămânii nu luptă împotriva aerului, ci îl caută, având deja în parte aerul în ei. În definitiv 
Dumnezeu ne-a dat libertatea şi când ne manifestăm libertatea o facem pentru că Dumnezeu 
vrea aceasta şi ne ajută la aceasta. 


Astfel, stând în puterea tuturor viaţa luminoasă, unii umblă în lumină, iar alţii sunt 
duşi prin faptele răutăţii spre întuneric, nefiind luminaţi de lumina virtuţii Dar 
după reaua pătimire de trei zile în întuneric, se împărtăşesc şi egiptenii de lumină. 
Văzând cineva acestea ar putea înţelege mutarea celor asemenea egiptenilor, de la 
păcat la virtute, săvlrşită prin cunoaşterea Celui răstignit şi prin pocăință. Căci 
întunericul acela material, cum zice istoria, are o mare înrudire, în cuvânt şi în 
înţeles, cu întunericul neştiinţei şi al păcatelor. Şi amândouă acestea se risipesc 
atunci când Moise (cum s-a spus mai înainte) îşi întinde mâinile peste cei din 
întuneric. 


La fel şi cenuşa care a adus egiptenilor răni dureroase s-ar putea înţelege, ţinând 
seama de înţelesul de chip al cuptorului, ca chinul gheenei, care nu se atinge decât 
de cei ce trăiesc o viaţă asemenea egiptenilor, adică, după cum am spus adesea, de 
cei care trăiesc în păcat şi nu se închină mâinilor întinse ale lui Hristos. lar dacă 
cineva este cu adevărat izraelitean şi fiu al lui Avraam şi-şi îndreaptă viaţa după el, 
arătând prin voinţă că face parte din neamul ales, acela scapă de chinul acelui 
cuptor. Fie dar şi acestora tâlcuirea dată întinderii mâinilor lui Moise, spre 
vindecarea durerii şi eliberarea de chinuri. 


lar ţânţarii mici, care pricinuiesc egiptenilor dureri cu înţepăturile lor adânci, sau 
muştele câineşti care pricinuiesc dureri trupurilor prin muşcătura lor sau nimicirea 
prin lăcuste a rodului pământului muncit, sau fulgerele venite din înălțimi 
împreună cu grindină, nu ar greşi cineva dacă, urmând şirul tâlcuirilor de mai 
înainte, ar vedea pe fiecare în lumina înţelesurilor potrivite lor. Căci toate cele 
făcute de voia liberă egipteană, în înţelesul de mai înainte, atrag după ele judecata 
nemitarnică a lui Dumnezeu. 


* Ca şi în celelalte cazuri amintite sau următoare, Sfântul Grigorie pune în relief semnificaţia 
morală a minunilor, semnificaţie care poate fi de folos tuturor. Uneori pare să spună că 
minunea însăşi a fost, în viaţa lui Moise, numai o stare sau o faptă morală, cum pare şi aici, 
unde afirmă că lumina văzută de evrei era «lumina virtuţii», iar întunericul văzut de egipteni era 
întunericul faptelor păcătoase. Dar de cele mai multă ori Sfântul Grigorie menţionează 
întâmplările minunate ca fapte istorice, chiar dacă găseşte în ele şi o semnificație morală 
folositoare tuturor. Alteori prezintă minunile ca pricinuite de fapte şi stări morale, sau pe 
acestea ca urmând minunilor. Dar şi când vede numai faptele şi stările morale, vede în ele însele 
minunea, pentru că sunt produse cu ajutorul lui Dumnezeu. 

Prin expresia «lumina virtuţii» arată că virtutea nu e numai o deprindere a voinţei în bine, ci ea 
aduce un sens în viaţă, sau e săvârşită de cineva, pentru că cunoaşte un sens al vieţii. Cine face 
binele în mod stăruitor, îl face pentru că ştie de Dumnezeu şi de aproapele, de datoria faţă de ei, 
de orizontul vieţii adevărate în care sporeşte prin virtute şi de înaintarea prin ea spre viaţa 
veşnică, singură ce dă sens vieţii pământeşti. 


Continuând, nu vom socoti că aceste necazuri vin celor vrednici de ele de la 
Dumnezeu; ci că fiecare se face şieşi pricinuitorul acestui fel de plăgi, pregătindu- 
şi prin voia sa liberă durerile, după cum zice apostolul către unul din aceştia: 
«După împietrirea ta şi nepocăinţa inimii tale ţi-ai îngrămădit ție mânie pentru ziua 
urgiei şi arătării judecății lui Dumnezeu, care va răsplăti fiecăruia după faptele 
sale» (Rom., 2, 3). Căci precum atunci când printr-o hrană neregulată adunându-se 
în stomac un suc amar şi producător de stricăciune, doctorul cu meşteşugul lui îl 
scoate pe acesta afară prin vomitare, acesta nu se mai face cauza bolii vătămătoare 
din trup, căci acesta a fost produs de hrana cea neregulată, iar ştiinţa doftoricească 
I-a scos la arătare, tot aşa, chiar dacă se zice că de la Dumnezeu vine răsplata 
dureroasă celor ce au folosit rău libertatea, este cuviincios să înţelegem că aceste 
pătimiri îşi au cauza şi începutul în noi înşine. Căci pe cel care a vieţuit în chip 
neîntinat nu îl aşteaptă nici întunericul, nici viermele, nici gheena, nici focul, nici 
altceva dintre aceste nume şi lucruri înfricoşătoare, cum zice şi istoria, că peste 
evrei n-au venit plăgile Egiptului. Deci dacă în acelaşi loc unul suferă răul, iar altul 
nu, în fiecare se arată deosebirea în folosirea libertăţii, de pe urma căreia îi vine 
ceea ce 1 se potriveşte. De aici e vădit că nici un rău nu poate lua fiinţă fără voinţa 
noastră liberă. 


Dar să mergem mai departe cu cuvântul. Odată ce, din cele cercetate până aici am 
învăţat că Moise şi cel care se înalţă ca el prin virtute, după ce printr-o îndelungată 
luare-aminte la viaţa cea dreaptă şi înaltă şi prin călăuzirea luminată de sus şi-a 
întărit sufletul, socoteşte drept pagubă să nu călăuzească şi pe cei de un neam cu el 
spre viaţa liberă. Şi venind la aceştia, prin descrierea relelor pătimiri suferite le 
insuflă o puternică dorință de libertate. Dar, vrând să scape neamul său de rău, 
pricinuieşte moarte fiecărui întâi-născut egiptean. Şi prin cele ce le-a făcut, ne dă 
drept lege că trebuie să stârpim prima arătare a răului, căci nu este cu putinţă altfel 
să scăpăm de viaţa iegipteană păcătoasă şi să ne eliberăm din robia Egiptului. 

Dar mie mi se pare că nu e bine să trecem peste această poruncă fără să aflăm 
înţelesul mai înalt al ei. Căci dacă cineva se mărgineşte numai la privirea istorici, 
cum va descoperi înţelesul vrednic de Dumnezeu în cele ce se spune că s-au 
petrecut ? Căci zic unii: păcătuieşte egipteanul şi în locul lui este pedepsit pruncul 
nou născut al acestuia, care din cauza vârstei lui fragede nu poate să facă nici o 
deosebire între bine şi rău şi deci viaţa lui e în afara oricărei patimi. Pentru că nu 
încape patimă în prunc, pentru că nu cunoaşte nici măcar deosebirea dintre dreapta 
şi stânga, privind numai spre sânul mamei. El are un singur mijloc de a-şi arăta 
simţirea a ceea ce îl supără: plânsul; iar dacă primeşte ceea ce firea lui pofteşte, îşi 
arată plăcerea râzând. Şi iată că acest copil trebuie să suporte pedeapsa răutăţii 
părinteşti. Unde este aici dreptatea ? Pentru ce mai e credință ? Unde este 
sfințenia? Pentru ce mai auzim glasul lui lezechiel, care strigă: «Sufletul care a 


păcătuit, acela va muri, iar fiul nu va lua asupra sa nedreptatea tatălui său» (lez., 
18, 20). 


Oare istoria se opune acestui cuvânt ? Deci nu e mai drept ca, privind spre înţelesul 
mai înalt, să înţelegem că, prin tot ce s-a petrecut, legiuitorul a înfățişat vreo 
învăţătură mai înaltă ? lar învăţătura este aceasta: cel ce luptă prin virtute cu 
păcatul trebuie să nimicească primele începuturi ale răului %. Căci prin stârpirea 
începutului dispare ceea ce ar fi putut urma, cum învață Domnul prin Evanghelie, 
cerându-ne limpede să stârpim primii născuţi ai păcatelor egiptene, adică poruncin- 
du-ne să nimicim pofta cea rea şi mânia, ca să nu ne mai temem nici de 
întinăciunea prea curviei, nici de urâciunea uciderii. Căci în acest caz nu s-ar mai 
putea produce prin ele nici una din aceste două, dacă mânia duce la moarte şi pofta 
la prea curvie. Deci, fiindcă cel născător de rele naşte înainte de prea curvie pofta 
şi înainte de ucidere, mânia, cel ce stârpeşte «întâiul născut» stârpeşte împreună cu 
acesta şi ceea ce îi urmează acestuia, precum cel ce striveşte capul şarpelui omoară 
împreună cu capul şi trupul pe care-l trage acela după sine. 


Dar această stârpire nu s-ar împlini, dacă nu s-ar fi vărsat în faţa intrărilor noastre 
sângele Aceluia care alungă pe pierzătorul (diavol). Căci dacă e de trebuinţă să 
cunoaştem mai limpede înţelesul cuprins în cele spuse, istoria ni-l dă să-l 
înţelegem prin amândouă : prin stârpirea celor întâi născuţi şi prin apărarea dată 
prin sânge *.Căci prin cea dintâi se stârpeşte prima pornire spre păcat, iar prin cea 
de a doua se opreşte intrarea răului în noi, prin Mielul adevărat. Căci nu scoatem 
răul intrat în noi prin cugetare, ci trebuie chiar de la început să nu-l lăsăm să 
pătrundă înlăuntrul nostru, iar aceasta o facem păzindu-ne prin legea lui 
Dumnezeu. lar păzirea şi apărarea constă în a însemna pragul şi stâlpii intrării, cu 
sângele Mielului. 


*% Dacă Sfântul Marcu Ascetul cere, în scrierea «Despre Botez» (Filoc. rom. vol. I, p. 238), ca să 
aducem jertfă lui Hristos primul gând despre ceva, ca pe un miel ce nu e încă muşcat de fiara 
vreunei pofte, Sfântul Grigorie cere aici, completând această recomandare, să stârpim primele 
începuturi ale răului, până nu se dezvoltă. Adică să stârpim prima apariție a unei momeli la rău, 
neacceptând intrarea în dialog sau însoțirea cu ea, după care urmează consimţirea cu ea şi apoi 
trecerea ei în faptă. Cu cât se înaintează de la prima apariţie a ispitei, la treptele ei următoare, 
cu atât o mai greu de luptat cu ea şi de oprit în drumul ei spre păcatul cu fapta. 


* Numai sângele vărsat la intrarea ispitei în conştiinţa noastră poate ucide această ispită chiar 
de la apariţia ei. Căci amintirea lui Hristos, care Şi-a vărsat sângele pentru noi, sau primirea 
sângelui Lui curat de porniri pătimaşe în sângele nostru, din care se nasc impulsurile spre 
păcat, poate slăbi în sângele nostru aceste impulsuri, ca să putem stârpi de la început gândurile 
ispititoare, care trezesc şi pun în mişcare aceste impulsuri. 


Prin chipurile acestea Scriptura arată natura sufletului, aşa cum gândeşte şi cultura 
din afară, care împarte sufletul în trei părţi: raţiunea, pofta şi mânia. Cele din urmă, 
adică pofta şi mânia, stau dedesubt, sprijinind din amândouă părțile partea 
înţelegătoare a sufletului. lar raţiunea, unindu-le pe amândouă, le susține şi e 
purtată de ele, întărindu-se întru bărbăţie prin mânie, înălțându-se prin poftă spre 
împărtăşirea de bine. Aşadar atâta timp cât sufletul e asigurat în această aşezare, 
având neclintirea prinsă în gândurile virtuţii ca în nişte cuie, se bucură de deplină 
împreună-lucrare a tuturor părților lui spre facerea binelui, gândul dând întărirea 
părţilor supuse raţiunii şi primind acelaşi ajutor de la acestea ”. 


Dar dacă aşezarea aceasta se răstoarnă şi cele de sus ajung dedesubt, în aşa fel că 
raţiunea e căzută sub călcâie şi are deasupra sa mişcarea poftei şi mâniei, vrăjmaşul 
pătrunde la cele dinăuntru, întrucât nici o putere câştigată din sânge (din sângele 
lui Hristos) nu i se împotriveşte la intrare, adică nu-i ajută pe cei aflaţi într-o astfel 
de stare sufletească. Fiindcă îngerul porunceşte evreilor că întâi să ungă cu sânge 
pragul de sus şi apoi să ungă stâlpii de pe amândouă părțile. Dar cum va unge întâi 
partea de sus, dacă ea nu se mai află sus? 


Și dacă nu se întâmplă cele două lucruri şi evreilor (moartea întâilor născuţi şi 
vărsarea sângelui) “5, să nu te miri, nici să nu respingi tâlcuirea lor prin stârpirea 
răutăţii, ca una ce ar fi în afara adevărului. Căci potrivit deosebirii de nume, prin 
izraelit şi prin egiptean înţelegem deosebirea dintre virtute şi patimă. lar dacă se 
presupune că izraelitul, după înţelegerea mai înaltă, e cel virtuos, nu ar fi drept să 
caute cineva să ucidă începuturile întâi născute ale virtuţii, ci pe acelea a căror uci- 
dere e mai de folos creşterii în virtute. 


” Sângele curat al lui Hristos, dar şi gândul la el, vărsat în mânie, în poftă şi în rațiune, le 
sustrage de sub impulsurile sângelui nostru mai puţin curat, sau mai puţin tare prin curăţia lui. 
Dar mânia şi pofta sunt ţinute într-o stare potolită şi prin faptul că stau dedesubtul raţiunii şi nu 
se ridică deasupra ei. Însă ridicarea lor deasupra raţiunii e pricinuită şi de impulsurile sângelui 
nostru neintărit în curăţia lui prin sângele curat al lui Hristos şi prin Duhul Sfânt din el, care le 
imprimă 0 anumită spiritualizare. Când mânia şi pofta stau dedesubtul raţiunii, nu stau pur şi 
simplu ca anulate în lucrarea lor, ci mânia este transfigurată în bărbăţia ce luptă pentru bine şi 
pentru curăţie, iar pofta, în dorința după ele. Însăşi rațiunea este întărită de puterea lor întoarsă 
spre bine prin gândurile cele bune. Se înfăptuieşte astfel o colaborare şi o reciprocă întărire a 
puterilor sufletului, mânia şi pofta umplându-se de înţelepciune, iar raţiunea, de forță şi de 
simţirea dorinţei binelui. Şi numai prin această colaborare se înfăptuiesc virtuțile, care cer şi 
înțelepciune şi putere bărbătească şi o adâncă dorinţă de bine. 


%% E vorba, în cazul egiptenilor, nu de vărsarea sângelui mielului pascal şi de ungerea cu el a 
intrărilor lor, ci de vărsarea sângelui întâmplată prin moartea primilor lor născuţi. 


Dumnezeu ne învaţă deci că trebuie stârpite începuturile celor întâi născuţi de 
egipteni, ca răul să dispară, prin nimicirea lui de la început. 


Acest înţeles se potriveşte cu istoria: cei născuţi ai izraeliților sunt păziţi prin 
vărsarea sângelui, ca astfel binele să ajungă la desăvârşire. lar acesta ajuns la 
desăvârşire ajută la nimicirea răului egiptean, înainte de a creşte. Tâlcuirea aceasta 
mai înaltă ne este uşurată şi de cele ce urmează, care vor fi tâlcuite de cuvântul 
nostru. 


Scriptura porunceşte să fie mâncată carnea mielului din care s-a scurs sângele, care 
alungă pe nimicitorul egiptenilor, când se arată la intrările izraeliţilor. Dar felul în 
care se mănâncă această hrană se deosebeşte prin puţinătate şi grabă, nu precum 
se vede pe la ospeţele celor ce se desfată la ele, care au mâinile libere şi sunt 
îmbrăcaţi în veşminte uşoare şi au picioarele neîngreuiate de încălțăminte pentru 
călătorie. Toate ale izraeliților sunt dimpotrivă: picioarele sunt strânse în încăl- 
țăminte de drum, brâul le încinge haină peste mijloc, nelăsând-o să curgă slobodă, 
iar în mână ţin toiagul cu care să se apere de câini. La chipul acesta se mai adaugă: 
carnea nu e preparată cu cine ştie ce sosuri pregătite migălos, ci e friptă la un foc 
aprins în pripă cu ce se găseşte la îndemână, având să fie mâncată cu toată graba de 
comeseni până ce va fi consumat tot trupul animalului. lar oasele sunt bine curățate 
de carne, dar nesfărâmate, pentru a se mânca măduva din ele. Căci numai cei ne- 
pricepuţi sfărâmă oasele acestui animal. lar ce rămâne de la masă se porunceşte să 
se ardă în foc. 


Din toate acestea e vădit că litera are un înţeles mai înalt şi că legea nu descrie 
simplu un mod de mâncare (căci ne ajunge în acestea legea care a sădit în noi pofta 
mâncării). Altceva ni se arată prin acestea. Căci ce bine sau rău ne-ar veni mâncând 
într-un fel sau altul: cu sau fără brâu în jurul mijlocului, cu picioarele goale sau 
încălțate, cu toiag în mâna sau fără ? Dar e vădit ce înseamnă înfăţişarea călătorului 
prin chipul lui. El ne îndeamnă să ne socotim în viaţa de față ca trecători, căci de 
cum ne naştem suntem împinși fără voie spre ieşirea din ea, lucru pentru care 
trebuie să ne pregătim cu mâinile, cu picioarele şi cu toate celelalte spre a ne face 
drumul sigur *. Şi ca să nu fim vătămaţi de spinii acestei vieţi (iar spinii sunt 


* Aceasta corespunde, până la un grad, cu definiția dată de Heddegger omului: Sein zum Tode. 
Dar pentru Sfântul Grigorie, moartea e numai «ieşire» din viaţa pământească. lar după el, orice 
ieşire din ceva înseamnă intrare în altceva. Astfel noi ne naştem spre viaţa veşnică, în care 
intrăm după ce ieşim inevitabil din viaţa pământească. Dar tocmai de aceea, în viaţa aceasta 
suntem călători. Căci călătorul are o ţintă pozitivă. EI nu călătoreşte spre neființă. Aceasta nu e 
călătorie. Călătorul năzuieşte spre o ţintă. Nimeni nu călătoreşte dacă nu are o ţintă. Spre 


păcatele), având picioarele goale şi fără apărare, să le asigurăm cu încălțăminte 
tare. lar această încălțăminte înseamnă viaţa înfrânată şi aspră, care striveşte şi 
frânge tăria spinilor şi împiedică pătrunderea păcatului în suflet, de la cel mai sub- 
țire şi nevăzut început. 


Iar haina lungă, ce cade larg până jos la călcâie, ar fi o piedică pentru cel ce vrea să 
alerge cu sârguinţă pe calea aceasta. Haina, după noi, înseamnă lărgimea desfătării 
cu cele ce le dorim în viața aceasta. Pe aceasta gândul neprihănit o strânge, 
făcându-se brâu al călătorului. Că brâul înseamnă neprihănirea, ne-o mărturiseşte 
locul în jurul căruia este încins. lar toiagul ce ne apără de fiare este cuvântul 
nădejdii, prin care ne sprijinim pe de o parte oboseala sufletului, iar pe de alta, ne 
apărăm de fiarele ce urlă la noi. 


Mâncarea pusă nouă înainte, scoasă din foc, e credinţa fierbinte şi înfocată pe care 
o primim fără şovăială şi din care mâncând cât îi este la îndemână celui ce se 
hrăneşte cu ea, ceea ce se ascunde în înţelesuri mai vârtoase şi mai greu de 
sfărâmat şi de înfățişat în cuvinte, o lasă nesfărâmată, punând-o pe foc, ca să se 
lămurească înţelesul chipurilor acestora. Aceasta înseamnă că acele învățături 
dumnezeieşti, al căror înţeles ne e la îndemână, se cuvine să le primim fără 
adausuri şi fără silă, ci ca unii ce suntem flămânzi şi le mâncăm cu poftă, ca 
mâncarea să ne întreţină vigoarea la drum ; dar înțelesurile care ne rămân ascunse, 
ca de pildă întrebările despre fiinţa lui Dumnezeu, despre ce era înainte de creaţie, 
despre ce este dincolo de cele arătate, care este trebuinţa celor ce se întâmplă şi 
multe altele de felul acesta care sunt cercetate de cei iscoditori, să le lăsăm Duhului 
singur să le cunoască, Cel care cercetează adâncurile lui Dumnezeu, cum zice 
apostolul (1 Cor., 2, 10). Căci în Scriptură se pomeneşte şi se vorbeşte în multe 
locuri de foc în loc de Duhul, lucru care nu e necunoscut celor învăţaţi în ale 
Scripturii. 


La această tâlcuire ne mai ajută şi învăţătura înţelepciunii care spune: «Nu cerceta 
cele mai tari ca tine» (Ecl. 3, 22), adică nu sfărâma oasele Cuvântului, fiindcă nu-ţi 
folosesc cele ascunse. 


Apoi scoate Moise poporul din Egipt. În felul acesta se eliberează de tirania 
Egiptului toți care se lasă călăuziți de Cuvântul. Dar socotesc că cei ce urmează 
conducătorului spre virtute nu trebuie să fie lipsiţi de bogăţia Egiptului şi nici de 


moartea pur şi simplu nu se grăbeşte nimeni. E adevărat că spre moarte nu călătorim de bună 
voie. Dar dacă totuşi călătorim spre ceva în viaţa aceasta, călătorim spre viața veşnică. 


podoabele celor de alt neam, ci luând toate ce le au potrivnicii lor, să le aibă spre 
folosul lor. De aceea i s-a poruncit atunci poporului de către Moise să facă aceasta. 


Dar aceasta să nu o înţeleagă cineva după literă, socotind că Moise a poruncit să 
lipsească de bunurile lor pe cei ce le întrebuinţau, îndemnând la nedreptate. Însă 
nici să nu spună cineva că Legiuitorul cu dreptate a poruncit aceasta. Ci să se 
gândească la legile viitoare, care vor împiedica în tot felul nedreptatea faţă de 
aproapele, chiar dacă pare îndreptăţit ca izraeliţii să-şi fi luat prin această faptă 
răsplata de la egipteni pentru ceea ce munciseră. Căci nu ar fi o greşeală mai mică 
aceea de a nu vedea minciuna şi înşelătoria unei astfel de învățături. Pentru că cel 
ce ia ceva spre folosire şi nu dă înapoi celui care a folosit aceea, dacă lucrul acela 
este străin, săvârşeşte o nedreptate, ca unul ce I-a lipsit .pe acela de acel lucru; iar 
dacă ţine ce e al său, nesocotind pe cel ce are nădejde să dobândească ceea ce îi 
este de trebuinţă, se numeşte înşelător *. Deci să căutăm înţelesul mai înalt al 
întâmplării, care e mai potrivit decât cel literal. 


Cuvântul porunceşte celor ce aleg viaţa în libertate prin virtute să-şi dobândească şi 
bogăţia culturii cu care se împodobesc cei străini de credinţă. * Cu alte cuvinte 
călăuza în virtute porunceşte să se ia morala şi filosofia naturală, geometria şi 
astronomia, logica şi toate câte se studiază de către cei din afara Bisericii, de la cei 
din Egipt care s-au îmbogăţit în acestea, spre a le întrebuința când vor trebui să 
împodobească templul tainelor dumnezeieşti cu bogăţia adunată de rațiune. Fiindcă 
cei ce strâng o astfel de bogăţie vor aduce lui Moise care va zidi cortul mărturiei 
cele ale lor, dând fiecare partea sa la zidirea celor sfinte. E ceea ce se poate vedea 
împlinindu-se şi acum. Căci mulți aduc cultura din afară ca pe un dar Bisericii lui 
Dumnezeu, cum a făcut marele Vasile, cure a ştiut să dobândească bogăţia 
Egiptului în vremea tinereţii lui şi apoi să o dăruiască lui Dumnezeu şi să împo- 
dobească cu această bogăţie cortul adevărat al Bisericii. 


Dar să ne întoarcem de unde ne-am abătut. Cei care au început să privească spre 
virtute şi urmează legiuitorului în viaţă, când părăsesc hotarele împărăției egiptene, 


% Sfântul Grigorie nu foloseşte termenul de proprietate, ci de lucruri de trebuinţă sau de folos, în 
două sensuri: omul are trebuinţă de unele lucruri, sau ele îi sunt de folos; şi el trebuie să ţină 
numai ceea ce îi este de trebuință sau de folos şi cât timp îi este de trebuinţă sau de folos. De 
aceea, după ce a folosit un lucru care i-a fost de trebuinţă, dar nu-i mai este, trebuie să-l 
înapoieze celui care s-a folosit de el când I-a fost lui de trebuinţă. Cel ce nu face aceasta 
păcătuieşte. E aici o concepţie mai avansată decât aceea că omul este numai administratorul 
unor bunuri materiale, nu proprietarul lor. 

“ Sfântul Grigorie foloseşte termenul «cuvântul» în trei înţelesuri: Cuvântul lui Dumnezeu ca 
ipostas, cuvântul ce ni-l comunică EI şi Sfânta Scriptură. 


vor fi urmăriţi de atacurile ispitelor, care le aduc supărări şi temeri, şi de primejdii 
de moarte. Din pricina acestora cugetul celor de curând aduşi la credinţă pierde cu 
totul nădejdea de a mai dobândi cele bune (virtuțile). Dar Moise sau oricine s-ar 
întâmpla să conducă poporul, ca el, va alunga frica prin sfătuirea cu care îi 
încurajează pe cei speriaţi şi cu nădejdea în ajutorul dumnezeiesc, lucru care nu s- 
ar putea împlini dacă inima celui care călăuzeşte nu ar vorbi cu Dumnezeu. 


E drept că mulți din cei chemaţi la o astfel de conducere se străduiesc să păstreze 
numai rânduiala văzută, iar despre cele ascunse, care numai de Dumnezeu sunt 
văzute, vorbesc prea puţin. 


Dar cu Moise nu a fost aşa. Ci, pe când sfătuia pe izraeliți să aibă curaj, fără ca să 
îndrepte la arătare vreun cuvânt către Dumnezeu, Scriptura ne dă mărturie că striga 
către El. Prin aceasta socotesc că nu strigătul rostit cu putere urcă la auzul lui 
Dumnezeu, ci rugăciunea înălţată cu conştiinţa curată. Celui care face aşa, îi va 
părea acum mic ajutorul fratelui în luptele ce le are de dat. E vorba de «fratele» 
care, după porunca lui Dumnezeu, 1-a întâmpinat pe Moise când cobora în Egipt şi 
pe care Scriptura îl socoteşte înger. 

De aceea, acum are loc arătarea firii dumnezeieşti însăşi, care se arată după puterea 
de primire a celui căruia 1 se arată. lar ceea ce ne spune istoria că s-a întâmplat 
atunci se petrece întotdeauna, precum învăţăm din tâlcuirea mai înaltă a cuvântului 
Scripturii. 


Căci atunci când cineva fuge din Egipt şi, aflându-se în afară de graniţele lui, se 
sperie de atacurile ispitei, călăuza îi arată ajutorul minunat venit de sus. Pentru că 
atunci când vrăjmaşul înconjoară cu puterea lui pe cel urmărit, Dumnezeu îi face 
numaidecât cale de trecut prin mare, peste care i se face conducător norul. Iar acest 
nume de nor dat Conducătorului a fost înţeles de cei dinainte de noi ca harul 
Duhului Sfânt, care conduce pe cei vrednici spre bine. Cel ce urmează acestui 
Conducător trece prin apă, căci Conducătorul deschide EI însuşi calea. Prin EI se 
câştigă siguranţa în libertate, în vreme ce cel care îl urmăreşte pentru a-l readuce 


A . . A . 32 
în robie piere în apă “. 


” Sfântul Grigorie de Nyssa descrie când sub chipul lui Moise, când al izraeliţilor, ordinea în 
care înaintează omul în general spre unirea cu Dumnezeu, prin eliberarea de păcat prin virtuţi. 
În Moise ni se dă chipul călăuzitorului, sau al părintelui duhovnicesc, care face şi el o înaintare, 
iar în Izrael, chipul celui călăuzit în înaintarea lui. De la un anumit moment, după ce cel călăuzit 
spre unirea cu Dumnezeu s-a rupt de viaţa robită păcatului şi a pornit pe calea virtuţii, 
călăuzitorul şi cel călăuzit nu mai sunt ajutaţi numai de un înger, cu puteri limitate, ci însuşi 
Dumnezeu li Se face conducător prin pustia lipsită de mângâierile trupului şi susținător 
împotriva ispitelor, dată fiind furia cu care vrăjmaşul nevăzut îşi porneşte atacurile ca să 


Căci cine nu ştie că oastea egipteană constă din feluritele patimi ale sufletului, prin 
care este luat cineva în robie. Aceste patimi trebuie să le înțelegem prin caii, prin 
carele de luptă şi prin cei purtaţi de ele, prin arcaşii, prin aruncătorii cu praştia, prin 
călăreții şi prin grosul oştii vrăjmaşe. Căci ce deosebiri ar putea arăta cineva între 
pornirile furioase ale gândurilor - sau între cele stăpânite de plăcere, de supărare şi 
de lăcomie - şi oastea amintită? Piatra azvârlită cu praştia este calomnia şi pornirea 
mânioasă este lancea cu vârf ascuţit. lar plăcerile pătimaşe se pot înţelege ca nişte 
cai ce trag carul după ei într-o pornire neînfrânată şi pe cei trei luptători din el, pe 
care istoria îi numeşte cei trei dregători. Prin aceştia trei vei înţelege, desigur, după 
cele ce le-ai cunoscut mai înainte, sub chipul tainic al pragului şi al stâlpilor, 
întreita împărțire a sufletului: rațiunea, pofta şi mânia. 


Acestea toate şi cele de un neam cu ele, împreună cu conducătorul oştirii celei rele, 
vor intra în apă urmărind pe izraeliţi. Însă firea apei, prin toiagul călăuzitor al 
credinţei şi prin harul luminos se face dătătoare de viaţă celor care caută scăpare în 
ea, iar celor ce-i urmăresc, mijloc de pieire. Pe lângă acestea istoria ne învaţă că cei 
ce trec prin apă să nu mai tragă după ei nimic din oastea potrivnică după ce au ieşit 
din ea. Căci dacă va scoate cineva din apă împreună cu el şi pe vrăjmaşul, va 
rămâne în robie şi după trecerea prin apă, scoțând cu el viu pe tiranul, pe care nu I- 
a scufundat în adânc. Aceasta înseamnă, dacă vrea cineva să lămurească şi mai 
mult această ghicitură, că toţi cei ce trec prin apa tainică a botezului, trebuie să 
omoare toată tabăra răutăţii în apă, şi anume: lăcomia, pofta desfrânată, cugetul 
răpitor, patima înfumurării şi mândriei, pornirea mânioasă, furia, pizma, bârfirea, 
toate acestea şi cele asemenea. Deoarece aceste patimi obişnuiesc să urmeze firii 
noastre, trebuie să le omorâm în apă A 


readucă sub autoritatea lui pe cel ieşit din robia lui. Călăuzitorul obţine pe Dumnezeu însuşi de 
conducător, printr-o rugăciune tăcută şi neîncetată către El. 

* Apa e şi stihie care aduce la viaţă sau întreţine viaţa, dar şi stihie care îneacă. Când puterea 
lui Dumnezeu se uneşte cu ea pentru a naşte pe cel ce crede la o viaţă nouă, ea devine apa 
botezului; când o lasă în lucrarea ei de-a îneca pe cineva, ea devine adânc pierzător. Ea în 
general îneacă tot ce e rău. Răul nu poate propăşi în ea. Dacă cel ce intră în ea e întreg rău, 
lipsit de credinţă, îl îneacă întreg. Dacă prin credinţă se prinde de Dumnezeu, el se ridică din ea 
ca germenele întărit al vieţii celei noi, care a început să încolțească în el prin credinţă. Pentru 
acesta, apa ca stihie care îneacă total îşi pierde puterea, sau se dă la o parte, mijlocind celui ce 
a intrat în ea întâlnirea cu uscatul tare, cu fundamentul susţinător al existenţei, având inaintea 
sa drept conducător neîntrerupt norul dumnezeiesc. Întrucât în fiecare lucru creat sunt mai 
multe aspecte simbolice şi unele din ele se întâlnesc în mai multe lucruri, Sfântul Grigorie 
alegând adeseori din aceste aspecte pe unul şi folosindu-l până la un loc, îl combină cu un 
aspect simbolic identic, al altui lucru, făcând un uz complex şi liber de aspectele simbolice ale 
lucrurilor în urmărirea scopului său. Astfel, deşi apa mării e luată de el în înţeles de botez, totuşi 
nu din ea propriu-zis se naşte Izrael la viața cea nouă, căci ea are şi sensul de noian pierzător, 


Aceste mişcări rele ale cugetării şi cele ce se nasc din ele trebuie omorâte ca în 
taina Paştelui. Căci acesta este numele Mielului jertfit, al cărui sânge împiedică 
moartea de la cel ce-l foloseşte. Deci precum acolo poruncind să se mănânce pasca 
cu pâinea nedospită, (adică neamestecată cu aluat vechi), legea dă de înţeles să nu 
se amestece în viaţa lor următoare nimic din rămăşiţele răutăţii, ci să înceapă viaţa 
de după aceea de la începutul ei, întrerupând prelungirea celei de mai înainte în 
timpul următor, prin schimbarea în bine, aşa şi acum Cuvântul voieşte ca orice fel 
de păcat să se înece în Taina botezului, ca într-un adânc, ieşind cel botezat singur 
fără să tragă cu sine ceva străin, în viaţa lui următoare. Aceasta e şi ceea ce auzim 
prin cuvântul care zice: «în aceeaşi apă se desparte prin moarte şi viață duşmanul şi 
prietenul, duşmanul pierind, iar prietenul fiind adus la viață». 


Dar mulţi din cei ce au primit botezul tainic, nesocotind învăţăturile legii, au 
amestecat aluatul vechi al păcatului cu viaţa de după botez şi poartă prin faptele lor 
oastea egipteană cu ei vie şi după trecerea prin apă. Căci cel ce s-a îmbogăţit prin 
răpire sau nedreptate, ori a câştigat vreun pământ oarecare prin jurământ mincinos, 
sau trăieşte cu vreo femeie în prea curvie, sau cutează să facă orice altceva din cele 
ce le făcea înainte de botez, socoteşte că s-a eliberat de robia păcatelor, rămânând 
totuşi în desfătarea de obişnuinţele sale cele rele şi după baia botezului, nevăzându- 
se pe sine supus răilor stăpâni. 


Un astfel de stăpân sălbatic şi furios este patima desfrânării care îmboldeşte gândul 
robit, cu plăcerile ei ca cu nişte bice. Un alt stăpân de felul acesta este lăcomia, 
care nu lasă nici un pic de odihnă celui pe care-l robeşte, ci oricât de mult ar lucra, 
la porunca slujitorilor stăpânului şi oricât câştig i-ar aduce spre stâmpărarea poftei 
lui, se avântă spre şi mai multe. Şi toate celelalte câte se fac din patimă, alcătuiesc 
numărul mare al stăpânilor, cărora robindu-le cineva, chiar dacă s-a întâmplat să 
treacă prin apă, după părerea mea încă nu a trecut prin apa tainică, a cărei lucrare 
pricinuieşte tiranilor celor răi pieirea ”. 


ci din retragerea ei de o parte şi de alta. lar Faraon, cu oastea lui, se pierde în ea ca într-un 
noian fără fund, în neexistenţă, sau în existenţa slăbită la maximum. Căci nu poate sta păcatul şi 
cel păcătos în existenţa legată de Dumnezeu. 

* Sfântul Grigorie admite că cel ce a trecut prin apă, scăpând din ea, dacă scoate odată cu sine 
din ea şi patimile de mai înainte, încă nu a trecut prin ea ca prin apa tainică ce îneacă în ea 
toate patimile. Dar precizând lucrurile conform învăţăturii Bisericii, e de spus că botezul a 
curățit caracterul de păcat al poftei noastre obişnuite cu păcatul, dar ne-a lăsat nouă sarcină 
sălăşiuirea lui Hristos în noi. Faptul acesta a fost clarificat deplin de Sfântul Marcu Ascetul, 
care a spus în scrierea despre botez : «Dă lucrarea pentru care ai luat puterea» şi atunci 
gândurile ce apar în tine nu vor mai fi muşcate de fiarele poftei şi mâniei» (Filoc. rom. 1, p. 
290). Aceasta o spune Sfântul Marcu Ascetul împotriva celor ce susțineau că «botezul nu este 


Dar să înaintăm iarăşi cu cuvântul nostru. Cel ce a trecut marea cea gândită şi a 
văzut în sine omorât pe egipteanul cel gândit nu va mai privi numai la Moise, 
purtătorul toiagului virtuţii *, ci crede mai întâi lui Dumnezeu, după cum spune 
cuvântul istoriei, iar apoi se încrede şi în Moise, slujitorul Lui. E ceea ce vedem şi 
acum la cei ce au trecut apa cu adevărat, care s-au dăruit lui Dumnezeu şi ascultă 
cu încredere de cei ce slujesc lui Dumnezeu prin preoţie, cum spune apostolul *. 


După aceasta au urmat o cale de trei zile şi apoi şi-au aşezat tabăra într-un loc 
oarecare, unde au aflat apă, dar care li s-a arătat întâi ca nefiind bună de băut, din 
pricina amărăciunii. Când însă Moise a aruncat în ea lemnul, s-a făcut bună de băut 
celor însetaţi. 


Istoria aceasta are şi ea un înţeles mai înalt. Şi anume: celui ce a părăsit plăcerile 
egiptene, cărora se robise înainte de a trece marea, la început viaţa în libertatea de 
patimi 1 se pare grea şi fără gust, despărțit fiind de plăceri. Dar dacă se aruncă 
lemnul în apă, adică dacă primeşte cineva taina învierii, care şi-a avut începutul 
prin lemn (şi auzind de lemn să înţelegi, desigur, crucea), simţirea lui este 
mângâiată de o dulceaţă plăcută şi astfel viaţa lui virtuoasă i se face mai dulce şi 
mai iubită, fiind îndulcită de nădejdea celor viitoare “. 


desăvârşit, ci dobândesc desăvârşirea prin nevoinţe». Faţă de ei, Sfântul Marcu afirmă: «Chiar 
dacă suntem ţinuţi sub păcat şi după botez, aceasta se întâmplă nu pentru că botezul nu ar fi 
desăvârşit, ci pentru că nesocotim porunca şi ne alipim de bună voie, de plăceri» (op. cât. p. 
275-276). 

Propriu-zis, botezul ne dă toată puterea de a nu mai păcătui. Dar nu ne ia li-bertatea care ne-ar 
face incapabili de păcat. Deci afirmarea Sfântului Grigorie - că cei ce păcătuiesc, chiar dacă au 
trecut prin apă, n-au trecut prin apa tainică, - poate că trebuie înţeleasă că nu au luat, 
botezându-se, toată hotărârea de a folosi puterea ce li s-a dat în botez, pentru a opri pofia să 
treacă la păcat. Sau, în cazul botezării copiilor, cei din jurul lor nu pun toată sârguinţa în a-i 
deprinde să folosească puterea primită în botez pentru a nu mai cădea în robia păcatelor. 

* Toiagul lui Moise e numit, când toiagul credinţei, când al virtuţii, când toiagul puterii lui 
Dumnezeu, pentru că cel ce călăuzeşte pe alții spre Dumnezeu trebuie să se sprijinească pe 
credinţă, dar le va impune acelora deplin numai când credinţa lui îşi arată statornicia şi puterea 
în virtuţi. Dar şi în credinţă şi în virtuţi e lucrătoare puterea lui Dumnezeu. 

* Până la botez, sau până la o anumită creştere duhovnicească, omul e călăuzit mai mult de un 
altul care-şi dovedeşte tăria în credinţă, prin virtuţi. Dar după aceea, vede şi el însuşi pe 
Dumnezeu ca Susţinător şi Conducător al străduinţelor sale de înaintare în viaţa creştină, fără 
să se lipsească însă de călăuzitorul care e mai tare ca el în credinţă. 

“ Viaţa robită plăcerilor, deşi nu se bucură de libertate, se bucură de plăceri. Libertatea de păcate e 
împreunată cu lipsirea de plăceri. Dar viaţa aceasta lipsită do plăceri îşi capătă dulceaţa ei prin bucuria 
anticipată de învierea viitoare cu Hristos la care se ajunge prin cruce, aşa cum şi Hristos a ajuns la 
înviere prin lemnul crucii. Apa amară a vieţii lipsite de plăcerile inferioare se îndulceşte deci când 
călăuzitorul aruncă în ea crucea, sau întipăreşte în ea semnificaţia crucii, făcindu-l pe cei călăuziți să 
suporte această viaţă cu cunoştinţa că ea e o cruce care duce la înviere. 


În călătoria lor mai departe găsesc un loc răcorit de finici şi de izvoare, care îi 
odihneşte pe călători. Izvoarele sunt douăsprezece şi au o apă curată şi plăcută. lar 
finicii sunt şaptezeci şi sunt bine crescuţi şi înalți, căci timpul i-a ridicat la 
înălțime. 


Ce descoperim în acestea, urmând mai departe firul istoriei ? Că taina lemnului, 
prin care apa virtuţii “5 se face bună de băut celor însetaţi, ne duce la cele 
douăsprezece izvoare şi la cei şaptezeci de finici, adică la învăţătura Evangheliei, 
în care cele douăsprezece izvoare sunt cei doisprezece apostoli pe care Domnul i-a 
ales potrivit cu trebuinţa, făcând să izvorască prin ei cuvântul, cum a făcut şi pe 
unii din prooroci să vestească mai înainte harul ce va ţâşni prin apostoli, precum se 
spune : «În adunări lăudaţi pe Dumnezeu-Domnul, din izvoarele lui Izrael» (Ps. 67, 
27). lar cei şaptezeci de finici sunt apostolii hirotoniți, trimişi în toată lumea, în 
afară de cei doisprezece ucenici, fiind la număr câți spune istoria că erau finicil. 


Dar socotesc că se cuvine să grăbim călătoria prin cuvânt, după ce prin cele 
înfăţişate înainte am făcut mai uşoară celor mai sârguincioşi înţelegerea celorlalte 
opriri. Aceste opriri sunt virtuțile în care cel ce urmează stâlpului de nor, înaintând 
mai departe, îşi aşează tabăra şi se odihneşte. 


Deci trecând peste alte opriri din cursul drumului, voi pomeni de minunea săvârşită 
cu stânca, din a cărei fire întărită şi potrivnică a izvorât apă bună de băut celor 
însetaţi, învârtoşarea ei topindu-se în apă. Nu e nici o greutate în a vedea un înţeles 
mai înalt şi în faptul acesta al istoriei ce s-a continuat. 


De fapt, cel ce a părăsit pe egipteanul mort în apă şi s-a îndulcit prin lemn şi s-a 
desfătat de izvoarele apostolice şi s-a odihnit sub umbra finicilor se face şi primitor 
al lui Dumnezeu. Căci piatra, cum spune apostolul (1 Cor., 10, 4), este Hristos Se 
Care este vârtos şi potrivnic pentru cei necredincioşi, dar dacă vine cineva cu 
toiagul credinţei, Se face bun de băut celor însetaţi şi curge înlăuntrul celor ce-L 
primesc: «Eu şi Tatăl Meu vom veni, zice, şi Ne vom face locaş în el» (In, 14, 25). 


% Viaţa aspră, lipsită de plăcerile păcatelor, trăită ca o cruce ce duce spre Înviere, devine o 
viață în virtute, sau o apă ce hrăneşte virtutea. 

* La început omul e ajutat de îngeri ca să rupă cu păcatul, apoi e condus de Dumnezeu Însuşi. 
Hristos însuşi va veni după Moise, ca să adape pe oameni ca o apă a vieţii. După legea dată 
prin îngeri va veni însăşi puterea dumnezeiască, sau Hristos Însuşi, ca o lege mai înaltă, care le 
va ajuta pe cei ce cred să înainteze spre înviere. Pentru izraeliţi în pustie apa băută din piatră 
era numai un chip al apei vieții băută din Hristos. Dar un chip nu lipsit de o anumită prezenţă a 
Cuvântului dumnezeiesc. 


Dar nu trebuie să lăsăm netâlcuit nici faptul că după ce trec marea şi după ce li se 
îndulceşte apa călătorilor virtuţii şi după odihna răcoroasă lângă izvoare şi sub 
finici şi după ce beau apă din stâncă, li se sfârşesc cu totul merindele luate din 
Egipt. Şi astfel, nemairămânându-le acestora nici o hrană străină, pe care o 
adunaseră în Egipt, le curge o hrană de sus, care e în acelaşi timp de multe feluri şi 
de un singur fel. Căci la vedere e de un singur fel, dar însuşirea ei este de multe 
feluri, făcându-i-se fiecăruia potrivită cu dorinţa lui. 


Ce învăţăm de aici ? Cel ce se curăţeşte pe sine de viaţa egipteană şi străină şi de 
alt neam, şi-şi goleşte sacul sufletului său de orice hrană rea, pe care o adună 
egiptenii, primeşte cu sufletul curat hrana ce coboară de sus, care nu a crescut din 
vreo sămânță cultivată de noi în pământ, ci e pâine făcută de-a gata, fără de 
sămânță şi nelucrată, pogorâtă de sus şi aşezată pe pământ. 


Să înţelegi, prin hrana adevărată de care vorbeşte istoria prin acest chip, că pâinea 
ce s-a coborât din cer nu este ceva fără de trup. Căci cum s-ar face hrană trupului 
ceva netrupesc ? Deci Cel netrupesc Se face trup, iar trupul acestei pâini nu a avut 
nevoie nici de sămânță, nici de stropire, ci pământul, rămânând cum era, s-a 
umplut de această hrană dumnezeiască, de care se împărtăşesc cei ce flămânzesc “. 


Prin această minune e vestită de mai înainte taina săvârşită cu Fecioară. Această 
pâine neprodusă prin lucrarea pământului este Cuvântul, Care, prin multele însuşiri 
ale Lui, îşi potriveşte lucrarea după însuşirile celor ce Îl mănâncă. Fiindcă ştie să 
fie nu numai pâine, ci şi lapte şi carne şi legumă şi orice răspunde trebuinţei şi 
dorinţei celor ce-L primesc, cum ne învaţă cel ce ne pregăteşte nouă o astfel de 
masă bogată, dumnezeiescul apostol Pavel. Căci celor mai desăvârşiţi, le face 
cuvântul său hrană mai tare şi carne , celor mai slabi, legumă, iar pruncilor, lapte. 
lar toate minunile pe care le descrie istoria despre hrana aceea sunt învățături 
despre hrana cea spre virtute. 


Căci zice că tuturor li se îmbie deopotrivă spre împărtăşire şi nu se deosebeşte întru 

nimic după puterea celor ce o adună, apoi nu e nici mai multă, nici mai puţină 
A 4] ; a 

decât le trebuie . lar aceasta cuprinde, după judecata mea, un sfat dat tuturor 


* O şi mai progresată unire cu Hristos, prin chipul umplut de puterea Cuvântului dumnezeiesc, 
reprezintă mâncarea manei pogorâte din cer. Ea e preînchipuirea dumnezeieştii Euharistii. 

“ Având ceva dumnezeiesc în ea, care hrăneşte trupul prin hrănirea duhului, mana poate 
împărtăşi, din nesfărşirea ei cuprinsă în micile boabe văzute, o hrană care să potolească o 
foame cât de mare, dar în acelaşi timp se face pe măsura celor ce nu au decât o foame spirituală 
redusă. E ceea ce se întâmplă şi cu trupul Domnului, din dumnezeiasca Euharistie. Spiritul se 
poate lărgi la nesfârşit şi se poate îngusta foarte mult, iar odată cu el, şi trebuinţa trupului. 


îndeobşte, ca cei ce-şi adună mijloacele de trai din bunurile materiale să nu treacă 
peste măsurile de obşte, ci să ştie că este o unică măsură în firea noastră în ce 
priveşte hrana : ceea ce trebuie zilei în care se află. Căci chiar dacă se adună în ziua 
aceea mai multe decât cere trebuinţa ei, stomacul nu poate să treacă peste măsurile 
lui, nici nu se poate lărgi împreună cu nesăturarea adunării. Ci, precum zice istoria, 
celui ce a adunat mult, nu i-a prisosit pentru că nu are unde să ţină ceea ce îi 
prisoseşte ; nici celui ce a luat puţin nu 1-a lipsit, căci nevoia lui îngustându-se s-a 
făcut pe măsura a ceea ce a aflat. Iar celor ce păstrează prisosul, nesăturarea li se va 
face pricină de înmulțire a viermilor. 


Prin aceasta Scriptura spune în oarecare fel celor lacomi, că tot ce e adunat în afară 
de trebuinţă, din pofta acestei lăcomii, se preface în ziua următoare, adică în viaţa 
viitoare, celui ce a adunat-o, în vierme. Prin viermele acesta, cel ce aude înţelege, 
fără îndoială, viermele neadormit, care prinde viaţa din lăcomie ”. Iar cuvântul că 


Conform cu aceasta, şi Dumnezeu poate umple spiritul cel mai lărgit în trebuinţele lui - prin 
creşterea lui treptată - şi Se poate îngusta în ceea ce dă, cât de mult. 

“ Sfântul Grigorie vede în minunile legate de mană nu numai un chip al Euharistiei, ci şi un chip 
al celor ce trebuie observate de noi în viaţa obişnuită. EI alternează aceste două înţelesuri legate 
de mană. Nu poți lua trupul Domnului într-o măsură mai mare decât îți este capacitatea ce ai 
dobândit-o pentru el. De aceea, nici nu poți face din el rezerve. Dar poți aduna bunuri de 
mâncare mai multe decât îţi sunt de trebuinţă, însă acestea sunt sortite putrezirii, sau hrănirii 
viermilor. Poate că ele nu vor fi mâncate de viermi când sunt adunate numai pentru zilele 
următoare (unele nu ţin decât câteva zile, altele sunt mai durabile). Dar cu siguranță vor fi 
mâncate de viermi, când prisosesc faţă de trebuinţa zilelor pământeşti. Unele din ele vor fi 
mâncate de viermi şi pe pământ, dar într-un fel oarecare şi în mod total, în viaţa viitoare. Căci 
ele au devenit parte a fiinţei tale şi le duci legate de tine în viaţa viitoare. Și prin aceasta, viermii 
ce le vor mânca pe ele te vor roade pe tine însuţi, căci nu te-ai obişnuit să-ţi înţelegi fiinţa ta ca 
deosebită de ele. Mereu vei fi chinuit că nu le mai ai şi vei socoti că tu însuţi nu mai eşti în 
deplinătatea ta, nemaiavându-le pe ele. Viermele îl va roade pe cel ce a adunat materiale de 
prisos şi pentru că le-a adunat lipsindu-i pe alții de cele ce le erau necesare. Prin aceasta te-ai 
înstrăinat de oameni şi nici o comuniune nu-ţi mai întăreşte viaţa. Apoi, poate că unii din cei pe 
care i-ai lipsit de ele, au căzut în păcatul revoltei, sau chiar al necredinţei, şi şi-au agonisit 
osânda pe care ţi-ai agonisit-o şi tu. Acum îi vezi chinuiţi alături de tine. Dar aceasta nu le 
trezeşte simpatia fața de tine, ci mustrarea nesfârşită adresată ţie. Dar, chiar dacă nu ai strâns 
bunuri materiale mai multe decăt îți trebuie în viaţa pământească, ci numai pentru multe zile ale 
vieţii pământeşti, ele vor fi roase şi în viaţa viitoare; şi cu ele, şi tu însuţi. Căci când ai pornit să 
strângi pentru viitor, nu te poți opri exact la ceea ce îţi trebuie numai pentru viața pământească 
şi de aceea nu ţi-ai înmuiat inima ajutând pe cei lipsiţi. Pentru că te temi că unele din ele se vor 
pierde prin cine ştie ce întâmplări (foc, furt, crize financiare, război, deposedări, etc.) şi aceasta 
te îndeamnă să te asiguri strângând mereu fără să te opreşti. 

Lăcomia produce viermele, pentru că ea adună bunuri materiale de prisos, supuse viermilor. 
Numai dorinţa de hrană duhovnicească nu adună lucruri de prisos, care pot fi mâncate de 
viermi, pentru că sufletul se poate lărgi mereu pentru ele şi prin ele se revarsă şi spre alții. 


ceea ce se pune deoparte numai cât trebuie pentru sâmbăta nu suferă nici o stricare 
cuprinde acest înţeles : trebuie să ne folosim de voinţa lacomă numai când ceea ce 
adunăm nu e supus stricăciunii. Aceasta ni se face de folos când, după ce vom trece 
de viaţa aceasta de pregătire, vom intra în nelucrarea de dincolo de moarte. Pentru 
că ziua dinaintea sâmbetei este şi se numeşte ziua de pregătire (Paraschevi = 
Vineri). 


Dar ea e viaţa aceasta, în care trebuie să ne pregătim cele pentru viaţa viitoare, în 
care nu vom mai săvârşi nici un lucru din cele ce ne sunt îngăduite aici, nici 
lucrarea pământului, nici neguţătoria, nici slujirea noastră, nici altceva din cele cu 
care ne sârguim aici. Ci petrecând în nelucrare totală, vom aduna roadele 
seminţelor semănate de noi în viața aceasta. Ele vor fi nestricăcioase, dacă 
seminţele semănate în viaţă au fost bune, şi stricăcioase şi primejdioase, dacă am 
semănat seminţe rele în timpul lucrării pământului în viaţa aceasta. «Căci cel ce 
seamănă în duh, zice, va secera din duh viaţă veşnică ; iar cel ce seamănă în trup, 
din trup va secera stricăciunea» (Gal. 6, 8). Aşa că numai pregătirea spre mai bine 
se numeşte propriu-zis pregătire şi este întărită prin lege; numai prisosul ei este 
nestricăcios. Ceea ce însă e dimpotrivă nu se numeşte pregătire, ci nesocotirea 
acesteia. De aceea istorisirea cere oamenilor numai pregătirea ce se face spre mai 
bine, lăsând celor înţelepţi să înţeleagă contrarul pricinuit de lipsa acesteia. Căci, 
precum după înscrierea pe listele oştii conducătorul oştirii procură mai întâi hrana 
ei şi apoi dă semnul pentru luptă, tot astfel şi ostaşii virtuţii primesc merindea 
tainică a lor şi apoi purced la războiul cu cei de alt neam, având pe lisus, urmaşul 
lui Moise, de conducător în luptă. 


Vezi cum urmează cuvântul după rânduială ? Câtă vreme omul este mai slab din 
pricina relei tiranii ce-l asupreşte, nu respinge pe vrăjmaş prin puterea sa. Căci nici 
nu poate. Ci altul este cel ce luptă pentru cei slabi, lovind pe vrăjmaş cu lovituri ce 
se urmează una după alta. Dar odată ce s-a eliberat din robia celor ce-l stăpânesc şi 
s-a îndulcit de lemn şi s-a odihnit de oboseală la popasul de sub finici şi cunoaşte 


Cunoştinţa poate spori mereu în sufletul tău, bunătatea la fel, şi cu cât sporeşte mai mult în tine, 
cu atât se răspândesc şi pe seama altora. Apoi, bunurile spirituale nu rămân lângă tine 
neconsumate, ci le consumi îndată. Dar adeseori sunt şi bunuri spirituale care nu folosesc 
propriu-zis sufletului tău şi celui al altora şi nu sunt asimilate ca să sporească viața sufletului 
tău şi celui al altora, ci pentru a câştiga lauda de la oameni pentru ele. Toate cele ce nu sporesc 
viața adevărată a sufletului prin comuniunea cu Dumnezeu şi cu semenii, prin virtuţi, Sunt 
adunate dintr-o lăcomie spirituală păcătoasă şi deci vor fi roase împreună cu cel ce le-a adunat 
în viața viitoare. Ba ele îţi pricinuiesc roaderea fiinţei tale încă de aici, lipsindu-te de 
comuniunea adevărată. 


taina pietrei şi se împărtăşeşte de hrana cerească, nu mai este apărat de vrăjmaş 
printr-o altă mână. Ci, ca unul ce a ieşit din vârsta copilăriei şi a ajuns în floarea 
tinereţii, se prinde el însuşi în luptă cu cei potrivnici, având de conducător nu pe 
Moise, slujitorul lui Dumnezeu, ci pe însuşi Dumnezeu, Căruia îi slujea Moise. De 
fapt legea dată la început ca chip şi umbră a celor viitoare rămâne de nebiruit (de 
neînlăturat) în luptele adevărate “*, dar conducător şi plinitor al legii este urmaşul 
lui Moise, vestit mai înainte, prin purtarea aceluiaşi nume, de cel care a urmat 
atunci lui Moise la conducere. 


Iar poporul, când vede mâinile legiuitorului ridicate, se face mai tare în luptă, decât 
vrăjmaşul, iar dacă le vede coborâte, este biruit. Ridicarea mâinilor lui Moise spre 
înălțime închipuieşte vederea înţelesurilor mai înalte ale legii, iar aplecarea lor 
către pământ înseamnă tâlcuirea mai umilă şi mai coborâtă a legii, după literă. 
Mâinile îngreuiate ale lui Moise le susţine preotul ajutat de unul din cei apropiaţi 
după neam (leş. 17, 9-12). Nici acest lucru nu este în afară de şirul înţelesurilor 
mai înalte. Fiindcă adevărata preoţie unită cu cuvântul dumnezeiesc, ridică din nou 
spre înălțime puterile (energiile) legii căzute la pământ din cauza îngreuierii 
înţelegerii iudaice şi sprijineşte pe piatră legea căzută la pământ, ca înălțată în 
chipul mâinilor întinse, să-şi arate scopul ei celor ce văd. Căci într-adevăr, pentru 
cei ce pot să vadă se arată în lege foarte limpede taina crucii “. De aceea zice 
Evanghelia undeva că «Nu va trece din lege nici o iotă şi nici o cirtă» (Mt. 5, 18). 
Prin cele spuse despre Moise se arată două linii: una alăturată cu pământul şi una, 
ridicată în sus, prin care se desemnează chipul crucii *. Aceasta s-a văzut atunci şi 
la Moise, care trebuie înţeles în locul legii ce se face pricina biruinţei celor ce văd. 


“ Legea lui Moise se arată de neînlăturat sau de nebiruit, prin fapta lui Moise, care, când ridică 
mâinile, făcea poporul să biruiască asupra vrăjmaşilor. Faptul că mâinile lui, îngreunându-se 
uneori, trebuiau să fie ținute de doi inşi de lângă el, arată pe de o parte că legea lui nu biruieşte 
prin ea, ci prin cei ce-i rămân credincioşi, pe de alta, că totuşi biruința nu se poate obține decât 
prin lege şi anume prin ridicarea la înțelesurile ei mai înalte. Numai atunci luptătorul pentru 
virtute biruieşte asupra vrăjmaşilor celor nevăzuţi. 

*“ Mâinile ridicate ale lui Moise înseamnă deci înțelesul mai înalt al legii. Acest înţeles se referă 
la crucea Domnului. Spre acest scop vrea să ducă legea pe cei ce o împlinesc în duh. Înseşi 
mâinile întinse ale lui Moise arată acest scop, sau acest înţeles mai înalt al legii. Mâinile 
aplecate ale lui Moise, când cei ce împlinesc legea se obosesc, arată înţelegerea ei coborâtă. 
Atunci, cei ce o împlinesc astfel nu pot birui patimile potrivnice lor, căci nu văd înţelesul crucii 
în ea. Atunci arhiereul (preotul), şl unii din cei înţelegători ai legii, din popor, pun în văzul 
acestuia înțelesul mai înalt al ei. Legea căzută la pământ îşi descoperă iarăşi înţelesul ei ridicat, 
când e aşezată pe piatră, sau văzută în lumina lui Hristos. 

“ Mâinile ridicate ale lui Moise închipuie linia orizontală a crucii, iar trupul lui, linia verticală. 


Și iarăşi, cuvântul dumnezeiesc ne conduce înţelegerea spre cele şi mai înalte ale 
virtuţii prin urcuşul ce urmează. Căci cel ce s-a întărit prin mâncare şi şi-a arătat 
puterea în lupta cu cei potrivnici, făcându-se biruitor asupra lor, este călăuzit la 
negrăita cunoaştere a lui Dumnezeu. Prin aceasta, cuvântul dumnezeiesc ne învaţă 
cât de multe biruinţe trebuie să dobândim în această viaţă pentru ca să îndrăznim să 
ne apropiem cu înţelegerea de muntele cunoaşterii lui Dumnezeu şi să primim 
sunetul trâmbiţelor şi să intrăm în întunericul unde Se află Dumnezeu, ca să sape 
pe table poruncile dumnezeieşti; iar dacă acestea s-ar sfărâma prin vreo greşeală, să 
întindem iarăşi lui Dumnezeu tablele tăiate cu mâna, ca să se înscrie din nou de 
către degetul dumnezeiesc literele nimicite odată cu ele mai înainte. 


Dar mai bine este să înfăţişăm înţelesul mai înalt al acestora în continuarea celor de 
mai înainte, potrivit înşiruirii istorice. 


Întâi cel ce priveşte pe Moise şi norul, care amândoi călăuzesc pe calea virtuţii, 
vede în Moise învăţăturile legii, iar în nor, pe Conducătorul în ale legii “. Apoi 
după ce şi-a curăţit cugetul trecând prin apă, omorând şi alungând de la sine tot ce 
este de alt neam, va gusta apa amară a Merrei, adică din viaţa lipsită de plăceri, ce 
pare la început amară şi neplăcută celor ce o gustă, dar se face dulce celor ce 
primesc lemnul (crucii) în simţurile lor. Pe urmă, desfătându-se de frumuseţea 
finirilor şi a izvoarelor evanghelice şi umplându-se de apă vie care ţâşneşte din 
piatră şi primind în sine plinea cea cerească, se îmbărbătează împotriva celor de alt 
neam, făcându-i-se întinderea mâinilor legiuitorului pricină a biruinţei, fapt care 
închipuie taina crucii. 


După toate acestea este călăuzit la vederea (contemplarea) firii celei mai presus de 
toate. Calea către o astfel de cunoaştere este curățirea nu numai a trupului, spălat 
prin oarecare stropiri, ci şi a oricărei pete a veşmintelor, spălate în apă. Aceasta 
înseamnă că cel ce vrea să se apropie de vederea (contemplarea) celor ce sunt “ 
trebuie să se curăţească de toate , ca cel ce le-a spălat pe amândouă, potrivit lor, de 
orice pată, să fie curat şi nepătat şi cu sufletul şi cu trupul. Aceasta, pentru a ne 
arăta curaţi Celui ce vede cele ascunse, dar şi pentru că bunul chip din afară dă pe 
față starea dinăuntru a sufletului. De aceea, înainte de urcare pe munte îşi spală, 


“ Norul, sau harul dumnezeiesc, conduce pe căile legii. 

“ Prin contemplare, sau vederea sufletească, sau intuiţia «celor ce sunt» Sfântul Grigorie pare a 
înțelege aici nu vederea lui Dumnezeu, căci El e «Cel ce este cu adevărat», ci a făpturilor în 
înțelesurile lor nemateriale, în fundamentele lor înrădăcinate în Cel ce este cu adevărat. Dar 
întrucât prin ele, ca prin nişte medii transparente, se vede şi Cel ce este, Sfântul Grigorie nu 
vede o contrazicere între ceea ce spune aici şi între ceea ce spune câteva rânduri mai jos, unde 
vorbeşte de contemplarea lui Dumnezeu însuşi. 


potrivit poruncii dumnezeieşti, veşmintele, prin chipul veşmintelor arătându-se 
înfăţişarea vieţii cu bun chip. Desigur n-ar putea spune cineva că o pată văzută a 
veşmintelor e o piedică în suişul celor ce urcă spre Dumnezeu. Dar socotesc că este 
potrivit să se numească veşmânt înfăţişarea purtărilor din viaţa aceasta. 


Împlinindu-se aceasta şi lăsându-se departe de munte şi turmele de vite, se apropie 
de urcuşul spre înțelesurile cele înalte. Iar oprirea oricărui animal de a se arăta pe 
munte înseamnă, după înţelegerea noastră, ridicarea peste cunoştinţa ce ne vine 
prin simţuri, la contemplarea celor cunoscute cu mintea (celor inteligibile). Fiindcă 
este propriu firii celor necuvântătoare să se conducă numai după simţuri, fără 
cugetare. Pe ele le conduce văzul şi adeseori le împinge spre ceva auzul. Şi toate 
celelalte prin care cunosc simţurile au un loc mare în viaţa animalelor. Dar 
contemplarea lui Dumnezeu nu se săvârşeşte prin ceea ce se vede, nici prin ceea ce 
se aude şi nu este cuprinsă în vreun înţeles din cele obişnuite *. Fiindcă nici ochiul 
nu L-a văzut, nici urechea nu L-a auzit, nici nu este ceva dintre cele ce se suie în 
mod obişnuit la inima omului (| Cor., 2, 9). Şi cel ce voieşte să se apropie de 
înţelegerea celor înalte trebuie să-şi curăţească mai înainte felul de viaţă de toată 
mişcarea simţuală şi animalică, să-şi spele cugetarea de orice părere născută din 
vreo obişnuinţă şi să se despartă de unirea obişnuită cu soţia sa, adică cu simţirea 
care este soția firii noastre. Numai după ce s-a curăţit astfel, să îndrăznească să se 
apropie de munte. Căci cu adevărat munte înălțat pieptiş şi greu de urcat este 
cunoaşterea lui Dumnezeu (teologia). 

Și mulțimea poporului de abia ajunge la poalele ei. lar dacă este vreun Moise, 
acela poate să se urce, primind în auz sunetul trâmbiţelor, despre care spune 
cuvântul istorisirii că se aud tot mai tare pe măsura urcării. lar trâmbiţa care loveşte 
auzul este predica despre firea dumnezeiască şi ea e puternică încă de la prima 
auzire, dar se întăreşte şi mai mult şi loveşte şi mai tare auzul celor ce au înaintat 
până la capăt. A trâmbiţat şi legea şi proorocii taina dumnezeiască a întrupării, dar 
primele sunete erau încă prea slabe, ca să poată fi auzite de urechea neascultătoare. 
De aceea, auzirea greoaie a ideilor nu a primit sunetul trâmbiţelor. Înaintând însă, 
cum spune cuvântul, trâmbiţele s-au făcut mai puternice, iar ultimele sunete 
produse de propovăduirea evanghelică au ajuns la auz. Căci Duhul suflă tot mai 
tare prin organe în cei următori şi făcea să răsune sunetul tot mai puternic. lar 
organele care răsunau de sunetul Duhului erau proorocii şi apostolii, al căror sunet, 
cum spune psalmistul, «a ieşit în tot pământul şi până la marginile lumii cuvintele 
lor» (Ps. 18, 5). 


% Aici vorbeşte Sfântul Grigorie de vederea sau contemplarea lui Dumnezeu. 


Iar mulțimea nu poate să cuprindă glasul ce vine de sus, dar lui Moise i se îngăduie 
să cunoască prin el cele negrăite, şi apoi să înveţe şi pe popor poruncile pe care s-a 
învrednicit să le afle din învăţătura de sus. Și acest lucru e unul din cele ce se 
practică şi în Biserică, pentru că nu toţi se pot îmbulzi la cunoaşterea tainelor, ci 
aleg dintre ei pe cel ce poate să înţeleagă cele dumnezeieşti şi lui îşi pleacă cu 
recunoştinţă urechea, socotindu-l vrednic de crezare în toate câte le vor auzi, ca 
pe unul ce a fost învăţat în cele dumnezeieşti. «Căci nu toţi sunt apostoli, zice, 
nici toţi prooroci» (1 Cor. 6, 29). Numai că acest lucru în multe biserici nu mai este 
acum păzit. Fiindcă mulți care mai au nevoie de curățirea de cele făcute în viaţa lor 
trecută, unii din cei nespălați şi cu veşmântul vieții pătat, împinşi de simţirea 
necuvântătoare, îndrăznesc să se apropie de urcuşul dumnezeiesc, din care pricină 
sunt îngropaţi în propriile lor cugetări. Căci părerile lor eretice sunt ca nişte pietre 
necioplite care doboară şi îngroapă pe propriul născocitor al relelor învățături. 


Dar ce înseamnă intrarea lui Moise în întuneric şi vederea lui Dumnezeu în acesta? 
Căci ceea ce istoriseşte acum pare oarecum contrar primei arătări a lui Dumnezeu. 
Căci atunci, Dumnezeu S-a arătat în lumină, iar acum, în întuneric. Dar nici acest 
lucru nu-l socotesc abătându-se din şirul celor tâlcuite de noi după înţelesul lor 
mai înalt. Căci cuvântul ne învaţă prin acestea că cunoaşterea dreptei credinţe se 
arată prima dată în lumină celor ce o primesc. Pentru că ceea ce se cugetă contrar 
dreptei credinţe e întuneric, iar alungarea întunericului se face prin împărtăşirea de 
lumină. Dar mintea înaintând şi, printr-o luare-aminte din ce în ce mai mare şi mai 
desăvârşită, ajungând la înţelegerea adevăratei cunoaşteri, cu cât se apropie mai 
mult de vedere (contemplare), cu atât vede mai mult că firea dumnezeiască este de 
nevăzut (de necontemplat, de neînțeles) ”. Părăsind deci tot ce se vede, nu numai 


“ La început i s-a arătat Dumnezeu lui Moise prin lumina din rug. De aceea se naşte întrebarea: 
Cum, acum după ce a înaintat atât de mult în virtute, Dumnezeu i Se arată în întuneric ? Sfântul 
Grigorie face deosebire între întunericul dinainte de cunoaşterea cea dintâi a lui Dumnezeu, sau 
de o cunoaştere peste tot a Lui, şi întunericul în care intră după înaintarea în lumina cunoaşterii 
Lui, arătată în rug şi în stâlpul de foc, ca în ceva superior ei. De aceea el şi foloseşte pentru 
întunericul de la început termenul de (beznă), iar pentru cel superior oricărei cunoaşteri, 
termenul de (tenebre). Dacă primul întuneric era o credință greşită despre Dumnezeu sau 
necredinţă, sau lipsa unei conştiinţe a existenței Lui - starea din care scoate pe om lumina 
dreptei credințe, sau a credinţei peste tot în El, sau a conştiinţei despre EI - întunericul de 
deasupra, sau de dincolo de această lumină, nu constă într-o lipsă a  cunoştinței sau a 
conştiinţei peste tot despre Dumnezeu, ci o înaintare în ea până dincolo de ea. Deci, într-un alt 
sens întunericul de deasupra luminii este o ridicare în lumini până dincolo de ea, o intensificare 
supremă a credinţei celei drepte şi a conştiinţei despre Dumnezeu şi a cunoștinței Lui. De aceea, 
Sfântul Grigorie spune că acest întuneric e «strălucitor» sau e întuneric din prea multă lumină. 

Reluând ideea îmbinării paradoxale a întunericului şi a luminii în cunoaşterea lui Dumnezeu, în 
sensul că lui Dumnezeu nu I se potriveşte nici unul din cei doi termeni, fiind mai presus de ceea 


câte le cuprinde cu simţurile, ci şi pe cele câte socoteşte mintea că le vede (le 
înţelege), înaintează mereu spre cele dinăuntru până ce, străbătînd prin multă 
străduinţă de a înţelege, la ceea ce este de nevăzut şi de neînțeles, acolo vede pe 
Dumnezeu. Căci în aceasta constă adevărata cunoaştere a Celui căutat: că a-L 
cunoaşte stă chiar în faptul de a nu-L cunoaşte ”. Pentru că Cel căutat e mai presus 


ce exprimă ei Dioniisie Areopagitul va spune că Dumnezeu locuieşte în «întunericul 
supraluminos» şi explică aceasta în următorul fel: «Întunericul dumnezeiesc este lumina 
neapropiată în care se spune că locuieşte Dumnezeu (1 Tim. 6, 16). Şi fiind nevăzut din cauza 
luminii covârşitoare, şi neapropiat, pentru abundența revărsării suprafiinţiale de lumină, în EI 
ajunge oricine se învredniceşte să cunoască şi să vadă, prin faptul că nu-L vede, nici nu-L 
cunoaşte, ajungând în realitate în Cel mai presus de vedere şi de cunoaştere, cunoscând 
aceasta: că este dincolo de toate cele sensibile şi inteligibile (de toate cele cunoscute cu 
simţurile şi cu mintea)» (Epist. V către Dorotei; P.G., III, col. 1073 D). Cel ce se ridică în 
ambianța Lui are conştiinţa de supremă intensitate nu numai a faptului că Dumnezeu există, ci şi 
a felului cum există EI, sau o simţire covârșitoare a prezenţei Lui. Dar întrucit această conştiinţă 
a prezenţei Lui se uneşte cu conştiinţa că EI există şi e prezent într-un mod mai presus de putinţa 
noastră de cuprindere şi de definire ea se numeşte şi întuneric. Deci e o stare paradoxală: pe de 
o parte, e o vedere, o contemplare a lui Dumnezeu, pe de alta o înțelegere că El e mai presus de 
înțelegere. Când nu văd o persoană deloc sau nu ştiu de ea, sunt în întunericul neştiinţei despre 
ea, pur şi simplu; când o văd de la o distanţă sau am aflat despre ea prin altul, am intrat în 
lumina conştiinţei că ea există; dar pe măsură ce am înaintat în apropierea de ea, în intimitatea 
ei, îmi dau seama de complexitatea, de adâncimea ei indefinită, de necuprins. 

În cazul persoanei omeneşti însă ai ceva din ea ce se poate defini întrucâtva: trupul. În cazul lui 
Dumnezeu însă, lipsind trupul, prezenţa Lui nu e încăpută în ceva văzut concret, în ceva definit. 
Pe de o parte EI nu este văzut în mod concret, pe de alta, El este trăit ca infinit. El este cunoscut 
totuşi, Sau este trăit: dar este cunoscut sau este trăit ca indefinit, în infinitatea Lui. EI este trăit 

grade de intensitate. 
50 

um tdetv (P.G., 44, 377 A). Socrate spusese: «ştiu că nu ştiu nimic». Sfântul Grigorie nu 
afirmă că nu ştie nimic, ci că chiar în a nu şti se află o cunoaştere. Pentru el, a şti sau a 
cunoaşte are înțelesul de a defini ceva. Dumnezeu nu poate fi cunoscut în acest înţeles. Dar e 
cunoscut în înţelesul că nu poate fi definit. Cunoaşterea în înţelesul de definibil se referă numai 
la făpturile ce pot fi definite. Planul cunoştibilului, în acest înțeles, coincide cu planul 
definibilului, deci al mărginitului, sau al creatului. Dumnezeu e mai presus de cunoaştere în 
acest înțeles, dar în altfel ştim de EL; adică ştim de EI într-un mod superior cunoaşterii în 
înțelesul obişnuit, în înţelesul în care se aplică făpturilor. De altfel, nici făpturile nu le putem 
defini complet, ci numai în parte. De aceea, există un progres în cunoaşterea lor ca definire tot 
mai bogată, dar niciodată terminată. Din Dumnezeu însă nu putem defini nimic. De aceea nici 
nu putem înainta în acest fel de cunoaştere a Lui, ca să-L definim în mod exact tot mai mult. 
Nimic din ce spunem despre El nu are caracterul unei definiri exacte şi, cu cât înaintăm în 
cunoaşterea Lui adevărată, înaintăm în cunoaşterea că nu-L putem defini. Înaintarea în 
cunoaşterea Lui înseamnă înaintarea în necunoaşterea Lui în înţelesul de definire, sau în 


de orice cunoaştere, înconjurat din toate părțile de necuprinsul Lui, ca de întuneric. 
De aceea zice şi înțeleptul loan, ajuns în acest întuneric strălucitor, că «pe Dum- 
nezeu nimeni nu L-a văzut vreodată» (In, 1, 18). Căci cunoaşterea fiinţei 
dumnezeieşti rămâne neapropiată nu numai oamenilor, ci şi întregii firi gândite cu 
mintea (inteligibile) *. 


Când deci Moise ajunge mai tare în cunoaştere, mărturiseşte că vede pe Dumnezeu 
în întuneric, pentru că e propriu firii lui Dumnezeu să fie mai presus de orice 
cunoaştere şi înţelegere. «Căci a intrat, zice, Moise sub întuneric unde era 
Dumnezeu» (leş. 10, 21). 


Cine este Dumnezeu ? «Cel ce a pus întunericul ascunziş al Său» (Ps. 17, 10) %, 
cum zice David, în care s-au descoperit tainele cele negrăite. Şi ajungând Moise 
acolo, cele despre care fusese învăţat mai înainte prin întuneric ” i se fac iarăşi 
cunoscute prin întuneric *, pentru că, după cum socotesc, să se facă mai întemeiată 


cunoaşterea continuu progresată a neputinței de a-L defini, sau a infinităţii Lui mai presus de 
cunoaştere în sens de definire. Faptul că, după Sfântul Grigorie, există un progres în a cunoaşte 
că Dumnezeu e mai presus de cunoaştere este o dovadă că această cunoaştere a necunoaşterii, 
nu e una cu teologia negativă intelectuală, în care nu e nici un progres. 

“În acest întuneric strălucitor»: Este vorba de un paradox. Dumnezeu nu e acoperit de un 
întuneric, pur şi Simplu. Ci întunericul e strălucitor, adică el ne dă cunoştinţa sigură a lui 
Dumnezeu ca necuprins, ca neînțeles. Nu trăim un gol pur şi simplu, ci trăim necuprinderea lui 
Dumnezeu, realitatea Lui covârşitoare şi de aceea mai presus de orice înţelegere. Trăirea Lui nu 
e una cu trăirea oricărei lipse de existenţă, ci cu trăirea a ceva mai presus, mai mult, mai 
covârșitor decât existenţa pe care o cunoaştem. Dar întunericul de pe Sinai e şi o uitare a celor 
de jos, a celor ce se văd. 

El e mai presus şi de puterea de cunoaştere a îngerilor, dar şi ei ştiu, chiar mai mult ca noi, că 
EI există. O ştiu nu numai prin deducție, căci nesiguranța acesteia n-ar face din cunoaşterea lui 
Dumnezeu, bazată pe ea, a îngerilor, o cunoaştere mai presus de cunoştinţa noastră despre cele 
obişnuite, ci, ceva mai prejos de ea. 

2. Aici, în acest loc din psalmi, întunericul în care se ascunde Dumnezeu e numit ox6T0$ şl nu 
VV6Q0s. Deci psalmistul sau traducerea Septuagintei nu mai ţine să folosească pentru 
întunericul în care ştia că era ascuns Dumnezeu pe Sinai un alt termen, decât cel pentru 
întunericul pur şi simplu. Dar, prin faptul că psalmistul ştie şi el că în acel întuneric e 
Dumnezeu, el dă acelui întuneric un alt înţeles decât celui care reprezintă un gol, pur şi simplu. 
s "A npotnebeddn, dă rod 1V6pov.Deci întunericul acela îi dă lui Moise nişte 
învățături despre Dumnezeu, ceea ce înseamnă că el nu era un gol, ci era încărcat de prezența 
lui Dumnezeu; ba mai mult, întunericul acela însuşi îl face cunoscut, în oarecare fel, pe 
Dumnezeu. 

* «I se fac cunoscute iarăşi prin întuneric» (măhuy Bddoxerat îvă roi Yvâpob). Aici s-ar 


putea să fie o greşeală introdusă în text. În loc de: dă Toă Yvâpov, l-ar putea să fi fost: 


învăţătura despre acestea, fiind mărturisite prin glasul dumnezeiesc. Căci cuvântul 
dumnezeiesc opreşte mai întâi să fie asemănat Dumnezeu cu ceva din cele 
cunoscute de oameni, dat fiind că orice înţeles care se iveşte în cugetarea sau 
socotinţa firii prin vreo imaginare care mărgineşte plăzmuieşte un idol despre 
Dumnezeu şi nu vesteşte pe Dumnezeu. lar în dreapta credință este o îndoită 
virtute: una care se ocupă cu Dumnezeu iar alta care se ocupa cu curăţia; căci şi 
curăția morală este o parte a dreptei credinţe. Dar mai întâi a fost învăţat cele ce 
trebuie cunoscute despre Dumnezeu. lar cunoaşterea constă în a nu primi cu privire 
la EI nimic din cele ce se cunosc prin înțelegerea omenească. Apoi a învăţat 
celălalt fel al virtuţii, aflând prin ce fel de fapte se dobândeşte viaţa virtuoasă ”. 


După aceasta intră în cortul nefăcut de mână. Cine va urma celui care păşeşte pe 
calea virtuţii şi-şi ridică mintea atât de sus, celui care, urcând dintr-o culme în alta, 
prin urcuşul spre înălțimi, ajunge mereu mai înalt ca sine. Acesta părăseşte mai 
întâi poala muntelui, despărțindu-se de toţi cei care au slăbit în urcuş. Apoi 
primeşte în auz sunetul trâmbiţelor, fiind atras de el spre înălțimi. După aceasta 
pătrunde în adâncul nevăzut al cunoaşterii lui Dumnezeu. Dar nici aici nu rămâne, 


dă Tod AOŢov. Aceasta ar corespunde cu concluzia: «ca să se facă mai cunoscută 
învăţătura despre aceasta, fiind mărturisită prin glasul dumne-zeiesc». De fapt, glasul 
dumnezeiesc îl învaţă pe Moise tot acolo, în întuneric, prin porunca a doua a Decalogului, ca să 
spună oamenilor să nu cugete pe Dumnezeu asemănător cu vreo făptură oarecare. Căci 
Scriptura spune că acolo, în întuneric, «a grăit Domnul toate cuvintele acestea» (leş. 20, 1). Şi 
urmează cele zece porunci (vezi şi leş, 20, 19, 22). Aceasta iarăşi arată că întunericul nu făcea 
pe Dumnezeu nesimţit şi necunoscut de cel ajuns în El. Desigur, glasul nu se auzea cu urechea 
trupească şi cuvintele nu răsunau material. (Sau poate se auzeau şi cu urechea trupească şi 
răsunau şi material, pentru că se auzeau întâi în suflet într-un mod mai presus de auzul 
material). Dar Moise auzea sensul cuvintelor în conştiinţă şi simţea întipărindu-i-se în conştiinţă 
acest sens cu putere. Dar se poate că totuşi expresia aceasta să fie de la Sfântul Grigorie însuşi. 
În acest caz am avea să înțelegem că Moise a fost învăţat «prin întuneric», adică de către 
întuneric, sau prin mijlocirea lui, nu numai când, intrând în el, n-a auzit încă nimic, ci şi după 
aceea, când i s-au comunicat poruncile Decalogului. Sau poate că «întunericul», prin care a fost 
învăţat Moise mai înainte, să fie starea de nevedere a lui Dumnezeu, în care petrecea Moise 
înainte de a urca pe Sinai, în care a învăţat toate cele ce le-a făcut până a scos poporul din 
Egipt şi până a ajuns cu el la Muntele Sinai. Dar şi aceasta ar arăta că în întunericul de pe 
Sinod, Moise a continuat să fie învăţat de Dumnezeu, ba a fost învăţat acolo chiar lucruri mai 
înalte. 

55 Învățăturile ce se dau lui Moise în întunericul de pe Sinai, prin cele zece porunci, unele se 
referă la Dumnezeu, iar altele la viaţa virtuoasă. Esenţa învăţăturii despre Dumnezeu coincide 
cu experienţa că Dumnezeu, aflându-se în întuneric, nu poate fi prins în nici o imagine, în nici o 
asemănare, că e indefinibil, ca Cel infinit. 


ci trece la cortul nefăcut de mână. ŞI abia aici ajunge la capăt cel ce suie prin astfel 
de urcuşuri 5. 


Dar mi se pare că şi în alt mod trâmbiţa cerească se face învăţătoare celui ce urcă la 
cortul nefăcut de mână. Şi anume armonia minunilor cereşti vesteşte înţelepciunea 
ce se arată în făpturi şi povesteşte marea slavă a lui Dumnezeu din cele ce se văd, 
după cum s-a spus : «Cerurile spun slava lui Dumnezeu» (Ps. 18, 2). lar aceasta se 
face trâmbiţa prin sunetul ei limpede şi răsunător, cum zice unul din prooroci: 
«Trâmbiţat-a Dumnezeu din înălțimi». lar cel curăţit şi cu auzul inimii ascuţit, 
primind acest sunet, adică cunoştinţa puterii lui Dumnezeu, născută din 
contemplarea făpturilor, pătrunde cu înţelepciunea acolo unde este Dumnezeu ”. 


% Că întunericul în care intră Moise nu e un gol lipsit de orice realitate şi de orice sens, de orice 
trăire a lui Dumnezeu, o dovedeşte nu numai faptul că, înaintând în el, «aude» învăţătura 
poruncilor, ci faptul că, înaintând şi mai departe, «vede» cortul nefăcut de mână. De abia acum 
a ajuns la «capătul» urcuşului, capăt nu în sensul unei opriri, al unui hotar, ci în sensul că de 
acum înaintează veşnic în cort, care e propriu-zis Dumnezeu, în Care sunt adunate sau 
înrădăcinate toate. Dar faptul că e văzut şi cortul acesta în întuneric înseamnă că şi el este plin 
de taină, că bogăţia lui de înțelesuri este şi ea indefinită şi că deci şi în el se poate urca la 
nesfârşit. El e «capătul», la care se poate urca mintea numai pentru că în el e totul şi dincolo de 
el nu mai e nimic, pentru că el cuprinde în infinitatea lui dumnezeiască toate. Poate că aceasta 
stă la baza faptului că în trecut bisericile ortodoxe aveau ferestre mici şi luminările pâlpâiau 
într-un Semi-întuneric. Moise nu urcă veşnic în acest cort de pe Sinai, numai pentru că trebuie să 
vină la popor şi să-i spună ce-a «auzit» şi ce-a «văzut», cum iese preotul uneori din altar. Dar 
cele patruzeci de zile, cât a petrecut În acest cort, pe Sinai, pot să reprezinte veşnicia înaintării 
în el a celui ce s-a desăvârşit prin toate virtuțile, cuprinse în cele patru virtuţi generale înzecite, 
sau duse la nesfârşit. «Vederea» cortului este iarăşi o vedere mai presus de vederea cu simțul 
trupesc. Deci se întipăreşte în minte, printr-o coborlre la putinţa ei de a primi o astfel de 
întipărire, înțelesurile cele cuprinse în cort. lar din minte ele se convertesc în imagini pentru 
simţul văzului trupesc. 

” Pare să avem aici o tâlcuire interesantă a textului din Ps. 18, 2. De obicei se socoteşte că 
cerurile şi tăria care vestesc slava lui Dumnezeu sunt stelele de pe cer. Dar aici se pare că 
Sfântul Grigorie vede în cerurile ce vestesc slava lui Dumnezeu armonia cu care este alcătuit 
cortul ceresc, la care Moise urcă. Deci însuşi acest cort se face trâmbiţă tainică sau «glasul» lui 
Dumnezeu; iar slava vestită de acest glas e cea arătată în făpturi. Cu alte cuvinte, Moise vede în 


, & 
cortul din cer ordinea rațiunilor contemplate în făpturi (Ey rois 0594), S-ar părea însă că 
ceea ce se spune mai jos despre «cunoştinţa puterii lui Dumnezeu, născută din contemplarea 
celor ce sunt» contrazice tâlcuirea de mai sus. Însă s-ar putea ca această «contemplare» a celor 
ce sunt Să nu fie o contemplare simplă a făpturilor în aspectul lor văzut, ci a raţiunilor lor 
existențe în Dumnezeu. În acest caz nu se opune nimic ca aceste raţiuni să se vadă ca fiind 
înrădăcinate în cortul de sus, deşi ele se arată şi în făpturi. Arătarea lor în făpturi e o trâmbiţă 
răsunătoare ce vesteşte slava lui Dumnezeu din făpturi. Dar prin faptul că aceste rațiuni sunt 
înrădăcinate în cortul cel sfânt sau în Dumnezeu, Moise poate urca de la contemplarea lor în 


Iar acest loc e numit de Sfânta Scriptură întuneric, ceea ce se tâlcuieşte, precum s-a 
spus, că necunoscutul şi nevăzutul, în care intrând Moise vede acel cort nefăcut de 
mână, pe care îl arată celor de jos prin asemănarea materială. 


Dar ce este cortul acela nefăcut de mână, arătat lui Moise pe munte, la care i se 
porunceşte să ia aminte ca la un arhetip (ca la primul model), ca prin alcătuirea 
făcută de mână să arate minunea nefăcută de mână ? «Vezi să faci, zice, toate după 
chipul arătat ţie pe munte» (leş. 25, 4). Stâlpu (să fie) auriţi, împlântaţi pe temelii 
de argint şi având de asemenea căpătâie de argint, iar deasupra alţi stâlpi, ale căror 
temelii şi căpătâie să fie de aramă, iar trupul lor argintat. Toţi aceştia să fie făcuţi 
din lemn ce nu putrezeşte, iar în jurul lor, la vedere, să se reverse strălucirea 
acestor materii. Şi de asemenea un chivot poleit în aur curat, iar lemnul lui 
îmbrăcat în aur să fie şi el lemn care să nu putrezească. Pe lângă acestea să mai fie 
un sfeşnic având un singur fus ca temelie, care să se împartă la vârf în şapte braţe, 
având tot atâtea cercuri (scafe) pe ramuri. Materialul sfeşnicului să fie de aur fără 
vreun gol, sau de lemn, înăuntru. Pe lângă acestea, un jertfelnic şi un acoperământ 
al împăcării şi aşa numiții heruvimi care să umbrească cu aripile lor chivotul. 
Aceştia să fie de aur nu numai la suprafaţă, pentru a înfățişa vederii o culoare 
frumoasă, ci în întregime de aur, până în miezul lor. Apoi, pe lângă acestea, diferite 
perdele din pânză ţesute cu meşteşug, având în țesătura lor împletite felurite flori. 
Prin ele cortul se împarte în două: una văzută, în care pot păşi unii dintre slujitori, 
şi altă parte care nu se vede şi în care nu se poate intra. Partea dinainte să se 
numească Sfânta, iar cea ascunsă, Sfânta Sfintelor. Pe lângă acestea să mai fie vase 
de spălat şi vetre de foc. Şi împrejmuirea de afară a curților să fie alcătuită din 
pânze de păr şi din piei vopsite în roşu; şi toate câte sunt arătate în Scriptură. 


Ce rațiune ar putea înţelege în amănunte cele spuse ? Şi ce lucruri nefăcute de 
mână pot închipui acestea ? Şi ce folos aduce celor ce privesc închipuirea în 
materie a celor văzute acolo de Moise? Dar eu socotesc că e bine să lăsăm tâlcuirea 
înţelesului acestora, acelora care au puterea să cerceteze prin Duhul adâncurile lui 
Dumnezeu (| Cor. 2, 10), dacă e cineva de felul acesta ca să poată «grăi taine în 
Duhul» (1 Cor. 14, 2), cum zice apostolul. 


Ceea ce spunem noi pe temeiul presupunerilor noastre despre acest înţeles lăsăm la 
judecata cititorilor, să primească sau să respingă, după cum va socoti cugetarea 
celui obişnuit să judece. 


făpturi, la sânul lor dumnezeiesc, sau la cortul ceresc; sau că, chiar în arătarea lor în făpturi, 
ele se cuprind în sânul dumnezeiesc, ca într-un cort atotcuprinzător. 


Zicem, deci, după ce Pavel a dezvăluit în parte taina (Evr. 9, 11), luând ca temei 
scurta lui tâlcuire, că lui Moise i s-a descoperit mai înainte ca printr-un chip, taina 
despre cortul care cuprinde totul. Cortul acesta este Hristos, puterea şi înţelep- 
ciunea lui Dumnezeu, Care, nefiind făcut de mână după firea Lui, primeşte să se 
plăsmuiască atunci când e de trebuinţă să fixeze acest cort între (în) noi. Astfel, în 
oarecare fel, acelaşi cort este şi nefăcut şi făcut, în primă calitate existând de mai 


înainte ca necreat, iar în a doua primind această alcătuire văzută, făcându-se creat 

* Cortul pe care-l vede Moise în întunericul de pe Sinai cuprinde totul. Dar ca cuprinzător al 
tuturor celor create şi al raţiunilor lor dumnezeieşti, El este Cuvântul lui Dumnezeu, Care, fiind 
cortul nefăcut de mână, cuprinde raţiunile tuturor, dar pe urmă, făcându-Se şi om, cuprinde şi în 
alt mod cele create pe baza rațiunilor aflate în El din veci. EI este puterea şi înțelepciunea lut 
Dumnezeu, pentru că poate crea, cuprinde, susţine, conduce cu o minunată rânduială şi adună 
în Sine toate, pentru că puterea şi înţelepciunea ce se vede în toate Îl are pe EI ca subiect, sau 
pentru că E Însuşi Se arată pentru cei ce văd cu adevărat în această putere şi înțelepciune ce le- 
a creat, le cuprinde şi le conduce spre Sine pe toate. EI este astfel ipostasul ultim al tuturor, este 
ipostasul prin fire al celor dumnezeieşti şi ipostasul prin întrupare al celor create. El Se poate 
face şi cort făcut, sau omenesc, pentru că e Modelul omului, pentru că omul e şi el un cort, sau 
un subiect care cuprinde toate cele create în ideile lor, care e făcut să aibă şi pe Dumnezeu 
Cuvântul în sine, fiind întărit prin EL în capacitatea de a cuprinde toate. Întrupându-Se ca om 
Cuvântul lui Dumnezeu însuşi S-a fixat în calitate de cort între noi, sau în firea noastră 
omenească, cuprinzând din însuşi interiorul omenesc toate şi în acelaşi timp întărind în 
omenescul nostru la maximum capacitatea de a cuprinde toate. Apoi, prin unirea Sa cu noi, ne 
face pe fiecare împreună-cuprinzător cu El al tuturor. El cuprinde prin noi toate într-un mod 
omenesc şi noi cuprindem prin El toate, într-un mod dumnezeiesc. El Se face din Biserica ce le 
cuprinde într-un anumit fel pe toate încă înainte de întrupare, prin întrupare, Biserica ce le 
strânge şi mai mult în Sine, într-un mod în parte văzut, împăcându-le prin sângele crucii Lui 
(Col. 1, 15-20). S-a făcut Biserică şi, în acelaşi timp, Arhiereul ei, adunându-le şi ca om pe toate 
în Sine ca într-o încăpere, dar în aceeaşi calitate şi ca subiect mijlocitor la Tatăl, ca să le ofere 
împreună cu Sine Sieşi ca Dumnezeu şi lui Dumnezeu Tatăl însuşi, dându-le putere să se aducă 
şi ele impreună cu EI, ca jertfă lui Dumnezeu. lar omul, fiind chemat să fie şi el cort în cortul 
dumnezeiesc, iar Cuvântul dumnezeiesc, cort deplin înfăptuit în cortul omenesc, sau un singur 
cort în corturile omeneşti, omul e chemat să fie şi el Biserică, sau în Biserică, adică să le 
cuprindă pe toate împreună cu ceilalţi semeni şi să fie cuprins de toți, dar în acelaşi timp să fie 
preot al lor. Separarea lui de ceilalți şi nepăsarea de ei e o stare nefirească ce-i slăbeşte firea, 
fiind în acelaşi timp o ieşire din Dumnezeu Cuvântul, sau din Cel ce este, Care le cuprinde pe 
toate, iar ca om Se roagă şi mijloceşte pentru toate. Cuprins în Hristos, cortul atotcuprinzător se 
realizează prin aceasta şi el mai deplin în calitate de cort ce le cuprinde pe toate împreună cu 
toți, în forma ontologic-dialogică, şi ca atare el este, asemenea lui Hristos, nu numai cort, ci şi 
preot al cortului său şi, împreună cu alții, chemat să se roage şi să mijlocească pentru toţi, fiind 
legat prin cuvânt în mod activ şi conştient cu Dumnezeu-Cuvântul şi cu semenii săi şi, prin 
Dumnezeu- Cuvântul făcut om, referindu-se la Dumnezeu- Tatăl. Omul tinde să le cuprindă pe 
toate ca rațiuni şi ca cuvinte ale Cuvântului dumnezeiesc, dar şi ca cuvinte ale Cuvântului 
dumnezeiesc devenit om şi ale celorlalți oameni, deci împreună cu EI şi cu ei într-un acord şi 


Celor ce primesc întocmai taina credinţei noastre nu li se va părea poate neclar 
ceea ce spunem. Căci Unul este în toate, Care era şi mai înainte de veacuri, dar 
Care S-a şi născut în cele de pe urmă dintre veacuri, fără să aibă nevoie să Se nască 
în timp *. Căci cum ar avea nevoie de naştere în timp Cel ce există dinainte de 
timpuri şi de veacuri ? Dar a primit, pentru noi, care prin lipsă de voință ne-am 
stricat fiinţa, să Se facă ca noi, ca să aducă iarăşi la fiinţă (la existenţă) ceea ce 
ajunsese în afara fiinţei (existenţei). Acesta este Dumnezeu, Unul născut, Care 
cuprinzând în Sine totul, Şi-a fixat între (în) noi cortul Său. 


lar dacă este numit «cort» Binele cel atât de mare, să nu se tulbure deloc lubitorul 
de Hristos, gândind că s-a micşorat mărirea firii dumnezeieşti în înţelesul aflat în 
acest cuvânt. Pentru că nici o alta dintre numiri nu poate cuprinde înţelesul acelei 
furi, ci toate rămân la fel de departe de înţelesul ei deplin, atât cele ce sunt socotite 
ca cuprinzând înţelesuri mici, cât şi cele prin care se face cunoscut ceva mare. Ci, 


într-o bucurie comună pentru această îmbogăţire prin EI şi prin impreună-lucrare dialogică a 
tuturor între ei şi cu El. Căci toate cuviinţele care-i vin lui prin raţiunile lucrurilor şi nu numai 
lui, ci tuturor împreună, şi în acelaşi timp, prin comunicarea mai directă a revelaţiei mai presus 
de creaţie, sunt un apel adresat omului ca să răspundă Cuvântului dumnezeiesc şi lui 
Dumnezeu- Tatăl pentru toate căte i s-au dat, iar prin aceasta, să fie şi el preot al tuturor. 

* Cuvântul lui Dumnezeu, născut dinainte de veci din Tatăl, Se naşte în timp ca om, dar nu 
dintr-o necesitate internă, ci din iubirea benevolă, deci în deplină libertate faţă de oameni. 
Numai dacă se raportă în libertate faţă de oameni, poate să-i facă şi pe ei să se raporte în 
libertate faţă de EI şi între ei. Numai chemarea dă răspunsului caracter liber. Dar la om, 
chemarea venind de la Dumnezeu, impune în acelaşi timp obligaţia răspunsului. În răspunsul la 
chemare este o unire paradoxală între libertate şi obligaţie nu numai morală, ci şi ontologică. 
Fie chiar negativ, răspunsul se dovedeşte o necesitate. Forma negativă e şi o dovadă a unirii 
libertăţii şi necesităţii In răspunsul omului. 

* «Ne-am stricat ființa» sau am corupt-o, nu înseamnă numai decât o nimicire totală a fiinţei. 
Deci, spunând Sfântul Grigorie: «Să aducă iarăşi la ființă ceea ce ajunsese în afară de fiinţă 
poate să se înțeleagă: să aducă iarăşi la Cel ce este, sau în Cel ce este (în cortul Lui), firea 
noastră care ieşise din Cel ce este, sau ieşise dintr-o adevărată existenţă, dar rămăsese totuşi 
într-o existență chinuită, slăbită la maximum, într-o existență mincinoasă, amăgitoare, de 
coşmar. Dar se poate înţelege prin aceasta şi o aducere la existenţa proprie a făpturilor, după ce 
ieşiseră din starea de existenţă proprie a lor, pe care acestea nu o pot avea decât în legătură cu 
Cel ce este cu adevărat. Făptura, căzând din comunicarea firească cu Dumnezeu, ca izvor al 
vieţii, a căzut într-o existenţă atât de slăbită, că ea se poate numi mai mult existenţă părută, 
amăgire, fără ca aceasta să însemne o totală ne-existenţă. Dar ce existenţă este aceea în care 
omul nu mai ştie decât de ceea ce se schimbă continuu din sine şi nu şi de ceea ce rămâne mereu 
şi veşnic şi care-i dă sentimentul unei consistenţe, sentimentul dimensiunii unui adânc al său 
împlântat în Cel ce este până în abisul fără fund ? Pentru noua ancorare a fiinţei noastre în 
acest sine a venit Fiul lui Dumnezeu, ancorând întâi în Sine firea omenească pe care a asumat-o, 
apoi, prin comuniunea cu El, pe toți cei ce primesc această comuniune. 


ca toate celelalte, fiecare numire, după înţelesul ei, poate fi folosită în chip bine 
credincios spre arătarea puterii dumnezeieşti, ca doctor, păstor, apărător, înger, 
pâine, vie, cale, uşă, casă, apă, piatră, izvor şi toate celelalte ce se pot folosi într-un 
înţeles vrednic de Dumnezeu. Dar puterea cuprinzătoare a făpturilor, în care 
locuieşte toată plinătatea dumnezeirii, cortul de obşte al tuturor, care cuprinde în el 
toate, se numeşte cort în înţelesul cel mai propriu. Însă e de trebuință ca să se 
potrivească cu numele şi vederea lui, în care fiecare dintre cele văzute ne ridică la 
contemplarea vreunui înţeles vrednic de Dumnezeu. 


Deoarece marele apostol înţelege prin catapeteasma cortului de jos trupul, iar 
aceasta socotesc că o face din pricina felurimii lui, pentru că trupul îşi are firea 
alcătuită din cele patru stihii, (iar această tâlcuire o dă pentru că el însuşi fusese 
condus poate la vederea cortului în cele nepătrunse mai presus de ceruri, odată ce i 
s-au descoperit tainele Raiului prin Duhul), bine ar fi ca, ținând seama de tâlcuirea 
făcută de el unei părți, să potrivim toată înţelegerea cortului tâlcuirii date de el 
acestei părți. Deci vom face chiar prin cuvintele apostolului lămurirea celor 
închipuite în cort. Căci zice undeva despre Unul Născut, pe care-L înţelegem prin 
cort, că «întru El au fost făcute toate cele văzute şi cele nevăzute, fie Scaunele, fie 
Stăpâniile, fie începătorule, fie Domniile, fie Puterile» (cf. Col. 1, 16). 


Aşadar stâlpii înălţaţi, strălucitori de poleiala argintie şi aurie, şi verigile şi 
heruvimii care acopereau cu aripile lor chivotul şi toate celelalte câte le înfăţişează 
descrierea alcătuirii cortului, sunt pentru cel ce priveşte spre cele de sus, Puterile 
mai presus de lume, contemplate în cort, care din voia dumnezeiască, susţin toate. 
Ele sunt adevăratele noastre susținătoare, trimise să slujească celor ce vor primi 
mântuirea, care asemenea unor verigi prind sufletele noastre ale celor mântuiţi, ri- 
dicând pe cei ce zac la pământ spre înălțimile virtuţii. lar când Scriptura vorbeşte 
despre heruvimi ce acopereau cu aripile lor tainele ascunse în chivotul legii, 
întăreşte înţelesul arătat de noi prin cort. Căci noi am învăţat că acesta este numele 
Puterilor ce se contemplă în jurul firii dumnezeieşti, pe care le-au văzut Isaia şi 
lezechiel. 


Iar chivotul legământului, acoperit cu aripile lor, să nu ni se pară străin auzului €. 
Căci la Isaia se poate afla aceeaşi numire dată aripilor, ca chip de către prooroc. 


“ În chivot se aflau acoperite legea lui Moise, care reprezenta pe Cuvântul lui Dumnezeu, 
nedescoperit încă în mod direct, toiagul înflorit al lui Aaron, sau firea noastră din nou refăcută, 
care se va arăta după descoperirea directă a Cuvântului lui Dumnezeu, şi năstrapă cu mană, 
care însemna trupul lui Hristos ce ni se va împărtăşi după întruparea Lui. Acestea închipuiau 
cele ascunse şi necuprinse ale lui Dumnezeu, sau mai bine zis ale planului lui Dumnezeu cu 


Ceea ce se spune despre chivot mie mi se pare că are aceiaşi înţeles cu ceea ce se 
spune de către proorocii aceia. Aceasta mi se pare că înseamnă necuprinsul 
(neînţelesul) contemplat al celor ascunse şi negrăite. lar auzind despre braţele 
sfeşnicului ce se înalță ca nişte ramuri dintr-o singură tulpină, pentru ca lumina să 
se reverse îmbelşugat şi darnic din toate părţile, nu vei greşi de te vei gândi la 
razele de multe feluri ale Duhului, care împodobesc acest cort, cum spune Isaia, 
împărțind în şapte iluminările Duhului (Is. 7, 1). 


lar acoperământul împăcării socotesc că nu mai are nevoie de vreo tâlcuire, odată 
ce apostolul i-a dezvelit înţelesul când a spus: «Cel pe care Dumnezeu l-a pus 
împăcare pentru sufletele noastre». lar când aud de jertfelnic şi de altarul tămâterii, 
înţeleg închinarea adusă neîncetat în acest cort de către cele cereşti. Fiindcă nu 
numai limba celor de pe pământ şi a celor de deasupra pământului %, ci şi a celor 
cereşti se zice că înalță cântare de laudă începătorului a toate. Aceasta este Jertfa 
plăcută lui Dumnezeu, roada buzelor, cum zice apostolul (Evr 13, 15) şi bună 
mireasmă a rugăciunii. 


lar dacă în cort sunt văzute şi piei vopsite în roşu şi ţesături din păr, nici prin 
acestea nu se întrerupe firul contemplației (tâlcuirii duhovniceşti). Căci ochiul 
proorocesc ajuns la vederea celor dumnezeieşti a văzut de mai înainte patima 
mântuitoare, închipuită prin fiecare din cele spuse: prin pielea roşie, sângele, iar 
prin păr, moartea. Fiindcă părul în trupul omului este fără simţire, de aceea e chipul 
morții. 


Deci când proorocul Moise vede cortul de sus, acestea le vede. Iar când cineva 
gândeşte la cortul de jos (fiindcă adeseori acesta sau Biserica e numită de Pavel, 
Hristos), bine este să înţeleagă prin stâlpii Bisericii pe slujitorii tainei dumne- 
zeieşti. Căci aşa îi numeşte Scriptura pe apostoli, pe învăţători şi pe prooroci. 
Pentru că nu numai Petru şi loan şi lacov sunt stâlpi ai Bisericii, nici numai loan 
Botezătorul nu a fost sfeşnic aprins, ci toţi cei pe care se sprijină Biserica şi cei 
care prin faptele lor s-au făcut luminători, încât se zic stâlpi şi sfeşnice ale 
Bisericii. «Voi sunteți lumina lumii» (Mt. 5, 14), zice Domnul către apostoli. Şi 


lumea, pe care nici heruvimii nu le cunoşteau încă, deşi străjuiau deasupra locului unde erau 
ascunse, sau în jurul lui Dumnezeu. 

* «Cele de deasupra pământului» pot să fie stelele, sau pot să fie cei plecaţi de pe pământ în 
dreapta credinţă, de care se deosebesc îngerii, ca «cei cereşti». 

s Cortul de sus e Cuvântul dumnezeiesc, sau Dumnezeu neîntrupat. lar cortul de jos, sau 
Biserica, poate fi numită şi ea Hristos, sau Dumnezeu- Cuvântul cel întrupat şi prelungit în trupul 
Său tainic. 


iarăşi dumnezeiescul Pavel le porunceşte altora să fie stâlpi, zicând: «Fiţi tari şi 
neclintiți» (1 Cor. 15, 58). Şi pe Timotei l-a clădit ca stâlp bun, făcându-l şi pe el, 
cum spune cu glasul său, stâlp şi întărire a adevărului Bisericii (| Tim. 3, 15). 


În acest cort se vede săvârşindu-se neîncetat, dimineaţa şi seara, jertfă de laudă şi 
tămâierea rugăciunii. Aceasta ne-o dă să înţelegem marele David, când îndreptează 
spre Dumnezeu rugăciunea ca o tămâie întru miros de bună mireasmă şi săvârşeşte 
jertfa prin ridicarea mâinilor (Ps. 140, 2). 


lar auzind cineva de spălătoare, să înţeleagă pe cei ce prin apa tainică se curăţesc 
de întinăciunea păcatelor. Spălător a fost loan cel ce spală în Iordan prin botezul 
pocăinţei. Spălător a fost Petru, făcând trei mii de suflete să coboare deodată în 
apă. Spălător al lui Candachie a fost Filip (Fapte 8, 27, 38) şi în sfârşit toţi cei ce, 
făcându-se părtaşi de darul Duhului, fac harul lucrător. 


Iar curțile care, legate între ele, împrejmuiesc cortul, de le va înţelege cineva ca 
paşnica unire în cuget a celor ce cred, nu se va abate de la ceea ce se cuvine. Căci 
aşa le tâlcuieşte David când zice: «Cel ce aşezi ca hotare ale Tale pacea». Prin 
piele vopsită în roşu şi prin ţesăturile din păr, cu care este împodobit cortul, se 
poate înţelege în chip potrivit fie omorârea trupului păcatului, al cărei chip este 
pielea vopsită în roşu, fie vieţuirea aspră prin înfrânare, cu care se înfrumuseţează 
în mod deosebit cortul Bisericii. Pentru că pielea ce nu are în sine puterea de viaţă 
prin fire se face înflorită prin vopsirea în roşu, ceea ce înseamnă că harul Duhului 
Sfânt, care înfloreşte în oameni, nu vine decât în cei ce s-au omorât păcatelor. lar 
dacă prin culoarea în roşu se socoteşte că Scriptura închipuieşte şi neprihănirea 
ruşinoasă, mă învoiesc cu cel ce judecă astfel. lar împletitura din păr, care face 
pânza aspră şi înţepătoare la pipăit, închipuieşte înfrânarea aspră, ce nimiceşte 
patimile cu care ne-am obişnuit. lar acestea toate arată prin ele viaţa în feciorie, 
care asupreşte trupul celor ce viețuiesc astfel. 


Iar partea dinăuntru, numită Sfânta Sfintelor, în care nu pot intra cei mulți, socotim 
că nu se abate nici ea din înşiruirea celor tâlcuite. Căci e ceva cu adevărat sfânt şi 
de necuprins adevărul celor ce sunt, şi Sfânta Sfintelor, în al căror lăuntru 
nepătruns şi negrăit e întemeiat cortul tainelor %. Acest adevăr trebuie să rămână 
neiscodit în înţelesul lui mai presus de înţelegere. 


% 59. «Adevărul de necuprins al celor ce sunt , în care e întemeiat cortul tainelor», pare să 
însemneze aici Dumnezeu însuşi, deşi alteori Acesta e numit de Sfântul Grigorie: Cel ce este de 
sine subzistent, numele de (cele ce sunt) fiind dat făpturilor. Dar această folosire labilă a 
termenului «cele ce sunt» , poate să se datorească faptului că Sfântul Grigorie, înțelegând prin 
«cele ce sunt» nu atât aspectul material al făpturilor, ci raţiunile lor din Dumnezeu, numele 


Acestea şi alte asemenea lor învâţându-le prin vederea cortului, ochiul curăţit al 
sufletului lui Moise, şi înălțat fiind prin astfel de vederi, urcă iarăşi spre vârful altor 
înţelesuri, primind învăţătura despre veşmintele preoţeşti € ”. Între acestea este haina 
de dedesubt şi cea de deasupra şi engolpionul strălucitor prin lucirile feluritelor 
pietre preţioase şi mitra de pe cap şi tăbliţa de pe ea, şorțul de in, rodiile, clopoței, 
iar deasupra tuturor, judecata şi arătarea, şi adevărul contemplat în amândouă şi, 
legate de acestea pe o parte şi pe alta, pietrele de pe umeri ce aveau săpate în ele 
numele patriarhilor. Mulțimea şi numirile veşmintelor ne face să vedem în fiecare 
un înţeles mai înalt. Căci cărei haine a trupului i se poate da numele de arătare, sau 
de judecată, sau de adevăr ? E limpede din acestea că prin cele descrise nu se 
înfăţişează îmbrăcămintea materială, ci o podoabă a sufletului, ţesută din purtările 
virtuoase. De haina până la călcâie, de culoare albastră, zic unii din cei ce au tâlcult 
acest cuvânt înaintea noastră, că această culoare închipuieşte aerul. Eu însă nu pot 
să spun cât de mult se înrudeşte culoarea aceasta cu culoarea aerului. Totuşi, nu 
resping această tâlcuire. Căci tâlcuirea se potriveşte cu înţelesul virtuţii, pentru că 
aceasta voieşte ca cel ce are de gând să se sfințească lui Dumnezeu şi să-şi aducă 
trupul său ca o victimă neomorâtă, într-o jertfă vie şi într-o slujire cuvântătoare “, 


acesta al lor poate fi folosit şi pentru cele ce sunt ale lui Dumnezeu, sau pentru Dumnezeu 
Însuşi. În felul acesta, în ele poate fi întemeiat, sau îşi poate avea sediul cortul tainelor, sau 
cortul rațiunilor dumnezeieşti ale creaturilor şi ale Bisericii. Aceste rațiuni sunt taine, pentru că 
conţinutul lor nu poate fi cunoscut niciodată până la capăt de către noi. 
“ La vederea veșmintelor preoțeşti sau la înțelesurile lor ajunge Moise, urcând şi mai sus. 
Aceasta arată din nou că întunericul în care a intrat nu e un gol uniform, ci în el se desluşesc 
înțelesuri tot mai înalte, care solicită mai departe alte şi alte înaintări în urcuş. 

sfinți lui Dumnezeu, sau a se face Jertfă lui Dumnezeu este unul şi acelaşi lucru. Căci numai 
egoismul, ca opus Jertfirii de sine, face pe om nesfânt, sau necurat. Trupul e ca o victimă 
înjunghiată în această Jertfă, ca o victimă sfinţită, dar e victimă neomorâtă, care rămâne într-o 
stare de Jertfă benevolă şi într-o slujire cuvântătoare adusă lui Dumnezeu. Căci în această 
Jertfire are loc un dialog între Dumnezeu şi om, în care Dumnezeu îi cere omului să se 
sfințească, dăruindu-l-se Lui, iar omul răspunde. Astfel omul rămâne în această stare de jertfă 
organul unei grăiri de laudă lui Dumnezeu, al unui răspuns prim care dă glas mulțumirii aduse 
lui Dumnezeu cu cuvântul sau cu lucrul. Omul, ca fiinţă cuvântătoare, e singurul care poate 
exprima Slujirea şi închinarea adusă lui Dumnezeu printr-un răspuns conştient, manifestat în 
cuvinte şi fapte. În aceasta se arată că e partener al dialogului cu Dumnezeu, dar partenerul 
care recunoaşte că depinde de Dumnezeu şi că Îi este dator cu recunoştinţă, cu laude şi cu 
supunere, ba şi cu cerere pentru cele ce îi aduc de la Dumnezeu o sporire şi o înălțare a vieții. 
Omul se aduce astfel jertfă grăind, sau răspunzând lui Dumnezeu în mod conştient de supunerea, 
de lauda şi de recunoştinţa ce I le datorează. Dar jertfa de model în felul acesta a fost şi este 
Hristos. El ne-a arătat că Dumnezeu nu cere jertfa unui animal inconştient şi necuvântător şi 


nu trebuie să-şi înăbuşe sufletul printr-o îmbrăcăminte groasă şi foarte cărnoasă a 
vieţii, ci să-şi subțieze ca pe o pânză de păianjen, prin curățirea vieţii, toate 
deprinderile lui şi să se apropie de cele purtate în sus, adică să se facă aerian 
frângând firea aceasta corporală, ca atunci când vom auzi trâmbiţa cea de pe urmă, 
aflându-ne neîngreuiaţi şi uşori, să fim răpiți în văzduh împreună cu Domnul, 
nefiind atraşi la pământ de nici o greutate %. 


Deci cel ce, cum spune psalmistul, «şi-a subţiat că păianjenul sufletul său», a 
îmbrăcat haina cea aeriană de la cap până la picioare. Aceasta înseamnă că legea 
nu vrea să se scurteze virtutea. 


lar clopoţeii de aur, urmați fiecare de câte o rodie de jur împrejurul hainei, 
închipuiesc strălucirea faptelor bune. Căci două sunt faptele prin care sporeşte 
virtutea: credința în Dumnezeu şi o conştiinţă în purtarea vieţii. Aceste rodii şi 
aceşti clopoței le adaugă marele Pavel la veşmântul lui Timotei, când îi zice că 
trebuie să aibă credinţă şi conştiinţă trează. 


Credinţa să răsune puternic în predica despre Sfânta Treime, iar viaţa să fie 
asemenea firii fructului numit rodie. Căci învelişul rodiei nu se poate mânca, fiind 
tare şi aspru, dar ceea ce se ascunde înăuntru este plăcut la vedere prin chipul 
frumos şi felurit al fructului, însă şi mai plăcut la gust şi dulce la mâncare. Tot aşa, 
vieţuirea înţeleaptă şi aspră este greu de primit şi neplăcută simţurilor, dar e plină 
de bune nădejdi şi dulce în rodul ei. Căci după ce grădinarul vieţii noastre aduce la 


neliber, ci jertfă de sine adusă în libertate şi în conştiinţă, de către ființa omenească, care îşi 
arată această libertate şi conştiinţă, gândind-o în înțelesurile ei, deci în cuvinte. Jertfa vie se 
arată şi în răbdarea pătimirilor curate. 

“ Un trup îngroșat, nejertfit continuu lui Dumnezeu, trage şi sufletul în jos. În expresia: «Să 
frângem firea aceasta corporală», ca şi în aceea de (formă a trupului), pe care o păstrează omul 
după înviere, unii teologi occidentali, care nu înţeleg rostul ascezei, au văzut o influenţă 
origenistă, ştiut fiind că Origen socotea că sufletul va lepăda trupul în viaţa viitoare. Dar prin 
expresia: PY. dsoparâdT) FUT gdaLy peraxiăsat Sfântul Grigorie face aluzie la 
frângerea trupului lui Hristos în Euharistie şi deci şi la jertfa lui Hristos pe Cruce, prin care EI 
«Şi-a frânt» trupul, cerându-ne şi nouă să facem ceva asemănător. Dacă Sfântul Grigorie ar 
socoti că trupul nostru nu va învia, ar socoti că nici trupul lui Hristos n-a înviat şi nu ni se dă în 
Euharistie. Dar el socoteşte că Hristos a înviat cu trupul, datorită şi subțierii Lui prin moarte. 
Căci spune că el ni se împărtăşeşte în dumnezeiasca Euharistie. «Căci cum s-ar face hrană 
trupului Cel netrupesc?» (P.G. 44, 368). Deci, în expresia de mai sus, Sfântul Grigorie exprimă 
ideea că un trup uşurat de grăsime în viaţa aceasta se poate înălța mai uşor în întâmpinarea 
Domnului, când va veni întru Slava lui. Atât expresia (jertfă cuvântătoare) cât şi (frânt) se 
foloseau şi se folosesc şi azi în Sfânta Liturghie. 


creştere rodia la vremea ei şi o face să-şi arate celor ce o gustă frumuseţea adunată 
de ea, împărtăşirea de roadele ei este dulce. Căci zice undeva dumnezeiescul Pavel 
că orice educaţie la început nu pare plăcută, ci tristă, cum e coaja rodiei celor ce o 
ating. Dar mai pe urmă dă un rod plăcut. Aceasta este dulceața dinăuntru a 
fructului. 


Scriptura mai porunceşte că haina aceasta să fie împodobită cu ciucuri. Ciucurii 
sunt adăugiri atârnate peste trebuinţă, în formă de globuri, numai ca podoabă. Prin 
aceasta învăţăm că virtutea nu trebuie îndeplinită numai pe măsura poruncilor, ci 
trebuie să se ajungă şi la ceva gândit de noi din cele din afara lor, care să fie ca un 
adaos pentru împodobirea veşmântului, cum făcea şi Pavel, care împletea de la sine 
ciucuri frumoşi în porunci. Căci legea îngăduind ca cei ce slujesc la altar să aibă 
partea lor de la altar şi neîmpiedicând ca cei ce vestesc Evanghelia să-şi aducă cu 
ei o femeie şi să trăiască din Evanghelie, Pavel vesteşte totuşi Evanghelia fără 
împovărarea cuiva, flămânzind, însetând şi fund lipsit de haine. Aceştia sunt 
ciucurii frumoşi ce împodobesc veşmântul poruncilor prin adăugirile sale. 


Apoi se pun peste haina cea lungă doi umerari ce coboară până la piept, ca şi pe 
spate, uniţi între ei cu două paveze aşezate pe fiecare umăr, iar pavezele sunt pietre 
scumpe purtând săpate în ele, fiecare, numele a şase patriarhi. Țesătura umerarilor 
este din felurite culori: albastrul se împleteşte cu porfira, iar stacojiul cu visonul 
(albul inului). Şi în toate acestea e întreţesut firul de aur, încât din această 
amestecare felurită de culori se răspândeşte o strălucire frumoasă a ţesăturii. Din 
acestea învăţăm că cele ce sunt dincolo de suprafaţă, cele ce se fac podoaba inimii, 
se alcătuiesc din multe şi felurite virtuţi. Albastrul se împleteşte cu porfira, căci 
împărăţia se însoţeşte cu curăţia vieţii S. Stacojiul se amestecă cu visonul (cu albul 
inului), căci în roşeaţa ruşinii e amestecată strălucirea şi curăţia vieţii. lar aurul ce 
străluceşte împreună cu aceste flori închipuieşte comoara adunată într-o astfel de 
viaţă. 


ŞI iarăşi numele patriarhilor, care sunt săpate în pietrele atârnate de umeri, nu puţin 
ne ajută la această înfrumusețare. Căci prin pildele faptelor bune în care ne-au 
premers ei, se înfrumusețează şi mai mult viața oamenilor. lar de podoaba 


% Porfira închipuieşte Împărăţia Cerurilor în care vom ajunge, iar albastrul (aerian) 
închipuieşte curăţia vieţii sau subțirimea ei de pe urma eliberării de patimi. Aceste două însuşiri 
se armonizează desăvârşit, căci însăşi Împărăţia Cerurilor înseamnă stăpânirea omului peste 
sine şi libertate de patimi, precum, la rândul ei, însăşi curăția înseamnă o stăpânire 
împărătească peste sine. Avem în această învăţătură, despre subțierea trupului prin 
spiritualizare ascetică, temelia pentru stilul icoanei bizantine. 


umerarilor atârna o altă podoabă. Ea consta din nişte plăcuţe atârnate de paveze, pe 
fiecare umăr. De aceste plăcuţe atârna o tăbliță de aur în formă de pătrat, strălucind 
de pietrele preţioase aşezate în patru rânduri, fiecare rând fiind alcătuit din câte trei 
pietre. În aceste pietre nu se găsea una la fel cu alta, ci fiecare strălucea prin nişte 
raze deosebite. Forma podoabei era aceasta. lar înţelesul plăcuţelor atârnate de 
umeri este înarmarea cuvenită împotriva potrivnicului. Căci, precum s-a spus puţin 
mai înainte, virtutea se câştigă prin credință şi prin buna conştiinţă a vieţii. 
Amândouă acestea se întăresc din ambele părţi, prin plăcuţe, care rămân negăurite 
de săgețile vrăjmaşului, ca nişte arme ale dreptăţii la dreapta şi la stânga. lar 
podoaba în formă de pătrat, atârnată de plăcuţe, dintr-o parte şi alta, în care sunt 
scrise numele patriarhilor şi seminţiilor, slujeşte ca acoperământ al inimii. 
Scriptura ne învaţă că cel ce respinge pe vicleanul săgetător prin aceste două 
platoşe îşi împodobeşte sufletul cu toate virtuțile patriarhilor, fiecare strălucind 
altfel prin pavăza virtuţii. lar forma pătratului era un semn al statorniciei în bine. 
Căci o astfel de formă este greu de clătinat, fiind fixată deopotrivă prin cele patru 
unghiuri, pe liniile drepte ale laturilor. 


Iar lănţişoarele prin care aceste podoabe se prind de braţe mi se pare că ne învaţă 
că viaţa înaltă se deosebeşte prin îmbinarea înţelepciunii (a filosofiei) făptuitoare, 
cu contemplaţia (vederea) lucrătoare, dat fiind că inima închipuieşte contemplația 
(vederea) iar braţele, faptele. lar capul împodobit cu diademă înseamnă cununa 
rânduită celor ce au binevieţuit, întrucât aceasta este împodobită cu o tăbliță de aur 
pe care sunt săpate semne tainice. Încălţăminte nu i se mai adaugă celui îmbrăcat 
cu o astfel de podoabă, pentru a nu fi îngreuiat în mersul său şi greu de mişcat, din 
pricina încălțămintei din piele moartă, în înţelegerea vederii de pe munte. Căci, 
cum i-ar fi fost încălțămintea o podoabă piciorului, odată ce a fost lepădată la 
prima descoperire ca piedică în urcuş? 


Cel ce a trecut prin atâtea trepte pe rând aduce în mână tablele tăiate în piatră de 
Dumnezeu, care cuprind în ele legea Lui. Dar acestea sunt sfărâmate, lovindu-se de 
împotrivirea celor ce au păcătuit. lar păcatul a constat în facerea unui idol, 
închinătorii la idoli sculptând o statuie închipuind un vițel. Acest idol a fost însă 
sfărâmat în întregime şi topit în apă şi făcut băutură celor ce păcătuiseră. Istoria ne- 
a arătat prin acestea de mai înainte că materia lăcomită pentru preţul ei, când 
slujeşte necredinţei, ajunge la pieire în tot felul, aducând pieire şi oamenilor, fapt 
ce se întâmplă mai ales acum la noi *. Căci orice înşelăciune idolească a pierit cu 
totul, sorbită de gurile binecredincioase, care prin mărturisirea cea bună au 


“ În vremea Sfântului Grigorie de Nyssa se sfărâmau ultimii idoli ai păgânis-mului. 


pricinuit în ei înşişi nimicirea materiei necredinţei. Şi misterele păgâneşti născocite 
odinioară s-au prefăcut cu totul în apă curgătoare şi fără statornicie, în apă de băut 
chiar de gurile celor ce lăudau odinioară în chip nebunesc idolii. Când vezi pe cei 
căzuţi mai înainte într-o astfel de deşertăciune, nimicind şi pierzând acum acelea în 
care-şi puneau mai înainte toată încrederea, oare nu ţi se pare că istoria aceasta, 
arată limpede că orice idol va fi înghiţit cândva de gurile celor ce vor trece, de la 
înşelăciune, la dreapta credinţă ? 


Apoi Moise înarmează pe leviţi împotriva celor de un neam cu ei, iar aceştia, 
cutreierând tabăra de la un capăt la altul, ucid la întâmplare pe cei ce-i întâlnesc, 
lăsând vârful săbiei să aleagă pe cei ce sunt de ucis. Ucigând la fel pe oricine se 
nimerea, nu au făcut nici o deosebire între cei pe care îi ucideau, neluând în seamă 
că unul era duşman sau prieten, străin sau din familie, rudă sau nu, ci aceeaşi 
pornire a mâinii lovea pe oricine îi cădea la îndemână. 


Folosul ce-l avem din acest cuvânt este acesta: întrucât toți s-au învoit la rău şi 
toată tabăra era ca unul în răutate, bătaia vine peste ei fără deosebire. Aşa cum cel 
ce loveşte pe cineva din cei prinşi în păcat loveşte cu biciul la întâmplare în orice 
parte a trupului, ştiind că durerea unei părţi trece la tot trupul, tot astfel biciul, 
lovind într-o parte, a cuminţit întregul, ca pe un trup, care este pedepsit pentru că a 
luat parte întreg la răutate. Deci când, deşi păcatul e văzut deopotrivă. În mai mulţi, 
mânia lui Dumnezeu nu se porneşte asupra tuturor, ci numai asupra unora, se 
cuvine să vedem în această îndreptarea urmărilor prin iubirea Lui de oameni, care 
nu loveşte pe toţi, dar îi aduce pe toţi la înţelepciune, prin loviturile venite peste 
unii, abătându-i pe toţi de la rău. Dar acesta este înţelesul după literă al celor 
istorisite. 


Însă înţelesul mai înalt ne poate folosi în alt fel. Căci legiuitorul zice într-un cuvânt 
îndreptat spre toți: «Dacă este cineva al Domnului să vină la mine» (leş. 32, 25). 
Prin aceasta legea porunceşte tuturor: «Dacă vrea cineva să fie prieten al lui 
Dumnezeu, să se facă prieten mie (legii). Pentru că cel ce este prieten al legii este 
numaidecât şi al lui Dumnezeu. lar celor ce s-au adunat la această poruncă în jurul 
lui, le spune să folosească sabia împotriva fratelui, prietenului şi aproapelui. 


Urmând şirul înţelesurilor mai înalte, prin aceasta înţelegem că tot cel ce caută la 
Dumnezeu şi la legea Lui, se curăţeşte prin ucidere de păcatele ce şi le-a însuşit. 
Căci nu tot fratele, sau prietenul, sau aproapele e văzut de Scriptură în înţeles bun, 
ci câteodată cineva e şi frate şi străin, şi prieten şi duşman, şi apropiat şi 
dimpotrivă. Prin acestea înțelegem gândurile crescute în noi, a căror viaţă le este 
moarte, sau a căror moarte pricinuieşte viața noastră. lar înţelesul acesta 


conglăsuieşte cu cele spuse despre Aaron, înțelegând prin întâlnirea cu el, 
întâlnirea cu îngerul ajutător şi ocrotitor, care lucrează semnele împotriva 
egiptenilor. Acest înger e socotit, după cuviinţă, că e de mai înainte, întrucât firea 
îngerească şi netrupească a fost zidită înainte de firea noastră, dar e socotit frate 
pentru înrudirea acestei firi gândite cu mintea (inteligibile), cu partea spirituală a 
noastră. Dar, prin contrazicerea ce apare între întâlnirea bună cu Aaron şi faptul că 
acesta se face slujitor al izraeliţilor în făurirea idolilor, Scriptura ne arată că 
numirea de frate nu are întotdeauna acelaşi înţeles, ci ea poate fi folosită şi în 
înţelesul contrar. Alt frate este cel ce surpă pe tiranul egiptean şi altul, cel ce 
făureşte izraeliților idolul, chiar dacă numirea este aceeaşi pentru amândoi. 
împotriva unor astfel de fraţi scoate Moise sabia. Împotriva acestora porunceşte el 
celorlalți să se pornească, dându-și el însuşi sieşi aceeaşi lege. Nimicirea unui 
astfel de frate înseamnă nimicirea păcatului. Căci tot cel ce nimiceşte păcatul, sădit 
în sine prin sfatul celui potrivnic, omoară în sine pe cel ce vieţuia în sine prin 
păcat. 


Dar şi mai mult vom adeveri învăţătura aceasta dacă vom cuprinde în tâlcuirea 
noastră şi alte câteva amănunte ale acestei istorisiri. Căci s-a zis că, la porunca lui 
Aaron, izraeliţii au trebuit să-şi scoată cerceii, şi din materialul adunat de la ci s-a 
făcut idolul. Ce vom zice deci? Că Moise împodobește auzul izraeliților cu 
podoaba cercelului, adică cu legea, iar fratele cu nume mincinos scoate prin 
neascultare podoaba pusă în auz şi face din ea idol. 


De fapt, la prima intrare a păcatului în lume, sfatul dat oamenilor de a nu asculta 
porunca a pricinuit un fel de îndepărtare a cercelului, din ureche. Iar şarpele a fost 
socotit de primii oameni prieten şi apropiat, ca unul ce părea că-i sfătuieşte ceva 
folositor şi bun, îndemnându-i să lepede porunca dumnezeiască. Şi aceasta este 
scoaterea din ureche a cercelului poruncii. Deci cel ce ucide pe astfel de fraţi sau 
prieteni, sau apropiaţi, va auzi de la lege cuvântul acela pe care, spune istoria, l-au 
rostit cei ce au ucis pe unii ca aceştia: «V-aţi umplut astăzi mâinile voastre înaintea 
Domnului, fiecare întru fiul său şi întru fratele său, ca să se dea peste voi 
binecuvântare» (leş. 32, 29). 


Dar mi se pare potrivit să amintim şi despre cei ce, primind păcatul, l-au introdus 
în lume. Căci aflăm că tablele lucrate de Dumnezeu, în care era înscrisă legea 
dumnezeiască, căzând la pământ din mâinile lui Moise şi sfărâmându-se de 
împotrivirea aspră a pământului, Moise aduce iarăşi, dar nu pe aceleaşi, ci numai 
legea scrisă pe ele. Pentru că făurind table din materia de Jos, le înfăţişează puterii 
Celui ce săpase legea pe cele dintâi. Şi astfel cheamă din nou harul, aducând legea 
pe table de piatră, însuşi Dumnezeu întipărindu-Şi cuvintele pe piatră. 


Poate că în acestea vedem grija proniei dumnezeieşti faţă de noi. Căci dacă 
dumnezeiescul apostol spune adevărul, numind tablele «inimă», adică partea 
conducătoare a sufletului (şi spune fără îndoială adevărul cel ce cercetează prin 
Duhul adâncurile lui Dumnezeu), drept urmare putem afla că la început firea 
omenească era nesfărâmată şi nemuritoare, fiind făcută de mâinile dumnezeiești şi 
împodobită cu semnele nescrise ale legii; şi deci era sădită în chip firesc în noi 
voinţa conformă legii, de a respinge păcatul şi de a cinsti pe Dumnezeu. 


Dar după ce a răsunat în auz sunetul păcatului pe care Scriptura îl numeşte la 
început glasul şarpelui, iar istoria privitoare la table, glasul celor ce cântau îmbătaţi 
de vin, căzând la pământ, tablele acestea s-au sfărâmat. Dar adevăratul Legiuitor, al 
Cărui chip este Moise, a creat din nou Sieşi din pământul nostru tablele firii noastre 
70. Căci nu nunta I-a produs Lui trupul purtător de dumnezeire, ci Se face EI însuşi 
făuritor al trupului Său, pe care scrie degetul dumnezeiesc. Căci Duhul Sfânt a 
venit peste Fecioara Maria şi puterea Celui Prea înalt a umbrit-o. lar făcându-se 
aceasta, firea a avut iarăşi nesfărâmarea şi s-a făcut nemuritoare prin cele scrise în 
ea de degetul dumnezeiesc. lar degetul acesta este Duhul Sfânt, Care este numit 
adeseori de Scriptură deget. 


Apoi se săvârşeşte o astfel şi o atât de mare prefacere a lui Moise spre o stare mai 
înaltă, încât arătarea slavei sale nu poate fi privită de ochiul pământesc. Fără 
îndoială, cel căruia i se descoperă taina dumnezeiască a credinţei noastre cunoaşte 
cum se potriveşte înţelesul ei mai înalt cu istoria aceasta. Căci cel ce a îndreptat 
tabla sfărâmată a firii noastre căzute (înţelegem, desigur, prin cele spuse, pe Cel ce 
a vindecat rănile noastre, sau a adus iarăşi tabla zdrobită a firii noastre la starea de 
la început, înfrumuseţată, cum s-a spus, de degetul dumnezeiesc, nu mai poate fi 
văzut de privirile celor nevrednici, făcându-se prin covârşirea slavei de neapropiat 
celor ce-L privesc. Şi într-adevăr, când va veni (cum zice Evanghelia), întru slava 
Sa şi toţi îngerii împreună cu EI, de abia Se va face încăput şi văzut de cei drepţi. 
Iar necredinciosul şi ereticul iudaizant vor fi nepărtaşi de vederea Lui, cum spune 


” Primele table aduse de Moise, cioplite de Dumnezeu, reprezintă inima creată la început de 
Dumnezeu. Ea a fost sfărâmată de păcatul strămoșesc. Tablele de al doilea, aduse de Moise, nu 
mai sunt cioplite de Dumnezeu, ci de Hristos ca om, pe care Moise Îl reprezintă (leş., 34, 1). 
Este inimă cea nouă, sau înnoită pe care Şi-a dat-o Hristos ca om, luând-o din pământul firii 
noastre, dar cioplind-o cu puterea Sa dumnezeiască. În fond sunt cioplite şi aceste table tot de 
Dumnezeu, dar în calitatea Lui de om, adică prin întruparea Lui. Dar Hristos ca om oferă firea 
noastră asumată de EI Lui însuşi ca Dumnezeu, sau lui Dumnezeu- Tatăl, ca să-Și înscrie din nou 
legea Lui în ea. Aceste table de al doilea, sau firea omenească refăcută în Hristos, nu se mai 
sfărâmă, în El rămâne veşnic înnoită sau cu poruncile lui Dumnezeu înscrise şi înfăptuite de ea. 
Deci nu se mai şterge legea scrisă în ea de degetul dumnezeiesc, sau de Duhul Sfânt. 


Isaia: «Să piară deci necredinciosul, ca să nu vadă slava Domnului» (Is. 26, 10). 
Dar ne-am oprit la acestea, urmând firul celor mai înainte cercetate în tâlcuirea 
duhovnicească a acestui loc. 


Să ne întoarcem acum la cele ce ne stau în faţă. Cum deci cel de care mărturiseşte 
Scriptura limpede de atâtea ori că a văzut pe Dumnezeu (când zice: «Faţă către 
față», ca şi când cineva ar vorbi cu prietenul său), ajungând aci, ca şi când nu s-ar 
fi împărtăşit din cele ce, după mărturia Scripturii, s-a împărtăşit, cere lui 
Dumnezeu să i Se arate, ca şi cum Cel mereu văzut de el nu I S-ar fi arătat ? Şi 
glasul de sus răspunde acum dorinţei celui ce cere şi nu respinge să-i facă lui acest 
adaos. Dar îl întristează iarăşi, spunându-i că ceea ce cere el nu poate încăpea în 
viaţa oamenilor. Dar ştim că este un loc lângă Sine, cum zice Dumnezeu însuşi, şi 
pe locul acela, o stâncă şi în stâncă, o deschizătură în care poruncește lui Moise să 
stea. Apoi Dumnezeu va acoperi cu mâna Sa gura acestei deschizături până ce EI 
va trece pe din afara ei, chemând pe Moise să-l vadă spatele (leş. 33, 21-22). Şi aşa 
a văzut Moise pe Cel căutat, odată ce cuvântul lui Dumnezeu i-a făcut făgăduinţa 
Lui nemincinoasă. 


Dacă ia cineva acestea după literă, nu numai că înţelesul lor rămâne nelămurit celor 
care-l caută, dar nici măcar nu e curăţit de o înţelegere necuvenită a lui Dumnezeu. 
Fiindcă numai la cele ce au chip se poate vorbi de faţă sau de spate. Dar orice chip 
mărgineşte un trup. Deci cel ce cugetă un chip la Dumnezeu nu va socoti că El e 
liber de o natură trupească. Însă orice corp este, fără îndoială, compus şi ceea ce 
este compus îşi are fiinţa alcătuită din îmbinarea unor elemente deosebite. lar ceea 
ce este compus nu va spune nimeni că este de nedesfăcut. lar ceea ce se poate 
desface, nu poate fi nestricăcios, fiindcă stricarea este desfacerea compusului "|. 


1 65. 1 se recunoaşte lui Dumnezeu însuşirea simplităţii, în sensul că El nu este compus. lar 
datorită simplităţii, este de nedesfăcut şi deci nestricăcios, incoruptibil. Căci orice corupere sau 
alterare este o desfacere în elementele componente, o desfacere în progres. Simplitatea lui 
Dumnezeu înseamnă deci o unitate desăvârşită a fiinţei Lui, nesupusă nici unei coruperi, nici 
unui proces de desfacere. O forţă a unităţii menţine şi pe cele compuse în unitate, atât timp cât 
durează, căci simpla alăturare a elementelor lor componente nu le-ar putea constitui ca 
întreguri. Această unitate face elementele lor complementare. Dar forţa acestei unităţi dintre ele 
nu durează prea mult. Însă o anumită forță a unităţii tot rămâne între elementele care au 
compus anumite întreguri, căci numai ea poate să le mâne la formarea altor întreguri. Mai ales, 
persistă o unitate între componentele cosmosului. Căci numai aceasta explică persistenţa lui ca 
un întreg. Dar această forţă, care ţine legate toate în acelaşi cosmos, implică în ea forțe 
ramificate, mobile, care se combină în alte şi alte unităţi ca părţi ale cosmosului întreg. Unitatea 
aceasta generală străbate prin toate elementele cosmosului, dirijând forțele ramificate spre 
unificări provizorii, în varietate continuă. Forţa aceasta a unităţii generale nu-şi poate avea 
obârşia şi suportul de susţinere decăt în forța unei unităţi supreme desăvârşite, căci altfel ce-ar 


Dacă, deci, înţelege cineva «spatele lui Dumnezeu» după literă, e condus la această 
nebunie în chip necesar de înlănţuirea firească a cugetării. Pentru că partea dinainte 
şi spatele ţin numai decât de un chip, iar chipul o propriu trupului. lar acesta 
putându-se desface se poate desface prin însăşi firea lui. Căci tot ce este compus se 
poate desface. Iar ceea ce se poate desface nu poate să fie nestricăcios. Deci cel ce 
slujeşte literei, pe temeiul unei cugetări ce se desfăşoară ca în lanţ, va socoti 
stricăciunea ca aparţinând lui Dumnezeu. Dar Dumnezeu este nestricăcios şi 
netrupesc. Dar atunci, care e înţelesul potrivit al celor scrise, în afară de cel după 
literă ? Şi dacă partea aceasta a celor scrise în cuvântul Scripturii ne sileşte să 
găsim un alt înţeles, se cade, fără îndoială, să înţelegem în acelaşi fel întreaga 
istorie. Căci înţelesul pe care îl găsim într-o parte, trebuie să-l vedem în întreg. 


Aşadar şi locul de lângă Dumnezeu şi stânca din acel loc şi încăperea din stâncă 
numită deschizătură şi intrarea lui Moise în ea şi acoperirea gurii ei de către mâna 
dumnezeiască, şi trecerea şi chemarea lui Dumnezeu şi apoi vederea spatelui Lui 
va fi potrivit să fie cugetate prin ridicarea la un plan mai înalt. 


împiedica cosmosul de a se desface complet odată cu elementele diferitelor unităţi compuse, sau 
să țină piept acestei tendinţe de desfacere a lor şi să le readucă în alte unităţi ? O unitate sau o 
simplitate superioară cosmosului menţine unitatea lui, dar o lasă să se adapteze unei lumi care, 
odată cu unitatea ei şi cu permanenţa anumitor forme de combinaţie, manifestă şi o schimbare în 
această unitate şi în individuaţiunile unor forme (specii) durabile de compoziţie. În orice caz, în 
lume, oricât s-ar menţine ea ca întreg într-un fel de identitate cu sine însăşi, este o stricare, o 
corupere continuă. lar o unitate individuală, care s-a stricat odată sau a pornit spre stricare, nu 
se mai poate reface. Menţinerea lumii nu e o menţinere care să se extindă şi asupra 
individuaţiunilor ei. lar conştiinţele existente în ea sunt proprii unor individuaţiuni. Deci 
menținerea lumii în identitatea ei e o menţinere de care nu sunt satisfăcute tocmai formele cele 
mal înalte de existenţă din ea, sau singurele forme în care lumea îşi arată un sens: conştiinţele 
umane. Pe lângă aceea constatăm în conştiinţa umană, sau în subiectul uman conştient, o 
unitate superioară tuturor unităţilor compuse din lume: e unitatea simplă, necompusă, cu toată 
varietatea simţirilor, a cugetărilor, a ron ținuturilor ei. E o unitate a spiritului. Numai spiritul 
poate fi cu adevărat simplu. Numai el poate vedea şi unitatea relativă a lumii materiale, sau îi 
poate da acesteia o unitate în el însuşi. O unitate de felul acestei unităţi spirituale, dar existentă 
prin sine şi infinit mai puternică, trebuie să fie aceea care menţine şi o relativă unitate In lume şi 
care a creat şi spiritele necompuse legate de trupuri. Unitatea aceea supremă nu poate fi legată 
de un trup compus, care prin descompunerea lui aduce suferință sufletului simplu. Numai 
puterea ei mai presus de fire va putea da şi lumii şi omului o unitate incoruptibilă în viaţa 
viitoare, prin sălăşluirea în ei. 


Care este deci înţelesul acestora ? Aşa precum corpurile ce tind în jos, dacă 
pornesc la vale, chiar dacă nimeni nu le mai împinge după prima mişcare, se 
avânta prin ele însele într-o mişcare şi mai repezită în Jos, atâta vreme cât rămân cu 
chipul înclinat şi supus acestei porniri, neaflându-se nimic care, prin împotrivire, să 
oprească pornirea lor, tot aşa, dar dimpotrivă, sufletul eliberat de împătimirea sa 
pământească se avânta uşor şi repede în mişcarea către cele de sus, ridicându-se de 
la cele de jos, spre înălţime. Şi nefiind nimic care să-i oprească de sus pornirea 
(pentru că firea binelui este atrăgătoare pentru cele ce privesc spre el), sufletul se 
ridică mereu mai sus de la sine, întinzându-se împreună cu dorința după cele 
cereşti spre cele dinainte, cum zice apostolul (Filip., 3, 14), continuând zborul spre 
ceea ce e mai sus. Căci, dorind ca prin cele ajunse să nu piardă înălțimea văzută 
mai sus, e purtat neîncetat de pornirea spre cele de sus, reînnoind mereu prin cele 
dobândite tăria zborului. Fiindcă lucrarea prin virtute îşi hrăneşte puterea prin 
osteneală, neslăbindu-şi tăria prin lucrare, ci sporind-o. 


Pentru aceasta zice că şi marele Moise, urcând mereu, nu se opreşte niciodată din 
Urcuş, nici nu-şi pune vreun hotar sieşi în mişcarea spre înălțime, ci, odată ce a pus 
piciorul pe scara care se sprijină de Dumnezeu, cum spune Iacov, păşeşte pururea 
spre treapta de deasupra şi nu încetează niciodată să se înalțe, prin aceea că mereu 
descoperă ceva deasupra treptei atinse în urcuşul spre înălțime. 

—  Respinge mincinoasa înrudire cu împărăteasa egiptenilor. 

— Se face apărător al evreului. 

— Se mută la viețuirea în pustie, pe care nu o tulbură viaţa omenească. 

— Paşte în sine turma vieţuitoarelor blânde. 

— Vede strălucirea luminii. 

— Îşi face neîngreuiat urcuşul spre lumină prin scoaterea încălțămintei, 

— scoate la libertate pe cei înrudiţi şi de un neam cu el. 

— Vede înecat pe vrăjmaşul ce se aruncă în valuri. 

— E călăuzit de nor, potoleşte setea prin piatră, plugăreşte pâinea din cer. 

—  Nimiceşte apoi pe cei de alt neam prin întinderea mâinilor. 

— Aude glasul trâmbiţei. 

— Intră în negură. 

—  Pătrunde în cele nepătrunse ale cortului nefăcut de mână. 

— Află tainele dumnezeieştii preoţii. 

—  Nimiceşte idolul, 

— îmblânzeşte pe Dumnezeu, 

— aduce din nou legea sfărâmată de păcatul iudeilor. 

— Străluceşte de slavă. 


Dar ridicat prin astfel de înălțări, arde încă de dorinţă şi e flămând de şi mai mult. 
Și însetează încă de cele cu care se adăpa pururea cât putea. Şi, ca şi când nu s-ar fi 
împărtăşit încă, se roagă să dobândească, cerând lui Dumnezeu să i Se arate, nu cât 
poate să vadă, ci cât este Acela. 


lar mie mi se pare că aceasta o pătimeşte printr-o simţire de dragoste a sufletului 
simţitor faţă de Cel prin fire bun, suflet pe care nădejdea îl atrage pururea de la 
binele atins, la binele văzut mai sus, aprinzându-i, prin ceea ce a dobândit, dorința 
spre ceea ce e ascuns. De aceea fierbintele îndrăgostit de Cel frumos, bucurându-se 
de Cel ce Se arată mereu mai sus, ca de un chip al Celui dorit, doreşte să se 
împărtăşească de însăşi faţa arhetipului (modelului) 77. Căci aceasta o voieşte 
rugămintea îndrăzneață a dorinţei ce trece peste toate hotarele: să se bucure de Cel 
frumos nu prin oglinzi şi chipuri, ci faţă către faţă. 


Iar glasul dumnezeiesc îi dă ceea ce cere prin cele ce nu-i dă, arătându-i prin puţine 
cuvinte un adânc nemăsurat de înţelesuri. Căci marea dărnicie a lui Dumnezeu a 
binevoit să împlineastă dorinţa lui, dar nu I-a făgăduit vreo încetare şi săturare a 
dorinţei 77. Pentru că nu S-ar arăta slujitorului pe Sine însuşi, dacă ceea ce se vede 
din EI ar fi de aşa fel, că ar face să înceteze dorinţa celui ce vede. Căci a vedea pe 
Dumnezeu cu adevărat stă în aceea că cel ce priveşte spre EI nu ajunge niciodată la 
sfârşitul dorinţei de a-L vedea”. Fiindcă spune : «Nu vei putea vedea faţa Mea, că 

cunoaşterea Lui, într-un chip sau în altul superior, căci chiar lumina virtuţilor mereu mai înalte 
din el, sau starea lui mereu mai înduhovnicită, se arată prin ele numai ca prin nişte chipuri 
mereu mai înalte ale lui Hristos. Cel ce urcă prin aceste virtuţi se bucură de ele ca chipuri ale 
lui Hristos, dar el doreşte să vadă arătarea sau faţa Lui descoperită. 

” Dumnezeu îi dă lui Moise, care îl roagă să-i arate faţa Lui însuşi, ceea ce cere, prin faptul că 
refuză să-i dea. Adică tocmai întrucât nu-i dă vederea feţei, îi dă să-L cunoască ca ceea ce este 
EI: ca Cel cu neputinţă de văzut, ca Cel ce nu are o faţă mărginită, definită. Dacă s-ar arăta ca 
având o faţă definită, mărginită, Moise sau cel ce a urcat atât de sus ca el, s-ar opri la aceasta şi 
n-ar urca şi mai sus. lar aceasta ar însemna că pentru el Dumnezeu nu e infinit, nu e Cel a cărui 
cunoaştere nu are hotar, şi ar ajunge la o saturare, la o încetare a dorinţei lui de a se ridica şi 
mai Sus. De aceea, Dumnezeu nu-i promite vreo oprire şi saturare a dorinţei de a-L vedea. E 
străveziu că Sfântul Grigorie combate ori teoria platonic-origenistă despre ajungerea sufletului 
la o oprire sau la o saturare a dorinței de a vedea pe Dumnezeu în viaţa viitoare, fapt care îl va 
face să dorească o nouă coborâre în trup. 

”* Acelaşi paradox al cunoaşterii de Dumnezeu, exprimat astfel: a vedea pe Dumnezeu constă în 
a nu ajunge la sfârşitul dorinței de a vedea şi mai mult din El; a vedea pe Dumnezeu, este a 
vedea nemărginirea Lui, care nu poate fi cuprinsă niciodată ba, mai bine zis, a trăi această 
nemărginire. Dar această vedere (Contemplare), care nu se satură niciodată de a vedea şi a trăi 
şi mai mult nemărginirea lui Dumnezeu, nu înseamnă o nevedere a lui Dumnezeu Cel 
nemărginit, sau o încremenire în aceeaşi conştiinţă a neputinței de a cuprinde pe Dumnezeu; nu 


nu va vedea vreun om faţa Mea şi să fie viu» (leş., 28, 20). Aceasta nu pentru că 
cuvântul (Scriptura) l-ar arăta pe Dumnezeu cauza morţii celor ce-L văd (căci cum 
s-ar face faţa vieţii vreodată cauză a morţii celor ce se apropie de ea?), ci fiindcă 
Dumnezeu, fiind prin fire de viaţă făcător, iar semnul firii dumnezeieşti fiind acela 
că întrece orice cunoaştere, cel ce socoteşte că Dumnezeu este ceva din cele ce se 
cunosc, întrucât s-a abătut de la Cel ce este spre ceea ce i se pare închipuire 
cunoscătoare că este, nu mai are viață. Căci udevârata viaţă este Cel ce este cu 
adevărat. lar Acesta rămâne neapropiat cunoaşterii. Dacă deci firea de viaţă 
făcătoare e mai presus de cunoaştere, ceea ce se cuprinde, fără îndoială, nu este 
viaţă. lar ceea ce nu este viaţă nu are o fire în stare să se facă dătătoare de viaţă. 
Deci nici nu împlineşte dorinţa lui Moise prin cele prin care dorinţa lui rămâne 
neîmplinită ?. 


Astfel, din cele spuse învăţăm că Dumnezeu este după firea Sa nehotărnicit, 
nelnchis de vreo margine. Căci dacă ar socoti cineva pe Dumnezeu ca având vreo 
margine, ar fi numaidecât de trebuinţă să cugete împreună cu marginea şi ceea ce e 
dincolo de ea 7. Căci ceea ce este mărginit sfârşeşte numaidecât în ceva, aşa cum 


înseamnă o orăas „pur şi simplu. Ci vederea necuprinderii lui Dumnezeu este în acelaşi 
timp o mişcare continuă la un grad mai mare de vedere şi de trăire a necuprinderii Lui. Deci ea 
nu este o simplă teologie negativă, resemnată la aceeaşi conştiinţă a necunoaşterii totale a unui 
Dumnezeu în afara oricărei experiențe a Lui. Vederea sau experienţa necuprinderii lui 
Dumnezeu e în acelaşi timp o însetare de a vedea sau a cuprinde şi mai mult din ea. Sfântul 
Simeon Noul Teolog a exprimat această experienţă paradoxală astfel: «Când beau, totodată 
însetez... Sunt mereu însetat, deşi în gura mea e mereu apa ce curge şi ea se revarsă în pâraie. 
Dar când văd oceanul, mi se pare că nu beau deloc, pentru că doresc să am tot, deşi am din 
belşug toată apa în gura mea» (Hymne XXIII, în Hymnes, Sources Ohretiennes, nr. 170, p. 211). 
Nic. Cusanus spune: «În cunoaşterea de Dumnezeu cel infinit transcenderea nu are sfârşit. Cu 
cât e cineva mai ştiutor, cu atât se ştie mai neştiutor» (Karl Jaspers, Nik. Cu-sanw, Munchen, 
Piper, 1904, p. 26 şi 31). 

* «Nu va vedea fața Mea, rămânând viu», are înțelesul că cel ce socoteşte că vede fața lui 
Dumnezeu nu mai este viu, căci nu mai este în comunicare cu Cel ce este, din Care vine viaţa şi 
în cel ce stă în comunicare cu El. Dumnezeu nu împlineşte dorinţa lui Moise de a-l lăsa să 
considere ca faţă a Lui ceva ce poate fi văzut ca un chip definit, care nu este de fapt fața Lui, ci 
este un idol. Căci prin aceasta nu i-ar împlini în realitate dorinţa. Ci i-o împlineşte tocmai 
întrucât îl ţine în conştiinţa că trebuie să urce tot mai sus, la nesfârşit, pe calea cunoaşterii lui 
Dumnezeu. 

* ]deea că odată cu marginea unui lucru trebuie să cugetăm numaidecât şi că dincolo de 
marginea lui este un alt lucru, a dezvoltat-o Simon Frank în Connaissance et etre, urmând lui 
Nicolaus Ousanus. Dar nu a tras concluzia pe care a tras-o Sfântul Grigorie de Nyssa, că, 
cugetându-L fără o margine pe Dumnezeu, ne dăm seama că dincolo de El nu mai e nimic. 
Desigur deosebit de Dumnezeu mai sunt şi alte lucruri. Dar dacă Dumnezeu nu are margini, 
rezultă că aceste alte lucruri sunt cuprinse în oarecare fel de El. Dar ca ele să nu reprezinte 


marginea celor de pe uscat este aerul şi a celor din apă, apa. Deci, precum peştele 
este înconjurat la toate marginile lui de apă, iar pasărea, de aer, iar la mijloc, între 
peşte şi apă sau între pasăre şi aer, este suprafaţa cea mai din afară care înconjoară 
fie pasărea, fie peştele, după care urmează apa sau aerul, la fel ar fi de trebuinţă, 
dacă Dumnezeu ar fi gândit între margini, să fie înconjurat de ceva de o fire 
străină. lar înlănţuirea judecății cere ca ceea ce înconjoară să fie mai larg decât 
ceea ce este înconjurat. 


Dar Dumnezeu este mărturisit ca binele prin fire, iar ce este de altă natură decât 
binele, numaidecât va fi altceva decât binele. lar ceea ce este în afara binelui se 
cuprinde în firea răului. Apoi s-a arătat că învelitul este mai larg decât conţinutul. 
Reiese deci numaidecât că cei ce socotesc pe Dumnezeu ca având o margine 
trebuie să primească şi gândul că este cuprins de rău. lar dacă orice conţinut e mai 
mic decât învelişul, urmează că ceea ce e mai mare stăpâneşte peste ceea ce este 
mai mic. Deci cel ce închide pe Dumnezeu între margini, pune binele sub 
stăpânirea a ceea ce este potrivnic '5. Dar aceasta este o nebunie. Aşadar nu se va 


nişte realităţi care îl mărginesc şi totuşi să existe în EL, fără să fie identice cu EI, trebuie să fie 
create şi susținute de EL, dar nu şi invers. 

” Un alt argument că Dumnezeu e nemărginit dacă Dumnezeu e Binele prin fire, atunci ceea ce 
L-ar mărgini cu adevărat ar trebui să fie de altă fire. Dar de altă fire nu e decât ceea ce nu e 
bun, adică ceea ce e rău. Aceasta ar însemna că există din veci răul, care mărgineşte pe 
Dumnezeu ca Binele prin fire. Dar răul mu poate avea o existenţă prin sine, căci însăşi existenţa 
ce ar avea-o ar fi un bine. Sau existența nu s-ar mai identifica cu Dumnezeu. Răul însă nu e 
decât un parazit ce roade din fiinţă, din existenţă. Dar din existența incoruptibilă a lui 
Dumnezeu nu poate roade. El roade numai din existenţa care nu e subzistentă prin ea, care deci 
se poate corupe, adică din existenţa creată. Ca atare, el apare după apariţia creaturii şi e 
tolerat de Dumnezeu, nu pentru că existenţa creată nu poate fiinţa decât având acest parazit în 
ea, ci pentru că îl primeşte prin libertatea ei, adică pentru că se hotărăşte în mod liber să-şi țină 
existența în comunicarea nedeplină cu Dumnezeu, izvorul existenţei. Ca atare, răul nu e cu totul 
în afara puterii lui Dumnezeu, dar Dumnezeu îl tolerează, pentru că tolerează libertatea 
creaturii. Căci o creatură fără libertate n-ar fi propriu-zis nici bună, nici corespunzătoare 
puterii lui Dumnezeu ca persoană, pentru că ar fi cu o gravă lipsă în ea. O creatură fără 
libertate, cum e cea a obiectelor, e adusă şi susținută în existență de Dumnezeu, numai ca mijloc 
de manifestare a relaţiei iubitoare diintre făpturile conştiente şi libere. O lume fără persoane 
libere nu ar mal fi o lume creată de un Dumnezeu liber, ci o lume emanată în sens panteist tlintr- 
o esenţă neliberă, lipsită de sens. 

* Dacă Dumnezeu este Binele, ceea ce este în afara Lui e răul, sau numai răul. lar dacă 
Dumnezeu este înconjurat din toate părțile de un rău decât care nu este mai tare, atunci răul e 
mai extins decât Dumnezeu şi Dumnezeu nu are unde Se extinde. lar cum binele e prin firea lui 
extensiv, un bine neextensiv sau neputincios să se extindă nu este un bine deplin. Astfel un 
Dumnezeu hotărnicit este lipsit şi în acest sens de însuşirile unui adevărat Dumnezeu. Lucrurile 
acestea se pot spune şi despre o lume care e considerată ea însăşi dumnezeu (în sens panteist), 
dar care e amestecată cu răul. În ea niciodată binele nu poate învinge, ci, dimpotrivă, răul face 


cugeta vreo înconjurare a firii nevăzute. lar ceea ce este neînconjurat nu are o fire 
ce poate fi cuprinsă, ci toată dorinţa către bine, atrasă de urcuşul spre ea, se întinde 
pururea împreună cu drumul ce duce spre ea. Şi în aceasta constă a vedea cu 
adevărat pe Dumnezeu: în a nu afla niciodată o saturare a dorinţei de a-L afla. 
Totdeauna privitorul, prin cele ce le poate vedea, trebuie să ardă de dorinţa de a 
vedea şi mai mult. Astfel nici un hotar nu ar putea să oprească înaintarea în urcuşul 
spre Dumnezeu, prin faptul că, pe de o parte, nu se află nici o margine a binelui şi 
pe de alta, prin nici o săturare nu se taie sporirea dorinţei spre bine ?. 


Dar ce este locul acela gândit lângă Dumnezeu? Şi ce este piatra? Și ce 
înseamnă încăperea din piatră ? Şi ce înseamnă mâna lui Dumnezeu, care 
acoperă gura acelei scobituri din stâncă? Apoi, ce este trecerea lui Dumnezeu? 
Şi ce înseamnă «spatele Lui», pe care a făgăduit Dumnezeu să-l arate lui Moise, 
care-i ceruse să-i arate faţa? Căci trebuie ca fiecare din acestea să fie numaidecât 
ceva mare şi vrednic de marea dărnicie a lui Dumnezeu, pentru ca făgăduinţa 
aceasta a lui Dumnezeu să fie crezută că a fost mai mare şi mai înaltă decât toate 
celelalte vederi ale lui Dumnezeu, care s-au împărtăşit mai înainte marelui slujitor. 
Cum ar putea deci înţelege cineva, din cele spuse, înălțimea la care doreşte să urce, 


ca niciodată să nu se împlinească un sens în ea. Dacă această lume este infinită, iar răul este 
amestecat pretutindeni în ea, ea este un infinit cu dublu aspect, al binelui şi al răului sau un 
infinit, în care binele este finit, iar răul nimiceşte curând orice rod al binelui (orice fiinţă 
înzestrată cu conştiinţă). Sau dacă se socoteşte că şi răul este limitat de bine, cum se poate să 
rezulte un infinit din două realităţi finite ? În orice caz, într-o Iume socotită dumnezeu, în care 
răul nimiceşte tot ce produce binele mai corespunzător lui (persoanele conştiente), răul e mai 
tare decât binele. Aceasta ar putua îndemna pe unii să spună că binele nu face parte din 
categoriile existenţei, că existența e indiferentă în raport cu binele. Dar aceasta umple iarăşi de 
un nonsens existența. 

? Chiar în faptul că niciodată dorința noastră nu ajunge la o saturare de bine, se urată că 
trebuie să existe undeva un bine realizat din veci în nemărginirea lui, şi că el trebuie să exercite 
o atracție asupra fiinţei noastre, deci că aceasta trebuie să fie creată de el şi pentru el. Numai 
tendinţa spre bine dă existenţei noastre un sens. Dar ființa noastră nu poate face parte din acel 
bine infinit, pentru că în acest caz şi ea ar avea în sine binele în gradul infinit, nemaisimţind o 
trebuinţă Să înainteze spre şi mal mult bine. Și cum binele din noi, pe măsură ce-l] realizăm într- 
o mai mare măsură, e pe de altă parte mai expansiv şi mai atractiv în raport cu alte fiinţe, fără 
ca această expansiune şi atracție să exercite vreo silă asupra lor, ci făcându-le să i se deschidă 
în mod liber şi să tindă în mod liber spre fiinţa care îşi întinde binele spre ele, Binele nemărginit 
trebuie să fie şi el expansiv şi atractiv faţă de fiinţele conştiente, mărginite, într-un mod absolut, 
dar fără să exercite vreo silă asupra lor. Caracterul absolut al atracției lui se vede în faptul că 
ființa conştientă creată nu poate să nu tindă spre bine, chiar dacă alege liber forma de bine spre 
care tinde şi chiar dacă se poate înşela asupra binelui pe care-l alege, socotind drept bine ceea 
ce nu e bine. Categoria binelui domină în mod absolut ființa creată conştientă, ceea ce 
dovedeşle că binele e legat prin fire de existenţă. 


după atâtea trepte, Moise şi cel care voieşte să ajute spre tot binele pe cei ce iubesc 
pe Dumnezeu, uşurându-le, prin călăuzire, urcuşul spre El ? «lată, zice, loc la 
Mine». Înţelesul se potriveşte cu cele înfăţişate mai înainte. Căci zicând «loc», nu a 
închis ceea ce a spus între nişte margini (pentru că nu are măsură ceea ce este fără 
cantitate), ci prin folosirea unui chip scris împrejur şi măsurat, conduce pe 
ascultător spre ceea ce este nesfârşit şi nehotărnicit. Şi mie mi se pare că Scriptura 
vrea să înfățişeze un astfel de înţeles, deoarece dorinţa ta e îndreptată spre ceea ce 
este înainte şi spre care nu te saturi niciodată să alergi, căci nu cunoşti vreo 
săturare de bine, ci dorinţa priveşte mereu spre mai mult. «Locul de lângă Mine» 
este atât de larg că cel ce a pătruns în el nu ajunge niciodată la capătul lui. 


Iar alergarea este, în alt înţeles, stare. Căci «te voi aşeza (te voi statornici), zice, pe 
stâncă». Dar acesta este lucrul cel mai minunat dintre toate: că acelaşi lucru este şi 
stare şi mişcare. Pentru că cel ce urcă, fără îndoială, nu stă şi cel ce stă nu urcă. Dar 
aici, a sta înseamnă a urca. lar aceasta înseamnă că, cu cât cineva rămâne mai 
întărit şi mai neclintit în bine, cu atât străbate mai mult drumul virtuţii. Căci cel 
nestatornic lunecă în temelia gândurilor sale, având nesigură starea lui în bine, 
purtat fiind de valuri încoace şi încolo, cum zice apostolul; şi îndoindu-se şi 
schimbându-se în părerile sale despre lucruri, nu va putea înainta niciodată spre 
înălțimea virtuţii %. Aceştia sunt asemenea celor ce, urcând prin nisip, chiar dacă 


% Adevărata înaintare în bine are loc numai prin statornicirea în binele adevărat. În binele care 
pare numai bine fără să fie, nu poate avea loc o statornicire, ci acest bine amăgitor produce 
mereu 0 trecere a persoanei create conştiente, de la un lucru părut bun, la altul părut bun, 
pentru că nici unul nu are în el infinitatea. lar prin lipsa acestei statornicia, fiinţa creată 
conştientă dovedeşte că nu înaintează în binele adevărat. Căci, binele adevărat fiind infinit, 
numai cel ce rămâne în el înaintează la infinit, desăvârşindu-se cu adevărat la nesfârşit. Binele 
fiind o adâncime sau o înălțime fără sfârşit, numai ridicându-ne sau adâncindu-ne mereu In el 
ajungem mereu la alte şi alte trepte ale lui. Cine se mişcă în cele de la suprafaţă, întrucât 
acestea sunt mărginite, simte nevoia să treacă mereu de la una unu 1 altaa, neadâncindu-se în 
nimic. Acela nu se găseşte nici pe sine. Căci sinea proprie e aceea care se adânceşte în infinit. 
Cine nu-şi găseşte identitatea sa, statornică privind în esența sa, nu rămâne identic cu sine. E 
într-o continuă schimbare la suprafaţă, într-o înstrăinare de sinea sa originală, într-o risipire în 
obiectele care sunt lipsite de originalitate, într-o continuă uitare de sine. E purtat de pornirile 
pătimaşe care apar la suprafața fiinţei sale ca nişte valuri ce apar la suprafaţa mării, mişcate de 
vânturile din afară. «Noul» acesta schimbat continuu ține numai puţine clipe. Setea după un 
continuu nou în acest sens e o fugă de sinea proprie, e o fugă în gol, în monotonie, un semn al 
ne-ancorării în sinea proprie, al necunoaşterii ei. Nestatornicindu-se în nimic, nu înţelege nimic 
cum trebuie, în esenţa sa. Trebuie să rămânem statornici pe stâncă, în ceea ce nu trece, în ceea 
ce e înrădăcinat în adâncul infinit statornic, ca să înaintăm în adâncul nostru însuşi, înaintând 
în adâncul fără fund în care suntem înrădăcinaţi, deci devenind şi rămânând tot mai identici cu 
noi înşine. Căci adâncul nostru este înrădăcinat şi se poate adânci în existența nesfârşită, 
subzistentă prin ea însăşi. Și numai rămânând în aceasta, rămânem în noi, sau vice-versa. lar 


încearcă să meargă cu paşi mari trudesc în zadar, păşirea lor alunecând mereu în 
jos împreună cu nisipul, încât ei se mişcă, dar mişcarea lor nu le aduce nici o 
înaintare. Dar dacă cineva, precum spune psalmistul, şi-a tras picioarele din 
adâncul curgător şi le-a sprijinit pe piatră (iar piatra este Hristos, virtutea desăvir- 
şită), cu cât se întăreşte mai mult în bine şi se face mai neclintit, cum sfătuieşte 
Pavel, cu atât străbate mai repede drumul, folosindu-se de statornicia lui ca de o 
piatră şi înaripându-şi mişcarea pentru calea suitoare prin neclintirea în bine. 


Deci, Cel ce i-a arătat lui Moise «locul» îl porneşte la drum. lar făgăduindu-i 
statornicirea pe piatră, îi arată modul acelei alergări dumnezeieşti. Încăperea din 
stâncă, pe care Scriptura o numeşte deschizătură, bine a tâlcuit-o apostolul prin 
cuvintele sale, spunând că celor ce li s-a desfăcut cortul pământesc le este rânduită 
prin nădejde casa cerească nefăcută de mână (II Cor., 5, 18). 


Cu adevărat, cel ce a isprăvit alergarea, cum zice apostolul, în stadionul acela 
întins şi larg, pe care cuvântul dumnezeiesc îl numeşte «loc», şi a păzit credinţa, 
sau cum spune chipul, şi-a sprijinit picioarele pe stâncă, acela va fi împodobit cu 
cununa dreptăţii de către mâna Conducătorului luptei. lar această slavă e numită de 
Scriptură în chip felurit. Aici, e numită încăpere în stâncă, în alte locuri, desfătarea 
Raiului, cort veşnic, locaş la Tatăl, sânul Patriarhului, ţara celor vii, apa odihnei, 
Ierusalimul cel de sus, Împărăţia Cerurilor, răsplata celor chemaţi, cununa 
harurilor, cununa desfătărilor, cununa frumuseţii şi turn întărit, ospăţul bucuriei, 
împreună şedere cu Dumnezeu, scaun al judecății, loc vestit, cort tainic. 


Acelaşi înţeles vom spune că-l are şi intrarea lui Moise în stâncă. Dat fiind că prin 
piatră a fost înţeles de Pavel, Hristos şi toată nădejdea bunătăţilor se crede că este 
în Hristos, în care am Înviat şi sunt toate vistieriile celor bune, cel ce a ajuns într- 
un bine oarecare se află numaidecât în Hristos, Care cuprinde tot binele. Iar cel ce 
a ajuns până la aceasta şi este acoperit de mâna lui Dumnezeu, precum a făgăduit 
Scriptura, (lar mâna lui Dumnezeu este puterea făcătoare a tuturor, adică Cel Unul 
Născut prin Care toate s-au făcut, Care e şi loc al celor ce aleargă spre EI şi calea 
alergării, după cum EI însuşi spune, făcându-Se şi stâncă celor neclintiți şi cale 
celor se se odihnesc), va auzi pe Cel ce l-a chemat şi va merge pe urmele Lui, 
adică va umbla pe urmele Domnului Dumnezeu, precum porunceşte legea. 


statornicirea şi înaintarea în bine, care e una cu existența de la temelia noastră, se face prin 
virtute. 


Chemarea aceasta auzind-o şi marele David, îi spune celui ce locuieşte întru 
ajutorul Celui Prea Înalt: «EI te va acoperi cu umerii Lui» (Ps. 90, 4), ceea ce 
înseamnă că te vei afla pe umerii lui Dumnezeu, pentru că umerii sunt în spate. lar 
despre sine însuşi zice: «Lipitu-s-a sufletul meu de Tine şi dreapta Ta m-a 
sprijinit» (Ps. 62, 8). Vezi cum se potriveşte psalmul cu istorisirea ? Căci precum, 
după spusa psalmistului, celui lipsit de Dumnezeu îi este de ajutor dreapta Lui, aşa 
şi în istorisire, mâna lui Dumnezeu se atinge de cel ce aşteaptă glasul dumnezeiesc 
stând pe piatră şi se roagă să-l urmeze Lui. 


Dar şi Domnul, Care a grăit atunci lui Moise, după ce S-a făcut EI însuşi plinitorul 
legii Sale, le spune ucenicilor Săi la fel, dezvăluind înţelesul celor spuse odinioară 
prin ghicitură, zicând: «De voieşte cineva să-Mi urmeze Mie» (Mt. 10, 21). El nu 
zice: «De voieşte cineva să meargă înaintea Mea». Acelaşi lucru îl spune celui care 
îl roagă pentru viaţa veşnică: «Vino, zice, şi-Mi urmează» (Mt, 19, 21). Iar cel ce 
urmează vede spatele celui dinaintea lui. 


Aşadar, Moise, care se străduieşte să vadă pe Dumnezeu, e învăţat acum cum poate 
fi văzut Dumnezeu: a vedea pe Dumnezeu înseamnă a urma lui Dumnezeu oriunde 
te-ar conduce. Căci trecerea Lui înseamnă conducerea de către EI a celui ce-l 
urmează. Fiindcă nu poate ajunge altfel în chip sigur la EI cel ce nu cunoaşte calea, 
decât urmând celui ce-l călăuzeşte. Deci cel ce călăuzeşte arată calea prin aceea că 
merge înaintea celui ce-l urmează. lar cel ce urmează nu se va abate de la calea 
cea dreaptă, dacă el va vedea mereu spatele îndrumătorului. 


Căci cel ce se abate în mişcarea sa într-o latură sau alta, sau îşi îndreaptă privirea 
spre faţa călăuzitorului, îşi taie sieşi o altă cale, neurmând pe cea arătată lui de 
către îndrumător. De aceea spune celui călăuzit: «Faţa Mea nu o vei vedea», adică: 
nu trece în faţa celui ce te călăuzeşte , fiindcă în acest caz îţi va fi drumul 
împotriva lui. Căci binele nu merge împotriva binelui, ci îi urmează. lar prin cel ce 
merge împotriva binelui, înţelege pe cel ce se aşează în faţa lui, pentru că păcatul 
priveşte împotriva virtuţii. Virtutea însă nu e văzută mergând împotriva virtuţii. 
Moise nu priveşte contrar lui Dumnezeu, ci priveşte cele dinapoi ale Lui. Căci cel 
ce priveşte Împotrivă nu va trăi. De aceea hotărăşte glasul dumnezeiesc: «Nimeni 
văzând faţa Domnului nu va trăw (leş., 33, 20). 


Vezi ce lucru mare este să înveţe cineva să urmeze lui Dumnezeu ? Căci abia spre 
sfârşitul vieţii, după urcuşurile acelea atât de înalte şi după arătările înfricoşătoare 
şi slăvite ale lui Dumnezeu, se învredniceşte de acest har cel ce a învăţat să meargă 
pe urmele lui Dumnezeu. Dar celui ce urmează astfel lui Dumnezeu nu i se mai 
împotriveşte nici una din supărările răutăţii (păcatului). 


Dar după acestea, se ridică împotriva lui pizma fraților săi; pizma, patima 
începătoare a răutăţii, maica morţii, întâia intrare a păcatului în lume, rădăcina 
păcatului, născătoarea tristeţii, maica nenorocirilor, temelia neascultării, începutul 
ruşinii; pizma, care ne-a despărțit de pomul vieţii şi dezbrăcându-ne de sfinţitele 
veşminte ne-a dus prin ruşine la îmbrăcămintea de foi de smochin; pizma, care l-a 
înarmat pe Cain împotriva firii şi a pricinuit omorârea care se cere răzbunată de 
şapte ori; pizma, care I-a făcut pe Iosif rob, pizma, care este boldul pricinuitor de 
moarte, pumnalul ascuns, boala firii, veninul amar, topirea de bunăvoie, săgeata 
otrăvită, cuiul sufletului, focul din inimă, flacăra ce arde măruntaiele, a cărei 
nefericire nu este răul propriu, ci binele celuilalt, iar străduința urmărită, 
dimpotrivă, nu este binele propriu, ci răul aproapelui; pizma, care suferă de 
izbânzile oamenilor şi se bucură de nenorocirile lor. Se întâmplă cu ea ceva 
asemănător cu vulturii mâncători de cadavre, care sunt ucişi de mir, pentru că firea 
lor este obişnuită cu putreziciunea rău mirositoare. Căci ceva la fel se întâmplă cu 
cel stăpânit de boala pizmei: e distrus de propăşirea prietenilor ca de o răspândire a 
mirului, iar dacă vede vreo pătimire din vreo nenorocire, coboară lângă ea şi îşi 
înfige ciocul încovoiat, scoțând la iveală toate ascunsurile nenorocirii. 


Pe mulți i-a chinuit pizma înaintea lui Moise. Ciocnindu-se însă de acest mare om, 
ea s-a sfărâmat ca un vas de lut ce se ciocneşte de o stâncă. În aceasta s-a arătat cu 
deosebire folosul câştigat din drumul cu Dumnezeu, făcut de Moise, care, alergând 
pe «locul» dumnezeiesc, s-a oprit pe stâncă, a intrat în încăperea acesteia, a fost 
acoperit de mâna lul Dumnezeu şi a urmat Celui ce-l călăuzea, neprivind 
împotriva Lui, ci privind spatele Lui. EI s-a dovedit pe sine ajuns la fericire, pentru 
că a urmat lui Dumnezeu şi pentru că s-a arătat mai înalt decât poate să-l ajungă 
săgeata pizmei. Căci pizma îşi trimite săgeata şi împotriva lui, dar ea nu poate 
ajunge la înălțimea la care se află Moise. Şi coarda răutăţii n-a putut să arunce atât 
de departe patima sa, încât să treacă, de la cei ce se îmbolnăviseră înaintea lui, la 
el. 


Însă Aaron şi Maria au fost răniţi de patima bârfirii şi s-au făcut ca un fel de arc al 
pizmei, aruncând împotriva lui, în loc de săgeată, cuvântul (Num., cap. 12). Dar 
Moise era atât de departe de a se molipsi de boala lor, încât a putut să şi vindece 
patima celor ce se îmbolnăviseră de ea. Astfel, nu numai că nu e mişcat de pornirea 
de răzbunare împotriva celor ce l-au supărat, ci îl roagă şi pe Dumnezeu pentru ei. 
EI arată, socotesc, prin câte a făcut, că cel ce este bine îmbrăcat în platoşa virtuţii 
nu va fi străpuns de vârful săgeților. Fiindcă tăria ei îndoaie vârful săgeţii şi o 
respinge. lar arma ocrotitoare împotriva unor astfel de săgeți este însuşi 
Dumnezeu, pe Care-l îmbracă luptătorul pentru virtute : «Că v-aţi îmbrăcat, zice, 
în Domnul lisus» (Rom. 13, 11). Aceasta este armura care nu poate fi străpunsă, în 


care, îmbrăcat fiind, Moise a făcut neputincios pe vicleanul arcaş $!. Aşa s-a tocit 
în el pornirea răzbunătoare împotriva celor ce l-au supărat şi fund ei osândiţi de 
judecata nepărtinitoare, s-a lăsat călăuzit de dreptatea firească * şi s-a făcut rugător 
la Dumnezeu pentru fraţii săi. E un lucru pe care nu l-ar fi făcut dacă nu ar fi urmat 
lui Dumnezeu, Care i-a arătat spatele Lui spre călăuzirea sigură în virtute. lar 
celelalte vor fi tâlcuite în cele următoare. 


Deoarece vrăjmaşul firii oamenilor nu şi-a găsit loc de unde să atace pe Moise, 
spre vătămarea lui, îşi îndreaptă războiul împotriva celor mai slabi şi, trimițând ca 
pe o săgeată în popor patima lăcomiei pântecelui, îi stârneşte la poftă egipteană, 
făcându-i să aleagă în locul hranei din cer mâncarea de carne a egiptenilor. Dar 
Moise cel înalt cu sufletul, înălțându-se deasupra unei astfel de patimi, era întreg 
plin de nădejdea moştenirii viitoare, făgăduită de Dumnezeu celor ce se mutau din 
Egiptul gândit (inteligibil) şi călătoreau spre pământul acela în care ţâşneşte laptele 
amestecat cu miere. 


În acest scop îi face pe câţiva, dintre iscoadele bunătăţilor din acel pământ, 
învăţători ai lor. Dintre aceştia, unii sunt, după părerea mea, gândurile ce ne 
înfăţişează nădejdile cele bune, iar alţii, gândurile ce se nasc din credinţa care 
întăreşte nădejdea în bunătăţile aşteptate. Iar cei ce pricinuiesc lipsa de nădejde în 
făgăduinţele cele bune sunt gândurile venite de la cel potrivnic, care slăbesc 
credința în cele făgăduite. Dar Moise, neascultând nici un cuvânt al celor 
potrivnici, socoteşte vrednic de credință pe cel ce vesteşte cele bune despre 
pământul acela. Conducătorul iscodirii celei bune a fost lisus (Navi), care prin 
asigurarea lui a făcut vrednice de crezut bunătăţile făgăduite (Num. cap. 13). 
Privind la el, Moise şi-a văzut întărite nădejdile în cele viitoare având ca dovadă a 
desfătării de acolo ciorchinele adus de lisus, atârnat pe drugi. 


Auzind de lisus, care aduce veşti sigure despre pământul acela, şi despre 
ciorchinele ridicat pe lemn, poţi înţelege pentru ce Moise, privind şi el spre acesta, 
a fost întărit în nădejdile lui. Căci ce altceva înseamnă ciorchinele spânzurat pe 


3 Cine e îmbrăcat în Hristos, în platoşa bunătăţii şi curăţiei Lui cu neputinţă de atins de vreo 
patimă, nu poate fi străpuns de nici o săgeată otrăvitoare a răului, a poftei de răzbunare, de nici 
O ispită spre ură, spre plăcerea egoistă. Bunătatea şi curăţia lui Hristos sălăşluieşte în acela, cu 
liniştea şi cu tăria lor, încovoaie orice actfel de săgeată sau rămân nestrăpunse de nici o ispită. 
% «Dreptatea firească» e dreptatea care se lasă călăuzită de identitatea firii oamemilor, care e 
aplecată în toți spre păcat. Deci e condusă de înțelegere şi de iertare faţă de ei. Dar e In acelaşi 
timp şi dreptatea spre care tinde firea noastră In voinţa de a depăşi egoismul păcatului cu stare 
nefirească şi de a înfăptui frăţietatea, pacea, Iertarea între oameni, proprii firii noastre. 


lemn, dacă nu ciorchinele spânzurat pe cruce în zilele cele mai de pe urmă, al cărui 
sânge se face băutură mântuitoare celor ce cred? Aceasta vestind-o Moise, de mai 
înainte, prin chip, spune: «Am băut vinul, sângele strugurelui», prin care ne ves- 
teşte de mai înainte patimile mântuitoare. 


Apoi iarăşi se continuă drumul prin pustiu şi poporul chinuit de sete deznă- 
dăjduieşte de bunătățile făgăduite. Dar Moise face din nou să se umple pustiul de 
apa izvorâtă pentru ei din piatră. 


Cuvântul acesta ne învaţă, prin înţelesul lui duhovnicesc, despre taina pocăinţei. 
Fiindcă cei ce s-au abătut, după ce au gustat odată din piatră, spre pântece şi trup şi 
spre plăcerile egiptene, sunt osândiți să flămânzească de împărtăşirea de bunătăți. 
Dar prin căinţă, pot afla iarăşi piatra pe care au părăslt-o şi pot deschide iarăşi vina 
de apă şi se pot sătura din nou de ea. Pe această apă o dă piatra din ea celui ce a 
crezut că iscodirea lui lisus e mai adevărată decât a celor potrvnici şi priveşte spre 
ciorchinele din care picură sângele celui ce a crezut în acela care a făcut piatra să 
izvorască iarăşi apă prin lemn (Num. cap. 20). 


Poporul însă tot nu a învăţat să urmeze pe căile măririi lui Moise. Este atras iarăşi 
spre pofte înrobitoare şi se pleacă spre plăceri egiptene. Istorisirea ne arată prin 
aceasta că firea omenească alunecă mai mult spre cele de jos, fiind dusă pe mii de 
căi spre boală. De aceea Moise, împotrivindu-se, ca un doctor prin meşteşugul său, 
oricărei patimi ce stăpâneşte peste oameni, nu lasă boala să domnească peste ei 
până la moarte. Căci unora, pofta celor nebuneşti le-a adus şerpii, care prin 
mușcătura lor au vărsat în cei muşcaţi veninul ucigător. Dar marele legiuitor, 
printr-un chip de şarpe, a făcut neputincioasă puterea fiarelor adevărate (Num. cap. 
21), 


Dar e timpul să facem mai lămurit acest chip. Un leac împotriva acestor patimi rele 
este curățirea adusă sufletelor prin taina dreptei credinţe. Punctul de căpetenie în 
taina celor crezute este privirea la patima Celui ce a primit să pătimească pentru 
noi. lar patima este crucea. Deci cel ce priveşte spre ea, cum spune cuvântul 
(Scriptura), nu va fi vătămat de veninul poftei. lar a privi spre cruce înseamnă a-ţi 
face toată viaţa moartă şi răstignită pentru lume, nemişcată spre nici un păcat, cum 
bine zice proorocul, pironindu-ţi trupul prin frică de Dumnezeu. lar pironul care 
potoleşte trupul este înfrânarea. Fiindcă deci pofta nebunească scoate din pământ 
şerpi otrăvitori (căci orice vlăstar al poftei este ca un şarpe), legea ne-a arătat de 
mai înainte ce se va vedea pe lemn. lar aceasta este o asemănare a şarpelui şi nu 
şarpe, precum spune şi dumnezeiescul Pavel: «Întru asemănarea trupului 


păcatului» (Rom., 3, 5). lar adevăratul şarpe este păcatul; şi cel pornit spre păcat 
îmbracă firea şarpelui *%”. 


Deci omul se eliberază de păcat prin Cel ce a luat chipul păcatului şi S-a făcut ca 
noi, care ne-am abătut spre chipul şarpelui **. Prin El, moartea din mușcături e 
oprită, dar fiarele însele nu sunt ucise. lar fiare numesc poftele. Asupra celor ce 
privesc la cruce, moartea înspăimântătoare a păcătoşilor nu are putere; dar pofta 
sălăşluită în trup împotriva Duhului nu s-a pierdut cu totul. Pentru că şi în cei 
credincioşi lucrează de multe ori muşcăturile poftei. Dar cel ce priveşte spre Cel 
înălțat pe lemn îşi vindecă boala, risipind veninul prin frica poruncii ca printr-un 
leac. 


lar că şarpele ridicat în pustie este chipul tainei crucii ne învaţă limpede glasul 
Domnului, când zice : «Precum Moise a înălțat şarpele în pustie, aşa trebuie să fie 
înălțat Fiul Omului» (În, 3, 14). Dar păcatul îşi urmează drumul său într-o 
continuare a răutăţii, înaintând ca un lanţ neîntrerupt *. Iar legiuitorul, ca un 
doctor, îşi prelungeşte lucrarea tămăduitoare împreună cu înaintarea răutăţii, 
întrucât mușcătura şerpilor făcându-se neputincioasă celor care privesc spre 


% Cine priveşte spre cruce nu e vătămat de veninul poftei, pentru că crucea înseamnă înfrânarea 
ca antidot al poftei. Pe cruce vede omorât şarpele care a dus pe Eva la păcat, trezind în ea pofta 
cu veninul ei. Pe cruce e pironit trupul poftelor, care e asemenea unui şarpe îndemnător la 
păcat, sau umplut de veninul poftelor şarpelui celui spiritual. Pe cruce Și-a răstignit trupul 
Hristos, nu pentru, că şi trupul Lui ar fi fost muşcat de pofte, ci pentru a ne arăta că îşi dă până 
şi viaţa trupului, pentru a-l arăta umplut de puterea înfrânării, pentru a-l duce până la capăt în 
întărirea prin înfrânare, ca să ne-o transmită şi nouă. În acest sens, trupul lui Hristos nu a fost 
şarpe real, sau trupul umplut cu veninul şarpelui, ca al nostru, ci s-a făcut în asemănarea 
şarpelui, sau al trupului nostru, care devenise trup al păcatului. 

% Aici chipul are două sensuri: a) lisus a luat numai chipul păcatului, sau un trup care avea 
asemănarea cu trupul nostru păcătos, dar nu era păcătos; b) noi; luând chipul şarpelui, ne-am 
însuşit în mod real pofta, nu numai asemănarea ei. În primul sens, Hristos a devenit fiziologic ca 
noi, dar nu şi moral; în al doilea sens, noi am devenit moral ca «şarpele» (diavolul), dar nu şi 
fiziologic. De această labilitate In folosirea termenului «chip» la Sfântul Grigorie, ar trebui să 
țină seama cei ce socotesc că, după el, nu vom avea trupul real, având noi după înviere chipul 
(Soţ) trupului. E de socotit mai degrabă interpretarea că vom avea organizarea trupului de 
acum, cu mădularele lui, dar nu cu trebuinţele de acum, deci din acest punct de vedere vom avea 
numai «chipul» trupului de acum. Dar poate că acest cuvânt mai are şi alte sensuri la Sfântul 
Grigorie de Nyssa. 

% Înainte de IHristos, omul biciuit de suferinţa de pe urma unei forme a păcatului, se lasă ispitit 
de o altă formă a lui, experienţa suferinţei de pe urma formei anterioare a păcatului oprindu- 1 
de a mai sluji aceleiaşi forme a lui. Dar în general, păcatul îl stăpânea ca o lege, nepermiţându-i 
o deplină eliberare de el. 


asemănarea şarpelui (înţelege, desigur, că este vorba de un chip), înşelătorul mult 
iscusit al nostru născoceşte alt meşteşug al păcatului. 


Acest lucru se poate vedea întâmplându-se multora şi acum. Căci dacă unii îşi 
asupresc patima poftei printr-o viață mai înfrânată, se îmbulzesc spre preoţie, 
batjocorind, prin năpustiri omeneşti şi prin porniri spre hirotonie, preoția şi 
iconomia lui Dumnezeu. Aşa îi duce spre această rea continuare a păcatului cel 
osândit prin istorisire să lucreze oamenilor cele rele. Fiindcă, odată ce a încetat 
pământul, datorită credinţei în Cel înălţat pe lemn, să mai nască şerpi împotriva 
celor stăpâniţi de pofte, şi oamenii au fost convinşi că sunt mai tari decât muşcă- 
turile veninoase, în locul poftei trupeşti înfrânate intră boala mândriei. Şi socotind 
umilitor să-şi păzească locul ce li s-a duduit, se îmbulzesc la vrednicia preoțească, 
înlăturând prin pizmă pe cei ce au primit de la Dumnezeu această sfântă slujire. 
Dar aceştia au fost nimiciţi, fiind înghițiţi de prăpastie, iar câţi au rămas deasupra 
din ceata lor au fost mistuiţi de fulgere (Num. cap. 13). 


Prin această istorie socotesc că Scriptura ne învaţă că pogorârea sub pământ este 
sfârşitul înălțăriui prin mândrie. Şi poate că pornind cineva de la acestea nu a greşit 
arătând ființa mândriei ca un urcuş în jos. lar dacă cugetarea aceasta este potrivnică 
părerii celor mulți, să nu te miri. Căci multora li se pare că numele de mândrie 
arată pe cel ce se află deasupra celorlalți. Dar adevărul celor istorisite întăreşte 
cugetarea noastră despre mândrie. Căci dacă cei ce s-au ridicat pe ei înşişi peste 
ceilalți s-au scufundat undeva jos, pământul crăpându-se într-o clipă, nu vei 
dispreţui spusa care înfăţişează mândria că prăbuşirea cea mai adâncă. 


Pe cei ce privesc la acestea Moise îi învaţă să fie smeriţi şi să nu se mândrească cu 
izbânzile lor, ci totdeauna să judece cum se cuvine cele de faţă. Căci dacă ai biruit 
plăcerile, nu înseamnă că nu eşti chinuit de alt chip al patimii. Fiindcă orice 
patimă, cât este patimă, este cădere, iar schimbarea patimii nu aduce nici o 
deosebire în căderi. Cel ce a alunecat pe lunecuşul plăcerii a căzut, şi cel ce a călcat 
strâmb din mândrie, s-a răsturnat. Şi nici un fel de cădere nu este de dorit celui ce 
are minte. Şi trebuie să fugim de orice cădere, cât este cădere. Astfel, dacă vezi pe 
cineva şi din cei de azi care s-a curăţit în vreo măsură de boala plăcerilor, dar care 
ținându-se mai presus de alții se îmbulzeşte cu sârg spre înălțimea preoţiei, 
socoteşte că vezi pe unul ca acesta căzut în mândrie. 


Căci, în cele ce urmează, legea ne învaţă că preoția este un lucru dumnezeiesc şi nu 
omenesc. Şi iată cum ne învaţă aceasta: luând Moise clte un toiag de la fiecare 
seminţie, însemnat cu numele celui ce I-a dat, le-a pus în faţa altarului, ca toiagul 
să se facă mărturia hirotoniei de sus, fiind desemnat ca deosebit de celelalte printr- 


o oarecare minune dumnezeiască (Num. cap. 17). Făcându-se aceasta, toiegele 
celorlalți au rămas precum erau, iar al preotului (al arhiereului Aaron), îndăcinân- 
du-se prin el însuşi, fără vreo umezeală străină, ci prin puterea pusă în el de 
Dumnezeu, a dat ramuri şi rod şi rodul s-a copt (iar rodul era o nucă). Prin cele 
întâmplate toți au fost învăţaţi să păzească buna rînduială. lar prin rodul pe care l-a 
dat toiagul preotului se cuvine să înţelegem cum trebuie să fie viaţa preotului: o 
viaţă înfrânată, aspră şi vârtoasă în purtarea ei văzută, dar înăuntru, în ascuns, 
având miezul bun de mâncare nearătat şi acoperit, care va fi descoperit atunci când 
se va coace cu vremea şi când coaja ce-l înconjoară va fi înlăturată, iar învelişul 
lemnos se va sparge *. 


Dar dacă viaţa unui aşa zis preot o vezi asemenea unui măr parfumat şi rumen, 
cum sunt mulți împodobiţi în porfiră şi vison şi îngrăşându-se la mese bogate şi 
bând vinuri alese, unşi cu cele dintâi parfumuri şi desfătându-se de alte multe 
lucruri dulci ce stau la îndemâna celor ce duc o viaţă după pofta lor, poţi să zici şi 
tu, după cuvântul Evangheliei, că, văzând fructul, nu recunoşti din el pomul 
preoţesc. Altul este fructul preoţiei şi altul acesta. Fructul preoţiei este înfrânarea, 
iar al acestuia este desfătarea. Fructul preoţiei nu e îngrăşat cu sucul pământului, în 
acesta însă curg multe pâraie ale plăcerilor de jos, prin care fructul vieţii acesteia se 
rumeneşte de o frumuseţe lumească. 


Iar când cel ce ascultă s-a curăţit şi de această patimă trece printre cei de alt neam, 
prin mijlocul cărora legea îl călăuzeşte, pe calea de mijloc (calea împărătească), 
neabătându-se într-o parte sau alta. Fiindcă abaterea spre margini este primejdioasă 
călătorului. Căci precum este primejdios pentru cel ce merge pe creasta unei stânci 
între două prăpastii, să se abată fie într-o parte fie în cealaltă (de fiecare parte 
aşteptându-l prăpastia), la fel legea vrea ca cel ce urmează ei să nu părăsească 
nicidecum calea, care, precum zice Domnul, este strâmtă şi cu necazuri, neluând-o 
nici la stânga, nici la dreapta. Acest cuvânt ne învaţă să vedem virtuțile rânduite la 
mijloc. Fiindcă tot păcatul se lucrează fie prin ceea ce este sub virtute, fie prin ceea 
ce «cade» deasupra ei. 


De pildă, ca să luăm bărbăţia: laşitatea înseamnă lipsa virtuţii, dar îndrăzneala 
nesăbuită este «căderea» deasupra ei. lar virtutea este ceea ce e curat de amândouă 
şi e văzut la mijloc între relele de pe laturi. In acelaşi fel, toate celelalte câte sunt 


5 Aceasta va fi în viața viitoare. Spargerea învelișului lemnos, sau înlăturarea cojii, este sau 
moartea trupului, sau imbrăcarea într-un trup nelemnos, neînvârtoşat, transparent deplin al 
duhului din noi. Acele va fi o altă haină, nemuritoare, va fi locuinţa noastră cea din cer (II Cor. 
5, 2-4). 


năzuite ca mai bune se află la mijloc, între vecinătățile rele. Inţelepciunea este la 
mijloc între dibăcie şi naivitate. Nici prudenţa şarpelui nu este de laudă, nici 
nevinovăția porumbelului, atunci cind e luată fiecare de sine. 


Virtutea poate fi socotită ca deprindere amestecată din amândouă, aflându-se la 
mijlocul lor. Cel lipsit de înfrânare este un desfrânat, cel prea înfrânat îşi chinuieşte 
conştiinţa, cum stăbileşte Pavel (1 Tim. 4, 2). Unul se predă plăcerilor fără ruşine, 
iar altul se scârbeşte şi de căsătorie ca de o desfrânare. Înfrânarea este 
deprinderea de la mijlocul acestora două. Dat fiind că, precum spune Domnul, 
lumea aceasta zace întru cel rău, iar celor ce urmează legii, răul ce se 
împotriveşte virtuţii, Sau răutatea le este de alt neam, cel ce călătoreşte prin 
lumea aceasta va străbate calea trebuitoare a virtuţii în chip sigur, dacă va păzi 
drumul de căpetenie, bătătorit şi albit prin virtute, neabătându-se nicidecum prin 
răutate pe înfundăturile de alături. Şi deoarece, precum s-a zis, odată cu virtutea 
urcă şi uneltirea vrăjmaşului, născând potrivit cu virtutea fiecăruia prilejul de 
abatere spre rău, când viaţa poporului creşte pe calea cea către Dumnezeu, 
potrivnicul se foloseşte de altă uneltire. Asemenea celor destoinici în război, cei ce 
văd că e greu să înfrângă prin luptă pe faţă pe cei mai tari în putere se folosesc de 
cuvinte şi curse împotriva celui ce li se împotriveşte , la fel oastea răutăţii nu mai 
duce lupta cu cei întăriți prin lege şi virtute pe faţă, ci îşi pune în lucrare uneltirea 
prin curse ascunse. Acela cheamă în ajutor vrăjitoria împotriva celor contra cărora 
unelteşte. 


Astfel, istorisirea vorbeşte de un ghicitor sau prezicător, care având puterea dintr-o 
oarecare lucrare vătămătoare a demonilor şi a vrăjmaşilor, a fost plătit de către 
stăpânitorul madianiţilor pentru a vătăma prin blestem pe cei ce vieţuiau după voia 
lui Dumnezeu. Dar el a prefăcut blestemul în binecuvântare. 


Prin aceasta noi înţelegem, mergând pe firul tâlcuirilor de mai sus, că nici vrăjitoria 
nu poate lucra împotriva celor ce viețuiesc în virtute, ci că cei ce sunt susținuți de 
ajutorul dumnezeiesc biruiesc orice uneltire. 


lar că cel amintit se ocupa cu vrăjitoria, ne mărturiseşte istoria când spune că 
săvârşea prin mână vrăjile şi era sfătuit de păsări şi înainte de toate era învăţat prin 
glasul asinei despre cele viitoare pe care voia să le afle. Glasul asinei (din 
obişnuinţa ce o avea ea de a înţelege glasurile cele necuvântătoare printr-o lucrare 
diavolească), Scriptura ni-l înfăţişează ca fiind articulat. Aceasta ne arată că cei 
luaţi în stăpânire de o astfel de înşelăciune a dracilor ajung până acolo că primesc 
ca prin cuvânt învăţătura născută în ei de calitatea sunetului animalelor simțită de 


ei. Deci luând aminte la cele prin care era amăgit până acum, de data aceasta a fost 
învăţat că cei împotriva cărora a fost plătit se bucură de o putere nebiruită. 


Căci şi în istorisirea evanghelică a fost trimisă spre a se împotrivi puterii Domnului 
o mare ciurdă de draci, ca o legiune. Dar apropiindu-Se Cel ce are stăpânirea peste 
toate, ei recunosc puterea Lui covârşitoare şi nu le rămâne ascuns adevărul că 
Acesta este de fire dumnezeiască, sau Cel ce la timpul cuvenit va aduce pedeapsa 
asupra celor ce au păcătuit. Căci spune glasul dracilor: «Te ştim cine eşti, Sfântul 
lui Dumnezeu, şi că ai venit să ne chinuieşti pe noi înainte de vreme» (Mt. 8, 29). 
Acelaşi lucru s-a întâmplat şi atunci când puterea drăcească ce o avea vrăjitorul l-a 
învăţat pe Balac că poporul acela este de nebiruit. 


Dar noi spunem, potrivind istorisirea aceasta cu tâlcuirile de mai înainte, că cel ce 
vrea să blesteme pe cei virtuoşi nu poate să rostească nici un cuvânt supărător sau 
vătămător, ci blestemul se preface în binecuvântare. lar prin aceasta înţelegem că 
de cei ce viețuiesc în virtute nu se atinge nici o pată a defărmării. Căci cum va fi 
defăimat de lăcomie cel lipsit de orice avuţie ? Cum va ponegri ca desfrânat pe cel 
ce trăieşte în retragere şi singurătate ? Sau de mânie, pe cel blând ? Sau de 
mândrie, pe cel smerit? Sau de orice altă pată, pe cei recunoscuţi din cele 
potrivnice, al căror scop este să păstreze viaţa nepătată, ca, precum spune 
apostolul, să se ruşineze potrivnicul, neavând nimic de zis împotriva lor ? (1 Tim. 
2, 8). 


De aceea spune glasul celui ce fusese chemat să blesteme: «Cum voi blestema pe 
cel pe care nu-l blesteamă Domnul ?» (Num. cap. 24), adică: cum voi defăima pe 
cel ce nu mi-a dat pricină de defăimare, a cărui viaţă, din cauză că priveşte spre 
Domnul, nu este rănită de răutate ? 


Dar neizbutind în aceasta, pricinuitorul răutăţii nu se opreşte cu totul de la alte 
născociri împotriva noastră, ci îşi îndreaptă gândul spre lupta lui cea mai proprie, 
ispitind firea iarăşi spre păcatul prin plăcere. Căci plăcerea, dând oricărui păcat un 
farmec, atrage uşor sufletele mai lihnite spre pofte în undiţa pierzării. E un lucru 
care s-a întâmplat şi atunci. Căci cei ce au biruit armele şi au dovedit orice atac 
prin armele de fier ca fiind mai slab deoiît puterea lor şi au pus pe fugă oastea 
vrăjmaşilor, au fost răpuşi de săgețile femeieşti, prin plăcere. Şi cei ce au fost mai 
tari decât bărbaţii, s-au făcut mai slabi decât femeile. Îndată ce li s-au arătat lor 
femeile, punându-le în față nu arme, ci formele lor, îndată au uitat de tăria 
bărbătească, topindu-şi mânia în plăcere. Și unii au ajuns într-o stare în care era 
firesc să ajungă cei ce s-au înfierbântat de amestecarea nelegiuită cu cele de alt 


neam. lar această unire cu răul a însemnat lipsirea de unirea cu binele. Şi îndată 
mânia dumnezeiască s-a pornit asupra lor. 


Dar râvnitorul Finees n-a aşteptat ca păcatul să fie curățit prin judecata de sus, ci el 
însuşi s-a făcut judecător şi totodată pedepsitor. Căci, mişcat de mânie împotriva 
celor înfierbântaţi la desfrâu, a îndeplinit lucrarea preotului, curăţind păcatul prin 
sânge, dar nu prin sângele unui animal nevinovat ce nu se împărtăşeşte întru nimic 
de urâciunea desfrâului, ci prin al celor împerecheaţi în răutate. Şi străpungând cu 
lancea cele două trupuri, a oprit mişcarea dreptății dumnezeieşti, amestecând 
plăcerea celor ce păcătuiseră cu moartea (Num. 25, 7-11). 


Mie mi se pare că această istorie dă oamenilor un sfat folositor, prin care învăţăm 
că din multele patimi care războiesc gândurile oamenilor, nici o altă patimă nu are 
asupra noastră o putere deopotrivă cu boala plăcerii trupeşti. Căci pe izraeliţii ce se 
dovediseră mai tari decât călărimea egipteană şi biruiseră pe amaleciţi şi se 
arătaseră înfricoşători poporului întâlnit după aceea şi mai apoi zdrobiseră oastea 
madianiţilor, pe aceştia îi robeşte dintr-o dată vederea femeilor de alt neam. Prin 
aceasta ni se arată, precum s-a spus, nu altceva decât că plăcerea trupească 
pricinuieşte o războire greu de înfrânt şi de înfruntat. Ea a ridicat împotriva celor 
nebiruiți de arme, prin însăşi arătarea ei, steagul biruitor al necinstei, punând sub 
mărturia luminii, ruşinea lor. Ea a dovedit pe oameni a fi ca animalele, căci 
pornirea dobitocească şi neraţională spre desfrâu i-a făcut să uite de firea 
omenească, ne mai ascunzându-şi murdăria, ci lăudându-se cu necuviinţa patimii şi 
împodobindu-se cu urâciunea ruşinii lor, tăvălindu-se pe faţă unii la vederea altora 
ca porcii în mocirla necurăţiei. 


Ce ne învaţă deci istorisirea ? Că învățând câtă putere spre rău are boala plăcerii 
trupeşti, să ne ducem viaţa noastră cât mai departe de vecinătatea ei, ca să nu treacă 
boala şi la noi, ca un foc care-şi întinde, prin apropiere, flacăra lui cea nimicitoare. 
Aceasta ne învaţă şi înţelepciunea lui Solomon spunând să nu călcăm pe jar cu 
piciorul gol, nici să nu băgăm foc în sân. Pentru că atâta timp cât vom sta departe 
de arderea patimii, putem rămâne întru nepătimire. Dar dacă ne apropiem şi 
lingem această căldură arzătoare, focul patimilor va pătrunde în sânul nostru şi 
apoi va ajunge şi la picior arderea şi stricăciunea din sân. 


Iar la Evanghelie Domnul a tăiat cu glasul Lui Însuşi, ca pe o rădăcină a patimii, 
pofta de a privi, ca să ne păzim departe de acest rău, învățând că cel ce a primit 
patima cu ochii deschide bolii drum împotriva sa (Mt., 5, 28). Relele patimilor sunt 
ca o ciumă, care punând odată stăpânire pe părțile de căpetenie din om, nu mai 
încetează decât prin moarte. 


Dar socotesc că nu mai trebuie să lungim cuvântul, care a înfățişat toată viaţa lui 
Moise ca pe o pildă de virtute cititorilor. Căci celui ce tinde spre o viaţă mai înaltă, 
cele spuse îi vor fi nu puţină merinde în drumul spre adevărata înţelepciune. lar cel 
moleşit întru nevoinţele virtuţii, chiar dacă s-ar scrie cu mult mal multe decât cele 
spuse, nu va afla nici un folos din osteneală. 


Totuşi, pentru a nu se da uitării ceea ce am arătat în cuvântul-înainte, unde 
stabilisem că viaţa desăvârşită este aceea în caree nici un hotar nu opreşte 
înaintarea, ci creşterea spre mai bine a vieţii săvârşindu-se pururea, e un drum al 
sufletului spre desăvârşire, bine ar fi ca, ducând cuvântul nostru până la sfârşitul 
vieţii lui Moise, să întărim definiția dată de noi desăvârşirii. Fiindcă cel ce s-a 
înălțat prin atâtea urcuşuri de-a lungul întregii vieţi nu a încetat de a se ridica iarăşi 
mai presus de sine, pentru că, precum socotesc, prin toate să i se arate viaţa mai 
presus de nori şi ca un meteor ce înaintează în eterul înălțimii gândite cu mintea 
(inteligibile), asemenea unui vultur. 


S-a născut atunci când naşterea unui evreu era socotită pentru egipteni în afara 
legii. Şi tiranul care pedepsea pe cel născut, prin legea de atunci, se face mai bun 
decât legea nimicitoare, încât el a fost izbăvit mai întâi de cei ce l-au născut, iar 
după aceea, chiar de cei ce au stabilit legea. Şi cei ce doreau să-i aducă moartea 
prin lege şi-au arătat grijă nu numai pentru viaţa lui, ci şi pentru o viaţă bună, 
înzestrând pe tânăr cu toată învăţătura. După acestea se ridică deasupra cinstirii 
oamenilor şi mai presus de dregătoria împărătească, socotind mai puternică şi mai 
împărătească decât straja şi podoaba împărătească înfrumusețarea cu paza virtuţii 
şi cu podoaba ei. 


Apoi izbăveşte pe cel de un neam cu el şi răpune cu o lovitură un egiptean, prin 
aceştia vrând să înţelegem, după o tâlcuire mai înaltă, pe duşmanul sufletului şi pe 
prietenul lui. Apoi îşi face din linişte învăţătoarea cunoştinţelor înalte şi aşa îşi 
luminează înţelegerea cu lumina ce strălucea din rug. După aceea, se grăbeşte să 
împărtăşească celor de un neam cu el bunătăţile ce i s-au dăruit lui de Dumnezeu. 


În acestea a făcut o dovadă a îndoitei sale puteri: a celei apărătoare împotriva 
vrăjmaşului, prin felurite chipuri şi cu lovituri necontenite, iar a celei binefă- 
cătoare, prin faptele faţă de cei de un neam. Trece apoi prin mare atâta popor cu 
piciorul, fără să-şi pregătească o flotă de corăbii, ci conducîndu-i prin credinţă ca 
printr-o corabie plutitoare, preface pe seama evreilor adâncul în uscat şi, pe seama 
egiptenilor, uscatul, în mare. A cântat apoi cântările de biruinţă, a fost călăuzit de 
stâlpul de foc, a fost luminat de focul ceresc şi a pregătit masa din hrana trimisă lui 
de sus, a stâmpărat setea din piatră, a întins mâinile spre pierzania amaleciților, a 


urcat muntele, a ajuns în întuneric, a auzit trâmbiţa, s-a apropiat de firea 
dumnezeiască, s-a văzut înconjurat de cortul de sus, a împodobit preoția, a 
împlântat cortul, a îndreptat viaţa prin lege, a câştigat ultimele războaie, în chipul 
arătat, şi la sfârşitul izbânzii sale a pedepsit desfrânarea, prin preoţie. Căci aceasta 
ne dă să înțelegem mânia lui Finees, pornită împotriva patimii. Şi după toate 
acestea se urcă pe muntele odihnei şi nu păşeşte spre pământul din vale, spre care 
poporul de jos priveşte ca la pământul făgăduinţei. Nu mai gustă hrana 
pământească cel ce se desfată cu cea care curge de sus, ci ajungând sus, pe însăşi 
creasta muntelui, ca un sculptor priceput care şi-a modelat toată statuia vieţii sale, 
la capătul lucrării sale nu pune sfârşit lucrului *. 


Căci ce spune despre aceasta istoria ? «Că a murit Moise, slujitorul Domnului, 
după cuvântul lui Dumnezeu, şi nimeni nu a cunoscut mormântul lui; şi ochii lui nu 
s-au întunecat şi faţa lui a rămas nestricatăy» (Deut. 34, 5-7). 


Prin acestea învăţăm că cel ce a trecut prin atâtea izbânzi se învredniceşte de 
această înaltă numire, încât să se cheme slujitor al lui Dumnezeu, ceea ce înseamnă 
că s-a făcut mai înalt decât oricine. Fiindcă nu ajunge cineva slujitor al lui 
Dumnezeu, dacă nu se face mai înalt decât toate cele din lume. Acesta este şi 
sfârşitul vieţii întru virtute, pe care I-a ajuns, după cuvântul lui Dumnezeu. Acest 
sfârşit istoria îl numeşte moarte, moarte vie, care nu e urmată de mormânt, care nu 
e acoperită de pământ şi care nu aduce ochilor întuneric şi nici feţei, stricăciune. 


Deci ce învăţăm din cele spuse ? Să privim în toată viaţa spre un singur sfârşit: 
acela de a fi numiţi slujitorii lui Dumnezeu, pe temeiul celor trăite. Căci când vei fi 
biruit pe toţi vrăjmaşii, pe egiptean, pe amalecit, pe idumeu, pe madianit , când vei 
fi trecut marea şi vei fi fost luminat de nor,- când te vei fi îndulcit prin lemn şi vei 
fi băut din piatră i când vei fi gustat hrana cerească şi prin curăţie şi neprihănire te 
vei fi urcat pe înălțimea muntelui şi ajungând acolo vei fi pătruns în taina 
dumnezeirii prin sunetul trâmbiţelor şi, în întunericul nestrăbătut cu vederea, te vei 


* În două înţelesuri Moise nu pune sfârşit lucrului său: a) legea lui are o permanență 
netrecătoare, după înţelesul ei duhovnicesc; b) el rămâne viu la Dumnezeu, urcând veşnic în 
contemplarea şi în unirea cu El. Prin aceasta, oricât şi-a modelat chipul vieţii sale după 
Dumnezeu, acest chip se modelează mai departe, în veci. Căci desăvârşirea nu are hotar, fiind 
infinită. Cine ar socoti că a isprăvit de modelat chipul său Îl închide în finit, şi întrucât 
modelarea se face după Dumnezeu, L-ar socoti şi pe Dumnezeu finit. Moise ajunge la sfârşitul 
vieţii lui pe cel mai înalt munte, adică la cea mai înaltă împlinire. Şi totuşi continuă înaintarea 
în desăvârşirea în planul vieţii viitoare. 


fi apropiat prin credinţă de Dumnezeu şi acolo ver fi fost învăţat tainele cortului şi 
vieţuirea preoțească; când te vei fi făcut Slujitor al inimilor, ca să sapi în ele 
cuvintele dumnezeieşti, primite de la Dumnezeu ; când vei fi nimicit idolul de aur, 
adică vei fi şters pofta de îmbogăţire a vieţii, când te vei fi înălţat aşa de mult, încât 
să te arăţi de nebiruit de vrăjitoria lui Valaam (tot auzind de vrăjitorie, să înţelegi 
înşelăciunea de tot felul a acestei vieţi, prin care oamenii fermecaţi ca de cupa 
vrăjitoarei Circe, ieşindu-şi din firea lor, sunt prefăcuţi în chipuri de animale); când 
vei fi trecut prin toate acestea şi va fi odrăslit în tine toiagul preoţiei, care nu 
primeşte în sine nici o umezeală pământească pentru a odrăsli, ci are de la sine 
puterea rodirii fructului său, sau a nucii, a cărei primă întâlnire este amară şi 
vârtoasă, dar al cărei miez e plăcut şi bun la mâncat, când tot cel ce se răscoală 
împotriva dregătoriei tale va pieri, ca cel înghiţit de pământ, sau ca Datan şi Core 
cei mistuiţi de foc, atunci te vei apropia de sfârşit. 


lar sfârşit numesc cele pentru care se fac toate; de pildă, sfârşitul lucrării pămân- 
tului este bucuria de rodul ei; sfârşitul (scopul) zidirii casei este locuirea ei; 
sfârşitul negustoriei, îmbogățirea; al ostenelilor în lupte, cununa. Astfel, şi sfârşitul 
vieţuirii înalte este acela de a se chema slujitorul lui Dumnezeu, împreună cu care e 
înţeles acela de a nu fi coborât în mormânt, adică de a fi petrecut o viaţă simplă şi 
neîmpovărată de griji de prisos. 


Scriptura ne mai dă şi alt semn al acestei slujiri, când spune că nici ochiul nu s-a 
întunecat, nici faţa nu s-a stricat, căci ochiul ce se află pururea în lumină cum se va 
înnegri de întunericul de care s-a înstrăinat ? Şi cel ce a slujit prin faptele sale toată 
viaţa nestricăciunii, fără îndoială că nu va primi în sine stricăciunea. Căci cel ce s-a 
făcut cu adevărat după chipul lui Dumnezeu şi nu s-a abătut cu nimic de la 
întipărirea lui Dumnezeu în el, poartă în sine semnele dumnezeieşti, şi se va 
asemăna în toate cu arhetipul, înfrumuseţându-şi sufletul cu nestricăciunea, cu 
neschimbarea şi cu neamestecarea nici unui păcat. 


Acestea ţi le-am arătat în scurtul meu cuvânt, omule al lui Dumnezeu, Cezare, 
despre viaţa desăvârşită în virtute, înfăţişându-ţi ca pe un model al frumuseţii viaţa 
marelui Moise, cu scopul ca fiecare dintre noi, prin urmarea străduinţelor sale, să 
facă să treacă în sine chipul frumuseţii arătate de noi. 


lar că Moise a izbutit să ajungă la cea mai înaltă desăvârşire cu putinţă, ce altă 
mărturie mai vrednică de crezare poate fi găsită, decât glasul dumnezeiesc, care 
spune către el: «Eu te ştiu pe tine mai mult decât pe toți» (leş. 33, 17). Ba a tost 
numit chiar prieten al lui Dumnezeu de către Dumnezeu însuşi. lar când a voit ca 
mai bine să fie pierdut împreună cu toţi dacă nu poate îndupleca pe Dumnezeu să 


ierte pe cei care păcătuiseră, a oprit mânia pornită asupra izraeliților, făcând astfel 
pe Dumnezeeu să-Şi abată judecata Sa, pentru a nu-Şi întrista prietenul. ŞI toate 
cele asemenea sunt mărturie şi dovadă limpede că viaţa lul Moise a urcat spre cel 
mai din vârf hotar al desăvârşirii. 


Deci aceasta cerând-o de la noi, să-ţi arătăm care este desăvârşirea vieţii întru 
virtute, iar prin cele spuse arătându-se această desăvârşire, nu mai rămâne bărbăției 
tale, decât să priveşti la pilda înfăţişată şi să treci în viaţa ta cele arătate printr-o 
tâlcuire mai înaltă a celor descrise de istorie şi aşa să te faci cunoscut de către 
Dumnezeu şi prieten al Lui. Căci aceasta este adevărata desăvârşire: a nu ne 
despărți de viaţa păcătoasă ca nişte robi, din teamă de pedeapsă, nici a lucra binele 
în nădejdea răsplătirii, câştigând viaţa virtuoasă printr-un schimb negustoresc, ci, 
ridicându-ne peste toate, deci chiar peste cele rânduite nouă prin făgăduință, să ne 
înfricoşăm de un singur lucru: de căderea din prietenia cu Dumnezeu, şi să socotim 
un singur lucru de cinstire şi de iubire: să ne facem prieteni ai lui Dumnezeu. 
Aceasta este, după judecata mea, desăvârşirea vieţii. Şi tot ce vei dobândi prin 
ridicarea înţelegerii tale spre ceea ce e măreț şi dumnezeiesc, va fi dobândit spre 
folosul multora. Căci folosul va fi comun, în Hristos lisus, Domnul nostru, Căruia 
este slava şi stăpânirea în veci. Amin. 


Tâlcuire amănunţită la Cântarea cântărilor a celui între sfinţi părintelui 
nostru Grigorie, episcopul Nyssei 


Cuvânt înainte către Olimpiada 


Am luat cunoştinţă de râvna ce o ai, pe măsura vieţii tale cuvioase şi a sufletului 
tău curat, pentru Cântarea Cântărilor, râvna pe care ne-ai arătat-o atât în persoană, 
cât şi prin scrisoare, ca să se dezvăluie, printr-o tâlcuire corespunzătoare în 
înțelesurile ei curate, înţelepciunea ascunsă în aceste înţelesuri şi în cuvintele ei 
curățite de înţelesul nemijlocit literal. De aceea mi-am însuşit cu toată inima 
dorinţa ta cu privire la aceasta, nu pentru că ar reieşi de aici vreun folos pentru 
viaţa ta morală (căci sunt încredinţat că ochiul sufletului tău e curat de tot înţelesul 
pătimaş şi întinat şi priveşte spre harul curat prin aceste cuvinte dumnezeieşti), ci 
pentru a li se da celor mai trupeşti o oarecare călăuzire spre starea duhovnicească şi 
nematerială a sufletului, spre care duce această carte prin înţelepciunea ascunsă în 
ea. 


Iar fiindcă sunt unii bărbaţi ai Bisericii cărora li se pare că trebuie să urmeze în 
toate literei Sfintei Scripturi şi nu recunosc că s-a spus în ea ceva spre folosul 
nostru în chip acoperit şi în ghicitură, socotesc de trebuinţă să răspund mai întâi cu 
privire la acestea, celor ce ne fac din căutarea acestor înţelesuri învinuiri, arătându- 
le că nu săvârşim nici o greşeală prin faptul că ne străduim să scoatem ceea ce este 
de folos, în tot felul, din dumnezeiasca şi de Dumnezeu insuflata Scriptură. Deci, 
dacă foloseşte la ceva şi cuvântul înţeles aşa cum s-a rostit, avem de-a gata ceea ce 
năzuim. Dar dacă ceva spus în chip ascuns în cuvinte acoperite şi ghicituri nu-şi 
arată folosul prin înţelesul nemijlocit, acele cuvinte trebuie tâlcuite cum ne spune 
Scriptura, învăţându-ne prin Proverbe ca să înţelegem ceea ce spune, fie ca 
parabolă, fie ca un cuvânt întunecos, fie ca o sentință a înţelepților, fie ca o 
ghicitură *. 


“ Cântarea Cântărilor, luată ca o simplă descriere a unei iubiri între un tânăr şi o tânără, poate 
trezi în minte înţelesuri întinate. De aceea, Sfântul Grigorie vrea să descopere înţelesul 
neîntinat, mai înalt, al iubirii între Dumnezeu şi sufletul omenesc, pentru ca cel ce o citeşte să fie 
ridicat la înțelesurile neintinate, duhovniceşti ale ei. 

% Erau unii în vremea Sfântului Grigorie, care luau Cântarea Cântărilor în înţelesul literal, ca o 
dragoste între un tânăr, eventual Solomon şi o tânără (Sulamita) şi învinuiau pe cei ce o tâlcuiau 
în înțeles duhovnicesc. Sfântul Grigorie nu neagă că unele cuvinte dim scriere pot fi luate şi în 
înțeles nemijlocit. Dar când rămânerea la acest înțeles nu aduce nici un folos duhovnicesc, 
trebuie să se caute înţelesul mai inalt, ascuns în cuvinte. 


O astfel de tâlcuire mai înaltă (anagogică) a acestora, fie că vrea cineva să o 
numească figurată, fie alegorică, fie altfel, nu ne vom certa pentru nume, numai să 
nu fie lipsită de un înţeles folositor. 

Și de fapt, spunând că legea este duhovnicească, marele Apostol cuprinde sub 
numele de lege şi povestirile istorice, întrucât toată Scriptura de Dumnezeu 
insuflată e lege celor ce o citesc, călăuzind mu numai prin poruncile date, ci şi prin 
povestirile istorice, spre cunoştinţa tainelor şi spre viaţa curată, pe cei ce ascultă cu 
înţelegere. EI se foloseşte de orice tâlcuire după plăcere, urmărind ceea ce este de 
folos; dar nu se îngrijeşte de numele cu care trebuie să-şi numească felul tâlcuirii. 


«Dar acum trebuie să schimbăm cuvântul» (Ps. 4, 20), zice, când vrea să folosească 
istoria spre arătarea iconomiei Testamentelor di apoi, amintindu-și de cei doi fiui ai 
lui Avraam născuţi lui din roabă şi din cea liberă, numeşte tâlcuirea lor alegoric. Şi 
povestind unele lucruri din istorie, zice că «li se întâmplau acelora ca chipuri, dar 
s-au scris spre învăţătura noastră» (Gal. 4, 24) ”. Apoi, spunând că «nu trebuie 
legată gura boului care treieră» (| Cor., 9, 9), a adăugat că «nu de bou se îngrijeşte 
Dumnezeu», ci pentru noi s-a scris aceasta. lar undeva înţelegerea mai întunecoasă 
şi cunoştinţa din parte o numeşte oglindă şi ghicitură (| Cor., 13, 12). Şi iarăşi, 
strămutarea de la trupuri la cele inteligibile o numeşte întoarcere la Domnul şi 
ridicarea vălului. 


În toate aceste moduri şi nume diferite ale tâlcuirii duhovniceşti ne învaţă un singur 
lucru: că nu trebuie să rămânem la literă, deoarece înţelesul nemijlocit al celor 
spuse ne vatămă în multe privințe în viaţa noastră virtuoasă; ci să trecem la 
înţelesul nematerial şi duhovnicesc (inteligibil) în aşa fel, ca înțelesurile mai 
trupeşti să se strămute în minte şi în înţelegere, înţelesul mai trupesc al celor spuse 
scuturându-se de pe ele asemenea prafului. 


De aceea zice că: «litera omoară, iar duhul face viu» (II Cor., 3, 6), întrucât în 
multe locuri (ale Scripturii) istoria, dacă rămâne la faptele ei simple, nu ne 


% «Iconomia Testamentelor» înseamnă, după Sfântul Grigorie de Nyssa, legea deosebită a lui 
Dumnezeu aşezată în fiecare din cele două Testamente. Legea Testamentului Vechi închipuită 
prin Agar sau prin muntele Sinai sau prin Ierusalimul cel pământesc, năştea fii spre robie, legea 
nouă, închipuită prin Sara, ea însăşi liberă, naşte fii spre libertate; căci aceştia sunt fii deplini ai 
lui Dumnezeu, ca unii ce Sunt frați ai lui Hristos, Fiul cel adevărat al Tatălui, preînchipuit prin 
Isaac. Aceştia sunt liberi de sila păcatului şi capabili de libertatea manifestată prin puterea 
dragostei sădite în el de harul dumnezeiesc sau susținiuttă de legătura lor intimă cu Hristos, Fiul 
Tatălui. 

” Neindentificat. 


înfăţişează pildele unei vieţi bune. Căci cu ce se foloseşte spre virtute cel ce aude 
că Osea, proorocul, a avut doi fii din curvie (Os., 1,6) şi că Isaia a intrat la 
proorociță (Îs., 8, 3), dacă rămâne la litera celor spuse? Sau, cu ce ajută vieţii 
virtuoase povestirile despre David, al cărui adulter şi ucidere se unesc cu aceeaşi 
urâciune ? Dacă s-ar găsi vreun înţeles care să dezvăluie nevinovăția cuprinsă în 
ele, se va dovedi că adevărat cuvântul Apostolului că «litera omoară», căci ridică 
înţelesul de suprafaţă şi de ocară, la înţelesuri mai dumnezeieşti. 


Dar ştim că şi Cuvântul Cel închinat de toată zidirea ne învaţă dumnezeieştile taine 
prin credință folosindu-Se de asemănarea omului şi de chipul trupului, El ne 
descoperă înțelesurile Legii spunând că cei doi oameni, a căror mărturie este 
adevărată, sunt EI şi Tatăl (Deut.17, 6 ; În, 8, 17-18), iar prin şarpele de aramă 
ridicat la înălţime, care îi era poporului leacul pentru muşcăturile purtătoare de 
moarte, înţelegea iconomia săvârşită ” pentru noi pe Cruce (Num., 21, 8; În, 3, 
14). Peste tot, deprinzând înţelegerea ucenicilor Săi prin cuvinte acoperite şi 
ascunse, prin parabole, prin asemănări, prin cuvinte întunecoase, prin sentinţe, 
dădea pentru ei tâlcuirile celor spuse prin ghicituri, depărtând de la ele 
nelimpezimea (Mt., 13, 13). lar uneori, când nu înțelegeau înţelesul celor spuse, le 
mustra zăbava şi nepriceperea. Căci când le poruncea să se ferească de aluatul 
fariseilor (Mt. 16, 6), iar ei priveau cu suflet îngrijorat la coşurile în care nu luaseră 
pâine pentru săturare, îi mustra pe cei ce nu înțelegeau că ceea ce le dă de înţeles 
prin aluat era învățătura. Şi iarăşi, când ucenicii îi puneau Lui masa, iar EI 
răspundea că: «Eu am să mănânc o mâncare pe care voi nu o ştiţi» (În, 4, 32), 
ucenicii gândind că El vorbeşte de o mâncare trupească, adusă Lui din altă parte, 
îşi tâlcuieşte cuvântul Lui, arătând că mâncarea cuvenită şi potrivită Lui este 
împlinirea voii mântuitoare. 


Dar se pot aduna nenumărate cuvinte evanghelice în care altul este înţelesul 
nemijlocit şi altul, cel urmărit prin cele spuse. Aşa sunt: apa făgăduită celor ce 
însetează, prin care cei credincioşi se fac izvoare de râuri, pline ce se pogoară din 
Ceruri, biserica ce va fi surpată şi în trei zile ridicată, calea, uşa, piatra nesocotită 
de ziditori şi aşezată în capul unghiului, cei doi dintr-un singur pat, râşniţa, cele 
care râşnesc, din care una va fi luată, cealaltă lăsată, stârvul, vulturii, smochinul 
care înmugureşte şi odrăsleşte mlădiţe. 


* Aici, cuvântul «iconomie» e folosit în înţelesul restrâns de mântuire a noastră prin crucea 
suferită de Hristos. 


Toate acestea şi cele asemenea ni s-au dat cu îndemnul de a folosi şi pătrunde 
îndemnurile dumnezeieşti şi a lua aminte la citire şi a cerceta în tot timpul de nu se 
află cumva în ele vreun înţeles mai înalt decât înţelesul nemijlocit, care să 
călăuzească înţelegerea spre lucrurile mai dumnezeieşti şi netrupeşti. Din această 
cauză suntem convinşi că pomul oprit mâncării nu era un smochin, cum au declarat 
unii, nici altul din pomii roditori. Căci, dacă smochinul era atunci purtător de 
moarte, n-ar fi nici acum bun de mâncare. Aceasta am învăţat-o şi din cuvântul 
Domnului, care hotărăşte negativ că : «Nimic din cele ce intră prin gură nu poate 
să spurce pe om» (Mt, 15, 11) %. Deci căutăm alt înţeles în legi vrednic de 
măiestria Legiuitorului. Fie că auzim că Raiul este faptă a plantării lui Dumnezeu, 
fie că pomul vieţii a fost sădit în mijlocul Raiului, căutăm să aflăm, de la Cel ce 
descoperă tainele ascunse, căror plante le este Tatăl cultivator şi plantator şi cum e 
cu putinţă să fie cei doi pomi în partea cea mai de mijloc a Raiului, cel al mântuirii 
şi cel al pierzării? Căci ceea ce-i tocmai la mijloc, ca în chipul cercului, este 
desigur, în centrul cel unic. lar dacă centrului se alătură, de o parte a lui, alt centru, 
trebuie să se mute odată cu centrul şi cercul, aşa încât primul centru nu mai e la 
mijloc. Deci unul fiind Raiul, cum zice Scriptura că trebuie înţeles în mod deosebit 
fiecare pom, dacă atât unul cât şi altul se află la mijloc ? * Iar dacă cel purtător de 
moarte e străin de sădirea lui de Dumnezeu, cum avem să înţelegem cuvântul care 
declară că toate făpturile lui Dumnezeu sunt bune foarte? *. Dacă nu pătrunde 
cineva adevărul acestora prin înţelepciune, ceea ce se spune li se va părea, celor 
lipsiţi de cugetare, o poveste lipsită de temeiuri. 


Dar s-ar lungi mult să adunăm din proorocii toate pe rând. Cum spune Miheia că în 
zilele de pe urmă se va arăta un munte pe vârful munţilor (Mih., 4, 1), dacă nu că 
prin aceasta numeşte taina Evangheliei, ce se va arăta spre surparea puterilor 
dușmane ? Cum zice că va răsări toiag şi floare din rădăcina lui lesei (Is., 11, 1), 


* Nu rodul unui pom văzut a putut aduce căderea strămoşilor, pentru că Domnul a spus că nu 
ceea ce intră prin gură spurcă pe om (Mt, 15, 18). Desigur însă că, dacă ceea ce intră prin gură 
e însoțit de o poftă nestăpânită, această poftă îl poate spurca. Deci şi în acest caz trebuie să se 
vadă, dincolo de ceea ce e văzut, ceea ce e nevăzut. 

* Deci cei doi pomi nu pot fi înţeleşi în mod literal, ci trebuie să se facă uz de gândire pentru a fi 
înțeleşi. Probabil, sensul faptului că cei doi pomi sunt în acelaşi punct central al Raiului stă în 
aceea că lumea însăşi poate face străveziu prin ea pe Dumnezeu («pomul vieții») pentru cei 
duhovniceşti şi se poate îngrăşa material pentru cei trupeşti («pomul cunoştinței» echivoce a 
răului, care apare în acelaşi timp ca bine). Gustând odată Adam şi Eva din lumea astfel 
înțeleasă, au fost scoşi de la putinţa sesizării transparenţei ei. 

* Toate au fost făcute de Dumnezeu «bune foarte». Nesesizarea caracterului transparent al lumii 
s-a datorat omului care n-a ţinut în frâu alipirea lui posibilă la înfăţişarea materială a lumii, 
socotită ca o realitate în ea însăşi. 


decât că prin aceasta marele Isaia vesteşte arătarea Domnului în trup? Sau ce 
înţeles are la marele David muntele cel gras, luat după literă sau cireada taurilor 
trimisă peste viţelele popoarelor sau piciorul scăldat în sânge, sau limbile câinilor 
(Ps. 68, 16,18, 14), sau libanul tuns de cedri ca un vițel? Şi pe lângă acestea se pot 
aduna încă nenumărate alte pilde din celelalte proorocii, pentru a vedea trebuinţa 
înţelegerii spirituale a celor spuse, înţelegere care dacă o respinge cineva, cum le 
place unora, mi se pare că face ceva asemănător cu cel ce pune la masă spre hrana 
oamenilor grâul nemăcinat şi nefăcut pâine, cu paie cu tot, nedeosebind seminţele 
de pleavă, nesubțiind grâul în făină şi nepregătind pâinea în felul cuvenit 
prelucrării grâului *. 


Precum deci rodul neprelucrat este hrana animalelor şi nu a oamenilor, aşa s-ar 
putea spune că cuvintele de Dumnezeu insuflate, neprelucrate printr-o înţelegere 
mai subţire, sunt mai degrabă hrana celor neraţionali decât a celor raţionali ”. Şi o 
spunem aceasta nu numai despre cele ale Vechiului Testament, ci şi despre multe 
ale învăţăturii evanghelice, ca de pildă: lopata care curăţă aria, pleava suflată de 
vânt, grâul care rămâne sub picioarele celui ce-l vântură, focul nestins, jitniţa cea 
bună, pomul care aduce roduri rele, ameninţarea securii care vesteşte în chip 
înfricoşat tăierea pomilor, pietrele ce se prefac în firea omenească. 


Acestea le-am scris din pornirea inimii, în scrisoarea mea către înţelepciunea ta, 
drept răspuns celor ce îndeamnă să nu se caute în cuvintele dumnezeieşti nimic 
altceva decât înţelesul nemijlocit al literei. lar dacă, după ce s-a ostenit Origen cu 
cartea aceasta, am hotărât şi noi să punem în scris osteneala noastră, să nu ne 
învinuiască nimeni pentru aceasta, privind la dumnezeiescul cuvânt al Apostolului, 
care zice: «Fiecare va lua plata sa după osteneala sa» (1 Cor. 3, 18). Căci nu am 
alcătuit-o din mândrie, ci fundcă multe din cele spuse în biserică le-au însemnat 
unii din cei ce erau cu noi, din iubirea de învăţătură şi luând unele de la ei, şi 
anume cele însemnate de ei în înşiruire continuă, altele adăugându-le de la noi şi 
anume cele al căror adaus era de trebuinţă, am făcut o expunere în formă de omilii 


% În toate acestea, Sfântul Grigorie dovedeşte nevoia simbolurilor pentru exprimarea lucrurilor 
dumnezeieşti şi spirituale; dar, odată cu aceasta, şi trebuinţa ridicării dincolo de învelişul 
exterior al simbolurilor, la înțelesurile spirituale exprimate prin ele. 

” Este interesantă această paralelă între trebuința oamenilor de a prelucra lu- 
crurile în vederea folosirii lor şi trebuinţa căutării înţelesurilor spirituale exprimate prin ele, 
luându-le ca simboluri. Amândouă aceste trebuinţe se satisfac prin rațiunea umană. Omul pune 
şi în lucruri ceva din rațiunea sa prin prelucrarea celor materiale sau descoperă unele raţiuni 
maleabile în ele, care se conciliază cu o libertate de adaptare a lor la alte şi alte trebuinţe ale 
lui. 


%. Am pus adică după cuvinte tâlcuirea lor, în măsura în care timpul şi ocupațiile 
mi-au dat răgaz pentru aceasta, în timpul posturilor. Căci în vremea acestora am 
întocmit cuvântul de față pentru auzul de obşte. lar dacă Dumnezeu, vistiernicul 
vieţii noastre, ne va dărui viaţă şi vrerne paşnică, ne vom îndeletnici şi cu celelalte. 
Căci acum cuvântul şi tâlcuirea noastră a înaintat numai până la jumătate. 


Harul Domnului nostru lisus Hristos, cu voi, cu toţi, în vecii vecilor! Amin. 
Omilia 1 


«Sărută-mă cu sărutările gurii tale; că mai buni Sunt Sânii tăi decât vinul şi 
mireasma mirurilor tale, mai presus decât toate aromatele. Mir vărsat este 
numele tău, de aceea fecioarele te-au iubit pe tine, te-au atras pe tine. Și după 
tine, spre mireasma mirurilor tale alergau. Adusu-m-a împăratul în cămara sa. 
Bucura-ne-vom şi ne vom veseli întru tine. lubi-vom sânii tăi mai mult decât 
vinul. Dreptatea te-a iubit pe tine» (Cântarea Cântărilor 1, 2-4). 


Cei ce, după sfatul lui Pavel, aţi dezbrăcat pe omul cel vechi, ca pe un veşmânt 
murdar, împreună cu faptele şi poftele lui, şi v-aţi îmbrăcat în veşmintele 
luminoase ale Domnului, ca cele arătate pe muntele Schimbări la faţă, mai bine 
ZIS, v-aţi îmbrăcat în însuşi Domnul nostru lisus Hristos şi în iubire, adică în haina 
Lui, şi v-aţi făcut în chipul Lui, ajungând nepătimaşi şi mai dumnezeieşti, ascultați 
taina Cântării Cântărilor *. 


Intraţi în cămara neîntinată a Mirelui, îmbrăcându-vă în haina albă a cugetărilor 
curate şi neîntinate. Dar dacă vreunul, luând cu sine vreun gând pătimaş şi neavând 
veşmântul conştiinţei vrednic de nunta dumnezeiască, se va lipi de cugetările sale, 
atrăgând cuvintele Mirelui şi ale miresei spre patimile necuvântătoare şi prin ele se 
va îmbrăca în nălucirile de ruşine, va fi aruncat afară dintre cei strălucitori de 
fericire, primind în locul bucuriei din cămara de nuntă, scrâşnirea şi plânsul. 
Aceasta o mărturisesc, începând tâlcuirea tainică a Cântării Cântărilor. Căci prin 


* Sfântul Grigorie a ţinut îm biserică un şir de Omilii despre Cântarea Cântărilor. Cele spuse de 
el le-au însemnat unii în ordinea expusă de el. Sfântul Grigorie le-a luat pe acelea de la ei în 
ordinea în care le-au însemnat, dar a mai adăugat la ele şi altele socotite de folos. Se pare că a 
făcut aceasta la fiecare Omilie şi nu numai prin adăugarea la Omiliile scrise de către aceia, a 
altor Omilii. 

” Numai cei ce s-au dezbrăcat de omul vechi al patimilor şi s-au îmbrăcat în omul cel nou al 
vieţuirii în EHristos sau în Hristos însuşi, sau în iubirea curată faţă de EL, care e una cu lumina în 
care a strălucit El pe Tabor, pot auzi cuvintele Cântării Cântărilor, fără să se trezească în ei 
înțelesuri pătimaşe sau pot pătrunde la taina ei. 


cele scrise în ea e dus sufletul, ca o mireasă, spre însoţirea netrupească, 
duhovnicească şi nematerială, cu Dumnezeu fiindcă Dumnezeu, Care vrea ca toţi 
să se mântuiască şi la cunoştinţa adevărului să vină, arată aici chipul cel mai 
desăvârşit şi mai fericit al mântuirii, adică cel al iubirii. % 


Ce-i drept, unii dobândesc mântuirea şi prin frică, atunci când, gândindu-se la 
ameninţarea chinurilor din gheenă, se despart de rău. lar alții, săvârşind 
virtutea pentru nădejdea răsplăţii făgăduite celor ce au vieţuit binecredincios, 
dobândesc binele nu prin iubire, ci prin aşteptarea răsplăţii. Dar cel ce aleargă 
din suflet (spre desăvârşire) alungă frica (căci are o simţire de slugă cel ce nu 
din iubire rămâne lângă Domnul, ci de frica biciului nu fuge de EI. Acela nu se 
gândeşte nici la răsplată, ca să nu pară că preţuieşte mai mult plata decât pe Cel 
ce dăruieşte câştigul i LI iubeşte din toată inima, din tot sufletul şi din toată 
puterea, nu altceva din cele ce se fac de EI, ci pe însuşi Acela care este izvorul 
bunătăţilor. Deci această Simţire o legiuieşte sufletelor auzitorilor cel ce ne 
cheamă spre împărtăşirea de El. 


lar cel ce întăreşte această legiuire este Solomon, a cărui înţelepciune, după 
dumnezeiesca mărturie, nu are măsură, fiind fără asemănare şi fără egal, faţă de a 
tuturor celor ce au fost înainte şi vor fi. Căci nu-i rămânea nimic ascuns din toate 
câte sunt. Dar socoteşti că vorbesc de Solomon cel născut din Berşeba, de cel care 
a urcat pe munte o mie de boi, de cel care a ascultat de sfatul Sidonei pentru a 
păcătui? Un alt Solomon e arătat prin el, care şi El S-a născut din David după trup, 
al Cărui nume e pace, Care e adevăratul împărat al lui Israil, ziditorul templului lui 
Dumnezeu, Care a îmbrăţişat toată cunoştinţa, a Cărui înţelepciune e fără hotar, a 
Cărui fiinţă este înţelepciunea şi adevărul şi tot numele şi înţelesul înalt şi vrednic 
de Dumnezeu. Acesta, folosindu-Se de Solomon ca de un organ, ne vorbeşte nouă 
prin el, mai întâi în Proverbe, apoi în Ecleziast şi după aceea, în filosofia de faţă a 


'% În iubirea de Dumnezeu îşi află sufletul treapta cea mai înaltă a desăvârşirii şi deci a 
mântuirii. Căci prin iubirea de Dumnezeu sufletul se uneşte în chip curat cu El. Și desăvârşirea 
şi mântuirea în gradul cel mai înalt constau în unirea cu Dumnezeu, din care se revarsă în noi 
toate bunătăţile şi toată fericirea. 

'% Mai jos de mântuirea dobândită prin iubire este mântuirea dobândită prin fiică şi cea 
dobândită prin silinţele de a împlini poruncile Domnului pentru răsplată. Dar mântuirea prin 
iubire o dobândeşte cel ce nu preţuieşte răsplata mai mult decât pe Cel ce o dăruieşte. A iubi pe 
Dumnezeu ca Persoană e cu mult mai mult decât a dori răsplata de la El. Cel ce face aceasta 
rămâne aţintit la bunurile date de Dumnezeu, nu la EI Însuşi ca Persoană. lar Persoana e 
nesfârşit mai mult decăt orice răsplată dăruită de ea. Comuniunea cu persoana iubită e nesfârşit 
mai mult decât orice dar al ei, care se interpune între persoana care dăruieşte şi cea căreia se 
dăruieşte. 


Cântării Cântărilor, ducându-ne prin cuvânt, ca pe o cale bine rânduită, spre 
urcuşul desăvârşit. 1% 

Căci, precum în viaţa cea după trup, nu toată vârsta are toate lucrările, nici nu 
înaintează viaţa noastră prin aceleaşi lucrări în vârstele deosebite (pentru că nici 
pruncul nu săvârşeşte faptele celor desăvârşiţi, nici cel desăvârşit nu e luat în 
braţele doicii), ci, în fiecare timp al vârstei, altceva e potrivit şi cuvenit, aşa se 
poate vedea şi în suflete o anumită asemănare cu vârstele trupeşti, prin care se arată 
o cale bine orânduită şi neîntreruptă, ce conduce pe om spre viaţa virtuoasă. De 
pildă, altfel mustră Proverbele şi altfel vorbeşte Ecleziastul. Iar filosofia Cântării 
Cântărilor e mai presus de amândouă, prin dogmele ei înalte, învățătura 
Proverbelor îşi îndreaptă cuviinţele spre cel ce e încă prunc, potrivind cuvintele cu 
vârsta lui. «Ascultă, zice, fiule, legile tatălui tău şi nu dispreţui poruncile maicii 
tale» (Prov., 1, 8). Vezi din cele spuse tinereţea lui sufletească, cum are încă 
nevoie de poruncile maicii şi de sfătuirea tatălui. Şi cu cât ascultă copilul mai mult 
de părinți, cu atât i se făgăduieşte mai mult dobândirea podoabelor copilăriei, 
pentru râvna ce o are din învăţăturile primite. lar podoaba copiilor este salba de aur 
ce străluceşte în jurul braţului şi cununa împletită din nişte flori gingaşe (Prov., 1, 
9). ŞI acestea trebuie înţelese astfel, ca înţelesul ghiciturii să ducă spre ceea ce este 
mai bun. Şi aşa începe să descrie înţelepciunea, tâlcuind în chip felurit şi în multe 
feluri strălucirea frumuseţii negrăite, pentru că nu de frică şi de nevoie, ci din poftă 
şi din dorinţă să urce spre împărtăşirea de bunuri. Căci descrierea frumuseţii atrage 
oarecum pofta tinerilor spre ceea ce se arată, mişcând pornirea spre împărtăşirea de 
strălucirea ei. 


'% Solomon însuşi e numai chipul sau simbolul altui Solomon, al lui lisus Hristos, Fiul 
desăvârşit al lui David, care a adus nu numai pacea mărginită de pe pământ (Salom), ci pacea 
veşnică şi nemărginită. El e Împăratul veşnic şi are în Sine toată Înţelepciunea, căci e însăşi 
ființa înţelepciunii şi adevărului. Solomon cel istoric e numai organul prin care ne vorbeşte 
Solomon cel adevărat. Orice om e un chip al Cuvântului, căci e un cuvânt ipostatic. Dar între 
oameni, unii Sunt chipuri mai realizate, mal luminoase ale Cuvântului ipostatic originar şi 
fundamental. Cuvântul acesta a creat chipurile vii ale Sale, pentru ca să pregătească prin 
sporirea lor în înţelepciune, sau în legătura cu Cuvântul ipostatic suprem, însăşi venirea Lui ca 
om, pentru ca EI însuşi să vorbească oamenilor adevărul, sau să Se descopere direct pe Sine, 
intrând în acelaşi timp cu ei în dialogul cel mai luminător ca om întrupat. În cuvintele oamenilor 
şi mai ales ale unora înţelepţi ca Solomon, vorbeşte Cuvântul în mod mijlocit, presându-i pe ei 
să vorbească. Dar în lisus Hristos vorbeşte nemijlocit însuşi Cuvântul originar şi suprem. 
Chipurile Cuvântului originar vin la existență după El, dar EI Se Întrupează după ce ele se 
apropie de EI şi se ridică la nivelul simţirii faptului că sunt în dialog cu EI sau că EI însuşi îi 
presează pe ei la un dialog între ei şi cu El. 


lar când a crescut şi mai mult pofta, o mută, de la împărtăşirea materială la 
dragostea nematerială, căci împodobește prin laudă frumuseţea înţelepciunii. Ba nu 
numai că scoate la arătare frumuseţea podoabei, ci şi numără bogăţia ei, al cărei 
stăpân se va face cel ce se va însoţi cu ea. lar bogăţia se vede în podoabele ce o 
înconjoară. Podoaba din dreapta ei sunt toate veacurile, cum spune Scriptura: 
«Lungime de viaţă şi ani de viaţă în dreapta» (Prov., 1,9); iar în stânga poartă 
înfăşurată bogăţia de mult preţ a virtuţilor, care strălucesc de lumina slavei '%. Căci 
zice: «În stânga ei, bogăţie şi slavă» (Prov., 3, 16 urm.). Arată apoi şi buna 
răsuflare a gurii ei, din care se răspândeşte mireasma cea bună a dreptăţii. Căci 
zice: «Din gura ei purcede dreptate». lar pe buzele ei zice că, în locul rumenelii 
naturale, înfloreşte legea şi mila !%. Şi ca din toate părţile să se afle arătată 
frumuseţea acestei mirese, e lăudat şi mersul ei: «în căile dreptății umblă». Nu 
lipseşte din laudele frumuseţii nici mărimea, înălțându-se în creşterea ei la fel cu 
planta bine crescută. lar planta aceasta cu care se aseamănă înălțimea ei «este, zice, 
însuşi pomul vieţii», care e «hrană celor ce se lipesc de ea» şi «stâlp sigur şi 
neclintit» celor ce se reazimă pe ea (Prov. 3, 18). Dar prin amândouă acestea 
înţeleg pe Domnul, căci EI este viaţa şi sprijinul '%. 


Între toate celelalte laude ale ei se cuprinde însă şi puterea, ca prin toate bunătăţile 
să se laude frumuseţea înţelepciunii. Căci «Dumnezeu, zice, întru înţelepciune a 
întemeiat pământul şi întru chibzuială a gătit cerurile» (Prov., 3, 19). Şi toate 
cele ce se văd în zidire le reduce la puterea înţelepciunii, dându-i acesteia felurite 
numiri. Căci o numeşte pe ea şi înţelepciune, şi pricepere, şi simţire, şi cunoştinţă 
Şi cele asemenea. 


După acestea, începe să-l conducă pe tânăr ca pe un mire spre împreuna locuire cu 
ea, poruncindu-i să privească de acum spre cămara de nuntă dumnezeiască. Căci 
zice: «Nu o părăsi pe ea şi va Sta lângă tine; iubeşte-o pe ea şi te va păzi; 
înconjoar-o şi te va înălța; cinsteşto-o pe ea ca să te îmbrăţişeze; ca să dea 
capului tău cunună de daruri, acopere-o cu cunună de dezmierdări» (Prov. 4, 6- 
9). Împodobind-o pe ea cu aceste cununi de nuntă ca pe o mireasă, îi porunceşte să 


'% Virtuţile au în ele nu numai o tărie de voinţă, ci şi lumina descoperită a înţelesului vieţii şi a 
țintei spre care înaintează ea. Înţelepciunea înaintează prin veacuri (spre dreapta), ducând cu 
ea spre creştere continuă virtuțile (de la partea stângă). 

1% Pe buze se arată floarea milei, prin cuvintele ce le rosteşte cel înţelept. Cuvintele nu sunt 
lipsite de simţire. Ele nu au un rost pur intelectual. Căci şi prin simţire ele slujesc ca mijloace de 
întărire a legăturii dintre oameni. 

1% Cel ce creşte duhovniceşte se aseamănă tot mai mult cu Domnul sau se reazimă pe El şi se 
hrăneşte din EI, ca din «pomul vieţii». Domnul e stâlp neclintit şi hrană care susține creşterea. 


nu se mai despartă de ea, zicând : «Când umbli, du-te cu ea, ca ea să fie cu tine, 
când dormi, te va păzi, ca sculându-te să vorbească cu tine». 


Aprinzând prin acestea şi prin cele asemenea pofta celui ce e încă tânăr după omul 
dinlăuntru, o pune şi pe ea să-şi povestească prin cuvânt farmecele ei, prin care mai 
ales atrage simţirea iubitoare a auzitorilor, spunând pe lângă altele: «Eu iubesc pe 
cei ce mă iubesc» (Prov. 8, 16). Căci nădejdea că i se va răspunde iubirii trezeşte şi 
mai puternică pofta în cel ce iubeşte. După acestea adăugând şi celelalte sfaturi în 
învățături nemărginite în formă de proverbe şi conducându-l la o deprindere şi mai 
desăvârşită, în ultimele proverbe fericindu-l pentru această căsătorie, întrucât face 
în ele lauda acelei femei cuminţi adaugă înţelepciunea din Ecleziast, după ce l-a 
condus îndeajuns prin îndrumarea proverbelor spre pofta virtuților. Şi mustrând în 
acest «Cuvânb» alipirea oamenilor la cele văzute şi declarând că tot ce e nestatornic 
şi trecător, deşert, întrucât spune că tot ce se arată e deşertăciune, pune mai presus 
de tot ce cuprindem prin simţire, mişcarea firească a sufletului nostru spre 
frumuseţea nevăzută. 


Și aşa, curățind inima de alipirea la cele văzute, introduce tainic prin Cântarea 
Cântărilor înţelegerea în Sfintele Sfintelor dumnezeieşti, în care ceea ce se 
săvârşeşte este o rânduială de nuntă, iar ceea ce se înţelege este unirea sufletului 
omenesc cu Dumnezeu. 

De aceea, fiul din Proverbe se numeşte aici mire şi înţelepciunea ţine loc de 
mireasă, ca să se logodească cu Dumnezeu omul ajuns mireasă curată şi lipindu-se 
de Domnul să fie un duh, devenind, prin unirea cu Cel neîntinat şi nepătimitor, în 
loc de trup greoi, înțelegere curată. 


Fiindcă, deci, cea care grăieşte este înţelepciunea, iubeşte-o cât poţi din toată 
inima şi puterea, pofteşte-o cât poţi. Ba adaug cu îndrăzneală la aceste cuvinte 
şi: «Îndrăgosteşte-te». Căci e nevinovată şi nepătimaşă această patimă pentru 
cele netrupeşti 1%, cum zice înţelepciunea în Proverbe, legiuind dragostea pentru 
frumuseţea cerească. Dar şi cuvântul de faţă porunceşte acelaşi lucru, întrucât nu 
dă un sfat gol cu privire la aceasta, ci filosofează prin cele tainice, zugrăvind 
pentru cele cunoscute cu mintea o icoană din cele dulci ale vieţii, spre înfăţişarea 
dogmelor acestora. lar icoana este o rânduială de nuntă, în care poftirea frumuseţii 


*% Sfântul Maxim, mărturisitorul spune şi el undeva că singură pasiunea iubirii este îngăduită şi 
vrednică de laudă. Căci creştinul nu trebuie să devină un apatic, ci să iubească pe Dumnezeu cu 
înfocare. Iubirea aceasta e singura pasiune ziditoare de viaţă. Sfântul Grigorie de Nyssa 
precizează însă aici că numai dragostea de cele netrupeşti e nepătimaşă. Avem aici un paradox 
care nu e înţeles decât prin trăire. De fapt numai dacă iubeşti pe om în fundamentul lui spiritual, 
în caracterul lui de subiect netrecător, îl promovezi cu adevărat în viaţă. 


trezeşte dorul, neîncepând, după obiceiul omenesc, mirele să poftească, ci o 
fecioară la înaintea mirelui, vestindu-şi dorinţa fără să se ruşineze şi rugându-se să 
te împărtăşească de sărutarea mirelui '%. Fiindcă bunii peţitori, Patriarhii şi 
Proorocii şi Legiuitorii, au adus logodnicei darurile dumnezeieşti, pe care oricine le 
numeşte cadouri, numind astfel darurile dinainte de nuntă. lar acestea erau: iertarea 
greşelilor, uitarea relelor, ştergerea păcatelor, transformarea firii, prefacerea a ceea 
ce e stricăcios în ceea ce e nestricăcios, desfătarea Raiului, demnitatea 
împărătească, bucuria ce nu are sfârşit. Fecioara, primind aceste daruri cereşti de la 
bunii peţitori, care i-au adus, prin învăţătura proorocească, darurile, îşi mărturiseşte 
pofta şi se grăbeşte să se bucure de harul frumuseţii Celui dorit '%. Pe ea o ascultă 
unele prietene şi surate de vlrstă, care stârnesc şi mai mult pofta miresei. Dar vine 
şi Mirele aducând cu sine o ceată de prieteni şi părtaşi de gânduri. Acestea sunt 
duhurile slujitoare prin care oamenii se mântuiesc sau sfinţii prooroci, care, auzind 
glasul Mirelui, se bucură şi se veselesc de neîntinata căsătorie ce se înfăptuieşte, 
prin care sufletul, lipindu-se de Domnul, devine un duh cu EI, cum zice Apostolul. 
Drept aceea, voi repeta iarăşi cuvântul din Proverbe: «Nimeni, pătimaş şi trupesc 
fiind, răspândind mirosul de mortăciune al omului vechi, să nu tragă înțelesurile 
gândurilor şi cuvintelor de Dumnezeu insuflate, spre lipsa dobitocească de 
rațiune», ci ieşind fiecare din sine şi ajungând în afara lumii materiale şi 
întorcându-se în oarecare chip în Rai şi prin curăţie asemănându-se cu Dumnezeu, 
să înainteze spre adâncul tainelor ce ni se dau de înţeles prin cartea aceasta. lar 
dacă sufletul unora e nepregătit să asculte aceasta, să audă pe Moise care legiuieşte 
să nu cutezăm să ne urcăm pe muntele cel duhovnicesc, înainte de a ne spăla 
veşmintele inimilor şi de a ne albi şi sufletele prin stropirile cuvenite ale 
cugetărilor. Deci câtă vreme stăruim în contemplarea aceasta, să uităm de 
gândurile de nuntă, după porunca lui Moise, care legiuieşte ca cei ce înaintează să 
se curețe de nuntă şi în toate trebuie să ascultăm de preceptele legiuitorului. 


Vrând deci să ne apropiem de muntele duhovnicesc al cunoaşterii lui Dumnezeu, 
partea femeiască a gândurilor să rămână în viața de jos împreună cu ordinea 
materială. Şi tot înţelesul nerațional, ce e văzut în acest munte, e omorât de 
gândurile mai tari ca de nişte pietre. Căci numai aşa auzim glasul trâmbiţei 


'% De paradoxul iubirii nepătimaşe sau al iubirii celei duhovniceşti, ţine şi faptul contrar iubirii 
trupeşti, că nu Mirele îşi exprimă dorința către mireasă, ci mireasa şi-o exprimă către mire. 
Căci Mirele e Dumnezeu şi iubirea faţă de EI nu ruşinează. 

'% Totuşi primul pas spre omul-mireasă l-a făcut Mirele-Dumnezeu prin darurile ce i le-a trimis. 
Darurile sunt toate cele trimise omului prin revelaţia supranaturală. Dar trebuie să punem 
înaintea acestora darurile naturale ale creațiunii, prin care îl înconjoară pe om dovezile iubirii 
lui Dumnezeu din toate părțile, lăsându-l totuşi pe omul însuşi să descifreze din ele cuvintele şi 
gesturile de iubire ale lui Dumnezeu. 


acesteia, care e un sunet mare, minunat şi mai presus de puterea celor ce-l primesc, 

pe care-l scoate însuşi întunericul negurii, care este Dumnezeu, Cel ce arde afară 
. 1 

de acest munte tot ce este material '%. 


Deci ne aflăm acum înlăuntrul Sfintei Sfintelor, care este Cântarea Cântărilor 110. 
Căci precum în Sfânta Sfintelor avem o prisosinţă şi o întărire a sfinţeniei, arătată 
prin cuvintele cele mai înalte, aşa şi prin Cântarea Cântărilor, înaltul Cuvânt ne 
făgăduieşte să ne înveţe taina tainelor. Căci, după învăţătura de Dumnezeu 
insuflată, sunt multe cântările prin care învăţăm marile înţelesuri despre 
Dumnezeu, de la marele David şi Isaia şi Moise şi mulţi alţii !!!. De la titlul acesta 
învăţăm că, pe cât sunt de departe cântările sfinţilor, de cântările înţelepciunii din 
afară, tot pe atât întrece taina din Cînfarea Cântărilor, cântările sfinților. Mai mult 
decât aceasta nu poate nici afla, nici încăpea urechea şi firea omenească. De aceea 
foloseşte cea mai puternică dintre plăcerile ce se mişcă în om (adică pasiunea 
dragostei) pentru descrierea în chip de ghicitură a dogmelor: ca din aceasta să 
învăţăm că sufletul care priveşte spre strălucirea negrăită a frumuseţii dumnezeieşti 
trebuie să aibă atâta dragoste față de aceea, câtă dragoste are trupul faţă de ceea ce- 
i este înrudit şi de aceeaşi fire, dar mutând pasiunea spre nepătimire, căci 
stingându-se toată simţirea trupească, mintea arde numai cu duhul din puterea 
dragostei, încălzită fiind de focul acela pe care a venit Domnul să-l arunce pe 
pământ 17. 


1% Dumnezeu este întunericul tenebrelor, căci El ne rămâne neînțeles. Dar din EI porneşte un 
sunet mare de trâmbiţă. EI e viaţă şi din viaţă porneşte vuietul vieții, care deşi nu e cu totul 
articulat, depăşeşte, prin puterea lui şi prin înţelesul lui mai presus de cuvintele noastre, puterea 
noastră de cuprindere. Dumnezeu arde ca un foc în cel ce se apropie de muntele în care este EI, 
de întunericul izvorător de cunoştinţă, în cel care vrea să fie străin de orice alipire de chipurile 
văzute material şi deci mărginite. 

"9 Cântarea Cântărilor este Sfânta Sfintelor pentru că descrie taina unirii dintre omul-mireasă 
şi Mirele-Dumnezeu. 

"1 Multe cântări sunt în Legea veche, prin care e descrisă taina lui Dumnezeu: sunt psalmii lui 
David, cântările lui Isaia, ale lui Moise şi ale multor altora. Dar cea mai înaltă cântare, care 
descrie cea mai înaltă taină a unirii omului cu Dumnezeu este Cântarea Cântărilor. Și ea este 
cea mai înaltă poezie, dacă poezia se străduieşte să exprime ceea ce nu poate fi deplin exprimat. 


“2 Pasiunea iubirii de Dumnezeu e o pasiune unită în chip paradoxal cu ne-pătimirea, în ea 
mintea e încălzită de focul dumnezeiesc, dar numai pentru că s-a stins în ea tot focul simţirii 
trupeşti. Un foc curat a stins un foc necurat, o nepătimire trupească a aprins focul pasiunii 
spirituale a iubirii de Dumnezeu, Duhul suprem. În Iubirea curată nu e nimic care ne robeşte 
cum ne robesc patimile trupeşti. În ea duhul nostru şi-a găsit zborul liber de tot ce-l atrage spre 
cele de jos. 


Dar acestea ajung pentru a arăta care trebuie să fie starea sufletului celui ce ascultă 
cuvintele tainice. E vremea să supunem tâlcuirii cuvintele mire şi dragoste, folosite 
de Cântarea Cântărilor. Mai întâi să pătrundem însă înţelesul titlului. Căci socotesc 
că nu degeaba cartea s-a atribuit prin titlu lui Solomon, ci ca să înţeleagă cei ce 
citesc că în cele spuse se cuprinde ceva mare şi dumnezeiesc. Deoarece chiar prin 
amintirea lui Solomon se trezeşte în fiecare o mare admiraţie pentru înţelepciunea 
lui. De aceea încă în titlu se face îndată amintirea numelui lui, ca cei ce citesc să 
spere de la cartea aceasta ceva mare şi vrednic de taina lui. Precum, după ştiinţa 
picturii, există o materie în diferitele vopseli care înfăptuiesc imitația animalului, 
dar cel ce priveşte la chipul zugrăvit cu meşteşug din culori nu zăboveşte cu 
privirea la vopselele aşternute pe tablou, ci priveşte numai la forma pe care artistul 
a înfăţişat-o prin culori, aşa şi în scrierea de faţă se cuvine să nu privim la materia 
culorilor din cuvinte, ci să ne aţintim, ca la o formă împărătească din ele, la ceea ce 
o înfățişat prin înțelesurile curate. Căci cuvintele acestea, după înțelesurile lor 
nemijlocite, ca: gură, sărutare, mire, vin, numirile mădularelor, pat şi altele 
asemenea, sunt culoare albă sau neagră, sau roşie, sau galbenă, sau alta oarecare, 
iar chipul înfăptuit prin acestea e fericirea şi nepătimirea, unirea cu EI, înstrăinarea 
de rele şi asemănarea cu frumosul şi cu binele adevărat. Acestea sunt înțelesurile 
care dau mărturie despre înţelepciunea lui Solomon, care întrece hotarele 
înţelepciunii omeneşti. 


Și ce este mai minunat decât a face firea să se curețe de patimile ei, ca una ce 
primeşte şi învaţă nepătimirea prin cuvintele socotite pătimaşe ? Căci nu zic că 
trebuie să ne aşezăm în afara mişcărilor pătimaşe ale trupului şi să mortificăm 
mădularele cele de pe pământ şi să ne curăţim gura de cuvintele pătimaşe, ci e pus 
sufletul în astfel de simţire ca, prin cele ce par contrare să privească la curăţie şi 
prin rostirile pătimaşe, să tâlcuiaseă înțelesurile neîntinate.!'* 


Scrierea ne-a învăţat, în titlul ei, acest lucru unic: să nu mai fie oameni cei ce intră 
în cele dinăuntru ale tainelor acestei cărți, ci să se prefacă cu firea, prin ucenicia la 
Hristos, în ceea ce este mai dumnezeiesc. Aceasta le-o mărturiseşte ucenicilor Săi 
însuşi Cuvântul, arătând că erau mai buni ca oamenii, cei pe care i-a deosebit de 
oameni porunca Domnului dată lor, când zice: «Cine zic oamenii că sunt Eu? Dar 
voi cine ziceţi că sunt?» (Mc, 8, 27). Cu adevărat, prin aceste cuvinte - al căror 
înţeles nemijlocit înfăţişează plăcerile trupeşti - pentru cel ce nu se coboară la o 
cugetare întinată, ci, călăuzit de gândirea celor dumnezeieşti la înțelesurile curate, 
cugetă că nu mai e om, nici nu mai are firea amestecată cu trupul şi cu sângele, se 


“3 Prin cuvinte socotite pătimaşe: nuntă, sâni etc, sufletul stăpânit de credința în Dumnezeu e 
călăuzit spre iubirea nepătimaşă şi spre înțelesurile ei curate. 


arată viaţa nădăjduită a sfinților de după înviere, când ajung deopotrivă cu îngerii, 
prin nepătimire. 


Căci, potrivit orânduirii, ceea ce e nestricăcios se va împleti atunci cu sufletul, iar 
patimile ce ne tulbură acum prin trup nu vor învia împreună cu trupurile acelea, ci 
viaţa nouă va primi o stare de pace, dat fiindcă cugetul trupesc nu se va mai 
răzvrăti împotriva sufletului şi războiul lăuntric nu se va mai purta împotriva legii 
minţii prin mişcările pătimaşe, purtând ca pe un prizonier al păcatului sufletul 
biruit, ci de toate acestea firea va fi curățită şi un singur cuget va fi prin amândouă, 
adică prin trup şi prin duh, orice simţire trupească dispărând din fire. Dar tot aşa ne 
porunceşte Cuvântul prin această carte, celor ce auzim, ca chiar de trăim în trup, să 
nu căutăm, prin cugetările noastre, spre el, ci să privim numai spre suflet şi toate 
rostirile drăgăstoase ale lor să le închinăm Bunului Dumnezeu, Cel mai presus de 
toată mintea, Care singur este cu adevărat dulce, vrednic de poftit şi de îndrăgit şi a 
Cărui gustare se face pururea prilej de şi mai mare poftire, sporind dorinţa odată cu 
împărtăşirea de bunătăţile Lui. Aşa L-a iubit Moise pe Dumnezeu, aşa Ilie; aşa a 
iubit loan pe Mirele, zicând: «Cel ce are mireasă este Mire, iar prietenul Mirelui 
se bucură de glasul Mirelui» (În, 3, 29). Aşa Petru, întrebat de e îndrăgostit de EI 
ŞI-L iubeşte, mărturiseşte cu îndrăzneală zicând: «Doamne, Tu ştii că Te iubesc 
(În, 21, 15). Şi ceilalţi Apostoli. Aşa Pavel, prigonitorul de mai înainte, iubind pe 
Hristos pe care nu-L. văzuse, scria zicând: «V-am logodit pe voi fecioară 
neprihănită, ca Să vă înfăţişez lui Hristos» (II Cor., 11, 2). Aşa Biserica de acum, 
Mireasă, iubeşte pe Mire, ca fecioara din Cântarea Cântărilor, care zice: «Să mă 
sărute cu sărutările gurii Sale» (Cânt. Cânt., 1, 1). Aşa, cel către care a grăit 
Dumnezeu cu gura, cum mărturiseşte Scriptura (Deut., 34, 10), era cuprins în aşa 
fel de o şi mai mare dorinţă după asemenea sărutări, după atâtea arătări ale lui 
Dumnezeu, încât ruga pe Cel dorit să i Se arate, ca şi cum nu L-ar fi văzut încă 
(leş., 33, 18). 


Aşa şi toţi ceilalți, care aveau în adâncul lor dorul dumnezeiesc, nu se saturau 
niciodată în pofitirea lor, ci din tot ce le venea de la Dumnezeu spre a se bucura de 
Cel dorit făceau materie ce hrănea o şi mai puternică poftire. Aşa şi acum, sufletul 
ce se uneşte cu Dumnezeu nu se mai satură de ceea ce gustă !'*. Cu cât se umple 


14 Aici Sfântul Grigorie de Nyssa se dovedeşte cugetând contrar lui Origen, care socotea că 
sufletele vor ajunge în viaţa viitoare la o saturare de gustarea dulceții lui Dumnezeu şi de aceea 
vor tinde spre alte coborări în trup, urmate de noi dorinţe de a se despărți de el, pentru a se 
întoarce din nou în Dumnezeu. Aici se resping toate teoriile reiîncarnărilor. Dumnezeu e infinit 
în dulceața Lui şi sufletul are dorința de a înainta la nesfârşit în gustarea acestei dulceţi 
nemonotone a iubirii Lui, pentru că el însuşi este capabil de o iubire sporită la nesfârşit. Numai 
un Suflet mărginit în capacitatea lui de cunoaştere şi de iubire ajunge la o saturare de aceasta şi 


mai mult de gustare, cu atât se aprinde mai mult de dorinţă. Fiindcă deci cuvintele 
Mirelui sunt duh şi viaţă, iar cel ce se lipeşte de Duh se face duh şi cel ce se uneşte 
cu Viaţa se mută de la moarte la viață, după cuvântul Domnului, sufletul doreşte 
să-L vadă, ca să se apropie de Izvorul vieţii duhovniceşti. lar izvorul este gura 
Mirelui, de unde ţâşnesc cuvintele vieţii veşnice, care umplu gura care le soarbe 
'15- cum făcea Psalmistul care sorbea prin gură Duhul (Ps. 118,131). Fiindcă, deci, 
cel ce soarbe băutura din izvor trebuie să pună gura la apă - iar izvorul e Domnul, 
Care zice: «De însetează cineva, să vină la Mine şi să bea» (În, 7, 37) - sufletul 
vrea să-şi apropie gura sa de gura din care izvorăşte viaţa, zicând: «Sărută-mă cu 
sărutările gurii Tale». lar cel ce izvorăşte viaţa tuturor şi voieşte ca toţi să se 
mântuiască vrea ca nici unul din cei ce se mântuiesc să nu rămână nepărtaş de 
această sărutare. lar această sărutare este curată de toată întinăciunea. De aceea 
socotesc că în chip de mustrare i-a spus Domnul leprosului Simon: «Sărutare nu 
Mi-ai dat» (Le, 7, 45). Căci s-ar fi curățit de patimă sorbind prin gură curăţia. Dar 
acela era neîndrăgostit, fiind în chip firesc legat de patima lui din pricina bolii şi 
rămânând negolit de patimi. Însă sufletul curăţit, în care nu e sălăşluită nici o lepră, 
vede vistieria bunătăţilor; iar numele vistieriei este inima. 

Şi Proorocul se ruga să i se sădească o inimă curată, din care vine în sân laptele 
dumnezeiesc, cu care se hrăneşte sufletul, care soarbe, pe măsura credinţei, harul. 
De aceea zice: «Măi buni sunt sânii tăi decât vinul», înfățişând, din pricina 
aşezării, prin sân, inima. Desigur, de va înţelege cineva prin inimă puterea ascunsă 
şi tainică a dumnezeirii, nu va greşi. În acest caz, prin sân ar putea înţelege pe drept 
cuvânt bunele lucrări ale puterii dumnezeieşti pentru noi, prin care Dumnezeu 

alăptează viaţa fiecăruia, dăruind, fiecăruia din cei ce o primesc, hrană potrivită 116. 


doreşte să coboare la reluarea unui nou urcuş spre Dumnezeu, după ce i s-a făcut din nou dor 
de El. Numai un dumnezeu care devine monoton, deci mărginit în ceea ce ne poate oferi ca 
dragoste de om, poate plictisi pe cineva de relaţia iubitoare cu el. Putinţa sufletului de a se 
împărtăşi de Dumnezeu, dar de a şi înainta în această împărtăşire, are la bază şi învăţătura 
despre deosebirea între fiinţa şi energiile lui Dumnezeu. În energiile trăite ale Ii Dumnezeu e 
dată şi simțirea infinității ființei din care le pornesc, dar şi putinţa înaintării neîncetate şi 
nesfărşite în împărtăşirea de ele. 

“5 În cuvinte e viața celui ce le rosteşte, viață comunicată celui către care le rostește. Cuvintele; 
nu sunt separate de viaţa lui sau cuvântul nu e separat de Duhul. Cuvintele pornite din gura 
cuiva şi primite de cel căruia i se adresează sunt o adevărată sărutare dată de cel dintâi celui 
din urmă, cum se spune mai jos, o sărutare prin care se comunică viaţa celui dintâi, celui din 
urmă. 


"5 Când cel ce sărută şi cel ce e sărutat nu au în ei nici o patimă, prin sărutare, ei intră într-o 
comuniune curată sau cel ce sărută comunică şi mai multă curăţie, dar în acelaşi timp şi mai 
multă dulceaţă şi bucurie din sine, celui sărutat. lar această viaţă curată ce i-o comunică vine 
din vistieria sau din inima lui. Din inimă vine întâi viaţa sau laptele hrănitor în sân. Căci inima 
e partea cea mai dinlăuntru, cea mai de temelie şi cea mai plină de simţire şi de pornirea 


Dar pe lângă acestea aflăm şi o altă învăţătură în înţelepciunea acestei cărți şi 
anume că în noi este o îndoită simţire, una trupească şi alta dumnezeiască, cum 
zice undeva cuvântul Proverbelor : «Vei afla o simţire dumnezeiască. Căci este o 
asemănare între mişcările şi lucrările sufleteşti şi simţurile trupului !!7. Ceea ce de 
asemenea învăţăm din cuvintele de faţă ale Duhului. Căci vinul şi laptele se judecă 
de gustare. Dar acelea (lucrările dumnezeieşti) fiind duhovniceşti, desigur că 
duhovnicească este şi puterea sufletului ce le simte pe acelea. lar sărutarea se 
săvârşeşte prin simţul pipăitului. Căci în sărutare se ating între ele buzele. Dar este 
şi un simţ de pipăire al sufletului care se atinge de Cuvântul, lucru ce se săvârşeşte 
printr-o pipăire netrupească şi spirituală, cum a spus cel ce a zis: «Mâinile noastre 
au pipăit despre Cuvântul Vieţii» (1 În, 1, 1) ''5. De asemenea, mirosul mirurilor 
dumnezeieşti nu este un miros al nărilor, ci al unei oarecari puteri spirituale şi 
nemateriale, care soarbe buna mireasmă a lui Hristos deodată cu sorbirea Duhului. 


Astfel prelungindu-se dorinţa fecioarei, spune în introducere: «Mai buni sunt sânii 
tăi decât vinul şi mireasma mirurilor tale e mai presus de toate miresmele». Prin 
aceasta se exprimă, cum socotim noi, nu un gând ruşinos, vrednic de disprețuit. Ci 
arătându-se că laptele din sânii dumnezeieşti e mai bun decât veselia pricinuită de 
vin, prin cele spuse învăţăm că toată înţelepciunea omenească şi toată ştiinţa 
lucrurilor şi toată puterea de cunoaştere şi închipuirea înţelegătoare nu poate fi 
socotită deopotrivă nici măcar cu cea mai simplă hrană a învățăturilor 
dumnezeieşti. Căci din sâni este laptele, iar laptele este hrana pruncilor. Vinul însă, 
prin puterea şi căldura lui, pricinuieşte bucurie celor mai desăvârşiți. Totuşi 
desăvârşirea în înţelepciunea din afară e mai mică decât învăţătura cuvântului 
dumnezeiesc. De aceea sunt mai buni sânii dumnezeieşti, decât vinul omenesc. 


lar mireasma mirurilor dumnezeieşti e mai bună decât orice bună mireasmă a 
aromatelor. De aceea ni se pare că aici se împărtăşeşte acest înţeles: prin aromate 
înțelegem virtuțile, ca înţelepciunea , cumpătarea, bărbăția, chibzuinţa şi cele 
asemenea, de care slujindu-se fiecare după puterea şi plăcerea sa, dobândeşte o 
astfel de bună mireasmă: unul pe cea din cumpătare sau din înţelepciune, altul pe 


dăruirii către altcineva. lar sânii lui Dumnezeu sunt lucrările dumnezeieşti (energiile lui 
Dumnezeu), din care soarbe harul cel ce se pune în legătură cu Dumnezeu. De aici se vede că în 
primele rânduri ale Cântării Cântărilor nu omul e înţeles ca mireasă, ci Dumnezeu. De aceea, 
mireasa aceasta poate avea iniţiativa iubirii, cum nu o are mireasă omenească. 

“7 Când mişcările sufletului sunt duhovniceşti, ele fac duhovniceşti şi mişcările trupului; şi când 
mişcările trupului sunt pătimaşe, pătimaşe sau simţuale sunt şi mişcările sufletului. 

“5 Există şi o «simţire» sau chiar o pipăire a sufletului sau un contact duhovnicesc (spiritual) al 
lui. Cum pipăim noi cu sufletul bunătatea sau în general starea sufletească a unei persoane din 
apropieerea noastră, aşa pipăim şi prezenţa Cuvântului. 


cea din dreptate sau din bărbăţie, sau alta din virtuțile cugetate. Iar altul poate are 
în sine o bună mireasmă amestecată din toate aceste aromate. Dar acestea toate la 
un loc nu se pot asemăna cu virtutea aceea care străbate cerurile, cum a zis 
Proorocul Avacum: «Acoperit-a cerurile virtutea Lui» (Avac, 3, 5). Aceasta este 
înţelepciunea prin sine, virtutea prin sine, adevărul prin sine şi toate de felul 
acesta!!”. Mireasma mirurilor cereşti pricinuieşte o bucurie ce nu se poate asemăna 
cu aceste aromate cunoscute de noi. 


În cele următoare, sufletul unit cu Dumnezeu ajunge la o înţelegere mai înaltă, 
cunoscând neapropierea şi necuprinderea puterii dumnezeieşti de către gândurile 
omeneşti. Căci zice: «Mir vărsat e numele Tăuy. Prin acest cuvânt socotesc că 
arată că nu se poate cuprinde în înţelesul unui nume firea cea fără hotar, ci orice 
putere a gândurilor şi orice înţeles al cuvintelor, chiar dacă ar părea că cuprinde 
ceva mare şi dumnezeiesc, nu e în stare să atingă însuşi Cuvântul, ci ca din nişte 
urme şi rămăşiţe cuvântul nostru îşi dă cu socoteala despre Cuvântul, din cele 
înţelese bănuind prin asemănare pe Cel necuprins '%. Căci orice nume am cugeta, 
prin care să facem cunoscut mirul dumnezeirii Sale, nu înfățişăm prin înţelesul 
celor spuse însuşi mirul, ci prin numirile despre Dumnezeu înfățişăm o mică 
rămăşiţă din aburul bunei miresme dumnezeiești, aşa cum în vasele din care s-a 
deşertat mirul, nu se vede, în firea lui, însuşi mirul vărsat din vase, aşa cum este, ci 
din calitatea nu deplin limpede a aburilor rămasă în vase ne facem o oarecare 
bănuială despre mirul vărsat. Aceasta o învăţăm prin cele spuse: că însuşi mirul 
dumnezeirii, adică ceea ce este el după fiinţă, e mai presus de orice nume şi înţeles. 


“1% Înţelepciunea prin sine, adevărul prin sine etc, e înţelepciunea nesfârşită etc, pentru că, 
durând veşnic prin sine şi nealimentându-se din alt izvor, e ea însăşi izvorul nesecat al ei. lar 
întrucât nici o astfel de virtute nu poate fi decât a unui subiect conştient, însuşi acel subiect al 
acestor virtuţi e Înţelepciunea prin sine, adevărul prin sine etc. Ca atare întrece infinit de mult 
orice persoană înţeleaptă, bună etc. înțelepciunea, bunătatea cuiva răspândește în jurul său pe 
de o parte caracterul unui subiect înţelept, bun, pe de alta, un aer de o curăţie în care te simţi 
bine, sigur, la larg. Simţi că ai lângă tine pe cineva, care te susţine în bine. Cu atât mai mult 
răspândeşte Dumnezeu sentimentul prezenţei unei Persoane şi o astfel de curăţie bine 
înmiresmată şi siguranța unui susținător, când începi să-l simţi prezenţa. 

"9 Cuvintele noastre nu pot cuprinde pe Cuvântul, pentru că nu sunt din acelaşi plan. Cuvântul 
dumnezeiesc, deşi e modelul şi resortul cuvintelor noastre şi deşi a pus în noi trebuinţa şi 
puterea lor sau deşi le grăim pentru că ni le cere EI prin întrebările Lui simţite în mod tainic, 
este, pe de altă parte, transcendent cuvintelor noastre. Căci cuvintele noastre «umile sunt, că 
duc prea neînsemnată roadă. Când şi fără sfârşit spre a te găsi se înnoadă» (Lidia Stăniloae). 
Avem şi aici un paradox: cuvintele noastre sunt legate de Cuvântul şi totuşi EI e din alt plan, e 
de altă fire decât firea lor. 


Conţinutul numirilor privitoare la Dumnezeu ni-l dau minunile văzute în lume. 
Prin ele Îl numim înţelept, puternic, bun, sfânt, fericit, veşnic, judecător, mântuitor 
şi cele asemenea, care toate arată o însuşire micşorată a mirului dumnezeiesc, pe 
care toată zidirea, prin mirosurile contemplate în ea, o răspândește asemenea unui 


121 
vas uns 3 


«Pentru aceea, zice, fecioarele te-au iubit». Cauza dorinţei de a-L lăuda e simţirea 
Lui iubitoare. Căci cine nu ar rămâne îndrăgostit de o asemenea frumuseţe, dacă 
are ochii în stare să privească la strălucirea ei? Nu e, desigur, mare frumuseţea ce 
se cuprinde, dar e nesfârşită cea bănuită prin ceea ce se vede 17. Dar precum 
dragostea materială nu atinge pe cei ce sunt încă prunci (căci pruncia nu cuprinde 
pasiunea), nici pe cei osteniţi de ultima bătrâneţe nu-i poţi vedea în aceasta, aşa şi 
față de frumuseţea dumnezeiască, cel ce e încă prunc şi clătinat de orice vânt al 
învăţăturii, şi cel îmbătrânit şi bolnav şi aproape de sfârşit, rămân nemişcaţi de 
pofta aceasta. Căci nu-i atinge pe aceştia frumuseţea nevăzută , ea atinge numai un 
suflet care a trecut de starea copilăriei şi e ajuns în floarea vârstei duhovniceşti, 
care n-are în sine nici pată, nici zbârcitură, nici altceva din acestea, care nu suferă 
nici de nesimțirea copilărească, nici de slăbiciunea bătrâneţii; atinge numai pe 
acela pe care scrierea îl numeşte fecioară. Aceasta ascultă de marea şi prima 
poruncă a legii, iubind din toată inima şi puterea acea frumuseţe a cărei descriere şi 
pildă şi tâlcuire nu o află cugetarea omenească. Aceste fecioare, deci, crescute prin 
Virtuţi, şi prin vârstra lor, ajunse înlăuntrul tainelor cereşti ale cămării de nuntă, 
iubesc frumuseţea Mirelui şi prin iubire îl întorc spre ele însele. Căci acest Mire e 
astfel, că răspunde cu dragostea Sa celor ce-L iubesc, după cum a zis persoana 
înţelepciunii: «Eu iubesc pe cei ce mă iubesc» şi: «celor ce mă iubesc împart 
avuţib> (iar avuţia este El însuşi); «şi vistieriile lor le voi umple de bunătăţi» 
(Prov., 8, 17). 


' Sfântul Grigorie precizează legătura între Dumnezeu-Cuvântul şi cuvintele noastre, spunând 
că ele înfăţişează mireasma cuprinsă în univers, din care se răspândește ca mirul nu Dumnezeu 
însuşi, ci mireasma răspândita din EI în lume. Aceasta e legătura universului şi a cuvintelor 
noastre, care descifrează raţiunile universului, cu Dumnezeu însuşi. Universul îşi are o fire 
deosebită de cea a lui Dumnezeu. Dar el ca vas nu e pentru sine, ci indică mirul pe care e 
chemat să-l cuprindă tot mai mult. Chiar când e gol de acest mir, arată că e chemat pentru a-L 
cuprinde pe El. Cuvintele noastre sunt şi ele un astfel de vas. Ele se prezintă ca vase ale 
Cuvântului. Sunt chemate să se lărgească şi să se înmulțească, pentru ca să-L cuprindă pe EI 
Însuşi şi Îl pot cuprinde când se deschid tot mai mult Lui însuşi. Când ne silim să vorbim cu 
înțelepciune, ne dăm seama că ne împărtăşim de Înţelepciunea prin sine şi răspândim ceva din 
mireasma Ei etc. 

“2 În puţinul razei cuprins de noi simţim nesfărşitul ei şi al izvorului ei. Chiar nemulțumirea că 
nu putem cuprinde decât puţin din ea ne face să ne dăm seama că ea însăşi e mereu cu mult mai 
mult decât cuprindem. 


Deci sufletele care umblă, precum s-a scris, pe urma Domnului Dumnezeu, atrag 
spre ele dorinţa Mirelui nestricăcios (Osea, 11, 10). Iar pricina iubirii lor e buna 
mireasmă a mirului, pe care dorind-o, se întind mereu spre cele dinainte, uitând pe 
cele dinapoi. 


«Căci pe urma Ta, zice, spre mireasma mirurilor Tale vom alerga». Făgăduiesc să 
alerge spre ţinta pe care le-o arată mireasma mirurilor, cele ce n-au dobândit încă 
desăvârşirea şi sunt încă tinere după vârstă. Căci zic: «Spre mireasma mirurilor 
vom alerga». Sufletul mai desăvârşit însă, întinzându-se mai cu tărie spre cele 
dinainte, a ajuns deja la ţinta spre care şi-a făcut drumul şi se învredniceşte de 
comorile din cămări. Căci zice : «Adusu-m-a în cămara Lui». Fiindcă cel ce a dorit 
să se atingă cu vârful buzelor de bine şi să ţină de frumuseţe numai atât cât i le-a 
arătat puterea dorinţei, a dorit să se învrednicească de luminarea Cuvântului ca de 
o sărutare. Dar după ce le-a obținut pe acestea şi a pătruns cu gândul şi mai 
înlăuntrul celor negrăite, cere să-i fie drumul numai până în pridvorul bunătăţilor, 
prin pârga Duhului prin al Cărui har, ca printr-o sărutare, s-a învrednicit să 
cerceteze adâncurile lui Dumnezeu şi să şi intre înlăuntrul Raiului, unde, după 
marele Pavel, spune că vede cele nevăzute şi aude cele ce nu se pot grăi. 


În rostirea următoare, descoperă prin cuvânt iconomia bisericească 15. Căci cei 
dintâi care au fost învăţaţi prin har şi au fost înşişi văzători şi slujitori, nu au 
mărginit binele la ei, ci au trecut acelaşi har prin predare şi celor de după ei.” De 
aceea spun fecioarele către mireasă, care e prima care a fost umplută de bunătăţi şi 
s-a învrednicit de tainele ascunse, prin faptul că le-a primit din gura Cuvântului: 
«Bucura-ne-vom şi ne vom veseli întru tine». Căci bucuria este de obşte a noastră, 
pentru că, precum tu iubeşti mai presus de vin sânii Cuvântului, aşa şi noi, pe tine. 
Să ne lipim de sânii tăi prin care alăptezi pe pruncii în Hristos. Să-i iubim mai mult 
decât omul, vinul. 


ŞI ca să facem mai limpede înţelesul, iată ceea ce se spune: Iubit-a sânii Cuvântului 
loan, care s-a culcat pe pieptul Domnului şi lipindu-şi inima sa ca pe un burete de 
izvorul vieţii şi umplându-se de tainele lui Hristos, ne dă, printr-o negrăită predare 
şi nouă sfârcul său umplut de Cuvântul şi ne umple de bunătăţile ce au curs în el 


'% Precum prin iconomia dumnezeiască, părinţii înţeleg toată opera de mântuire a lui 
Dumnezeu, aşa prin cea bisericească, înțeleg toată transmisiunea harului mântuitor, începută 
după împărtăşirea lui la Rusalii primilor oameni sau Apostolilor. 

"4 Dacă sânii primi sunt lucrările (enorgiiile) dumnezeieşti ale Cuvântului întrupat, lucrările 
acestea, supte de la Cuvântul de către cei ce au stat lângă EI, devenind lucrări sau sâni al 
acestora, hrănesc mai departe pe cel ce se lipesc de ei. 


din izvor, propovăduind cu mare glas pe Cuvântul pururea fiitor. De aceea, pe 
drept cuvânt, zicem şi noi către el: «lubi-vom sânii tăi mai mult decât vinul. 
Fiindcă ne-am făcut astfel, suntem şi noi fecioare, şi nu suntem nici prunci cu 
mintea, înjugaţi din pricina prunciei cu deşertăciunea, nici zbârciţi de bătrâneţea în 
păcate, care sfârşeşte în moarte. De aceea iubim curgerea învățăturilor tale, pentru 
că «pe tine te-a iubit dreptatea». 


lar acesta este învăţăcelul pe care l-a iubit lisus. Şi dreptatea este lisus. Deci 
scrierea aceasta îl numeşte mai dumnezeieşte pe Domnul, decât proorocul David. 
Căci acela zice: «Drept este Domnul Dumnezeu». Aceasta însă Il numeşte 


Dreptatea, prin care tot ce e strâmb se face drept '”. 


Dar fie ca nouă tot ce e strâmb să ni se facă drept şi căile aspre să ni se facă netede, 
prin harul Domnului nostru lisus Hristos, Căruia 1 se cuvine slava în vecii vecilor. 
Amin. 


Omilia a II-a 


«Neagră sunt şi frumoasă, fiice ale Ierusalimului, ca sălaşurile Chedarulul, ca 
covoarele lui Solomon. Nu vă uitaţi că m-am înnegrit, fiindcă soarele m-a privit. 
Fiii maicii mele s-au războit în mine, pusu-m-au păzitoare în vii; via mea n-am 
păzit-o. Spune-mi mie, cel pe care l-a iubit sufletul meu, unde eşti, unde te culci 
la amiază, ca să nu fiu ca una ce rătăcesc pe la turmele prietenilor tăi. Dacă nu 
te cunoşti pe tine, o, frumoasă între femei, ieşi pe urmele turmelor şi paşte iezii 
tăi pe lângă sălaşurile păstorilor» (Cânt. Cântărilor 1, 4-7). 


Frumuseţea din afară a cortului mântuirii nu era de acelaşi preţ cu cea ascunsă 
înăuntru. Căci perdeaua din ţesături de in, păturile de păr de capră şi 
acoperămintele de peri roşii alcătuiau podoaba din afară a cortului şi nimic nu 
apărea măreț şi de preţ afară de acestea, celor ce priveau la cele din afară. Dar 
înăuntru tot cortul strălucea de aur şi de argint şi de pietre preţioase: stâlpii, tălpile, 
capetele, jertfelnicul tămâierii, jertfelnicul arderii de tot, chivotul, candelabrul, 
masa punerii înainte, perdelele intrării, a căror frumuseţe era compusă din tot felul 
de vopsele colorate. Firul lor auriu era ţesut frumos cu vânat, cu porfira, cu vison, 
cu roşu, într-o subțire lucrătură de artă, fiind amestecat din toate, făcea să 
scânteieze strălucirea ţesăturilor ca luminile curcubeului. 


"5 E mai mult a zice că Dumnezeu este Dreptatea însăşi, decât că este drept. Dreptatea însăşi e 
toată dreptatea sau e Dreptatea ipostatică supremă, Dreptatea prin sine, ultimul izvor nesfârşit 
al dreptăţii. E Dreptatea supremă, ca Persoană. 


Ce urmăresc pornind de la acestea, se va vedea din cele ce se vor spune. Cântarea 
Cântărilor ne slujeşte iarăşi spre înfăţişarea întregii cunoştinţe de Dumnezeu şi a 
întregii înțelepciuni. Ea este adevăratul cort al mântuirii, ale cărui acoperăminte şi 
covoare şi a cărui perdea de la intrare sunt cuvintele de dragoste şi vorbele care dau 
glas iubirii faţă de cel dorit; ca şi descoperirea frumuseţii şi pomenirea mădularelor 
trupeşti, a celor de la arătare şi a celor ascunse în învelişul veşmântului. lar cele 
dinlăuntrul acestui cort sunt cu adevărat: un fel de sfeşnic mult luminător, un 
chivot plin de taine şi un jertfelnic de bună mireasmă al tămâierii şi curățirii de 
păcate, adică acel jertfelnic întreg de aur al binecredincioşilor, apoi frumuseţea 
perdelelor, ţesută din culorile frumoase ale virtuților şi stâlpii neclintiți ai 
gândurilor şi tălpile de nemutat ale dogmelor, frumuseţea căpătâielor, prin care se 
înţelege harul puterii conducă-toare a sufletului şi spălătoarele sufletelui. Şi toate 
câte înfăţişează petrecerea cerească şi netrupească, pe care le porunceşte legea prin 
ghicituri, le găsim în înțelesurile ascunse ale cuvintelor, dacă ne facem, printr-o 
viaţă îngrijită, vrednici de intrarea în Sfânta Sfintelor, lepădând în baia cuvântului 
toată pata cugetării urâte şi dacă nu murim, atingându-ne, contrar poruncii legii, de 
vreun gând de moarte sau de niscai simţiri necurate, lucru care ne ţine departe de 
vederea minunilor dinlăuntrul cortului. Căci legea Duhului nu îngăduie, după 
porunca lui Moise, intrarea la acestea, celui ce nu-şi spală cămaşa conştiinţei sale, 
dacă s-a atins de vreun gând mort şi vrednic de osândă. 


Trecând de la cele mai înainte înfăţişate, cuvântul ne duce la tâlcuirea celor spuse 
de mireasă către fecioare. Acestea sunt: «Neagră sunt şi frumoasă, fiice ale 
Ierusalimului, ca carturile Chedarului, ca covoarele lui Solomon». Bine a 
început învăţătoarea de la descrierea bunătăţilor, ce trebuie să o facă sufletelor care 
îşi încep ucenicia. Căci ele se arată gata, prin cele ce le mărturisesc, să aleagă harul 
ce curge din sânii ei cuvântători, în locul oricărui cuvânt omenesc pe care îl 
numesc vin, spunându-i: «Iubi-vom sânii tăi mai mult decât vinul, fiindcă te-a 
iubit Dreptatea». 


lar ea sporeşte uimirea sufletelor ucenice cu privire la minunea petrecută cu sine, 
ca şi mai mult să cunoaştem nemăsurata iubire de oameni a Mirelui, Care prin 
iubire îmbracă pe cea iubită în frumuseţe. Nu vă miraţi, zice, că m-a iubit 
Dreptatea, ci că, fiind neagră din pricina păcatului şi unită cu întunericul prin fapte, 
m-a făcut frumoasă prin iubire, schimbând frumuseţea Sa în urâţenia mea 126 Căci 
mutând la Sine întinăciunea păcatelor mele, mi-a trecut mie din curăția Sa, EI care 
cel dintâi m-a făcut, din urâtă, vrednică de iubit şi aşa m-a iubit. După acestea 


“*% Dumnezeu-Cuvântul Şi-a schimbat, prim întrupare, frumuseţea, în urâţenia noastră, adică a 
luat urmările păcatului nostru sau pătimirile şi mortalitatea noastră. 


îndeamnă pe fecioare să se facă şi ele frumoase, arătându-le frumuseţea sa, după 
asemănarea cu marele Pavel, care zice: «Faceţi-vă ca mine, precum şi eu, ca voi» 
(I Cor., 7, 7) şi: «Faceţi-vă următori mie, precum şi eu, lui Hristos» (I Cor., 4, 
16). 


De aceea nu lasă sufletele ce-i sunt ucenice ca, privind spre trecut, să-şi piardă 
nădejdea că se vor face frumoase, ci ca privind spre ea să înveţe din pilda ei că cele 
de față se fac acoperământ trecutului, dacă sunt fără pată. Căci zice: deşi îmi 
străluceşte acum frumuseţea, cu care am fost împodobită, prin faptul că sunt iubită 
de Dreptate, cu mă ştiu pe mine că la început n-am fost luminoasă, ci neagră. lar 
acest chip întunecat şi înnegurat, în care eram îmbrăcată, I-a pricinuit viaţa mea de 
mai înainte. Totuşi fiind atunci aceea, sunt acum aceasta '7. Căci s-a prefăcut 
asemănarea urâţeniei în chipul frumuseţii. Deci şi voi, fiice ale Ierusalimului, 
priviţi spre maica noastră, lerusalimul de sus. Chiar dacă sunteţi sălaş al 
Chedarului, prin faptul că locuieşte în voi căpetenia stăpânirii întunericului, (căci 
Chedar se tâlcuieşte întuneric), vă veţi face covoare ale lui Solomon, adică templu 
al împăratului, întrucât în voi va locui împăratul Solomon. lar Solomon este cel 
paşnic, având numele de la pace. Covoare ale lui Solomon a numit cuvântul, ca 
printr-o parte, toată îmbrăcămintea cortului lui Solomon. 


Tot cu aceste gânduri mi se pare că se ocupă mai de aproape Pavel, în epistola 
către Romani (Rom., 5, 8), înfăţişând iubirea lui Dumnezeu cea către noi, când zice 
că fiind noi păcătoşi şi negri, El ne-a făcut luminoşi şi vrednici de iubit, prin faptul 
că răspândeşte peste noi harul. Căci precum noaptea toate se înnegresc împreună 
cu întunericul ce domneşte, chiar dacă s-ar întâmpla să fie luminoase din fire, iar 
venind lumina, nu mai rămâne în cei întunecaţi de întuneric asemănarea cu 
întunericul, la fel, strămutându-se sufletul de la rătăcire la adevăr, se preface şi 
chipul vieţii după harul luminos. Cele ce zice mireasa lui Hristos către fecioare, le 
zice şi Pavel către Timotei (| Tim., 1, 13), odată ce s-a făcut din negru, strălucitor. 
Căci s-a învrednicit şi el, care mai înainte a fost hulitor, prigonitor, ocărâtor şi 
negru, să se facă frumos. Pentru că Hristos a venit în lume ca să facă strălucitori pe 
cei negri. Căci nu pe cei drepţi i-a chemat prin pocăință la Sine, ci pe cei păcătoşi, 
pe care i-a făcut prin baia renaşterii să strălucească asemenea unor luminători, 
curățindu-i, prin apă, de chipul lor întunecos. Pentru aceasta vede şi ochiul lui 
David Ierusalimul cel de sus, şi vederea îl umple de uimire: căci vede cum în 


“7 Port urmele păcatului, dar au fost depărtate din ele ceea ce era păcat. Sunt muritor, dar nu 
mai mor din pricina păcatului, ci prin gândul la moarte sporesc în viaţa duhovnicească. 
Flămânzesc, dar stăpânindu-mi pofia de mâncare mă întăresc duhovniceşte. «Sunt neagră şi 
totuşi frumoasă». 


cetatea lui Dumnezeu, despre care s-a grăit cele de slavă, se sălăşluieşte Vavilonul 
şi e pomenită desfrânata Rahav şl se nasc în ea oameni de alt neam şi Tirul şi 
poporul etiopienilor, ca să nu mai poată batjocori nici un om cetatea aceasta pentru 
lipsa de locuitori, zicând: să nu mai spună cineva Sionului: om s-a născut din el (cf. 
Ps. 86, 5 urm.). Căci precum acolo se fac locuitori ai cetăţii cei de alt neam şi 
babilonenii ierusailimiteni şi desfrânata fecioară şi etiopienii luminoşi şi Tirul, 
cetate de sus, aşa şi aici, mireasa învaţă pe fiicele Ierusalimului vorbindu-le despre 
bunătatea Mirelui şi anume că, chiar dacă ar lua EI vreun suflet negru, îl face 
frumos prin împărtăşirea de Sine, chiar dacă ar fl vreunul sălaş al lui Chedor, se 
face locaş al adevăratului Solomon, adică al împăratului păcii, Care S-a sălăşluit în 
el. De aceea zice: «Neagră sunt şi frumoasă, fiice ale Ierusalimului», ca privind la 
mine şi voi să vă faceţi covoare ale lui Solomon, chiar dacă aţi fi sălaşuri ale lui 
Chedar. 


Apoi adaugă la cele spuse următoarele, prin care dă o întărire de trebuință 
înţelesului celor pe care le învaţă, ca să nu socotească pe Făcătorul cauza chipului 
întunecos, ci să vadă că libertatea fiecăruia a pus începutul acestui chip. «Nu vă 
uitaţi la mine, zice, că m-am făcut neagră». Nu am fost deci aşa prima dată. Nici nu 
se cuvenea ca fiind plăsmuită de mâinile luminoase ale lui Dumnezeu, să iau 
culoarea unui chip întunecos şi negru. Nu am fost aşa, zice: ci m-am făcut pe urmă. 
Căci nu am fost făcută neagră de la fire, ci urâţenia aceasta mi s-a adăugat, soarele 
schimbând chipul meu din strălucitor în negru, «căci soarele, zice, a privit la 
mine». 

Ce învăţăm prin aceasta? În parabolă se zice că cel ce seamănă cuvântul nu 
seamănă numai în inimă bună, ci chiar dacă e vreuna împietrită sau năpădită de 
mărăcini sau lângă cale şi călcată, In toate aruncă cu iubire de oameni, seminţele 
cuvântului. Apoi, tâlcuieşte prin cuvânt însuşirile fiecăruia. Şi sufletului împietrit i 
se întâmplă, zice, că sămânţa nu prinde rădăcină în adânc, ci după ce făgăduieşte 
îndată spic printr-o odrăslire la suprafaţă, soarele arzând mai tare, mlădiţa aceasta 
se usucă, deoarece lipseşte umezeala din rădăcină. În tâlcuire a înţeles prin soare 
ispita. Deci această dogmă o învăţăm de la învăţătoare, că firea omenească e făcută 
chip al luminii adevărate, departe de trăsăturile întunecoase, fiind asemenea cu 
frumuseţea arhetipică (de model). Dar ispita aducând - ca să vorbim în chipuri - 
arşiţa aprinsă, a răpus prima mlădiţă încă fragedă şi fără rădăcini. Şi înainte de a 
ajunge la vreo dobândire a binelui şi a da prin cultivarea gândurilor umezeală 
rădăcinilor în adâncime, uscându-se îndată prin neascultare, chipul verde şi 
înfloritor l-a făcut negru prin arşiţă. 


lar că atacul vrăjmaş al ispitei l-a numit soare, nimeni din cei ce aud să nu se mire, 
aflând-o aceasta din mai multe locuri ale de Dumnezeu insuflatei Scripturi. De 


fapt, în a doua cântare a treptelor se dă, celui ce are ajutorul Celui ce a făcut cerul 
şi pământul, binecuvântarea să nu fie ars de soare ziua. Şi Proorocul Isaia, 
proorocind starea viitoare a Bisericii, descrie viața ei ca pe o înaintare, 
înfrumuseţând povestirea prin cuvânt. Căci vorbeşte de fiice ridicate pe umeri, de 
prunci purtaţi In cărucior, ce sunt feriți de lumină cu umbreluţele. Prin acestea 
descrie In ghicitură vieţuirea în virtute, prin vârsta copilărească arătând ceea ce-i 
proaspăt şi fără răutate, prin umbreluţe, ferirea de arşiţă, ce le vine sufletelor din 
înfrânare şi curăţire. 


Prin acestea învăţăm că sufletul condus ca o mireasă trebuie ridicat pe umeri, ca să 
nu fie călcat de trup, ci să stăpânească peste greutatea trupului. lar auzind de 
lectică, aflăm de harul luminător al Botezului, prin care ne facem copii, 
nemaisprijinindu-ne pe pământ, ci fiind duşi de aici spre viaţa cerească. lar viaţa ni 
se face umbroasă şi înrourată, stingându-se arşiţa prin umbreluţa virtuţii. Deci 
acesta este soarele care vatămă, când nu se acoperă arşiţa de norul Duhului, pe care 
l-a lăsat peste ei Domnul ca acoperământ. Acesta este soarele care aprinde 
suprafaţa trupului prin atacul ispitelor şi înnegreşte duhul făcându-l fără chip '%. 


Apoi, povesteşte de unde şi-a luat începutul prefacerea frumoasei noastre culori, în 
neagră. «Fiii maicii mele, zice, s-au războit în mine m-au pus păzitoare în vie, via 
mea nu mi-am păzit-o». Să nu mă ispitească auzul să mă pierd în amănuntele 
descrierii, ci să privesc la legăturile înţelesului. Iar dacă ceva nu pare bine legat, să 
nu se pună această pe seama neputinței celor ce au tălmăcit din limba ebraică în 
limba elină. Căci cei ce şi-au dat silinţa să înveţe limba ebraică nu vor afla nimic 
care să i se pară fără legătură. 


Nepotrivindu-se cu alcătuirea limbii frumoase a evreilor, alcătuirea limbii noastre 
pricinuieşte o oarecare încurcătură celor ce urmăresc cu uşurătate înţelesul 
cuvintelor. Deci înţelesul cuvintelor mai înainte spuse acesta este: După cum am 
înţeles noi, omul la început a fost făcut nelipsit de vreunul din bunurile 
dumnezeieşti. Datoria lui era numai să păzească bunurile, nu să le dobândească. 
Dar uneltirea duşmanilor l-a golit de însuşirile lui, ca pe unul ce n-a păzit sorțul 
cel bun, ce i-a fost dat prin fire de la Dumnezeu. Acesta e înţelesul cuvintelor. lar 
predania înţelesului cuvintelor acestora folosite ca chipuri e aceasta: «Fiii maicii 
mele, zice, s-au luptat în mine: m-au pus să păzesc în vie, via mea nu o am păzit». 
Multe ne învaţă cuvântul în privinţa dogmelor prin puține. 


1% «Duhul fără chip» e duhul fără orânduială în viaţa lui; e duhul fără stăpânire, lipsit de sens; 
e duhul care nu se mai vede, care s-a întunecat sub pasiunile covârșitoare ale trupului. Duhurile 
rele sunt cugetate (inteligibile), iar noi suntem văzuţi. 


Mai întâi amintim de ceea ce a declarat Pavel, că toate sunt din Dumnezeu şi Unul 
este Dumnezeu şi Tatăl, din Care sunt toate, şi nici unul din lucruri nu este care să 
nu aibă existenţa pentru Acela şi din Acela (| Cor., 8, 6). «Căci toare, zice, prin 
Acela s-au făcut şi fără de EI nimic nu S-a făcut» (În, 1, 5). Dar fiindcă toate câte 
le-a făcut Dumnezeu sunt bune foarte, (căci toate le-a făcut întru înţelepciune), a 
dat firii cuvântătoare harul libertăţii şi i-a sădit puterea născocitoare a gândurilor, 
ca să se săvârşească ceea ce ţine de noi şi nu să fie binele silit şi fără voie, ci să fie 
fapta alegerii noastre. Această mişcare a libertăţii, 


Îndreptându-se ca printr-o poruncă spre ceea ce socoteam, s-a aflat cineva în lumea 
celor creaţi care s-a folosit rău de libertate şi după cum spune Apostolul, s-a făcut 
născocitorul relelor. Acesta fiind şi el de la Dumnezeu, este frate al nostru; dar, 
prin faptul că a căzut de bună voie de la împărtăşirea de bine şi a pricinuit intrarea 
relelor şi s-a făcut tatăl minciunii, s-a aşezat în rolul de vrăjmaş în toţi a căror ţintă 
a libertăţii tinde spre bine. 


Prin aceasta, deci, producându-se şi pentru ceilalți prilejul căderii de la bunătăţi, 
ceea ce s-a întâmplat şi firii oamenilor, bine a pus cea neagră odinioară, iar acum 
frumoasă, cauza chipului negru pe seama unor astfel de fii ai maicii, învăţându-ne, 
prin cele spuse, că una este cauza tuturor celor ce sunt sau cauza lucrurilor, ca un 
fel de tată. Şi de aceea toate sunt între ele în legătură de frate şi frate. Şi anume, 
cele ce se cugetă ca cele ce sunt. lar deosebirea în plăcerea alegerii a sfâşiat firea, 
născând în ea prietenia şi duşmănia. Căci cei ce s-au depărtat de la alipirea la bine 
şi prin despărţirea de bine au dat fiinţă răului, (căci nu e alta fiinţa răului decât 
despărțirea de bine), îşi pun toată silinţa şi cugetarea la lucru, pentru a-i îndemna şi 
pe alţii în cele rele. Şi de aceea zice că fii maicii mele (căci prin pluralul 
cuvântului se arată multă felurime a răului), au pornit război în mine, nerăzboindu- 
mă printr-un asalt din afară, ci însuşi sufletul făcându-l loc de pornire al războiului 
din el. Căci în fiecare e războiul, cum tâlcuieşte dumnezeiescul Apostol, zicând: 
«Văd altă lege în mădularele mele războindu-se împotriva legii minţii mele şi 
făcându-mă rob legii păcatului, care este în mădularele mele» (Rom., 7, 23). 


Deci această luptă lăuntrică pricinuindu-se în mine de către fraţii mei, adică de 
duşmanii mântuirii mele, m-am făcut neagră, fiind biruită de cei ce mă războiesc şi 
via mea nu o am păzit. Căci prin vie trebuie înţeles Raiul '”. Fiindcă omul a fost 
'% Via este şi sufletul omenesc, aşa cum a fost sădit la început, având să 
producă vinul bucuriei pentru toţi semenii săi şi cu deosebire pentru Dumnezeu 
şi, prin aceasta, şi pentru sine însuşi. Nepăzindu-şi omul via sa curată, duşmanul a sădit în ea 
bălăriile rele care sunt cuvintele şi faptele prin care otrăveşte pe alții, precum se otrăveşte şi pe 
sine însuşi. 

aşezat să păzească Raiul !%. Iar negrija în păzire scoate pe om din Rai şi-l face 


locuitor al apusurilor, despărțindu-l de la răsărit. De aceea, răsăritul pătrunde în 
apus E «Cântaţi, zice, Domnului, care S-a suit peste apusuri» (Ps. 67, 5), ca 
lumina strălucind în întuneric, întunericul să se prefacă în raze şi cea neagră să se 
facă iarăşi frumoasă. 


Iar păruta lipsă de legătură între literă şi înţelesul arătat se poate împăca în chipul 
următor: «Pusu-m-au să păzesc în vie» este una cu: «Pus-au Ierusalimul ca o 
păzitoare de poame» (Ps. 78, 1). Nu aceia (duhurile rele) au pus-o paznică peste 
vie, cum ar înţelege cineva din litere, ci cel ce a pus-o este Dumnezeu, iar aceia au 
pornit lupta în ea şi au făcut-o ca pe o păzitoare într-o vie golită şi ca pe o paznică 
într-o grădină de pomi. Dar, lipsindu-se de roadele ce avea să le păzească din 
pricina neascultării, (via) a rămas o privelişte nefolositoare, ne mai aflându-se în ea 
cele ce trebuie păzite. În alt înţeles, fiindcă Dumnezeu a pus pe om să lucreze şi să 
păzească Raiul, mireasa zice că Dumnezeu, aducând sufletul ei în viaţă (căci viaţa 
era desfătarea Raiului, în care Dumnezeu a pus pe om să-l lucreze şi să-l 
păzească), duşmanii au mutat-o pe ea din desfătarea Raiului, la osteneală în via lor, 

al cărei ciorchine produce acreală şi al cărei strugure, amărăciune --. 


O astfel de vie era Sodoma, o astfel de viţă, Gomora, care a fost osândită împreună 
cu Sodoma. Prin acestea mânia de nevindecat a dracilor s-a vărsat în vinele rele ale 
sodomiților. Dar până azi se pot vedea mulți oameni cultivând şi păzind astfel de 
vii. Aceştia păzesc fără îndoială în ei patimile, temându-se parcă să nu piardă răul. 
Aceştia sunt păzitorii cei răi ai slujirii la idoli, care se lucrează prin lipsa de evlavie 
şi prin zgârcenie. Ei veghează în păzirea răutăţii, socotind drept pagubă lipsirea de 
fărădelege. De asemenea, pot fi văzuţi cei ce au primit în adânc plăcerea sau 
mândria, sau îngâmfarea sau altceva din acestea, cum le înconjoară cu toată grija 
pe acestea, făcându-şi un câştig din a nu-şi curăţi niciodată sufletul de patimi. 


De aceea se tânguieşte mireasa zicând: pentru aceasta m-am făcut neagră, pentru că 
păzind şi îngrijind neghina vrăjmaşilor şi odraslele rele ale lor, via mea n-am păzit. 


O, câtă milă nu se stârneşte în cei ce aud plini de simţire cuvântul: «Via mea nu 
o am păzit»! Cuvântul acesta e ca o plângere deschisă, care stârneşte suspinele 
proorocilor ce compătimesc cetatea Sionului, cea despuiată de judecată. Cum a 


1% De altfel şi sufletul însuşi, aşa cum a fost la început, poate fi socotit un Rai. 

"3 Apusul înseamnă întunericul, cu ascundere a soarelui. Dar Soarele dumnezeiesc îşi arată 
lumina în Apus, luminându-l şi făcând iarăşi luminos sufletul înnegrit. 

'% Avem aici o confirmare a faptului că prin vie se înţelege şi sufletul omului, dar el e o vie 
producătoare de aguridă, după căderea în păcat. 


fost părăsită fiica Sionului, ca o vie ajunsă privelişte nefolositoare ? Cum s-a 
pustiit cetatea cea plină de noroade? '*” Cum, cea care stăpânea peste ţinuturi, a 
trebuit să plătească tribut? '** Cum s-a înnegrit aurul şi s-a ruginit argintul cel bun? 
Cum s-a făcut neagră, cea care la început strălucea împreună cu lumina cea 
adevărată? Toate acestea mi s-au întâmplat, zice, pentru că via mea nu o am păzit. 
Via este nemurirea. Via este nepătimirea şi asemănarea cu Dumnezeu şi 
înstrăinarea de orice rău'”. Rodul acestei vii e curăţia, acest ciorchine strălucitor şi 

copt!*, ce are o înfăţişare unică şi îndulceşte prin neprihănire simţirile sufletului". 


Butucul înfăşurat al viei e împletirea lui cu viaţa veşnică. Mlădiţele care cresc sunt 
înălțările virtuților, ce urcă spre înălțimile îngerilor. Frunzele ce odrăslesc şi se 
clatină frumos pe ramuri sub suflarea unei adieri liniştite sunt podoaba felurită a 
virtuţilor dumnezeieşti, care cresc împreună cu duhul '*%. 


Avându-le toate acestea, zice, şi strălucind de gustarea lor, m-am înnegrit de 
plâns, pentru că nu am păzit via 1”. Căci căzând din curăţie am îmbrăcat 
înfăţişarea întunecată. Pentru că aşa este la înfăţişare cămaşa de piele. Pe lângă 
acestea, acum după ce m-am făcut frumoasă şi luminoasă la chip, pentru 


'% Un suflet bun e roditor de înţelegeri şi de gânduri ziditoare pentru toţi. Un suflet rău se 
pustieşte de înţelegeri, de gânduri, de cuvinte folositoare. Toţi îl ocolesc şi el însuşi devine sterp. 
* Sufletul bun stăpâneşte prin libertatea lui peste gândurile urâte ce stau să ia chip în el şi peste 
faptele ce stau gata să se săvârşească. Sufletul rău e robul acestor porniri. Le plăteşte tribut 
greu. 

15% Aci se dă alt înţeles al viei. Ea e nemurirea, pentru că are în ea nepătimirea şi înstrăinarea de 
rele. Cine face numai bine are mereu poftă de viaţă şi e mereu plin de veselie. Cine face răul se 
plictiseşte de viaţă, se usucă, îşi sporeşte chinul, se însingurează, se întristează, vrea să scape de 
viață. 

'% Ciorchinele copt e plin de mustul dulceţii pentru cei ce-l gustă. Acest must dulce e curăţia 
sufletului, care nu e statică, ci producătoare neobosită de gânduri bucuroase, de cuvinte şi de 
fapte bune. 

1% Există nu numai simţuri ale trupului, ci şi ale sufletului. Ele se îndulcesc cu bunătatea 
produsă de sufletul propriu, dar şi cu dulceața curăţiei altor suflete. Fiecare suflet curat are o 
formă, un chip unic. Sufletele rele sunt, dimpotrivă, toate la fel. Răul e monoton şi fără formă, 
lipsit de orice rânduială lăuntrică, originară. 

'% Pe măsură ce cresc virtuțile, creşte şi duhul omului, adică legătura sufletului cu Duhul 
dumnezeiesc. Căci virtuțile sunt ale sufletului hrănit de Duhul dumnezeiesc, deci devenit tot mai 
mult duh, deoarece prin ele omul tinde să se depăşească tot mai mult pe sine, ca să facă plăcere 
lui Dumnezeu şi semenilor, unindu-se în primul rând cu Dumnezeu şi apoi, prin aceasta, şi cu 
semenii. Dar aceasta n-o poate face sufletul dacă nu e hrănit de Duhul Sfânt, din Care creşte 
duhul depăşirii egoismului, duhul comuniunii şi al iubirii, duhul mişcării spre înălțime. 

'5 Cu cât dobândeşte cineva mai mult aceste virtuţi, cu atât plânge mai mult că nu le-a păstrat 
de la început. Sau invers, cu cât plânge mai mult pierderea lor de la început, cu atât se sileşte 
mai mult să le redobândească. 


Dreptatea care m-a iubit, iarăşi privesc cu bănuială la starea mea de propăşire, 
ca nu cumva Să pierd frumuseţea din neştiinţa de a mi-o asigura, odată ce n-am 

izbutit mai înainte să o păzesc -. 


De aceea, părăsind cuvântul către sine, iarăşi cheamă prin rugăciune pe Mire dând 
Celui dorit ca nume iubirea lăuntrică faţă de EI. Căci zice: «Spune-mi, Cel pe care 
L-a iubit sufletul meu, unde paşti turma, sau unde Te culci la amiazi, ca să nu fiu 
ca una ce rătăceşte pe la turmele prietenilor Tăi ?»5. Unde-Ţi paşti turma, Păstorule 
bun, Cel ce ridici pe umerii Tăi toată turma ? Căci o singură oaie era toată firea 
omenească, pe care ai luat-o pe umeri. Arată-mi mie locul verdeții, fă-mi cunoscută 
apa odihnei, scoate-mă la păşunea hrănitoare, cheamă-mă ca să aud glasul Tău, cu 
oaia Ta. Şi dă-mi prin glasul Tău viaţa cea veşnică. 

«Spune-mi, Cel pe care L-a iubit sufletul meu». Căci aşa Te numesc, fiindcă 
numele "Tău e mai presus de tot numele şi-i negrăit şi necuprins de către toată firea 
cuvântătoare. Deci numele care face cunoscută bunătatea Ta e iubirea sufletului 
meu faţă de Tine !*!. Căci cum să nu Te iubesc pe Tine, Care m-ai iubit pe mine 
aşa de mult - şi încă fiind eu neagră - încât Ţi-ai pus sufletul Tău pentru oile pe 
care le paşti ? 


O iubire mai mare ca aceasta nu se poate cugeta, ca să dai sufletul Tău schimb 
pentru mântuirea mea. 

Arată-mi, aşadar, zice, unde-Ți paşti turma, ca aflând păşunea mântuitoare, să 
mănânc hrana cerească, fiindcă cel ce nu o mănâncă nu poate să intre în viaţa 
cerească. Şi alergând la Tine, Izvorul, să sorb din băutura dumnezeiască, pe care 
Tu o izvorăşti celor ce însetează, vărsând apa din coasta Ta, după ce fierul a 
deschis această vină. Căci ea se face izvor de apă săltătoare, celui ce o gustă, spre 
viaţa de veci. De mă vei paşte în acestea, mă voi culca la amiazi, ca să dorm în 
pace în acelaşi loc, în lumina fără umbră '”. Căci amiaza e din toate părţile fără 


'% Dar cel ce sporeşte în dobândirea virtuţilor plânge nu numai că nu le-a păstrat de la început, 
ci şi pentru că se teme că nu le va putea păstra pe cele recâştigate. lar plânsul acesta ajută şi el 
în Stăruirea în virtuţi şi la sporirea în ele. Pentru că şi el este o ridicare peste cele ce le are omul 
în nesfârşirea orizontului de viaţă al iubirii. 

' Nu e nume mai potrivit pentru Dumnezeu Cel necuprins, decât: «Cel pe care-L iubeşte sufletul 
meu». El este Cel vrednic de iubire prin excelenţă. În iubirea fără de Dumnezeu nu numai că am 
numele cel mai propriu pentru EI, ci îl şi simt sau simt efectul prezenţei Lui în mine. 

'* Fostul cardinal J. Danielou susținea în studiul său, Platonisme et theologie mystique, că 
Sfântul Grigorie nu a cunoscut pe Dumnezeu ca lumină, ci numai ca întuneric, depăşind în 
privința aceasta pe Platon care prin considerarea lui Dumnezeu ca lumină avea o concepție 
inferioară despre Dumnezeu, concepţie la care a coborât din nou spiritualitatea răsăriteană prin 
Macarie egipteanul, Sfântul Simeon Noul Teolog şi Sfântul Grigorie Palama. Sfântul Grigorie de 
Nyssa ar fi fost conştient că Dumnezeu e ascuns total în tenebre. Dar din aceste rânduri vedem 


umbră, întrucât soarele străluceşte peste creştetul în care Tu culci pe cei pe care îi 
paşti, când primeşti copiii Tăi cu Tine în pat. Dar nimenea nu se învredniceşte de 
odihnă de amiazi, dacă nu s-a făcut fiu al luminii şi al zilei !*. Iar cel ce s-a 
despărțit pe sine deopotrivă de întunericul de seară şi de dimineaţă, adică de unde 
începe şi de unde sfârşeşte răul, acela e culcat la amiazi de Soarele Dreptăţii. Fă-mi 
cunoscut, deci, zice, cum trebuie să mă culc şi care e calea spre odihna de amiazi, 
ca nu cumva, neasigurată de buna Ta călăuzire, necunoştinţa adevărului să mă 
adauge la turmele străine de turma Ta. Acestea le-a spus îngrijorată de frumuseţea 
dăruită ei de la Dumnezeu şi dorind să afle cum poate să rămână pururea cu chipul 
cel bun. 


Dar nu se învredniceşte încă de glasul Mirelui, Dumnezeu prevăzând pentru ea 
ceva mai bun, anume că amânarea odihnei să aprindă pofta ei într-un dor mai mare, 
ca împreună cu dorul să crească şi bucuria. De aceea o agrăiesc prietenii Mirelui, 
înfățişându-i, prin sfătuire, chipul în care să-şi asigure bunătăţile ce le are. Dar şi 
cuvântul lor e acoperit în neclaritate. 


Iată ce cuvintează ei: «De nu te cunoşti pe tine cea frumoasă între femei, ieşi pe 
urmele turmelor şi paşte iezii pe lângă sălaşurile păstorilor». Înţelesul acestor 
cuvinte stă în legătură cu cele ce sunt de cercetat, dar alcătuirea zicerii are o 
oarecare neclaritate. Ce înţelesuri cuprind aceste cuvinte ? Cel mai sigur mijloc de 
a ne păzi pe noi este să nu fim în neştiinţă de noi înşine, nici să nu socotim că ne 
vedem pe noi înşine când vedem ceva din jurul nostru. Aceasta o păţesc cei ce din 
lipsă de luare aminte la ei înşişi, văzând în ei tărie sau frumuseţe, sau slavă sau 
putere sau belşug de bogăţie, sau mândrie, sau îngâmfare sau mărimea trupului, sau 
frumuseţea chipului, sau altceva de felul acesta, socotesc că ei înşişi sunt aşa. De 
aceea, sunt nişte paznici nesiguri ai lor, lăsând fără pază ceea ce le e propriu, prin 
dragostea de ceea ce le e străin. Căci cum ar păzi cineva ceea ce nu cunoaşte? Deci 
cea mai sigură străjuire a bunătăților din noi e să nu fim neştiutori de noi înşine, ci 
să se cunoască fiecare pe sine ca ceea ce este şi să se deosebească pe sine de cele 

din jurul său, ca să nu se afle păzind, în loc de sinea sa, ceea ce-i este străin -. 


ce accent pune Sfântul Grigorie pe cunoaşterea de Dumnezeu ca lumină. Când sufletul e unit la 
maximum cu Dumnezeu prin iubire, se află în lumină fără umbră. Totul e plin de înţeles, totul e 
deplin clar, deşi de o claritate infinită, deci necuprinsă niciodată deplin. 

“3 Întunericul începe seara şi sfârşeşte dimineaţa. De aceea, slujbele bisericeşti încep seara şi 
sfârşesc cu Liturghia, care începând de la orele nouă, ține până la amiază, căci, învierea a avut 
loc dimineaţa. De aceea şi din acest punct de vedere Occidentul creştin greşeşte, când introduce 
obiceiul de a săvârşi Liturghia seara. 

'% Sinea proprie e altceva decât cele ce le-am dobândit. Noi trebuie să păzim această sine şi nu 
ceea ce am dobândit. În cazul din urmă, uităm de noi înşine şi păzim o bogăţie care nu ţine 


Căci cel ce priveşte spre viaţa din lumea aceasta şi socoteşte cele de aici vrednice 
de pază, nu ştie să deosebească ceea ce îi este propriu, de ceea ce e străin. Pentru că 
nimic din cele trecătoare nu e al nostru. Căci cum ar putea să ţină cineva ceea ce e 
trecător şi curgător ? Deci dacă firea cugetată şi nematerială e statornică şi mereu la 
fel, iar materia trece, prefăcându-se mereu printr-o curgere şi mişcare, fără îndoială 
cel ce se desparte de ceea ce stă va fi dus împreună cu ceea ce nu stă. Şi cel ce 
pierde ceea ce trece, după ce a părăsit ceea ce stă, va fi lipsit de amândouă, pe una 
părăsind-o, iar pe cealaltă neputând-o reţine '”. 


De aceea îi spun prietenii Mirelui cele amintite: «De nu te cunoşti pe tine, cea 
frumoasă între femei, ieşi pe urmele turmelor şi paşte iezii pe lângă sălaşurile 
păstorilor». lar aceasta ce este ? Cel ce nu se cunoaşte pe sine cade din turma oilor 
şi paşte împreună cu iezii, a căror stare e de-a stânga. Căci Păstorul cel bun a 
aşezat oile de-a dreapta, iar caprele, despărțindu-le de partea cea bună, le-a pus de- 
a stânga. Deci aceasta o învăţăm din sfaturile prietenilor Mirelui: că trebuie să 
privim la firea lucrurilor şi să nu ne abatem de la adevăr, păşind pe urmele celor 
rătăciţi. 


Dar trebuie să înfăţişăm mai limpede cuvântul despre aceştia. Mulţi oameni nu 
judecă ei înşişi cum sunt lucrurile firii, ci, urmând obiceiul înaintaşilor, rătăcesc de 
la judecata sănătoasă a lucrurilor, neavând drept călăuză în bine o judecată 
înţeleaptă, ci o obişnuinţă nesocotită. De aceea se îmbulzesc la conducere şi putere 
şi caută peste măsură cinstirile din lume şi îngrămădelile materiei, deşi nu se ştie 
unde va sfârşi fiecare din acestea din viaţa de aici. Căci obişnuinţa nu este un 
chezaş sigur al celor viitoare, sfârşitul ei fiind adeseori în turma caprelor, nu în a 
oilor. Ceea ce spun o poţi înţelege, fără îndoială, din cuvintele Evangheliei. 


Dar cel ce caută spre ceea ce e propriu firii omeneşti, iar aceasta e raţiunea, va 
dispreţui obişnuinţa neraţională şi nu va alege ca bine nimic din ceea ce nu aduce 
sufletului un câştig. Deci nu trebuie să privim spre urmele turmelor pe care le-au 


propriu-zis de noi. lar de ne privim sinea; proprie, vedem pe de o parte taina ei indefinită, 
legată, de Dumnezeu, pe de alta, nu ne încredem într-o bogăţie care nu durează. 

'% E vrednică de reținut această declarație a Sfântului Grigorie că, cel ce uită de sinea sa care 
stă, se şi desparte de ea, şi alipindu-se de cele ce nu sunt el Însuşi şi trec, trece şi el cu ele. Noi 
ştim însă că totuşi omul rămâne în veci. Declaraţia Sfântului Grigorie credem că trebuie 
înțeleasă în sensul că omul rămâne, dar cu existenţă estompată, cu un eu legat foarte firav de 
sinea sa adâncă ce stă şi neştiutor de ea. În iad, omul duce o existență oarecum inconştientă sau 
cu 0 conştiinţă de sine părută, cu un fel de umbră a conştiinţei. Cele ce trec ale lui s-au 
destrămat, iar de sinea sa e foarte slab legat. Rămâne în conştiinţa unui gol. Alta mai păstrează 
din existenţa sa: conştiinţa golului. 


întipărit în viaţa pământească, prin călcâie, cei ce ne-au premers în viaţă. Căci nu e 
limpede judecata cu privire la cele ce sunt de ales din cele ce se văd, până ce nu 
vom ieşi din viaţă, când vom cunoaşte cui i-am urmat. Deci cel ce nu deosebeşte, 
din lucrurile înseşi, binele de rău, ci luându-se după urmele celor ce i-au premers, 
ia obişnuinţa trecută a vieţii drept învăţătoare a vieţii sale, adeseori, fără să ştie, se 
pomeneşte în timpul judecății celei drepte ajungând capră în loc de oaie. 


Aşadar acestea se pot auzi de la prieteni. Tu suflete, care te-ai făcut din negru, 
frumos, dacă vrei să ai în veci harul frumuseţii, nu rătăci pe urmele celor ce ţi-au 
premers în viață. Pentru că nu e sigur, de nu cumva ceea ce se vede nu e o cărare a 
caprelor, cărora tu le urmezi. Căci nu-i vezi pe cei ce au bătătorit pe urmele 
acestora cărarea lor. Deci ia seama ca nu cumva, urmând lor, după ce ai trecut din 
viaţă şi te-ai rostogolit în staulul morţii, să te adaugi turmei caprelor, cărora le-ai 
călcat pe urme din neştiinţă. 


«De nu te cunoşti pe tine, cea frumoasă între femei, ieşi pe urmele turmelor şi 
paşte iezii tăi pe lângă sălaşele păstorilor». Aceasta se poate înţelege şi mai 
limpede din altă tâlcuire, că legătura cuvintelor să nu mai pară nepotrivită. Potrivit 
acestei alte tâlcuiri vom zice: «De nu te cunoşti pe tine, cea frumoasă între femei, 
ai ieşit din urmele turmelor şi paşti iezii înaintea sălaşelor păstorilor». Înţelesul ce 
luceşte în cuvintele acestea se acoperă întocmai cu tâlcuirea dată mai înainte 
cuvântului. Deci ca să nu păţeşti acestea, ia seamă la tine, zice Scriptura, căci 
aceasta este paza sigură a bunătăților. Cunoaşte cât de mult ai fost cinstită de 
Făcător, mai mult decât cealaltă zidire. Nu cerul a fost făcut chip al lui Dumnezeu, 
nu luna, nu soarele, nu frumuseţea stelelor, nu altceva din cele ce se văd în zidire, 
numai tu ai fost făcută chip al firii care e mai presus de orice minte, asemănare a 
frumuseţii nestricăcioase, Întipărire a dumnezeirii adevărate, vas al vieţii fericite, 
chip al luminii adevărate, spre care privind, te faci ceea ce este Acela, imitând pe 
Cel ce străluceşte în tine, prin strălucirea ce se răsfrânge din curăţia ta. Nimic din 
cele ce sunt nu se pot măsura cu mărimea ta. Cerul întreg se cuprinde în palma lui 
Dumnezeu. Pământul şi marea se închid în pumnul mâinii Lui. Dar Cel ce e astfel 
şi aşa de mare, Cel ce strânge în palmă toată zidirea, Se face întreg încăput în tine 
şi locuieşte în tine, şi nu e strâmtorat petrecând în firea ta, Cel ce a zis: «Voi locui 
şi voi umbla întru ei» (Lev., 26, 2) ii 


'% E vorba de o mărime sufletească a omului, care întrece toate mărimile materiale. Chiar 
Dumnezeu, Care le cuprinde pe toate, încape în sufletul lui. 


De le vezi acestea, nu-ţi vei lega ochii de nimic din cele pământeşti. Dar ce spun 
acestea ? Nici cerul nu-ţi va părea vrednic să te minunezi de el, căci cum te vei 
minuna de ceruri, o, omule, văzându-te pe tine mai netrecător decât cerurile? 
Pentru că acelea vor trece, dar tu rămâi în veci împreună cu Cel ce e pururea. Nu te 
vei minuna de lăţimea pământului, nici de mările întinse la nesfârşit, cărora le-ai 
fost pus stăpânitor, având aceste stihii ascultătoare şi supuse, cum are un vizitiu o 
pereche de cai. Căci pământul îţi slujeşte spre cele de trebuinţă ale vieţii şi marea 
îți îmbie spatele ca un cal uşor de cârmuit şi primeşte pe om ca pe un călăreț al ei. 


Deci dacă te cunoşti pe tine, cea frumoasă între femei, vei dispreţui toată lumea şi 
privind pururea spre binele cel nematerial, nu vei căuta la amăgirea urmelor vieţii 
acesteia. la seama, aşadar, pururea la tine şi nu vei rătăci în jurul turmelor de capre 
şi nu te vei arăta în vremea Judecăţii capră, în loc de oaie, nici nu vei fi despărțit de 
şederea de-a dreapta, ci vei auzi glasul cel dulce care zice către oile blânde şi 
purtătoare de lână: «Veniţi, binecuvântaţii Părintelui Meu, de moşteniţi împărăția 
gătită vouă de la întemeierea lumii. De care fie să ne învrednicim şi noi, în 
Hristos lisus Domnul nostru, Căruia se cuvine slava în vecii vecilor. Amin. 


Omilia a III-a 


«Cu călărimea carelor lui Faraon te-am asemănat pe tine, iubita mea. Cât de 
frumoase s-au făcut fălcile tale ca ale turturelei, grumazul tău ca mărgelele. 
Asemănări de aur vom face ţie, cu ţinte de argint. Până este împăratul în 
culcuşul său, nardul meu dat-a mirosul său. Mănunchi de stactie frăţiorul meu 


mie, între sânii mei va petrece. Ciorchine de chipru frăţiorul meu mie, în viile 
Engadi* (Cânt. Cânt. 1, 8-13). 


Cele privite sufleteşte înainte de versetele acestea, în introducerea Cântarea 
Cântărilor, sunt asemenea zorilor dimineţii după trecerea nopţii. Căci precum 
acelea nu sunt o lumină deplină, ci un început de lumină, tot aşa şi cele spuse 
vestesc răsăritul luminii adevărate, dar nu au în ele cercul însuşi al soarelui, 
arătându-se limpede. În acelea vorbeşte mireasa şi prietenii şi fecioarele. Acum 
însă răsare însuşi glasul Mirelui, ca un cerc al soarelui, acoperind cu strălucirea 
razelor toată strălucirea stelelor ce s-au arătat mai înainte şi zorile dimineţii ce 
strălucesc. Toate acelea au puterea unor curăţiri şi stropiri, prin care, curăţindu-se, 
sufletul se pregăteşte spre primirea celor dumnezeieşti. Dar cuvântul de acum este 
o împărtăşire a dumnezeirii miresei, Dumnezeu-Cuvântul dăruind prin însuşi glasul 
Său, celui ce ascultă, părtăşia la puterea nepieritoare. 


Și precum în Sinai, Israel, de-abia după ce se pregăteşte mai înainte două zile prin 
curăţiri, se învredniceşte în cea de a treia dimineaţă de arătarea lui Dumnezeu, ne 
mai fiind ocupat cu spălarea veşmintelor, ci primind în chip arătat pe Dumnezeu 
însuşi, pentru Care îşi spălase murdăria sufletului prin curăţirile de mai înainte, tot 
aşa şi acum tâlcuirea introducerii cuvântării, dată în cuvintele de până acum în 
cursul celor două zile de mai înainte, ne-a folosit atâta cât să spălăm şi să curățim 
înţelesul celor spuse, de întinăciunea cărnii. Astăzi, însă, care e ziua a treia, după 
prima şi a doua curăţie, Se va arăta însuşi 

Dumnezeu-Cuvântul, făcându-Şi arătată şi vădită prezenţa nu în întuneric şi 
furtună şi glas de trâmbiţă şi în foc ce curăţă înfricoşător întinderea muntelui de la 
poale şi până în vârf, ci schimbându-Se din chipul acela înfricoşător, spre bucuria 
miresei. Căci după ce s-a rugat mireasa să afle locul de odihnă în care-Şi are 
petrecerea Păstorul cel bun, ca să nu păţească ceva din cele nedorite din pricina 
neştiinţei, apoi după ce prietenii i-au arătat mijlocul sigur de a cunoaşte adevărul, 
adică de a se cunoaşte pe sine (căci au arătat că necunoaşterea de sine e începutul şi 
urmarea necunoaşterii celorlalte lucruri de trebuinţă; căci cum ar cunoaşte ceva, cel 
ce nu se ştie pe sine însuşi?), după acestea, partea conducătoare a sufletului fiind 
curățită, răsare miresei dornice Cuvântul, făcând din primirea celor de faţă ale ei un 
îndemn spre desăvârşire '*. Căci lauda celor săvârşite naşte în cei ce le-au săvârşit 
porniri şi mai puternice spre săvârşirea altora şi mai bune. 


Ce cuvânt a spus deci Cuvântul adevărat, către fecioară? «Cu călărimea mea, cu 
carele lui Faraon te-am asemănat pe tine, iubita mea». Dar fiindcă nu se poate 
vedea cu uşurinţă înţelesul celor spuse, se cuvine să lămurim, pe cât e cu putinţă, 
textul. 

Am învăţat din istorie că împotriva călărimii lui Faraon a fost ridicată o altă putere, 
anume norul şi toiagul, vântul aprig şi marea despărțită în două, adâncul de praf, 
zidul de valuri şi adâncul uscat, descoperit în mijlocul puhoaielor de apă. Prin toate 
acestea s-a lucrat mântuirea israeliților, Faraon cu toată oastea, caii şi carele fiind 
acoperite de valuri. Deci nefund ridicată împotriva oştii lui Faraon nici o călărime, 
e greu de aflat cu ce călărime, care s-a arătat împotriva carelor lui Faraon, e 


1 «Primirea celor de faţă» este primirea cunoştinţei sinei proprii, care poate avea loc în timpul 
de faţă. Cunoaşterea sinei proprii e mijlocul sigur al cunoaşterii Adevărului sau Cuvântului. Căci 
cunoaşterea de sine e un îndemn la curățirea de alipirea la cele trecătoare şi mărginite. Acela s-a 
cunoscut în sinea sa responsabilă. Şi în responsabilitatea aceasta simte Cuvântul, Căruia trebuie 
să-l răspundă. Răspunderea sa se arată în faptele sale, nu numai în cuvinte goale. Faptele îi sunt 
adevărate răspunsuri la cererile Cuvântului; sunt semnul că a cunoscut adevărul şi trăieşte cu 
seriozitate din puterea Lui. Dar cel ce a început să răspundă prin fapte simte îndemnul să 
răspundă prin fapte tot mai curate şi mai roditoare. 


asemănată acum mireasa, de Cuvântul. Căci zice: «Cu călărimea mea, care a 
dobândit biruință împotriva carelor lui Faraon, te-am asemănat pe tine, iubita 
mea». 


Dar e vădit că, precum nu e cu putinţă să biruiască vreunii în lupta pe mare dacă 
oastea lor de corăbii nu răpune puterea corăbiilor duşmanilor, aşa nu poate birui 
cineva în lupta de cavalerie, dacă nu împotriveşte duşmanilor o călărime. Dacă 
deci cea mai mare putere a oştii egiptenilor era călărimea, puterea nevăzută ridicată 
împotriva ei, prin care s-a câştigat biruința împotriva egiptenilor, a numit-o 
Cuvântul tot călărime. Căci simțeau şi aceia pe cei ce-i războiau şi strigau unii 
către alţii: «Domnul războieşte pe egipteni, să fugim de faţa Domnului». Deci e 
vădit că adevăratul Domn al oştilor Şi-a înarmat puterea Sa potrivit cu oastea 
vrăjmaşilor. Dar era o putere nevăzută, cea care a pricinuit prin minunile pe mare, 
nimicirea egiptenilor. Şi pe aceasta a numit-o Cuvântul călărime. lar prin această 
oştire, înţelegem pe cea îngerească, despre care zice proorocul: «Văzui caii Tăi şi 
călărimea e mântuirea Ta» (Avac, 3, 8). Dar şi de carele lui Dumnezeu a făcut 
pomenire David, zicând: «Carul lui Dumnezeu e de zeci de mii de ori înmulțit» 
(Ps. 67, 18). La el sunt înjugaţi miile celor ce-l conduc drept. Dar şi puterea care 
înalţă pe proorocul Ilie de la pământ, în văzduhul eteric, e numită în Scriptură cu 
numele de cai şi pe proorocul însuşi îl numeşte istoria cal şi călăreț ai lui Israel (IV 
Regi, 2, 11). lar pe cei ce ocolesc tot pământul, prin care acesta se face locuit şi se 
odihneşte, proorocul Zaharia i-a numit cai, care vorbesc cu călăreţul ce stă între doi 
munţi (Zah. 1, 8). 


Aşadar, Cel ce stăpâneşte toate are o călărime. O parte din ea înalță pe prooroc, alta 
e cea prin care se face locuită lumea, alta, cea care e înjugată la car, alta, cea care 
primeşte pe Dumnezeu drept călăreț spre mântuirea oamenilor, alta, cea care surpă 
puterea egiptenilor. 


Deci Sfânta Scriptură ne arată o mare felurime a călărimii, după lucrările ei. Şi 
sufletul care s-a apropiat de Dumnezeu pe drumul virtuților e asemănat cu 

călărimea care surpă puterea egipteană 5 Căci aşa zice către mireasă Cuvântul: 


1% «Primirea celor de faţă» este primirea cunoștinței sinei proprii, care poate avea loc în timpul 


de față. Cunoaşterea sinei proprii e mijlocul sigur al cunoaşterii Adevărului sau Cuvântului. 
Căci cunoaşterea de sine e un îndemn la curățirea de alipirea la cele trecătoare şi mărginite. 
Acela s-a cunoscut în sinea sa responsabilă. Şi în responsabilitatea aceasta simte Cuvântul, 
Căruia trebuie să-l răspundă. Răspunderea sa se arată în faptele sale, nu numai în cuvinte 
goale. Faptele îi sunt adevărate răspunsuri la cererile Cuvântului; sunt semnul că a cunoscut 
adevărul şi trăieşte cu seriozitate din puterea Lui. Dar cel ce a început să răspundă prin fapte 
simte îndemnul să răspundă prin fapte tot mai curate şi mai roditoare. 


«Cu călărimea mea, cu carele lui Faraon te-am asemănat pe tine, iubita mea». 
Multe şi mari laude cuprinde cuvântul în sine. E un întreg catalog de laude în 
această asemănare cu călărimea. Căci toate câte se pomenesc despre Israel în 
vremea petrecerii în Egipt, robia, paiele, lutul, cărămizile, toată munca pământului, 
cumpliţii supraveghetori ai acestei lucrări, care cereau de la ei în fiecare zi dajdia 
de lut, apa prefăcută pentru ei în sânge, lumina care se întunecă, broaştele care 
pătrund în case, praful fierbinte care face să răsară băşici din trupuri şi toate pe 
rând, lăcustele, ţânţarii, grindina, pătimirile celor întâi născuţi, toate acestea şi cele 
mai bune, pe care le descrie istoria, prin care se înfăptuieşte mântuirea israeliților, 
sunt pricină de laudă sufletului care se uneşte cu Dumnezeu. Căci nu s-ar fi 
asemănat cu puterea aceea, care a surpat pornirile rele ale egiptenilor şi prin care s- 
a eliberat Israel, dacă nu ar fi împlinit el toate acele fapte de izbândă, cele care au 
surpat Egiptul şi cele care au pregătit calea spre Dumnezeu a celor ce s-au 
strămutat de la nămolul egiptean la pământul făgăduinţei. 


Aşadar, dacă, precum zice dumnezeiescul Apostol, toate câte le cuprinde de 
Dumnezeu insuflata Scriptură s-au scris spre folosul nostru, nimic altceva nu ne 
sfătuieşte Cuvântul prin cele spuse către mireasă, decât că trebuie să primim şi noi 
pe Cuvântul ca pe un călăreț asupra noastră şi biruind călărimea egipteană cu 
carele şi călăreții ei şi înecând toată puterea lor în apă, să ne asemănăm astfel 
puterii aceleia, scufundând în apă, ca pe o călărime, oastea potrivnică '*. 

lar ca să cunoaştem mai limpede ceea ce se spune, vom zice: nu se poate asemăna 
cineva cu călărimea prin care s-au scufundat carele egiptenilor în adânc, decât 
dacă, eliberându-se prin apa tainică de robia vrăjmaşului şi părăsind tot cugetul 
egiptean şi toată răutatea şi păcatul de alt neam în apă, iese curat la suprafaţă, 
neluând cu sine în viaţa de după aceea nimic din cugetul egiptean '*0. Căci numai 
cel ce s-a curățit cu de-amănuntul de toate plăgile Egiptului, de sânge, de rău, de 
întuneric, de lăcuste, de gângănii, de grindină, de ploaia de foc şi de celelalte, de 
care aminteşte cuvântul istoriei, este vrednic să fie asemănat cu puterea aceea, al 


'% Virtuţile sunt călărimea sufletului, pentru că însuşi Cuvântul se află ca un călăreț peste 
puterile sufletului, mânându-le spre izbânda asupra patimilor şi obişnuinţelor noastre rele şi 
ridicându-le din îngustimea piedicilor lumii văzute, spre Dumnezeu. Cuvântul ne duce, prin 
puterea sau atracția Lui, spre Cuvântul. Cuvântul ce trezeşte în noi trebuinţa răspunderii la 
chemările unei vieţi mai înalte ne mână sau ne atrage înainte spre a ne face tot mai asemenea 
Lui, întețind zborul nostru, în largul libertăţii vieţii în Dumnezeu. Cuvântul lui Dumnezeu 
biciuieşte conştiinţa ca un călăreț, mânând-o înainte, iar aceasta e bucuroasă să-l asculte 
îndemnurile, în măsura în care se obişnuieşte tot mai mult ca să-L aibă de călăreț. 

'% Apa tainică, prin care se eliberează omul de robia egipteană, e Botezul. Eliberarea lui are loc 
numai dacă nu ia cu sine nimic din ceea ce a avut de la egipteni înainte de a se boteza, numai 
dacă nu vrea să poarte cu sine povara grijii de lucrurile de aici. 


cărei călăreț este Cuvântul. Desigur, ştim ce înţelesuri au plăgile, ştim cum li se fac 
egiptenilor sângele şi mirosul rănilor şi lumina prefăcută în întuneric şi toate pe 
rând, în plăgi. Căci cine nu ştie prin ce fel de viaţă se preface cineva în sânge, 
schimbându-se din apa de băut de mai înainte, în stricăciune , şi prin fapte întăreşte 
în casa sa răul miros al rănilor şi cum acest fel de viaţă schimbă viaţa luminoasă în 
fapte prietene ale întunericului şi înnegurate, prin care cuptorul gheenei 
pricinuieşte relele băşici. Însă toate relele din Egipt pot fi uşor prefăcute şi în 
mijloace de mustrare şi de îndreptare a celui ce aude '*. 


Dar e de prisos să întindem cuvântul, vorbind de cele cunoscute îndeobşte. După ce 
ne-am ridicat, deci, deasupra acestora şi ne-am apropiat de Dumnezeu, vom auzi, 
fără îndoială şi noi: «Cu călărimea mea împotriva carelor lui Faraon te-am 
asemănat pe tine, iubita mea». 


Dar poate pe cei neprihăniţi şi deprinşi în viaţa curată îi supără asemănarea cu 
calul, deoarece mulţi din prooroci ne interzic să ne facem asemenea cailor. Aşa, 
Ieremia înfăţişează prin numele cailor furia preacurviei, când zice: «S-au făcut cai 
înnebuniţi după femei, fiecare a nechezat după femeia aproapelui său» (ler., 5, 8). 
lar marele David socoteşte un lucru înfricoşat a se face cineva asemenea calului şi 
catârului, ale căror fălci porunceşte să le strângem în zăbale şi frâu. 

De aceea îndreaptă o astfel de înţelegere prin următorul cuvânt, zicând: deşi eşti 
cal, fălcile tale nu sunt astfel ca să fie nevoie de zăbale şi frâu spre a le strânge. Ci 
falca ta e împodobită de curăţia turturelei. Căci zice: «Cât de frumoase s-au făcut 
fălcile tale, ca ale turturelei». Şi cei ce au băgat de seamă lucrurile acestea 
mărturisesc că această pasăre, după ce se desprinde din însoţirea conjugală, 
rămâne, pentru timpul de după aceea, străină de însoţire, în aşa fel că în ea se 
înfăptuieşte prin fire neprihănirea. De aceea această pasăre a fost luată de Cuvântul 
ca chip al celor de laudă, că asemănarea turturelei să țină loc de frâu pentru falca 
iubitei (mânzei) dumnezeieşti. Prin aceasta se arată că această iubită (mânza) e 
împodobită cu viaţă curată. De aceea, în chip minunat zice Cuvântul către ea: «Câ/ 
de frumoase s-au făcut fălcile tale, ca ale turturelei». 


Dar la aceasta adaugă şi altă laudă, zicând: «Grumazul tău, ca mărgelele». Căci 
odată ce a început să se folosească de chipuri, clădeşte lauda miresei din cele ce se 
văd la cai. De aceea laudă grumazul care se încovoaie în chipul cercului, ceea ce 
vedem întâmplându-se la caii mândri. Căci arcul cercului al cărui chip aminteşte 
grumazul face calul mai frumos de cum este. lar arcul în greceşte se numeşte 


* Relele de pe urma păcatelor, producând suferinţă, pot deveni şi mijloace de pocăință şi de 
îndreptare a omului, făcându-l să nu se simtă bine în îngustimea lor. 


«ormiskos», care e diminutivul de la «ormos» (golf). lar «ormos» se foloseşte în 
înţeles propriu pentru locurile de la marginea mării, în care ţărmul adâncindu-se 
înăuntru în chipul lunii, primeşte în sânul său marea şi odihneşte în sine pe cei ce 
vin de pe mare. Ca chip însă se numeşte «ormos» şi podoaba din jurul grumazului. 
Iar când folosim în loc de «ormos», diminutivul «ormiskos», prin acest cuvânt 
arătăm asemănarea acestui chip mai mic, cu golful. 


Deci asemănarea grumazului cu arcul înfăţişează multe laude ce se potrivesc 
miresei. Întâi că, prin încovoierea grumazului, calul priveşte la paşii proprii ai 
picioarelor, iar prin aceasta îşi face drumul neîmpiedicat şi sigur, nelovindu-se de 
vreo piatră şi necăzînd în vreo groapă. ŞI nu puţin lucru este pentru bunul nume al 
sufletului să privească spre el însuşi '” şi să se sârguiască cu toată hotărârea pe 
drumul dumnezeiesc, ocolind şi sărind peste toate piedicile, ce se ivesc în drum din 
partea ispitelor. 


Apoi, chiar numele de «ormos» (golf), de la care podoaba din jurul grumazului s-a 
numit, pentru asemănarea cu acest chip, «ormiskosy, conţine un belşug de mari 
laude, motiv pentru care grumazul s-a asemănat cu golfurile. 


Dar care sunt laudele care ni se dau de înţeles de Scriptură, prin acesta? Dulce şi 
mântuitor este portul şi faptul de a ajunge, după reaua pătimire pe mare, la un golf 
liniştit, în care, uitând necazurile de pe mare, se bucură toți de odihnă, întărindu-se 
prin linişte, de lungile osteneli. Căci acolo nu mai este frică de naufragiu, nici 
temere de curse ascunse, nu mai este primejdie de pirați, nici vânturi furioase, nici 
mare umflată din adânc de vânturi. Ci cei ce au suferit unele ca acestea sunt acum 
în afară de greutăţi şi de toate primejdiile acestea, marea liniştindu-se în golf. Deci, 
dacă îşi aduce cineva sufletul într-o astfel de stare, ca să-l aibă senin într-o linişte 
netulburată, neagitat de duhurile răutăţii, neumflat de mândrie, neînspumat de 
valurile mâniei, nici învolburat de vreo altă patimă şi purtat de orice vânt, care 
ridică feluritele valuri ale patimilor, dacă sufletul este astfel, îi linişteşte în sine şi 
pe cei ce au suferit pe marea vieţii de furtunile relelor de tot felul, dăruindu-le, prin 
virtute, viaţă lină şi nefrământată, încât cei ce au ajuns în el se află în afara 
primejdiei scufundării în mare. Pentru aceasta, bine îl aseamănă cuvântul cu 
golfurile - pluralul arătând desăvârşirea în fiecare fel de virtute. Căci dacă s-ar fi 
asemănat numai cu un golf (arc), lauda ar fi fost, fără îndoială, nedesăvârşită, 


“2 Grumazul încovoiat e un chip văzut al întoarcerii sufletului spre sine însuşi sau al unei 
conştiinţe de sine accentuate. 


nedând aceeaşi mărturie şi pentru celelalte virtuţi. Acum însă, prin asemănarea cu 

mulţimea arcurilor se cuprinde în cuvânt măreţia tuturor virtuţilor -*. 


Și prin aceasta cuvântul sfătuieşte întreaga oştire a Bisericii, adică pe noi toți, că 
noi nu trebuie să privim numai spre una din bunătăţi, fiind fără de grijă față de 
celelalte fapte bune. Ci dacă ţi-ai făcut din neprihănire un arc, împodobind 
grumazul cu viaţa curată ca şi cu nişte mărgăritare, să ai şi celălalt arc, care 
cuprinde în sine pietrele preţioase ale poruncilor şi sporeşte prin sine frumuseţea 
grumazului. De asemenea, să ai şi altă podoabă în jurul grumazului, anume 
credinţa evlavioasă şi sănătoasă, care înconjură de jur împrejur grumazul 
sufletului. Acesta este lanţul de aur care străluceşte în jurul grumazului, făcut din 
aurul nestricăcios al cunoştinţei de Dumnezeu. De aceea zice proverbul: «Cunună 
de haruri vei primi pe creştetul tău şi lanţ de aur în jurul grumazului» (Prov. 
1,3). 


Deci înţelesul arcurilor acesta este. Dar e timpul să supunem, tâlcuirii şi cuvântul 
următor, pe care prietenii mirelui l-au spus miresei. Cuvântul este acesta: 
«Asemănări de aur vom face ţie, cu ţinte de argint, cât este împăratul în culcuşul 
său». Înţelesul acestora apare limpede, rămânând în şirul tâlcuirilor de mai înainte. 
Prin aceasta înțelesurile chipurilor apar şi mai adânci. Căci, după ce frumuseţea 
sufletului a fost asemănată cu călărimea care a nimicit carele egiptenilor, adică cu 
oastea îngerească, iar bunul Călăreţ spune că frâul acelei călărimi este curăția, pe 
care a înfățişat-o asemănându-i fălcile cu ale turturelelor şi podoaba din jurul 
grumazului cu lanţul ce străluceşte de virtuţi, unii voiesc şi socotesc să adauge încă 
ceva la frumuseţea călărimii, împodobind-o cu asemănări de aur, în care ţintuiesc 
şi curăția argintului, ca şi mai mult să strălucească frumuseţea podoabei, prin 
asemănarea strălucirii argintului cu strălucirea aurului. 


Dar părăsind înțelesurile chipurilor, să nu depărtăm cuvântul de înţelesul care ne e 
de folos. Sufletul curățit prin virtuţi s-a asemănat deci cu călărimea. Dar prin 
aceasta încă nu s-a supus Cuvântului, nici nu s-a arătat purtând pe sine pe Cel dus 
de aceşti cai în vederea mântuirii. Căci mai întâi trebuie să fie împodobit calul cu 
toate, apoi să primească pe împărat deasupra sa. Şi fie că, potrivit proorocului, Cel 
ce suie îşi potriveşte calul de sus, de peste nori, în vederea mântuirii, fie că vine şi 
în noi, locuind şi umblând în noi şi străbătând în adâncu-rile sufletului nostru, nu e 
nici o deosebire în ceea ce priveşte înţelesul. Căci celui ce i se întâmplă una din 


'5 Grumazul încovoiat asemănându-se cu un golf sau cu un sân de mare, pe drept cuvânt sfântul 
autor laudă grumazul încovoiat al miresei, ca un sân al li-niştei sufletului retras în sine din 
tulburarea valurilor vieţii din afară. Din această linişte înfloresc toate virtuțile. 


cele două, i se întâmplă şi cealaltă !**. Căci cel ce are deasupra sa pe Dumnezeu, îl 
are fără îndoială şi în sine. Şi cela ce L-a primit poartă deasupra sa pe Cel ce S-a 
sălăşluit în sine. Deci împăratul voieşte să Se odihnească pe acest cal. Căci pentru 
puterea dumnezeiască, precum s-a zis, lucru de căpetenie e să odihnească în culcuş. 
Și în oricare din cele două feluri e în noi, e acelaşi har. Fiindcă deci slujitorii 
împăratului pregătesc calul spre primirea Lui, prin podoabele amintite, iar pentru 
Dumnezeu e acelaşi lucru a fi în cineva şi a fi deasupra cuiva, slujitorii părăsind 
desfăşurarea înţelesului trupesc, au făcut calul pat. Deci noi trebuie să facem, zice, 
asemănări de aur, cu ţinte de argint, care să înfrumuseţeze înfăţişarea calului; ca să 
fie împăratul, zice, nu ca în scaun, ci ca în culcuşul lui. 


Deci desfăşurarea cuvântării, precum a arătat Scriptura, aceasta este. Dar se cuvine 
să nu trecem nebăgat în seamă faptul că nu se dă ca podoabă aurul în sine, ci 
asemănările aurului. Şi nu argintul însuşi, ci ţintele din materia aceea. Ceea ce ne-a 
venit în minte privitor la acestea este aceasta: toată învăţătura despre firea negrăită, 
chiar dacă arată un înţeles dumnezeiesc şi înalt, e o asemănare a aurului , nu aurul 
însuşi. Căci nu poate fi înfățişat întocmai Binele mai presus de înţelegere, chiar de 
e Pavel cel ce a cunoscut în Rai cele negrăite. Chiar de a auzit în Rai cuvinte 
nespuse, nepovestite rămân înțelesurile privitoare la Dumnezeu. Căci negrăite zice 
că sunt înțelesurile acestor cuvinte. 


Deci, cei ce ne întipăresc nişte cugetări bune despre înţelesul tainelor nu pot spune 
cum sunt tainele înseşi, ci povestesc strălucirea slavei şi pecetea ipostasului 
chipului lui Dumnezeu-Cuvîntul. Acestea toate ni se par nouă, celor ce nu putem 
vedea vistieria aceea, ca aur 15. Dar celor ce pot privi spre adevăr, le sunt 
asemănare a aurului şi nu aur, strălucindu-le prin ţintele subțiri ale argintului * Se 


' A avea deasupra sa pe Dumnezeu drept călăreț, fie în înaltul cerului, fie în adâncul sufletului, 
este acelaşi lucru, căci adâncul sufletului e una cu înaltul cerului. Adâncul sufletului e tot aşa de 
mult deasupra norilor tulburi ai patimilor şi ai grijilor lumeşti care ne îngustează orizontul, ca 
şi seninul cerului care nu arată nici un hotar prin transparenţa lui. 

1% Ceea ce cunoaştem noi despre Dumnezeu e asemenea aurului, nu aurul însuşi; e asemănarea 
a ceea ce este EI, nu EI însuşi. Căci noi înşine suntem o asemănare a lui Dumnezeu sau un chip 
al Lui, nu EI însuşi. Noi suntem forma creată a modelului necreat. Dar între chip şi model e o 
legătură. Chipul are suportul în model şi e susţinut de el. 

'% Dar cei ce nu pot privi spre Adevărul însuşi mai presus de cugetare socotesc ceea ce cunosc 
sau asemănarea aurului, cunoscută de ei, drept aur. E vorba de cei ce nu sunt în Stare să se 
ridice peste tot ce se poate cunoaşte şi spune despre Dumnezeu (la apofatism). Cei ce se pot 
ridica însă peste ele, îşi dau seama că ceea ce cunosc e numai asemănarea aurului, nu aurul cel 
necunoscut în sine însuşi. Da aurul necunoscut le străluceşte acestora prin înţelesul cuvintelor, 
care o numai un argint în comparaţie cu aurul rămas necunoscut. Argintul străluceşte, dar 
strălucirea lui, deşi accentuată, e departe de strălucirea discretă a aurului. 


Iar argintul e înţelesul cuvintelor, precum zice Scriptura: «Argint cercat în foc e 
limba dreptului» 


Aşadar, ceea ce a arătat prin acestea este că firea dumnezeiască e mai presus de 
toată cugetarea şi cuprinderile cugetării. lar înţelesul ce se iveşte în noi cu privire 
la ea este o asemănare a Celui căutat. Căci nu arată însăşi înfăţişarea Aceluia, pe 
care nu a văzut-o cineva, nici nu poate să o vadă, ci desemnează prin oglindă şi 
ghicitură lucirea Celui căutat, născută în suflete din vreo socotinţă oarecare. Şi tot 
cuvântul care înfăţişează aceste înţelesuri are preţul unei ţinte înguste, neputând 
arăta tot ceea ce voieşte cugetarea. Astfel, toată cugetarea e mai prejos de 
cuprinderea lui Dumnezeu şi tot cuvântul tâlcuitor apare ca o ţintă îngustă, ce nu se 
poate întinde împreună cu lărgimea cugetării '”. 


Deci, sufletul călăuzit prin aceste înţelesuri spre cuprinderea celor necuprinse poate 
face să se sălăşluiască în sine, prin credinţă, firea care e mai presus de toată mintea 
155. Aceasta este ceea ce spune Frăţiorul. Îţi vom face, suflete, care cu dreptate ai 
fost asemănat cu calul, nişte chipuri şi asemănări ale adevărului. Aceasta este 
puterea de argint a acestor cuvinte, că ele sunt în formă de scântei, neputând 
înfățişa întocmai înţelesul lăuntric. Dar tu, primindu-le acestea, te vei face prin 
credinţă purtător şi locaş Celui ce Se va culca în tine, prin sălăşluirea în tine. Căci 
te vei face Lui şi scaun şi casă. 


Poate va zice cineva că de astfel de cuvinte se învredniceşte sufletul lui Pavel şi 
vreun altul care s-a făcut ca acela. Căci acela, după ce s-a făcut o dată vas ales al 
Stăpânului, a avut pe Domnul şi peste sine şi în sine; şi întrucât a purtat numele Lui 
înaintea neamurilor şi împăraţilor, s-a făcut cal iar întrucât nu a mai vieţuit el, ci a 
arătat vieţuind întru sine pe Acela şi a dat probă despre Hristos care vorbea în sine, 
s-a făcut casă cuprinzătoare a firii necuprinse '*?. 


'57 Cugetarea e lacomă să ştie mereu mai mult. Dar cuvântul nu-i poate împărtăşi tot ce voieşte 
ea să ştie, ci cuprinde în sine puţinul ce se cuprinde într-o ţintă îngustă. Cugetarea vrea să se 
întindă, dar e oprită de îngustimea țintelor văzute sau a cuvintelor, prin care primeşte 
înțelesurile şi prin care le exprimă. Dacă cugetarea se întinde totuşi dincolo de îngustimea 
cuvintelor, se întinde în gol, în lumea fanteziei. Totuşi cugetarea simte că dincolo de ţintele 
mărginite este o realitate. 

“5 Dar ceea ce nu poate cuprinde cugetarea prin înțelesurile înguste ale cuvintelor cuprinde 
credința. Căci ea vede că ţintele sunt înfipte într-un fond nevăzut, cu mult mai larg şi mai adânc 
decât ele. Acel fundament personal se sălăşluieşte şi se culcă întreg ca într-un pat în sufletul 
care se deschide şi se lărgeşte prin credinţă. 

* Sufletul e «casă cuprinzătoare a firii necuprinse», fără ca cugetarea să o poată cuprinde. 
Sufletul nu cuprinde pe Cel necuprins, limitându-L, ci lărgindu-se el Însuşi pe măsura 
necuprinderii Aceluia. Nu se poate spune că sufletul e la fel de infinit ca firea dumnezeiască. 


Acestea dăruindu-le prietenii Mirelui sufletului curat şi fecioară (iar acestea sunt 
duhurile slujitoare, trimise spre slujire pentru cei ce vor moşteni mântuirea), 
mireasa se face mai desăvârşită prin adausul de daruri. Şi apropiindu-se şi mai mult 
de Cel dorit, înainte de a 1 se arăta ochilor frumuseţea Lui, îl atinge pe Cel căutat 
prin simţirea mirosului, primind oarecum prin puterea mirositoare calitatea trupului 
Lui. Şi zice că a cunoscut mirosul Lui prin bună mireasmă a mirului, cel al cărui 
nume este nard. Căci însuşi Acela întrebuințează acest cuvânt către prieteni: 
«Nardul meu şi-a dat mirosul lui». Precum voi, zice, nu aţi dăruit aurul curat al 
dumnezeirii, ci numai nişte asemănări, prin înțelesurile ce le putem cuprinde, 
nedescoperind cele ale Lui printr-un cuvânt limpede, ci împărtăşind numai nişte 
luciri ale Celui căutat, prin ţintele înguste ale argintului cuvintelor, aşa şi eu, prin 
bună respiraţie a mirului meu, am primit în simţire buna respiraţie a Lui. 


lar ceea ce a spus mi se pare a avea acest înţeles: când multe şi felurite aromate 
răspândesc un bun miros unit după calitate, acest amestec meşteşugit şi măsurat 
alcătuieşte un singur mir, o singură mireasmă bine mirositoare din cele ce s-au 
unit, al cărui nume e nard, dacă înţelegi prin asemănare numele ei; iar ceea ce 
rezultă că o singură bună mireasmă din toate însuşirile aromatelor, simţirea curăţită 
o primeşte ca însăşi bună mireasmă a Mirelui. Acestea socotim că ne învaţă 
cuvântul prin cele spuse; că Cel ce e mai presus de toată alcătuirea şi rânduiala 
celor ce sunt este după fiinţă neapropiat, neatins şi necuprins. lar buna mireasmă ce 
se alcătuieşte în noi prin curăția virtuţilor ca un mir, ni se face nouă în locul 
Aceluia, asemănându-se prin curăţia ei cu Cel nepătat prin fire, prin bunătatea ei, 
cu Cel bun, prin nestricăciunea ei, cu Cel nestricăcios, prin neschimbarea ei, cu Cel 
neschimbat şi prin toate cele dobândite de noi, cu Virtutea adevărată, despre care 
zice proorocul Avacum că cuprinde toate cerurile 1%. 


Dar în fața lui - se deschide orizontul infinit umplut de aceea. EI e ca o fântână în comunicare, 
prin deschiderea ei din adânc, cu apele freatice de pretutindeni. Sufletul e deschis în adânc spre 
infinit, dar se strâmtează la suprafață. Și nu mai ştim dacă infinitatea îi aparține lui sau lui 
Dumnezeu, Care pătrunde în el. Între vasul deschis şi conţinutul care se varsă în el din 
infinitatea Sa e o deosebire de fire, dar şi o continuitate sau o întregire de arătare reală. Sufletul 
făcut ca un vas pentru Dumnezeu nu-şi împlineşte rostul existenţei dacă nu e umplut de acest 
conţinut pentru care e făcut, dacă nu e în legătură cu infinitul. 

1% Neprimind prin cugetare aurul curat al dumnezeirii, sufletul primeşte mireasma ei prin 
simţirea mirosului său curăţit prin virtuţi sau deschis prin virtuţi infinitului personal, în iubire. 
Sufletul însuşi răspândeşte prin virtuţi, sau prin avânturile şi deschiderile lui iubitoare, o 
mireasmă, Sau o respiraţie curată, care e în acelaşi timp o simţire a miresmei lui Dumnezeu, 
întrucât şi din el se răspândeşte curăţia unor bunătăţi asemănătoare. Amestecul virtuţilor 
noastre cu bunătăţile lui Dumnezeu, sesizate de simţirea înmiresmată a sufletului, e nardul lui 
Dumnezeu. Propriu-zis în înseşi aceste virtuţi e nardul lui Dumnezeu, căci ele nu sunt cu putință 
fără iubirea lui Dumnezeu vărsată în sufletul care-L caută. Cei ce sunt apropiaţi prin aceleaşi 


Deci zicând către prietenii Mirelui: «nardul meu îşi dă mirosul său», acestea şi 
cele ca acestea socotesc că le spune cugetând că cineva - chiar dacă, culegând toată 
floarea bine mrositoare sau aroma din feluritele livezi ale virtuţii şi făcându-şi toată 
viaţa lui bine înmiresmată prin bunul miros al străduinţelor lui, se face prin toate 
desăvârşit - nu poate totuşi privi spre Dumnezeu-Cuvântul însuşi, cum nu poate 
privi ţintă spre cercul soarelui; dar priveşte în sine ca în oglindă soarele. Căci 
razele virtuţii aceleia adevărate şi dumnezeieşti, strălucind vieţii curate prin 
nepătimirea ce iradiază din ele, ne fac văzut pe Cel nevăzut şi apropiat, pe Cel 
necuprins, zugrăvind în oglinda noastră soarele 6! Şi e acelaşi lucru, cât priveşte 
înţelesul cuprins în ele, a zice razele soarelui sau iradierile virtuţii sau bunele 
miresme. Oricare din acestea am alege-o pentru scopul cuvântului, în toate se 
cuprinde acelaşi înţeles, că prin virtuţi se iveşte în noi cunoştinţa binelui celui mai 
presus de toată mintea, precum printr-o icoană se poate cunoaşte frumuseţea 
modelului. 


Aşa şi Pavel - mireasa urmând prin virtuți pe Mirele şi zugrăvind în sine 
frumuseţea neapropiată şi din roadele Duhului: din iubire şi bucurie, din pace şi din 


felurile asemănătoare alcătuind acest nard - a spus că el este bună mireasmă a lui 


: A a . A . : : : 162 
Hristos, făcând să miroase în sine harul acela neapropiat şi mai presus de toate '%, 


virtuţi, Sau prin iubire, îşi răspândesc reciproc între ei aceeaşi mireasmă de curăţie, sporind-o 
în fiecare. Cu atât mai mult Dumnezeu, Care răspândeşte curăţia bunătăţilor Sale atot curate, e 
sesizat de mirosul sufletului curăţit prin virtuțile întărite de bunătăţile iubirii iui Dumnezeu. 
Propriu-zis, în însăşi curăţia bunei miresme a sufletului, care a sporit în virtuţi, se află curăţia 
bunei miresme a lui Dumnezeu. Căci nu s-ar putea dezvolta acestea dacă sufletul n-ar fi legat 
prin adâncul său cu Dumnezeu. Sfântul Grigorie de Nyssa arată aici o altă cale a cunoaşterii lui 
Dumnezeu, superioară celei a cugetării eretice. Pe când ultima ştie de Dumnezeu de la distanţă, 
prin curăţie se produce o întâlnire între suflet şi Dumnezeu, o îmbinare şi o întrepătrundere. 
Sufletul cunoaşte pe Cel bun, după ce a devenit el însuşi bun sau prin faptul însuşi al bunătăţii 
sale; cunoaşte pe Cel neschimbat în bine, prin neschimbarea sa în bine, întrucât binele l-a 
cucerit aşa de mult, că nu se mai poate dezlipi de el. Nardul propriu, alcătuit din toate 
miresmele sau virtuțile, mireasa îl simte şi îl răspândeşte ca pe însuşi nardul Mirelui. 

1% Sfântul Grigorie nu reduce la o explicare unilaterală întâlnirea între Dumnezeu şi suflet. Ea 
nu e o simplă imitare a lui Dumnezeu de către suflet prin virtuţi, dar nici o vedere descoperită a 
lui Dumnezeu. Razele bunătăţilor lui Dumnezeu vin în mod real în suflet sau nepătimirea lor 
iradiază cu adevărat în acesta. Dar ele fac să se răsfrângă totuşi Soarele dumnezeiesc în suflet 
numai ca într-o oglindă. Nu Soarele însuşi e în suflet, ci chipul Lui. Dar între chipul şi realitatea 
Lui nu e o tăietură totală. Chipul Lui nu s-ar răsfrânge în suflet fără venirea razelor Lui în 
acesta. Lumina soarelul văzut nu ar pătrunde într-o casă, dacă n-ar veni razele lui în ea. Astfel, 
razele Soarelui nevăzut «ne fac văzut pe Cel nevăzut..., zugrăvind în oglinda noastră Soarele». 

'% Și despre Sfântul Pavel, Sfântul Grigorie spune pe de o parte că răspândea din sine o bună 
mireasmă proprie, pe de alta, că această bună mireasmă era harul lui Dumnezeu, căci virtuțile 
care o alcătuiau erau rodul harului sau roadele Duhului Sfânt. Căci virtuțile sunt pe de o parte 


dăruindu-se pe sine altora ca pe o tămâie, spre a fi primită de fiecare după cum îi 
este voia, întrucât s-a făcut după starea proprie fiecăruia, fie miros de viaţă făcător, 
fie miros purtător de moarte. Precum acelaşi mir apropiat de gândac (scarabeu), 
sau de porumbel, nu produce asupra amândurora acelaşi efect, ci porumbelul se 
face mai viguros prin mirosul mirului, iar gândacul piere, aşa şi de marele Pavel, 
de acea dumnezeiască tămâie, de era cineva porumbel, sau Tit sau Sila sau 
Timotei, se împărtăşea împreună cu el de buna mireasmă a mirului, înaintând în tot 
binele, datorită pildelor lui, iar de era cineva Dima sau Alexandru sau Hermogen, 
oare nu suportau tămâia tainică a înfrânării, erau puşi pe fugă, ca nişte gândaci, de 
buna lui mireasmă. De aceea zicea cel ce răspândea din sine asemenea miruri: «A 
lui Hristos bună mireasmă Suntem şi pentru cei ce se mântuiesc şi pentru cei ce 
pier, unora miros de moarte, spre moarte, iar altora miros de viaţă, spre viaţă» 
(II Cor., 2, 15). 


lar dacă nardul evanghelic are vreo înrudire cu mirul miresei - cel ce citeşte poate 
să-şi dea seama de cele ce s-au scris - acesta era nardul acela, de mult preţ, al 
credinţei, care a fost turnat pe capul Domnului şi a umplut toată casa de bună 
mireasmă. Şi poate, mirul care dă miresei mirosul mirelui nu era străin de acest 
mir. Căci în Evanghelie fiind vărsat mirul Domnului însuşi, umple de bună 
mireasmă casa în care era ospăţul. Fiindcă mie mi se pare că şi acolo femeia a 
prevestit cu duh proorocesc prin mir taina morţii, precum mărturiseşte Domnul 
despre cele săvârşite de ea, zicând: «A făcut mai înainte cele ale înmormântării 
mele» (În 12, 3). lar casa umplută de buna mireasmă ne îndeamnă să cugetăm că e 
toată lumea, zicând: «Oriunde se va predica Evanghelia aceasta, în toată lumea, 
mirosul faptei ei se va împrăştia împreună cu predica Evangheliei şi Evanghelia 
va fi spre amintirea ei» (În, 12, 13 urm.). 


Aşadar, în Cântarea Cântărilor nardul dă miresei mirosul mirelui; iar în Evanghelie 
buna mireasmă a lui Hristos, care a umplut atunci casa, se face bună mireasmă a 


rodul străduinţelor noastre, pe de alta, străduinţele acestea sunt făcute cu putinţă de ajutorul 
harului. Pe de altă parte ele sunt relaţii pozitive cu Dumnezeu şi cu semenii. Ele sunt o întâlnire 
a noastră cu Dumnezeu, a puterii noastre cu puterea lui Dumnezeu; ele sporesc în noi din 
prezenţa lui Dumnezeu în noi şi din înaintarea noastră în El. Mai sporesc şi din mulțumirea ce 
ştim că I-o produc lui Dumnezeu şi din mulțumirea ce ne vine din partea celor către care se 
îndreaptă. Prin virtuţi, omul se dăruieşte altora ca o tămâie bine mirositoare, din care nu 
lipseşte buna mireasmă vărsată în noi de la Dumnezeu. Dar nu tuturor li se fac spre miros de 
bună mireasmă, ci unora le apar ca rău mirositoare. Căci pizma unora le acoperă frumuseţea şi 
le face la aparenţă respingătoare. În felul acesta i se fac pricină de moarte, în loc de a le fi 
pricină de viaţă. 


întregului trup al Bisericii, în tot pământul şi în toată lumea. Prin acestea se află, 
poate, în amândouă ceva comun, în aşa fel că cele două apar ca una. 


Dar despre acestea până aici. Zicerea care urmează se arată potrivită cu fapta 
nunţii, fiind spusă de cea care se pregăteşte în cămara de nuntă. Însă ea arată o 
gândire mai mare şi mai desăvârşită, pe care nu o pot atinge decât cei ce sunt deja 
desăvârşiţi. 


Ce se spune deci? «Buchet de stactie este frăţiorul meu mie; între sânii mei va 
petrece». Se spune că e o grijă a femeilor iubitoare de podoabe să nu-şi 
născocească podoabe numai la vedere pentru cei cu care viețuiesc împreună, ci să 
se străduiască să-şi facă prin vreo mireasmă trupurile plăcute bărbaţilor, ascunzând 
înlăuntrul veşmintelor lor vreo aromă, care produce un efect potrivit cu acest scop, 
ca să nu răspândească din ele mirosul propriu, ci trupul să se unească cu mireasma 
aromate. 


Acesta fiind obiceiul lor, ce cutează să gândească această fecioară cu cuget înalt? 
«Buchetul pe care îl atârn de grumazul meu pe piept, prin care pricinuiesc o bună 
mireasmă trupului, nu are în sine vreo alta din aromatele bine mirositoare, ci pe 
însuşi Domnul, Care, făcându-Se stadie, S-a sălăşluit în buchetul conştiinţei, 
petrecând în însăşi inima mea». Căci locul inimii e în mijlocul sânilor, după cum 
spun cei ce au studiat lucrurile acestea. Şi mireasma buchetului spune că porneşte 
din locul în care stă binele ca într-o vistierie. Dar se spune că inima e şi izvorul 
căldurii din noi, de la ea împărțindu-se, prin artere, căldura în tot corpul şi prin ea 
făcându-se mădularele corpului calde şi vii, fiind încălzite de focul ei. Deci, cea 
care a primit în partea conducătoare a sufletului pe Hristos şi şi-a făcut inima ei 
buchet al acestei miresme îşi face toate deprinderile vieţii, ca pe nişte mădulare ale 
trupului, încălzite de Duhul ce străbate din inimă, nici o fărădelege nerăcind 
iubirea faţă de Dumnezeu, în nici un mădular al trupului. 


Dar să trecem la cuvântul următor. Să auzim ce zice via cea rodnică despre roadele 
ei, via care, întinsă în toate laturile casei lui Dumnezeu, precum zice proorocul, 
prin coardele iubirii, s-a înfăşurat în jurul viței dumnezeieşti şi netrecătoare: 
«Ciorchine de chipru mi-este frăţiorul meu, în viile Engadi». Cine e atât de 
fericit? Mai bine zis, cine e mai presus de toată fericirea, încât văzând mireasmă în 
ciorchinele sufletului său, să vadă în ea pe însuşi Stăpânul viei? Căci iată cât a 
crescut cea care a cunoscut în mireasma ei respirația mirelui! Făcându-se Lui 
stactie binemirositoare şi cuprinzând în buchetul inimii mireasma, ca să rămână în 
ea binele pururea neevaporat, se face maică a mugurelui care înfloreşte înainte de 
patimă, dar varsă vinul din sine în vremea pătimirii. Căci vin care veseleşte inima 


se numeşte sângele strugurelui, după iconomia patimilor. Deci îndoită e bucuria de 
ciorchine: una de floarea lui, când veseleşte prin mirosul lui plăcut simţurile, alta 
de rodul desăvârşit, când ne putem, după bunul plac, fie să ne îndulcim de 
mâncarea lui, fie să ne veselim de vin, la ospeţe. Aici mireasa doreşte să se bucure 
de mugurele în floare, numind chipru floarea viței. Căci pruncul nou născut Iisus, 
Care sporeşte în cei ce L-au primit pe EI în chip felurit, întru înţelepciune, vârstă şi 
har, nu e acelaşi în toți, ci, după măsura celui în care este şi potrivit cu puterea 
celui ce-L cuprinde, voieşte a Se arăta fie prunc, fie înaintând, fie desăvârşit, după 
firea viței, care nu se vede în vie totdeauna cu aceeaşi înfăţişare, ci-Şi schimbă 
înfăţişarea cu vremea, înflorind, prinzind rod, desăvârşindu-Se, făcându-Se copt. 


Aşadar, via îşi vesteşte rodul său, care nu e încă copt pentru vin, ci aşteaptă 
plinirea vremii, dar nu e nici cu totul neputincios spre îndulcire. Căci mai înainte 
decât gustul, veseleşte mirosul sufletului cu aburii nădejdii în aşteptarea 
bunătăților, îndulcind simţurile. Pentru că aşteptarea sigură şi neîndoielnică a 
harului nădăjduit se face gustare celor ce aşteaptă prin răbdare bunul aşteptat. Aşa 
este mugurele de chipru (înflorit), mugure ce-şi vesteşte vinul, dar încă nu s-a făcut 
vin, ci prin floare (iar înflorirea e nădejdea) îşi adevereşte harul viitor. 


lar adausul «Engadi» arată locul gras, în care, fiind sădită, via îşi face rodul bine 
hrănit şi dulce. Căci cei ce s-au îndeletnicit cu geografia spun că ţinutul Engadi e 
bun pentru îngrăşarea ciorchinilor. Pentru că, aşa cum cel ce îşi are voia în însoţire 
cu legea Domnului şi toată noaptea şi toată ziua se gândeşte la aceasta, se face pom 
pururea verde (Ps. 1, 1 urm.), îngrăşându-se prin curgerile apelor şi dându-și rodul 
la vremea cuvenită, tot aşa şi via Mirelui, sădită în Engadi sau în locul gras, adică 
în cugetarea adâncă ce e adăpată şi susținută în creştere de dumnezeieştile 
învățături, a rodit acest mugure bogat înflorit, în care vede pe cultivatorul şi 
îngrijitorul ei. 


Ce fericită este țarina aceasta, al cărei rod se aseamănă cu chipul Mirelui! Căci, 
deoarece Acela e lumină adevărată şi viaţă adevărată şi dreptate adevărată, precum 
zice înţelepciunea, şi toate cele de felul acesta, atunci când cineva prin fapte se face 
ca Acela, privind ciorchinele conştiinţei sale, vede pe Mirele însuşi în el, oglindind 
prin viaţa luminoasă şi nepătată lumina adevărului. De aceea zice via roditoare: al 
meu este ciorchinele care înfloreşte şi leagă rod. lar ciorchinele adevărat este Acela 
care S-a arătat pe Sine pe araci de lemn şi al Cărui sânge se face, celor ce se 


mântuiesc şi se veselesc, bun de băut şi mântuitor, în Hristos lisus, Domnul nostru, 
- . 3 a a A îi ă .] 
Căruia fie slava şi stăpânirea în vecii vecilor. Amin '% 


Omilia a IV-a 


«lată inimoasă eşti, iubita mea; iată frumoasă eşti. Ochii tăi porumbi. lată 
frumos eşti, frăţiorul meu şi cu bun chip. Patul nostru este umbros, grinzile 
noastre de cedru, podurile casei noastre de chiparos. Ca floarea câmpului, crinul 
văilor. Ca crinul între spini, aşa e iubita mea între fiice. Ca mărul între lemnele 
pădurii, aşa e frăţiorul meu între feciori. Sub umbra lui m-am dorit şi am şezut, 
şi dulce este rodul lui în gâtlejul meu. Duceţi-mă în casa mirelui, puneţi peste 
mine dragostea. Sprijiniţi-mă în miruri, aşezaţi-mă între meri, că am fost răniţi 
de dragoste. Stânga lui sub capul meu şi dreapta lui mă va îmbrăţişa. Juratu-v- 
am pe voi, fiice ale Ierusalimului, întru puterile şi tăriile ţarinii, să deşteptaţi şi 
Să sculaţi dragostea până ce va voi». (Cânt. Cânt., 1, 14-2, 7) bis. 


Spun cei ce curăţă aurul că, dacă s-a înnegrit frumuseţea strălucirii lui prin vreo 
materie mai murdară amestecată în el prin adaus din afară, culoarea urâtă trebuie 
tămăduită prin topirea în foc şi lucrul acesta trebuie făcut de multe ori; şi la fiecare 
topire trebuie cercetat cu cât s-a făcut aurul mai bine colorat decât la cea dinainte şi 
aşa, în toate cele următoare. Şi să nu se înceteze a se curăța materia prin foc, până 
când înfăţişarea aurului nu-şi va mărturisi curăţia şi lipsa de pată. Pentru ce am 
făcut pomenire de aceasta, începând tâlcuirea de față a celor citite, ni se va face 
vădit din însuşi înţelesul celor scrise. 

La început firea omenească era ca aurul şi strălucea prin asemănarea cu Binele cel 
nepătat. Dar s-a urâţit la culoare şi s-a făcut neagră după aceea, prin amestecarea 
răului în ea, precum am auzit pe mireasă spunând la începutul Cântării, că 
neîngrijirea viei a făcut-o neagră. Dar Dumnezeu, Cel ce toate le întocmeşte cu 


'% Aşa cum Hristos în Sine a înmugurit întâi şi apoi, ca mugure, a înflorit (întâi prunc, apoi 
creşterea cu vârsta şi cu înțelepciunea şi apoi patima) şi abia în patimă se arată ciorchine de 
struguri care-Şi dă vinul sau sângele Său celor ce vor, aşa face şi în cei în care Se sălăşluieşte: 
la început e mugure sau prunc pe măsura prunciei lor duhovniceşti, apoi înfloreşte sau creşte, 
apoi Se face rod sau strugure, în stare să-Şi dea prin patimă vinul sau sângele, trupului 
Bisericii. În toate acestea nu există despărțire strictă între credincios şi IHristos. În mugurele 
duhovnicesc din sine credinciosul vede pe Hristos ca prunc, în strugurele din sine vede pe 
Hristos gata de pătimire şi pe sine, la fel, gata de împreună-pătimire cu El. Dar vinul vărsat prin 
patimă veseleşte inima, fie că e vinul sau sângele lui Hristos în acela, fie că e vinul sau sângele 
celui ce a crescut până la vârsta rodului şi şi-a dat osteneala sa pătimitoare sau sângele său 
altora prin pătimire şi prin curățirea ce a produs-o acesta în sine de orice patimă rea. 
Maturitatea duhovnicească a cuiva se arată în capacitatea de a se jertfi pentru Hristos, iar rodul 
ei deplin, în a fi mereu în exerciţiul unei vieți de jertfă. 


înţelepciune, tămăduind urâţenia ei nu născoceşte o frumuseţe nouă în ea, care nu 
era mai înainte, ci o aduce din nou la harul dintâi, întorcând la starea de curăţie, 
prin desfacerea de răul adus, pe cea înnegrită prin rău. Precum, deci, meşterii 
pricepuţi în aur, după prima topire cercetează cât a înaintat în frumuseţe materia ale 
cărei pete au fost mistuite de foc şi făcându-se a doua topire, dacă n-a fost curățită 
destul la prima, iau seama la frumuseţea adăugată şi făcând de multe ori la fel, iau 
seama mereu la adausurile frumuseţii printr-o probă îngrijită, aşa şi acum 
Lecuitorul aurului înnegrit, făcând sufletul strălucit, prin leacurile folosite, ca 
printr-o topire, la început aseamănă frumuseţea dobândită cu a unei călărimi, iar 
acum îi recunoaşte frumuseţea apărută ca a unei fecioare. 


Căci zice:«lată frumoasă eşti, iubita mea; iată frumoasă eşti. Ochii tăi, 
porumbi». Prin cele spuse cuvântul învaţă că frumuseţea dobândită din nou constă 
în a veni aproape de izvorul Binelui şi în a se apropia de însăşi frumuseţea 
adevărată, de la care s-a depărtat. Căci zice: «lată, frumoasă eşti, iubita mea». Mai 
înainte nu erai frumoasă, pentru că te înstrăinaseşi de frumuseţea modelului şi prin 
reaua învecinare cu păcatul, te schimbaseşi spre urâţenie. lar ceea ce se spune, 
aceasta este: firea omenească a fost făcută în stare să primească cele voite în 
libertate şi să meargă spre ceea ce o duce pornirea liberei alegeri şi după aceea să 
se şi prefacă. Astfel, primind patima mâniei, se face mânioasă; când ajunge stăpână 
pofta, se descompune în plăcere; când i s-a îndreptat pornirea spre laşitate şi frica, 
precum şi spre toate celelalte patimi, îmbracă chipurile fiecăreia dintre patimi, 
precum şi dimpotrivă, primind în sine îndelunga răbdare, curăția, pacea, 
nemânierea, neîntristarea, buna îndrăznire, netulburarea, întipăreşte pecetea 
fiecăreia din acestea în starea sufletului, liniştindu-se întru netulburare. 


Deci odată ce virtutea e străină de patimă, nu mai pot fi amândouă la un loc. 
Căci cel ce s-a despărţit de înfrânare petrece nu mai decât în viaţa neînfrânată şi 
cel ce s-a scârbit de viaţa necurată a dobândit, prin întoarcerea de la patimă, 
neîntinarea. Aşa şi în toate celelalte: smeritul s-a despărțit de mândrie şi cel ce s- 
a umflat de îngâmfare a lepădat smerita cugetare. Și la ce să mai pierdem 
vremea vorbind de fiecare? Precum, în cele ce sunt potrivnice prin fire, 
depărtarea unuia e una cu arătarea celuilalt, aşa, dat fiind că alegerea noastră e 
astfel că are puterea să se modeleze după ceea ce voieşte '%, bine zice Cuvântul 
către cea care s-a făcut frumoasă: despărțindu-te de părtăşia răului, te-ai apropiat 


1% Omul se modelează prin libertate după ceea ce alege în chip liber. El e lăsat să-şi ducă fiinţa 
mai departe spre o ţintă sau alta. Dar chipul adevărat şi-l înfăptuieşte întrucât îl face tot mai 
asemănător modelului său care e supremul Bine. Altfel, îşi urăţeşte chipul omenesc, încât devine 
mai puțin om. 


de Mine iar odată ce te-ai apropiat de frumuseţea neapropiată, te-ai făcut şi tu 
frumoasă, primind ca o oglindă chipul frumuseţii Mele. 

Căci omenescul se aseamănă cu o oglindă, preschimbându-se după cele alese de el 
1%. De vede aur, ia înfăţişarea aurului şi arată prin înfăţişări aceleaşi străluciri ale 
materiei; de apare ceva din cele urâte, arată prin asemănare urâţenia acestuia, luând 
înfăţişarea broaştei sau a scolopendrei, sau a alteia din cele cu chip neplăcut, cu 
care s-ar afla faţă în faţă '%. 


Fiindcă, deci, sufletul curățit de Cuvântul, punând la spate răutatea, a primit în sine 
discul soarelui şi străluceşte în lumina celui ce se arată în ea, de aceea zice către el 
Cuvântul: te-ai făcut de acum frumoasă, fiindcă te-ai apropiat de lumina Mea, 
dobândind prin apropiere părtăşia frumuseți: «lată, frumoasă eşti, zice, iubita 
mea». Apoi luând şi mai mult seama şi văzând-o pe ea înaintată la un adaus şi la o 
prelungire a frumuseţii, repetă acelaşi cuvânt, zicând: «lată, frumoasă eşti». Dar 
înainte a numit-o iubită, aici însă, cea care se cunoaşte din forma ochilor. Căci 
zice: «Ochii tăi de porumbiţă». Mai înainte, când se asemăna cu calul, lauda ei era 
în grumaz. Acum însă, când s-a arătat frumuseţea ei proprie, e lăudată datorită 
ochilor. lar lauda ochilor este că sunt ochi de porumbiţă, ceea ce socotesc că are 
înţelesul că în pupilele ochilor se văd feţele celor ce sunt priviţi. Căci spun învățații 
în aceste ştiinţe ale naturii că ochiul produce vederea primind întipăririle chipurilor 
ce curg din cele văzute. De aceea se face laudă a frumuseţii ochilor chipul 
porumbului, care apare în pupilele lor. Căci spre ceea ce îşi aţinteşte cineva 
privirea, asemănarea aceleia o primeşte în sine. 


'% Nimeni nu se află într-o stare neutră. Dacă nu e rău, e bun şi invers; dacă nu e înfrânat, e 
neînfrânat; dacă nu e mândru, e smerit, etc. Omul e făcut să aibă o atitudine şi o direcţie în viaţa 
lui prin Sine însuşi, prin libertate. Libertatea este spre ceva ce libertatea face uz de ea însăşi. 

1% Omul este oglinda Celui ce e binele prin sine sau prin fiinţă. De aceea nu poate deveni el 
însuşi acel bine. Dar îl oglindeşte în sine. Iar în oglindă e numai chipul celui proiectat. Nu e 
ființa însăşi a Aceluia. Dar chipul nu s-ar vedea în oglindă fără atingerea ei de către razele 
Aceluia. lar o oglindă goală de un chip care să se vadă în ea nu se poate cunoaşte. Însuşi cel ce 
o priveşte se vede în ea. Şi oglinda e frumoasă sau urâtă, după chipul celui oglindit în ea. Dar 
între om ca oglindă şi chipul Celui reflectat în el trebuie să vedem o unire şi mai strânsă ca între 
oglinda de sticlă şi chipul reflectat în ea. Omul ca oglindă se preface după chipul celui reflectat 
în el, în măsura în care acela se reflectă mai mult în el. Un semen al meu pe care îl iau mereu ca 
model, reflectându-se neîncetat în mine, mă preface după chipul lui şi nu-l arăt numai pe el 
reflectat în mine, ci pe mine însumi devenit ca el. Eu arăt chipul lui întrucât mă arăt pe mine 
însumi devenit asemenea lui. Și totuşi sunt numai chip al lui, nu sunt el însuşi. Omul o o oglindă 
vie, ce se acomodează mereu cu ceea ce se reflectă în el. 


Deci când sufletul nu mai priveşte spre trup, ci spre viaţa duhovnicească, cum zice 
Apostolul, vieţuind în Duh şi umblând cu Duhul (Gal., 5, 16) şi omorând faptele 
trupului, ca unul ce a devenit întreg duhovnicesc, ne mai fiind sufletesc, nici 
trupesc, se dă mărturia acestui suflet izbăvit de împătimirea după cele trupeşti, că 
are în ochi chipul porumbelului, adică îi străluceşte în puterea văzătoare a 
sufletului pecetea vieţii duhovniceşti '%. 

lar pentru că ochiul sufletului s-a făcut curat şi prin aceasta primitor al peceţii 
porumbului, e în stare să privească şi frumuseţea Mirelui. Căci «nimeni nu poate 
zice «Domnul lisus», fără numai în Duhul Sfânt» (I Cor., 12, 3). Deci zice şi ea : 
«lată, frumos eşti frățiorul meu şi cu bun chip». Căci nu mi se mai pare nimic 
altceva frumos, ci m-am întors de la toate câte le socoteam mai înainte că sunt între 
cele frumoase şi nu mă mai înşeală judecata despre ceea ce e frumos, ca să 
socotesc că mai e ceva frumos afară de Tine, nu mă mai înşeală lauda omenească, 
nici slava, nici faima şi puterea lumească. Căci acestea se colorează la suprafaţă cu 
închipuirea frumosului pentru cei ce privesc spre cele supuse simţurilor, dar nu 
sunt ceea ce se socotesc. Căci cum ar fi frumos ceea ce nici nu subzistă (nu are 
temelie în sine), peste tot? 


Pentru că ceea ce e prețuit în lumea aceasta are existență numai în părerea celor ce 
socotesc că există. Tu însă eşti cu adevărat frumos. Şi nu numai frumos, ci eşti aşa, 
fiind însăşi fiinţa frumosului, fiind pururea ceea ce eşti. Nu înfloreşti cu vremea, 
nici nu-ţi lepezi iarăşi floarea cu vremea, ci îţi prelungeşti frumuseţea împreună cu 
veşnicia vieţii 14%. Iar numele ei este iubirea de oameni 1%. Căci Hristos, răsărindu- 
ne nouă din luda, iar poporul iudeu fiind frate celui ce vine la EI din neamuri, bine 
S-a numit, pentru arătarea dumnezeirii în trup, Frăţior al celei ce-L iubeşte. 


1% «Ochii tăi, porumbi», spune textul Cântării Cântărilor. Sfântul Grigorie în tâlcuirea sa spune 
uneori: «ochii tăi de porumbiţă». Prin aceste două expresii se spune, pe de o parte, că ceea ce se 
vede în ochii sufletului este porumbelul, adică Duhul Sfânt, căci privind mereu la cele ale 
Duhului, ochii sufletului devin ochii Duhului, conform cu cele spuse la nota anterioară. Dar pe 
de altă parte el n-a încetat să fie el însuşi, având chipul porumbelului neconfundat cu sine, el 
are deci «ochi de porumbiţă». Sunt ochii păcii, ai blândeţei, ai curăţiei, ai nevinovăţiei. 

'% Frumosul e identificat cu cel ce există cu adevărat sau prin sine. Ceea ce nu există prin sine 
se destramă cu vremea şi această descompunere e una cu pierderea chipului. Numai Cel ce 
există prin sine şi deci veşnic şi cel în comuniune cu El nu se destramă, nu intră în 
descompunere, nu are frumuseţe trecătoare, deci mai mult aparentă. 

1% Existența prin sine şi veşnică, fiind una cu frumuseţea netrecătoare, e temelia iubirii de 
oameni. Dimpotrivă, cel ce urăşte este urât. El urăşte pentru că se teme, pentru că e stăpânit de 
incertitudinea existenţei sale, pentru că nu are forma sa interioară asigurată (formosus). De 
aceea, în iubirea de alţii se arată totodată frumuseţea cuiva. În limba română cuvântul «urât» 
are şi înțeles moral şi înţeles estetic. 


Apoi a adăugat: «Patul nostru este umbrit». Adică firea omenească Te-a cunoscut 
pe Tine, cum Te şi cunoaşte, ca pe Cel ce Te-ai făcut umbrit prin întrupare 
(iconomie). Căci ai venit, zice, Tu cel frumos, Frățiorul meu, Cel cu bun chip, 
făcându-Te umbră a patului nostru. Pentru că de nu Te-ai fi umbrit pe Tine însuţi, 
acoperind raza cu neputinţă de răbdat a dumnezeirii cu chipul robului, cine ar fi 
suportat arătarea Ta ? 10 Căci «nimeni nu va vedea faţa lui Dumnezeu şi va trăi» 
(eş., 33, 20). Ai venit, aşadar, Frumosule, dar făcându-Te aşa cum Te putem 
primi. Ai venit umbrind razele dumnezeirii cu învelişul trupului. Căci cum ar fi 
putut firea muritoare şi pieritoare să se unească în împreună-vieţuire cu cea 
nepieritoare şi neapropiată, dacă nu ar fi mijlocit între noi, cei ce vieţuim în 
întuneric, şi între lumină, umbra trupului? lar «pab> numeşte mireasa, folosindu-se 
de un chip, însăşi unirea firii omeneşti cu Dumnezeu. E ceea ce face şi marele 
Apostol, care ne logodeşte pe noi, fecioară, cu Hristos şi împodobeşte sufletul, 
mireasă şi spune că însoţirea celor doi în unitatea unui singur trup e marea taină a 
unirii lui Hristos cu Biserica. Căci zicând: «Și vor fi cei doi un trup» adaugă: 
«Taina aceasta mare este, iar eu zic de Hristos şi Biserică» (Ef., 5, 31-32). 


Pentru această taină, deci, sufletul-fecioară a numit unirea cu Dumnezeu «pat». lar 
această unire nu putea să se înfăptuiască altfel, fără numai aşa, că Domnul S-a 
arătat nouă umbrit prin trup. Căci EI nu e numai Mire, ci şi ziditor de casă, EI 
însuşi zidindu-ne pe noi drept casă şi dând materia întregii zidiri. Căci pune casei 
acoperiş, înfrumuseţând opera printr-o materie neputrezitoare. lar aceasta este 
chedrul şi chiparosul, lemne a căror putere e mai tare ca toată pricina de putrezire, 
nesupunându-se vremii, nenăscând cari, nestricându-se prin putrezire. Din aceştia 
chedrii, fiind lungi, ocupă în acoperiş toată lăţimea casei, iar chiparoşii, alcătuind 
podul casei, împodobesc zidirea dinăuntru a casei. 


Căci cuvântul spune: «Grinzile casei noastre sunt chedri. Podul nostru e de 
chiparos». Fără îndoială, înțelesurile arătate prin lemne sunt limpezi celor ce 
urmăresc şirul gândirii. Ploaie numeşte Domnul, în Evanghelie, feluritele atacuri 
ale ispitelor, zicând despre cel ce şi-a zidit bine casa de piatră: «A căzut ploaie şi 
au suflat vânturi şi au venit râuri şi casa a rămas nevătămată» (fără să pătimească) 
din acestea. Deci din pricina acestor ploi rele, avem nevoie de astfel de grinzi. Iar 
acestea sunt virtuțile, care nu primesc înlăuntrul lor năvălirile ispitelor, căci sunt 
tari şi neîncovoiate şi nu se înmoaie de ispite în faţa păcatului. Şi putem înţelege 


“ Cum ar fi putut sufletul nostru să rămână neconfundat în îmbrăţişarea iubitoare cu Dumnezeu 
Cuvântul, dacă Acela nu S-ar fi acoperit cu umbra trupului Său? E o umbră lină, care filtrează 
lumină dumnezeiască în mod blând, mângâietor. Căci chiar din mădularele Lui Îşi face mijloace 
de mângâiere a noastră. Numai iubirea lui Dumnezeu ca Persoană poate să se poarte cu atâta 
delicateţe faţă de cei pe care îi iubeşte, umbrindu-Şi prin întrupare tăria de nesuportat a luminii. 


ceea ce s-a spus, cercetând împreună cu textul de faţă cuvântul din Eclesiast. Căci 
zice acolo: «Din lenevire grinzile se lasă în jos şi când mâinile nu muncesc, 
picură în casă» (Ecl., 10, 18). Căci când lemnele care alcătuiesc acoperişul sunt 
slabe şi fără putere, din pricina subțirimii, iar stăpânul casei e zăbavnic în îngrijirea 
casei, acoperişul nu foloseşte la nimic când curg picăturile de ploaie, fiindcă se 
încovoaie în chip neîndoielnic slăbind sub greutatea apei şi slăbiciunea lemnelor nu 
stă neclintită, frângându-se sub apăsarea greutăţii şi astfel apa, adunându-se în 
găurile adâncite, se strecoară peste cele dinăuntru şi picăturile, după cuvântul 
proverbului, scot din casa sa pe om, în ziua când plouă. Prin chipul pildei ni se 
porunceşte deci că prin tăria virtuţilor, să stăm tari în faţa ispitelor, ca nu cumva 
înmuindu-ne sub năvala patimilor, să se facă în noi găuri şi să primim apele ce 
curg din afară peste inimă, înlăuntrul cămărilor şi să se strice cele adunate acolo. 
lar aceşti chedri ai Libanului, pe care i-a sădit Domnul şi în care îşi fac cuib 
păsările, între care se deosebeşte cuibul pelicanului, aceşti chedri, adică virtuțile, 
asigură casa de nuntă, în care îşi fac cuibul sufletele care s-au făcut păsări şi zboară 
mai presus de curse 17|, deosebindu-se între ele cuibul pelicanului, pe care 
Scriptura a numit-o casă. Căci se spune de această pasăre că are scârbă de 
împreunări şi însoţindu-se între ele dintr-o trebuinţă a firii, o fac suferind şi 
întristându-se şi arătându-şi neplăcerea. De aceea, socotesc că Scriptura arată prin 
numele acesta, ca printr-o ghicitură, curăţenia. 


Aceste grinzi de pe acoperişul casei curate, de nuntă, le vede mireasa. Dar ea vede 
şi podoaba de chiparos, care încoronează frumuseţea văzută printr-un adaus poleit 
şi bine rânduit. Căci a spus că podul acoperişului e din chiparos. lar podul e un 
adaus lucrat şi cioplit din scânduri, care îmbogăţeşte frumuseţea acoperişului. 


Deci ce învăţăm prin acestea? Chiparosul împrăştie prin fire un miros bun. Apoi el 
nu suferă nici o putrezire şi e foarte bun pentru orice clădire de artă, fiind neted şi 
bine rânduit şi potrivit pentru înfrumuseţările prin cioplituri. Deci aceasta socotesc 
că suntem învăţaţi prin cele spuse: să nu avem numai în suflet, în chip nearătat, 
deprinderea virtuţilor, ci să avem griţă şi de bunul chip de la arătare. Căci trebuie 
să ne îngrijim înaintea Domnului şi a oamenilor (II Cor., 8, 21), înaintea lui 
Dumnezeu ca să nu fim descoperiţi, iar pe oameni să-i încredinţăm şi să avem 
mărturie bună de la cei din afară (| Tim., 3, 7) şi să strălucim prin faptele noastre 
luminoase înaintea oamenilor; deci să umblăm cu bună cuviinţă şi faţă de cei din 
afară. Acesta este podul; bunele miresme ale lui Hristos, închipuite prin chiparos şi 
orânduite în bunul chip al vieţii, precum ştia să le zidească acestea în chip drept şi 


“ Sufletele care năzuiesc spre cele bune, care sunt totodată cele înalte, sunt ca nişte păsări, care 
se înalță peste cursele de jos ale ispitelor. 


bine orânduit înțeleptul ziditor Pavel, care zice: «Toate să se facă întru voi cu 
rânduială şi cu bun chip» (1 Cor., 14, 40). 

Dobândindu-le acestea, astfel, sporeşte frumuseţea din noi. Firea noastră însăşi 
sporeşte, dând la iveală floarea bine mirositoare şi curată. Şi numele florii este crin. 
Iar strălucirea privită în ea în chip firesc dezvăluie şi arată frumuseţea neprihănirii. 
Acestea le spune mireasa despre sine, zicând: Eu, după ce a venit la patul nostru 
Mirele, umbrit prin trup, Care Şi-a zidit Sieşi casa, acoperindu-mă cu chedrii 
virtuţilor şi înfrumuseţând acoperişul cu bună mireasmă a chiparoşilor, m-am ivit 
din câmpul firii ca o floare, deosebindu-mă de celelalte flori prin frumuseţea 
culorii şi prin bună mireasmă, căci am odrăslit ca un crin din văi. Căci cuvântul 
zice: «Eu, floarea câmpului, crinul văilor». Şi cu adevărat, prin cele tâlcuite de 
noi înainte, s-a arătat cum a fost cultivat în cuprinsul întins al firii, sufletul. Căci 
auzind de câmp, înţelegem întinderea firii omeneşti, pentru destoinicia ei de a 
primi multe şi nesfârşite înţelesuri, cuvinte şi învățături. Deci, sufletul, lucrat în 
chipul amintit de Cel ce cultivă firea noastră, răsare în câmpia firii noastre ca o 
floare bine mirositoare, strălucitoare şi curată. lar câmpia aceasta, deşi faţă de 
vieţuirea cerească se numeşte vale, e totuşi şi câmpie şi sufletul bine cultivat în ea 
nu €e împiedicat să se facă floare. Căci mlădiţa creşte dintr-o adâncitură spre 
înălţime, precum se poate vedea întîmplându-se cu crinul. Pentru că de abia după 
ce tulpina crinului se ridică lungă în sus, din rădăcină, ca o trestie, se iveşte floarea 
din creştet, după ce s-a despărțit printr-o mare distanţă de pământ, ca să rămână, 
precum socotesc, la înălțime frumuseţea curată, neamestecată cu pământul 17. 


Pentru aceea şi ochiul drept al Mirelui, privind spre cea care a ajuns aşa sau doreşte 
să ajungă, (căci amândouă le putem înţelege din cele spuse: fie că se laudă că a 
ajuns ceea ce a dorit, fie că se roagă de Grădinar să se facă floare, ridicându-se prin 
înțelepciunea Aceluia, din văile vieţii omeneşti, la frumuseţea crinului; fie că 
volieşte să ajungă aceasta, fie că a şi ajuns ceea ce a voit), privind adică la buna 
dorință a celei ce caută spre EI, a încuviinţat ca ea să ajungă crin, neînecat de 
mărăcinii vieţii, pe care i-a numit fiice, arătând, socotesc, fără să o spună, puterile 
duşmane ale vieţii omeneşti, al căror tată este născocitorul răutăţii. 


«Ca crinul, deci, zice, între mărăcini, aşa e surioara mea între fiice». Cât de 
mare este înaintarea sufletului în urcuşul spre înălțime ! 


“2 Sufletul trebuie să se ridice deasupra firii omeneşti şi deasupra firii în general, stăpânând 
asupra ei, dar folosind şi transfigurând puterile ei. Subiectul trebuie să ajungă superior firii. 
Dar aceasta se înfăptuieşte cu greu şi în timp îndelungat. Și numai într-un dialog cu Dumnezeu, 
care îi întăreşte responsabilitatea faţă de EI şi îi fortifică spiritul asupra celor supuse legilor 
naturale. Intervalul de pământ, de trup, nu înseamnă despărţirea de el, ci înălțarea sau 
înduhovnicirea sevei lui. 


Y Primul urcuş pe care 1-a înfăptuit 1-a asemănat cu călărimea care a nimicit 
puterea egipteană. 
Y Prin al doilea urcuş a ajuns iubită şi şi-a făcut ochi de porumbiţă. 
J i | Ce si 173 
Y După al treilea urcuş nu se mai numeşte iubită, ci soră '*. «Cel ce va face 
voia Tatălui Meu din ceruri, zice, acela e fratele Meu şi sora Mea şi maica 
Mea» (Mt., 12, 50). 


Deci pentru că a devenit floare, ne mai fiind împiedicată de ispitele spinoase să se 
facă crin şi uitând de poporul şi de casa tatălui ei, priveşte spre Tatăl cel adevărat, 
se numeşte şi soră a Domnului, fund primită ca rudenie prin Duhul înfierii 
eliberată de comunicarea cu fiicele falsului tată, se face iarăşi mai înaltă ca sine şi 
vede taina prin ochi de porumb, adică prin duhul proorociei. 


Iar acum zice aceasta: «Ca un măr între lemnele pădurii, aşa e frăţiorul meu 
între fii». Ce este deci ceea ce a văzut? Pădure numeşte de obicei Sfânta Scriptură 
viaţa materială a oamenilor, înnegrită de feluritele chipuri ale patimilor, în care 
sunt cuibărite şi se ascund fiarele nimicitoare, a căror fire, rămânând nelucrătoare 
în lumină şi în soare, are putere prin întuneric. Căci după ce apune soarele, zice 
Proorocul, venind noaptea, în ea ies la iveală fiarele peşterilor (Ps. 103, 19) !7* 
Deci, pentru că fiara singuratică ce se hrăneşte în pădure a pustiit via cea frumoasă 
a firii omeneşti, precum zice Proorocul: «A pustiit-o pe ea mistrețul din pădure şi 
fiara singuratică a păscut-o pe ea» (Ps. 79, 14), se sădeşte în pădure mărul, care 
prin faptul că e lemn, este de o fiinţă cu materia omenească - căci a fost ispitit întru 
toate, după asemănare, afară de păcat - iar prin aceea că poartă un fruct prin care se 
îndulcesc simţurile sufletului, se deosebeşte de pădure mai mult decât se 
deosebeşte crinul de mărăcini 1%. 


Căci crinul desfată numai prin înfăţişare şi bună mireasmă. Dar binefacerea (harul) 
mărului se împarte potrivit cu cele trei simţuri, veselind ochiul cu frumuseţea 


13 Sfântul Grigorie traduce «iubită», cu «apropiată». În felul acesta poate zice că sora e mai 
mult decât «apropiată». Dar chiar dacă primim cuvântul «iubită», din textul Cântării Cântărilor 
reiese că sora e într-un anumit fel mai mult decât «iubita». Căci Cuvântul întrupat o face de un 
neam cu El. 

14 Fiarele nevăzute ce lucrează în patimile noastre nu pot lucra la lumina zilei. În ruşinea lor de 
a se manifesta în lumină, se arată un rest din conştiinţa lor că nu se cuvine să facă ceea ce fac 
sau conştiinţa că oamenii nu pot fi câştigaţi în mod deschis pe partea lor, deci trebuinţa de a se 
masca în bine. 

“5 Întrupându-Se ca om, Fiul lui Dumnezeu a luat loc chiar în pădurea în care au căzut oamenii, 
ieşind din grădina Raiului, adică chiar acolo unde lucrează patimile aţâţate de fiare. Aceasta 
pentru ca să aibă prilejul să respingă ispitele fiarelor şi să întărească firea noastră împotriva 
patimilor. 


înfățişării, bucurând simţul mirosului prin bună mireasmă şi îndulcind ca hrană 
simţul gustului 17. Bine a văzut deci mireasa deosebirea dintre ea şi Stăpânul. 
Pentru că Acela ni Se face nouă şi har ochilor, făcându-Se lumină, şi mir mirosului, 
şi viaţă celor ce îl mănâncă. Căci cel ce îl mănâncă pe EI, viu va fi, precum zice 
Evanghelia (În, 6, 58). Iar firea omenească desăvârşită prin virtuţi se face floare, 
dar nu ca să hrănească pe Grădinar, ci ca să se înfrumuseţeze pe sine însăşi. Căci 
nu are Acela nevoie de bunătățile noastre, ci noi avem nevoie de El: «Că 
bunătăţile mele nu-i trebuie» (Ps. 15, 2). 


De aceea vede sufletul curățit pe Mirele, făcut măr între lemnele pădurii, ca lipind 
de sine toate ramurile sălbatice ale pădurii, să le facă să producă un rod 
asemănător. Precum, deci, prin fiice am înţeles asemănarea sufletelor cu mărăcinii 
sau cu mlădiţele falsului tată, care răsărind împreună cu floarea, cu vremea se 
strămută şi ele la frumuseţea crinului, aşa şi aici, auzind de cei asemănaţi cu 
lemnele pădurii, n-am înţeles că sunt arătaţi prietenii Mirelui, ci duşmanii Lui, dar 
pe care, cu toate că sunt fii ai întunericului şi copii ai mâniei, îi preschimbă, prin 
împărtăşirea de rodul Său, în fu ai luminii şi în fu ai zilei. De aceea, sufletul care 
şi-a deprins simţurile sufletului zice: «Rodul lui e dulce în gâtlejul meu». lar rodul 
e, fără îndoială, învăţătura. «Cât de dulci sunt, zice Proorocul, cuvintele Tale în 
gâtlejul meu, mai mult decât mierea în gura mea» (Ps. 15, 11). 


«Ca mărul între lemnele pădurii, aşa e frăţiorul meu între fii. Sub umbra lui m- 
am dorit şi am şezut, şi rodul lui e dulce în gâtlejul meu». Căci simţurile 
sufletului se îndulcesc cu adevărat de cuvânt, când umbra mărului ne desparte de 
arşiţa ispitelor, ca să nu fim arşi de acest soare, care arde pe cel cu capul gol. Şi nu 
te poţi răcori altfel sub umbra pomului, decât dacă dorinţa îţi aduce sufletul la el. 
Vezi de ce îţi e sădită puterea poftitoare? Ca să-ţi trezească dorinţa mărului, de care 
în multe feluri se bucură cei ce se apropie !. Căci şi ochiul se odihneşte de 
vederea frumuseţii şi nasul inspiră bună mireasmă şi corpul se hrăneşte şi gura se 
îndulceşte şi arşiţa e ocolită, şi umbră se face patul în care se aşează sufletul, care 
respinge scaunul lenei. 


“* Sufletul omenesc credincios e crin ce desfată pe Dumnezeu şi pe oameni prin înfăţişarea şi 
buna mireasmă a sa. Dumnezeu-Cuvlntul cel Întrupat e măr ce desfată pe oameni nu numai cu 
înfăţişarea şi cu buna mireasmă, ci şi cu mâncarea Lui. Căci El ne dăruieşte harul Său şi însuşi 
trupul Său. 

“7 Puterea poftitoare a sufletului poate fi îndreptată nu numai spre cele trupeşti şi materiale, ci 
şi spre cele dumnezeieşti. Şi în acest caz, se înnobilează. Nimic nu e rău în firea noastră prin 
sine, ci poate deveni rău prin întrebuințare. 


Apoi zice: «Duceţi-mă în casa vinului, puneţi peste mine dragostea, sprijiniţi-mă 
cu miruri, aşezaţi-mă între meri, că sunt rănită de dragoste». Cum aleargă pe 
drumul dumnezeiesc sufletul, care bine a fost asemănat mai înainte cu calul! Ca 
prin nişte sărituri dese şi regulate se întinde spre cele dinainte şi înapoi nu se mai 
întoarce. Câte ţinte n-a atins până acum şi încă tot mai însetează şi astfel îi sporeşte 
şi mai mult setea, încât nu-i este destul paharul înţelepciunii şi socoteşte că nu-i 
ajunge spre astâmpărarea setei nici turnarea întregului pahar pe gură. Ci cere să fie 
dusă în însăşi casa vinului şi să-şi pună gura la teascurile înseşi, din care ţâşneşte 
vinul cel dulce şi să vadă ciorchinii striviţi în teascuri şi viţa din care cresc 
ciorchinii şi pe Cultivatorul viței adevărate, care a cultivat chiorchinii aşa de bogaţi 
şi de dulci, a căror tâlcuire e de prisos, fiind vădit înţelesul închipuit de fiecare din 
acestea. Fără îndoială ea vrea să vadă şi taina aceea, cum se înroşesc, prin maiul 
teascului, veşmintele Mirelui. Despre aceasta zice şi Proorocul: «Pentru ce sunt 
veşmintele Tale roşii şi hainele Tale, ca de la maiul teascului?» (1s., 63 2). 


Pentru acestea şi unele ca acestea doreşte să fie în casa vinului ''5. Apoi, ajungând 
înăuntru, iarăşi sare la ceva mai mare. Căci cere să fie pusă iubirea peste ea. lar 
iubirea e Dumnezeu, după cuvântul lui loan (| In, 5, 8), Căruia 1 se supune sufletul. 
Și aceasta înseamnă a se mântui, cum a spus David (Ps. 61, 2). Fiindcă am ajuns, 
zice, în casa vinului, puneţi-mă sub iubire sau puneţi peste mine iubirea. Oricum 
ne-am folosi de întorsătura cuvântului, acelaşi înțeles îl avem în amândouă 
cazurile, fie că sufletul e pus sub Iubire, fie că iubirea e pusă sub el. 


Sau poate prin acest cuvânt învăţăm şi o dogmă din cele mai subţiri, anume, ce fel 
de iubire să se arate lui Dumnezeu, ce fel de iubire se cuvine lui Dumnezeu şi cum 
să fie ea faţă de ceilalți? Căci dacă toate trebuie să se facă după rânduială şi cu bun 
chip, cu atât mai mult e potrivită rânduiala în acestea. Pentru că nici Cain n-ar fi 
fost osândit pentru că a împărțit rău, dacă în aducerea jertfei sale ar fi păzit 
rânduiala cuvenită în ce priveşte cele lăsate spre întrebuinţarea lui şi cele închinate 
lui Dumnezeu. Căci când a trebuit să aducă lui Dumnezeu ca jertfă pârga celor 
întâi născute, el, săturându-se de cele mai de cinste, a dăruit lui Dumnezeu 
rămăşiţele. Deci trebuie cunoscută ordinea în iubire, care e înfăţişată prin lege, cum 
trebuie adică iubit Dumnezeu şi cum, aproapele şi femeia şi duşmanul, ca nu 
cumva să fie împlinirea iubirii fără rânduială şi schimbată. Căci pe Dumnezeu 
trebuie să-L iubeşti din toată inima şi din tot sufletul şi din toată puterea şi 
simţirea, pe aproapele, ca pe tine însuţi; pe femeie, dacă ai un suflet mai curat, ca 


“5 Sufletul nu se mulţumeşte numai cu conținutul potirului vărsat întreg pe gură, ci vrea să fie 
dus în casa vinului, lângă teascuri, lângă butoaie. Vrea să simtă prin paharul băut tot conţinutul 
vinului sau sângelui Celui ce Se dăruieşte fiecăruia fără să Se Impartă. 


Hristos, Biserica, iar de eşti mai împătimit, ca trupul propriu. Pentru că aşa 
porunceşte orânduitorul acestora, Pavel. În sfârşit, pe duşman se cuvine a-l iubi 
prin a nu-i răsplăti răul cu rău, ci a-i da în schimbul nedreptăţii binefaceri. Dar 
acum se poate vedea la mulți o iubire amestecată şi fără rânduială, arătată în chip 
rătăcit printr-o nepotrivire necuvenită. Căci sunt unii care, alipiți fierbinte de 
avuţii, de onoruri şi de femei, le iubesc pe acestea din tot sufletul şi puterea, încât 
ar vol să-şi pună şi viaţa pentru ele; pe Dumnezeu, atât cât să pară că-L iubesc; 
aproapelui abia îi arată iubirea rânduită duşmanilor , iar celor ce-i urăsc voiesc să 
le plătească pentru supărarea lor de mai înainte cu un şi mai mare rău. 


Puneţi, deci, zice, peste mine iubirea, ca să dau lui Dumnezeu cât se cuvine, iar 
față de fiecare din ceilalți să nu mă abat de la măsura cuvenită. Sau poate şi acest 
lucru trebuie înţeles prin cuvânt: deoarece fiind iubită prima dată, prin neascultare 
m-am socotit între dușmani, iar acum iarăşi am revenit la acelaşi har, fiind unită 
prin iubire cu Mirele, întăriţi-mi, zice, statornicia şi neclintirea acestui har, voi, 
prietenii Mirelui, susținând prin sârguinţă şi luare-aminte tăria pornirii mele spre 
bine. 


Acestea spunându-le, iarăşi trece la ceea ce este şi mai înalt. Căci cere să fie 
sprijinită în statornicia pe lângă cele bune, prin miruri. «Sprijiniți-mă, zice, cu 
miruri». O stâlpi minunaţi şi noi! Cum se fac mirurile stâlpii casei? Cum se 
sprijină neclătinarea acoperişului, prin bună mireasmă? Deci nu e vădit că bunul de 
multe feluri al virtuţilor, dobândit de noi, se numeşte după deosebirea lucrărilor? 
Căci virtutea este fie numai a privi la bine şi a fi în împărtăşirea de bine, ci şi a 
păstra necăderea din bine. Deci cel ce voieşte să fie sprijinit în miruri caută să aibă 
tăria în virtuţi. Căci virtutea e mir, deoarece s-a despărțit de tot mirosul urât al 


păcatelor !?. 


Dar se va minuna cineva şi de cele spuse mai departe, în care arată ce să aşeze pe 
casă. Nu spini şi trestie, (mai bine zis, cum zice Apostolul, nu lemne şi trestie şi 
iarbă), din care se alcătuiesc casele materiale, ci materia de pe acoperişul casei sunt 
merii. Căci zice: «Aşezaţi-mă între meri», ca să fie fructul iubit toate în toate = 
frumuseţea, mirul, dulceaţa, hrana, răcorirea prin umbră, scaunul de odihnă, stâlp 
întăritor, acoperiş apărător. Ca frumuseţe e privit cu poftă, ca mir bucură mirosul, 
ca hrană îngraşă corpul şi îndulceşte gustul, ca umbră răcoreşte arşiţa, ca scaun 
alină osteneala, ca acoperiş al casei se face acoperământ celui ce locuieşte în ea, ca 
stâlp o ţine neclătinată, ca măr vădit înfrumuseţează acoperişul. Căci ce vedere mai 
frumoasă ar putea născoci cineva decât un şir de meri, când fructele lor, frumos 


'* Virtutea e mir, pentru că răspândeşte bună mireasmă, contrar vieţii în păcate. 


aşezate într-o continuitate pe un deal, se înfăţişează vederii într-o unitate felurită, 
roşeaţa fructelor amestecându-se cu fondul alb? Deci dacă s-ar putea vedea 
aşezarea la rând a merilor, atârnând din sus, ce ar fi mai frumos decât o asemenea 
vedere? lar aceasta nu e cu neputinţă pentru cel ce doreşte bunătăţile cunoscute cu 
mintea. Căci nu e greoi rodul lor, nici nu e atras la pământul ce-l trage în jos, ci îşi 
are din fire pornirea spre înălţime '%0. Pentru că virtutea se ridică şi priveşte în sus, 
de aceea mireasa doreşte ca acoperişul casei sale să i se înfrumuseţeze cu podoaba 
acestor meri. Căci nu mi se pare că dorinţa de căpetenie a cuvântului e să înfăţişeze 
o privelişte văzută dintr-o îngrămădire de meri văzuţi. Pentru că, ce călăuzire spre 
virtute s-ar face prin acestea, dacă nu s-ar vedea în cele spuse vreun înţeles care să 
ne folosească? 


Deci ce este ceea ce străvedem? Cel ce a odrăslit în pădurea firii noastre, purtat de 
iubirea de oameni, prin aceea că s-a împărtăşit de trup şi sânge, s-a făcut măr. Căci 
pe amândouă acestea le putem vedea în fructul acesta, din pricina asemănării 
culorii. Prin culoarea albă se înfăţişează însuşirea trupului, iar roşeaţa care-l 
colorează pe deasupra mărturiseşte prin înfăţişare că e înrudită cu firea sângelui !*!. 
Deci prin această ghicitură aflăm ceea ce sufletul doreşte să privească pe acoperiş, 
când vrea să se desfăteze de cele dumnezeieşti. Căci prin faptul că privind în sus 
vedem merii se arată că suntem conduşi prin învăţăturile evanghelice, că suntem 
călăuziți spre vieţuirea cerească. lar acestea ni le-a descoperit Cel ce a venit de sus 
şi e mai presus de toate, prin aceea că S-a arătat în trup, înfăţişând în Sine modelul 
tuturor bunelor purtări, precum zice Domnul: «învățați de la Mine că sunt blând şi 
smerit cu inima» (Mt, 11, 27). 


Tot aceasta o spune şi Apostolul învăţându-ne smerita cugetare: «Puternic este 
cuvântul ca printr-o singură privelişte să adeverească tot adevărul. Căci zice către 
cei ce privesc spre cele de sus: «Aceasta să se cugete întru voi ceea ce şi în 
Hristos lisus, Care în chipul lui Dumnezeu fiind, nu răpire a socotit a fi 
întocmai cu Dumnezeu, ci S-a golit pe Sine chip de rob luând» (Fil. 2, 5 urm.), 


'% Rodul merilor aşezaţi pe acoperiş şi îndreptaţi în sus nu e greoi ca rodul merilor de jos şi nu 
ne trage spre pământ, ci ne trage în sus. E rodul virtuţilor. 

'5 Însuşi Fiul lui Dumnezeu, luând trup, adică odrăslind în pădurea firii noastre, S-a făcut măr. 
Din firea noastră devenită pădure sălbatică, plină de patimile ce mişună în ea, Fiul lui 
Dumnezeu poate lua totuşi seva odrăslirii Sale, înnobilând-o, făcând-o măr cu bun rod, de care 
împărtăşindu-ne, ne facem şi noi un măr bun, ca printr-o altoire. Măr se numeşte şi arborele, 
dar şi rodul. Rodul acesta sau trupul Lui înnobilat, e şi alb prin carnea lui eliberată de otrava 
păcatului, dar şi roşu prin sângele Lui. Mărul are un însemnat rol simbolic în viaţa religioasă a 
poporului nostru. 


Cel ce a venit în această viaţă prin trup şi sânge, în locul bucuriei ce-i stătea la 
îndemână, S-a făcut părtaş de smerenia noastră şi a coborât până la cercarea morţii. 
Pentru aceea zice şi mireasa: «Aşezaţi-mă între meri», ca, privind totdeauna spre 
înălțime, să văd modelul bunătăţilor arătate în Mire. Acolo e blândeţea, acolo, 
nemânierea; acolo, nepomenirea răului față de duşmani şi iubirea de oameni faţă de 
cei ce ne-au întristat, răsplătirea răului cu binefacerea , acolo, înfrânarea, curăția, 
îndelunga răbdare şi lipsa a toată slava deşartă şi amăgirea lumească. 


Acestea zicându-le, laudă pe arcaşul care nimereşte în ţintă, că şi-a îndreptat bine 
săgeata spre ea. «Că am fost rănită de dragoste», zice. Arată, prin săgeată, 
cuvântul care s-a înfipt adânc în inimă. lar arcaşul care a trimis săgeata este iubirea 
şi iubirea am învăţat din Sfânta Scriptură că e Dumnezeu, Care trimite săgeata Sa 
aleasă, pe Unul-Născut Fiul Său, în cei ce se mântuiesc. lar acesta colorează vârful 
întreit al acului cu Duhul vieţii. lar acul e credinţa, ca în cel ce ajunge să aducă, 
împreună cu săgeata şi pe arcaş, cum zice Domnul: «Eu şi Tatăl una suntem şi 
vom veni şi Ne vom face locaş în el» (În, 14, 23) 12. 

Deci sufletul înălţat prin urcuşurile dumnezeieşti vede în sine dulcea săgeată a 
iubirii de care a fost rănit şi-şi face din rană o laudă, zicând: «Am fost rănită de 
dragoste». O, frumoasă rană şi dulce lovitură, prin care pătrunde viaţa în cele 
dinăuntru, deschizându-şi, prin despărţirea săvârşită de săgeată, o uşă şi o intrare. 
Căci îndată ce a primit inima săgeata dragostei, săgetarea s-a prefăcut într-o 
bucurie de nuntă. Căci se ştie cum mânuiesc mâinile arcul, împărțindu-se după 
trebuinţă lucrările lor. Cea stângă ţine arcul, iar cea dreaptă trage coarda la sine, 
atrăgând săgeata în adâncitură. Aceasta, prin întinderea mâinii stângi, e îndreptată 
spre ţintă. Astfel, mâna, care cu puţin înainte se făcuse ţintă a săgeţii, acum se vede 
ținând locul săgeţii, în mâinile Arcaşului. Deci altfel ţine săgeata mâna dreaptă şi 
altfel, cea stângă. 


Dar, deoarece potrivit cu figura nunţii, chipurile priveliştei se continuă mai 
departe, nu a făcut ca acul săgeţii să fie ţinut de stânga, nici dreapta să ţină cealaltă 


1% Săgeata e iubirea, dar cum iubirea e ipostaziată în Persoană sau în comuniunea tripersonală 
supremă, însăşi Treimea este săgeată. Deci ea vine în inimă. Dar pe când între săgeata trimisă 
de om şi omul ce o trimite e o deosebire, între arcaşul dumnezeiesc sau Sfânta Treime, ce-şi 
trimite iubirea şi iubirea trimisă, sau Treimea însăşi, nu e nici o despărțire. Totuşi săgeata sau 
acul ei, poate fi socotită în mod mai special Dumnezeu-Cuvântul. lar în vârful săgeţii e Duhul 
Sfânt. Tatăl trimite pe Dumnezeu-Cuvântul ca săgeată în inimi, iar în vârful săgeții e Duhul 
Sfânt. Cuvântul trimis de Dumnezeu în inimi e şi Persoană, dar şi cuvânt dumnezeiesc. Cuvântul 
dumnezeiesc e plin de iubirea şi de căldura Persoanei. E Cuvântul care a ajuns în inimi, care 
cuvântează şi întreţine neincetat în ele dorul după o şi mai mare unire cu El. Şi, din Cuvântul 
Lui izvorâtor de cuvinte, iradiază iubire. 


parte, decât ca să fie sufletul săgeată în mâna Celui puternic, îndreptată spre ţinta 
de sus. Ci a făcut ca stânga să stea sub cap, socotit în loc de ac, iar cu dreapta să se 
cuprindă restul. Aceasta pentru ca, precum socotesc, cuvântul să înfățişeze deodată 
printr-o îndoită închipuire cele ce ţin de urcuşul dumnezeiesc, arătând că Acelaşi e 
şi Mirele şi Săgetătorul nostru, folosindu-se de sufletul curățit ca de mireasă şi ca 
de săgeată, ca săgeată îndreptându-l spre ţinta cea bună, iar ca mireasă primindu-l 
la împărtăşirea de veşnicia nestricăcioasă. Astfel, prin dreapta îi dăruieşte lungime 
de vieţuire şi ani de viaţă, iar prin stânga, bogăţia bunătăţilor veşnice şi slava lui 
Dumnezeu, de care nu se vor împărtăşi cei ce caută slava lumii. De aceea zice: 
«Stânga lui sub capul meu». Prin aceasta sunt îndreptată spre ţintă. lar dreapta lui, 
cuprinzându-mă şi atrăgându-mă spre Sine, mă face să mă ridic uşoară pentru 
înălțarea în sus, ca să ajung acolo şi să nu fiu despărțită de Săgetător, aşa încât, în 
acelaşi timp, să fiu dusă prin zborul de săgeată şi să mă şi odihnesc în mâinile 
Stăpânului. lar însuşirile acestor mâini sunt, precum zice Proverbul, lungimea 
vieţuirii şi anii vieţii în dreapta înţelepciunii, iar în stânga ei bogăţia şi slava (Pilde, 
3.16). 

Apoi întoarce cuvântul spre fiicele Ierusalimului. lar cuvântul e un îndemn întărit 
de jurământ, ca să înmulțească şi să sporească dragostea, până ce-şi va împlini voia 
Sa, Cel ce vrea ca toţi oamenii să se mântuiască şi la cunoştinţa adevărului să vină. 
lar cuvântul pe care l-a spus este acesta: «Juratu-v-am pe voi, fiice ale 
Ierusalimului, pe puterile şi tăriile țarinei, să deşteptaţi şi să sculaţi dragostea, 
până ce va voi». Jurământul este cuvântul ce întăreşte prin sine însuşi adevărul. lar 
rostul jurământului e de două feluri: Sau cineva se leagă ca el însuşi să ţină 
adevărul faţă de cel ce aude sau îl impune altora prin faptul că îi supune trebuinţei 
de a nu minţi. Astfel: «Juratu-S-a Domnul lui David cu jurământ adevărat şi nu- 
1 va călea pe el» (Ps. 131, 11). Aici credincioşia făgăduinţei e întărită prin 
jurământ. lar când Avraam, îngrijindu-se de o soție de neam bun pentru fiul său 
unul născut, poruncește slugii sale să nu ia soţie lui Isaac pe vreuna din neamul 
hananeilor, care sunt osândiţi la robie, ca să nu se vatăme de amestec neamul bun 
moştenit, cu neamul de robi, ci să ia soţia fiului său din ţara şi din rudenia 


'% Mâna stângă ţinând baza arcului la piept e oarecum locul spre care e trasă săgeata. Dar pe 
urmă mâna stângă întinzându-se cu baza arcului, concomitent cu trimiterea săgeții, se lansează 
oarecum cu săgeata, ne mai fiind ţinta săgeţii, ci săgeata Însăşi. Dar mâna stânga reprezintă 
sufletul. El e deci şi ținta săgeții. Însă numai într-un sens. Căci în alt sens, stânga stând sub cap, 
care el e propriu-zis săgeată, aceasta arată că Dumnezeu- Cuvântul e Arcaşul şi Mirele. Sufletul 
e atât mireasa cât şi săgeata, ca mireasă primind săgeata, ca săgeată fiind el însuşi trimis spre 
ținta cea bună sau spre viaţa veşnică. Într-un sens Dumnezeu Cuvântul e săgeata, în alt sens 
sufletul o săgeata trimisă de Dumnezeu-Cuvântul spre viaţa de veci. 


părintească, îl supune obligaţiei de a nu minţi, prin aceea că îl jură, când îl trimite 
să facă pentru el câte a gândit despre fiul său. Deci e jurată sluga de Avraam, ca să- 
i aducă lui Isaac soţia cuvenită. 


Deci jurământul fiind de două feluri, aici sufletul care s-a ridicat la atâta înălțime, 
câtă am văzut-o în cele mai înainte cercetate, descriindu-le sufletelor ucenice 
înaintarea spre desăvârşire, nu le dă prin jurământ celor ce îl ascultă siguranţa celor 
dobândite de ele, ci le conduce prin aceea că le jură, spre viaţa întru virtute, ca să 
aibă dragoste neadormită şi trează până atunci, până ce va ajunge la capăt voia Lui 
cea bună; iar aceasta este ca toţi să se mântuiască şi la cunoştinţa adevărului să 
vină. 


ŞI precum jurarea s-a făcut acolo în coapsa patriarhului, aşa se face aici întru 
puterile şi întru tăriile țarinei. Aşa spune cuvântul: «Juratu-v-am pe voi, fiice ale 
Ierusalimului, întru puterile şi tăriile țarinei, să deşteptaţi şi să sculaţi dragostea 
până ce va voi». 


În cele ce urmează trebuie să cercetăm întâi ce e țarina, apoi, care e tăria şi puterea 
țarinei, şi de e vreo deosebire între acestea sau de e în amândouă un singur înţeles; 
pe lângă acestea, ce însemnează a deştepta şi a scula dragostea. Căci: «Până ce va 
voi» s-a explicat mai înainte, din cele spuse. Că prin țarină cuvântul Domnului 
înfăţişează lumea, e limpede oricui din Evanghelie. lar că chipul lumii acesteia 
trece şi nimic neclintit nu se arată în firea nestatornică, e vădit din marele cuvânt al 
Eclesiastului, care a socotit tot ce apare şi trece ca fiind între cele deşarte. Care e 
deci puterea acestei ţarine care e lumea? Sau care e țarina? Ce sunt acestea, a căror 
pomenire face să nu se calce îndemnul dat fiicelor Ierusalimului cu jurământ? Dacă 
privim la cele văzute, părerea că au în ele vreo putere o respinge Eclesiastul, 
numind deşertăciune tot ce se arată şi se năzuieşte în ele. lar ce este deşert nu 
subzistă. Şi ce nu subzistă după fiinţă nu are tărie. Sau poate folosirea la plural a 
puterii îi dă acesteia vreun înţeles deosebit ? De fapt, am cunoscut o astfel de 
diferență în Sfânta Scriptură, prin numirile de felul acesta. Aşa, când se zice 
puterea - la singular - cugetarea e mânată printr-un astfel de cuvânt, la Dumnezeu. 
Dar când se pronunţă în forma plurală, se înfăţişează prin cuvânt, firea îngerească. 
De pildă, când se spune: «Hristos, puterea şi înţelepciunea lui Dumnezeu», prin 
acest singular se arată Dumnezeu. Dar când se spune: «Binecuvântaţi pe Domnul 
toate puterile Lui», pluralul puterilor înfăţişează înţelesul firii cugetate a îngerilor. 
lar numele tăriei, luat împreună cu al puterii, cuprinde o sporire a înţelesului 
puterii. Astfel, Scriptura, prin repetarea cuvintelor cu înţeles egal, înfăţişează mai 
deplin ceea ce voieşte. Aşa: «Domnul este virtutea mea şi tăria mea» (Ps. 17, 2). 


Aici înţelesul ambelor cuvinte este acelaşi. Dar împreunarea cuvintelor cu înţeles 
egal arată o întărire a înţelesului. 


Deci înţelesul plural al puterilor şi pomenirea egală a tăriilor duce, pe cât se vede, 
gândul auzitorilor, la firea îngerească. Aşadar, jurământul impus sufletelor ucenice 
de mireasă, spre întărirea celor împărtăşite, nu se face pe lumea trecătoare, ci pe 
firea îngerilor, care rămâne pururea. Spre aceştia le porunceşte să caute ca să-şi 
asigure, prin pilda lor, neclintirea şi statornicia vieţuirii în virtute. Căci deoarece s- 
a făgăduit că viaţa după înviere va fi asemenea stării îngerilor (şi nemincinos este 
Cel ce a făgăduit), urmează că şi viaţa din lume trebuie să se pregătească pentru 
cea nădăjduită după aceasta, astfel ca vieţuind în trup şi petrecând în țarina lumii 
acesteia, să nu viețuim după trup, nici să ne facem după chipul veacului acestuia, ci 
să cultivăm de mai înainte viaţa nădăjduită, prin vieţuirea din lume. 


De aceea întăreşte mireasa prin jurăminte sufletele ucenice, ca viaţa lor pe care o 
duc în țarina lumii acesteia, să privească spre Puteri, spre a imita prin nepătimire 
curăția îngerească. Căci deşteptând şi sculând astfel dragostea - ceea ce 
însemnează: învățând-o şi sporind-o necontenit prin adausuri - împlinesc voia lui 
Dumnezeu, precum în cer, aşa şi pe pământ, nepătimirea îngerească înfăptuindu-se 
şi în noi. Acestea le-am înţeles prin cuvintele: «Juratu-v-am pe voi, fiice ale 
Ierusalimului, întru puterile şi tăriile țarinei, să deşteptaţi şi să sculați dragostea, 
până ce va voi». lar dacă se va afla vreun alt înţeles mai apropiat de adevărul celor 
cercetate, vom primi darul şi vom mulţumi Celui ce descoperă tainele cele ascunse 
prin Duhul Sfânt, în Hristos lisus, Domnul nostru, Căruia se cuvine slava în vecii 
vecilor. Amin. 


Omilia a V-a 


«Glasul frăţiorului meu, iată el vine sărind peste munţi, săltând peste dealuri. 
Asemenea este frăţiorul meu căprioarei sau puiului de cerb pe munţii Betel. lată 
el stă după peretele nostru, privind prin ferestre, uitându-se prin îngrăditură. 
Răspunde frăţiorul meu şi-mi zice: scoală-te, vino, iubita mea, frumoasa mea, 
porumbiţa mea. Că iată iarna a trecut, ploaia s-a dus, s-a depărtat, florile s-au 
ivit pe pământ, vremea plivirii a sosit, glasul turturelei s-a auzit pe pământul 
nostru. Smochinul a scos mugurii săi, viile înfloresc, au dat miros. Scoală, vino, 
iubita mea, frumoasa mea, porumbiţa mea. Pe acoperământul de piatră, legat de 
zidul dinainte, arată-mi faţa ta şi mă fă să aud glasul tău. Că glasul tău e dulce 
şi faţa ta frumoasă. Prindeţi-ne vulpile cele mici, care strică viile. Căci viile 
noastre înfloresc. Frăţiorul meu, mie şi eu, lui. Cel ce paşte între crini până ce 


va Sfârşi ziua şi se vor mişca umbrele. Intoarce-te şi te aseamănă, frăţiorul meu, 
căprioarei sau puiului de cerb pe munții văilor». (Cânt. Cânt. 2, 8-17). 


Cele puse nouă în față prin citire din filosofia Cântării Cântărilor, ne stârnesc şi 
dorința de a cunoaşte bunătăţile superioare, dar ne pricinuiesc în suflete şi o 
întristare, făcându-ne, într-un oarecare fel, să ne lipsim de nădejdea de a cuprinde 
cele necuprinse. Căci cum ar rămâne cineva neîntristat, văzând cum sufletul 
curățit, ridicat prin miluire la mari înălțimi, spre împărtăşirea de bine, încă nu 
socoteşte - cum zice A-postolul - să fi primit ceea ce caută, ci doar privind la acele 
înălțimi, descrise prin cuvintele dinainte, a fost socotit fericit pentru arcuşul lui, că 
a cunoscut mărul dulce, deosebindu-l de nerodnicia pădurii şi a dorit umbra lui, şi 
îndulcindu-se de rod, a ajuns în cămările bucuriei. lar bucuria o numeşte vin, căci 
el veseleşte inima celor ce se împărtăşesc. Îl fericim că sălăşluind în dragoste e 
sprijinit în miruri şi fiind împrejmuit de meri şi primind în inimă săgeata dragostei, 
se face la rândul lui săgeată în mâinile arcaşului, fiind îndreptat de mâinile Celui 
puternic, spre ţinta adevărului. 


Acestea şi unele ca acestea văzându-le, socoteam că sufletul înălţat prin atâtea 
urcuşuri a atins culmea cea din vârf a fericirii. Dar, precum se vede, cele străbătute 
mai înainte sunt numai începutul urcuşului. Căci toate acele urcuşuri nu le numeşte 
vederea şi cuprinderea limpede a adevărului, ci glas al celui dorit, care-şi face 
cunoscute prin auz însuşirile deosebite, dar nu e cunoscut şi nu veseleşte prin 
cuprinderea cu mintea 15. Dacă deci acel suflet, înălţat, precum aflăm, până la al 
treilea cer, încă n-a luat ceea ce-i stătea înainte, precum învăţăm în chip 
neîndoielnic despre marele Pavel, care a fost ridicat până la al treilea cer, ce putem 
presupune că ni se întâmplă nouă sau în ce bunuri putem socoti că suntem noi, care 
nu ne-am apropiat nici de tinda cămărilor dinăuntru ale vederii? 


Și din cele spuse de mireasă se poate vedea cât de greu se poate ajunge la vederea 
celor căutate. Căci zice: «Glasul frățiorului meu», deci nu chipul, nu faţa, nu 
înfăţişarea, care face cunoscută firea celui căutat 1 se arată, ci «glasul», care naşte 
mai mult o presupunere decât o siguranţă, despre cine este cel ce vorbeşte. Căci 
ceea ce se spune seamănă mai mult cu o presupunere şi nu cu o siguranță 
neîndoielnică a cuprinderii. E vădit de aceea că mireasa nu-şi ţine cuvântul legat de 
o singură cugetare, nici nu priveşte spre un singur chip, ci e purtată spre multe 


1% «Cuprinderea cu mintea» nu e o cuprindere prin cugetare de la distanţă, ci printr-o «simţire a 


minţii», printr-o intuiţie spirituală, după asemănarea intuirii eu-ului semenului şi a stărilor lui 
sufleteşti, de către mine. Numai aceasta veseleşte deplin, prin comunicarea ce o înfăptuieşte 
între mine şi semenul meu. 


vederi, socotind mereu că vede altceva şi nerămânând mereu la o aceeaşi înfăţişare 
a ceea ce cuprinde. Căci zice: «Iată el vine». Deci nu stă, nu stăruie într-un loc, ca 
prin stăruinţă să fie cunoscut de cel ce priveşte, ci se răpeşte pe sine vederii, înainte 
de a ajunge cel ce-L vede la o cunoştinţă desăvârşită, «sărind peste munți, zice şi 
săltând peste dealuri». Şi acum e cunoscut ca o căprioară, acum e asemănat cu un 
pui de cerb. Căci zice: «Asemenea este frăţiorul meu, căprioarei sau puiului de 
cerb pe muntele Betel». Astfel, ceea ce se cuprinde necontenit ia mereu altă 
înfăţişare 1%. 


Acestea sunt cele ce ne duc la întristare, făcându-ne să deznădăjduim că vom 
cuprinde întocmai cele înalte. Dar trebuie să încercăm, punându-ne nădejdea în 
Dumnezeu, Cel ce dă cuvânt celor ce «binevestesc cu putere multă», să unim 
vederea (contemplarea) următoare cu vederile cuprinse mai înainte, într-un şir 
neîntrerupt. Deci zice: «glasul frățiorului meu» şi îndată adaugă: «lată, el vine». Ce 
înţelegem prin acestea ? Poate prin cele spuse arată de mai înainte iconomia lui 
Dumnezeu-Cuvântul, descoperită nouă prin Evanghelie, vestită mai înainte prin 
Prooroci şi dezvăluită prin arătarea Fiului lui Dumnezeu în trup. Căci glasul 
dumnezeiesc e adeverit de fapte şi Cuvântul lui Dumnezeu e urmat de venirea l.ul, 
cum zice Proorocul: «Precum am auzit, aşa am şi văzut» (Ps. 47, 9). « glasul 
frățiorului meu»; aceasta este ceea ce am auzit. «lată, el vine» aceasta este ceea ce 
am primit. «După ce a vorbit Dumnezeu odinioară în multe rânduri şi în multe 
feluri părinţilor noştri prin Prooroc» şi aceasta e auzirea glasului, «în zilele din 
urmă a grăit nouă prin Fiul» (Evr., 1, 2), aceasta este ceea ce s-a spus: «lată el 
vine sărind peste munţi şi săltând peste dealuri». '5 Prin aceasta se apropie, după 


'% Dumnezeu e în mişcare continuă în faţa minţii şi a simţirii noastre duhovniceşti. Ni Se face 
cunoscut ca un licăr şi iarăşi dispare din vederea şi simţirea noastră. Nu ne lasă să-L cunoaştem 
în întregime, să stabilim întru totul chipul Lui. El ia mereu altă înfăţişare pentru cugetarea, 
pentru simţirea noastră. Realitatea şi arătarile Lui sunt o fluiditate indefinibilă, ce apare şi 
dispare. Nu se lasă prins într-un sistem de concepte, bine organizat şi definitiv stăpânit de noi. 
Acest Dumnezeu al filosofilor nu mai e Dumnezeu, ci o construcţie mărginită, stăpânită de ei, un 
idol. De altfel nici subiectul semenului nu se lasă prins astfel, în sensul acesta e dincolo de 
cunoaştere. Noi ştim că este, dar nu cum este sau ştim că este într-un mod de nedefinit, de 
necunoscut. E] licăreşte în faţa noastră ca o rază de lumină în momente de har, în momente când 
am părăsit întreprinderea noastră de a-L descoperi, de a-l aduce în fața noastră legat în funiile 
categoriilor noastre de cunoaştere. El e cerb, e căprioară ce sare pe vârfurile inaccesibile ale 
munţilor, apărând o clipă şi dispărând într-un salt. 

'% Dacă pentru credinciosul singular, Dumnezeu e ca un cerb care aici apare, aici dispare, 
sărind sprinten peste vârfurile munţilor, pentru credinţa creştină în general «EI vine», El Se 
apropie tot mai mult de umanitate, arătându-Se după ce Și-a trimis cuvântul prin glas, în trup. 
Dar chiar pentru credinciosul singular El Se apropie mereu, arătându-Se tot mai des şi tot mai 
mult, pe măsură ce iubirea sa faţă de EI creşte, pe măsură ce s-a obişnuit să iasă din îngustimea 


o anumită rațiune proprie, de căprioară şi se aseamănă, după alt înţeles, cu puiul de 
cerb. Căprioara închipuie privirea ageră a Celui ce supraveghează toate. Căci se 
spune că animalul acesta vede uimitor de pătrunzător şi de la această lucrare îşi are 
numele grecesc. 


Dar a vedea pătrunzător este acelaşi lucru cu a privi. De aceea şi Dumnezeu, Cel ce 
priveşte şi supraveghează toate, are numele grecesc Theos, de a privi toate. Pe de 
altă parte, pentru că Dumnezeu S-a arătat în trup, Cel ce a venit în lume pentru 
surparea puterilor vrăjmaşe Se aseamănă, din pricina aceasta, pe de o parte cu 
căprioara, ca unul ce priveşte din ceruri peste pământ şi pe de alta, cu puiul de 
cerb, ca unul ce calcă cu săriturile Lui munţii şi dealurile '%, adică pune sub 
picioare şi surpă înălțimile viclene ale răutăţii dracilor '%5. Căci numeşte munţi pe 
cei ce se tulbură întru tăria Lui, cum zice David: «Cei ce se strămută în inimile 
mărilor» (Ps. 45, 2) şi se scufundă în locul înrudit al adâncului. Despre aceştia a zis 
şi Domnul către ucenici: «De veți avea credinţă cât un grăunte de muştar, veţi 
zice muntelui acesta (arătând cu cuvântul dracul acela rău şi lunatic), ridică-te şi 
aruncă-te în mare» (Mt, 17, 19). Deci fiindcă e propriu firii puilor de cerbi să 
mănânce fiare şi să pună pe fugă cu suflarea şi cu culoarea lor neamul şerpilor, de 
aceea Cel ce priveşte toate S-a asemănat pe de o parte cu căprioara, iar pe de alta, 
cu puiul de cerb, ca Cel ce calcă şi mistuie lucrarea potrivnică, pe care cuvântul a 
închipuit-o prin munţi şi dealuri. 


Deci a fost întâi glasul Mirelui prin prooroci, în care a grăit Dumnezeu. Şi după 
glas a venit Cuvântul, sărind peste munţii duşmani şi săltând peste dealuri, 
supunând sub picioarele Lui deopotrivă toată puterea care s-a despărțit de EI, atât 
pe cea mai de jos, cât şi pe cea mai înaltă. Căci aceasta o arată deosebirea dintre 
dealuri şi munţi, că şi cel mai înalt dintre duşmani e surpat la fel cu cel ce e mai 
prejos, fiind călcat cu aceeaşi putere şi stăpânire. Căci la fel a călcat leul şi 
balaurul, care le întrec pe celelalte, adică şarpele şi scorpionul, care sunt mai mici. 
De pildă: în mulțimile ce urmau Lui, fie în sinagogi, fie în ţinutul gherghesenilor, 
fie în alte multe locuri, erau draci, adică munţi ce se înălțau şi-şi arătau vârfurile 


categoriilor cugetării calchiate după structura obiectelor mărginite şi supuse unor legi ce se 
repetă. E aşa cum cei ce se iubesc din ce în ce mai mult îşi intuiesc tot mai des şi mai adânc 
indefinitul subiectelor lor, aflătoare dincolo de marginile fixe şi înguste ale obiectelor. 

1% Săritura cea mai mare pe care a făcut-o Dumnezeu-Cuvântul e cea din vârful suprem al 
transcendenţei Lui, în valea afundă a existenţei noastre create, umbră a existenţei Lui reale, 
strâmbate şi îngustate şi mai mult, prin păcat. 

*% Prin săritura aceasta uimitoare în valea noastră, Dumnezeu-Cuvântul surpă, cu înălțimea Lui 
pe care nu Şi-o părăseşte, părutele înălțimi ale trufiei drăceşti sau omeneşti, făcându-le să se 
răstoarne în adâncul mizeriei lor reale. 


împotriva firii omeneşti. Din aceştia, unii erau dealuri, alţii munţi, unii mai înalți, 
alții mai mici. Dar puiul de cerb, care nimicea şerpii, care a prefăcut şi firea 
ucenicilor în cea a cerbilor, spunând : «V-am dat vouă putere ca să călcaţi (peste 
şerpi şi peste scorpii» (Le, 10, 19), pune peste toţi piciorul, fugărindu-i pe aceştia şi 
sărind de la aceştia la alţii, ca prin acestea să se arate mărimea celor ce se înalță 
prin virtute, care nu mai e acoperită şi întunecată de colinele răutăţii. Căci munţii 
Betel par, după tâlcuirea numelui, să însemne viaţa înaltă şi cerească. Pentru că 
învățații în limba evreiască spun că acest cuvânt înseamnă casa lui Dumnezeu. De 
aceea zice: «Pe munţii Betel». Pe aceştia i-a văzut ochiul curățit şi străvăzător al 
sufletului, care sare cu salturile dumnezeieşti, peste colinele vrăjmaşe şi vorbeşte 
despre timpul ce va fi pe urmă, ca despre unul ce e de pe acum de faţă, văzând 
nădejdea ca un lucru înfăptuit, pentru siguranţa harului nădăjduit. 


Apoi zice că cel ce sare peste munți, fiind şi iute şi sprinten, şi saltă de pe dealuri 
pe dealuri, se arată pe sine statornic, rămânând după perete şi vorbind prin 
îngrăditurile ferestrelor. Pentru că zice aşa: «Iată, el stă după peretele nostru, 
privind prin ferestre, uitându-se prin îngrădituri». Ceea ce se descrie trupeşte 
prin cuvânt este aceasta şi iubitul grăieşte prin ferestre, miresei care locuieşte 
înăuntru şi cu toate că zidul stă la mijloc între amândoi, comunicarea prin cuvânt se 
desfăşoară neîmpiedicat, capul plecându-se spre a privi prin fereastră, iar ochiul 
uitându-se prin îngrăditurile ferestrelor, înăuntru. Dar tâlcuirea mai înaltă 
(anagogică) duce mai departe înţelesul mai înainte cercetat. Căci Cuvântul apropie 
firea omenească de Dumnezeu, urmând o cale continuă. Mai întâi o luminează prin 
prooroci şi prin poruncile legii. Astfel, prin ferestre înțelegem pe prooroci, care 
aduc lumină înăuntru; iar prin îngrădituri, împletitura poruncilor legii. Prin 
amândouă pătrunde strălucirea luminii adevărate la cele dinăuntru. După acestea 
vine luminarea desăvârşită a luminii, când se arată lumina adevărată celor ce şed în 
întuneric şi în umbră, prin unirea cu firea noastră. Mai întâi deci lucirile 
înţelesurilor prooroceşti şi ale legii luminând sufletul prin ferestrele şi îngrăditurile 
minţii noastre nasc dorinţa de a vedea Soarele în aer liber. Apoi, Cel dorit vine de 
fapt. 


Dar să ascultăm ce grăieşte către Biserică Cel ce nu a venit încă înlăuntrul zidului, 
ci stă să grăiască prin ferestre. Răspunde, zice, frățiorul meu şi-mi spune: «Scoală- 
te, vino, iubita mea, frumoasa mea, porumbiţa mea. Că iată iarna a trecut, ploaia 
s-a dus, s-a depărtat; florile s-au ivit pe pământ, vremea plivirii a sosit. Glasul 
turturelei s-a auzit pe pământ. Smochinul a scos mugurii lui. Viile noastre 
înfloresc, au dat miros». Cât de fermecător ne descrie frumuseţea primăverii, 
Făcătorul primăverii, către Care zice David: «Vara şi primăvara, Tu le-ai făcut pe 
ele» (Ps. 73, 17). Dezleagă tristeţea iernii, spunând că a trecut apăsarea ei şi 


tristețea ploilor. Arată livezile înfrumuseţate de pâraie şi de flori, iar de flori spune 
că sunt în plină vigoare şi bune de plivit, astfel că culegătorii de flori le pot culege 
pentru împletirea de cununi sau pentru pregătirea de miresme. Cuvântul descrie 
bucuria timpului care răsună de cântecele păsărilor din păduri, când glasul dulce al 
turturelelor răsună în urechi, iar smochini şi vie numeşte desfătarea ce o vor da ele, 
arătată de mai înainte în cele ce se văd, smochinul odrăslind mugurii, iar via 
producând floarea care desfată mirosul cu buna ei mireasmă. Astfel se lărgeşte 
cuvântul în descrierea frumuseţii primăverii, alungând tristețea şi ceața prin 
descrieri plăcute. 


Dar socotesc că cugetarea nu trebuie să rămână la înfăţişarea acestor descrieri 
frumoase, ci prin ele să se lase călăuzită spre tainele închipuite prin aceste cuvinte, 
ca să se descopere comoara înţelesurilor ascunse în cuvinte. Ce este deci ceea ce 


spune? Omenirea era îngheţată odinioară de gerul închinării la idoli, firea de bun 

neam a oamenilor fiind prefăcută în firea lucrurilor nemişcate, cărora le slujea '%. 


Căci «asemenea lor, zice, vor fi cei ce le fac pe ele şi toţi cei ce se încred în ele» 
(Ps., 113, 8). Şi era firesc să fie aşa. Căci, precum cei ce privesc dumnezeirea 
adevărată primesc în ei însuşirile firii dumnezeieşti, aşa cel ce lua aminte la 
deşertăciunea idolilor, se preschimbă în ceea ce vedea, făcându-se din om piatră.'% 


*% Păcatul strămoşesc ca stare de obşte, prin întărirea lui adusese o înghețare a firii omeneşti, 
făcând-o asemenea obiectelor, cu totul robită legilor automate ale necesităţilor trupeşti, 
devenite prin exagerare patimi. Numai prin Duhul stăpânitor asupra patimilor, omul devine 
liber pentru simţiri şi acte de iubire spirituală şi pentru bucuria superioară şi adevărată produsă 
de acestea. Numai iubirea, produs al eliberării de sub legile automatismului pătimaş, produce 
căldura continuă, nespasmodică, liniştită şi sprintenă, în sufet. Numai Iubirea în libertate ridică 
pe om la starea lui persoană, mereu vie şi mereu nouă, deasupra obiectelor rigide, incapabile de 
mişcări litiere, adică «nemişcate» sau mişcate fără voia lor. 

1% Cine priveşte la altcineva primeşte în sine ceva din însuşirile aceluia. Prin privire are loc o 
comunicare; ea nu e numai un act de la distanţă. Toţi părinții răsăriteni o spun aceasta. Cu 
deosebire, a stăruit asupra ei Sfântul Simeon Noul Teolog. Cine priveşte la un om bun primeşte 
ceva din bunătatea lui, nu prin simplă imitație, ci pentru că bunătatea este prin fire iradiantă. 
Dar nu numai bunătatea este iradiantă, ci şi răul. Acesta exercită un fel de iradiere, producând 
în cel ce-l primeşte fie ispita de a se îndulci de plăcerile inferioare ale aceluia, fie pornirea de 
repulsie duşmănoasă a aceluia. Răul nu învăluie într-o comuniune pe cel de la care iradiază şi 
pe cel spre care iradiază. Căci dacă comuniunea e viaţă, opusul comuniunii e împietrirea. Cu 
mult mai mult se împietreşte însă - faţă de oameni - cel ce caută numai spre lucruri, ca să le 
domine sau cel care dacă priveşte şi spre oameni o face tot ca să-i domine, socotindu-i ca pe 
nişte obiecte. Acesta devine de piatră, ca şi obiectele la care se închină. Ceea ce el domină îl 
domină. Ceea ce preface în piatră îl preface pe el însuşi în piatră. Căutarea cuiva spre obiecte 
sau prefacerea altora în obiecte, deşi se pare că înseamnă o domnie a lui asupra acelora, îl 
domină de fapt, ca nişte idoli. Relaţia idololatră e opusul relaţiei de comuniune în libertate. 
Dumnezeu nu ne domină, cum ne domină idolul, ci ne face liberi pentru că ne scoate din 


Deci pentru că firea omenească, împietrită prin slujirea idolilor, era nemişcată spre 
ceea ce e mai bun, fiind îngheţată de gerul slujirii lor, răsare în această iarnă aspră 
soarele dreptăţii şi aduce primăvara, iar vântul de miazăzi, topind această gheaţă, 
trezeşte deodată cu răsăritul razelor tot ce e dedesubt, ca omul împietrit de ger, 
fiind încălzit de vânt şi dezgheţat de raza Cuvântului, să se facă iarăşi apă 
săltătoare spre viaţa de veci (În, 4, 14). Căci zice: «Sufla-va Duhul Lui şi vor 
curge apele» (Ps. 147, 8). Aceasta a strigat-o mai dezvăluit Botezătorul, către 
iudei, zicând că pietrele vor fi ridicate spre a se face fii ai Patriarhului (Mt., 3, 9), 
asemenea lui prin virtute. 


Acestea le aude Biserica de la Cuvântul, primind, prin ferestrele prooroceşti şi prin 
îngrăditurile legii, strălucirea adevărului, câtă vreme stătea încă în picioare peretele 
de chipuri al învăţăturii, adică legea, care era umbra bunătăţilor viitoare şi nu arăta 
însăşi icoana lucrurilor, având acoperit de ea adevărul legat de tip. Aceasta L-a 
făcut întâi pe Cuvântul să strălucească Bisericii prin Prooroci '*!, după aceea a 
mistuit, prin arătarea Evangheliei, toate închipuirile de umbre ale tipurilor. De 
aceea, prin El se surpă peretele din mijloc. Şi astfel aerul din casă se uneşte cu 
lumina de afară, încât nu mai are nevoie să-i lumineze prin ferestre, ci însăşi 
lumina adevărată luminează toate cele dinăuntru, prin razele Evangheliei. De aceea 
strigă Bisericii Cuvântul prin ferestre. Ridicând pe cei căzuţi, El zice: «Scoală-te - 
se înţelege, din cădere - cea care te-ai rostogolit în urâciunea păcatului, cea care ai 
fost împiedicată de şarpe şi ai căzut la pământ, cea care ai fost în căderea 
neascultării, scoală-te». 


Dar nu-ţi ajunge să te scoli, zice (din cădere), ci pe lângă aceasta, vino, prin 
înaintarea în cele bune, străbătând drumul virtuţii. Aceasta am învăţat-o şi din 
întimplarea slăbănogului. Căci Cuvântul nu ridică numai povara aceea de pe pat, ci 
îi şi porunceşte să umble. Această înaintare şi creştere o înfăţişează Scriptura prin 
mişcarea de mutare. «Scoală, deci, zice, şi vino». O, putere a poruncii! Cu adevărat 
glas al puterii este glasul lui Dumnezeu, precum zice psalmul: «Iată, va da glasul 
Lui, glas al puterii». Şi: «EI a zis şi s-au făcut; EI a poruncit şi s-au zidit» (Ps. 134). 


îngustime şi din pofia de dominare, în libertatea iubirii. Suprema cădere are loc atunci când 
însuşi Dumnezeu e socotit un obiect, o lege, o esenţă, o substanţă impersonală sau lumea pur şi 
simplu. Cel ce a căzut în această obişnuinţă şi concepţie nu mai socoteşte că e undeva un focar 
personal suprem al libertăţii. 

1% Există o Biserică a Vechiului Testament. Ea e Mireasa căreia Mirele îi vorbeşte prin ferestre, 
adică prin prooroci. Sfântul Grigorie face o strânsă legătură între cuvântul Cuvântului 
neîntrupat din Vechiul Testament şi cuvântul Cuvântului întrupat din Noul Testament. 
Continuitatea lor, deşi pe planuri deosebite, e baza continuității Bisericii pe planurile deosebite 
corespunzătoare. 


lată că şi acum a zis către cea care zăcea ; «Scoală-te şi vino» şi îndată porunca 
devine faptă. Căci îndată ce primeşte puterea Cuvântului, se ridică şi 1 se supune şi 
vine aproape de lumină '”, cum mărturiseşte însuşi Cel ce a chemat-o. Căci zice 
Cuvântul: «Scoală, vino, iubita Mea, frumoasa Mea, porumbiţa Mea». 


Care e ordinea arătată de Cuvântul? Cum se leagă una de alta? Cum se înfăptuieşte 
înşirarea înţelesurilor, urmându-se ca într-un lanţ ? Aude porunca, e întărită de 
Cuvânt, se scoală, vine, se apropie, se face frumoasă, e numită porumbiţă. Căci 
cum € cu putință să se vadă vreo vedere frumoasă în oglindă, dacă n-a primit 
arătarea vreunui chip frumos ? Deci şi oglinda firii omeneşti nu S-a făcut 
frumoasă mai înainte, ci când s-a apropiat de Cel frumos şi s-a întărit de chipul 
frumuseţii dumnezeieşti. Căci precum până zăcea pe pământ avea înfăţişarea 
şarpelui şi privea la el, în acelaşi fel, după ce s-a sculat şi a venit faţă în faţă cu 
binele, dând la spate răutatea, se modelează după ceea ce priveşte. Și priveşte 
spre frumuseţea arhetipică (originară) a modelului. lar frumuseţea privită e 
porumbiţa. De aceea apropiindu-se de lumină, se face lumină. lar în lumină 
primeşte chipul frumos al porumbiţei, a cărei înfăţişare arată aflarea de faţă a 
Sfântului Duh. 5 


*% «Puterea cuvântului». Orice cuvânt are putere, pentru că este cuvântul cuiva, pentru că prin 
cuvânt se rosteşte dorinţa, voința cuiva. Şi dorinţa, voinţa, chemarea aceluia mişcă pe cel spre 
care se îndreaptă. Omul înduplecă pe om. Omul dă putere omului, în primul rând prin cuvânt. 
Altfel, ce rost ar fi să existe om lângă om? Dar cea mai mare putere vine din Persoana care e 
Cuvântul prin excelenţă sau din Cuvântul care e totodată suprema Persoană. De aceea sufletul I 
se supune sau îi stă la dispoziţie şi vine aproape de lumina Lui. Când te cheamă cu puterea 
iubirii Lui, această Chemare te face să te apropii şi să te deschizi Celui ce te cheamă. Această 
apropiere este apropiere de lumina orizontului ce ţi se deschide în şi prin altă persoană, ca şi de 
căldura ei, în cazul chemării Cuvântului dumnezeiesc, de lumina infinită a orizontului Lui şi de 
căldura iubirii Lui fără pată şi fără îngustare. 

'%5 La început, mireasa sau sufletul aude glasul Mirelui sau al Cuvântului. Acesta face sufletul să 
se apropie de Cel ce îi grăieşte, după ce îi dă putere să se scoale din zăcerea ei. Dar apropiindu- 
se, în oglinda lui se iveşte chipul Celui ce vorbeşte. Acest chip devine propriul chip al sufletului, 
făcindu-l frumos asemenea modelului. Taina Celui indefinit, dar plin de putere şi Izvorâtor de 
lumină, se proiectează în oglinda sufletului, prolectându-se apoi şi din acesta, spre alţii. Cine 
primeşte putere devine puternic. Cine se umple de indefinit primeşte indefinitul, devine indefinit. 
Cel în care se proiectează izvorul de lumină devine izvorâtor de lumină. E cu neputinţă să cugeți 
sufletul fără un conţinut şi anume, fără un conținut viu. lar conținutul nu ţine de el. Ci conținutul 
lui e format din chipurile şi noţiunile persoanelor şi lucrurilor, din simţiri bune sau rele, produse 
în el de lucruri bune sau rele, sau de persoane bune sau rele. Dar la baza tuturor persoanelor şi 
lucrurilor, în calitate de existenţe şi In calitatea de bune, este Dumnezeu. Deci în mod indirect 
Chipul de bază indirect conținut în suflet e Dumnezeu, e Cuvântul ale cărui cuvinte s-au 
încorporat în toate lucrurile devenite conţinuturi ale sufletului. Însă, în mod direct, Cuvântul Se 
proiectează în suflet atunci când acesta se pune în relaţie directă cu EI, prin credință conştientă, 


Deci grăindu-i Cuvântul astfel şi numind-o frumoasă pentru apropiere şi porumbiţă 
pentru frumuseţe, trece la cele următoare spunând că peste suflete nu mai 
stăpâneşte tristeţea iernii, căci frigul nu poate sta în faţa razei. «lată, zice, iarna a 
trecut, ploaia s-a dus, s-a tras în sine». Îi dă răului multe nume, numindu-l după 
feluritele lui lucrări. Căci acelaşi e numit şi iarnă şi ploaie şi picături, prin fiecare 
numire însemnându-se vreo ispită, potrivit cu ceea ce îi este propriu. larna se 
veştejesc cele înverzite; frumuseţea de pe pomi, care se alcătuieşte în chip firesc 
din frunze, cade de pe ramuri şi se amestecă cu pământul. Încetează ciripitul 
păsărilor cântătoare, pleacă privighetoarea, amorţeşte rândunica, îşi părăseşte 
turtureaua cuibul. Toate sporesc tristeţea morţii: moare mugurele, se usucă iarba şi 
ramurile dezgolite de frunze, ca nişte oase despărțite de cărnuri, înfăţişează o 
privelişte neplăcută, în locul frumuseţii ce le vine din muguri. Dar ce ar putea 
spune cineva despre necazurile de pe mare, pricinuite de iarnă: cum, scormonită şi 
umflată din adâncuri, apa se înalță ca stâncile şi ca munţii, ridicându-se drept în 
sus, cum năvăleşte ca un duşman asupra pământului, aruncându-se peste malurile 
ei şi făcându-l să se cutremure de loviturile valurilor ce vin unul după altul, ca de 
ghiulelele unor maşini. 


Dar cugetând la necazurile iernii, înţelege-le pe acestea şi pe cele asemenea într-un 
înţeles nematerial. Ce este aceea că iarba îşi pierde floarea şi se veştejeşte? Ce este 
ceea ce cade de pe ramuri pe pământ ? Ce este tăcerea glasului păsărilor 
cântătoare? Ce e marea care urlă prin apele ei? Ce e, apoi, ploaia? Ce sunt 
picăturile ploii? Cum se retrage ploaia în sine ? Prin această ghicitură dă să se 
înţeleagă firea însufleţită şi lhberă a acestei ierbi, ajunsă în anotimpul iernii. 


Poate chiar dacă n-ar tâlcui Scriptura pe fiecare, ar fi limpede înţelesul fiecăreia din 
ele, celui ce aude. I-ar fi limpede cum a odrăslit la început firea omenească, până 
ce era în Rai, îngrăşându-se şi înverzind de apa izvorului acela, când în loc de 
frunze, înfrumuseţa firea germenele nemuririi. Ar înţelege apoi cum, iarna 


bazată pe o intuiţie, pe o simţire a Lui, corespunzătoare unei presiuni spirituale a Lui. Şi 
împreună cu Cuvântul este prezent în astfel de suflet Duhul Sfânt. Dacă însă sufletul vede o faţă 
alterată a lucrurilor şi a persoanelor, în el se proiectează indirect chipul celui rău, chiar dacă 
face aceasta prin lucrurile şi persoanele care prin existenţa lor au ca origine pe Dumnezeu. În 
forma lor alterată, aplecată spre descompunere, spre non-existenţă, se arată vrăjmaşul lui 
Dumnezeu, diavolul sau Îngerii lui. Însă în faptul că chipurile lucrurilor, chiar alterate, îşi au 
originea în lucrurile create şi susținute de Dumnezeu, e dată sufletului putinţa de a străbate, prin 
chipurile lor alterate, la Dumnezeu, autorul lor şi odată cu aceasta, la o refacere a chipurilor 
lucrurilor. Astfel, chipul sufletului e totdeauna al lui Dumnezeu, chiar dacă poartă în el nişte 
umbre proiectate de la cel rău, pentru că nu are un conţinut de la sine şi deci nici un chip născut 
din el, ci un conținut oglindit în el de Dumnezeu, chiar dacă acest conţinut e umbrit şi în parte, 
alterat de satana. 


neascultării uscând rădăcina, floarea s-a scuturat şi s-a topit pe pământ şi omul s-a 
dezbrăcat de frumuseţea nemuririi, iar iarba virtuţilor s-a uscat, răcindu-se iubirea 
faţă de Dumnezeu, din pricină că s-a înmulţit nelegiuirea '*. De aceea sub puterea 
vânturilor potrivnice, s-au înălțat în noi feluritele patimi, care pricinuiesc 
sfărâmările cele rele ale corabiei sufletului. 


Dar venind Cel ce a pricinuit primăvara sufletului nostru, Care, când vântul cel rău 
a ridicat marea, a poruncit vânturilor şi a spus mării: taci, amuţeşte, a readus toate 
la linişte şi la timp senin. Şi iarăşi începe firea noastră să înverzească şi se 
împodobeşte cu florile proprii. lar florile vieţii noastre sunt virtuțile, care acum 
înfloresc, iar la vremea lor îşi dau rodul lor. De aceea zice cuvântul: «Iarna a 
trecut, ploaia s-a dus, s-a retras în sine. Florile s-au arătat pe pământ, vremea 
plivirii a sosit». 


Vezi, zice, livada înflorind de virtuţi ? Vezi cumpătarea, adică crinul strălucitor şi 
bine mirositor? Vezi ruşinea, adică trandafirul? Vioreaua, adică buna mireasmă a 
lui Hristos? Să facem o cunună din ele. Acesta este timpul în care omul trebuie să 
secere, să se înfrumuseţeze cu cununile împletite din ele. 


«Vremea tăierii a sosit). Aceasta ţi-o mărturiseşte glasul turturelei, adică glasul 
celui ce strigă în pustie. Căci turtureaua este loan. EI este înaintemergătorul 
Primăverii luminoase, care arată oamenilor florile frumoase ale virtuţilor şi le 
îmbie celor ce vor să le culeagă. Prin ele a arătat floarea cea din rădăcina lui 
Esei pe Mielul lui Dumnezeu care ridică păcatele lumii şi a îndemnat la pocăință 
pentru păcate şi la vieţuire în virtute. 


«Căci s-a auzit, zice, glasul turturelei în pământul nostru». Poate pământ 
numeşte pe cei osândiţi pentru păcatele lor, pe care Evanghelia îi numeşte vameşi 


“4 Izvorul care făcea să înverzească firea noastră cu apa lui nestătută, dătătoare de viaţă, este 
Dumnezeu însuşi. Firea noastră era înfrumuseţată atunci de germenele sau de mugurele 
nemuririi, care însă nu se dezvoltase într-o nemurire definitivă, dar avea să se dezvolte dacă ar 
fi continuat să fie udat de apa izvorului iubirii şi puterii de viaţă făcătoare a lui Dumnezeu. 
Firea noastră se află într-o stare de primăvară, de mişcare spre tot mai multă şi mai nouă 
frumusețe. Rodnicia ei nu ajunsese la maturitatea rodurilor bune; binele, nemurirea erau numai 
în starea de înmugurire. Dar în loc să înainteze, cu puterea libertăţii şi sub căldura iubirii 
Soarelui dumnezeiesc, spre vara rodirii mugurilor ei, spre o vară care ar fi ţinut veşnic sau ale 
cărei roduri n-ar mai fi putut fi nimicite de nici un vânt neprielnic, de nici o răceală sufletească, 
a trecut, prin neascultare, prin ieşirea din comuniunea iubitoare cu Dumnezeu, dintr-odată într- 
o stare de iarnă, care i-a îngheţat şi nimicit mugurii nemuririi şi ai pornirilor spre bine. Căci 
neascultarea a aruncat-o departe de Soarele ce o putea încălzi şi de apa neîngheţată a izvorului 
dumnezeiesc. 


şi desfrânate. Între ei s-a auzit cuvântul lui loan, după ce ceilalţi n-au primit 
predica lui. lar ceea ce s-a spus despre smochin, că: «a scos mugurii săi», să o 
înţelegem prin rațiune astfel: smochinul atrage umezeala din pământ, mai ales sub 
puterea căldurii. Dar aflându-se multă umezeală înlăuntrul lui, în chip neîndoielnic 
scoate din sine prin fierberea sucului, ce se săvârşeşte în plantă, partea 
netrebuincioasă şi pământească a umezelii, prin ramuri. Şi aceasta o face adeseori, 
ca să scoată la vremea cuvenită sucul adevărat şi hrănitor, curățit de partea 
netrebuincioasă. Acest suc scos de smochin în vederea fructelor, înainte de fructul 
dulce şi desăvârşit, se numeşte mugur. Poate fi şi acesta mâncat de cei ce vor. Dar 
nu el este fructul, ci arvuna fructului. Deci cel ce 1-a văzut pe acesta aşteaptă, fără 
îndoială, şi fructul, care încă nu se vede. Căci mugurii sunt semnul smochinelor 
bune de mâncat, pe care zice că 1-a scos smochinul. 


Deci Cuvântul înfăţişează miresei primăvara duhovnicească !*. Iar anotimpul 
acesta este la hotarul între două anotimpuri, între tristeţea iernii şi împărtăşirea de 
roduri îin timpul verii. De aceea vesteşte limpede că au trecut relele, dar nu arată 
încă în chip desăvârşit roadele virtuţii, ci le prevesteşte pentru timpul cuvenit, când 
va veni vara. ŞI ştii, desigur, ce înţelege prin vară cuvântul Domnului, când zice: 
«Secerişul e sfârşitul veacului» (Mt, 13, 39). lar acum, arată speranţele înflorind 
prin virtuţi, al căror rod, cum zice Proorocul, se va arăta la vremea sa, S 


Deci firea omenească, întocmai ca smochinul amintit aici, adunând multă umezeală 
în iarna cea gândită (spirituală), Cel ce ne pricinuieşte nouă primăvara sufletească 
şi cultivă omenescul nostru ca pe un pom scoate mai întâi din fire tot ce e 
pământesc şi netrebuincios. Căci o face să scoată afară din sine, prin mărturisire, ca 
prin nişte ramuri, ceea ce e netrebuincios. Apoi, întipărind fiinţei noastre printr-o 
vieţuire frumoasă, pecetea fericirii nădăjduite, vesteşte, ca prin muguri, dulceaţa 


'% Cuvântul dumnezeiesc primit de suflete readuce în ele întâi primăvara duhovnicească. Pe 
aceasta a adus-o câtă vreme era neintrupat, celor din Vechiul Testament, iar după ce Se 
întrupează, celor ce nu S-a dăruit încă prin Taine. 

*% Primăvara poate însemna însă şi venirea Cuvântului întrupat în credincioşi prin Taine. Dar 
din Taine îşi arată lucrarea la început prin virtuţi, care urmează după iarna viforoasă a 
patimilor. Virtuţile, în acest sens, sunt numai mugurii sau germenii roadelor smochinului. Aceste 
roade care se vor arăta în plină vară sau toamnă, vor fi vederi ale lui Dumnezeu sau unirea 
deplină cu El, spre care e pregătit sufletul prin virtuţi. Dumnezeu e numit smochină sau rodul 
smochinului pentru dulceaţa adusă în suflet de unirea cu EL. Însăşi firea noastră e creată ca să 
aducă acest rod. Dar ea nu-l poate aduce decât sub căldura Soarelui Hristos sau în unire cu EL. 
Și acest rod e menit să îndulcească nu numai persoana omenească în care ea se desăvârşeşte, ci 
şi pe Dumnezeu şi pe semenii săi. După dulceaţa smochinei se trece la beţia produsă de rodul 
viei. 


viitoare a smochinelor. Aceasta este ceea ce s-a spus: «Smochinul a scos mugurii 
Săi». 


Aşa să înţelegi şi via înflorită, al cărei vin, care veseleşte inima, va umple odată 
paharul înțelepciunii şi se va pune înaintea comesenilor din înălțimea 
propovăduirii, ca să-l soarbă spre beţia cea bună şi trează. Vorbesc de acea beţie 
prin care li se întâmplă oamenilor extazul (ieşirea) din cele materiale, spre ceea ce 
este dumnezeiesc. !* 

Acum înfloreşte via şi se răspândește din ea un abur bine mirositor, dulce şi plăcut, 
amestecat cu duhul care îl pătrunde. Să cunoşti, fără îndoială, Duhul care lucrează 
această bună mireasmă celor ce se mântuiesc, deoarece ai aflat de la Pavel semnele 
bunei primăveri a sufletelor. '% Acesta vesteşte de mai înainte cuvântul miresei şi o 


* «Beţia trează» sau «trezvia beată» este o expresie paradoxală prin care Sfântul Grigorie - şi 
după exemplul lui, alți părinţi următori - descriu starea complexă şi totodată echilibrată a 
omului înaintat duhovniceşte. Omul umplut de înţelepciunea vinului dumnezeiesc trăieşte o 
bucurie care-l îmbată, dar care-i dă totodată o mare luciditate. EI e entuziast şi treaz, vesel şi 
serios, încântat la culme de lumina marii înțelegeri dobândite şi plin de răspunderea şi de 
seriozitatea pe care o aduce ea. Starea aceasta o produce şi iubirea curată: cu cât iubeşti pe 
cineva mai mult, cu atât eşti mai entuziasmat şi în acelaşi timp mai plin de răspundere în faţa lui 
sau pentru el, cu atât ţi s-a deschis un orizont mai adânc al cunoaşterii lui ca persoană, orizont 
care întreține meditaţia în legătură cu el. Şi, numai cunoscându-l în taina persoanei, ai înlăturat 
de pe semenul tău caracterul de obiect, care-l acoperă, care-l îngustează, care-l strâmbă, care 
ţi-l face neinteresant şi-ţi mărgineşte bucuria de el; numai când ai pătruns în cămările minunate 
şi intime ale palatului lui fermecat, eşti plin de o încântare negrăită. Entuziasmul acesta este un 
extaz, e ieşire din tine, dar el fiind în acelaşi timp însoţit de trezvie, de o supremă luare-aminte 
la minunile pe care le-ai cunoscut, nu înseamnă o uitare de deosebirea între tine şi Dumnezeu, 
nu-i o scufundare debacantă în esenţa socotită una cu esenţa proprie, în sens panteist. Pagini 
frumoase despre deosebirea între mistica panteistă a lui Plotin şi cea creştină, care are ca bază 
dogma iubirii celor trei Persoane dumnezeieşti neconfundate, se găsesc în cartea lui Georg 
Koepgen, Die Gnosis des Christentums, 3 Auflage, Spee-Verlag, Trier, 1978. El vede mistica 
creştină adevărată, curat păstrată numai la părinţii răsăriteni, în vreme ce în Occident 
consideră că a fost afectată de panteism. El zice: «Mistica apuseană este, sub influenţa lui 
Plotin, monoteistă în sensul îngust al cuvântului. Ea vede Treimea, dar numai că unitatea 
Persoanelor în dumnezeire. Chiar mistica noastră modernă în legătură cu Hristos vorbeşte, 
precum se ştie, aproape numai despre «Mântuitorul divin», ceea ce înseamnă că ea vede în 
Hristos numai pe Dumnezeu şi dumnezeirea Sa. Biserica veche şi cu ea, Simeon (noul Teolog), 
vedea în Hristos, dimpotrivă, ceva mai mult: ea vedea în EI pe «Fiuly... Noi ne închidem faţă de 
un lucru care pentru Biserica veche era hotărâtor şi prin care ea se deosebea de monoteismul 
iudaic. Simţul pentru viaţa trinitară a lui Dumnezeu, pentru întrepătrunderea reciprocă şi 
referirea Persoanelor dumnezeieşti întreolaltă s-a pierdut la noi... Pentru noi Dumnezeu a 
devenit o noțiune fără conținut» (p. 70). 

'% Precum în primăvară smochinul dă numai muguri, aşa via dă încă numai flori. Iar florile 
răspândesc numai miros, nu dau încă vinul ce-l vor da strugurii. Însă mirosul acesta, fiind ceva 


face să se grăbească spre gustarea celor ce vor veni, îndemnând-o prin cuvânt: 
«Scoală, zice, vino, iubita mea, frumoasa mea, porumbiţa mea». 


Câte dogme nu ne arată cuvântul prin aceste puţine vorbe! Căci nu obişnuieşte 
învăţătura de Dumnezeu însuflată să zăbovească la aceleaşi lucruri, pentru a se 
lungi într-o vorbărie deşartă, ci prin repetarea puţinelor cuvinte ne arată un înţeles 
mare şi vrednic de Dumnezeu. lar ceea ce ni se spune este aceasta: firea fericită şi 
veşnică, care e mai presus de toată mintea, cuprinzând în sine toate cele ce sunt, nu 
e înconjurată de nici un hotar. Căci nimic nu este de văzut în jurul ei, nici timp, 
nici spaţiu, nici culoare, nici figură, nici chip, nici volum, nici cantitate, nici 
interval, nici alt nume din cele care circumscriu, nici lucru sau concept, ci tot 
binele cugetat în legătură cu ea înaintează la infinit şi la indefinit. Pentru că unde 
nu are loc răutatea, nu este nici o margine a binelui. 1% Căci în firea schimbătoare, 
dat fiind că are în libera ei alegere aceeaşi putere spre aplecarea în fiecare din cele 
două părți contrare, binele din noi şi răul îşi au un sfârşit prin faptul că-şi urmează 
unul altuia."% Şi astfel, răul care se iveşte se face hotar al binelui şi toate mişcările 
sufletelor noastre, care se înlocuiesc unele pe altele, împotrivindu-se între ele, 
sfârşesc unele în altele şi se hotărnicesc unele prin altele. Dar firea simplă, curată, 


difuz, se primeşte cu «duhul» nostru, nu cu rațiunea, cum se primeşte cuvântul, deşi şi acesta ne 
aduce o putere şi ne impune o răspundere. Dar precum această bună mireasmă răspândită prin 
virtuţi o prindem prin duh, la fel ea e adusă în noi de la Dumnezeu de Duhul Sfânt. Duhul 
nostru, ca putere de sesizare a miresmei dumnezeieşti, arătată în virtuțile noastre, este trezit de 
Duhul dumnezeiesc care se răspândeşte din Dumnezeu, sursa supremă a acestei miresme a 
bunătăţii, a curăţiei, a sfinţeniei. Dacă Cuvântul dumnezeiesc ne aduce cuvintele ce ne 
descoperă sensurile sau lumina existenţei, însoţite de obligaţia răspunderii trezită în înţelegerea 
noastră, Duhul dumnezeiesc ne aduce mireasma difuză a vieții, a iubirii şi a sfinţeniei, convertită 
în virtuțile noastre producătoare de bunătate şi de sfinţenie şi simțită de duhul nostru, fie că o 
răspândim noi, fie semenii noştri. 


'% Numai răutatea pune o margine binelui. Unde nu e răutate, binele nu e oprit de nimic în 
tendinţa lui intrinsecă de a se răspândi, de a dura, de a spori. Aceasta înseamnă că binele e prin 
firea sa infinit în potenţă, în fiinţa noastră şi deci că este Infinit în act, în izvorul lui suprem sau 
dumnezeiesc. 

*% La noi binele fiind urmat de rău îşi are răul ca graniţă şi invers. lar această trecere de la 
unul, la altul e legată şi de libertatea noastră de alegere. Libertatea lui Dumnezeu nu e libertate 
de a alege între bine şi rău. Libertatea Lui e mai presus de această libertate de a se îngusta, de a 
se pierde. Căci alegerea de fapt a răului e dată împreună cu necunoaşterea răului ca îngustare 
şi dezorganizare a fiinţei sau e produsul unei ispite care se dovedeşte mai tare ca libertatea sau 
e semnul putinţei de a se îngusta, de a se pierde. Deci libertatea de a alege răul e dată impreună 
libertatea de a alege statornic binele - fără ca acest bine să se facă printr-o lege a naturii, căci 
acest bine nu mai e bine - binele e nesfârşit. Libertatea desăvârşită coexistă cu binele nesfărşit şi 
existent prin el însuşi. Amândouă sunt apanajul iubirii desăvârşite a Persoanelor Sfintei Treimi. 


de un unic fel, neschimbată şi neabătută, fiind pururea la fel şi neînstrăinându- 
se niciodată de sine, prin faptul că nu poate primi părtăşia cu răul, rămâne 
nehotărnicită în bine şi nu vede vreo margine a ei, pentru că nu vede nimic din 
cele contrare. Deci când atrage sufletul omenesc la împărtăşirea de ea, se ridică 
necontenit, în măsura în care acesta participă la ea, potrivit cu înălțimea ei, în 
bine, faţă de sufletul care participă. 


Căci sufletul se face necontenit mai mare ca sine, prin împărtăşire de Cel mai 
presus de sine şi nu încetează de a creşte. ”! Dar binele participat rămâne mereu la 
fel, aflându-se totdeauna la o înălţime egală faţă de sufletul ce se împărtăşeşte tot 
mai mult de el. 


Vedem, aşadar, cum mireasa e condusă de Cuvântul spre vârfuri, ca pe un urcuş de 
trepte, prin înălțările virtuţii. Mai întâi Cuvântul îşi trimite raza prin ferestrele 
prooroceşti şi prin îngrăditurile poruncilor legii şi o cheamă să se apropie de 
lumină şi să se facă frumoasă, prin modelarea în lumină după chipul porumbului. 
Apoi, după ce s-a împărtăşit de bunătăți cât a putut, e atrasă iarăşi printr-un nou 
început, ca şi când nu s-ar fi împărtăşit încă de bunătăţi, spre împărtăşirea de 
frumuseţea aflătoare mai sus, aşa încât, pe măsura înaintării spre ceea ce îi apare 
înainte, îi creşte şi dorinţa, şi din pricina mărimii covârşitoare a bunătăţilor, ce se 
află totdeauna deasupra, pare să înceapă pentru prima oară urcuşul. De aceea zice 
iarăşi Cuvântul către cea care s-a ridicat: «Scoală-te» şi către cea care vine: 
«Vino». Căci nici cel ce s-a ridicat nu va fi scutit de trebuinţa de a se ridica mereu, 
nici celui ce aleargă spre Domnul nu i se va împuţina mărimea distanţei de 
străbătut spre Dumnezeu. *” Căci pururea trebuie să se ridice oamenii şi niciodată 


*% Sufletul n-ar putea spori în împărtăşirea de Binele dumnezeiesc, dacă Acesta nu s-ar arăta tot 
mai imalt şi la nesfârşit pe măsură ce sufletul sporeşte în impărtăşirea de El. Binele coboară la 
sufletul de pe treptele coborăte ca acesta să poată participa la El. Căci şi această coborâre din 
iubire ţine de firea binelui. Dar apoi urcă, pe măsura urcării sufletului, în împărtăşirea de EI, ca 
să râvnească a se împărtăşi de stările tot mai înalte ale Lui. El coboară şi urcă pentru suflet, dar 
în sine rămâne mereu infinit. Și cum această râvnă de împărtăşire a sufletului este nesfârşită, 
nesfârşit este şi binele dumnezeiesc. Se vede şi de aici cât de opus este Sfântul Grigorie de Nyssa 
origenismului, care, urmând lui Platon, socotea că sufletul se va sătura odată de atâta dulceaţă, 
mărginită totuşi, a lui Dumnezeu şi se va cobori ca să înceapă un nou urcuş. (A se vedea, despre 
transcendenţa şi infinitatea mereu neajunsă a lui Dumnezeu de către suflet la Sfântul Grigorie 
de Nyssa, şi studiul lui Endre v. Ivanka, Plato Christianus, Ubernahme und Umgestaltung des 
Platonismus dureți die Văter, lohannes Verlag, Einsiedel, 1964, p. 182-185). 

*% Orice treaptă e punct de plecare pentru un nou suiş, căci ea deschide vederea şi calea spre o 
treaptă mai înaltă. Și aşa niciodată nu se va împuţina distanţa pe care sufletul trebuie să o 
parcurgă spre Dumnezeu, oricât de sus ar fi ajuns, adică chiar dacă calea parcursă şi lăsată în 
urmă se măreşte mereu. Sfântul Grigorie respinge stăruitor teoria origenistă despre plictiseala 


nu trebuie să înceteze de a se apropia prin alergare. Pentru că de câte ori zice 
«Scoală-te» şi «vino», de atâtea ori dă putere pentru urcarea spre mai bine. 


Aşa să înţelegi şi cele ce urmează în text. Căci Cel ce porunceşte miresei să se 
facă, din frumoasă, mai frumoasă, ne dă să înţelegem ceea ce spune Apostolul, 
poruncind să ne prefacem din slavă în slavă (II Cor., 3, 18), aşa că totdeauna ceea 
ce află necontenit socoteşte că este slavă, fie că e ceva mare şi înalt, fie că e mai 
mic decât ceea ce s-a sperat. Astfel mireasa fiind, prin cele ce le-a dobândit înainte, 
porumbiţă, 1 se porunceşte să se facă iarăşi porumbiţă prin prefacerea în ceea ce 
este mai bun. Şi după ce se va fi împlinit aceasta, cuvântul va arăta iarăşi, printr-un 
nume, ceea ce e mai presus de aceasta. Căci zice: «Vino prin tine însăţi, 
porumbiţa mea, pe acoperişul de piatră, care e legătura cu zidul dinainte». Ce 
urcuş spre desăvârşire se descrie prin cele spuse acum? Sufletul nu se mai 
sârguieşte acum pentru cele dobândite, ci are dorinţa proprie spre ceea ce este mai 
bun. Vino, zice, tu însăţi, nu cu supărare sau din silă, ci prin tine însăţi, întărindu-ţi 
prin propriile gânduri râvna în bine, nu dusă de silă. Căci virtutea nu e supusă nici 
unui stăpân, ea e de bună voie şi liberă de orice silă. Aşa a fost David, care se ruga, 
să fie bine plăcute lui Dumnezeu numai cele săvârşite de el de bună voie şi 
făgăduia să jertfească lui Dumnezeu de bună voie (Ps, 55, 8). Aşa a fost fiecare 
sfânt, care dăruindu-se pe sine lui Dumnezeu, nu se aducea din silă. 


Deci arată şi tu starea desăvârşită a celui ce a primit în sine dorinţa urcării spre 
ceea ce e mai bun. Şi făcându-te aşa, vei veni, zice, pe acoperişul de piatră, ce e în 
legătură cu zidul dinainte. lar ceea ce se spune este aceasta, căci trebuie să trecem 
cuvântul de la ghicituri la ceea ce este mai clar: un singur acoperământ are sufletul 
omenesc, Evanghelia cea înaltă, în care cel ce a ajuns nu mai are nevoie de 
învăţătura umbrei prin înţelesuri de chipuri şi simboale, dat fiindcă adevărul a 
dezvăluit înțelesurile ascunse ale poruncilor. lar că piatra se numeşte harul 
evanghelic, nu va nega nimeni din cei ce se împărtăşesc de vreun fel oarecare de 


credinţă. Căci din multe părți ale Scripturii se poate afla că Evanghelia este piatră 

Deci ceea ce se spune este aceasta: dacă te-ai deprins, o suflete, în lege, dacă ai pus 
în cugetare razele venite prin ferestrele prooroceşti, nu mai rămâne sub umbra 


la care ajunge sufletul în Dumnezeu, fapt care implică o mărginire a fericirii pe care Dumnezeu 
o poate da. 

*% Sufletul e chemat acum de pe zidul legii, unde împlinea de silă poruncile, pe piatra aşezată 
deasupra legii sau pe acoperişul ei, care este Hristos, Cel care-i va da puterea să împlinească de 
bunăvoie, neconstrâns, porunca dragostei, întărit de har sau de puterea dragostei ce izvorăşte 
din Hristos. lar acoperişul acesta sau Hristos, îi ţine deschis orizontul nesfârşit. 


legii. Căci zidul mijloceşte umbra bunurilor viitoare, nu însăşi arătarea lucrurilor. 
Ci mută-te de pe zidul învecinat, pe piatră. Căci piatra e în legătură cu zidul. Pentru 
că legea a fost zidul dinainte al credinţei evanghelice şi dogmele lor sunt legate 
întreolaltă, fiind vecine prin înţelesul lor. Căci ce e mai aproape de porunca de a nu 
prea curvi, decât porunca: nu pofti? Şi de porunca de a se curăţi de ucidere, decât 
aceea de a nu-şi întina inima cu mânia? 


Fiindcă deci acoperişul de piatră e în legătură cu zidul dinainte, trecerea de la zid la 
piatră e nemijlocită. Tăiere împrejur e în zid, tăiere împrejur e în piatră / miel 
«colo, Miel aici, sânge acolo, sânge aici, paşte acolo, paşte aici. “* Şi aproape toate 
sunt aceleaşi şi sunt legate între ele. Deosebirea e în aceea că piatra e 
duhovnicească, zidul e pământesc, fiind plăsmuit împreună cu trupul pământesc, pe 
când piatra evanghelică nu are lutul înţelesurilor trupeşti. Omul primeşte şi acum o 
tăiere împrejur, dar rămâne întreg sănătos, nici o tăiere ştirbind alcătuirea firii. Şi 
păzeşte Sâmbăta prin nelucrarea relelor, dar nu se odihneşte de la ceea ce e bun, 
învățând că e îngăduit să facă sâmbăta binele. Se împărtăşeşte de hrană fără să facă 
deosebire, dar nu se atinge de ceea ce e necurat. Căci învaţă de la Piatră că nimic 
din cele ce intră prin gură nu e necurat (Mt., 15, 18). Ci lepădând toate poruncile 
trupeşti ale legii, îşi mută cugetarea la conţinutul duhovnicesc al cuvintelor, 
potrivit cu ceea ce zice Pavel, că: «Legea este duhovnicească» (Rom., 7, 14). Căci 
cel ce înlătură legea se aşează sub acoperământul pietrei evanghelice, care se află 
în legătură cu zidul trupesc dinainte. 


Acestea strigându-le ei Cuvântul prin ferestre, bine răspunde porumbiţa, care a fost 
luminată de lumina din chipuri şi a înţeles piatra, care este Hristos. Căci zice: 
«Arată-mi faţa Ta şi mă fă să aud glasul Tău; căci glasul Tău e dulce şi faţa Ta 
frumoasă!». lar ceea ce spune este aceasta: nu-mi mai vorbi prin ghiciturile 
proorocilor şi ale legii, ci, după puterea vederii mele, arată-mi- Te deschis, ca să 
ajung înlăuntrul pietrei evanghelice, după ce am părăsit zidul dinainte al legii şi 


24 Se tăiau împrejur cei de sub lege, dar e o tăiere împrejur şi în Hristos. Însă prima era în trup, 
a doua în duh, ea constând din înlăturarea păcatului şi a pornirii spre el. Acolo se aducea sânge 
de animale, aici s-a adus sângele lui Hristos; dar la baza vărsării sângelui Lui e voia liberă a 
Fiului lui Dumnezeu Cel întrupat, nu e ceva pur fizic. A avut loc o trecere (passah) în legea 
veche, dar a avut loc o trecere (passah - Paşte) şi în legea nouă. Însă acolo a fost trecerea de la 
robia egipteană, la libertatea în Canaan, pe când aici e trecerea de la robia păcatului şi a legii, 
la libertatea harului. Toate sunt aici pe planuri mai înalte; toate sunt mişcate de Duhul. 
Vărsarea sângelui are şi semnificaţia împuţinării forţei vitale care întreține pornirile spre păcat. 
Dar în legea veche se varsă sângele animalelor, simbolizându-se voința omului de a-şi vărsa 
sângele stăpânit de porniri animalice, pe când în legea nouă îşi varsă sângele însuşi Omul 
umplut de Dumnezeu, pentru că trecând această stare la toți cei ce cred în EI să se covârşească 
puterea sângelui de către puterea duhului umplut şi întărit de Dumnezeu, Duhul suprem. 


pe cât poate prinde auzul meu, să fie glasul Tău în urechile mele. Căci dacă 
glasul Tău venit prin ferestre e aşa de dulce, cu mult mai iubită va fi arătarea 
feţei Tale. Acestea le spune mireasa, înțelegând taina pietrei evanghelice, spre 
care a călăuzit-o Cuvântul, Care S-a făcut cunoscut de multe ori şi în multe 
feluri prin ferestre. Căci a ajuns la dorinţa arătării Lui în trup, ca Cuvântul să 
Se facă adică trup şi Dumnezeu să Se arate în trup şi să pună în urechile noastre 
cuvintele dumnezeieşti, care vestesc celor vrednici fericirea veşnică. 


Și priveşte cum corespund dorinţei şi cererii miresei cuvintele lui Simeon, care 
zice: «Acum Slobozeşte pe robul Tău, Stăpâne, după cuvântul Tău, în pace, că 
văzură ochii mei mântuirea Ta» (Le, 2, 29-30). Căci a văzut acela, cum dorea 
mireasa să vadă. Iar glasul Lui dulce îl cunosc cei ce au primit harul Evangheliei, 
care au spus: «Tu ai cuvintele vieţii veşnice) (În, 6, 69). 


De aceea primeşte Mirele cel curat rugăciunea dreaptă a miresei şi având de gând 
să Se arate pe Sine în chip descoperit, porneşte mai întâi pe vânători spre vânarea 
vulpilor, ca să nu mai fie via împiedicată de ele de a înflori. Deci zice: «Prindeţi-ne 
nouă vulpile, care sunt mici, dar strică vile». Căci vor înflori viile, de nu vor mai fi 
cele ce le strică. «Prindeţi-ne nouă vulpile, cele mici, care strică viile, şi viile vor 
înflori». 


Oare e cu putință să ajungem, precum se cuvine, la măreţia înţelesurilor? Ce 
minune a măreției dumnezeieşti conţine cuvântul? Ce covârşitoare putere a lui 
Dumnezeu descoperă înţelesul celor spuse? Cum e acela, de care se spun unele ca 
acestea sau ucigașul de oameni, cel puternic în răutate, a cărui limbă e ca un brici 
ascuţit, despre care zice Proorocul: «Săgețile celui puternic sunt ascuţite, cărbuni 
pustiitori» (Ps. 119, 4) şi: «întinde curse ca un leu în turma lui»? Cum e balaurul 
cel mare, apostatul, iadul care îşi lărgeşte gura lui, stăpânitorul lumesc al 
întunericului, cel ce are stăpânirea morţii şi celelalte câte le istoriseşte proorocia 
despre faţa lui, cel ce înlătură hotarele neamurilor, pe care le-a fixat Cel Prea înalt, 
după numărul îngerilor Lui ? Cum e cel ce cuprinde pământul ca pe un cuib şi pe 
cele din ele, ca pe nişte ouă părăsite, cel ce spune că-şi va aşeza scaunul lui 
deasupra norilor şi va fi asemenea Celui Prea înalt şi toate cele înfricoşătoare şi 
înspăimântătoare pe care le spune Scriptura despre el la lov (cap. 41), ale cărui 
coaste sunt de aramă şi a cărui spinare e fier vărsat, iar cele dinăuntru ale lui, piatră 
de lovit ** şi toate cele asemenea, prin câte descrie Scriptura firea lui 


*5 În căpetenia răului totul e de fier şi de piatră. Totul e aspru şi tăios, totul o neîndurat şi dur. 
Și toate le preface după chipul său, făcând libertatea aproape cu neputinţă de a se manifesta 
într-o lume devenită după chipul ei. 


înspăimântătoare ? Cum e numit acesta, care e astfel şi aşa de mare, căpetenia 
legiunilor drăceşti, de puterea adevărată şi sigură, vulpe mică ? Şi cum toți cei din 
jurul lui, oastea supusă lui, sunt numiţi cu acelaşi dispreţ de Cel ce porneşte pe 
vânători spre vânarea lor? lar vânătorii sunt toate puterile îngereşti, care venind pe 
pământ înaintea arătării Stăpânului şi însoţindu-L pe 

Împăratul slavei înlăuntrul lumii, îl arată celor ce nu-L cunosc: «Cine este acesta, 
Împăratul slavei? Cel tare şi puternic în război» (Ps. 23, 8). 


Dar ar putea zice cineva că acestea sunt şi duhurile slujitoare, trimise spre slujire 
celor ce vor să moştenească mântuirea (Evr., 1, 14). Ba poate va zice cineva că 
vânători sunt şi Apostolii, care sunt trimişi la vânarea acestor fiare. Căci s-a zis 
către ei: «Vă voi face pe voi pescari de oameni». Şi nu ar fi săvârşit pescuirea de 
oameni, prinzând sufletele celor ce se mântuiesc în mrejlle cuvintelor, dacă n-ar fi 
scos mai întâi din peşteri, aceste fiare, acele mici vulpi, din vizuinile în care 
mişunau, ca să facă Fiului lui Dumnezeu loc unde să-Şi odihnească capul, ne mai 


i X i citi a + . 2) 
mişunând în inimi neamul vulpilor **. 


Dar pe oricare i-ar socoti Scriptura că sunt aceşti vânători, prin cele ce li se 
porunceşte lor învăţăm să cunoaştem mărimea negrăită a puterii lui Dumnezeu. 
Căci n-a spus: vânaţi mistrețul din pădure, care pustieşte via lui Dumnezeu sau 
fiară sălbatică sau leul care răcneşte sau chitul cel mare sau balaurul de sub apă. 
Căci prin acestea Scriptura le-ar fi arătat vânătorilor că vrăjmaşii au vreo oarecare 
putere. Dar toate acele stăpâniri din jurul pământului, zice, cu care au să lupte 
oamenii, toate acele căpetenii, puteri şi stăpânitori lumeşti ai întunericului sau 
duhuri ale întunericului sunt nişte vulpi mici, viclene şi nefericite, privite în 
asemănare cu puterea omenească. De le veţi birui pe acelea, veţi primi harul 
vostru. 


Iar via noastră este firea omenească, ea aduce rod de struguri prin floarea vieţuirii 
virtuoase. Deci prindeţi-ne vulpile mici, care pustiesc viile şi viile noastre vor 
înflori. A ascultat de porunca dumnezeiască via, adică femeia, despre care zice 
David: «Femeia ta, ca o viţă rodită.» (Ps., 127, 3) şi s-a văzut pe sine curăţită de 
stricăciunea acestor flori, prin puterea Celui ce a poruncit. Căci îndată s-a predat pe 
sine Vierului care a surpat zidul cel din mijloc. Şi nu mai e împiedicată de zidul 
legii de la unirea cu Cel donit. Ci: «Eu, zice, a frăţiorului meu şi frăţiorul meu, al 
meu, cel ce paşte între crini, până ce va respira şi se vor mişca umbrele». lar 


** Gândurile viclene ce mişună în inimi sunt adevărate vulpi cu chip de blân-deţe, moi la 
arătare, dar cu planuri de uneltire şi umplând de miros urât locul dimprejur şi nelăsând 
cuvântul lui Dumnezeu să pună stăpânire pe ele. 


aceasta înseamnă : am văzut faţă către faţă pe Cel ce este pururea ceea ce este, 
dar pentru mine a răsărit în chip omenesc din sora mea sinagogă şi întru El mă 
odihnesc şi mă fac Lui locaş. Căci acesta este Păstorul cel bun, care nu mai duce 
turmele la păşune de iarbă, ci hrăneşte oile cu crini curaţi. E cel ce nu mai 
hrăneşte firea noastră cu iarbă, căci iarba e hrană a firii necuvântătoare. Dar 
omul fiind cuvântător, se hrăneşte cu cuvântul cel adevărat. Căci dacă se 
hrăneşte cu iarbă, se face şi el iarbă, pentru că tot trupul e iarbă, zice (Îs., 40, 6), 
cât încă e trup. lar dacă se face cineva duh, născut din Duh, nu va mai fi hrănit 
cu păşunea de iarbă, ci hrana lui va fi Duhul, pe care îl închipuie curăţia şi 
buna mireasmă a crinului. 


Deci va fi şi el crin curat şi bine mirositor, preschimbându-se după firea hranei şi 
va vedea ziua adusă de raze sau va respira, cum a zis cuvântul dumnezeiesc, 
revărsarea razelor prin Duh, căreia s-a zis respiraţie şi care face să se mute 
umbrele. Căci la acestea privesc cu sârguință cei ce nu şi-au luminat ochiul 
sufletului cu lumina adevărului sau cei ce văd umbră şi deşertăciunea ca 
subzistenţe şi trec cu vederea ceea ce este, socotind-o ca ceea ce nu este. Dar cei ce 
sunt hrăniţi cu crini, adică cei ce-şi îngraşă sufletul cu hrana curată şi bine 
mirositoare, vor vedea depărtându-se de la ei toată nălucirea de amăgiri şi umbre a 
celor urmărite în viaţa aceasta, şi vor privi spre temelia adevărată a lucrurilor, 
făcându-se fii ai luminii şi ai zilei. 

Acestea le vede mireasa şi roagă pe Cuvântul ca degrabă să aducă la înfăptuire 
nădejdea bunătăţilor. «întoarce-te, zice, frăţiorule, aseamănă-te cu căprioara sau 
cu puiul de cerb pe munţii «adânciţi». Priveşte, ca o căprioară, Cel ce vezi 
gândurile oamenilor, Cel ce citeşti cugetările inimilor. Strică sămânţa păcatului, 
nimicind ca un pui de cerb neamul şerpilor. Vezi munţii adânciţi ai vieţii omeneşti, 
ale căror înălțimi nu sunt vârfuri, ci prăpăstii. Aleargă, deci, cu iuţeală peste munţii 
adânciţi. Căci toată înălţarea împotriva adevărului este prăpastie şi nu munte, 
adâncitură şi nu ridicătură .* Deci de vei alerga, zice, peste acestea, toată valea se 
va umple şi tot muntele se va pleca (Îs., 40, 4). 


Acestea le spune sufletul, pe care îl paşte Cuvântul, nu în niscai mărăcini sau 
ierburi, ci în buna mireasmă a crinilor vieţuirii curate, de care fie ca să ne săturăm 


27 Înălțările împotriva lui Dumnezeu sunt adânciri în prăpastie, sunt scufundări sau înălțări 
mincinoase. Toate mândriile sunt de fapt coborâri. Toate pozele de ridicare semeaţă, de privire 
de sus la alții, sunt stări de inferioritate, stări dezagreabile tuturor, care depărtează pe alții, 
care lasă gol şi singur pe cel ce le practică. Înălțările mândriei sunt ca nişte imagini răsturnate 
în apă, în care picioarele de jos se văd sus şi capul de sus se vede jos. 


ŞI noi, păscuţi de Cuvântul, în Hristos lisus, Domnul nostru, Căruia se cuvine slava 
şi puterea, în vecii vecilor. Amin. 


Omilia a VI-a 


«Pe patul meu am căutat nopţile pe cel pe care I-a iubit sufletul meu. L-am 
căutat şi nu l-am aflat; l-am chemat şi nu m-a auzit. Scula-mă-voi şi voi 
înconjura cetatea, târgurile şi ulițele ei şi voi căuta pe cel pe care l-a iubit 
sufletul meu. L-am căutat şi nu l-am aflat. L-am chemat şi nu m-a auzit. Aflatu- 
m-au păzitorii care înconjură cetatea. Nu aţi văzut oare pe cel pe care l-a iubit 
sufletul meu ? Puțin după ce am trecut de ei, am aflat pe cel pe care l-a iubit 
sufletul meu. L-am ţinut pe el şi nu l-am lăsat până cu nu l-am băgat în casa 
maicii mele şi în cămara celei ce m-a zămislit, v-am jurat pe voi, fiice ale 
Ierusalimului, pe puterea şi pe tăriile țarinei, să nu deşteptaţi şi să nu sculaţi 
Iubirea, până va voi. Cine e acesta care urcă din pustie, ca trunchiurile care răs- 
pândesc smirnă şi tămâie din toate pulberile de aromate. lată patul lui Solomon, 
şasezeci de puternici In jurul lui, din cei puternici ai lui Israel; toţi ţinând sabie, 
învăţaţi în războaie, fiecare având sabia să ia coapsa sa, dispărând în nopți» 
(Cânt. Cânt., 3, 1-8). 


Iarăşi învăţăm în acest text din Cântarea Cântărilor dogme mari şi înalte. Căci 
povestirea miresei este o învăţătură. Prin cele ce le spune despre ea, rânduieşte 
cum trebuie să se poarte faţă de Dumnezeu cei îndrăgostiţi de frumuseţea mai 
presus de lume. lar ceea ce învăţăm prin cuvintele de față este aceasta: mai întâi, 
trebuie, cred, să înfăţişăm înţelesul aflător în cuvinte; apoi trebuie legate cuvintele 
acestea de Dumnezeu insuflate de tâlcuirile dinainte. Deci s-o spunem pe scurt. 
Dogma arătată prin cele spuse este aceasta: /irea celor ce sunt 208 s-a împărțit, 
după orânduirea de sus, în două. O parte este supusă simţurilor şi materială, iar 
alta cunoscută cu mintea (inteligibilă) şi nematerială. Supusă simţurilor o 
numim pe cea pe care o cuprindem prin Simţire, iar cunoscută cu mintea, pe cea 
care e mai presus de cunoaşterea prin simţuri. Din acestea, cea inteligibilă este 
infinită şi nehotărnicită, iar cealaltă e cuprinsă în nişte margini. Căci toată 
materia fiind cuprinsă în cantitate şi calitate, dă cunoaşterii ei un volum, o 
înfăţişare, o suprafaţă şi un chip, iar drept margine cele ce sunt privite în jurul 
ei, încât cel ce cercetează materia nu mai poate primi în imaginaţie nimic în 


2% «Cele ce sunt» sunt cele create. Căci cele necreate sunt mai presus de cele ce le putem numi 
«cele ce sunt». Ele sunt altfel decât acestea, Dumnezeu e mai presus de ceea ce ne este accesibil 
nouă, ca existenţă. 


afară de acestea. Dar firea inteligibilă şi nematerială fiind liberă de o astfel de 
circumscriere, scapă de hotar, nefiind mărginită de nimic. 


Firea inteligibilă fund împărțită, la rândul ei, una este necreată şi făcătoare a celor 
ce sunt; ea fiind pururea ceea ce este şi totdeauna fiind la fel, e mai presus de orice 
adaus şi micşorare, nefiind primitoare de bunătăţi. lar cealaltă fiind adusă la 
existenţă prin creaţiune, neîncetat priveşte la cauza primă şi se păstrează pururea în 
bine prin participare la Cel ce o cuprinde şi se creează totdeauna prin sporirea în 
bunătăţi, preschimbându-se spre mai bine. Astfel nici în aceasta nu se contemplă 
vreo margine şi creşterea ei în bine nu e circumscrisă de vreun hotar. ** Ci 
totdeauna binele prezent, oricât ar părea că e de mare şi de desăvârşit, e început al 
unuia mai presus de el şi mai mare. Astfel se adevereşte şi în aceasta cuvântul 
apostolesc că prin întinderea spre cele din faţă, intrăm în uitarea celor dinainte. 
Căci ceea ce e găsit necontenit ca un bine mai mare şi mai înalt, atrăgând spre sine 
dorirea celor ce se împărtăşesc, nu le îngăduie să privească la cele trecute, 
alungând prin gustarea din cele mai bune, amintirea celor mai de jos. Acesta 
socotim că este înţelesul ce ni se lămureşte în povestirea miresei. 


Dar e timpul să ne aducem mai întâi aminte de însuşi textul cuvintelor de 
Dumnezeu insuflate, apoi să legăm înţelesul aflător în cele spuse de tâlcuirile 
dinainte. 

«Pe patul meu am căutat pe cel pe care l-a iubit sufletul meu. L-am căutat şi nu 
l-am aflat pe el. L-am chemat şi nu m-a auzit. Scula-mă-voi şi voi înconjura 
cetatea, târgurile şi pieţele şi voi căuta pe cel pe care l-a iubit sufletul meu. L-am 
căutat pe el şi nu l-am aflat. Aflatu-m-au păzitorii, cei ce înconjură cetatea. Nu 
cumva aţi văzut pe cel pe care l-a iubit sufletul meu? Puțin după ce am trecut de 
ei, am aflat pe cel pe care l-a iubit sufletul meu. Ţinutu-l-am şi nu l-am lăsat pe 
el, până ce nu l-am băgat pe el în casa maicii mele şi In cămara celei ce m-a 
zămislit pe mine». 


Cum aflăm deci, din cele spuse, înțelesurile lămurite de noi, ca învățături, 
înainte ? In urcuşurile dinainte a fost vorba despre creşterea ce se săvârşeşte mereu. 


*% Nici cele create nu se pot numi mărginite. Căci deşi nu sunt de la început nemărginite şi nu 
pot ajunge niciodată nemărginite, adică deşi nu sunt în ele însele nemărginite, totuşi ele sporesc: 
continuu în existenţa lor prin unirea cu Cel nemărginit, prin bunătăţile ce le primesc la nesfârşit 
de la Cel nemărginit din veci şi necontenit. Cele create sunt nemărginite în sensul că nu ajung 
niciodată la un hotar peste care nu mai pot trece. Pe de altă parte, ele sunt prin fiinţa lor 
mărginite, dar depăşesc mereu marginea atinsă, prin darurile necreate ce le primesc. Numai 
cele ce se închid lui Dumnezeu suferă etern de finitudinea lor monotonă, contrară firii lor. 


Y Căci preschimbându-se necontenit şi neoprindu-se niciodată la ceea ce a 
dobândit, mireasa e asemănată acum cu călărimea, care a surpat pe tiranul 
egiptean, pe urmă e închipuită prin mărgelele podoabei din jurul 
grumazului, apoi, nemulțumită cu aceasta, înaintează mai sus. Căci prin 
nardul dulce cunoaşte buna mireasmă dumnezeiască. 

Y Dar nu rămâne nici în acestea, ci iarăşi îşi atârnă pe cel iubit ca pe o aromă 
bine mirositoare, între sânii raţionali, de unde îşi răspândeşte învăţăturile 
dumnezeieşti învăluindu-l în încăperea inimii. 

Y După aceea face pe îngrijitoarea viei, rodul ei numindu-l ciorchine care 
împrăştie prin floare o bună mireasmă, dulce şi plăcută. Şi aşa, crescând 
prin astfel de urcuşuri, i se zice pe urmă frumoasă, se face iubită şi 
frumusețea din ochii ei e asemănată cu porumbiţele. 

Y Apoi iarăşi înaintează spre mai bine, căci făcându-se şi ea mai 
strălucitoare, descoperă frumuseţea Cuvântului. ” Şi se minunează cum 
coboară umbrit pe patul vieţii de jos, ascuns ca într-o umbră în firea 
materială a trupului omenesc. 

V Pe lângă acestea descrie prin cuvânt casa virtuţii, al cărei acoperământ e 
făcut din materia cedrului şi a chiparosului, care nu putrezesc şi nu se 
strică. Prin acestea se închipuieşte în Scriptură statornicia şi neschimbarea 
alipirii la bine. 

Y Apoi se arată, prin asemănare şi deosebire, înrudirea ei ca ceea ce e mai 
bun, apărând ca un crin între spini. Şi iarăşi e văzută de ea deosebirea 
Mirelui faţă de alţii. Căci e numit măr într-o pădure roditoare, înfrumusețat 
de bună culoare a rodului copt, a cărui umbră pătrunde în casă. Ea se 
sprijină în miruri şi e aşezată între fructele mărului şi primind în inimă 
săgeata aleasă, printr-o dulce rănire, se face şi ea săgeată în mâinile 
arcaşului, stânga lui îndreptându-i capătul spre ţinta de sus, iar dreapta 
atrăgând la sine săgeata *”. 


* Cine devine mai luminat străluceşte mai mult sau răspândeşte mai multă lumină. Dar a 
devenit mai luminat pentru că s-a umplut mai mult de înţelegereea Cuvântului, plin de cuviinţele 
sau înțelesurile nesfârşite. 

* Cuvântul lui Dumnezeu Se aşează în trupul omenesc ca pe un pat. El umple de lumină şi de 
dulceaţă acest pat. Dar Se şi odihneşte în el. Şi doreşte să Se odihnească în el, când acest pat viu 
Îl învăluie cu căldura lui şi cu comoditatea ce I-o oferă. Noi Îl căutăm acum în acest pat care e 
unit cu al nostru, care e mai bine zis şi al nostru. Îi simțim vecinătatea, alipirea Lui de noi, Îi 
simțim răsuflarea, iubirea coborâtă la puterea noastră de sesizare. 

“2 Săgeata este Mirele sau dragostea Lui ce vine în inima miresei; dar prin aceasta e făcută şi ea 
dragoste sau săgeată susținută şi mânuită de dragostea Mirelui, ca de un arcaş. Capătul săgeţii 
sau al iubirii miresei este îndreptat de stânga arcaşului în sus spre EI însuşi, iar dreapta Lui 
atrage la sine săgeata sau iubirea Miresei. Săgeata produce o dulce rănire. Căci dragostea e în 


Y După acestea, ca una ce a ajuns la desăvârşire, mireasa istoriseşte şi 
celorlalte, prin cuvânt, iubirea ei faţă de cel dorit, trezind printr-un 
jurământ iubirea lor. Căci cine n-ar spune că sufletul înălţat atât de mult, n- 
a ajuns la vârful desăvăârşirii? 


Totuşi marginea celor atinse înainte se face începutul călăuzirii spre cele de 
deasupra. Căci toate acelea au fost socotite ca un sunet al glasului, care întoarce 
sufletul prin auz spre contemplarea celor de taină, prin care începe să vadă pe cel 
dorit, care se arată acum ochilor în alt chip. Căci el se aseamănă cu o căprioară şi 
se compară cu un pui de cerb. Şi apărând, nu stă nici la vederea noastră, nici pe 
locul lui, ci sare pe munţi, aruncându-se, de pe vârfuri, pe culmile dealurilor. 


Și iarăşi ajunge mireasa într-o stare mai înaltă, venind la ea un alt glas, prin care e 
îndemnată să părăsească umbra zidului şi să iasă în aerul liber şi să se odihnească 
pe acoperişul pietrei, care e legat de zidul dinainte şi să se desfete de frumuseţea 
primăverii, secerând florile anotimpului, cele proaspete şi frumoase şi bune de 
cules, şi toate celelalte câte le dăruieşte anotimpul spre plăcerea celor ce se desfată 
de glasurile păsărilor cântătoare. Prin acestea făcându-se mireasa iarăşi mai 
desăvârşită, e învrednicită să vadă în chip descoperit faţa celui ce grăieşte şi să 
primească cuvântul de la el însuşi, ne mai vorbând acela prin alţii *"* 


acelaşi timp un dor care vrea să se apropie tot mai mult de cel iubit şi totdeauna suferă că nu e 
destul de unită cu el. 

23 În cuvântul primit direct de la cineva şi nu prin altul, primim şi puterea şi simţirea legată de 
cuvântul lui. Primim ceva din simţirea de acum a cuvântătorului faţă de noi. Primim oarecum pe 
cuvântătorul însuşi cu toată bogăţia lui de simţiri fată de noi, nu numai nişte înţelesuri dezlegate 
de el sau însoțite de simţirea altcuiva, prim care le transmite. Deci când primind cuvântul direct 
de la Fiul lui Dumnezeu Cel întrupat, primim ceva din simţirea şi puterea Lui, îndreptate spre 
noi, primim pe Duhul Lui cel Sfânt. În cuvintele Lui e prezent Cuvântul dumnezeiesc ca ipostas 
întrupat plin de Iubire faţă de noi, care din această iubire S-a coborăt la noi şi a pătimit până la 
moarte pentru noi şi vrea să ne ridice prin înviere lângă EI pentru veci. EI ne leagă prin aceste 
cuvinte de Sine. Întruparea Lui, jertfa Lui, învierea Lui, viaţa Lui, se extind la noi şi în noi. Îl 
simțim pe El însuşi nu numai ca cuvânt rostit, ci ca Cuvânt cuvântător în noi, ca Persoană 
cuvântătoare în supremă intimitate, plină de un nesfârşit interes pentru noi; simţim în noi izvorul 
ipostatic nesfârşit al cuvintelor şi al puterii Duhului Lui legate de ele, putere iubitoare şi 
mângâietoare ce vrea să ne unească cu EI, să ne prefacă după chipul Său, să ne îndumnezeiască 
şi să ne înveşnicească în comuniunea fericită cu E, stări pe care le şi înfăptuieşte în noi dacă ne 
deschidem puterii Lui, aflată în aceste cuvinte. Nu mai auzim numai un glas nelegat de Persoana 
de unde porneşte, ci vedem spiritual faţa Celui ce ne vorbeşte, simţim prezenţa Lui şi-l vedem pe 
EI vorbindu-ne, Îl simțim vorbindu-ne. Vedem fața omenească asumată de EI, strălucind de 
iubirea caldă faţă de noi. 


Deci iarăşi se cuvine să fericim sufletul pentru acestea, ca pe unul ce a ajuns în 
urcuşul spre înălțime la treapta cea mai de sus între cele dorite. Căci ce fericire mai 
mare s-ar putea cugeta, decât a vedea pe Dumnezeu? Dar şi aceasta fiind un sfârşit 
al celor străbătute înainte, se face început al nădejdii celor aflate mai sus. 

Căci iarăşi aude glasul poruncind vânătorilor, să prindă, pentru mântuirea viilor 
celor cuvântătoare, fiarele care vatămă rodurile, adică pe acele mici vulpi. Şi 
săvârşindu-se acestea, cei doi trec unul în altul, Dumnezeu venind în suflet şi 
sufletul strămutându-se în Dumnezeu. Căci zice: «Frățiorul meu, mie» şi eu întru 
el, întru Cel ce paşte între crini şi strămută viaţa omenească de la nălucirile 
umbrelor la adevărul celor ce sunt. 


Vezi la ce înălțime a urcat cea care călătoreşte din putere în putere, după 
cuvântul Proorocului? Ea pare să fi ajuns la cel mai înalt dintre bunurile 
nădăjduite. Căci ce e mai înalt decât a ajunge în însuşi cel dorit şi a primi în sine 
pe cel dorit? Dar ajunsă în aceasta, iarăşi se plânge ca una ce e lipsită de bine şi 
ca una ce încă nu are bunul dorit e nemulțumită şi încurcată, şi această stare de 
încurcătură o face cunoscută prin istorisire şi descrie prim cuvinte cum a aflat 
pe Cel căutat. 


Toate acestea le aflăm prin pătrunderea cuvintelor din text, prin care învăţăm clar 
că măreţia firii dumnezeieşti nu e hotărnicită de nici o margine şi că nu e vreun 
hotar în cunoaşterea celor cercetate, la care ar trebui să se oprească din mersul 
înainte cel ce urmăreşte cele înalte; ci că cel ce aleargă, printr-o înţelegere mai 
înaltă, spre mintea (înţelesul) de sus, trebuie să se poarte astfel ca toată 
desăvârşirea cunoaşterii, la care poate ajunge firea omenească, să i se facă început 
al poftirii celor mai înalte ”"*. 

Și ia seama cu luare aminte la gândul dat spre cugetare, înțelegând mai întâi 
aceasta, că descrierea materială a acestui fapt ne înfăţişează o cămară de nuntă şi 
momentele nunţii dau cugetării elementele prin care înțelepciunea, ridicând 
înțelesurile conceptelor la ceva curat şi nematerial, scoate, din cele ce descriu ele, 
învăţăturile credinţei, folosindu-se de chipurile celor ce se săvârşesc spre lămurirea 
celor ce vrea să le arate. 


Fiindcă, deci, Scriptura priveşte sufletul ca pe o mireasă, iar cel iubit de el din 
toată inima, din tot Sufletul şi din toată puterea, se numeşte Mire, e firesc ca 


** E o învăţătură proprie Sfântului Grigorie de Nyssa aceea că orice ţintă la care ajunge sufletul 
în cunoaştere şi bunătate se face începutul unei porniri spre altă ţintă, pe care ţinta atinsă o face 
să se arate. Aceasta e doctrina epectazelor. Această înălţare de la o ţintă la alta ţine veşnic. Ea 
implică nesfârşirea oceanului dumnezeiesc, la a cărui margine nu ajungem niciodată, pentru că 
nu are margine. 


ajungând, cum crede, la vârful celor nădăjduite şi socotind că s-a unit cu cel 
dorit, să numească împărtăşirea mai desăvârşită de Cel bun «pat», iar timpul 
întunericului, «noapte» 5. Iar numele de noapte înseamnă contemplarea celor 
nevăzute, după asemănarea lui Moise, care a ajuns în tenebrele în care era 
Dumnezeu, Care a pus, cum zice Proorocul, întunericul, ascunzătoare a Lui, în 
jurul Lui (Ps. 17, 13). lar ajungând în întunericul acesta, află că e aşa de 
departe de a se fi urcat la desăvârşire, cum sunt cei ce n-au atins nici măcar 
începutul. Căci după ce m-am învrednicit, zice, de cele desăvârşite, odihnindu- 
mă în înţelegerea celor cunoscute ca pe un pat, am ajuns înlăuntrul celor 
nevăzute, părăsind simţurile. Dar, înconjurată de noaptea dumnezeiască, 
căutând pe Cel ascuns în negură, am Simţit iubirea faţă de Cel dorit, totuşi Cel 
iubit a scăpat cuprinderii cugetărilor mele. Căci L-am căutat pe patul meu, 
nopțile, ca să cunosc care e fiinţa Lui, de unde începe şi unde sfârşeşte şi în ce 
îşi are esenţa. Dar nu L-am aflat. L-am chemat pe nume, pe cât îmi era cu 
putință să găsesc un nume pentru Cel nenumit. Dar nu există vreunul care să 
atingă cu înţelesul lui pe Cel căutat. 2% Căci cum ar putea fi făcut să răspundă, 
printr-o chemare pe nume, Cel ce e mai presus de tot numele? De aceea mireasa 
zice: «L-am chemat pe EI şi nu m-a auzit». Atunci am cunoscut că măreţia slavei 
sfinţeniei Lui nu are margine. * 


*% Prin pat arată «comuniunea» Sufletului-mireasă cu Mirele-Hristos. Căci această comuniune 
are loc la început pe întuneric. Fiecare om care iubeşte pe Ilristos se face Lui pat care-L 
odihneşte, căci iubirea în general odihneşte pe cel iubit, oricăt ar fi de mic cel ce iubeşte faţă de 
acela. Copilul odihneşte pe tatăl său, când acela îl ia în braţe. Căci prin aceasta îl ia şi el chiar 
înlăuntrul său, ca într-un pat. Fiul lui Dumnezeu Și-a făcut prin întrupare un pat din firea 
omenească, în care S-a odihnit, căci ea I s-a supus în toate cu dragoste şi s-a bucurat de odih- 
nirea Lui în ea. Prin dragoste, omul devine aşa zicând comensurabil cu Dumnezeu. Căci 
dragostea lui e de la Dumnezeu şi-l face capabil să se lărgească pe măsura lui Dumnezeu. 
Mângâierea ce o dă omul lui Dumnezeu îi face bucurie lui Dumnezeu, oricât de mic e omul. Căci 
prin iubire omul arată că e ridicat la simţirea şi înțelegerea lui Dumnezeu. Numai iubirea ne 
face înţeleasă taina întrupării Celui nesfărşit în cel mărginit. Iubirea desființează mărginirea şi- 
L face pe Cel nemărginit să Se simtă bine în cel care, deşi prin fiinţă e mărginit, prin iubire 
poate cuprinde pe Cel nemărginit. 

** Trăind comuniunea cu Hristos pe întuneric, sufletul simte iubirea Lui, dar nu-L poate prinde 
în formele cugetării. L-a strigat pe nume, dar neavând un nume potrivit pentru EI, Acela n-a 
răspuns la nici un nume, adică omul nu a simţit că Acela Se lasă cuprins în vreun nume. Orice 
nume rămâne gol de EI, mai prejos de El; numai prin simţirea pusă In nume poți atinge pe 
Dumnezeu, depăşind prin ea marginile cuvântului. 

“7 Neputându-L cuprinde în nici un nume, pentru că orice nume are un înţeles mărginit, sufletul 
a cunoscut din prilejul numirii că măreția slavei sfinţeniei Lui nu are margini. Slava are o 
măreție nemărginită şi slava e una cu sfinţenia. Deci, nici sfinţenia Lui nu are margini. Mărirea 
Lui nu are dimensiuni cantitative, ci e măreţia slavei. lar slava e sfinţenie sau sfințenia e slavă. 
Deci şi măreția adevărată nu o are decăt sfinţenia. Unde nu e sfinţenie, nu e măreție reală, 


De aceea se scoală iarăşi şi înconjură cu mintea firea inteligibilă şi mai presus de 
lume, pe care o numeşte cetate, în care sunt Începătoriile, Domniile, Tronurile 
aşezate pe seama Stăpâniilor şi adunarea celor cereşti, pe care o numeşte târg şi 
mulțimea necuprinsă de număr, pe care o indică cu numele de piaţă, că doar va afla 
în ele pe Cel dorit. Deci a înconjurat cercetând tot soborul îngeresc şi fiindcă nu 
a văzut pe Cel căutat în bunurile aflate, a socotit întru sine: oare nu cumva poate 
fi cuprins de ei Cel iubit de mine? Şi zice către ei: «Nu L-aţi văzut oare pe Cel pe 
care L-a iubit sufletul meu?» 5. Şi cum aceia tăceau la această întrebare, prin 
tăcere arătând că şi pentru ei Cel căutat e necuprins, şi cum ea străbătuse cu 
străduinţa cugetării toată acea cetate mai presus de lume şi nu văzuse în cele 
inteligibile şi netrupeşti pe Cel pe care îl dorea, părăsind tot ce aflase, a cunoscut 
pe Cel căutat astfel: că e cunoscut numai în a nu fi înţeles ce este şi că toată 
însuşirea înţeleasă a Lui devine piedică în aflarea Lui, pentru cei ce-L caută. ** 
De aceea zice: «Puțin după ce am trecut de ei» lăsând toată creaţiunea şi trecând 
dincolo de tot ce se cugetă în creaţiune şi părăsind toată calea înţelegerii, «am 
aflat», prin credinţă «pe Cel dori». Și nu voi mai lăsa din legătura credinţei pe 
Cel aflat, până nu va fi înlăuntrul cămării mele. lar cămara este, desigur, inima, 
care se va face primitoare a sălăşluirii dumnezeieşti, atunci când va reveni la 
Starea aceea, în care a fost la început, când a fost plăsmuită de cea care a 
zămislit-o. Şi desigur de va înţelege cineva prin maică, prima cauză a alcătuirii 
ei, nu va greşi. * 


măreţia adâncimii spirituale, e numai una înșelătoare şi trecătoare. lar măreţia sfinţeniei e fără 
margini şi netrecătoare. 

“5 A străbătut toate cetele îngereşti şi nu L-a văzut pe Dumnezeu între ele. Și atunci, sufletul s-a 
întrebat: deşi nu-L văd pe Dumnezeu între ele, poate că ele Îl văd totuşi, fără ca eu să-mi dau 
seama de aceasta. De aceea le întreabă: «Nu L-aţi văzut oare pe Dumnezeu, pe Care sufletul 
meu Îl simte odată ce Îl iubesc?». 

* Cetele îngereşti nu răspund la întrebare sau răspund tăcând sau cântând, pentru că un 
răspuns prin Simple înţelesuri L-ar mărgini şi el pe Dumnezeu. Atunci sufletul înţelege că 
Dumnezeu nu poate fi cunoscut de el, decât cunoscând că nu poate fi cunoscut că orice pretenţie 
de a înțelege vreo însuşire a Lui, fără simţire, se face piedică în calea înţelegerii Lui, pentru că, 
limitându-L, a rămas în afara Lui. 

2 «Cămara maicii mele» e inima aşa cum a fost plăsmuită la început de Maică sau de cauza ei, 
adică de Dumnezeu. Deci sufletul poate prinde şi introduce pe Dumnezeu în inima sa, în simţirea 
sa, revenită la starea curată de la început, numai când va înţelege că El e mai presus de orice 
înțelegere. Aşadar, această neînțelegere nu e ceva cu totul negativ, ci e însoțită de o experienţă a 
lui Dumnezeu prin primirea Lui în inimă sau în simţirea curată. Dumnezeu e mai presus de 
înțelegerea conceptuală, dar nu în afară de orice trăire a Lui. EI e «înţeles» de inimă, care îl 
experiază, dar nu-L defineşte. Pentru că inima însăşi se lărgeşte mereu pe măsura nesfârşirii 
dumnezeieşti şi se încălzeşte la atingerea ei de căldura dragostei dumnezeieşti. 


Dar e timpul să înfățişăm iarăşi, în litera lor, cuvintele dumnezeieşti, ca să potrivim 
cuvintele cu tâlcuirile date. 


«Pe patul meu l-am căutat nopţile pe cel pe care l-a iubit sufletul meu. L-am 
căutat şi nu l-am aflat pe el. L-am chemat şi nu m-a auzit. Scula-mă-voi şi voi 
înconjura cetatea, târgurile şi pieţele, şi voi căuta pe cel pe care l-a iubit sufletul 
meu. L-am căutat şi nu l-am aflat pe el. Aflatu-m-au păzitorii, cei ce înconjoară 
cetatea. N-aţi văzut oare pe cel pe care l-a iubit sufletul meu? Puţin după ce am 
trecut de ei, am aflat pe cel pe care l-a iubit sufletul meu. Ținutu-l-am şi nu l-am 
lăsat, până ce nu l-am băgat în casa maicii mele şi în cămara celei ce m-a 
Zămislit». 


După acestea, mirată de iubirea Lui de oameni, se adresează iarăşi fiicelor 
Ierusalimului, pe care în comparaţie cu frumuseţea miresei, asemănată cu crinul, le 
numise, mai înainte, mărăcini şi prin jurarea lor pe puterile din lume, le stârneşte 
spre aceeaşi măsură a dragostei, ca voia Mirelui să fie lucrătoare şi asupra lor. 


Dar s-a spus mai înainte care e lumea în care se află tăriile şi puterile şi care e voia 
Celui iubit din toată inima şi din tot sufletul, aşa încât nu mai e trebuinţă să lungim 
vorba iarăşi despre acestea, întrucât înţelesul contemplat de noi mai înainte în 
cuvinte descoperă îndestulător ceea ce e cugetat în locul acesta. Ci să trecem la 
cele următoare ale cuvântului, să vedem dacă ne e cu putinţă şi nouă să urcăm 
împreună cu porumbiţa care zboară spre înălţime şi să auzim glasul prietenilor 
Mirelui. Aceştia se minunează de urcarea ei din pustie, iar urcarea aceasta le 
sporeşte uimirea, când văd că pustiul o dă la iveală, astfel că imită frumuseţea 
arborilor care sunt cultivați în pustie pentru aburii de aromate. lar aromatele sunt 
smirna şi tămâia. Şi împreună cu aburul din ei se stârnea şi urca şi o pulbere de 
aromate mărunțţite, aşa încât în locul prafului amestecat cu aerul, se vedea 
împrăștierea măruntă de aromate, prin care pulberea urca dreaptă în văzduh. 


Iar cuvintele sunt acestea: «Cine e aceasta care urcă din pustie ca un stâlp de 
fum, răspândind smirnă şi tămâie din toate pulberile de aromate ?». Dacă ar lua 
cineva seama la sensul celor spuse, ar afla adevărul învăţăturii înţelese mai înainte 
de noi. Căci aşa cum în spectacolul din teatre - chiar dacă cei ce închipuiesc 
povestirea înfăţişată de ei sunt aceiaşi, totuşi acum par să fie unii, acum alţii, căci 
prin deosebirea măştilor îşi schimbă chipul şi cel ce pare acum sclav şi om de rând, 
după puţin se arată războinic şi ostaş, şi iarăşi părăsind chipul supusului, ia 
înfăţişarea de căpetenie de oaste sau îmbracă chipul împăratului - aşa şi în 
înaintările în virtute, cei ce trec dintr-o slavă în alta, prin poftirea celor mai înalte 
nu rămân cu aceeaşi pecete, ci, potrivit cu desăvârşirea în bunătăţi, necontenit 


dobândită de fiecare, viaţa le străluceşte de o pecete, făcându-se altul şi altul, prin 
sporirea în bunătăţi. 


De aceea mi se pare că se minunează de ceea ce văd prietenii Mirelui, care au 
cunoscut-o înainte pe ea doar ca frumoasă între femei, iar după aceea i-au 
asemănat frumuseţea cu aurul bătut în ţinte de argint. Căci acum nu mai văd nici 
unul din semnele dinainte la ea, ci cunoscând-o cu ajutorul celor mai înalte, se miră 
nu numai pentru urcuşul ei, ci şi de unde a urcat. Căci aceasta este ceea ce sporeşte 
uimirea, că pe de o parte cea care urcă e văzută ca una singură, pe de alta e 
asemănată cu o pădure de arbori. Căci pare a se vedea ca nişte trunchi ce se ridică 
şi sporesc spre înălţime. lar ceea ce hrăneşte trunchii aceştia nu e un pământ gras şi 
umed, ci uscat şi însetat şi pustiu. 

Deci în ce îşi au rădăcinile trunchii aceştia şi de unde cresc? Rădăcina lor este 
praful de aromate, iar umezeala le este aburul aromatelor, care înrourează prin 
buna mireasmă pădurea aceasta, pe măsura laudei ce Scriptura o dă celei ce i se 
recunosc acestea. 


Iar faptul de a se întreba unii pe alţii despre cea care se iveşte, ca despre una ce se 
arată în altă formă şi nu în chipul dinainte, e dovada laudei celei mai desăvârşite, 
care-i recunoaşte marea ei preschimbare şi mutare spre ceea ce e mai bun. Căci e 
glasul unora care sunt uimiți şi se minunează de chipul înflorit peste măsura 
obişnuită, spunând: cum a lepădat aceasta care urcă din pustiu şi o vedeam înainte 
neagră, cum a lepădat înfăţişarea ei întunecată? Cum îi stră-luceşte acum faţa, ca 
zăpada? Pe cât se pare cauza acestei schimbări e pustiul, care a făcut-o să ţâşnească 
în sus ca o mlădiţă şi a preschimbat-o spre frumuseţea aceasta. Căci nu dintr-o 
întâmplare, nici dintr-o orânduire neînţeleasă s-a făcut această suire spre înălțime, 
ci a dobândit frumuseţea din osteneli proprii, pentru înfrânare şi sârguință. Aşa s-a 
făcut şi odinioară sufletul proorocului însetat de izvorul dumnezeiesc, datorită 
faptului că trupul lui ajuns pustiu, uscat şi fără apă, a primit în sine setea 
dumnezeiască. Deci faptul că ea suie din pustiu e o mărturie că ea urcă prin luare 
aminte şi înfrânare la atâta şi la astfel de înălţime, încât se minunează şi prietenii 
Mirelui, care tălmăcesc, prin multe pilde, frumuseţea ei, întrucât nu putea fi 
cuprinsă toată în una singură. 

întâi îi aseamănă frumuseţea cu trunchiurile şi nu cu unul din ei, căci minunile din 
ea sunt asemănate cu o mulțime de arbori, ca şi când s-ar arăta prin chipul pădurii 
multele şi deosebitele feluri de virtuţi. Apoi se întrebuințează ca icoană a 
frumuseţii ei fumul mirodeniilor. Şi nici acesta simplu, ci amestecat din smirnă şi 
tămâie, ca din aburii amândurora să răsară o singură mireasmă, prin care să se 
închipuiască frumuseţea miresei. Altă laudă a ei vine din amestecul aromatelor 
acestora. Smirna e potrivită pentru înmormântarea trupurilor. lar tămâia, pentru o 


anumită rațiune, s-a folosit în cinstea lui Dumnezeu. Deci cel ce vrea să se închine 
slujirii lui Dumnezeu va fi tămâie dăruită lui Dumnezeu, dacă s-a făcut mai înainte 
smirnă, adică dacă şi-a omorât mădularele lui de pe pământ, îngropându-se 
împreună cu Cel ce a primit moartea noastră şi primind smirna aceea care a fost 
întrebuințată la înmormântarea Domnului. Acestea fiind săvârşite, toate felurile de 
aromate, adică de virtuţi, făcute mărunte în cupa vieţii, ca într-o căţuie, produc 
acea pulbere dulce, pe care luând-o cineva în piept, se face bine mirositor, 
umplându-se de suflarea înmiresmată. ”! 


După ce-i mărturisesc frumuseţea, prietenii Mirelui şi pregătitorii cămării 
neîntinate de nuntă şi călăuzitorii miresei curate, îi arată frumuseţea patului 
împărătesc, ca şi mai mult să sporească dorința miresei după convieţuirea 
dumnezeiască şi neprihănită cu El. lar descrierea patului împăratului este aceasta. 
Prin cele ce le spun îl pun în lumină printr-un cuvânt arătător, căci zic: «Iată patul 
lui Solomon, şasezeci din cei puternici în jurul lui, din vitejii lui Israel, toţi 
ținând sabie, deprinşi în război; fiecare bărbat cu sabia lui la coapsa lui, pentru 
spaima din nopţi». 


Este vădit fiecăruia, prin cele ce se istorisesc literal despre Solomon, că nu din 
istorie e luat cuvântul acesta despre pat. Căci Scriptura a descris în amănunte 
palatul şi masa şi celălalt fel de vieţuire din palat. Dar n-a spus nimic nou şi 
deosebit despre pat. De aceea e de trebuinţă să nu rămână explicarea la literă, ci să 
pătrundă cuvântul la o înţelegere mai stăruitoare a cuvântului, cugetarea ridicându- 
se de la conţinutul material, la o înţelegere duhovnicească. Căci ce înfrumusețare 
ar da unui pat de nuntă şasezeci de ostaşi care cunosc ştiinţa înspăimântătoare a 
războiului? Şi ce podoabă este o sabie încinsă pe trup ? Şi ce este spaima nopții 
din jurul lor? Căci Scriptura vorbeşte de o spaimă înfricoşătoare pricinuită de nişte 
întâmplări de noapte, pe care spune că o au ostaşii. Deci în tot felul trebuie de 
căutat în cuvintele acestea un înţeles care se leagă de tâlcuirile dinainte. 


Care este deci înţelesul? E firesc ca frumuseţea dumnezeiască să-şi aibă o trăsătură 
care o face iubită, în înfăţişarea ei înfricoşătoare, arătată prin cele potrivnice 
frumuseţii trupeşti. Căci ceea ce în aceasta şi trage dorinţa este plăcut vederii şi 
dulce şi străin de orice simţire înfricoşătoare şi mânioasă. Dar frumuseţea aceea 
nepătată este bărbăția înfricoşătoare şi neînfricată. Căci pofta pătimaşă şi întinată a 


** Virtuţile răspândesc o bună mireasmă din cel ce le-a dobândit (11 Cor., 2 15). Câtă vreme 
cineva are numai 0 virtute sau numai câteva din ele, ele pot fi deosebite între ele. Dar, pe 
măsură ce s-au înmulțit şi au crescut, se unesc într-o singură bună mireasmă, într-un întreg al 
desăvârşirii personale, al unui farmec negrăit şi atrăgător al persoanei devenită ca o cățuie 
plină de tămâie arzândă. 


trupurilor, sălăşluită în mădularele trupului, întinde, ca o bandă de tâlhari, curse 
minţii şi o duce prizonieră, răpind-o spre ceea ce voieşte ea. Iar ceea ce se întâmplă 
e ceva contrar lui Dumnezeu, precum zice Apostolul, că «cugetul trupului e 
duşman lui Dumnezeu» (Rom., 7, 7). Din această pricină e firesc ca dragostea de 
Dumnezeu să se nască din cele contrare poftei trupeşti, încât dacă aceasta e însoțită 
de moleşală şi de revărsare moleşitoare, care slăbănogeşte, apoi semnul dragostei 
de Dumnezeu e bărbăţia înfricoşătoare şi neînfricată. Căci numai când mânia 
bărbătească înspăimântă şi pune pe fugă gândul plăcerii, apare frumuseţea curată a 
sufletului, neîntinată de nici o patimă a poftei trupeşti. Deci în chip neapărat 
patul de nuntă al împăratului e înconjurat de ostaşi înarmaţi, a căror pricepere 
în a se război şi în ţinerea sabiei pregătită în jurul coapsei, pricinuieşte spaimă şi 
înfricoşare gândurilor întunecate, care, în noapte şi în întuneric, pândesc să 
săgeteze pe cei drepți la inimă. 2% 


Că armătura celor ce înconjoară patul nimiceşte plăcerile murdare, se face vădit 
prin descrierea Scripturii, care zice: «Toţi învăţaţi în război, fiecare bărbat având 
sabia lui la coapsa lui». Căci cu adevărat e propriu celor ce ştiu cum să lupte cu 
trupul şi cu sângele, să aibă sabia legată la coapsă. ŞI, desigur, cel familiar cu 
înțelesurile şi ghiciturile Scripturii află din pomenirea coapsei înţelesul ei şi că 
sabia este cuvântul. ** 


Deci cel ce a încins arma înfricoşătoare, adică sabia neprihănirii, acela este îndrăgit 
de patul nestricăcios; el e unul din cei puternici ai lui Israel şi vrednic să fie în lista 
celor şasezeci. lar că numărul acesta are un înţeles tainic nu ne îndoim. Dar numai 
acelora le este dezvăluit, cărora le descoperă harul Duhului tainele cele ascunse. Iar 
noi spunem că e bine ca, umplându-ne de înțelesurile nemijlocite ale cuvântului 
Scripturii, mâncând, cum a rânduit Moise, cărnurile de la arătare, să lăsăm 
neiscodit ceea ce se ascunde în adâncul oaselor. Şi dacă cineva doreşte măduva 
ascunsă a cuvântului, să caute la Cel ce descoperă cele ascunse celor vrednici. 


* Pofta trupească sau iubirea de frumuseţea trupească, dezlănţuită produce o moleşeală în 
toate mădularele, precum şi o moleşeală a voinţei, datorită căreia aceasta nu mai poate rezista 
ispitei. Dar iubirea de frumusețea spirituală a lui Dumnezeu ţine mintea trează şi voința, 
stăpână pe mişcările omului şi în stare să alunge orice ispită ce se iveşte din întuneric, cugetând 
neslăbit la toate urmările ce rezultă din primirea ispitei şi trecerea la păcat. 

“3 Coapsele sunt locul unde se stârnesc ispitele trupeşti. Sabia cu care încinge cineva acel loc 
este cuvântul lui Dumnezeu, cu care se opreşte creşterea ispitelor. Cuvântul lui Dumnezeu sau 
despre Dumnezeu, taie ispitele, căci el aduce cu sine pomenirea lui Dumnezeu şi puterea Lui 
(Evr., 4, 10). 


Dar ca să nu părem că trecem uşor peste cuvânt fără să-l pătrundem şi că 
nesocotim porunca dumnezeiască ce ne porunceşte să cercetăm Scripturile, să 
tâlcuim şi astfel cuvântul despre cei şasezeci. La porunca dumnezeiască, Moise ia 
şasezeci de toiege, după numărul seminţiilor lui Israel, dar dintre toate, unul a fost 
cinstit în chip deosebit, odrăslind singur dintre celelalte. Şi iarăşi, lisus Navi ia 
douăsprezece pietre din Iordan, egal cu numărul fiilor lui Israel, dintre care nici 
una nu e lepădată, toate fiind luate cu aceeaşi cinste, spre mărturia tainei petrecute 
la Iordan. 


lar între cele istorisite este multă legătură. Căci cuvântul arată o înaintare a 
poporului spre ceea ce este mai desăvârşit, dat fiindcă la început, când se dă legea, 
s-a aflat un singur toiag viu şi odrăslit, iar celelalte au fost lepădate ca uscate şi 
neroditoare. Dar trecând mai multă vreme şi ajungând la o mai adâncă pătrundere a 
poruncilor legii, în aşa fel că au înţeles şi au primit şi a doua tăiere împrejur, cea 
dată lor prin lisus, când cuțitul de jertfă a tăiat de la ei toată nocurăţia - iar 
ascultătorul înţelept înţelege, desigur, ce însemnează piatra şi cuțitul - precum e şi 
firesc, întărindu-se viaţa legiuită şi virtuoasă în ei, nu s-a mai aflat vrednică de 
lepădat nici una din pietrele luate în numele semințiilor lui Israel. Iar fiindcă 
trebuie să urmărim mereu creşterile bunătăţilor, când a trecut timpul, s-a făcut şi 
puterea lui Israel mai mare ”*. 

Căci aşa zice Scriptura, în cuvintele citate de noi, că acum nu se mai ia din Israel o 
singură piatră sau toiag pentru seminţie, ci cinci bărbaţi războinici, în loc de toiege 
sau pietre din fiecare seminţie, bărbaţi învăţaţi în război, din cei puternici ai lui 
Israel, purtând sabie şi înconjurând patul dumnezeiesc. Şi motivul pentru care nici 
unul dintre aceştia nu e de lepădat, e acela că pârga oricărei seminţii e alcătuită din 
cei cinci, care număr, înmulțindu-se de douăsprezece ori, dă plinătatea celor 
şasezeci. Deci trebuie să se facă paznici ai patului împăratului câte cinci războinici 
neînfricați din fiecare seminţie. Căci dacă lipseşte vreunul din numărul cinci, nu e 
primit nici restul. 


Oare putem îndrăzni aici Să tâlcuim cuvântul? In ce înţeles înarmează cinci din 
fiecare seminţie, ca să se facă păzitori ai patului împărătesc? In ce înţeles fiecare 


** Când s-a dat la început legea, din cele şasezeci de toiege, câte cinci pentru fiecare seminţie, 
numai unul a odrăslit. Căci poporul nu crescuse în virtute prin păzirea legii. Erau foarte rari cei 
drepți. Dar când a trecut Iordanul, nici una din cele douăsprezece pietre, care închipuiau cele 
douăsprezece seminţii ale lui Israel, nu a fost vrednică de lepădat, pentru că tot poporul se 
întărise în virtuţi prin păzirea legii. Acum, când sufletul-mireasă se uneşte cu Mirele Hristos 
(Solomon cel adevărat), unirea a dobândit un caracter spiritual. În ea nu mai e nici moleşeala 
pricinuită de ispitele trupeşti, ci fiecare seminție sau fiecare credincios, îşi are încinse toate cele 
cinci simţuri cu o sabie care taie orice ispită trupească. 


din cei cinci se face înfricoşător celor potrivnici prin înarmare, punându-şi sabia 
la coapsă? Oare nu e limpede că aceşti cinci ostaşi înarmaţi Sunt piatra cea una? 
Căci se ia câte unul pentru fiecare simţ, care îşi poartă sabia potrivită lui spre 
înspăimântarea vrăjmaşilor. 


V Astfel, sabia ochiului constă în privirea spre Domnul şi în vederea celor 
drepte şi în neintinarea cu nici una din vederile murdare. 

Y Arma urechii constă de asemenea în auzirea învățăturilor dumnezeieşti şi în 
faptul de a nu primi niciodată în ea cuvânt deşert. 

Y La fel trebuie înarmat gustul, pipăitul şi mirosul, cu sabia înfrânării, 
îmbrăcând fiecare simţ o armură, prin care se aduce spaimă şi înfricoşare 
gândurilor întunecoase, care au ca timp de uneltire împotriva sufletelor 
noaptea şi întunericul. Căci noaptea a zis Proorocul că îşi caută fiarele 
câmpului hrana vicleniei lor din turmele lui Dumnezeu. «Pus-ai, zice, 
întuneric şi s-a făcut noapte. În ea vor trece toate fiarele pădurii, puii lor 
răcnind, ca să răpească» (Ps., 103, 20-21). 


Deci tot cel ce se mântuieşte se face Israel. Căci nu toţi care sunt din Israel, sunt şi 
israeliți (Rom., 9, 6), ci câţi văd pe Dumnezeu se numesc, de la lucrarea lor, în 
înţeles propriu, Israel. Iar propriu celui ce vede pe Dumnezeu e să nu privească 
prin nici unul din simţuri păcatul (pentru că nimeni nu poate privi la doi stăpâni, ci 
trebuie pe unul să-l urască, dacă vrea să iubească pe celălalt). De aceea, tot cel ce 
se mântuieşte se face pat al împăratului. Deci dacă toți cei curaţi cu inima vor 
vedea pe Dumnezeu, iar pe de altă parte, cei ce văd pe Dumnezeu se fac şi se 
numesc Israel, iar acest nume se împarte, după o rațiune tainică, în douăsprezece 
seminţii, bine se socoteşte plinătatea celor ce se mântuiesc, în numărul celor 
şasezeci, luându-se unu de la fiecare seminţie, acest unu împărțindu-se în câte cinci 
ostaşi înarmaţi, după numărul simţurilor. Aşadar, toţi cei ce au îmbrăcat armătura 
lui Dumnezeu înconjoară patul cel unul al împăratului, întrucât s-au făcut toţi 
Israel. 


ŞI prin cele douăsprezece seminţii înţelegându-se cei buni de pretutindeni, toată 
plinirea celor buni cuprinzându-se în numărul şasezeci, toţi se vor face o singură 
tabără şi o singură armată, un pat, adică o Biserică, un popor şi o Mireasă, uniţi sub 
un singur comandant şi chemător şi Mire, în comuniunea unui singur trup. 

lar că patul înseamnă odihna celor ce se mântuiesc învăţăm şi din cuvântul lui 
Dumnezeu, care zice către cel ce bate cu neruşinare noaptea la uşă: «Uşa e încuiată 
şi copiii mei sunt în pat» (Le, 11, 7). Şi bine numeşte cuvântul pe cei ce au 


“% Israel înseamnă bărbatul care luptă cu Dumnezeu în rugăciune, cerând bunurile lui (Is-ra-el). 


dobândit, prin armele dreptății, nepătimirea, copii, arătându-ne, prin aceasta, că 
binele ce ne vine prin sârguinţă nu e altceva decât ceea ce s-a pus în fire la început. 
Căci când cel ce a încins sabia a lepădat patima prin luarea aminte a vieţii 
virtuoase, s-a făcut copil cu vârsta, ne mai având simţirea patimii. Aşadar, e acelaşi 
lucru a spune că sunt ostaşi înarmaţi în jurul patului şi că se odihnesc copiii pe pat. 
Căci una e nepătimirea, atât a celor ce n-au primit patima, cât şi a celor ce au 
lepădat-o. 2% Cei dintâi nu au cunoscut-o încă; iar ceilalți s-au reîntors la prima 
stare şi s-au făcut copii prin nepătimire. Deci, fericit e cel ce se află în acestea, fie 
că s-a făcut copil, fie ostaş înarmat, fie israelit adevărat, ca israelit, văzând pe 
Dumnezeu întru inimă curată, ca ostaş înarmat, păzind patul împăratului, adică 
inima sa, întru nepătimire şi curăţie, iar ca copil, odihnindu-se pe patul fericit, întru 
Hristos lisus, Domnul nostru, Căruia se cuvine slava în vecii vecilor. Amin. 


Omilia a VII-a 


«Pat şi-a făcut sieşi împăratul Solomon din lemnele Libanului. Stâlpii lui i-a 
făcut de argint şi căpătâiul lui, de aur. Partea de deasupra, din porfiră. 
Înlăuntrul lui, aşternut din dragostea fetelor Ierusalimului. Fiice ale Sionului, 
ieşiţi şi vedeţi pe împăratul Solomon, cu cununa cu care l-a încununat pe el 
maica lui, în ziua nunţii lui şi în ziua bucuriei inimii lui. lată, bună eşti 
apropiata mea, iată bună eşti. Ochii tăi, porumbiţă, afară de tăcerea ta. Părul 
tău, ca turmele de capre, care se arată din Galaad. Dinţii tăi, ca turmele celor 
tunse, care se suie din scăldătoare, care toate au gemeni şi stearpă nu este între 
ele. Ca o cordeluţă roşie, buzele tale şi grăirea ta frumoasă. Ca o coajă de rodie, 
obrazul tău, sub vălul tău. Grumazul tău, ca un turn al lui David, zidit în talpiot. 
Mii de scuturi atârnă pe el, toate, lănci (arme) de puternici. Cei doi sâni al tăi, ca 
doi pui gemeni de căprioară ce pasc între crini, până va Sufla ziua şi vor fi 
alungate umbrele. Pleca-vor la muntele smirnei şi la piscul tămâiei. Întreagă eşti 
frumoasă, iubita mea şi pată nu este întru tine» (Cânt. Cânt. 3,9 - 4,7). 


În multe se ia împăratul Solomon ca chip al adevăratului împărat , în multe, zic, 
din cele ce le istoriseşte Sfânta Scriptură despre el, când vorbeşte de ceva mai înalt. 


** E vrednic de remarcat acest înţeles spiritual al cuvântului «copil»: el înseamnă starea de la 
început a firii noastre. lar această stare e una cu starea lipsită de patimi. Patimile aduc 
îmbătrânirea, învârtoşarea, sclerozarea spirituală a firii. Nepătimirea e starea ei de deplină 
libertate sau flexibilitate. Aşa a fost firea la început şi aceasta înseamnă curăţia ei, şi 
capacitatea de a se mira de toate, de a vedea taina în toate. Dar, cel ce s-a întors la curăţia 
copilului şi o păzeşte pe ea e nu numai copil ce se odihneşte în patul lui Dumnezeu, ci şi ostaş 
înarmat care păzeşte acest pat sau Stă în jurul lui Dumnezeu, nelăsându-se despărțit de EI prin 
patimi, prin adormire. 


Căci se spune că era făcător de pace şi avea înţelepciune nemăsurată; şi zideşte 
templul şi împărăteşte peste Israel şi judecă întru dreptate; că este din sămânţa lui 
David şi că împărăteasa Etiopiei îl vizitează. lar toate acestea şi cele asemenea se 
spun despre el ca chip, zugrăvind de mai înainte înţelesul Evangheliei. 


Căci cine este atât de făcător de pace, ca Cel ce a omorât duşmănia şi a pironit pe 
Cruce pe vrăjmaşii Lui, iar pe noi, mai bine zis lumea, ne-a împăcat prin Sine şi a 
surpat peretele din mijloc, ca pe cei doi să-i zidească în Sine ca pe un singur om 
nou, făcând pace? Cine e făcător de pace ca Cel ce vesteşte celor de departe şi 
celor de aproape pacea, prin cei ce binevestesc cele bune? (Ef. 2, 14 urm.). 

Şi cine este un atât de mare ziditor de templu, ca Cel ce a pus temeliile lui în 
munţii cei sfinţi, adică în prooroci şi apostoli, şi apoi zideşte, cum zice Pavel, pe 
temelia apostolilor şi a proorocilor, pietrele vii şi însuflețite care se orânduiesc de 
către El spre bună întocmire a zidurilor, după cuvântul Proorocului (Ps. 36, 2 
urm.), în aşa fel ca, închegându-se în unitatea credinţei şi în legătura păcii, să facă 
să crească prin ele templul cel sfânt, ca să se facă locuinţa lui Dumnezeu în Duh ? 


Dar şi prin înţelepciunea sa, Solomon vestește înţelepciunea cea adevărată. Aceasta 
nu o va tăgădui nimeni, dacă ţine seama de istorie şi de adevăr. Căci istoria 
mărturiseşte despre acela că a întrecut hotarele înţelepciunii omeneşti, cuprinzând 
în lărgimea inimii lui cunoştinţa tuturor, în aşa fel că a întrecut pe cei dinaintea sa 
şi a rămas neajuns de cei de după el. lar Domnul, după firea Lui, prin însăşi ceea ce 
este, e fiinţa înţelepciunii şi a puterii. Pentru aceea a zis David: «Toate întru 
înţelepciune le-ai făcut» (Ps. 103, 24), iar Apostolul, tălmăcind pe Prooroc, zice 
că întru El au fost create toate, întrucât Proorocul îl arată prin «înţelepciune» pe EI. 


Apoi, că Domnul este împăratul lui Israel s-a recunoscut şi de duşmani, care au 
însemnat pe cruce mărturisirea împărăției Lui: «Acesta este împăratul iudeilor» 
(Mt., 27, 37). ŞI noi primim mărturia, deşi ea pare că micşorează mărirea puterii 
Lui, mărginind stăpânirea Lui la împărăția lui Israel. Dar nu e aşa, ci scrierea 
aceasta de pe cruce vesteşte prin parte stăpânirea peste toate, prin faptul că nu 
adaugă că Acesta e «numai» împăratul iudeilor. Căci cuvântul, mărturisind fără 
restrângere stăpânirea peste iudei, a cuprins în mărturisirea aceasta, prin tăcere şi 
stăpânirea peste toate. Pentru că împăratul lumii întregi are, fără îndoială şi 
stăpânirea peste parte. 


lar grija lui Solomon de a face judecată dreaptă arată pe adevăratul Judecător al 
lumii întregi, Care zice: «Tatăl Meu nu judecă pe nimeni, ci toată judecata a dat- 
o Fiului» (În, 5, 22) şi: «Nu pot să fac de la Mine nimic, ci precum aud judec şi 
judecata Mea dreaptă este» (În, 5, 30). Căci în aceasta se arată cel mai deplin o 


judecată dreaptă, că nu rosteşte asupra celor ce au să fie judecaţi sentința după vreo 
patimă, ci întâi ascultă pe cei supuşi judecății, apoi rosteşte sentinţa privitoare la ei. 
Iar acest lucru puterea lui Dumnezeu mărturiseşte că nu-l poate face cineva dintre 
oameni. Dar adevărul nu poate abate judecata de la ceea ce e drept. 


Despre faptul că Domnul este după trup din sămânţa lui David şi că aceasta s-a 
preînchipuit în cel ce s-a născut din David, nu mai vorbim, fiind un lucru 
recunoscut. 


În sfârşit, taina împărătesei din Etiopia care, părăsind împărăţia etiopienilor şi 
străbătând atâta depărtare, se grăbeşte spre Solomon, pentru faima înţelepciunii lui, 
şi-l cinsteşte cu pietre scumpe şi cu aur şi cu aromate plăcute, e vădită celui ce ia 
seamă la tot ce ţine de minunile evanghelice. Căci cine nu ştie că Biserica cea din 
neamuri era neagră, din pricina idololatriei, neagră înainte de a deveni Biserică, 
fiind despărțită prin marea depărtare a neştiinţei de cunoştinţa Dumnezeului celui 
adevărat ? Dar când s-a arătat harul lui Dumnezeu şi a răsărit înţelepciunea şi 
Lumina cea adevărată şi aceasta şi-a trimis raza în cei ce şedeau în întuneric şi în 
umbra morţii, atunci, Israel închizându-şi ochii în faţa luminii şi depărtându-se de 
la împărtăşirea bunătăţilor, au venit etiopienii, cei ce au alergat dintre neamuri la 
credinţă şi cei ce erau odinioară departe s-au apropiat, spălându-şi negreaţa prin 
apa tainică. Astfel, etiopiana şi-a întins mâna ei spre Dumnezeu şi a oferit 
împăratului daruri miresmele evlaviei şi aurul cunoştinţei de Dumnezeu şi pietrele 
scumpe ale împlinirii poruncilor şi virtuților. 


Dar ceea ce urmăresc începând astfel tâlcuirea textului, voi arăta după ce voi 
înfățișa mai întâi cuvintele dumnezeieşti care sună aşa: «Pat şi-a făcut sieşi 
împăratul Solomon din lemnele Libanului. Stâlpii lui i-a făcut de argint şi 
căpătâiul, de aur. Partea de deasupra lui, din porfiră. Înlăuntrul lui, dragostea 
fetelor Ierusalimului». 


Precum s-a spus în cele tâlcuite înainte despre Solomon, prin care se înfăţişează 
taina templului într-o persoană, aşa şi prin alcătuirea patului se închipuie iconomia 
cu privire la noi. Căci în multe feluri este Dumnezeu în cei vrednici de EI, venind 
în fiecare precum are fiecare puterea şi vrednicia. Unul se face loc al lui 
Dumnezeu; altul, casă ; altul, scaun şi altul, aşternut picioarelor. Ba se poate face 
cineva şi car de luptă sau cal uşor de strunit, primind asupra sa pe Călărețul cel bun 
şi făcându-şi alergarea cum îi place Celui ce-l conduce. 


Dar, precum aflăm acum, se poate face cineva, după înţelepciunea lui Dumnezeu şi 
> > 
pat al Lui, clădit nu numai din lemnele Libanului, ci şi din aur, argint, porfiră, 


pietre, potrivit cu fiecare parte. Şi prin toate se face lucrătoare dragostea Lui. Dar 
nu toți primesc în ei lucrarea dragostei, ci numai cel ce se dovedeşte prin viaţă fiică 
a Ierusalimului de sus, cel liber. Că cel ce poartă pe Dumnezeu în sine este patul 
Celui ce locuieşte şi şade în el, a fost vădit şi înainte din cuvintele noastre. Căci cel 
ce, după Sfântul Pavel, nu mai vicţuieşte sieşi, ci are în sine vieţuind pe Hristos şi 
dă dovadă despre Hristos care grăieşte în el, acela se numeşte şi este în înţeles 
propriu pat al Celui ce e dus şi purtat de el. 


Dar nu aceasta e ceea ce vrem să arătăm în primul rând. Ci se cuvine să înţelegem 
mai degrabă, prin sârguinţa noastră, ce vrea să însemne felurimea şi mulțimea 
materialului? Cum se foloseşte, deci, de materia lemnului la alcătuirea patului, 
împreună cu aurul, cu argintul, cu porfira şi cu pietrele scumpe? Căci înțeleptul 
meşter socoteşte lemnul, împreună cu iarba şi trestia, nepotrivit pentru zidirea 
casei, ca unul ce e topit de puterea arzătoare a focului, care cearcă faptele (1 Cor., 
3, 12). Dar cunoaştem un fel de lemn care nu rămâne în ceea ce este, ci se preface 
în aur sau argint sau în altceva dintre cele preţioase. Căci în casa cea mare a lui 
Dumnezeu, zice Apostolul, unele sunt vase de aur şi de argint prin fire, închipuind 
prin aceasta zidirea netrupească şi inteligibilă, altele sunt de lemn şi de argilă, 
arătându-ne, poate, prin acestea, pe noi, pe care neascultarea ne-a făcut pământeşti 
ŞI de argilă iar cel ce a păcătuit prin lemn ne-a prefăcut în vase de lemn din vase de 
aur. 


lar după valoarea materiei s-a împărțit şi întrebuinţarea ei. Cele dintr-o materie mai 
scumpă au fost rânduite spre cinste, iar altele au fost aruncate la o slujbă de 
necinste. 


Dar ce spune despre acestea Pavel ? Că putere are vasul, prin propria alegere, să se 
facă din vas de lemn, vas de aur sau din vas de argilă, vas de argint. «Căci de se va 
curăţi cineva pe sine, va fi vas de cinste Stăpânului, pregătit spre tot lucrul bun» 
(I Tim., 2, 21). 


Prin cele spuse vom fi călăuziți poate la înţelegerea textului. Muntele Libanului se 
aminteşte în multe locuri din Sfânta Scriptură, spre însemnarea puterii potrivnice. 
Aşa, de pildă, când zice prin Proorocul: «Va zdrobi Domnul cedrii Libanului şi-i 
va Sfărâma pe ei şi Libanul ca pe viţelul acela» (Ps. 28. 5 urm.), înţelege pe cel ce 


* Omul, deşi e de lemn, poate fi prefăcut în aur prin pătrunderea aurului dumnezeiesc în el. Aşa 
a fost omul la început. Dar, despărțindu-se de Dumnezeu şi alipindu-se de lemn (de plăcerea 
produsă de pomul cunoştinței binelui şi răului), s-a prefăcut din vas de aur în vas de lemn, luând 
în sine pornirea spre putrezire a lemnului. 


l-a sfărâmat Moise în pustie şi l-a făcut, prin fărămiţare, bun de băut israeliților 
(leş.,. 32, 20). Aici se arată, prin proorocie, că nu numai relele ce odrăslesc prin 
puterea vrăjmaşă, ci şi muntele însuşi sau rădăcina răului, Libanul, care hrăneşte 
rădăcina pomilor acestora, va fi redus la neființă. 


Aşadar, noi eram odinioară lemnele Libanului, cât eram înrădăcinaţi în el, prin 
viaţa cea rea şi prin înşelăciunea idolilor. Dar după ce am fost tăiaţi de acolo prin 
securea cuvântului şi am ajuns în mâinile Meşterului, Acesta ne-a făcut pat al Său, 
prefăcând firea lemnului, prin naşterea din nou, în argint şi în aur şi în porfiră 
frumos înflorată şi în strălucirile pietrelor 7%. Şi precum zice Apostolul, că : 
«Dumnezeu a împărțit potrivit cu fiecare darurile Sfântului Duh» (Rom., 12, 4 
urm.) şi unuia îi dă proorocie, după măsura credinţei, altuia, alta din lucrări, 
potrivit cu harul pe care e în stare şi poate să-l primească fiecare, fie făcându-l 
ochi al trupului Bisericii, fie rânduindu-i rostul de mână, fie dându-i slujirea de 
picior sprijinitor, aşa şi în alcătuirea patului: unul e stâlp, altul e partea de 
deasupra, altul e căpătâiul, care e numit partea înclinată, iar unii sunt aşezaţi 
înăuntru. lar materia tuturor acestor părți, meşterul, dintr-o anumită rațiune, nu 
vrea să fie de o frumuseţe uniformă, ci pe toate le împodobeşte cu o frumuseţe 
deosebită: frumuseţea lor e cugetată potrivit cu fiecare. Stâlpii patului sunt de 
argint, părțile de deasupra lor, de porfiră partea înclinată, ce stă sub cap, din aur, 
căci pe ea îşi pleacă capul Său Mirele. Iar partea dinăuntru, întreagă, e împodobită 
cu pietre scumpe. 


Prin stâlpii patului trebuie cugetaţi stâlpii Bisericii, al căror argint cu totul curat şi 
trecut prin foc e Cuvântul. Porfira sunt cei ce s-au ridicat la înălțimea vieţuirii 
împărăteşti. Căci porfira este semnul deosebitor al împăraților. lar căpătâiul pe care 
îşi pleacă capul Cel ce a alcătuit patul este aurul dogmelor curate. Iar cele nearătate 
şi ascunse ale patului se înfrumuseţează cu conştiinţa curată a pietrelor preţioase, 
care înseamnă dragostea fetelor Ierusalimului. 7% 


lar dacă ar voi cineva să spună că pat e toată Biserica şi ar împărți părţile patului în 
grupuri de persoane, după deosebirea lucrărilor lor, cum s-a spus mai înainte, 


“5 Naşterea din nou are loc prin botez. Prin el, firea noastră primeşte puterea dumnezeiască în 
sine, scufundându-se în Duhul lui Hristos. Această putere o face din lemn, aur sau argint, sau 
porfiră, sau îi dă seva rodirii unor fructe, care întrec puterile ei naturale. 

** Stâlpii Bisericii sunt vestitorii cuvântului strălucitor ca argintul. Porfira e veşmântul curat şi 
împărătesc al viețuirii acelora în curăţie, în dogme, Hristos Și-a coborât (înţelegerea) capul la 
măsura capului nostru (înţelegerii noastre) prin întrupare. Fără aceste dogme curate, Biserica e 
ca fără cap. Înlăuntrul ascuns al Bisericii se află ca nişte pietre preţioase dragostea de Hristos a 
sufletelor credincioase, fiicele Ierusalimului în ele Se odihneşte Hristos-Împăratul. 


tâlcuirea ar putea şi în felul acesta să asemene părțile patului cu fiecare ceată din 
cele rânduite în Biserică. E ceea ce zice Apostolul, că: «Dumnezeu a rânduit în 
Biserică întâi pe apostoli, al doilea, pe prooroci, al treilea, pe dascăli» (1 Cor., 12, 
28), apoi fiecare ceată în parte, spre desăvârşirea sfinților. Astfel, prin nu-mele 
celor ce ţin de alcătuirea patului, trebuie să înţelegem pe preoţi şi pe învăţători şi 
fecioria cinstită, care scânteiază înlăuntrul patului prin curăția virtuţilor, ca 
strălucirea pietrelor prețioase. 


Dar atât despre acestea. lar cuvântul ce urmează cuprinde un îndemn către fiicele 
Ierusalimului, dat de mireasă. Căci precum marele Pavel îşi socotea drept pagubă 
să nu facă pe toți părtaşi de bunurile sale şi de aceea zice către auzitori acestea : 
«Faceţi-vă ca mine, căci şi eu am fost odinioară ca voi» (I Cor., 11, 1) şi: «Fiţi 
următori mie, precum şi eu, lui Hristos» aşa şi mireasa aceasta iubitoare de 
oameni, învrednicindu-se de tainele dumnezeieşti ale Stăpânului, când vede patul 
şi se face lectică a împăratului, strigă către tinere - iar acestea sunt sufletele celor 
ce se mântuiesc: până când staţi încuiate în peştera vieţii? leşiţi din valurile firii şi 
priviți vederea minunată. După ce v-aţi făcut fiice ale Sionului, priviţi cununa ce 
împodobeşte patul împăratului, pe care maica Lui l-a aşezat-o, după cuvântul 
Proorocului, care zice: «Pus-ai pe capul Lui cunună de piatră scumpă» (Ps. 20, 
4). Desigur, nimeni din cei ce cercetează cu judecată cuvintele lui Dumnezeu nu se 
va împiedica de amănuntul că e pomenită Maica, în loc de Tatăl, cunoscând că 
acelaşi înţeles îl au amândouă, pentru că dumnezeirea nu e nici bărbat, nici femeie. 
Căci cum s-ar înţelege aşa ceva la dumnezeire, când nici la noi, ca oameni, nu va 
rămâne această deosebire pururea? Ci când vom fi toți una în Hristos, vom 
dezbrăca semnele acestei deosebiri, împreună cu întreg omul vechi. De aceea, orice 
nume folosit pentru arătarea firii necreate are acelaşi înţeles, nici femeia, nici 
bărbatul neîntinând înţelesul firii nepătate ”. De aceea se spune în Evanghelie că 
Tatăl face nunta şi Proorocul zice către Dumnezeu: «Pus-ai pe capul Lui cunună 
de piatră scumpă» (Ps. 20, 4), iar aici se zice că Maica pune cununa Mirelui. Căci 
nu €e nici o deosebire a numi pe Dumnezeu Unul-Născut Fiu al lui Dumnezeu sau 
Fiu al iubirii Lui, după cuvântul lui Pavel, dat fiind că prin fiecare nume se arată 
acelaşi lucru: puterea care-l conduce, ca mire, spre convieţuirea cu noi. leşiţi, deci, 
zice mireasa către tinere şi faceţi-vă fiice ale Sionului, ca de pe acest loc de 
observaţie (căci aşa se tălmăceşte Sionul), să puteţi privi vederea minunată: pe 
Mirele purtător de cunună. lar împletitorul acestei cununi este lubirea, pe care fie 


*% Dacă în Hristos nu e nici bărbat, nici femeie, depăşindu-se - dacă nu fiziologic, desigur în 
simţire - această deosebire în omenescul general, se poate spune că cu atât mai mult în 
Dumnezeu nu există nici bărbătescul, nici femeiescul, ca simţiri deosebite, ci întrucât bărbatul şi 
femeia sunt după chipul Lui, EI le cuprinde pe amândouă, deşi depăşeşte deosebirea lor de 
Simţiri. 


că o va numi cineva maică, fie iubire, nu va greşi. Căci, după cuvântul lui loan, 
Dumnezeu este iubire. lar de această cunună, mireasa spune că El Se veseleşte, 
bucurându-Se de această podoabă de nuntă. Căci Se bucură cu adevărat Cel ce Şi-a 
făcut Biserica soţie, încununându-Se cu virtuțile care strălucesc în ea. %! 


Dar e mai bine să cităm înseşi cuvintele dumnezeieşti, după literă, care spun aşa: 
«Ieşiţi şi vedeţi, fiice ale Sionului, pe împăratul Solomon, cu cununa cu care l-a 
încununat pe el maica lui, în ziua cununiei lui şi în ziua bucuriei inimii lui». 


Și rostind cuvântul acesta, iubirea de oameni a miresei, prin care, după pilda 
Stăpânului şi ea vrea ca toţi să se mântuiască şi la cunoştinţa adevărului să vie (| 
Tim., 2, 4), o face mai frumoasă. lar EI (dăruind această iubire) se face vestitorul şi 
zugravul frumuseţii ei. *” Căci nu laudă numai simplu frumuseţea ei, ci se opreşte 
cu cuvântul la fiecare din părţile ei, lăudându-i fiecare mădular prin comparaţie şi 
asemănare. Şi zice aşa: «Iată, bună eşti, apropiata mea, iată bună eşti» 2* Căci 
cea care a imitat voia iubitoare de oameni a Stăpânului şi a poruncit tinerelor să 
iasă, după pilda lui Avraam, fiecare din pământul ei şi din rudenia ei cu simţurile, 
ca să vadă pe Mirele curat, purtând cununa unirii cu Biserica, cu adevărat este 
apropiată de bunătatea Stăpânului, ca una ce s-a apropiat de Dumnezeu, prin 
iubirea de aproapele. Deci zice către ea Cuvântul: «Bună eşti», fiindcă te-ai 
apropiat de bine, prin alegerea cea bună. lar repetarea laudei arată că mărturia 
este nemincinoasă. Căci legea dumnezeiască hotărăşte că prin mărturia îndoită 
să se întărească adevărul. De aceea zice: «lată bună eşti, apropiata mea, iată, 
bună eşti». 


Dar - pentru că toată Biserica este un trup al lui Hristos, iar în trupul cel unul, cum 
zice Apostolul, sunt multe mădulare, şi mădularele nu au toate aceeaşi lucrare, ci 
pe unul l-a zidit Dumnezeu în trup ca ochi, altul a fost sădit ca ureche, alții sunt, 
prin lucrarea puterilor, mâini, şi cei ce poartă poverile se zic picioare - mai € şi o 
lucrare a gustului şi a mirosului, şi aşa toate pe rând, din care se alcătuieşte trupul 


* Prin faptul că Hristos Şi-a făcut Biserica soție, cununa Lui a devenit şi a ei, şi vice-versa. 
Virtuţile ce strălucesc în ea sunt din puterea Lui. Dar tocmai de aceea ele Îl vestesc pe EI şi sunt 
o podoabă a Lui. 

*2 Iubirea de oameni a miresei, prin care ea îndeamnă pe toţi să primească iubirea de la 
Hristos, e de la Hristos, e în fond iubirea Lui. Prin aceasta EI o face mai frumoasă. Dar prin 
aceasta şi EL însuşi îi vesteşte şi-i Zugrăveşte frumusețea. 

*% Cuvântul grec ah? are îndoitul înțeles de bună şi de frumoasă. De aceea, prin bunătatea 
miresei se înțelege aci şi frumuseţea ei. Cuvântul Mirelui către ea poate fi înţeles şi ca o laudă a 
frumuseţii ei. 


omenesc căci e cu putinţă a afla în trupul comun al Bisericii, şi buze şi dinţi şi 
limbă, sâni, pântece şi grumaz, ba, precum zice Pavel, «Şi cele ce par că sunt părți 
de ruşine ale trupului». De aceea, privitorul frumuseţii tuturor mădularelor care 1- 
au plăcut din trupul întreg laudă pe fiecare din ele potrivit cu ceea ce 1 se cuvine. 


Și îşi începe laudele de la mădularele cele mai de căpetenie. Căci care e mai de 
cinste între mădularele noastre ca ochii? Prin ei se priveşte lumina, prin ei se 
recunosc prietenii şi duşmanii, prin ei deosebim ceea ce e al nostru şi ceea ce ne e 
străin. Ei ne sunt îndreptători şi învăţători în orice lucru şi călăuze înnăscute şi 
nedespărțite în călătoria nerătăcită. Fi sunt aşezaţi deasupra celorlalte simţuri, iar 
prin aceasta ni se arată folosul cel mare ce-l avem de la ei. 


Fără îndoială, e vădit auzitorilor spre ce mădulare ale Bisericii se îndreaptă lauda 
ochilor. Ochi era Samuel, văzătorul, căci aşa se numea. Ochi, lezechiel, cel rânduit 
de Dumnezeu să supravegheze pentru mântuirea celor păziți de el. Ochi, Miheia, 
văzătorul şi Moise, privitorul care era numit, de aceea şi dumnezeu. Oohi erau toţi 
aceştia, fiind rânduiţi spre călăuzirea poporului. Pe aceştia oamenii de atunci îi şi 
numeau văzători. Dar şi acum, cei ce deţin locul acesta în trupul Bisericii şi sunt 
rânduiți să supravegheze se numesc în sens propriu ochi, dacă privesc cu luare 
aminte spre Soarele dreptății, neslăbindu-şi vederea prin faptele întunericului şi 
dacă deosebesc ceea ce le e propriu de ceea ce le e străin, prin aceea că cunosc că 
tot ce e aparent şi vremelnic e străin firii noastre şi tot ce aşteptăm prin nădejde şi 
rămâne ca o agoniseală în veci nejefuită, ne e propriu. 


O slujbă a ochilor e şi aceea de a cunoaşte pe prieten şi pe duşman, ca pe prietenul 
adevărat să-l iubim din toată inima şi sufletul şi puterea, iar duşmanului vieţii 
noastre să-i arătăm ură deplină. Dar şi cel ce arată cele ce trebuie făcute şi învaţă 
cele de folos şi călăuzeşte pe drumul ce duce la Dumnezeu împlineşte cu osârdie 
slujba ochiului curat şi sănătos, strălucind înaintea celorlalți prin pilda vieţuirii 
înalte. Deci şi el e asemenea ochilor trupeşti. 


Pentru aceasta, de am începe cuvântul să laude frumuseţea miresei, zicând: «Ochii 
tăi, porumbel». Căci văzând pe cei ridicaţi la treapta de ochi neîntinați de rău, 
lăudând simplitatea şi nevinovăția vieţuirii lor, i-a numit porumbei. Căci e proprie 
porumbeilor nevinovăția. Sau poate cuvântul face, prin aceasta, chiar lauda ochilor. 
Fiindcă fapta vederii e pricinuită de chipurile văzute. Căci căzând acestea prin fire 
pe pupila curată, când priveşte cineva spre un lucru oarecare, primind chipul 
lucrului acesta, poartă în sine înfăţişarea lui, întocmai ca o oglindă. Deci când cel 
ce a primit în Biserică această putere văzătoare nu priveşte spre nimic material şi 


trupesc, se înfăptuieşte prin el o lucrare a ochilor, prin care recunoaşte pe prieten şi 
pe duşman. 


Pentru aceasta, de aici începe cuvântul să laude frumuseţea miresei, zicând: 
«Ochii tăi, porumbel». Prin aceasta descrie pe înainte-stătătorii care, având 
slujba de ochi, au o viaţă duhovnicească şi nematerială. 234 Jar această viaţă îşi 
ia forma prin harul Sfântului Duh. Drept aceea, 






Căci 
Duhul Sfânt e porumbel. 2% 


Dar Sunt lăudaţi amândoi ochii, ca întreg omul să se împărtăşească de laudă, 
atât cel văzut, cât şi cel ascuns. De aceea a adăugat la laudă şi un alt cuvânt 
covârşitor, spunând: «afară de tăcerea ta». Căci viaţa cea bună are o parte 
arătată, care este cunoscută oamenilor şi alta ascunsă şi negrăită, văzută numai 
de Dumnezeu. Deci Cel ce vede ceea ce nu s-a săvârşit şi priveşte la cele ascunse 
mărturiseşte că în persoana lăudată e mai mult ceea ce se tace, decât ceea ce se 
vede, zicând: «Ochii tăi, porumbel, afară de tăcerea ta». Căci ceea ce se admiră 
în tăcere e în afară de ceea ce s-a lăudat. + 


*+ Se descriu multele slujiri ale contemplativului sau ale văzătorului. Con-templaţia (vederea 
sufletească) nu e o lucrare teoretică, ci are multe slujiri practice. Sufletul acestuia, prin 
cunoaşterea lui superioară, călăuzeşte poporul spre mântuire. Episcopul în Biserică îşi are şi el 
numele de la «vedere», supraveghere, cunoaştere, având ca slujire de căpetenie călăuzirea 
poporului credincios spre mântuire. Văzătorii au slujba călăuzirii spre mântuire pentru că ştiu 
să deosebească ceea ce duce la viaţa netrecătoare şi e esenţial vieţii adevărate, de ceea ce pare 
să fie esenţial şi netrecător, dar de fapt e vremelnic şi neesenţial. Ei umblă de aceea în lumină, 
nu petrec în întuneric. Ei biruiesc chiar în viețuirea lor ispitele ce-i atrag spre cele vremelnice şi 
spre întuneric şi ajută şi pe ceilalți chiar prin pilda lor să biruiască ispitele vrăjmaşilor, care 
abat firea noastră de la înaintarea pe calea ce-i este proprie. Văzătorii sau contemplativii în 
acest sens sunt ochii Bisericii. Atribuindu-le o viaţă «nematerială», care e totuşi în trup, Sfântul 
Grigorie arată că atunci când vorbeşte de viaţa netrupească în viaţa viitoare, nu înţelege o viaţă 
fără de trup. 

“5 Cea mai înaltă calitate a vederii este curăţia. Cine are vederea sufletească curată vede 
limpede şi în acelaşi timp curat, din punct de vedere moral, cele ce există şi cele ce trebuie 
făcute. Nu e nici viclenie, nici tulburare în vederea lui. Nu vede realitatea nici strâmbată, nici 
micşorată, o vede întreagă şi o vede curat şi nevinovat. Privirea curată e totodată o privire 
nevinovată. Curăţia privirii are două înțelesuri: privire netulburată a realităţii şi privire 
sufletească nevinovată. Existenţa întreagă şi aşa cum o vede cel nevinovat. Numai acesta va şi 
merge pe drumul drept şi va îndruma şi pe alții. Dar vederea curată în ambele înţelesuri e un 
dar al Duhului Sfânt, Care e Duhul adevărului şi Care curăţeşte de toată spurcăciunea. 

2% În traducerea Sfântului Grigorie de Nyssa e «afară de tăcerea ta». Adică ochii tăi exprimă 
nevinovăția; dar exprimă şi mai mult prin tăcerea ta sau sunt în ochii tăi multe, pe care nu le 
putem exprima, ci trebuie să le admirăm în tăcere. 


Apoi în cele următoare duce mai departe lauda frumuseţii, mutând cuvântul la păr 
şi zicând: «Părul tău, ca turmele caprelor ce se arată din Galaad.» *” Mai întâi 
trebuie înţeleasă firea părului. Apoi se va cunoaşte lauda ce o dăruieşte cuvântul 
miresei prin amintirea părului. Pavel a numit părul slava capului femeii, spunând 
că i s-a dat femeii în loc de acoperământ. Dar acoperământul ce i se cuvine e 
ruşinea şi neprihănirea femeii. Căci scrie: «Se cuvine femeilor ce se făgăduiesc 
vieţii de evlavie, să se împodobească cu ruşine şi cu neprihănire» (I Tim., 2, 10). 
Din acestea trebuie să înţelegem, prin înţelepciunea lui Pavel, că părul capului care 
împodobeşte femeia e ruşinea şi neprihănirea ei. Căci nu se cuvine să cugetăm în 
sufletul ce se făgăduieşte evlaviei altă slavă, decât ruşinea şi neprihănirea, pe care a 
numit-o păr, şi pe care, când nu o are, ruşinează capul ei, precum zice Apostolul. 


lar dacă acestea le-a cugetat Pavel despre păr, cuvintele Apostolului alcătuiesc o 
laudă a Bisericii. Acesta e rostul cuvintelor despre păr în textul de faţă, în care se 
zice: «Părul tău, ca turmele caprelor ce se arată din Galaady. Prin acestea, cuvântul 
laudă vieţuirea virtuoasă. 

Dar se cuvine să mai adăugăm la cuvântul despre păr, că părul e lipsit de orice 
simțire vitală. Și nu puţin sporeşte lauda şi faptul că în păr nu e nici Simţire de 
durere, nici de plăcere. Căci trupul din care creşte părul simte durerea când 
părul e smuls, dar părul însuşi nu simte ceea ce se întâmplă cu el, nici de e tăiat, 
nici de e ars, nici de îl supunem la cine ştie ce îngrijire. lar lipsa Simţirii e 
proprie morţilor. Deci cel ce nu primeşte nici o simţire de cele ce sunt cunoscute 
în lumea aceasta, neumflindu-se de slavă şi cinstire, nici îndurerându-se de 
ocară şi de necinste, ci rămânând la fel în aceste două stări contrare, e asemenea 
părului lăudat al miresei, ca unul ce s-a făcut cu totul mort şi nemişcat faţă de 
lucrurile lumii, fie că sunt aşa, fie altfel. 

În privinţa faptului că podoaba părului e asemănată cu turmele caprelor ce se arată 
din Galaad, încă nu ne-am putut hotărî ce trebuie să înţelegem în chip sigur prin 
aceasta. Bănuim însă că, precum împăratul, prefăcând arborii Libanului în aur, 
argint şi porfiră, şi-a pregătit sieşi pat, aşa a ştiut Păstorul cel bun să ia turmele de 
capre şi să prefacă în oi caprele muntelui Galaad. Iar acesta este numele unui 
munte străin, care află un har atât de mare, că cei ce au urmat dintre neamuri 
Păstorului celui bun au primit, în frumoasa podoabă a miresei, rolul părului, prin 
care se închipuieşte neprihănirea, sfiala, înfrânarea şi mortificarea trupului, potrivit 
cu înţelesul arătat mai înainte. 


*” Caprele ce se arată din Galaad sunt acelea dintre neamuri care, crezând în Hristos, sunt 
prefăcute de Acesta în oile turmei Lui. 


Sau poate ajută la înţelegerea caprelor şi Ile, care s-a înţelepțit timp îndelungat pe 
muntele Galaad, dând cel mai mult pilda unei vieţi de înfrânare, a unei vieţi aspre, 
cu părul des, acoperit cu piele de capră, în loc de veşmânt moale. Deci, toţi cei ce 
şi-au făcut viaţa lor asemenea proorocului aceia se fac podoabă a Bisericii, 
deprinzând virtutea în cete (după modul de acum al filosofiei), unii cu alţii. 5. Iar 
faptul că aceste turme se descoperă din Galaad arată minunea şi mai covârşitoare, 
că mutarea noastră la filosofia cea după Dumnezeu s-a făcut de la viaţa 
păgânească. Căci nu muntele Sionului cel sfânt s-a făcut începătorul unei astfel de 
vieţuiri, ci neamurile care slujeau idolilor au venit la o aşa de mare schimbare a 
vieţii, ca să înfrumuseţeze capul miresei cu podoabele virtuţii. 


Apoi, cuvântul trece, în continuarea laudei, la dinţi, sărind peste lauda gurii şi a 
buzelor. Nici aceasta nu se cuvinte să o lăsăm necercetată. De ce sunt amintiţi în 
laudă dinţii înaintea buzelor? Poate ar zice cineva că, vrând să arate frumuseţea 
mai strălucitoare, înfăţişează zâmbetul gurii prin descrierea dinţilor. Dar cu, 
gândind la altceva, socotesc că din altă cauză a lăudat frumuseţea dinților înainte 
de frumuseţea gurii.” Căci după aceasta n-a lăsat nici buzele nelăudate, spunând 
că buzele ei sunt o cordeluţă roşie şi că grăirea lor este frumoasă. Deci ce gândesc 
despre aceasta? Cea mai bună ordine în învăţătură este ca mai întâi să înveţi tu 
însuţi şi apoi să grăieşti. lar de va spune cineva că învăţăturile sunt mâncările 
sufletului, nu se va abate de la ceea ce se cuvine. Precum, deci, sfărâmând în dinţi 
hrana trupească, o pregătim pentru măruntaiele noastre, în acelaşi fel se află în 
suflet o putere care mărunţeşte învăţăturile. Şi prin aceasta se face folositoare 
învăţătura celui ce o primeşte. Aşadar socotesc că, folosind un chip, cuvântul 
numeşte dinţi pe învățătorii care împărtăşesc învăţăturile cu judecată, făcându- 
le uşor de primit şi folositoare. De aceea sunt lăudaţi mai întâi dinţii, apoi se 
adaugă lauda buzelor. Căci n-ar înflori buzele de frumuseţea cuvântului, dacă n-ar 
mijloci dinții, printr-o pătrundere mai ostenitoare a învăţăturii, darul cuvintelor. 
Aceasta am înţeles că e cauza pentru care sunt lăudaţi dinţii în ordinea aceasta. 


Dar e timpul să cercetăm şi conţinutul însuşi al laudei; pentru ce, adică, aseamănă 
frumuseţea dinţilor cu turmele tunse ce ies acum din scăldătoare, care toate au la 


“5 E vorba de călugării din mânăstirile de obşte, care se înmulţiseră în vremea lui Grigorie de 
Nyssa, deprinzându-se în adevărata filosofie, cum se numea atunci Înţelepciunea arătată practic 
în virtuţi. 

*% Dinţii reprezintă în general puterea înţelegerii, care subțiază înţelesul ima-ginilor materiale 
şi chiar a legii ca întreg, care ne dă de înţeles, prin acte referitoare la trup, acte referitoare la 
suflet. Aşa se face legea străvezie sau se preface din trupească în duhovnicească sau dintr-o 
sumă de porunci prin care se pune în rânduială viaţa trupească, într-o sumă de sfaturi prin care 
se pune rânduiala în viaţa sufletească sau sufletul se uneşte cu Dumnezeu. 


fel gemeni. Lauda e, după literă, astfel: «Dinţii tăi, ca turmele celor tunse ce s-au 
suit din scăldătoare, care toate au gemeni şi nu e nici una între ele stearpă». 
Dacă privim la partea trupească a imaginii, nu ştim cum ar putea spune cineva că 
trebuie lăudaţi dinţii pentru asemănarea lor cu turmele roditoare. Căci lauda 
dinților stă în tăria şi aşezarea armonioasă a lor şi în faptul că sunt împlântaţi 
neclintit în gingii prim armonia lor egală şi bine înşirată. Dar nu se poate înţelege 
uşor cum turmele, ce se suie din scăldătoare, împrăștiate pe deal cu gemenii lor, 
înfăţişează, prin imaginea lor, frumuseţea dinţilor. Căci aceştia sunt rânduiți 
armonios în şir, lipiţi unul de altul, iar acelea sunt împrăștiate, rărindu-se în 
căutarea păşunii. Dar nu e potrivit nici altfel să se asemene un animal îmbrăcat în 
lână cu dintele cel gol după fire. 2% 


Aşadar trebuie cercetat de ce Cel ce împodobeşte şiragul armonios al dinţilor cu 
laude aseamănă frumuseţea lor cu turmele ce au gemeni, care sunt tunse de lână şi 
s-au curățit de murdăria trupului în scăldătoare ? Ce vom descoperi în acestea? Cei 
ce mărturisesc tainele dumnezeieşti printr-o tâlcuire mai clară, ca să se facă această 
hrană duhovnicească uşor de primit de trupul Bisericii, săvârşesc lucrul dinților, 
luând în gura lor pâinea cuvântului (Scripturii) groasă şi vârtoasă şi printr-o 
pătrundere mai amănunţită făcând-o uşor de mâncat sufletelor care o primesc. E 
ceea ce face (căci e mai bine să înfățişăm înţelesul prin pilde), fericitul Pavel, care, 
aici ne pune înainte porunca legii în chip simplu şi nepregătit, ca pe o bucată 
nedumicată, zicând: «Să nu legi gura boului care treieră» (I Cor., 9, 9), aci, 
subțiind-o prin tâlcuire, face scopul legii uşor de înţeles, zicând: «Oare de boi se 
îngrijeşte Dumnezeu, nu pentru noi S-a scris ?» (I Cor., 9, 9). Dar şi alte multe de 
acest fel găsim la el. De pildă: «Avraam avea doi fii: unul, din slujnică şi unul, din 
cea liberă» (Gal., 4, 22 urm.). Aceasta e pâinea neprelucrată. Dar când o subţiază, 
făcând-o uşor de mâncat celor ce se hrănesc, strămută istoria la cele două 
Testamente, la cel care a născut în robie şi la cel care a eliberat din robie. La fel 
luând toată legea - ca să nu zăbovim vorbind de fiecare amănunt pe rând - ca pe un 
Corp gros, o sub- 


țiază prin tâlcuire, făcând-o, din trupească, duhovnicească, spunând: «Știm că 
legea e duhovnicească» (Rom., 7, 14). 


Deci ceea ce am înţeles de la Pavel, că Biserica are nevoie de dinţi, care fac clare 
dogmele, mărunţindu-le, aceasta o spunem şi despre tot cel ce ne lămureşte, 


* Turmele celor tunse asemănate cu dinţii sunt arătate ca urcând pe muntele Galaad, ceea ce 
înseamnă că cei ce mărunţesc învăţăturile în Biserică pentru a le da celorlalți uşoare de mistuit, 
trebuie să urce neîncetat la o tot mai deplină înţelegere amănunțită a lor. 


după pilda aceluia, cele de taină. Aşadar, cei ce ne subțiază iarba neprelucrată a 
cuvintelor dumnezeieşti şi ne-o rumegă Sunt dinţi ai Bisericii. Precum descrie, 
deci, dumnezeiescul Apostol viaţa celor ce doresc bună slujire a supravegherii 
(episcopiei), spunând pe rând cum trebuie să fie cel ce primeşte preoţia şi că pe 
lângă toate trebuie să aibă şi darul învățătorului, tot aşa voieşte aici Scriptura ca cei 
rânduiți în Biserică în slujba de dinți să fie mai întâi tunşi, adică dezbrăcaţi de toată 
povara materială, apoi curăţiți, prin baia conştiinţei, de toată întinăciunea trupului 
şi a duhului; pe lângă acestea, să urce pururea prin înaintare şi niciodată să nu fie 
traşi iarăşi în prăpastie, în sfârşit, să fie împodobiţi cu îndoita naştere a bunei rodiri 
în tot felul de virtute şi să nu fie fără rod în nici una din străduinţele cele bune. 


Iar rodul îndoit e chipul împlinirii îndoite a celor cugetate de noi, ca să fie dinţii 
aceştia născători de gemeni, născând în suflet nepătimirea, iar în viaţa trupească 
buna cuviință. La acestea adaugă, potrivit ordinii, lauda cuvenită buzelor, 
asemănând frumuseţea lor cu o cordeluţă roşie, căreia îi dă şi tâlcuirea, numind 
cordeluţa grăire frumoasă. lar aceasta s-a explicat în cele dinainte, arătându-se cum 
prin lucrarea dinților înfloreşte frumuseţea pe buze. Căci prin dinţi, adică prin 
propovăduirea învățăturilor, grăieşte totodată gura Bisericii. De aceea, mai întâi se 
tund şi se spală dinţii şi nu rămân sterpi, ci zămislesc gemeni, şi apoi înfloresc 
buzele în culoarea roşie, când toată Biserica, prin con-glăsuirea în bine, se face 
perechea de buze a unei singure guri şi a unui singur glas. 


lar pilduirea frumuseţii este îndoită. Căci nu spune simplu că buzele sunt o 
cordeluţă, ci a adaus şi floarea unei culori, ca prin amândouă să se împodobească 
gura Bisericii, atât prin cordeluţă cât şi prin culoarea ei roşie, potrivit cu fiecare în 
chip deosebit. Prin cordeluţă e îndemnată să conglăsuiască în învăţătura ei, ca toată 
aceasta să fie un fir şi un lanţ împletit din felurite idei. lar prin culoarea roşie e 
îndemnată să privească la sângele prin care am fost izbăviţi şi să poarte în gură 
mărturisirea Celui ce ne-a răscumpărat prin sânge. ** Căci din amândouă acestea 
se împleteşte podoaba Bisericii prin buze, când străluceşte pe de o parte credinţa 
mărturisirii şi pe de alta se împleteşte iubirea cu credinţa. Şi dacă trebuie să 
cuprindem pilduirea într-o definiţie, vom defini astfel ceea ce s-a spus: Cordeluţa 
roşie este «credinţa lucrătoare prin iubire» (Gal., 5, 6). Căci în roşu se arată 


* Perechea de buze e ca o cordeluţă, pentru că învăţătura propovăduită de Biserică alcătuieşte 
un fir continuu, în care punctele învăţate se înşiră ca într-un întreg organic. Dar pentru acest fir 
continuu al învăţăturii se mai cere şi o conglă-suire prin iubire în Biserică. Altfel s-ar naşte o 
dezbinare în vorbirea buzelor celor din Biserică. 


credința, iar prin cordeluţă sc închipuieşte iubirea. Prin aceasta mărturiseşte 
= . . . A „242 
adevărul că buzele miresei sunt împodobite. 


Iar grăirea frumoasă nu are nevoie de vreo explicare mai amănunțită sau de altă 
tâlcuire. Căci Apostolul a lămurit că această grăire e cuvântul credinţei, pe care îl 
predicăm: «De vei mărturisi cu gura ta pe Domnul lisus şi vei crede în inima ta 
că Dumnezeu L-a sculat pe El din morţi, te vei mântui. Căci cu inima se crede 
spre dreptate, iar cu gura se mărturiseşte spre mântuire» (Rom. 10, 9-10) ** Dar 
tocmai aceasta este grăirea frumoasă, prin care buzele Bisericii înfloresc frumos ca 


y „244 
o cordeluţă roşie “. 


După frumuseţea gurii, Mirele Se desfată de roşeaţa obrazului. lar obiceiul 
numeşte partea aceasta a feţei, folosind o imagine, «rodie». Deci aseamănă obrazul 
cu coaja rodiei, zugrăvind lauda lui prin aceste cuvinte: «Ca o coajă de rodie 
obrazul tău, sub vălul tău». 


E uşor să înţeleagă fiecare, din înşirarea celor tâlcuite, că ceea ce se laudă aici e 
ruşinea (pudoarea). Căci înfățişând cuvântul Biserica în chipul Miresei şi dând, în 
descrierea frumuseţii feţei, atenţia cuvenită fiecărei virtuţi pe rând, acum, prin 
roşeaţa ce arde în obraz laudă în mod cuvenit neprihănirea, împodobind-o cu 
ruşinea, prin chipul rodiei. Căci fructul acesta cu coaja aspră şi de nemistuit se 
aseamănă cu virtutea neprihănirii. Căci precum asprimea cojii rodiei hrăneşte şi 
păzeşte dulceaţa fructului pe care îl cuprinde, aşa viaţa aspră, înfrânată şi uscată se 
face paznică a bunătăților neprihănirii. 


*2 Părul cel unul al învăţăturii Bisericii e colorat în roşu, pentru că e înviorat de mărturisirea 
credinței în puterea mântuitoare a sângelui lui EHristos, vărsat pe cruce. Acest fir nu are unitatea 
învăţăturii logice teoretice, care n-are putere mântuitoare, ci unitatea ce i-o dă credinţa în 
acelaşi sânge mântuitor al lui Hristos, Care străbate toate punctele ei şi pe toţi îi uneşte în 
credință şi îi mântuieşte. Propriu-zis, acest sânge, vărsat din iubirea de oameni, dă buzelor 
puterea mărturisirii învăţăturii celei una şi mântuitoare şi-i ţine pe toţi, prin iubire, în aceeaşi 
Biserică sau în acelaşi Hristos. 

“3 Iar această învăţătură unitară care nu e decât credinţa în puterea mântuitoare a aceluiaşi 
sânge al lui Hristos, mărturisită de toți, îi uneşte pe toţi nu numai prin credinţa în Hristos, ci şi 
prin iubirea comună faţă de EI, Care S-a jertfit pentru el. lar această iubire mărturisitoare îşi 
găseşte un chip foarte potrivit în cordeluţa neîntreruptă a buzelor roşii ale Bisericii. Căci prin 
buze se rosteşte o convingere şi prin buzele roşii unite ca o cordeluţă se arată iubirea. 

** Sfântul Grigorie de Nyssa găseşte şi altfel decât în nota de mai sus închipuirea credinței ca 
iubire în cordeluţa roşie: după el, roşul închipuie credinţa care e totdeauna înfocată şi care se 
hrăneşte din sângele lui Hristos, iar cordeluţa închipuie iubirea, pentru că urneşte cele două 
buze într-o unitate. Dar simbolurile au înţelesuri multiple. 


Și e îndoită şi aici lauda acestei virtuţi, anume, una pentru cele ce apar în viaţa 
cuviincioasă şi alta, pentru cele ce se săvârşesc întru nepătimirea sufletului, «a 
căror laudă, precum zice Apostolul, nu e de la oameni, ci de la Dumnezeu» (Rom., 
2, 29). Căci pudoarea care străluceşte în cele ce se săvârşesc îşi are lauda proprie 
din cele ce se văd; iar în afară de acestea sunt minunile tăcute şi ascunse, care nu se 
văd decât de ochiul acela care vede cele ascunse.” 


lar prin cele ce urmează după acestea, învăţăm că tot ce se săvârşeşte de sfinţii 
purtători de Dumnezeu s-a făcut chip (tip) pentru faptele săvârşite de virtute. 
Căsătoriile, strămutările, războaiele, zidirile de case, toate au închipuit, după un 
înţeles oarecare, viaţa de după aceea şi au fost îndemn pentru ea. «Căci acestea s- 
au scris, zice, spre îndemnul nostru, la care au ajuns sfârşitul veacurilor» (cf. 1 Cor. 
10, 11, Rom., 15, 4). Războiul împotriva celor de alt neam ne sfătuieşte să ne 
îmbărbătăm împotriva păcatului. lar străduinţa după căsătorie ne îndeamnă, prin 
ghicitură, la împreună locuire cu virtuțile. De asemenea, strămutarea ne dă de 
înţeles sălăşluirea în viaţa virtuoasă. lar străduinţele lor pentru zidirea de case ne 
poruncesc să ne îngrijim de casele noastre cele zidite prin virtute. De aceea mie mi 
se pare că turnul acela vestit, în care David, privind la propăşirea Bisericii, aşează 
cele mai preţioase dintre prăzi, preînchipuia, prin această faptă, cele ce le năzuim 
prin virtute. Căci se arată întinzîndu-se peste toate spre înățimea unui vârf şi a fost 
socotit potrivit, în vremea aceea, pentru paza prăzilor, câte şi le făcea împăratul 
câştig propriu, împreună cu alte bunuri, când robea pe cei de alt neam. Deci 
împăratul (Solomon) a arătat, prin înţelepciunea lui, că urmărind David un bine pe 
seama vieţii omeneşti, a înfățişat un sfat pentru viaţa de după aceea, prin zidirea 
turnului. Căci vrând să laude frumuseţea fiecărui mădular al întregului trup al 
Bisericii, prin asemănarea lui cu ceva, în cele următoare descriind cum se cuvine să 
fie cei ce dețin în popor locul grumazului, aminteşte de turnul acesta, care se 
numeşte al lui David, dar se cunoaşte şi din stâlpi. Căci prin «talpiob> se numesc 
stâlpu. 


Dar iată textul: «Grumazul tău ca turnul lui David, zidit în talpiot.-“ Mii de 
scuturi atârnă pe el, toate arme de viteji». Zidirea materială a turnului îşi are 
renumele ei de la faptul că e operă a împăratului David şi de la faima locului, ca şi 
de la armele aşezate în el, scuturi şi lănci, a căror mulțime o înseamnă Scriptura 
prin cuvântul «mii». Dar ţinta noastră este să cunoaştem înţelesul cuvântului 


** Sfântul Grigorie de Nyssa a tradus şi aici, ca şi în lauda ochilor, cuvintele «sub vălul tău», 
prin «afară de tăcerea ta». El poate deci spune că pudoarea miresei se arată nu numai în 
cuviința purtărilor, ci şi în tăcerea ei; dar aceasta se arată şi printr-un văl a cărui frumusețe 
poate ispiti pe alții şi o poate ispiti pe ea însăşi la păcat. 

* Versiunea românească a Sfintei Scripturi, În ediția din 1914, traduce «zidiţi spre întărire». 


dumnezeiesc: cum se aseamănă cu turnul acesta partea aceea a Bisericii al cărei 
nume e «grumaz»? 


Deci mai întâi se cuvine să cercetăm care parte din trupul nostru se cheamă cu 
numele grumaz, apoi să aplicăm acest nume unui mădular al Bisericii. Grumaz se 
numeşte ceea ce e înrădăcinat în mijlocul umerilor, susținând pe sine capul şi 
alcătuind temelia pentru ceea ce e aşezat deasupra, a cărei parte dinapoi se sprijină 
pe oase, iar cea dinainte e liberă de împrejmuirea oaselor. lar natura acestor oase 
nu e neîntreruptă şi neîmpărțită, după asemănarea cotului sau a tibiei, ci osul acesta 
fiind împărţit de multe ori în formă de vertebre, unirea dintre ele se face prin 
nervuri şr prin legăturile crescute din ele şi prin măduva aşezată în el ca într-un 
fluier ce trece prin mijloc, al cărei înveliş se uneşte cu membrana (meningea), iar 
miezul, cu encefalul. Iar în partea dinainte, grumazul cuprinde deschizătura, care 
primeşte aerul ce pătrunde de afară şi curge înăuntru, prin ceea ce se reînviorează 
focul din inimă, pentru lucrarea lui cea după fire. Dar cuprinde şi vasele ce slujesc 
hrănirii, ducând prin gâtlej şi laringe tot ce se introduce prin gură spre stomacul 
care primeşte acestea. Însă grumazul mai are şi un alt mădular deosebit, afară de 
celelalte. Căci în partea de sus a deschizăturii este locul de pregătire (laboratorul) 
al glasului, în care au fost întocmite toate organele vocii, prin care se naşte sunetul, 
întrucât deschizătura e pusă în mişcare, de jur împrejur, de aerul care iese. 


După ce am descris astfel acest mădular trupesc, e uşor ca prin cele ce au fost 
înfăţişate în el să înţelegem grumazul trupului bisericesc; adică ce este şi se 
numeşte  grumazul, care primeşte numele acesta datorită unor lucrări 
corespunzătoare şi se aseamănă cu turnul lui David. 


Mai întâi, ceea ce este de fapt primul lucru, numele acesta îl poartă cel ce susţine 
pe sine capul totului, adică acel cap care este Hristos, din care tot trupul se 
încheagă şi se articulează. Pe lângă aceasta, el este primitor al Duhului, Care face 
inima noastră înfocată; apoi slujeşte cuvântului, prin glasul bine răsunător. Căci nu 
pentru altceva a întocmit Dumnezeu glasul omenesc în firea omenească, decât ca 
să fie unealtă a cuvântului, articulând prin sine mişcările inimii. Are apoi, 
grumazul acesta şi lucrarea de hrănire, adică slujirea învăţăturii, prin care se 
păstrează puterea întregului trup al Bisericii. Căci curgând pururea hrana, trupul 
rămâne în ființă, iar lipsind aceasta, se veştejeşte şi se strică. EI e legat şi de 
aşezarea bine orânduită a vertebrelor, întrucât prin el toţi cei ce sunt în popor 
alcătuiesc, prin legătura păcii, un singur mădular, care se apleacă şi se ridică şi se 
întoarce, cu mişcări uşoare, în fiecare din laturi. Un astfel de grumaz a fost Pavel şi 
oricine a dus o viaţă dreaptă, urmând pilda lui. Căci a purtat numele Domnului, 
făcându-se Stăpânului vas al alegerii şi s-a articulat astfel întru totul în EI, Capul 


tuturor, încât în toate câte le grăia nu mai era el cel ce le grăia, ci Capul lui le 
rostea, precum a arătat corintenilor pe Hristos grăind şi vorbind în sine (II Cor., 13, 
3). Astfel traheia lui era bine glăsuitoare şi bine sunătoare, articulând prin Sfântul 
Duh cuvântul adevărului. Astfel laringele lui se îndulcea totdeauna de cuvintele 
dumnezeieşti, hrănind prin sine tot trupul cu acele învățături de viaţă făcătoare. 

lar de întrebi de vertebre, cine a articulat aşa de mult pe toţi într-un singur trup, 
prin legătura păcii şi a dragostei? Cine a învăţat pe cei smeriți să-şi plece aşa de 
mult grumazul şi să se mişte spre laturi, cugetând la cele de sus şi privind la cele 
din lături printr-o întoarcere şi mişcare uşoară, ferindu-se şi păzindu-se de 
uneltirile felurite ale diavolului? Acest fel de turn a fost zidit cu adevărat de David. 
Iar prin David, înţelege pe împăratul, Tatăl împăratului, Care a alcătuit pe om de la 
început să fie turn şi nu ruină, iar prin har l-a rezidit pe el iarăşi, întărindu-l cu 
multe scuturi, ca să nu mai fie uşor de călcat de năvălirile duşmanilor. 2% Căci 
scuturile atârnate, ce nu zac pe pământ, ci se contemplă în jurul lui în aer şi 
împreună cu scuturile, lăncile celor puternici, pricinuiesc frică duşmanilor, ca să nu 
mai năvălească asupra conducerii turnului. lar prin mulțimea scuturilor socotesc că 
ni se dă să înţelegem straja îngerească, ce înconjoară de jur împrejur acest turn. 


Acelaşi înţeles îl are şi amintirea lăncilor. Căci n-a spus, simplu, lănci, ci prin 
adausul: «celor puternici», ne-a arătat pe cei ce luptă. Deci consună cu ceea ce se 
spune : «îngerul Domnului va tăbări împrejurul celor ce se tem de El şi-i va 
izbăvi pe ei» (Ps. 33, 8). lar numărul de «mii» nu mi se pare că indică cu exactitate 
o zecime de sute, Ci e folosit de Scriptură pentru indicarea unei mulțimi. Căci e 
obiceiul Scripturii ca, printr-o întrebuințare mai largă, să însemne prin numărul 
acesta mulțimea. Aşa zice David, în loc de mulțime, «mii de cei ce prisosesc» şi 
«mai mult decât mii de aur şi de argint» (Ps. 118, 72; Ps. 67, 18). 


Aşa am înţeles grumazul înrădăcinat între umeri. lar prin umeri, din care el creşte, 
străduinţele neobosite şi lucrătoare, prin care braţele noastre îşi lucrează mântuirea 
lor. 


* David, ca tatăl lui Solomon, închipuieşte pe Dumnezeu Tatăl, care e Tatăl Domnului nostru 
lisus Hristos. lar acesta în calitate de Dumnezeu e însăşi înţelepciunea, pe care Solomon 
înțeleptul o închipuia numai. Acest David sau Dumnezeu Tatăl zidit ca un turn viu, mişcător şi 
grăitor, grumazul omului, sau dă în Biserică unora putere să fie cei prin care capul Hristos 
luminează tot trupul sau toată Biserica, şi o menţine în unitate. Dar Dumnezeu- Tatăl, închipuit 
de David, este şi Ziditorul întregului om, care e un adevărat turn viu şi grăitor, care poate 
rămâne tare în fața tuturor năvălirilor vrăjmaşilor. La aceasta e ajutat de straja puterilor 
nevăzute îngereşti, aflătoare în văzduh şi în jurul lui. 


Cel ce urmăreşte cu stăruință cele spuse şi-a dat seama, desigur, de creşterea 
sufletului, ce se înalță după Dumnezeu. La început îi era plăcut miresei să se 
asemene cu călărimea care a biruit pe tiranul Egiptului şi să aibă podoaba din jurul 
grumazului asemenea mărgelelor. lar acum, câtă desăvârşire în bine nu-i 
mărturiseşte, când nu-i mai aseamănă frumuseţea grumazului cu nişte mărgele puse 
în jurul lui, ci, pentru măreţia lui, zice că e turn, întrucât face văzută din toate 
părțile de cei ce îl privesc de departe, nu numai măreția zidirii lui, care-şi urcă 
foarte sus vârful, ci şi aşezarea locului, care se înalță în chip natural peste toate 
locurile învecinate. Căci atunci când turnul e opera împăratului şi se înalță la o 
vieţuire înaltă, se dovedeşte adevărat ceea ce se spune de Domnul: «Nu poate 
cetatea să se ascundă stând deasupra muntelui» (Mt, 5, 15). Spune acum deci 
turn, în loc de cetate. 


Dar e vremea să înţelegem şi pe cei doi pui de căprioară, care sălăşluiesc în jurul 
inimii miresei, numiţi de cuvântul. Căci zice: «Cei doi sâni ai tăi, ca doi pui 
gemeni de căprioară, ce pasc între crini». Aceasta pentru că între ei e aşezată 
inima, iar păşunea lor nu e iarba obişnuită sau mărăcinii, ci crinii, care-şi 
prelungesc floarea în tot timpul păşunatului şi nu înfloresc numai pentru o vreme, 
iar pentru alta se veştejesc, ci dăruiesc puilor acestora o hrană necontenită ca să nu 
mai stăpânească peste viață mereu umbrele amăgirii, ci odată ce s-a arătat lumina 
peste tot, să strălucească toate în lumina zilei, care-şi răsfiră strălucirea unde 
voleşte. Căci aşa zice cuvântul: «Până va sufla ziua şi vor fi alungate umbrele». 
Dar ştii, desigur, pentru că ai aflat din Evanghelie, că Duhul Sfânt este cel ce, 
suflând unde voieşte, aduce lumină în cei ce ştiu de unde vine şi unde merge. 
Despre aceasta vorbeşte Cuvântul acum aşa: «Cei doi sâni ai tăi, ca doi pui 
gemeni de căprioară, ce pasc între crini, până va sufla ziua şi vor fi alungate 
umbrele». Că ziuă numeşte aici pe Duhul Sfânt, Care suflă lumină celor în care 
vine, socotesc că nu se îndoieşte cineva din cei ce au minte. Căci dacă cei ce s-au 
născut din Duhul se fac fii ai luminii şi fii ai zilei, ce altceva trebuie să cugetăm pe 
Duhul Sfânt, decât lumină şi ziuă, a cărui suflare fugăreşte umbrele şi 
deşertăciunea ? Pentru că e cu totul necesar ca după ce a răsărit soarele să nu mai 
rămână umbrele, ci să se retragă şi să se strămute. 


Dar e vremea să supunem cercetării raţiunii şi taina despre cei doi pui de căprioară, 
care sunt gemeni după naştere, iar hrana le este crinul şi locul păşunii, pământul 
bun şi gras. lar aceasta este inima, după cuvântul parabolei Domnului. Cei ce pasc 
în ea şi culeg din ea gândurile curate se îngraşă. Deci floarea de crin e gândul 
curat, care are un îndoit dar de la fire, buna mireasmă fiind amestecată cu 
frumuseţea (curăţia) culorii. De aceea e iubită de cei ce o culeg, din amândouă 
laturile, fie că o duc la nări, fie că-şi desfată ochii de frumuseţea chipului ei. 


Deci prin cele spuse s-a lămurit, credem, ceea ce ni se spune prin cuvântul că în 
fiecare din noi fiind contemplaţi doi oameni, unul trupesc şi văzut, altul spiritual 
şi nevăzut, gemenă este naşterea fiecăruia, venind în viaţă uniţi între ei. Căci 
nici Sufletul nu există înaintea trupului, nici trupul nu se alcătuieşte înaintea 
sufletului, ci vin în viaţă în acelaşi timp. ** Iar hrana lor după fire este curăţia şi 
buna mireasmă şi toate cele asemenea, prin care sporesc virtuțile. 


Dar sunt unii care se străduiesc după venin, în loc de hrană. Aceştia nu pasc florile 
virtuţilor, ci se desfată cu spinii şi mărăcinii. Căci aşa am auzit că numeşte 
parabola Evangheliei păcatele al căror germene, răul, a pricinuit blestemul şarpelui. 
Este deci trebuință de ochi, pentru buna deosebire care să poată recunoaşte 
întocmai crinul şi spinul, şi pe cel mântuitor să-l cultive, iar pe cel stricăcios să-l 
respingă. De aceea, pe cel ce s-a făcut, după asemănarea marelui Pavel, sân 
pruncilor şi alăptează pe cei de curând născuţi ai Bisericii, i-a numit doime de sâni 
împreună-născuţi, asemănaţi cu puii căprioarei, mărturisind prin toată luarea 
aminte a acestui mădular al Bisericii, care alege din amândouă părțile păşunea 
crinilor curaţi, deosebind cu privire ageră spinii de hrana adevărată. Acesta petrece 
în jurul puterii conducătoare a sufletului, al cărei chip e inima, care susține sânii şi 
pe lângă acestea, nu închide harul în sine, ci îmbie celor ce au nevoie sfârcul 
cuvântului şi ca o mamă îşi alăptează pruncii, cum făcea şi zicea Apostolul (1 Tes., 
2, 7) 


După ce Cuvântul a făcut lauda acestor mădulare ale Bisericii, în cele următoare îi 
va lăuda tot trupul, când prin moarte va surpa pe cel ce avea stăpânirea morţii (II 
Cor., 12, l urm.) şi se va înălța pe sine iarăşi la propria slavă a dumnezeirii, pe care 
a avut-o de la început, înainte de a fi lumea. Căci zicând: «Pleca-voi prin Mine la 
muntele smirnei şi la piscul tămâii Libanului», prin ceea ce dă de înţeles slava 
dumnezeirii, adaugă: «întreagă eşti frumoasă, apropiata mea şi pată nu este întru 
tine». Prin cele spuse învaţă întâi că nimenea nu ia sufletul de la EI, ci putere are El 
însuşi să-l pună şi putere are iarăşi să-l ia, plecând prin Sine însuşi la muntele 
smirnei, nu din faptele noastre, ca să nu se laude cineva, ci din harul propriu, 


'% În fiecare om sunt doi gemeni (pui de căprioară) prin naştere: sufletul şi trupul. Ei pasc 
gândurile curate, crescute ca nişte crini ce se înalţă spre cer din pământul inimii. Aceste gânduri 
fac să crească în om virtuțile. 


' Omul care deosebeşte cum se cuvine binele de rău e o doime de sâni sau de pui de căprioară, 
care ştie alege crinii de spini. El petrece în jurul puterii condu-cătoare a sufletului, care e 
închipuită de inimă. Acesta nu închide în sine harul sau gândurile curate aflate în inimă, ci oferă 
laptele lor altora prin sfârcul cuvântului. Cuvintele sunt numite sfârcuxi prin care ființa umană 
geamănă şi făcută să se dăruiască - asemenea unor sâni - îşi comunică puterea de viaţă altora. 


primind moartea pentru păcătoşi; apoi, că nu s-ar fi putut curăţi firea omenească de 
pată altfel, dacă Mielul, Care a ridicat toate păcatele lumii, nu ar fi şters toată 
răutatea. Deci zicând: «Întreagă eşti frumoasă, apropiata mea şi pată nu este întru 
tine» şi adăugind taina patimii, prin imaginea smirnei, apoi amintind de tămâie, 
prin care se închipuie dumnezeirea, prin acestea ne învaţă că cel ce se împărtăşeşte 
împreună cu El de smirnă se va împărtăşi, desigur împreună cu EI şi de tămâre. 
Căci cel ce a pătimit împreună cu EI, fără îndoială se va şi slăvi împreună. lar cel 
ce s-a ridicat în slavă dumnezeiască se face întreg frumos, ca unul ce s-a eliberat de 
toată pata. 7% De care fie să ne despărţim şi noi, prin Cel ce a murit şi S-a sculat 
pentru noi, Hristos lisus, Domnul nostru, Căruia se cuvine slava şi stăpânirea în 
vecii vecilor. Amin. 


Omilia a VIII-a 


«Vino din Liban, mireasă, vino din Liban. Veni-vei şi vei trece de la începutul 
credinţei, de pe capul Senir şi Ermon, de la peşterile leilor, de la munţii 
pardoşilor. Ai în noi inima, Sora mea mireasă. Ai pus în noi inima printr-unul 
din ochii tăi, în una, prin şiragul grumazului tău» (Cânt. Cânt. 4, 8-9). 


Marele Apostol, descriind către corinteni marile vederi, când a spus că avea 
îndoială despre firea lui, de era trup sau înţelegere, în vremea intrării în Rai, 
mărturisind acestea, zice: «Nu mă socotesc pe mine să fi ajuns, ci mă întind încă 
spre cele dinainte, uitându-le pe cele străbătute» (Fil. 3, 13). O spune aceasta, 
adică şi după cerul acela al treilea, pe care singur el l-a cunoscut. Căci nu a povestit 
Moise ceva despre el în «Facerea» lumii. Şi după auzirea negrăită a tainelor 
Raiului, merge încă mai sus şi nu încetează să-şi facă urcuşul, necunoscând 
niciodată, din binele ajuns, hotarul dorinţei. Prin acestea socotesc că ne învaţă că 
mult e totdeauna ceea ce se află în firea fericită a bunătăţilor, dar e nesfârşit mai 
mult ceea ce-i mai presus de ceea ce se apucă mereu şi aceasta se întâmplă pururea 
celui ce se împărtăşeşte, pricinuindu-li-se celor ce se împărtăşesc, în toată 
nesfârşirea veacurilor, o creştere prin cele necontenit mai mari. Căci cel curat cu 
inima, după cuvântul nemincinos al Stăpânului, vede pe Dumnezeu necontenit, 
după măsura puterii lui, primind atâta înţelegere câtă poate cuprinde. lar lipsa de 
hotar şi necuprinsul dumnezeirii rămâne dincolo de cuprindere. Căci Cel a cărui 


*5 Prin moartea lui Hristos tot trupul miresei sau al Bisericii, sau întreg omul, devine frumos şi 
fără pată. Datorită morţii lui Hristos, tot cel ce crede poate primi din El puterea morţii omului 
vechi întreg, ca să se înnoiască şi înfrumuseţeze întreg. 


măreție şi slavă nu are margini e totdeauna la fel, privirea contemplându-L la 
aceeaşi înălțime. Aceasta a strigat-o şi marele David, care a săvârşit urcuşurile cele 
bune în inimă şi a mers din putere în putere, zicând: «Tu eşti Prea înalt în veac, 
Doamne» (Ps. 144, 5). Prin aceasta a indicat, socotesc, că în toată eternitatea 
veacului nesfârşit, cel ce aleargă spre Tine se face pururea mai mare şi mai înalt ca 
sine însuşi, crescând necontenit, în mod proporţional, prin urcuşul în cele bune. 
Dar Tu acelaşi eşti, Prea înalt, neputând să apari niciodată mai coborât celor ce 
urcă, prin aceea că eşti totdeauna în mod egal mai presus şi mai înalt de puterea 
celor ce se înalță. 


Acestea am socotit, aşadar, că le statorniceşte Apostolul despre firea bunătăţilor 
negrăite, când zice că binele acela nu l-a văzut vreun ochi, chiar dacă priveşte 
pururea. Căci nu vede cât este, ci cât este cu putinţă ochiului să privească. Şi 
urechea nu a auzit cât este Cel de care se vorbeşte, chiar dacă primeşte pururea 
cuvântul în auz. Şi la inima omului nu s-a suit, chiar dacă cel curat cu inima vede 
cât poate. Căci ceea ce se cuprinde mereu e totdeauna mai mult decât cele ce s-au 
cuprins înainte, dar nu hotărniceşte în sine ceea ce se caută, ci marginea a ceea ce 
s-a aflat se face, celor ce urcă, început spre aflarea celor mai înalte. Şi nici cel ce 
urcă nu se opreşte vreodată, primind începutul din început, nici începutul celor 
pururea mai mari nu se desăvârşeşte în sine. Căci niciodată dorinţa celui ce urcă nu 
se opreşte la cele cunoscute, ci sufletul urcând printr-o altă dorire mai mare spre 
alta mai de sus, într-o urcare necontenită, înaintează pururea, prin cele şi mai 
înalte, spre Cel nehotărnicit.””" 


Înfăţişându-le pe acestea astfel, e timpul să adăugăm tâlcuirea cuvintelor 
dumnezeieşti: «Vino din Liban, mireasă, vino din Liban. Veni-vei şi vei trece de 
la începutul credinţei, de la capul Senir şi Ermon, de la peştera leilor, de la 
munții pardoşilor». Ce înţeles am aflat în acestea ? Pururea Izvorul bunătăţilor 
atrage spre Sine pe cei ce însetează, precum zice Izvorul în Evanghelie: «De 
însetează cineva, să vină la Mine şi să bea» (În, 7, 37). Căci în acestea nu a dat un 
hotar nici setei, nici pornirii spre EI, nici plăcerii de a bea, ci cu întinderea poruncii 


* Sfântul Grigorie expune vestita sa învăţătură despre «epectaze». Orice ţintă atinsă în urcuşul 
spre Dumnezeu se face început al unui nou urcuş. Orice sfârşit e un început. Nici un început nu 
se desăvârşeşte în sine, căci după acest început, va ajunge la alt început. Orice început deschide 
drumul spre alt început. Fiecare treaptă ajunsă face cu putinţă urcuşul la altă treaptă. Fiecare e 
un alt început, căci nici o treaptă nu mulţumeşte sau nu e ultima. Acesta e «l'etornel 
commoncement» al lui Charles Peguy. Acest proces se petrece cu sufletul cunoscător, pentru că 
Cel în Care înaintează nu e hotărnicit. Acest suflet creşte mereu în Cel nehotărnicit. 


A . “A A . . . 2 2 
în veci, uneşte şi îndemnul de a înseta şi de a bea şi de a avea pornirea spre El. ” 


Iar celor ce au apucat să guste şi au aflat că bun e Domnul, gustarea li se face ca un 
îndemn spre împărtăşire de şi mai mult. De aceea, niciodată nu lipseşte celui ce 
urcă îndemnul ce i se face, care îl atrage necontenit spre ceea ce e mai mare. 


Să ne amintim numai de îndemnul făcut de multe ori, în cele dinainte, de Cuvântul, 
miresei: «Vino, apropiata mea» zice odată , «Vino, porumbiţa mea»; şi «Vino în 
acoperământul pietrei, îi spune iarăşi. La fel îi adresează Cuvântul sufletului şi 
alte asemenea vorbe de îndemn şi de atragere a poftei lui după cele mai mari. Şi 
recunoscându-i acum celei ce urcă spre El neîntinăciunea deplină, prin cuvintele: 
«întreagă eşti frumoasă şi pată nu este întru tine», ca nu cumva această mărturisire 
să o facă să se mândrească şi prin aceasta să fie împiedicată de la urcuşul spre cele 
mai mari, îi porunceşte iarăşi, printr-un cuvânt de îndemn, să urce spre dorirea 
celor mai înalte, zicând: «Vino din Liban, mireasă!» lar ceea ce spune este aceasta: 
Bine Mi-ai urmat în cele de până acum, venind cu Mine în muntele smirnei. Căci 
te-ai îngropat împreună cu Mine, prin botez, în moarte. Ai venit împreună cu Mine 
şi pe piscul tămâii (Libanului învierii). Căci te-ai înălțat la împărtăşirea de 
dumnezeire, pe care o indică numele tămâi. Urcă deci cu Mine de pe munţii aceştia 
pe alţii, înaintând şi înălțându-te prin cunoştinţa lucrătoare. Vino, aşadar, din 
Liban, întrucât nu mai eşti logodnică, ci mireasă. Căci nu este cu putință să 
convieţuiască cu Mine cel ce nu s-a strămutat prin smirna morţii, la dumnezeirea 
tămâii. Deci fiindcă ai ajuns la această înălțime, nu te opri din urcuş, ca una ce ai 
atins prin acestea desăvârşirea. Căci tămâia aceasta, de care te-ai împărtăşit prin 
înviere, ţi se face început al credinţei, dar totodată şi început al drumului spre 
bunurile mai înalte. 

De la acest început deci, care este credinţa, vei veni şi vei trece, adică vei veni şi 
acum şi nu vei înceta să treci pururea prin acest fel de urcuşuri. ** 


Iar cuvântul este aşa: « Veni-vei şi vei trece de la începutul credinţei, de la capul 
Senir şi Ermon». Prin acestea închipuieşte taina naşterii de sus. Căci de aici se 
spune că pornesc izvoarele Iordanului. Pentru că deasupra lor se ridică un munte ce 


** Porunca şi îndemnul Domnului: «să vină la Mine şi să bea» e dată pentru veşnicie. Deci nici 
setea nu se va potoli vreodată. Ci în cel ce bea sau în cel ce gustă, se trezeşte dorința de a bea şi 
de a gusta şi mai mult. Şi izvorul e nesecat şi mereu dă ceva nou din el. 

%3 De abia Învierea dă temei credinţei. Cine nu primeşte învierea Domnului, după moartea Lui 
pe cruce, încă nu a ajuns la credinţă. Dar de la credinţa aceasta începătoare sau de la Libanul 
învierii, sufletul trebuie să urce şi mai sus, urmând lui EHristos: să se înalțe cu EI în Dumnezeu la 
nesfârşit. Credinţa i-a deschis doar poarta de intrare în dumnezeire, de pe urma învierii 
umanității lui Hristos, înviere prin care însăşi umanitatea Lui a intrat altfel în dumnezeire decât 
mai înainte. 


se împarte în două vârfuri, cărora li se dau numele: Senir şi Ermon. Fiindcă, deci, 
râul ce curge din aceste izvoare ni s-a făcut început al prefacerii noastre în 
Dumnezeu, aude glasul Celui ce o cheamă pe ea spre Sine, zicând: «Vino din 
Liban şl de la începutul credinţei şi de la capul munţilor acestora, de unde i-au 
ieşit izvoarele tainei» ”* Şi bine adaugă să pomenească de lei şi de pardoşi, ca prin 
amintirea celor de întristare să facă mai dulce bucuria celor ce o veselesc. Căci 
după ce a lepădat omul chipul dumnezeiesc, s-a sălbăticit, după asemănarea firii 
necuvântătoare, făcându-se, prin îndeletnicirile cele rele, leu şi pardos. Pentru că 
cel ce-i atins de leul care unelteşte din peşteră, cum zice proorocul şi e prins în 
cursă, se preschimbă în firea lui, biruindu-l firea fiarei. «Căci se fac asemenea lor 
cei ce fac aceleaşi; toţi cei ce se încred în ei» (Ps. 113, 16). 


De asemenea se preface în pardos cel ce şi-a întinat sufletul cu petele vieţii. 
întrucît, deci, omenirea se află odinioară în aceste stări, amăgită de slujirea la idoli 
şi de rătăcirea iudaică, iar după aceea s-a înălțat prin Iordan, prin smirnă şi prin 
tămâie (Liban) la o aşa de mare înălțime, încât umblă împreună cu Dumnezeu în 
văzduh, cuvântul Scripturii, amintind de bunătăţile din timpul de față, arată, prin 
amintirea neajunsurilor întâmplate odinioară, în ce stări era sufletul înainte de 
tămâie (Liban) şi de începutul credinţei şi înainte de tainele ce ni se fac cunoscute 
prin lordan. Căci precum viaţa în pace se face mai plăcută după război, îndulcindu- 
se prin povestirile triste şi binele sănătăţii îndulceşte mai mult simţurile sufletului 
nostru când firea revine la sine din durerea pricinuită de boală, în acelaşi fel bunul 
Mire pricinuieşte sufletului o întărire şi o înmulţire a îndulcirii de bunătăţi, întrucât 
nu-i arată miresei numai frumuseţea ei, ci aminteşte prin cuvânt şi de chipul prea 
înfricoşat al fiarelor, ca şi mai mult să se desfăteze de bunurile prezente, învățând 
prin arătarea deosebirii din ce stări a scăpat schimbându-se. 


Dar poate şi alt bine se dăruieşte prin acestea miresei, din grija providenţei. 
Cuvântul vrea ca noi, fiind schimbăcioşi din fire, să nu ne rostogolim prin 
schimbare spre rău, ci, urmărind necontenit creşterea spre mai bine, să avem 
schimbarea împreună lucrătoare în urcuşul la cele mai înalte, ca prin felul 
schimbător al firii noastre, să dobândim neschimbarea. De aceea, ca un povăţuitor 


*% Pe baza credinţei începătoare, sufletul a primit naşterea de sus în apa botezului, care este apa 
Iordanului în care S-a botezat Hristos pentru noi, pentru ca să unească apele cu puterea 
Duhului, născându-ne din îmbinarea lor din nou, în botezul nostru. Dar Iordanul izvorăşte din 
vârfurile Senir şi Ermon. Sufletul e chemat deci să se urce mai sus de la credința începătoare şi 
de la naşterea de sus, din Duhul lui Hristos unit în Iordanul ce izvorăşte din Senir şi Ermon, cu 
toate apele în momentul în care cel ce crede în Hristos se botează, unindu-se cu EI însuşi în 
acest act al botezului său. 


şi păzitor a adus în cuget amintirea fiarelor ce ne stăpâneau odinioară, spre şi mai 
marea înstrăinare a noastră de patimi. Aceasta, pentru ca, prin depărtarea de cele 
rele, să dobândim neclintirea şi neschimbarea în cele bune, încât nici să nu încetăm 
de a ne schimba spre mai bine, nici să nu ne schimbăm spre mai rău. Pentru 
aceasta, poruncind miresei să vină din Liban, le aminteşte de peştera leilor în care 
sălăşluia şi aduce vorba de munţii pardoşilor (panterelor) în care petrecea când 
vieţuia împreună cu fiarele. 


Dar glasul Cuvântului e totdeauna glas al puterii. Şi, precum la creațiune lumina a 
strălucit deodată cu poruncă şi tăria s-a alcătuit deodată cu cuvântul poruncitor şi 
toată cealaltă creațiune a apărut deodată cu cuvântul creator, tot aşa şi acum, 
poruncind Cuvântul să vină la Sine sufletul ajuns mai bun, acesta prinzând îndată 
putere prin poruncă, s-a făcut aşa cum a voit Mirele, prefăcându-se în mai 
dumnezeiesc şi din slava în care era trecând la o slavă mai înaltă, prin schimbarea 
cea bună.” Aceasta a umplut de uimire ceata îngerilor din jurul Mirelui, încât toţi 
cu bun glas îndreaptă către ea cuvântul: «4i pus în noi inima, sora noastră, 
mireasă». Căci pecetea nepătimirii strălucind la fel în ea şi în îngeri, o ridică în 
rudenia şi frăția celor fără de trupuri, ca pe una ce a dobândit nepătimirea în trup. 
Pentru aceea zic către ea: «A1 pus în noi inima, sora noastră, mireasă», cuvenindu- 
ți-se în înţeles propriu fiecare din cele două nume = căci eşti sora noastră prin 
înrudirea întru nepătimire şi eşti mireasă pentru unirea cu Cuvântul. lar înţelesul 
zicerii «ne umpli inima» socotim că este asemănător cu al zicerii: «ne-ai 
însufleţit». E ca şi când ar fi spus către ea: ai pus inima în noi. 


Dar pentru limpezime, ca să ni se facă mai lămurit ceea ce s-a spus, să luăm în 
ajutor în tâlcuirea acestor taine pe dumnezeiescul Apostol. Căci zice acela undeva 
în cuvintele sale, scriind către efeseni, când ne-a descris marea iconomie a arătării 
lui Dumnezeu în trup, că nu numai firea omenească a fost învățată prin acest har 
despre tainele dumnezeieşti, ci şi a Începătoriilor şi Stăpâniilor în cele cereşti li s-a 


*% «Glasul Cuvântului e glas al puterii» în fapt, cuvântul omenesc nu se poate despărți de glas. 
Dacă e putere în glas, puterea aceasta e dată glasului de cuvânt. Cuvântul produce în noi glasul 
prin puterea lui. Şi această putere a cuvântului o comunică glasul, altora. Căci în cuvânt e şi o 
voinţă de a comunica ceva altora, de a se face alţii cum vrea cel ce vorbeşte. Cu atât mai mare 
putere e în cuvântul dumnezeiesc. E o putere a Persoanei Fiului lui Dumnezeu pusă în cuvântul 
Său. Fiul lui Dumnezeu e nu numai Cuvânt cuvântător, ci şi putere, căci e unit cu Duhul Sfânt. E 
Cuvânt cu Putere sfântă. În toate cuvintele Lui e şi puterea Lui sau sunt şi puterile Lui prin care 
înfăptuieşte cele ce le spune prin cuvânt. Dar dacă cuvântul nostru cu puterea lui produce glasul 
nostru punând în glas această putere, de ce nu Şi-ar putea manifesta Cuvântul dumnezeiesc 
puterea Lui şi altfel decât prin glas? Prin cuvântul care n-a produs un glas, a creat Dumnezeu 
toate la început; prin cuvântul Lui care-şi face simțită puterea în inimi, nu totdeauna prin glas, 
ridică pe oameni la o treaptă mai înaltă, comunicându-le puterea şi viaţa Lui dumnezeiască. 


făcut cunoscută înţelepciunea lui Dumnezeu cea de multe feluri, făcându-se arătată 
între oameni prin iconomia lui Hristos. 


Dar iată textul: «Ca să se facă cunoscută prin Biserică, Începătoriilor şi 
Stăpâniilor în cele cereşti, înţelepciunea cea de multe feluri a lui Dumnezeu, 
după hotărârea dinainte de veci, pe care a împlinit-o în Hristos lisus Domnul 
nostru, întru Care avem îndrăznirea şi apropierea întru nădejde prin credinţa în 
El» (Efe. 1, 10-12). Şi de fapt prin Biserică se face cunoscută Puterilor mai presus 
de lume înţelepciunea felurită a lui Dumnezeu, care prin cele potrivnice a săvârşit 
minunat lucrurile cele mari şi minunate. Căci s-a făcut prin moarte viaţă; prin 
păcat, dreptate; prin blestem, binecuvântare; prin necinstire, slavă; prin neputinţă, 
putere. Pentru că în timpurile dinainte de aceasta Puterile mai presus de lume au 
cunoscut numai înţelepciunea simplă şi uniformă a lui Dumnezeu, care lucra 
minunile potrivit cu firea. Şi nu era în cele văzute nimic felurit, prin faptul că prin 
firea dumnezeiască având putere a crea liber toată zidirea, aducând numai prin 


mişcarea voii firea lucrurilor la existenţă, a făcut bune foarte toate cele ce au ţâşnit 


iat ; i) 
din izvorul binelui.2€ 


* Până nu S-a întrupat, nu S-a răstignit şi n-a înviat Cuvântul lui Dumnezeu, nu se cunoştea 
înțelepciunea felurită sau împletită din feţe potrivnice, ci numai cea care lucra simplu şi potrivit 
firii, în creaţiume. Dar în iconomia lui Hristos s-a arătat Înţelepciunea Lui, unind în vederea 
mântuirii noastre chipuri potrivnice de lucrare. În întrupare apare unit trupul care se naşte din 
alt trup, ca la ceilalți oameni, dar fără sămânţa bărbătească, adică apare unită o lucrare a firii 
noastre, cu una mai presus de fire. Prin moartea pe cruce pricinuieşte trupului Său şi prin 
aceasta şi trupurilor noastre viața veşnică. Prin moarte e biruită moartea, căci se pune capăt 
trupului muritor, ivindu-se din puterea lui Dumnezeu, purtătoare a trupului Său, când acest trup 
ajunge la ultima neputinţă a lui, viaţa nemuritoare din izvorul dumnezeiasc în care se reazimă. 
Luând păcatul asupra Sa, ne-a adus dreptatea, căci răbdând întru curăţie deplină urmările 
păcatului, le-a depăşit şi le-a topit. Răbdând fără păcat, fără căderea cu duhul în slăbiciune, 
durerea de pe urma păcatului, până la capăt, adică până la sleirea trupului în moarte, a întărit 
duhul care se întărea în suportarea acestei dureri, în aşa măsură încât acesta, întărit de Duhul 
dumnezeiesc, a putut ridica la o nouă viaţă, la viața nestricăcioasă a învierii, trupul, făcând să 
fie copleşit de spirit, deci nemuritor. Această putere ne-a dat-o şi nouă, care comunicăm cu El 
prin credinţă. Aceasta e taina morţii, ca mijloc şi ca înviere. Dimpotrivă, în plăcerile trupului, în 
înaintarea în ele, care fac trupul să prospere pentru un timp cu prețul slăbirii spiritului, se 
ajunge la moartea fără scăpare. Minuni erau şi lucrurile ce se săvârşeau prin legile firii, căci 
aceste legi şi firea condusă de ele nu erau de la ele, ci erau rânduite de Dumnezeu. Dar minunile 
ce se săvârşesc. de Hristos prin îmbinarea firii cu ceea ce e mai presus de fire sunt mai 
izbitoare, pentru că pun mai mult în evidenţă faptul că peste legile firii există şi o altă putere, 
care nu le desfiinţează, ci produce prin ele efecte superioare, unindu-se cu ele. Această îmbinare 
a legilor firii, văzute cu lucrarea prin ele a unei puteri mai presus de ele, nu se putea produce 
decât în planul zidirii văzute, nu şi în lumea pur nevăzută a îngerilor sau acolo se produce o 
îmbinare a puterii create cu cea necreată, fără ca puterea creată să fie supusă unor legi stricte 
ca lumea materială. De aceea, numai de la lumea văzută, în care are loc această îmbinare a 


Dar acest chip variat al înţelepciunii, constând din împletirea celor potrivnice, l-au 
cunoscut acum limpede prin Biserică: cum Se face Cuvântul trup, cum se amestecă 
viaţa cu moartea, cum cu rana Lui vindecă rana noastră, cum prin neputinţa Crucii 
surpă puterea vrăjmaşului, cum Nevăzutul Se arată în trup, cum răscumpără pe cei 
robiţi, Acelaşi fiind şi Răscumpărătorul şi preţul răscumpărării ” - căci S-a dat pe 
Sine preţ morţii pentru noi - cum este şi în moarte, dar nici din viaţă nu iese, cum 
Se amestecă şi în robie, dar rămâne în cinstea aceasta împărătească. Toate acestea 
şi unele ca acestea, fiind fapte felurite şi nu simple ale înţelepciunii, aflându-le, 
prin Biserică, prietenii Mirelui s-au umplut de inimă, cunoscând în taină altă 
trăsătură a înţelepciunii dumnezeieşti. 


Și dacă nu e prea îndrăzneţ s-o spunem, poate prin mireasă au văzut şi aceia 
frumuseţea Mirelui ”* şi s-au minunat de Cel de toţi nevăzut şi necuprins. Căci Cel 
pe care nimeni nu L-a văzut vreodată, cum zice loan (| În, 4, 12), nici nu putea să- 
L vadă, cum mărturiseşte Pavel (1 Tim., 6, 16), Acela Şi-a făcut Biserica trup şi 
prin adăugirea celor ce se mântuiesc, o zideşte pe ea în iubire, până ce vom ajunge 
toţi la bărbatul desăvârşit, la măsura vârstei plinirii lui Hristos (Ef. 4, 13). 


Dacă, aşadar, Biserica e trupul lui Hristos, iar cap al trupului e Hristos, Care cu 
pecetea Sa Se întipăreşte în faţa Bisericii, prietenii Mirelui privind la aceasta s-au 
umplut de inimă, pentru că văd în ea mai limpede pe Cel nevăzut. Precum cei ce nu 
pot privi însuşi cercul soarelui, privesc la el prin strălucirea apei, aşa şi aceia 


puterilor materiale cu cele duhovniceşti, adică de la Biserică, puteau afla cetele îngereşti 
această înțelepciune care îmbină puteri atât de deosebite, care se arată în unirea celor materiale 
cu cele mai presus de firea lor, ba la aparenţă chiar potrivnice lor. Prin aceasta «sora» 
îngerilor, care are faţă de ei şi avantajul că e Mireasa Mirelui, fiind mai unită cu El decât ei 
(Maloa Domnului), «pune inima» în îngeri, îl umple de o nouă înţelegere şi de un nou entuziasm 
în lăudarea lui Dumnezeu. 

*' Trebuie să se facă oarecum şi rob, dar fără a înceta să aibă putere asupra robiei, ca să poată 
nu numai răscumpăra în calitate de Stăpân, ci să Se şi dea pe Sine Însuşi preț de răscumpărare. 
Căci ceea ce se dă ca preț de răscumpărare trebuie să aibă calitatea celui ce trebuie să fie 
răscumpărat, dar trebuie să fie totodată de o valoare egală nu cu unul din cei ce trebuie 
răscumpăraţi, ci cu toți, ba chiar de o putere mai mare, ca să dea tuturor o putere care să-i 
apere de noi căderi într-o robie ca cea dintâi. Deşi foloseşte termenul juridic de Răscumpărător 
şi de «preţ de răscumpărare», Sfântul Grigorie de Nyssa arată că înţelege mântuirea în sens 
ontologic, ca lucrare de îndreptare a firii căzute şi de umplere a ei de o putere mai mare decăt 
cea omenească, de puterea dumnezeiască. 

“5 Au văzut şi îngerii frumuseţea superioară în care Se arată Cuvântul lui Dumnezeu, făcându- 
Se Mire al zidirii cuvântătoare văzute. Căci au văzut un grad superior de bunătate a lui 
Dumnezeu, care nu Se fereşte de a Se uni ca un Mire cu mireasa prea iubită, cu făptura Sa 
văzută şi a lua asupra Sa toate slăbiciunile firii omeneşti pentru a le învinge în Sine şi a Se face 
atât de apropiat de oameni, arătându-și prin ele puterea Lui. 


privind ca printr-o oglindă curată, prin faţa Bisericii, văd Soarele dreptăţii, 
i 2 
cunoscut prin ceea ce se vede. ** 


Pentru aceasta, nu odată îi spun prietenii miresei: «Ai pus în noi inimă», ceea ce 
însemnează: «ai pus în noi suflet şi minte», spre cunoaşterea luminii, prin tine. Şi 
repetă iarăşi acelaşi cuvânt, ca prin repetare să dea vrednicie de crezare celor 
spuse. Căci zic repetând: «Ai pus în noi inimă printr-unul din ochii tăi». Aceasta 
este ceea ce a produs mai ales în prieteni starea de uimire. Căci având sufletul o 
îndoită lucrare văzătoare, dintre care una priveşte adevărul, iar cealaltă rătăceşte în 
jurul celor deşarte, dat fiind că numai ochiul curat al miresei e deschis pentru firea 
binelui, iar celălalt e cu totul nelucrător, prietenii aduc laudă numai unui ochi, 
singurul prin care priveşte pe Unul. Prin «Unul», se înţelege Acela care este 
cunoscut în firea neschimbată şi eternă, Tatăl cel adevărat şi Fiul Unul-Născut şi 
Sfântul Duh. Căci Unul e cu adevărat, Cel contemplat într-o singură fire, 
deosebirea după ipostasuri nepricinuind nici o despărţire sau înstrăinare. 


Dar sunt unii care privesc în chip rău, cu ochi diferiţi, spre ceea ce e lipsit de 
consistență, împărțind pe Cel Unul în multe firi, prin nălucirile ochilor vicleni. 
Aceştia sunt cei ce se numesc mult-văzători, care, prin faptul că văd multe, nu văd 
nimic; aceştia sunt şi toți câţi privesc acum spre Dumnezeu, dar datorită apoi 
nălucirilor materiale, sunt nevrednici de lauda îngerilor, ca unii ce se supun 
deşertăciunii, prin nălucirea celor care nu există. lar cel ce priveşte ţintă numai la 
Dumnezeu e orb faţă de toate celelalte, spre care caută privirile multora. De aceea 
printr-un singur ochi îi umple mireasa de uimire pe prieteni. Deci orb este cel ce cu 
mulți ochi priveşte spre cele deşarte. lar ager la privire şi strălucitor e acela care 
priveşte printr-un singur ochi al sufletului numai spre bine. 2“ 


*% Dar prin Biserică îngerii au văzut nu numai pe Dumnezeu la un grad superior de bunătate şi 
de frumuseţe, ci L-au văzut şi într-un mod mai concret, mai accesibil făpturii. Dumnezeu ca 
Spirit pur sau ca Treime de Persoane pur spirituale, e mai greu de sesizat chiar de către îngeri. 
Ei Simt doar presiunea Lui ca centru personal atotputernic, nevăzut sau ca Treime de centre 
personale, înfocate de o iubire nemărginită. Chiar sufletul semenului nostru, dacă ar avea o 
existență pur spirituală, s-ar simţi, dar nu s-ar sesiza într-un mod concret. Dar prin trup «se 
vede» mai concret, deşi nu se confundă cu trupul. Fiul lui Dumnezeu S-a făcut mai sesizat şi 
rămâne mai sesizat făpturilor în veci, prin trupul pe care L-a asumat. Întruparea reprezintă o 
mare coborâre condescendentă faţă de noi (catavasie), fără ca prin aceasta să-L confundăm cu 
trupul departe de a pierde prin aceasta putinţa de sesizare a dumnezeirii Lui, ea ni se face şi 
mai Simţită. 

*% Dând lui Dumnezeu numirea de Unul, Sfântul Grigorie arată o cunoaştere a filosofiei neo- 
platonice. Dar Unul cugetat de el nu e o esenţă impersonală, nici o esenţă în continuitate cu 
lumea noastră, ca fundament al ei, ci Dumnezeu Cel întreit în Persoane şi transcendent 
creațiumii, comunicându-Se ei numai prin har, datorită voii Lui. Aceste trei Persoane sunt aşa 


Care e, acum, acea una sau ce este şiragul de la grumazul miresei, nu va fi greu de 
înţeles după cele spuse, chiar dacă zicerea apare întunecoasă între celelalte. Căci 
zice Scriptura: «Ai pus inimă în noi printr-unul din ochii tăi, în una, prin şiragul 
grumazului tău». lar «una» stă în legătură cu «printr-unul din ochii tăi», având să 
înţelegem «într-un suflet» 21 Căci sunt multe suflete în fiecare din cei neînvăţaţi, 
în care patimile se aşează, prin stăpânirea ce o dobândesc, în locul sufletului, 
chipul sufletului preschimbându-se în plăcere, în iuțime şi frică, în laşitate şi 
obrăznicie. lar cea care priveşte spre Cuvântul, prin uniformitatea vieţii în virtute, e 
recunoscută ca vieţuind printr-un singur suflet. *% 


Deci aşa trebuie despărţit textul: «În una» e legat de ceea ce se spune înainte, după 
înţelesul cugetat de noi însemnând fie «într-un suflet», fie «într-o stare a 
sufletului». lar ceea ce urmează, adică: «prin şiragul grumazului tău», are alt 
înţeles. E ca şi când ar zice cineva, făcând totul mai limpede: unul este şi ochiul 
tău, prin faptul că priveşte spre Unul, unul şi sufletul, prin faptul că nu se împarte 
în stări sufleteşti diferite. Dar şi poziţia grumazului tău e desăvârşită, ca unul ce a 
luat jugul dumnezeiesc asupra lui. Fiindcă, deci, în şiragul grumazului tău vedem 
jugul lui Hristos, iar în dragostea pentru binele adevărat, un singur ochi şi un 
singur suflet, de aceea mărturisim că prin minunile tale ai pus inimă în noi, ca una 
ce arăţi un singur ochi şi un singur suflet în şiragul grumazului tău. lar şiragul 
grumazului miresei este jugul, precum s-a spus. 


Aceasta e lauda îngerilor, adusă frumuseţii miresei. Căci aceştia am înţeles că sunt 
prietenii Mirelui. lar ca să nu pară că lauda lor e fără judecată şi greşită, Cuvântul 
întăreşte, aprobând judecata prietenilor asupra frumuseţii miresei şi adaugă şi EI la 
mărturia frumuseţii ei minuni şi mai mari, descriind prin cuvânt armonia arătată în 
înseşi mădularele ci. Pe aceasta o vom înfăţişa, cu voia lui Dumnezeu, în cele 


de unite, că Dumnezeu poate fi numit totdeauna Unul. Cel ce priveşte neîncetat numai la Unul, 
îşi ridică mintea din împărţirea produsă în ea de privirea la cele multe. O dezvoltare a acestei 
idei avem în scrierea lui Calist Catafygiotul, în Filoc. vol. VIII. Cel ce priveşte numai la Unul 
priveşte numai la bine. Căci e propriu binelui să unifice mintea şi să unifice pe om cu toţi şi cu 
toate în Cel ce este izvorul tuturor. Numai răul e dezbinat. Binele e intr-o desăvârşită unitate. 
Câtă vreme răul dezbină, binele uneşte. De aceea Sfântul Grigorie identifică pe Unul cu binele. 
“1 Sufletul în grecește este feminin. De aceea se spune în una şi nu în unul. 

* Virtutea unifică sufletul şi-l menţine ca stăpân peste pornirile lui. Patimile îl sfâşie, căci îl 
îngustează de fiecare dată, după altă patimă. În fiecare virtute se vede acelaşi unic bine şi la 
trepte diferite. Şi se vede în om un suflet, care nu se mai vede în omul pătimaş destul de limpede, 
fiind ajuns în stare de descompunere. 


următoare, de vom primi, prin ajutorul de sus, vreo putere spre înţelegerea tainelor 
şi spre cunoaşterea frumuseţii Bisericii şi spre lauda măririi harului său, în Hristos 
lisus, Căruia 1 se cuvine toată slava, în vecii vecilor. Amin. 


Omilia a IX-a 


«Cât de frumoşi s-au făcut sânii tăi, sora mea, mireasă! Mai frumoşi S-au făcut 
Sânii tăi decât vinul şi mirosul veşmintelor tale e mai presus de toate aromatele. 
Faguri ce picură Sunt buzele tale, mireasă. Miere şi lapte este sub limba ta şi 
mirosul veşmintelor tale, ca mirosul tămâii. Grădină închisă este sora mea, 
mireasă ; grădină închisă, izvor pecetluit. Trimiterile (odraslele) tale, rai de rodii 
cu rod de fructe şi de pomi şi chipuri cu narduri; nard şi şofran, trestie şi 
scorţişoară, cu toate lemnele Libanului, smirnă şi aloe cu toate mirosurile de 
fructe; Izvor de grădină şi fântână de apă vie, ce curge susurând din Liban» 
(Cânt. Cânt. 4, 10-16) 


«De v-aţi sculat împreună cu Hristos, cugetaţi cele de sus, nu cele de pe pământ» 
(Col., 3, | urm.), zice către noi Cel ce grăieşte în Pavel. «Căci aţi murit, zice şi 
viaţa voastră S-a ascuns cu Hristos în Dumnezeu. Când Hristos, viaţa voastră, Se 
va arăta, atunci şi voi vă veţi arăta întru slavă». Dacă deci ne-am făcut morţi firii 
de Jos, strămutându-ne nădejdea vieţii de la pământ la cer şi viaţa în trup s-a ascuns 
în noi, după cuvântul Proverbului, care zice: «înţelepții îşi ascund simţirea» (Prov. 
10, 14). De altă parte, aşteptăm să se arate în noi viaţa cea adevărată, care este 
Hristos, ca şi noi să ne arătăm întru slavă, prefăcându-ne într-o stare mai 
dumnezeiască. Deci aşa să auzim cele prezente, ca nişte morţi cu trupul, trăgându- 
ne din cele ce se spun spre înţelesul cel netrupesc. Căci cel mort patimilor şi 
poftelor va strămuta înțelesurile cuvintelor la ceea ce este curat şi nepătat, cugetând 
la cele de sus, unde este Hristos cel aşezat la dreapta Tatălui, întru Care nu este 
patimă, uitând de gândurile coborâte şi josnice. 2% 


*%3 «Cele de sus, unde este Hristos cel aşezat de-a dreapta Tatălui, unde nu este patimă», au deci 


şi un înțeles de: cele curate, libere de patimi, precum «cele de jos» au şi un înţeles de întinate 
prin patimi. Cel nepătimaş este înalt, se află la înălțime este tare; duhul s-a întărit în el. Are 
putere asupra celor pătimaşi, care sunt slabi. Cei nepătimaşi văd cele înalte şi nesfârşite, se 
hrănesc din ele. În Dumnezeu Tatăl nu este patimă. EI nu e deci supus nici unei alte forţe. În 
sensul acesta e mai înalt şi mai presus de toate. În sensul acesta S-a înălțat Hristos ca om la EL. 
Tatăl e cu desăvârşire liber. De aceea e cel mai înalt, nefiind supus faţă de nimic. Dumnezeu 
Tatăl e Persoana desăvârşită. Nu are un caracter de esenţă panteistă supusă unei evoluţii, vreo 
unor legi, faţă de care nu există o voinţă a Lui. El are în Sine totul din veci, în conformitate cu 
voința Lui. De aceea e şi cu desăvârşire liber. Cine n-are totul tinde spre împlinire, printr-o lege 
care-l stăpâneşte. Numai eliberându-ne şi noi de cele de jos şi pătimaşe ne putem apropia de 


Să auzim, deci, cuvintele dumnezeieşti, prin care descrie Cuvântul frumuseţea 
miresei neîntinate. Să auzim ca unii ce am ieşit afară din carne şi sânge şi ne-am 
prefăcut în fire duhovnicească. «Câr de frumoşi s-au făcut sânii tăi, sora mea, 
mireasă! Mai frumoşi S-au făcut sânii tăi ca vinul şi mirosul veşmintelor tale e 
mai presus de toate miresmele». 


E vădit oricui care cunoaşte cuvintele de Dumnezeu insuflate, că tot cel ce face 
voia lui Dumnezeu e frate al Lui şi soră şi mamă; iar fecioara curată, logodită 
Domnului spre împărtăşirea de cămara neprihănită de nuntă, se numeşte, în 
înţelesul propriu, mireasă. Dar eu, cercetând înţelesul acestor cuvinte 
dumnezeieşti, nu văd în această numire numai o laudă simplă adusă miresei de 
Cuvântul, ci spun că Cuvântul înfăţişează cauzele înaintării ei la atâta 
frumuseţe. Căci nu s-ar fi înfrumusețat ea din izvoarele bunelor Învăţături, pe 
care le numeşte, în înţeles figurat, sâni, dacă nu s-ar fi făcut mai întâi pe ea soră 
a Domnului, prin faptele bune şi dacă nu s-ar fi înnoit spre feciorie prin 
naşterea de sus, ca să se facă logodnică şi mireasă a Celui care Și-a logodit-o. 
Deci Cel ce a numit-o pe ea soră şi mireasă a Sa spune cauza schimbării spre un 
chip mai bun şi mai desăvârşit a sânilor ei, care nu mai izvorăsc laptele, adică 
hrana pruncilor, ci vinul curat spre veselia celor mai desăvârşiţi, a cărui tărie nu 
a fost slăbită de apa cârciumarilor. 


lar în cele spuse se arată ca într-o bucurie de nuntă prietenia iubitoare, datorită 
căreia îşi dăruiesc unul altuia simţirea dragostei. Căci Mirele salută Biserica cu 
aceleaşi cuvinte, cu care ea, luându-l-o înainte, a lăudat în introducere frumuseţea 
Lui. Căci îndată, în primele cuvinte, când a dorit să vină cuvântul din gura 
dumnezeiască în gura ei, înfățişând-o aceasta prin chipul sărutării, a spus cauza 
poftei: că sânii ei sunt buni, copleşind prin darul lor firea vinului şi întrecând toată 
huna mireasmă a mirurilor şi a aromatelor. De fapt ea a spus aceste cuvinte: «Mai 
buni Sunt Sânii tăi decât vinul şi mirosul mirurilor tale mai presus de toate 
aromatele». 


Căci aşa cum în toate celelalte aflăm din dumnezeiasca înţelepciune învăţătura că 
Dumnezeu ni Se face nouă aşa cum ne arătăm pe noi înşine lui Dumnezeu, prin 
voinţă, (astfel David mărturiseşte în proorocie că e bun celor buni, iar altul dintre 
prooroci că e urs şi pardos celor ce s-au sălbăticit cu viaţa, prevestind, prin 
ghicituri, învăţătura evanghelică după care chipul împăratului altfel se va arăta 


Tatăl, şi putem simţi pe EI ca Tată. lar cel eliberat de pornirile inferioare nu mai e ispitit de 
înțelesurile pătimaşe, auzind vorbindu-se în acest sens despre anumite mădulare trupeşti. 


celor de-a dreapta şi altfel, celor de-a stânga şi anume, bun şi îndurat celor dintâi, 
înfricoşător şi neîndurat, celorlalți, potrivit cu cei pe care îi va judeca), 


Cuvântul îi întoarce acum miresei un dar potrivit darului ei. Căci în cuvintele în 
care a lăudat ea frumuseţea Stăpânului, în aceleaşi îi dăruieşte şi Domnul lauda Sa. 
Astfel, recunoaşte şi El schimbarea spre mai bine a sânilor ei, săvârşită prin fapte. 
Pentru că, încetând de a mai fi purtătoare de lapte, izvorăsc, în loc de lapte, vin, 
prin care se pricinuieşte veselie inimilor mai desăvârşite, care nu mai sunt purtate 
de vânturile prunciei, ci pot să-şi umple gura de paharul înţelepciunii şi să soarbă 
cele bune. 

După ce a lăudat, aşadar, curgerea îmbelşugată a vinului, adaugă şi lauda bunei 
miresme, zicând: «Și mirosul veșmintelor tale, mai presus de toate aromatele». 
Lauda aceasta trebuie să o înţelegem învățând din Sfânta Scriptură că toată 
mireasma bine mirositoare pricinuieşte plăcere simțului mirosului. Deci să 
înțelegem că Cuvântul numeşte aromate toate cele ce am învăţat din Scriptură că 
dau un miros bun. 


Astfel, Noe aduce lui Dumnezeu jertfă: «şi a mirosit Dumnezeu miros de mire- 
asmăy. Deci jertfa se face lui Dumnezeu mireasmă. Dar şi după aceea se aduc lui 
Dumnezeu multe Jertfe de împăcare, de mulţumire, de mântuire, de curăţire şi 
pentru păcate. Pe toate acestea pune-le între miresme, darurile de fructe şi arderile 
de tot şi părțile scoase şi închinate, pieptul animalului jertfit, lobul ficatului, 
grăsimea de pe rinichi; pe lângă acestea, tămâia, făina stropită cu untdelemn, 
tămâia compusă şi toate celelalte câte erau aduse prin foc, socoteşte-le în rândul 
miresmelor. 


Când deci auzim că mirosul miresei e socotit mai vrednic de primire decât toate 
miresmele, să învăţăm din acest cuvânt că taina adevărului împărtăşită prin 
învăţătura evanghelică, e singurul miros bine mirositor lui Dumnezeu şi ales dintre 
toate aromatele legii, ca unul ce nu mai e acoperit de vreun chip (tip) şi de vreo 
umbră, ci s-a făcut bine mirositor prin descoperirea adevărului. 7% Căci deşi 
Domnul a primit şi unele din aromatele de mai înainte întru miros de bună 
mireasmă, fiecare miros s-a învrednicit de primire prin înţelesul ce se străvedea în 


** Mirosul învăţăturii adevărate (al miresei) e mai plăcut lui Dumnezeu decât miresmele tuturor 
jertfelor din Vechiul Testament, pentru că acelea reprezentau numai chipurile adevărului, deci 
prin aceasta pe de o parte îl dădeau de înțeles, dar pe de alta îl acopereau. Se mai poate spune 
că acest miros, mai bine plăcut lui Dumnezeu decât jertfele animalelor din Vechiul Testament, e 
mirosul sufletelor ce se dăruiesc ca jertfă lui Dumnezeu. 


el, nu prin înfăţişarea nemijlocită şi trupească a celor ce se săvârşeau.2*% Şi acest 
lucru e vădit din marele cuvânt al Proorocului, care zice: «Nu voi primi, din casa 
ta, viței, nici din turmele tale miei, căci nu mănânc carne de tauri şi nu beau sânge 
de ţapi» (Ps. 49, 9 urm.). Deşi s-au adus adeseori multe jertfe de animale, altceva 
este ceea ce s-a cerut prin acestea ca ghicitură: că trebuie să junghi patimile în 
tine. 2% «Jertfa (adusă) lui Dumnezeu e duhul umilit, inima înfrântă şi Smerită 
Dumnezeu nu o va urgisi» (Ps. 50, 19). Apoi mai e şi jertfa de laudă a noastră, 
care laudă pe Cel ce primeşte un astfel de miros. 


Deci sufletul care răspândeşte în chip duhovnicesc o bună mireasmă, a întrecut 
toate aromatele legii, ca chipuri, cum zice Pavel, care a fost bună mireasmă a lui 
Hristos, întrucât s-a făcut pe sine bine mirositor, prin viaţă (II Cor., 2, 14) şi 
răspândind frumos mirosul curăției şi tămâia compusă prin împletirea felurită a 
virtuţilor, s-a arătat vrednic să fie primit de Mire spre miros de bună mireasmă. “ 
De aceea, înţelegerea duhovnicească a aromatelor materiale ale legii adaugă acea 
bună mireasmă nematerială şi curată, ce se răspândeşte prin virtuţi, zicând : «Și 
mirosul mirurilor tale, mai presus de toate aromatele.»2* 


**% Dumnezeu primea tot miros de bună mireasmă şi jertfele din Vechiul Testament. Dar nu 
pentru ceea ce înfățișau corporal, ci pentru înţelesul închipuit de ele, pentru intenția spirituală, 
de dăruire lui Dumnezeu, manifestată în ele de cel ce le aducea. 

** Prin junghierea animalelor aduse ca jertfă se închipuia junghierea patimilor în cel ce le 
aducea. lar patimile reprezintă egoismul, tendinţa spre plăcerea proprie, cu uitarea lui 
Dumnezeu. Nu poți plăcea lui Dumnezeu, decât omorând patimile din tine. Numai aşa te 
depăşeşti pe tine şi te dăruieşti lui Dumnezeu. Însăşi renunţarea la un animal, care îţi satisface 
pofta de mâncare şi-ţi dă un plus de bogăție lumească, este o înfrânare a egoismului şi când 
renunțarea la el e pentru Dumnezeu, înseamnă, a-ţi pune ţie o graniță, pentru a întări prezenţa 
lui Dumnezeu în faţa conştiinţei tale. 

*% Există nu numai un miros bun sau rău al trupului, ci şi un miros bun sau rău al sufletului. 
Omul curat, bun, răspândeşte un aer de curăţie în jurul său. Perversul, vicleanul, răspândeşte 
nu numai întuneric, ci şi un aer spiritual în care nu te simţi bine. Cel stăpânit de o patimă e nu 
numai un focar de răspândire a unui miros urât şi o fiinţă îngustată, în mare măsură neliberă, ci 
şi o ființă pătată de patima ce o are. Unul e simțit purtând pata şi îngustarea invidiei; altul, a 
mândriei; altul, a lăcomiei. Greu să găseşti un om care e simţit cu totul curat şi neîngustat de 
vreo patimă sau alta, sau de mai multe deodată. Dar la unii, petele sunt mai îngroşate, 
mirosurile urâte, mai accentuate, mai de nesuportat; la alții, mai subţiri. Unul e strâns mai tare 
în îngustimea lui, altul mai puțin. Unul e mai robit patimii, altul are în sine un spaţiu mai mare 
de libertate faţă de ea. Depinde de eforturile ce le-a făcut în eliberarea de patimi. 

*% Cel ce însoțea jertfele sale de animale cu această simţire, producătoare de virtuţi, depăşea 
mirosul material al sângelui animalelor jertfite, căci aducea prin ele şi jertfa virtuţilor sale şi a 
evlaviei sale adevărate, care răspândeau o mireasmă de dăruire spirituală. 


lar cuvântul ce urmează ridică lauda la ceva mai înalt, mărturisind prin cuvinte 
belşugul de daruri duhovniceşti ce-i vine (miresei) din cugetare şi luare aminte. Să 
ne amintim de cuvântul Proverbelor, care vrea ca ucenicul înţelepciunii (şi înţelegi, 
desigur, pe cel ce învăţa apoi pe alţii şi este dintre ucenici), să înveţe de la albină, 
spunând celor îndrăgiți de înţelepciune: «Mergi la albină şi învaţă că e 
lucrătoare» (Inţ. Sir. 11, 3) şi negustoreşte munca ei cuviincioasă, ale cărei roduri 
şi le procură şi împărații şi oamenii simpli în vederea sănătăţii lor. Aşadar spune că 
ea e iubită şi slăvită de toţi, căci deşi e slabă după putere, ea cinsteşte înţelepciunea 
şi de aceea e dată ca pildă de viaţă celor virtuoşi. Ea a fost luată ca pildă, ca una 
care a cinstit înţelepciunea. Prin cele spuse îl sfătuieşte pe ucenicul înţelept să nu 
stea departe de nici una din învăţăturile bune, ci, zburând spre câmpul cuvintelor 
de Dumnezeu insuflate, să culeagă din fiecare ceva pentru îmbogățirea 
înţelepciunii sale, să-şi alcătuiască fagurele şi ca într-un stup să aşeze în inima lui 
rodul acestei hărnicii, făcându-şi, ca nişte celule din ceară, cutiuţele neamestecate 
ale feluritelor învățături. Şi aşa, după pilda albinei, al cărei fagure e dulce, iar acul 
dureros, să neguţătorească necontenit lucrarea virtuţilor. Şi o neguţătoreşte cu 
adevărat, dacă îşi cumpără bunătăţile veşnice în schimbul ostenelilor de aici şi dacă 
foloseşte ostenelile sale spre sănătatea împăraţilor şi a oamenilor de rând. Prin 
aceasta un astfel de suflet se face iubit Mirelui şi slăvit de îngeri, desăvârşindu-şi 
puterea întru neputinţă, pentru că cinsteşte înțelepciunea. Deoarece deci amintirea 
înţeleptei albine slujeşte ca pildă de înţelepţire şi hărnicie şi împărtăşirea de 
darurile duhovniceşti se câştigă de cei ce se ostenesc după măsura sârguinţei lor, de 
aceea zice către mireasă: inima ta s-a umplut de fagurii alcătuiți din învăţăturile de 
tot felul şi de aceea scoţi din vistieria cea bună a inimii picăturile dulci de miere ale 
cuvintelor, astfel că vorbirea ta e miere amestecată cu lapte. 


«Faguri ce picură sunt buzele tale, mireasă, miere şi lapte sub limba ta». Căci ţi- 
ai pregătit cuvântul pentru ca să aducă auzitorilor nu un folos de un singur fel, ci ca 
să se potrivească cu puterea celor ce-l primesc, astfel ca să folosească şi celor mai 
desăvârşiţi şi pruncilor; celor desăvârşiţi să fie miere, iar pruncilor, lapte aşa cum 
era Pavel, care alăpta pe cei de curând născuţi cu cuvinte mai uşoare, iar celor 
desăvârşiţi le grăia în taină înţelepciunea cea ascunsă de veacuri, pe care nu o 
înţelege veacul acesta, nici căpeteniile lui (| Cor., 2, 8). Acest amestec pregătit din 
lapte şi miere spune că e aşezat sub limbă, arătând prin aceasta obişnuinţa 
întrebuințării celei mai bune a cuvintelor. ** Căci cel ce ştie să răspundă cum 
trebuie fiecăruia, având această putere felurită a cuvântului sub limbă, dăruieşte 
potrivit cu fiecare dintre auzitori ceea ce îi este de trebuinţă în acel timp. 


* A avea «sub limbă» ceva, înseamnă a avea gata de spus ceva. Sufletul-mireasă e gata să 
spună cuvântul înţelept oricui. 


Aducând gurii şi limbii miresei această laudă, trece iarăşi la laudele mai mari, 
zicând: «Mirosul veșmintelor tale e ca mirosul tămâii». Cuvântul acesta e un 
cuvânt înţelept, căci arată spre ce năzuieşte viaţa de virtute a oamenilor. Căci 
Sfârşitul vieţii virtuoase este asemănarea cu Dumnezeu zl şi din această pricină 
cei virtuoşi se străduiesc pentru curăţie şi pentru eliberarea de orice pornire 
pătimaşă, ca să se întipărească şi în ei vreo pecete a firii celei prea înalte printr-o 
viață mai frumoasă. Apoi fiindcă vieţuirea virtuoasă nu e de un singur fel şi de 
un Singur chip, ci precum la alcătuirea ţesăturilor din multe fire, unele sunt 
întinse în linie dreaptă, altele se aşează de-a curmezişul şi aşa pregăteşte 
meşteşugul țesătorilor haina, la fel şi în viaţă trebuie să se împletească multe din 
care se ţese viaţa cea de bună calitate.” Dumnezeiescul Apostol înşiră aceste 
fire, din care se ţese pânza faptelor bune, numind iubirea, bucuria şi pacea, 
îndelungă-răbdarea, bunătatea şi toate cele asemenea, în care se împodobeşte cel ce 
trece de la viaţa stricăcioasă şi pământească, la nestricăciunea cerească. Din 
această cauză podoaba veşmântului miresei e asemănată la miros cu tămâia. Dar 
fiindcă înainte de aceasta spusese că buna mireasmă a mirosului miresei întrece 
toate aromatele, pare că prin cuvântul acesta se renunţă la laude, dacă mirosul, care 
e mai presus decât orice aromate, e asemănat acum cu una din aromate, spunându- 
se: «Buna mireasmă a veșmintelor tale e ca mirosul tămâii». Însă tămâia a fost 
rânduită în chip deosebit, după o anumită rațiune, spre cinstirea lui Dumnezeu. De 
aceea aromata care e socotită mai presus de toate aromatele se învredniceşte de 
asemănarea cu această aromată închinată lui Dumnezeu. 7 Astfel înţelesul 


* E o învăţătură a Sfântului Grigorie de Nyssa, dar şi a celorlalți părinţi, că chipul lui 
Dumnezeu din om se dezvoltă în asemănarea cu Dumnezeu, prin virtuţi. E o năzuinţă firească 
înscrisă în chip, să ajungă la asemănare. Deci e o năzuinţă firească a chipului să se dezvolte 
prin virtuţi. Chipul e binele nedeplin dezvoltat, nedeplin întărit, ce tinde la dezvoltarea, la 
întărirea, la clarificarea neîncetată. 

** Viaţa virtuoasă e ca o pânză unitară ce se ţese neincetat din multe fire. Numai viaţa în păcate 
destramă unitatea sufletului sau e o viaţă în descompunere. Unele fire în războiul de ţesut se 
întind în lungime (urzeală), altele se bat în urzeală de-a latul. S-ar putea spune că chipul e 
urzeala, iar asemănarea e beteala. Apoi, atât unele din aceste fire cât şi altele sunt de diferite 
culori şi calităţi, ca să dea o pânză frumos şi bogat armonizată şi împodobită sau înflorită. Dar 
numai prin beteala neîncetată se înfăptuieşte pânza vieții, dar şi frumuseţea ei înflorită. Omul 
virtuos nu e un simplist, deşi e unitar. EI e foarte bogat nuanțat în înţelegerea, în faptele şi în 
cuvintele lui, ținând seamă de loc, de timp, de felul semenilor cu care intră în împreună-lucrare. 
*2 «Asemănarea cu Dumnezeu», la care se ajunge prin virtuţi, e o imitare a lui Dumnezeu, prin 
curăție şi neprihănire. Din acestea se răspândeşte cea mai bună mireasmă. După credinţa 
creştină, nepătimirea este idealul cel mai înalt şi mai de necontestat al omului. Spre acesta 
călăuzesc toate regulile de viaţă ale scrierilor Filocaliei. Toate relele între oameni, toate 
nemulțumirile unora de alții vin din patimile lor. Pe măsură ce patimile lor sporesc, viaţa între 
ei devine mai greu de suportat. Numai prim nepătimire se poate înfăptui armonia şi bunăvoirea 
statornică între oameni. Dar ce greu e de atins această stare. Faptul însă că la desăvârşirea ei 


chipului este acesta: veşmântul virtuţilor tale, mireasă, se aseamănă cu fericirea 
dumnezeiască, prin curăţie şi nepătimire, asemănându-te firii neapropiate. Căci 
mirosul veşmintelor dumnezeieşti e de aşa fel că se aseamănă cu tămâia 
închinată lui Dumnezeu. 


Și iarăşi învăţăm prin laudele ce urmează cum se face cineva soră şi soție a 
Domnului. Căci zice: «Grădină închisă eşti, sora mea, mireasă». Aşadar, dacă 
cineva se străduieşte să se facă mireasă, prin alipirea de Domnul şi soră, prin aceea 
că împlineşte voia Lui, cum zice Evanghelia (Mt., 12, 30), va fi o grădină bine 
înflorită, având în sine frumuseţea tuturor pomilor, smochinul dulce şi măslinul 
încărcat de rod şi palmierul cu frunziş înalt şi via bogată, nu scaiul rnărăcinos, nici 
urzica, ci chiparosul şi rodiul. Aşa a ştiut să-l împodobească marele David şi 
înaltul Isaia, ca o astfel de grădină, cel dintâi zicând: «Dreptul ca finicul va 
înflori» (Ps. 91, 13) şi numindu-l «vie îmbelşugată» (Ps. 127, 10), sau spunând: 
«Eu ca un măslin încărcat de rod şi femeia mea ca o viţă îmbelşugată» (Ps. 127, 
3). Alt prooroc fericeşte pe cel ce se odihneşte sub smochinul său (Mih., 4, 4). 


Iar înțelesurile închipuite de fiecare din aceşti pomi, arătaţi nouă de proorocie, e de 
prisos să le înfățişăm, fiind vădite tuturor. Ce este rodul dulce al smochinului, 
îngrăşat de sucul foarte pişcăcios, care la început e acru şi de nemâncat, dar mai pe 
urmă acrul a devenit fruct plăcut, ce îndulceşte simţirile trupului? Ce ne dăruieşte 
puterea roditoare a măslinului, prin sucul foarte pişcător şi amar, care la început 
hrăneşte prin fruct, după aceea, prin coacere şi prelucrare, se preface în firea 
untdelemnului, care se foloseşte ca materie a luminii şi e uşurare a ostenelilor, 
potolire a durerilor, strălucire a capului şi ajutor în lupte celor ce se luptă după 
lege? Cum îşi face palmierul fructul său greu de ajuns de hoţi, aşezându-l sus şi 
nescoţându-l la arătare, aproape de pământ ? Ce înseamnă darul viei, chiparosul 
bine mirositor şi dulceaţa mirtului? Toate acestea, când sunt înţelese printr-o 
tâlcuire mai înaltă, potrivit raţiunii virtuţii, sunt vădite tuturor celor ce iau seama cu 
luare-aminte, spre ce tind ele. 

Aşadar, cel ce s-a făcut grădină bine înverzită şi bogat sădită cu astfel de pomi şi 
împrejmuită din toate părțile cu zidul poruncilor, ca să nu îngăduie hoţului şi 
fiarelor nici o intrare în ea (căci cel ce e înconjurat de jur-împrejur de zidul 
poruncilor nu poate fi călcat de fiara sălbatică şi nu e vătămat de mistrețul din 


nu se poate ajunge, nu e un motiv să nu luptăm pentru ea. Numai în lupta cu patimile, oamenii 
îşi țin, un oarecare măsură, în frâu, pornirile egoiste, care altfel pot lua forme din ce în ce mai 
sălbatice, făcând viaţa greu de suportat. 

** Viaţa înveşmântată în nepătimire se aseamănă cu o tămâie, care înalţă lui Dumnezeu cea mai 
bună mireasmă, dar alungă, din locul unde se află mal mulți oameni, relele mirosuri ce se 
răspândesc din ei, făcându-le viaţa greu de respirat. 


pădure), cel ce e o astfel de grădină bine păzită se face frate şi soră şi mireasă a 

Celui ce a zis către ea: «Grădină închisă eşti, sora Mea, mireasă.» 


Dar grădina aceasta are nevoie şi de izvor, ca să rămână dumbravă bine înverzită, 
îngrăşată pururea de apă. De aceea a adăugat la laudele grădinii izvorul - zicând: 
«Grădină închisă, izvor pecetluit». lar înţelesul izvorului ni-l arată Proverbul, 
când zice: «Izvorul apei să-ţi fie dulce şi să-ţi fie numai ţie şi nici un străin Să nu 
se împărtăşească de tine». Precum acolo opreşte pe străini să cheltuiască apa 
izvorului, aşa şi aici mărturiseşte că izvorul nu trebuie să curgă pentru străini, când 
zice: «pecetluit». lar ceea ce spune este aceasta: izvor în sens propriu, după cât 
înţelegem, e puterea cugetătoare, din care ţâşnesc şi izvorăsc în noi tot felul de 
gânduri. Mişcarea cugetării rămâne a noastră, când se mişcă spre cele ce ne sunt de 
folos, dându-ne tot ajutorul spre agonisirea bunătăţilor.””” Când însă cineva îşi 
întoarce lucrarea gândurilor spre cugetarea la vreo patimă, atunci îşi cheltuieşte 
pârâul pentru străini, ca să se hrănească din belşug viaţa din spini, adăpându-se cu 
ajutorul gândurilor rele şi să se usuce şi veştejească pomii cei buni, nehrănind 
rădăcina lor nici o umezeală țâşnită din cugetările cele bune. € 


Fiindcă, deci, pecetea face de nejefuit pe cel păzit, înfricoşând pe hoţ prin semnul 
ei, iar tot ce nu e jefuit rămâne întreg Stăpânului, lauda pare să mărturisească aici 
miresei virtutea cea mai înaltă, care stă în aceea că cugetarea ei rămâne neatinsă de 
vrăjmaşi, fund păzită în curăție şi nepătimire. Curăţia pecetluieşte izvorul acesta 
Stăpânului, nelăsând să se tulbure fiinţa străvezie şi aeriană a inimii de nici o tină a 
gândurilor. * 


** Sufletul iubitor de Dumnezeu are două calităţi: a) e o grădină producătoare de cele mai 
frumoase roduri; b) e închis ispitelor, pătrunderii unor gânduri străine de Dumnezeu, care fură 
rodurile pe care le cultivă pentru Dumnezeu. 

“5 Puterea cugetătoare e un izvor nesecat de gânduri. Niciodată din cugetare nu izvorăşte 
acelaşi gând. Subiectul omenesc e totdeauna nou în gândurile şi simţirile sale. El nu e ca 
obiectele supuse legilor repetiţiei. Dar mişcarea gândirii nu trebuie să ne fie furată de duhuri 
străine, ci trebuie să rămânem totdeauna noi înşine stăpânii ei. Cugetarea se mişcă fără voia 
noastră, dar direcția mişcării sau calitatea ei bună sau rea ţine de noi. Când devine rea, e semn 
că am lăsat să fie furată de vrăjmaşii noştri, că s-au aşezat aceştia la cârma ei. 

“* Cugetările cele bune sunt ca o umezeală ce hrăneşte rădăcinile pomilor producători de roduri 
bune. Iubirea de Dumnezeu, iubirea de oameni e ca o umezeală, care susţine în noi o frăgezime, 
o bucurie, o rodnicie neîncetată. 

“7 Cugetarea sau izvorul acesta mereu ţâşnitor de apă ce hrăneşte grădina sufletului ca să 
rodească gânduri bune, trebuie păzită nu numai sub stăpânirea noastră proprie, ci şi închinată 
lui Dumnezeu. Numai închinând-o mereu lui Dumnezeu, o putem ţine de altfel sub stăpânirea 
noastră. Numai în Dumnezeu putem păstra şi întări puterea libertăţii noastre. Căci în Dumnezeu 
este, prin iubire, izvorul libertăţii noastre. Dar a păstra acest izvor lui Dumnezeu înseamnă a-l 


Ca să facem mai limpede acest gând, iată ce vrem să spunem: dintre cele ce sunt 
în noi, unele sunt cu adevărat ale noastre, câte sunt adică proprii ale sufletului, 
iar altele ni le însuşim ca ale noastre, adică cele ce privesc trupul şi cele din 
afară. Dar noi, socotind, printr-o judecată greşită cele străine ca proprii - căci ce 
are comun firea nematerială a sufletului cu grosimea materială? - cuvântul 
Proverbului sfătuieşte să nu se cheltuiască izvorul cugetării noastre pentru cei 
străini de noi, adică pentru trup şi pentru cele din afară, ci să se întoarcă spre 
grădina proprie, îngrădind pomii lui Dumnezeu. *'5 lar pomii lui Dumnezeu am 
învăţat că sunt virtuțile, cu care ocupându-se puterea cugetătoare a sufletului nostru 
şi necurgând spre nimic din cele din afară. Se pecetluieşte cu pecetea adevărului, 
întipărindu-se de iubirea faţă de bine. 


Dar să vedem şi înţelesul laudelor următoare: « Trimiterile (odraslele) tale, zice 
sunt rai de rodii cu rod de fructe şi de pomi şi chipuri cu narduri; nard şi şofran, 
trestie şi scorţişoară, cu toate lemnele Libanului, smirnă şi aloe cu toate 
mirosurile de fructe; izvor de grădină şi fântână de apă vie, ce curge susurând 
din Liban» E vădit şi din înţelesul cu rost mijlocitor al celor spuse, că în el se 
cuprinde un înţeles foarte înalt şi neobişnuit, prin care e admirată frumuseţea celei 
înălțate de Dumnezeu, prin laude covârşitoare de multe feluri. Dar înţelesul 


păzi în curăţie, a nu-l lăsa să se tulbure de gânduri străine, înguste şi pătimaşe. Curăţia de 
astfel de gânduri tulburătoare ţine cugetarea străvezie pentru Dumnezeu, O ţine străvezie pentru 
nesfârşitul dumnezeiesc. O ţine străvezie pe seama subiectului propriu şi într-o anumită măsură, 
pe seama altor subiecte. Dar ca să se poată menține cugetarea ca un izvor pecetluit pentru 
Dumnezeu, nefurată de alte lucruri, neînchisă în ele, nefurată de ispitele vrăjmaşilor, trebuie ca 
Dumnezeu Să-Și pună pecetea intimităţii Sale pe ea; trebuie ca frumusețea nesfârşită a lui 
Dumnezeu să se oglindească în ea. Atunci ea nu mai lasă cugetarea sărăcită de alte gânduri 
inferioare mai înguste, mai sărace în conținut. 

“5 Un alt înţeles al păzirii izvorului cugetător sub stăpânirea proprie şi a lui Dumnezeu este să 
nu fie lăsat să fie folosit pentru cele trupeşti şi pentru cele din afară. Acestea îl înstrăinează de 
Dumnezeu, îl rup de El, de infinitatea Lui, îl înstrăinează de el însuşi, de indefinitul lui. Căci el 
se regăseşte în ceea ce îi este propriu, în ceea ce corespunde setei lui de infinit, neînchiderii lui 
în definit, în orientarea lui spre Dumnezeu, Cel infinit, în preocuparea de Care îşi păstrează 
libertatea lui de a fi mereu nou în străduința de a prinde infinitul. De aceea cugetarea sau 
mintea trebuie să se întoarcă spre ea însăşi, dezbrăcând acoperămintele care îi închid vederea 
largă spre infinitul dumnezeiesc. Numai aşa îngrădeşte pomii virtuților crescuţi în ea, care 
rodesc lui Dumnezeu, păzindu-i de furii care le iau rodul sau îi opresc de la rodirea adevărată. 
Însăşi ocuparea cugetării cu virtuțile deschise spre orizontul infinit al lui Dumnezeu, o face să 
vadă pe Dumnezeu şi să se pecetluiască cu pecetea lui Dumnezeu sau a adevărului şi binelui, 
niciodată închise în nişte graniţe. Căci virtuțile înseşi, cu deprinderi ale binelui, sunt ferestre 
spre Dumnezeu şi cărări în infinitatea Lui, care e Binele suprem. Prin aceasta cugetarea se 
întipăreşte de iubirea față de bine, care îşi are ca suport şi izvor suprem al infinităţii ei pe 
Dumnezeu. 


adevărat pe care-l cuprind aceste cuvinte nu-l poate cunoaşte limpede decât cel 
care, asemenea Sfântului Pavel, ştie să grăiască în Duh tainele dumnezeieşti. Căci 
cum e rai ceea ce odrăsleşte din rodiile miresei ? Şi cum e produs de rodii fructul 
pomilor? Cum apoi pomii răspândesc un şir întreg de mirosuri şi miresme ? Căci se 
spune că în fructul pomilor este miros de chipru şi nard, de şofran, de trestie şi de 
scorţişoară şi de tot lemnul Libanului, nelipsind din cele înşirate nici una din 
miresmele deosebite ale Libanului. lar lor se adaugă smirna şi aloia şi toate 
mirosurile de fructe. Şi cea care mai înainte a fost numită, de cel ce o laudă, 
grădină acum e numită izvor de grădină şi fântână de apă vie şi curgătoare din 
Liban. Dar raţiunea adevărată a acestora o cunosc, cum am spus înainte cei ce pot 
scruta adâncul bogăției înţelepciunii şi cunoaşterii lui Dumnezeu. 


Noi, ca să nu rămânem cu totul fără gustarea bunătăților descrise în locul acesta şi 
fără îndulcirea de ele, vom adăuga la text puţine cuvinte, luând pe Dumnezeu 
îndrumător în strădania noastră. Se pare că şirul laudelor dinainte de acestea şi 
toate câte le-a adus acum cuvântul despre ea nu ţintesc în chip principal spre 
simpla lăudare a ei, ci prin cele spuse îi insuflă o putere spre urcuşul inimii la cele 
mai mari şi mai înalte. Astfel o numeşte soră şi mireasă a Cuvântului, dar fiecare 
din numirile acestea îi uneşte sufletul cu Mirele, prin însuşirea de mireasă făcându- 
se un trup cu Mirele nestricăcios, cum zice Pavel, iar străduinţa în împlinirea voilor 
Lui aducând-o aproape de EI ca pe o soră, după cuvântul Evangheliei. Apoi e 
lăudată firea sânilor, din care izvorăşte vin în loc de lapte. Şi e vădit că lauda arată 
fapta. Căci nu se laudă ceea ce nu există. Pe lângă acestea, mirosul ei e socotit mai 
presus de toate miresmele. Şi nu s-ar fi socotit aşa, dacă ea n-ar fi urcat cu 
adevărat, prin înaintarea în mai bine, spre acea înălțime. Se laudă după aceea 
fagurii cuvântului care picură din gura ei şi băutura pregătită a înţelepciunii, aflată 
sub limba ei, în care e amestecat laptele cu mierea. Şi acestea sunt putere, nu 
cuvinte, căci, călăuzită de Cuvântul spre urcuşul la cele înalte, atâta a sporit, încât 
şi-a făcut gura izvor de miere şi limba vistierie a înţelepciunii îmbinate, prin care 
se înţelege pământul făgăduinţei, din care curge lapte şi miere. După ce a înălţat-o 
cuvântul aşa de mult prin urcuşuri, o urcă spre ceva şi mai înalt, spunând că 
veşmintele ei răspândesc buna mireasmă a tămâii. Prin aceasta cuvântul 
mărturiseşte că ea a îmbrăcat pe Hristos. Adică ţinta întregii vieţi virtuoase este 
împărtăşirea de Dumnezeu. Căci prin tămâie se dă de înţeles dumnezeirea. Dar nici 
la acestea nu s-a oprit sufletul curățit necontenit de Cuvântul în urcuşul spre ceea 
ce e mai înalt, ci după ce s-a asemănat în buna lui mireasmă cu tămâia, se face 
grădină, după asemănarea Raiului. Grădină, nu cum era în vremea primilor oameni, 


deschisă şi nepăzită, ci împrejmuită din toate părțile ca de un zid de amintirea 
: 27 
poruncilor. 7”? 


Vezi câtă putere a primit pentru a urca în sus ? Dar priveşte iarăşi urcuşul de pe 
această treaptă. Căci nu s-a făcut numai grădină închisă, ce rodeşte hrana cea dulce, 
ci se face şi băutură celor ce însetează, preschimbându-se în chipul izvorului, şi 
acesta, pecetluit. Dar nici în acestea nu s-a oprit, ci a ajuns aşa de departe în 
creşterea spre mai mare, încât din gura ei odrăsleşte Raiul." Căci cel ce ia seama 
mai tare la zicerea evreiască, vede că în loc de a se zice simplu: «Trimiterile tale 
din gura ta», se adaugă: «rai de rodii. lar aceasta înseamnă: cuvântul trimis din 
gura ta este un rai de rodii. lar rodiuile scot tot felul de fructe: chipru cu nard, 
şofran, trestie, scorţişoară şi tot felul de tămâie, smirnă, aloie şi mirosurile de 
fructe. Fiindcă, deci, potrivit fericirii din psalmi, bucurându-se de ajutorul lui 
Dumnezeu, a pus în inima ei aceste urcuşuri bune, mergând din putere în putere, 
bine sunt numite trimiterile gurii ei, pe o treaptă mai desăvârşită, rai de rodii. Şi cu 
totul corespunzător cu înţelesul de temelie, s-a folosit cuvântul «trimiteri». Căci 
ceea ce se trimite trece de la cel ce trimite la cel ce primeşte. Aceasta se poate 
cunoaşte din întrebuinţarea obişnuită a termenului, căci precum zice şi Evanghelia, 
Cuvântul a numit pe ucenici «trimişi» la propovăduirea adevărului («apostoli»). 


Ce este deci ceea ce trimite gura miresei? E vădit că cuvântul credinţei, care, 
ajungând în cei ce-l primesc, se face Rai, sădindu-se, prin auzire, în inimă. lar 
grădina plantată şi acoperită cu pomi, obişnuinţa o numeşte rai. Şi ca să cunoaştem 
şi felul de pomi, care se cultivă de Cuvântul în grădinile sufletelor celor ce cred, EI 
numeşte «rodii» cuvintele trimise din gura miresei; ele sunt pomii pe care îi 


** Astfel, după Sfântul Grigorie de Nyssa, Cântarea Cântărilor e o laudă a urcuşului sufletului 
spre tot mai deplină unire cu Hristos, o laudă care ea însăşi ajută sufletul în acest urcuş. Căci 
cuvântul lui Dumnezeu, în care e însuşi Cuvântul ca Persoană, dă sufletului din el, prin rostirea 
lui, o putere de urcare spre El. Căci cuvântul e în acelaşi timp un interes arătat sufletului de 
Cuvântul ca Persoană, deci o intrare a Lui cu propriia-l putere în suflet, spre a-l atrage spre 
Sine, prin dialogul pe care îl întreţine cu sufletul sau în care este atras sufletul şi făcut să 
înainteze tot mai mult spre El. 

*% O treaptă nouă, la care se ajunge în urcuş, nu constă numai dintr-o calitate nouă, mai înaltă, 
ci dintr-o îmbogăţire în toate calităţile dobândite mai înainte. Aceste calități, pe de o parte se 
înşiră una după alta, pe de alta se adună la un loc, alcătuind împreună un adevărat Rai al 
sufletului sau făcând sufletul un adevărat rai. Orice treaptă atinsă are o lărgime, formată din 
toate treptele anterioare, încât, urcuşul pe ea o lărgeşte şi mai mult. Astfel, înaintările se înşiră 
nu numai ca nişte trepte, ci şi lărgesc mereu sufletul şi-l imbogăţesc, făcându-l un rai tot mai 
bogat. 


plantează şi-i îngrijeşte Cuvântul. *! Iar rodia se lasă greu de atins de dinţi, fiindcă 


întinde ramuri spinoase şi umbroase şi păzeşte fructul ei cu un acoperământ aspru 
şi amar la gust. Numai la vremea sa, după ce s-a copt, rupându-se coaja, fructul 
apare dinăuntru plăcut şi armonios la vedere, mieros şi nesupărător la gust şi 
îndulcind cu sucul lui, asemenea vinului, organele gustului. 


De aceea socotesc că cuvântul trimis din gura miresei se face în sufletele 
auzitorilor rai de rodii, ca să învăţăm, din cele spuse, să nu ne moleşim în viaţa de 
aici, prin neînfrânare şi dezmierdări, ci să alegem, prin infirmare, o viaţă aspră. Şi 
astfel fructul virtuţilor se face cu neputinţă de atins de hoţi, fiind împrejmuit de 
asprime şi de învelişul înfrânării şi prin starea sufletească serioasă şi aspră aflată în 
el împungând, ca prin nişte ace ale spinilor, pe cei ce se apropie ca să facă râu. Dar 
când vremea dă putinţa gustării fructelor, odată cu tot soiul de fructe, se iveşte 
rodia plină de tot rodul desfătării. Acum gustarea fructelor nu se mai mărginește la 
prune sălbatice sau la ghinde sau la vreunele din acestea, ci în poamele gustate se 
află natura îmbinată şi felurită a tuturor mirosurilor. Se află chiprul cu narduri, 
adică perechea frumoasă a căldurii şi a bunei miresme. Căci faptul de a avea în 
sine căldura nu este vrednic de laudă prin sine, când căldura e o ardere rău 
mirositoare, ci căldurii trebuie să 1 se recunoască curăţia prin bună mireasmă, ca 
cel ce s-a curățit de căldura urâtă, să se facă fierbinte în Duhul (194 b). 


În aceste poame se pot afla, zice şi celelalte aromate, nardul şi şofranul. Buna 
mireasmă a nardului am cunoscut-o în cuvintele de mai înainte. Deci rămâne să 
înfățişăm în cuvântul nostru înţelesul ascuns în chipul şofranului. Spun, deci, cei ce 
au cunoscut înţelesul acestei flori, că e la mijloc între frig şi căldură şi se fereşte de 
lipsa de măsură din amândouă părțile. Astfel prin ea ni se dă să cunoaştem raţiunea 
virtuţii, printr-un chip, căci toată virtutea se află la mijlocul unor rele, între lipsa 
binelui şi între prisosință. Aşa se spune de bărbăţie şi de dărnicie, că cea dintâi se 
află între laşitate şi obrăznicie, cea de a doua, între zgârcenie şi risipă. Şi de laşitate 
şi zgârcenie se spune că sunt rele prin lipsa a ceea ce se datorează, iar risipa şi 
obrăznicia, prin trecerea măsurii şi prin prisos. lar mijlocia între lhpsa de măsură 


*% Cuvântul cultivă tot felul de pomi în sufletul iubitor de Hristos. Dumnezeu-Cuvântul, «pomul 
vieţii», face să odrăslească In suflet alți pomi prin cuvintele trimise de EI, făcând Raiul din el tot 
mai frumos. Cuvintele sunt «trimise» cu voia celui ce le împărtăşeşte, nu odrăslesc din el fără 
voie. 194 b. Despre cele două feluri de călduri vorbesc mulți părinţi duhovniceşti, dar mai ales 
Sfântul Grigorie Sinaitul. 


într-o parte şi în alta e numită virtute. Deci cuvântul despre şofran descrie o 
A . . .. ia 2, 2: 
însuşire a virtuţii de a se afla la mijloc. “% 


Iar eu spun - chiar dacă ceea ce spun ar fi un lucru mai simplu - că poate e mai 
potrivit să vedem în chipul şofranului înţelesul credinţei. Căci floarea ei e învelită 
într-o coajă, întrucât este o floare de culoare aeriană. lar de se înlătură învelişul 
COJIi, se găsesc trei foi. Acestea se pot înţelege ca frică, bărbăţie, îndrăzneală. Şi ele 
cresc la nesfârşit şi răspândesc bună mireasmă şi sunt folositoare la tămăduiri. Ele 
sunt ascunse în coajă şi sunt la fel între ele în ceea ce priveşte mărimea, 
frumuseţea, buna mireasmă şi însuşirea puterii. Şi toate trei se arată ca una prin 
culoarea frumoasă, cum s-a spus, prin buna mireasmă şi prin însuşirea puterii. Cu 
acestea sunt înrudite alte trei, galbene la vedere, dar fără nici o însuşire bună de 
întrebuințat pentru sănătate. Ele amăgesc pe cei necercaţi, care culeg pe cea 
mincinoasă în locul celei bune, din pricina culorii frumoase. E ceea ce fac şi acum 
cei ce greşesc în cele ale credinţei, alegând rătăcirile sofistice în locul dogmelor 
sănătoase. “% Deci judecata auzitorului să aleagă din cele două laturi ale credinței 
fie pe una din ele, fie pe amândouă. Căci într-un anumit fel, una sunt amândouă: 
virtutea desăvârşită şi îndumnezeirea, pentru că nu e virtute în afară de 
dumnezeire. 7% 


“2 Teoria că virtutea stă la mijloc între două rele provine de la Aristotel. Analizând teoria 
aceasta Nicolae Hartmann găseşte că, după Aristotel, în virtute trebuie distinse două aspecte, 
cel care o precizează ca virtute şi cel care indică putinţa ei de creştere ca virtute. Și numai după 
primul aspect ea e o mijlocie. După al doilea, nu trebuie să se oprească la vreun hotar oarecare, 
ci să se înalțe cât mai mult. Ba nu trebuie să se abată spre stânga sau spre dreapta, dar în sus 
trebuie să crească necontenit. Trebuie să te situezi întâi exact în ceea ce reprezintă esența unei 
virtuţi, în poziţia ei ontologică. Odată aflat pe traiectoria ei, poți înainta cât de mult. Aceasta 
arată incontestabil că virtutea ca valoare etică este un absolut peste care nu poate fi niciodată 
ceva mai înalt (Ethik, Berlin, 1926, p. 401). Acest dublu aspect îl are virtutea şi la Sfântul 
Grigorie de Nyssa. Deşi acesta spune în locul de faţă că virtutea e la mijloc între două rele, tot 
tratatul acesta al lui expune învăţătura că omul nu trebuie să se oprească niciodată în urcuşul 
virtuţii. În introducere la «Viaţa lui Moise», spune că «virtutea nu are nici un alt hotar, decât 
răul». Virtutea e un urcuş continuu pe o muchie între două prăpăstii. Dar poate că ideea că 
prisosul binelui e şi el un rău nu e prea adecvată. Niciodată nu ajunge omul la sfârşitul binelui. 
Prea multul, de care trebuie să se ferească omul, e şi el un păcat, pentru că nu e bine adevărat. 
Acest «prea mult» e amestecat cu cine ştie ce slăbiciune, cu cine ştie ce păcat. «Obrăznicia» nu 
e atât un exces de bărbăţie, ci un fel de amestec al ei cu mândria. 

*%3 De credinţă ţine: temerea de Dumnezeu, bărbăţia şi îndrăzneala. Ele pot creşte la nesfârşit. Şi 
sunt acoperite de caliciul credinţei, care are o culoare aeriană, nefiind legată de cele 
pământeşti. Dar există şi o credință mincinoasă, care ascunde o temere fricoasă, o bărbăţie 
obraznică şi o îndrăzneală nesocotită. 

** Autorul a trecut pe neobservate, de la floarea întreită a credinţei adevărate, la floarea 
mincinoasă, «galbenă» (poate de pizmă) a credinţei mincinoase, apoi la cele două roduri ale 


Dar să trecem la tâlcuirea celorlalte aromate, amintite de cuvânt în continuare: 
«Trestie, scorţişoară şi poame». Poamele sunt cele rodite de rodiile din Raiul 
miresei. De trestie se spune că întrece pe celelalte prin bună mireasmă, de aceea se 
primeşte de lege între sfintele aromate. lar de scorţişoară se spune că împlineşte o 
lucrare bogată şi de multe feluri, prin puterea ei naturală, din care multe par să 
întreacă credinţa. De fapt ajunge ca această aromată să se atingă numai de apa ce 
fierbe într-o căldare, ca îndată să răcească apa şi dacă e introdusă într-o baie 
fierbinte, preface căldura din aer în răcoare. Mai are însuşirea să nimicească pe 
cele ce se nasc din stricăciune. Şi alte asemenea se povestesc despre ea, care par să 
fie mai presus de credință. Căci se spune că dacă se introduce în gura celui ce 
doarme, acesta nu e împiedicat să răspundă la întrebările ce i se pun, ci rămâne şi 
în somn, dar dă şi răspunsuri treze şi articulate în vorbire. Sunt lucruri despre care 
e îndrăzneţ şi necugetat ca cel ce nu a cunoscut prin cercare adevărul celor 
istorisite să afirme că aşa sunt. Dar fiindcă potrivit unei raţiuni tainice s-a înşirat şi 
această aromată fără să crească din rodii, căci nici din gura miresei nu pornesc 
astfel de raiuri cunoscute cu simţurile, ci e un chip adăugat la lauda miresei, nu 
cred că e bine să lăsăm la o parte cele ce se povestesc despre scorţişoară, şi anume, 
cele ce le-a spus acum Scriptura şi orice altceva ce li s-ar părea, celor ce povestesc 
despre ea, că mai trebuie să spună. 


Căci cele spuse despre ea pot aduce vreun spor la lauda virtuţii, dacă fiecare lucru 
din cele povestite se foloseşte spre arătarea desăvârşirii vieţii prin virtute. Astfel, se 
poate afla că sufletul celor cercaţi şi cu bună socoteală, are şi scorţişoară. Căci când 
cineva, fierbând din pricina vreunei pofte sau arzând de mânie, stinge patimile cu 
gândul sau când aflându-se în somnul vieţii are în gură această scorţişoară trează a 
gândului, arată în chip nerătăcit şi netulburat înţelesul celor spuse şi se dovedeşte 
străduindu-se să se facă asemenea îngerilor neadormiţi şi treji. De fapt el imită prin 
statornicia în adevărul cuvântului firea neadormită a îngerilor, pe care nu-i scoate 
din adevăr puterea nici unei năluciri. De aceea se poate spune că din gura lui 
izvorăşte scorțişoara, prin care se stinge şi arderea poftei şi fierberea mâniei din 
jurul inimii şi e curat de toată nălucirea şi zăpăceala visătoare. 7% 


Și nimeni, gândindu-se la cele spuse despre scorţişoară, să nu defăimeze cuvântul, 
că nu-i împleteşte miresei laudă din lucrurile adevărate. Căci Sfânta Scriptură 
obişnuieşte să ia şi unele mituri de la cei din afară, în folosul scopului ei şi să 


credinţei: dobândirea virtuţilor şi îndumnezeirea. Pentru că nu este virtute care nu duce la 
îndumnezeire, nici îndumnezeire care se dobândeşte fără virtute. 

*% Ca să rezumăm, scorțişoara e gândul care stinge fierberea patimilor sau a mâniei. Prin 
această trezvie el imită firea neadormită a îngerilor, nelăsându-se pradă mici unei năluciri sau 
zăpăceli visătoare. 


amintească, fără să-i fie ruşine, nume din istorisiri mitologice, spre arătarea mai 
lămurită a înţelesului trebuitor. 


Aşa, minunându-se Scriptura de frumuseţea fiicelor lui lov, şi-a arătat uimirea 
covârşitoare faţă de ele şi prin unele nume, zicând că una se numea Ziua, alta, 
Casia, a treia, Cornul Amalteii (lov, 46, 14). Dar e vădit oricui că povestirea despre 
Amalteia a plăsmuit-o un mit grecesc, care spune că aceea fiind capră, a ajuns 
crescătoarea acelui cretan şi căzându-i un corn, mitul a făcut să izvorască 
dinlăuntrul lui tot felul de fructe. Oare a crezut, deci, Sfânta Scriptură poveştilor 
despre Amalteia ? Desigur că nu. Dar prin acest nume mărturiseşte că fiica lui lov 
răspândea toate bunătățile virtuţii. Deci cel ce citeşte Scriptura cu înţelegere 
trebuie să primească numai înţelesul laude: din numire, iar poveştile prăpăstioase 
să le lase la o parte. Astfel, auzind de Casia şi de Ziua, nu am aflat prin aceste 
nume nici de materia aromată, nici de drumul soarelui pe deasupra pământului, ci 
spunem că numele acestea cuprind o arătare a vieţii lor virtuoase. Dintre ele, Casia 
arată curăţia şi buna mireasmă a străduinţelor, iar Ziua, bunul chip al vieţuirii, 
precum zice Apostolul, care numeşte pe cei ce viețuiesc curat fii ai luminii şi ai 
zilei (E[,,5, 8 11es.,5,5). 


Aşa şi aici, nu sunt fără rost pentru lauda miresei cele spuse prin chipuri despre 
scorţişoară, dacă le folosim în înţelesul de laude. Iar cel ce a ajuns atât de mare şi 
s-a ridicat, prin viaţă, la o înălțime vrednică de atâtea laude, prin toate arată 
întipărite întru sine trăsăturile chipului dumnezeiesc. Aceasta o arată cel ce zice: 
«Din toate lemnele Libanului». Căci spun cei ce au observat aceste lucruri, că 
lemnul Libanului, din care curge tămâia *% nu e de un singur fel, ci este o 
deosebire între lemne, felul aromatei schimbându-se cu felul lemnului. Deci, cel ce 
în toate îndeletnicirile vieţii lui şi-a întipărit chipul dumnezeiesc arată în sine 
frumuseţea tuturor lemnelor Libanului, prin care se exprimă chipul dumnezeiesc. 


Dar nimenea nu se face părtaş de slava lui Dumnezeu, dacă nu s-a făcut, mai întâi, 
de un chip cu EI, în asemănarea morţii. De aceea lauda înşiră în lista aromatelor, pe 
lângă rodii şi celelalte aromate, pe care le-a numit cuvântul, smirna şi aloia şi 
mirurile de frunte. Căci prin cele dintâi, adică prin smirnă şi alole, arată 
împărtăşirea de mormânt. Pentru că zice Evanghelia în altă parte, că prin acestea s- 
a făcut înmormântarea Celui ce a gustat moartea pentru noi. lar prin mirurile de 
frunte, cuvântul arată curăția şi lipsa oricărei falsificări cârciumăreşti. Căci spune şi 


%% De aceea, în traducerea românească a Scripturii, în loc de cuvântul «tămâie» se foloseşte 
cuvântul «livanon». 


Amos, celor ce se desfătează în acestea, zicând: «Cei ce beau vinul strecurat şi se 
ung cu mirurile de frunte» (Amos, 6, 6). Aceasta pentru ca nici drojdia să nu 
tulbure vinul, nici curăţia bunei miresme a mirului să nu fie stricată de vreun 
amestec. Dar acolo trebuie să socotim că proorocia îi numeşte pe israeliți, pentru că 
primind cuvântul Scripturii neamestecat, curăţit prin strecurare de orice drojdie şi 
având bună mireasmă a mirurilor netulburată şi desfătându-se în toate privinţele de 
ospăţul duhovnicesc, n-au folosit nimic din această desfătare, căci libertatea lor a 
tulburat limpezimea vinului în chip pierzător şi a stricat curăţia mirurilor de frunte, 
prin amestecul gândurilor rele. Aici însă cuvântul recunoaşte că mireasa a păstrat 
dogmele nestricate şi curate, prin rodirea mirurilor de frunte. 


Dar nici la acestea nu se opreşte mireasa, ci se întinde spre cele şi mai înalte, iar 
Mirele-Cuvântul continuă să-i ajute la urcuş. Căci cea din a cărei gură pornesc 
trimiteri de rodii şi raiuri de aromate se face acum izvor, care udă raiurile ce răsar 
din ea. Nu cum am aflat despre Pavel şi Apolo, că unul sădea şi altul uda, ci 
aceeaşi le face pe amândouă, sădind raiurile şi totodată udându-le. Dar cum poate 
lauda înfățişa un înţeles şi mai înalt? Spunând că nu e izvorul vreunui râu, ci al 
grădinilor; nu curg din ea apele unor râuri, ci izvorăsc şi ţâşnesc din ea înseși 
grădinile; aşa au ţâşnit din dumnezeiescul apostol grădinile însufleţite în toţi cei la 
care ajungea, făcând să răsară prin învăţătură în raiul Bisericii. 7% 


Apoi, Cuvântul conduce mireasa prin laude spre cea mai înaltă iubire, numind-o 
fântâna de apă vie, ce curge din Liban. De aceea ne învaţă dumnezeiasca Scriptură 
că e numită «de viaţă făcătoare». E adevărat că proorocia zice: «M-au părăsit pe 
Mine, izvorul de apă vie» (er., 2, 13) şi iarăşi zice Domnul către samarineancă: 
«De-ai fi cunoscut darul lui Dumnezeu şi cine este Cel ce-ţi zice ţie: dă-Mi apă 
să beau, ai fi cerut tu de la EI şi i-ar fi dat apă vie» (În, 4, 10) şi: «De însetează 
cineva, Să vină şi să bea. Căci precum a zis Scriptura, râuri de apă vie vor curge 
din pântecele celui ce crede în Mine». lar aceasta o zicea despre Duhul, pe Care 
aveau să-L primească cei ce cred în EI (În, 7, 37 urm.). 


*% Dacă mulţi au tulburat vinul folosit la ospățul cu învăţătura dumnezeiască a Scripturii şi au 
stricat buna mireasmă a mirurilor primite, prin drojdia patimilor lor sau prin amestecul 
gândurilor rele, mireasa sau sufletul iubitor de Dumnezeu, a păstrat mirurile curate, căci el n-a 
rodit decât miruri de frunte sau mireasmă de gânduri şi de fapte bune. 

*% Nu curge în suflet vreun râu din afară, ci ţâşnesc ape din el însuşi, înver-zindu-l. Mai bine 
Zis, țâşnesc din însăşi grădina Bisericii ape care udă şi înverzesc pomii sau sufletele din ea. 
Sfântul apostol Pavel era în Biserica însăşi şi din el ţâşneau apele Cuvântului, care făceau să 
rodească sufletele din ea, sau raiul Bisericii. Aceasta e o treaptă nouă la care ajunge sufletul 
sau sufletele din Biserică. Acum izvorăsc din el sau din ele înseşi, apele care le înviorează, 
pentru că nu ajuns la un grad mai mare de unire cu Cuvântul, din care izvorăsc aceste ape. 


Deci pretutindeni, prin apă vie se înţelege firea dumnezeiască. Dar aici mărturia 
nemincinoasă a Cuvântului declară că însăşi mireasa este fântâna de apă vie, care- 
şi are plecarea din Liban. “* Iar acest lucru e cel mai minunat dintre toate. Căci 
toate fântânile au apă strânsă la un loc, numai mireasa are în sine apa în răspândire, 
având şi adâncimea fântânii şi mişcarea neîncetată a râului. 


Dar cine ar putea ajunge, după vrednicie, la minunile înfăţişate altfel decât prin 
asemănarea de care s-a împărtăşit ea acum? Poate ea nu mai are unde să se înalțe, 
după ce prin toate s-a făcut asemenea frumuseţii arhetipice. Căci s-a asemănat 
întocmai, prin însuşirea de fântână, cu Fântâna, prin apă, cu Apa, prin viaţă, cu 
Viaţa. Viu este cuvântul lui Dumnezeu, viu este şi sufletul ce l-a primit pe 
Cuvântul. lar apa aceea curge din Dumnezeu, precum zice Izvorul: «De la 
Dumnezeu am ieşit şi vin». lar mireasa cuprinde ceea ce curge în fântâna 
sufletului şi pentru aceasta se face vistierie a apei aceleia vii, care curge din Liban, 
mai bine zis, curge susurând, cum a zis Cuvântul. Fie ca acesteia să ne facem şi noi 
părtaşi, dobândind fântâna aceea, ca, potrivit poruncii înţelepciunii, să bem apa 
noastră şi nu una străină, în Hristos lisus, Căruia se cuvine slava în vecii vecilor. 
Amin. 
Omilia a X-a 


«Scoală-te, vântule de miazănoapte şi vino, boare de miazăzi şi suflă prin 
grădina mea şi să curgă aromatele, pogoare-se frăţiorul meu în grădina lui şi să 
mănânce din rodul poamelor. Intrat-am în grădina mea, Sora mea, mireasă; 
cules-am smirna mea cu aromatele mele. Mâncat-am pâinea mea cu mierea 
mea, băut-am vinul meu cu laptele meu. Mâncaţi, prietenii mei şi beţi şi vă 
îmbătaţi, fraţilor. Eu dorm şi inima mea veghează» (Cânt. Cânt. 4,16-5,2). 


Tâlcuirea cuvintelor dumnezeieşti, ce ni se îmbie mai departe de Cântarea 
Cântărilor, cuprinde înţelesuri greu de atins şi acoperite în taine, din pricina 
nelimpezimii lor. De aceea, avem trebuinţă de multă luare aminte, mai bine zis de 
şi mai mult ajutor prin rugăciuni şi de călăuzirea din partea Sfântului Duh. Aceasta, 
pentru ca să nu păţim, uimindu-ne de aceste minuni înalte, ceea ce ni se obişnuieşte 


%% Apă vie prin sine sau apă de viaţă făcătoare, este Dumnezeu sau Duhul cel sfânt al Lui. Dar 
mireasa ajunge şi ea fântână de apă vie, datorită unirii celei mai mari la care ajunge cu 
Cuvântul întrupat. În sufletul unit cu Dumnezeu sau în Biserică, e şi adâncimea apei, aşa cum se 
află aceasta în fântână, dar şi mişcarea ei de răspândire, aşa cum o vedem în râu. Căci Biserica 
ține apa unirii cu Dumnezeu sau cunoştinţa despre EI în adâncimea ei nesecată şi neschimbată, 
dar o şi răspândeşte pe seama sufletelor din ea sau mai departe. La fel se întâmplă şi cu sufletul 
unit cu Hristos. 


să păţim în legătură cu stelele. Căci minunându-ne de departe de frumuseţea 
acestora, nu putem născoci nici un mijloc de a cunoaşte alcătuirea lor, ci ne 
bucurăm numai de frumuseţea lor, uimindu-ne de ceea ce se vede din ele. 


Dar nişte stele sunt, cu adevărat şi lucirile şi fulgerele acestor cuvinte 
dumnezeieşti, ce strălucesc covârşitor ochilor sufletului, aflându-se deasupra lor 
ca înălțimea cerului faţă de pământ, cum zice Proorocul (Ps., 102, 11). Dar dacă 
se va întâmpla şi cu Sufletul nostru, ceea ce auzim despre Ilie (IV Regi, 2, 11) şi 
înțelegerea noastră va fi luată în carul de foc şi va fi ridicată şi strămutată la 
frumuseţile cereşti, (iar focul înţelegem că e Duhul Sfânt - EI e focul pe care a 
venit Domnul să-l arunce pe pământ şi care S-a împărţit ucenicilor în chip de 
limbi), nu ne va lipsi nădejdea că ne vom apropia de aceste stele, adică de 
înțelesurile dumnezeieşti, care înconjoară cu strălucirea lor sufletele noastre 
prin cuvintele cereşti şi duhovniceşti. Căci îţi spun ţie, auzitorule, cuvântul ce s-a 
făcut de Domnul către patriarh: priveşte cu ochiul sufletului la cer, priveşte la cerul 
acesta şi vezi stelele, de poţi măsura înălțimea înţelesurilor lor (Fac, 15, 5 urm.). 
Priveşte puterea împărătească, cunoscându-l, din poruncile ei, stăpânirea sau câtă 
putere împărătească arată că are prin cele ce se spun. Căci nu prin rugăminte 
primeşte ceea ce voieşte, ci potrivit cuvântului nemincinos al Celui ce a făgăduit, 
care zice că iconomul credincios şi chibzuit va fi făcut domnul tuturor avuţiilor 
Stăpânului (Le, 12, 42-44). ** Prin această putere îndrumează împărăteşte, după 
cum îi convine, pornirile celor două vânturi, pe cel de miazănoapte depărtându-l 
de la sine prin poruncă, iar pe cel de miazăzi chemându-l prieteneşte şi 
îndemnându-l să vină la ea. Căci textul spune aşa: «Scoală-re, cel de miazănoapte 
şi vino, cel de miazăzi». 


Poate că ceva înrudit cu cele spuse putem afla în cuvintele sutaşului, de care însuşi 
Dumnezeu Cuvântul S-a minunat, precum a istorisit Evanghelistul zicând:«lar 
auzind lisus, S-a minunat» (Mt, 8, 8-10) şi a pus cuvântul sutaşului mai presus de 
credinţa lui Israel. Şi nu faţă de poporul israelit consider că a fost socotit mai 
presus sutaşul în privinţa credinţei, ci faţă de Israel Însuşi. Acela, în lupta cu 
vrăjmaşul, abia a scăpat de infrângere cu ajutorul lui Dumnezeu, fără să rămână cu 
totul nevătămat de vrăjmaşul (Fac, 32, 24). Căci a primit patima în coapsă. Dar 
sutaşul acesta, de care e vorba acum, chemând la sine ceea ce îi e străin, îşi face al 


*% Pilda iconomului credincios şi chibzuit se aplică sufletului iubitor de Hristos, care primeşte şi 
el stăpânirea peste toate, pe care o are Stăpânul Dumnezeu. Sufletul acesta poate cârmui de la 
sine mişcările din el sau cele ce sunt stârnite în el; el nu dobândeşte această putere prin 
rugăciunea de fiecare dată, căci a fost făcut prin unirea cu Dumnezeu aşa de puternic, încât 
poate cârmui de la sine aceste mişcări. 


său ceea ce nu e al său. Pentru aceasta mi se pare mie mai ales că s-a făcut el 
vrednic de admiraţie. Căci zice că dintre ostaşii ce-i erau sub stăpânire, trimitea de 
la sine cu putere stăpânitoare pe cei ce voia şi chema pe cel dorit şi poruncea slugii 
serviciul ce se cuvenea. 


În cuvântul sutaşului este un înţeles înţelept, căci pe cel odată trimis nu-l mai 
aduce din nou la sine, ci, plecând acela, aduce pe altul în casă, în locul lui. Pentru 
că zicând: «du-te şi se duce», spune că cheamă pe altul, nu pe cel pe care l-a trimis. 
Prin aceasta cuvântul ne învaţă, socotesc, dogma aceasta, că cele potrivnice între 
ele nu au firea să petreacă în acelaşi loc. Căci lumina nu are nici o părtăşie cu 
întunericul, zice Apostolul (II Cor., 6, 14), ci e numaidecât de trebuinţă ca, 
retrăgându-se întunericul, ceea ce se arată în locul lui să fie lumină şi patima fiind 
scoasă afară, să intre în locul ei virtutea. Împlinindu-se lucrul acesta, nu se mai 
împotriveşte duhului cugetul cărnii. Fiindcă nici nu mai poate, odată ce a fost 
omorâtă puterea lui de a se împotrivi. Ci se face în stare de toată slujirea ce se 
cuvine, făcându-se ascultător şi supus stăpânirii duhului. Căci când e izgonit 
ostaşul slujitor al patimii şi intră în locul lui ostaşul virtuţii, îmbrăcat în platoşa 
dreptăţii şi purtând în mână sabia Duhului, înzestrat cu armele acoperitoare, cu 
coiful mântuirii şi pavăza credinţei şi purtând în sine toată armătura, atunci 
slujitorul trup se teme de domnul său şi împlineşte îndată poruncile stăpânului, prin 
care dobândeşte virtutea în slujirea sa. “Aceasta o arată cuvântul sutaşului, care 
zice: «ŞI zic slujitorului meu : fă aceasta, şi face». 

Dar să auzim pe împărăteasă ””, cum face să se ridice de la ea vântul de 
miazănoapte, întorcând suflarea lui în partea opusă. Căci nu-i porunceşte să 
înceteze, aşa cum a adus Domnul la linişte furtuna pe mare, poruncind valurilor să 
tacă, ci îi porunceşte să se retragă şi să fugă, ca să curgă neîmpiedicată boarea de 
miazăzi, neîmpotrivindu-se suflării ei nici o suflare contrară. «Scoală-te», îi zice 
vântului de miazănoapte. 


Dar care e pricina pentru care porunceşte acestui vânt să se strămute? Acesta e un 
vânt aspru, cum zice cuvântul Proverbului despre el. După nume se cheamă vântul 


21 Însuşi trupul, ascultând acum de duhul din om, se face slujitor în dobândirea virtuţii, ne mai 
având pe ispititorul sau gândul ce-l îndeamnă la împotrivire. Ochiul, în loc să lucreze spre 
ispitirea la păcat, lucrează spre cunoaşterea minunilor lui Dumnezeu din natură şi spre 
lăudarea Lui Prin suportarea nevoinţelor, el ajută la dobândirea răbdării. Sufletul ajutat de 
«ostaşul» (gândul) dreptății întăreşte trupul, iar trupul întăreşte la rândul lui sufletul, în virtute. 
22 « Împărăteasa» este sufletul (care în greceşte este de genul feminin), ajuns la treapta unirii cu 
Dumnezeu. El porunceşte, ca un împărat, ispitei să plece şi gân-dului bun să vină. Mireasa 
împăratului fiind şi ea împărăteasă, are şi ea libertatea şi puterea Lui. 


de-a dreapta. Dar vântul de miazănoapte nu e de-a dreapta, decât pentru cel ce are 
răsăritul la spate, facându-şi drumul către apus. Înţelege deci astfel ghicitura celor 
spuse: Cel ce se depărtează de Răsărit (şi aşa e numit de proorocie Hristos - Zah. 6, 
12) şi aleargă spre apusul luminii, unde este stăpânirea întunericului, are la dreapta 
vântul de miazănoapte, care îl însoţeşte cu îndemnurile şi întăririle sale, prin care 
îşi face drumul spre întuneric. Aşa are cel desfrânat vântul de miazănoapte la 
dreapta sa, suflând prin patima de ocară. Aşa vântul acesta se face celui lacom vânt 
al răutăţii, când îi îngrădeşte materiile lăcomiei ca pe un nisip sau praf. Aşa, 
dăruindu-şi ajutorul la fiecare greşeală, se face de-a dreapta tuturor celor de care se 
apropie. Fiind aspru după fire, îşi ascunde sub plăceri asprimea. ”* 


De aceea, mireasa care a dobândit puterea împotriva patimilor alungă din jurul său 
vântul de miazănoapte, zicând: «Scoală-te vânt de miazănoapte». lar că prin 
numele acesta e arătată puterea vrăjmaşă, e vădit celui ce cunoaşte firea celor 
văzute. Şi cine nu cunoaşte mişcarea soarelui, că făcându-şi drumul de la răsărit 
spre miazăzi, se apleacă spre apus ? lar forma pământului fiind sferică, precum 
spun cei ce cunosc acestea, când e luminat într-o parte, nu mai decât se întunecă în 
cealaltă, adică în partea opusă, umbrindu-se prin piedica ce o opune luminii 
mijlocul. Dat fiind deci că locul de miazănoapte rămâne pururea neluminat şi 
îngheţat, nefiind nici luminat de razele soarelui, nici încălzit, cuvântul numeşte pe 
căpetenia stăpânirii întunericului, pe cel ce împietreşte prin înghețare firea moale a 
apei, a sufletelor şi o face aspră, vânt de miazănoapte. Căci acesta e pricinuitorul 
tristeţii şi al iernii, adică al acelei ierni în care, după spusa Evangheliei, e cu 
neputinţă să scapi de primejdii, al iernii în care se veştejeşte frumuseţea celor ce 
înfloresc prin virtute ** 

Deci cu dreptate îl alungă pe acesta cu putere glasul împărătesei şi cheamă la sine 
vântul cel cald şi pururea luminos de miazăzi, prin care curge valul desfătărilor, 
zicând: «Și vino, vânt de miazăzi, suflă prin grădina mea, ca să curgă aromele 
mele». Aceasta, pentru ca pogorându-Se prin suflarea puternică, precum am auzit 


“5 E de-a dreapta vântul îndemnător la rău, pentru că îi e la îndemâna celui ce tinde spre păcat 
şi pentru că îi apare plăcut, deşi până la urmă acest vânt îşi va arăta asprimea lui duşmănoasă 
în urmările dureroase ale păcatului. 

*+ Soarele mergând de la Răsărit spre Apus pe o parte a sferei pământului şi întorcându-se pe 
cealaltă parte, când e zi pe o parte, e noapte pe cealaltă şi vice-versa. Dar dunga care e la 
mijloc între o parte a sferei şi cealaltă rămâne pururea în întuneric şi lipsită de căldură. De 
acolo vine vântul de miazănoapte pentru cei din atmosfera nordică a pământului. În timpul 
Sfântului Grigorie nu se ştia şi de emisfera sudică a pământului, pentru care vântul rece vine din 
extremitatea de la miazăzi. Pentru noi, cei ce trăim în emisfera nordică, vântul de miazăzi nu 
vine de la polul sud (de pe partea de sud a sferei pământului), deci nu aduce de acolo răceala, ci 
vine de către ecuator sau din partea pământului mai încălzită de soare, aducându-ne căldură. 


că S-a pogorât peste ucenici, peste pomii însuflețiți, să învioreze grădina lui 
Dumnezeu, ca să-şi dea miresmele sale şi să facă să curgă prin gura ei proorocia 
bine mirositoare şi dogmele mântuitoare ale credinţei, ce-şi revarsă neîmpiedicat, 
prin tot felul de limbi, buna mireasmă a învățăturilor. ** Aşa au făcut să 
înflorească cei o sută douăzeci de ucenici, sădiţi în casa lui Dumnezeu, prin 
suflarea acestui vânt de miazăzi, dându-le învăţătura prin limbi. Pentru aceasta, 
deci, zice mireasa acestui vânt de miazăzi: «Suflă prin grădina mea». Căci a fost 
făcută maică a grădinii, de către glasul Mirelui, care a făcut-o pe ea, Cuvântul 
unindu-Se cu grădina şi cu izvorul. Din pricina aceasta voieşte ca grădina ei, adică 
Biserica, bogată în pomi însuflețiţi, să fie mişcată de vânt, ca să curgă din ei 
miresme. Căci zice proorocul: «Sufla-va Duhul Lui şi vor curge ape» (Ps. 147, 7). 
lar mireasa, împodobită cu bogăţia dumnezeiască, preschimbă apele ce curg în 
ceva mai măreț, făcându-le râuri de miresme ce se răspândesc, prin puterea 
Duhului, din pomii grădinii. Prin aceasta cunoaştem deosebirea dintre Vechiul 
Testament şi cel Nou: râul proorocesc s-a umflat de ape, iar cel evanghelic, de 
miresme. Un astfel de râu de arome, curgând din grădina Bisericii prin Duhul, a 
fost Pavel, din care curgea buna mireasmă a lui Hristos. Alţii au fost loan, Luca, 
Matei, Marcu şi toţi ceilalți pomi de bun neam ai grădinii miresei, prin care suflând 
vântul acela luminos de miazăzi, s-au făcut izvoare din care s-a răspândit buna 
mireasmă a Evangheliilor. ** 


«Pogoare-se, zice, frăţiorul meu în grădina lui şi să mănânce din rodul pomilor 
lui». O, cuvânt îndrăzneţ! O, suflet generos şi darnic, ce întrece cea mai 
covârşitoare generozitate ! Pe cine pofteşte să se desfăteze de rodurile proprii? Cui 
îi pregăteşte ospăț prea îmbelşugat din bunătăţile sale? Pe cine cheamă să mănânce 
din bunătăţile pregătite? Pe Cel din care sunt toate şi prin Care sunt toate şi în Care 
sunt toate, pe Cel ce dă tuturor hrană la vreme potrivită, pe Cel ce deschide mâna 
Lui şi umple toată vietatea de bunăvoință, pe Cel ce e pâinea care se pogoară din 
cer şi dă viaţă lumii, pe Cel care face să curgă din izvorul propriu viaţa tuturor 
celor ce sunt. Acestuia îi întinde mireasa masă. lar masa e grădina plantată cu pomi 
însuflețiți. lar pomii suntem noi, dacă şi noi îi îmbiem ca hrană mântuirea 
sufletelor noastre. 


“5 Vântul de miazăzi, care aduce cu suflarea lui căldura şi viaţa sufletului în Biserică, e Duhul 
Sfânt. Acesta umplându-i de trăirea fierbinte a învăţăturii lui Hristos, Apostolii, prin limbile 
primite, au împărtăşit această învăţătură celor o sută douăzeci de ucenici ai lor, ca şi altora. 

*% Pavel, loan, Matei şi ceilalți propovăduitori plini de Duhul Sfânt sunt numiţi când râu ce 
revarsă neincetat apele de viaţă făcătoare ale învăţăturii lui Hristos, în grădina miresei sau în 
Biserică, când pomi ce-şi răspândesc neîncetat buna mireasmă în cuprinsul ei. 

*7 Mânmirea noastră e o adevărată hrană pentru Hristos. Aceasta Îl bucură, aceasta Îl Îngraşă 
spiritual. Prin aceasta umanitatea Lui îşi adaugă, prin unire, umanitatea noastră. Aşa creşte 


Aşa spune Cel ce Se desfătează cu viaţa noastră: «Mâncarea Mea este să fac voia 
Tatălui Meu» (În, 4, 34). Dar e vădită ţinta voii lui Dumnezeu, «Care voieşte ca 
toți oamenii Să se mântuiască şi la cunoştinţa adevărului să vină» ( Tim,, 3, 4). 
Deci aceasta este mâncarea pregătită Lui: să ne mântuim noi. lar dăruirea noastră e 
din hotărârea noastră liberă, care înmânează sufletul nostru lui Dumnezeu, Cel ce 
ne culege, ca de pe o ramură. lar prin acestea trebuie să vedem că mai întâi mireasa 
se îndulceşte de rodul Mirelui, zicând: «Și rodul Lui e dulce în gura mea». Apoi 
se face şi ea rod frumos şi dulce, îmbiindu-se Grădinarului spre înveselire. 2% 


Iar cuvântul:«pogoare-se» are înţelesul unei dorinţe, fiind o zicere asemănătoare 
cu: «sfinţească-se numele Tău» şi: «facă-se voia Ta». Căci precum acolo felul 
acelor cuvinte dau glas unei dorinţe, aşa şi aici «pogoare-se» dă glas unei dorinţe a 
miresei, care-l arată lui Dumnezeu belşugul roadelor virtuţii. lar coborârea arată 
fapta iubirii de oameni. Căci deoarece nu ne putem înălța la Cel Prea înalt, dacă nu 
Se pleacă Domnul la cele de jos, ca să înalțe pe cei blânzi, sufletul ce urcă spre cele 
de sus, cerând călăuzirea Celui de sus, doreşte să Se pogoare EI din înălțimea Lui, 
ca să Se facă apropiat celor de Jos. lar Cel ce a spus prin proorocul: «încă grăind 
tu acolo, iată eu sunt aici» (Îs., 58, 9), încă înainte de a-şi spune mireasa dorinţa, a 
şi auzit ce-i trebuie şi a luat seamă la pregătirea inimii ei şi a venit în grădina prin 
care suflă vântul de miazăzi şi a cules rodul aromatelor ei şi s-a săturat de poamele 
virtuţii şi a descris ospăţul, zicând către mireasă: «Pogorâtu-m-am în grădină, 
sora mea, mireasă. Cules-am smirna mea cu aromatele mele. Mâncat-am pâinea 
mea şi mierea mea cu aromatele mele. Băut-am vinul meu cu laptele meu. 
Mâncaţi, apropiații mei şi beţi şi vă îmbătaţi, fraţii mei» iii 


Hristos, adică trupul Lui. lar aceasta Îi face bucurie numai pentru că ne iubeşte. E aşa cum 
mama se îngraşă sufleteşte din propăşirea şi fericirea copiilor ei. Cuvântul lui Dumnezeu cel 
întrupat Se bucură de mântuirea noastră, deşi avea toată fericirea în Sine şi nu era silit de o 
trebuință lăuntrică să ne creeze şi să ne mântuiască. Dar hotărându-se să Se facă om, 
umanitatea Sa îşi sporeşte fericirea prin fericirea fraţilor Săi. 

*% Sămânţa fructelor ce cresc în grădina noastră o aduce Plugarul. Frumusețile sufleteşti care 
cresc în suflet îşi au obârşia la Dumnezeu. Dar apoi Dumnezeu Se bucură de ele, Se hrăneşte cu 
ele, din iubirea față de noi, ca să ne facă bucurie nouă, pentru că vede că prin aceasta ne 
mântuim. E un schimb de daruri între Făcător şi făptură. Noi avem nevoie de darurile Lui ca să 
viețuim, ca să ne înfrumusețăm şi ca să ne mântuim prin ele. Dar El a binevoit să coboare la o 
treaptă în care are nevoie de darurile noastre. Căci în dăruirea noastră închinată Lui se încheie 
lucrarea de mântuire a noastră. 

*% Din cei ce au omorât în ei pe omul cel vechi, Hristos a cules smirna în-mormântării lor. A 
făcut-o aceasta cu plăcere, pentru că omorârea omului vechi al lor, îi poate oferi o viaţă nouă a 
lor, curată, bine mirositoare, amestecată cu miresmele bogate ale virtuţii de multe feluri. Dar 
textul alternează pe [Hristos cu sufletul care a urcat spre El la diferite trepte. Împreună cu 
Hristos, el însuşi culege smirna înmormântării omului vechi al său şi se hrăneşte apoi cu pâinea 


Vezi cum covârşeşte cererea cu marea Lui dărnicie? Mireasa a dorit ca pomii ei din 
grădină, mişcaţi de vântul ce suflă din miazăzi, să fie izvoare de aromate şi să 
primească pe Grădinar cu rodul pomilor. Dar e vădit fiecăruia că orice bună 
mireasmă produce plăcere simțului mirosului. Poamele au însă o putere mai slabă 
decât pâinea în a susţine vigoarea celor ce le mănâncă. Dar Cel ce S-a pogorât în 
grădină şi a prefăcut firea fructelor spre ceva mai mare şi mai de preţ culege din 
grădină smirna pe care o găseşte cu aromatele ei. Căci de la EI este tot lucrul bun, 
oriunde S-ar găsi, cum a spus cuvântul proorocesc. lar în locul poamelor face 
pomii în stare să rodească pâine, amestecată cu miere. Aşa să se tâlcuiască 
cuvântul proorocesc, că a Lui e mierea ca şi celelalte. Şi vinul Şi-l scoate din ele 
amestecat cu laptele Lui. «Căci din EI şi spre El sunt toate» (Rom., 11, 36). 


Ce fericite sunt grădinile acestea, despre ai căror pomi se mărturiseşte că rodesc 
astfel de fructe, care se prefac în tot felul de hrană, potrivit cu plăcerea dorită! Căci 
celui ce se desfătează cu buna mireasmă 1 se fac smirnă, întrucât prin mortificarea 
mădularelor de pe pământ, îi îmbie o viaţă curată bine mirositoare, amestecată din 
aromatele bogate şi de multe feluri ale virtuţii. lar celui ce caută o desfătare mai 
desăvârşită, i se fac pâine şi miere, ca să nu mai mănânce ierburi amare, cum 
porunceşte legea - căci amărăciunea este pentru timpul de acum - ci să-şi culeagă 
mierea, când, la vremea lor, fructele virtuţii vor îndulci sufletul. Dovada acestui 
lucru e pâinea, care s-a arătat ucenicilor după învierea Domnului şi era îndulcită cu 
fagure de miere (Le, 24, 42). Iar celui ce însetează 1 se fac pahar plin de vin şi de 
lapte, nu burete înmuiat în fiere şi oţet, pe care iudeii, arătându-şi dărnicia lor 
Binefăcătorului, îl întind prin trestie (Lc. 23, 36). 5% 

Pildă a înţelesului acesta al ghiciturilor spuse ne este Pavel, care era pom 
producător de smirnă, întrucât murea în fiecare zi (| Cor., 15, 31) şi şi-a dat el 


vieții celei noi, amestecată cu dulceaţa mierei. În sfârşit, bea vinul amestecat cu lapte, ca pe 
ceva ce produce beţia dragostei, dar o beție trează şi nevinovată, întrucât cel ce se îmbată de 
acest vin bea odată cu el şi laptele nevinovăţiei copilăreşti. 

*% Se continuă înlocuirea reciprocă între Hristos şi cel ce-L iubeşte. După ce Hristos şi subiectul 
omenesc culeg unul de la altul smirna morţii (a lui Hristos pentru noi, a noastră, pentru a ne 
dărui lui Hristos), Hristos mănâncă starea noastră de mântuire ca pe o pâine îndulcită cu miere, 
şi noi mâncăm ca pe o pâine trupul Lui curat de orice pornire spre păcat, spre unirea noastră cu 
El. Apoi Hristos Se îmbată de viața noastră ca de un vin al entuziasmului pentru El, amestecat 
cu laptele nevinovăţiei, ieşind din Sine şi intrând în noi, iar noi ne împărtăşim, de asemenea, de 
sângele Lui, ca de un vin care ne produce entuziasmul dragostei faţă de EI ca o beție, odată ce 
am primit prin sângele Lui dragostea Lui, care L-a dus la vărsarea sângelui Său pentru noi, 
împreună cu viața netrecătoare. Într-un fel, nu numai noi primim pe Hristos în noi, prin 
mâncarea trupului Său, ci şi Hristos ne primeşte în Sine; nu numai trupul Lui devine trup al 
nostru, ci şi trupul nostru devine trup al Lui, lărgindu-şi-l pe al Său; noi ne prelungim în 
Hristos, Hristos Se prelungeşte în noi. 


însuşi sieşi sentința morții şi răspândea, prin curăţie şi nepătimire, mireasma 
morţii, prin aceasta s-a făcut miros de viaţă celor ce se mântuiesc, cum rodesc 
pomii însuflețiți ai grădinii pâine Stăpânului grădinii, precum mărturiseşte Cel ce 
şade pe tron: «Flămânzit-am şi Mi-aţi dat să mănânc» (Mt, 25, 35). Căci facerea 
de bine, îndulcită cu mierea poruncii, pricinuieşte veselie. Sau iarăşi, pomii bogaţi 
ai grădinii adapă pe Mirele care zice: «Însetat-am şi Mi-aţi dat să beau» vin 
amestecat cu lapte, nu cu apă, după obiceiul cârciumarilor. Iar laptele e cea dintâi 
hrană a firii omeneşti, curată şi simplă, cu adevărat copilărească şi nevicleană şi 
curăţită de orice amestec rău. *! 


Acestea zicându-le Cuvântul către mireasă, îmbie prietenilor tainele Evangheliei, 
zicând: « Mâncaţi, prietenii Mei, şi beţi şi vă îmbătaţi, fraţii Mei». Căci cel ce 
cunoaşte cuvintele tainice ale Evangheliei nu va vedea nici o deosebire între 
cuvintele de aici şi învăţătura de atunci pentru ucenici. Pentru că şi aici şi acolo 
zice Cuvântul: «Mâncaţi şi beţo» (Mt. 26, 28). Dar îndemnul spre beţie, pe care 
Cuvântul l-a dat aici fraților, multora le pare că cuprinde mai mult decât 
Evanghelia. Însă dacă ar cerceta cineva cu de-amănuntul, ar afla că şi aceasta 
conglăsuieşte cu cele ale Evangheliei. Căci ceea ce Cuvântul a poruncit aici 
prietenilor, aceea a făcut acolo prin faptă. Pentru că orice beţie obişnuieşte să 
pricinuiască un extaz (0 ieşire din sine) a minţii, luată în stăpânire de vin. Deci 
starea spre care se îndeamnă s-a înfăptuit atunci şi se înfăptuieşte totdeauna, prin 
mâncarea şi băutura aceea, odată cu mâncarea şi băutura ivindu-se strămutarea şi 
răpirea (extazul) minţii de la cele mai rele la cele mai bune. 


Aşa se îmbată, cum zice proorocia, cei ce beau din grăsimea casei lui Dumnezeu şi 
se adapă din râul desfătării (Ps. 35, 8). Aşa s-a îmbătat odinioară şi marele David, 
când, ieşind din sine şi alipindu-se de Dumnezeu în răpire, a văzut frumuseţea 
nevăzută şi a strigat cuvântul acela vestit: «Tot omul e mincinos» (Ps. 115, 2), 
căutând să prindă în cuvânt tâlcuirea celor negrăite. Aşa s-a îmbătat şi noul 
Veniamin, Pavel, când a fost răpit (în extaz), zicând: «De ne-am ieşit din noi, este 
pentru Dumnezeu (căci spre Acela e extazul), de suntem treji cu mintea, suntem 
pentru voi» (II Cor., 5, 13). Lucrul din urmă l-a arătat şi în cuvintele către Festus, 
declarând că nu e nebun, ci spune vorbe înțelepte şi drepte (Fapte, 26, 24-25). 


* Beţia lui Pavel pentru Hristos este în acelaşi timp trezvie în lucrarea lui pentru oameni. Ea nu 
e nebunie, ci cea mai mare luciditate, e entuziasm în luciditate, e bucuria celei mai depline 
lucidităţi. El cunoaşte sensul vieții şi aceasta îi dă cea mai mare bucurie. 


Dar ştim că şi fericitul Petru a fost în acest fel de beţie, fiind în acelaşi timp 
flămând şi beat. Căci înainte de a i se aduce mâncare, când i se făcuse foame şi 
voia să mănânce, Iar ai lui îi pregăteau masa, îi vine beţia dumnezeiască şi trează, 
prin care iese din sine şi vede pânzătura evanghelică, lăsată de sus şi ţinută de cele 
patru colţuri, cuprinzând în ea tot neamul omenesc, închipuit în zeci de mii de 
chipuri de zburătoare, de dobitoace cu patru picioare, de târâtoare şi fiare, după 
deosebirile idolilor cărora le slujeau. Şi Cuvântul porunceşte lui Petru să junghie 
chipul lor de fiare şi de necuvântătoare, ca, după ce se vor curăţi de acest chip, ceea 
ce rămâne să fie bun de mâncare. Aceasta o arată Cuvântul şi în mod descoperit, 
căci glasul dumnezeiesc nu zice o dată: «Ceea ce a curățit Dumnezeu nu e 
spurcatby, ci de trei ori se face această vestire, ca să învăţăm, prin primul glas că 
Dumnezeu care curăţeşte e Tatăl; prin al doilea, la fel, că Dumnezeu care curăţeşte 
e Fiul cel Unul-Născut şi prin al treilea, de asemenea, că Dumnezeu care curăţeşte 
tot ce e necurat e Duhul Sfânt (Fapte, 11, 1-10). sa 


Aceasta fiind beţia pricinuită de vinul pe care Domnul îl îmbie mesenilor, beţie 
prin care se săvârşeşte răpirea (extazul) sufletelor spre cele dumnezeieşti, bine le 
porunceşte Domnul celor ajunşi prieteni prin virtuţi, nu însă celor ce sunt departe: 
«Mâncaţi, prietenii Mei şi beţi şi vă îmbătaţi». Căci cel ce mănâncă şi bea cu 
nevrednicie judecată sieşi mănâncă şi bea (| Cor., 11, 27). Şi bine i-a numit pe cei 
vrednici de mâncare, fraţi, căci cel ce face voia Lui e numit de Cuvântul frate, soră 
ŞI maică. 


După aceea beţia e urmată de somn, ca, prin digestie, cei ce s-au ospătat să-şi 
câştige puterea spre o nouă vigoare. De aceea, după ospăţul acela, mireasa 
adoarme. Dar somnul acesta e un somn ciudat şi străln de obişnuinţa firească. Căci 


32 «Beţia trează», «trezvia beată» (ebrietas sobra, sobrietas ebria) sunt formule paradoxale 
folosite de Sfântul Grigorie de Nyssa, pentru a exprima starea de luciditate entuziastă, sau de 
entuziasm lucid, pe care o procură cuiva vederea sau cunoaşterea neîndoielnică a lui 
Dumnezeu, conştiinţa dragostei lui Dumnezeu faţă de el, cu îndemnul ei de a propovădui şi 
altora fericirea ce i-o dă credința că se bucură de iubirea nesfârşită a unui Dumnezeu personal, 
Care Și-a vărsat sângele pentru noi mânat de această iubire şi ne asigură prin învierea Lui ca 
om învierea noastră. Petru are o asemenea vedere, care-l face beat de fericita lumină ce i-o 
prilejuieşte când se află flămând, ceea ce înseamnă că nici nu băuse nimic, pentru că nu stătuse 
la masă. Şi, în general, cel flămând e lucid. Dar concomitenţa foamei, mai bine-zis a setei, cu 
beţia mai poate însemna şi faptul că cel beat de vederea frumuseţii nesfărşite a lui Dumnezeu 
rămâne mereu flămând sau însetat de ea, deci doritor să vadă şi mai mult din ea. Şi aceasta 
iarăşi înseamnă o trezvie în beţie. Căci cel ce face această experienţă are nu numai bucuria de a 
fi aflat sensul vieţii, ci şi conştiinţa marginilor sau a insuficienţei sale. 


în somnul obişnuit, cel ce doarme nu priveghează, şi cel ce priveghează nu doarme, 
ci fiecăreia din aceste stări, le pune capăt cealaltă, somnul şi privegherea 
retrăgându-se pe rând, una în faţa celeilalte. 


Dar aici se observă la ea o amestecare nouă şi ciudată şi o împreunare a celor 
contrare. Căci zice: «Eu dorm şi inima mea veghează». Deci cum trebuie să 
înţelegem acestea? Somnul e asemănarea morţii. Căci în el se opreşte toată lucrarea 
simţurilor trupului, ne mai împlinindu-şi în timpul somnului lucrarea proprie, nici 
văzul, nici auzul, nici gustul, nici mirosul, nici pipăitul. El înmoaie încordarea 
trupului şi aduce uitare peste grijile omului, potoleşte frica, linişteşte inima, 
slăbeşte tăria supărărilor şi produce nesimţirea tuturor relelor, până ce rămâne 
stăpân pe trup. Aşadar, prin cele spuse învăţăm că cea care se lăuda şi zicea: «Eu 
dorm şi inima mea veghează», s-a făcut mai înaltă decât sine. Căci într-adevăr, în 
cel ce mintea petrece în ea însăşi, netulburată de simţuri, firea trupului se face 
nemişcată ca într-o stare de somn şi de letargie şi se poate spune cu adevărat că 
văzul doarme, din pricina nelucrării, dispreţuindu-se vederile care obişnuiesc să 
uimească privirile copilăreşti şi nu vorbesc numai de cele care ţin de materia 
pământească, cum e aurul şi argintul, şi de tablourile care, prin frumuseţea culorii, 
stârnesc lăcomia ochilor, ci şi de minunile ce se văd pe cer, de strălucirile stelelor, 
de cercul soarelui, de forma schimbătoare a lunii şi de tot ce mai produce plăcerea 
ochilor, prin aceea că nimic nu rămâne pururea, ci se mişcă şi se întoarce împreună 
cu trecerea vremii. Toate acestea sunt dispreţuite, din pricina vederii bunătăților 
adevărate. Ochiul trupului e nemişcat, dat fiindcă sufletul, ajuns mai desăvârşit, nu 
e atras de nimic din cele arătate de el, ca unul ce priveşte prin cugetare numai spre 
cele ce sunt mai presus de cele văzute. Aşa şi auzul se face mort şi nelucrător, 
deoarece sufletul e ocupat numai cu cele ce sunt mai presus de cuvânt. ** 


lar de simţurile mai dobitoceşti nu se cuvine să spunem altceva, decât că trebuie 
aruncate departe, ca nişte împuţiciuni de moarte ale sufletului: mirosul care prinde 
în nări mirosurile, gustul ce se închină pântecelui şi pe lângă ele pipăitul, simţul 
rob şi orb, pe care firea l-a făcut poate numai pentru orbi. Toate acestea sunt 
stăpânite ca de un somn, din pricina nelucrării. Astfel lucrarea inimii e curată şi 
cugetarea priveşte în sus, omul rămânând ferit de orice zgomot şi netulburat de 
mişcarea simţurilor. Căci îndoită fiind plăcerea în firea omenească: una ce se 
lucrează în suflet prin nepătimire, iar alta în trup prin patimă, pe oricare din acestea 


*%3 «Somnul» acesta nu e decât o continuare a stării de «beţie» sau de rănire, fiind o uitare a 
tuturor celor trecătoare, (forme văzute şi gânduri), într-o contemplare a Celui ce este cu 
adevărat, adică netrecător, având o subzistență neclintită în El însuşi, singurul care ne poate da 
şi nouă, prin alipirea de EI, existenţa netrecătoare. 


două ar alege-o voinţa, ea va avea stăpânire asupra celeilalte. Astfel, de va da 
cineva atenţie simţirii, însuşindu-şi plăcerea ce se naşte prin ea în trup, va trăi fără 
să guste din bucuria dumnezeiască, pentru că ceea ce-i mai bun va fi întunecat de 
ceea ce e mai rău. lar celor ce au dorinţa îndreptată spre Dumnezeu, le rămâne 
binele neîntunecat şi ei socotesc că trebuie să fugă de tot ce le vrăjeşte simţirea. De 
aceea, sufletul, când se veseleşte numai prin contemplarea Celui ce este, nu e treaz 
pentru nimic din cele ce se lucrează prin simţire spre plăcere. Ci, adormind toată 
mişcarea trupească, primeşte cu înţelegerea curată, prin trezvia dumnezeiască, 
arătarea lui Dumnezeu, de care fie să ne învrednicim şi noi, dobândind prin somnul 
amintit trezvia sufletului, întru Hristos lisus, Căruia se cuvine slava în vecii 
vecilor. Amin. 
Omilia a XI-a 


«Glasul frăţiorului meu bate la uşă. Deschide-mi, sora mea, prietena mea, 
porumbița mea, desăvârşita mea, că s-a umplut capul meu de rouă şi pletele mele 
de picăturile nopţii. Dezbrăcatu-m-am de haina mea, cum mă voi îmbrăca cu ea? 
Spălat-am picioarele mele, cum le voi murdări ? Frăţiorul meu întins-a mâna sa 
prin deschizătură şi cele dinăuntru ale mele s-au uimit de el. (Cânt. Cânt, 5, 2-1). 


Și aceasta este una din marile porunci ale Domnului. Urmând ei înţelegerea 
ucenicilor Cuvântului, aceştia scuturând de pe ei, ca pe o țarină, tot ce e mai 
material în fire, se ridică la dorinţa celor mai înalte. În aceasta se vede trebuinţa ca 
cei ce privesc spre viaţa de sus să fie mai tari ca somnul şi să vegheze pururea cu 
mintea, alungând aţipirea ochilor ca pe o înşelăciune a sufletelor şi ca pe o uneltire 
împotriva adevărului. Vorbesc de acea aţipire şi de acel somn, prin care se 
plăsmuiesc pe seama celor ce se scufundă în înşelăciunea vieţii, aceste năluciri de 
vis: domniile, bogăţiile, stăpânirile, îngâmfarea, vraja plă-cerilor, iubirea de slavă 
şi de dezmierdări, iubirea de cinstiri şi de toate cele după care se străduiesc în viaţa 
aceasta în deşert cei nesocotiţi, luându-se după vreo nălucire; toate cele ce curg 
împreună cu firea trecătoare a vremii, care părând că au în ele existenţa, nici nu 
sunt ceea ce par şi nici nu rămân pururea în ceea ce par - ci se vădesc ca unele care 
îndată ce se nasc şi pier, asemenea valurilor înălțate de ape, care umflându-se 
pentru puţină vreme de mişcarea vântului, nu au umflătura sigură şi statornică, 
pentru că ridicându-se în scurtă clipă a mişcării vântului, iarăşi arată suprafaţa 
netedă a mării, potolindu-se odată cuvântul. 


Deci pentru ca să se elibereze cugetarea noastră de astfel de năluciri, Cuvântul ne 
porunceşte să scuturăm de la ochii sufletului acest somn, ca nu cumva, prin 
străduinţa după ceea ce nu are consistenţă, să ne rostogolim de la cele ce subzistă şi 


= 4 A = . N .. 
sunt cu adevărat. “* Pentru aceea ne şi îndeamnă la trezvie: «Să fie mijloacele 


voastre încinse şi candelele voastre în mâinile voastre» (Lc. 12, 35). Căci 
arătându-se ochilor lumina, alungă somnul de la ei. Astfel, mijlocul încins cu brâu 
face trupul neprimitor de somn, simţirea ostenelilor nelăsând să intre în el moleşala 
somnului. 


lar cele arătate prin ghiciturile acestea sunt, fără îndoială, limpezi. Anume, cel 
încins în neprihănire vieţuieşte în lumina conştiinţei curate, candela îndrăznelii 
luminându-i viaţa." lar aceasta arătându-se, face sufletul neadormit, deci 
neamăgit, necufundat în deşertăciunea nici unuia din visurile acestea 
nesubzistente.*% Iar de vom dobândi starea aceasta, după descrierea Cuvântului, 
vom trece la o viaţă îngerească. Căci cu aceştia ne asemăna porunca dumnezeiască, 
prin cele ce le spune: «Și voi fiți asemenea oamenilor care aşteaptă pe stăpânul 
lor, când se va întoarce de la nuntă, ca venind şi bătând, îndată să-i deschidă» 
(Lc. 12, 36). Pentru că îngerii sunt cei ce aşteaptă întoarcerea Domnului de la nuntă 
şi stau cu ochiul treaz, pironiţi la porțile cereşti, ca să-L vadă cum intră iarăşi prin 
ele, când Se va întoarce împăratul slavei de la nuntă, în fericirea aceea mai presus 
de ceruri. 


Căci, potrivit Psalmului, Mirele a plecat de aici, ca dintr-o cămară de nuntă, după 
ce ne-a unit pe noi, fecioară, cu Sine, prin a doua naştere tainică, strămutând pe cea 


“4 E vorba aici nu de somnul ce continuă starea de răpire, de somnul contemplării lui Dumnezeu 
Cel nesfărşit şi cu adevărat existent, ci de somnul în care e scufundat sufletul în vremea celei 
mai agitate lucrări a simţurilor. Contrar părerii obişnuite, lucrarea cea mai vie a simţurilor e un 
somn al sufletului şi nelucrarea simţurilor trupeşti e o trezvie a sufletului. Ochii sufletului se află 
în somn, când lucrează prea viu ochii trupului. Chipurile văzute de cei din urmă sunt mai 
degrabă năluciri înşelătoare în comparaţie cu vederea Celui cu adevărat existent, contemplat de 
ochii minţii. 

35 Cel ce are o conştiinţă curată de păcatele trecute şi netulburată de porniri păcătoase prezente 
are o îndrăznire către Dumnezeu. Sfinţii erau socotiți ca având «îndrăznire» către Dumnezeu, 
nefiind opriţi în cererile ce I le adresau de frica păcatului. Ei aveau «îndrăznirea» copilului 
nevinovat. Această «îndrăznire» e ca o candelă care luminează viaţa celui cu conştiinţa curată, 
care ea însăşi e o lumină. Căci cine nu păcătuieşte este mereu stăpânit de simţirea prezenței lui 
Dumnezeu, nefiind pironit de lucrurile mărginite şi prins de ele. EI are prin aceasta în sine un 
sens al vieţii, ce se lărgeşte în orizontul infinit. Această lumină e ca o candelă a îndrăznelii, 
deschisă spre lumea înaltă şi nesfârşită a lui Dumnezeu. Căci a îndrăzni către Dumnezeu 
înseamnă a-L simţi pe Dumnezeu blând şi iubitor, deschis tuturor cererilor sale, a-L simţi 
familiar, deci apropiat. Şi aceasta îi luminează omului respectiv puternic sensul vieţii. 

*% Simţirea puternică a lui Dumnezeu face sufletul neadormit, îl ajută deci să nu se lase amăgit 
şi adormit de nălucirile celor trecătoare. Prezenţa lui Dumnezeu îi ascute omului conştiinţa şi 
răspunderea, pentru că e mult mai impunătoare decât lucrurile trecătoare şi-l trezeşte din 
plăcerea de a se alipi de ele, uitând de sine. 


care se desfrânase cu idolii, la nestricăciunea feciorelnică. Deci, după ce s-a 
săvârşit nunta şi Biserica a fost făcută mireasă de către Cuvântul (precum zice loan 
că «cel ce are mireasă e mire» În. 3, 29) şi ea a fost primită în cămara de nuntă a 
tainelor, îngerii aşteptau întoarcerea împăratului, care-Şi duce mireasa la fericirea 
cea după fire. “” Cu aceştia deci a spus că trebuie să se asemene şi viaţa noastră, că 
precum ei, petrecând departe de patimă şi înşelăciune, sunt pregătiți spre primirea 
Stăpânului, aşa şi noi, priveghind la uşile locuinţelor noastre, să fim gata să 
ascultăm când va bate la uşă. Căci zice: «Fericiţi slujitorii aceia pe care, venind 
Stăpânul lor, îi va afla făcând aşa» (Lc. 12, 37). 


Fiind deci un lucru fericit a asculta de Cel ce bate, iar sufletul căutând pururea spre 
fericire, simte pe Cel ce stă la uşă, veghind bine asupra comorilor sale şi zice: 
«Glasul frăţiorului meu bate la uşă». Cum să înţeleagă cineva în chip cuvenit, 
din cele spuse, urcuşul miresei spre cele şi mai dumnezeieşti? Aceea care a 
alungat de la ea cu atâta putere şi hotărâre acel vânt aspru de miazănoapte şi a 
atras la ea vântul luminos, aceea care a produs prin gură raiuri de rodii, ale 
căror poame erau înmiresmate - aceea care şi-a îmbiat grădina ei ca masă 
Stăpânului iubirii, neavând nimic de lepădat din cele îmbiate, ci toate fiind 
recunoscute bune: smirna, aroma, pâinea cu miere, vinul cu lapte; aceea pe care 
Cuvântul o mărturiseşte desăvârşită, zicând : «întreagă eşti frumoasă şi pată nu 
este întru tine», aceea se simte acum ca una care pentru prima dată are să 
primească arătarea lui Dumnezeu şi ca una care încă nu a primit şi nu a avut în 
casa ei pe Cuvântul, Care stă acum înaintea uşilor, ca una care se minunează de 
puterea glasului Lui. De aceea zice că glasul Mirelui nu o atinge pe ea, ci uşa ei: 
«Glasul frăţiorului meu bate la uşă». 


Vezi cum drumul celor ce urcă spre Dumnezeu e fără hotar? Cum ceea ce cunoaşte 
se face necontenit început spre ceea ce e, potrivit celor spuse, deasupra? "% 


*“ E vorba de Taina botezului, în care s-a unit Mirele cu noi, cu fecioara, cu-rățându-ne prin 
despărțirea noastră de alipirea la tot felul de idoli, de închinarea la cele trecătoare ca la nişte 
lucruri de supremă însemnătate, ca la nişte dumnezei. Îngerii Îl aşteaptă pe Cuvântul lui 
Dumnezeu Cel întrupat, întorcându-se prin înălțare la ceruri, după ce S-a unit cu noi, ca cu 
nişte fecioare. Întorcându-se EI de la această nuntă la fericirea din palatul Său, Se întoarce 
împreună cu mireasa pe care Şi-a luat-o sau cu firea noastră omenească unită cu Sine, iar prin 
ea cu noi toți. 

*% Urcuşul spre Dumnezeu nu se isprăveşte niciodată, el nu ajunge la un hotar, pentru că 
Dumnezeu însuşi nu are hotar în ființa Lui, în iubirea Lui. De altfel chiar înaintarea în unirea cu 
o persoană omenească nu are hotar. Iubirea creşte din ea însăşi în măsura în care se afirmă, 
întrucât este relaţie de la persoană la persoană, apropierea unei persoane de alta. Iubirea creşte 
la nesfârşit pentru că persoana care se apropie de o altă persoană este indefinită în setea ei de 
a iubi şi persoana pe care o iubeşte este indefinită în vrednicia ei de a fi iubită şi în capacitatea 


Când nădăjduim o oprire din urcuşul spre cele înalte ? Ce-ar mai căuta cineva după 
ce i se recunoaşte desăvârşirea? O vedem aflându-se încă înăuntru şi neieşită încă 
în afara uşilor ei, nici desfătîndu-se de arătarea feţei Lui, ci bucurându-se încă prin 
auz de împărtăşirea de bunătate. Deci această învăţătură am aflat-o prin cele spuse, 
că totdeauna li se potriveşte celor ce înaintează spre cele mai mari, cuvântul 
Apostolului, care zice: «Dacă i se pare cuiva că a cunoscut, încă n-a cunoscut 
cum trebuie să cunoască» (I Cor., 8, 2). Căci L-a cunoscut pe EI sufletul în cele 
dinainte, atât cât a cuprins. Dar fiindcă ceea ce a rămas necuprins e de nesfârşite 
ori mai mult decât ceea ce s-a cuprins, de aceea Mirele i S-a arătat de multe ori 
sufletului şi ca şi când nu i-a stat încă înaintea ochilor, făgăduieşte prin glas că i Se 
va arăta miresei. 


ei de a răspunde la iubire, stimulând iubirea celeilalte persoane. Iubirea este nesfărşită pentru 
că este actualizarea indefinitului a două persoane în relaţia dintre ele. În iubire se activează 
indefinitul persoanelor ce sunt prin fiinţa lor legate şi orientate una spre alta. Dar în activarea 
iubirii între ele, persoanele se împărtăşesc de Dumnezeu, de Persoana infinită prin Sine din veci, 
de interesul Ei pentru persoanele omeneşti la nesfârşit. De aceea orice treaptă nouă în unirea cu 
Dumnezeu e un punct de plecare pentru pornirea mai departe spre o nouă treaptă de unire cu EI, 
pentru că EI însuşi ne atrage cu iubirea Lui mereu mai aproape de Sine şi ne umple de o tot mai 
mare iubire faţă de EI, care se revarsă şi spre semeni, întrucât iubirea Lui însăşi se revarsă nu 
numai spre noi, ci şi spre semenii noştri. În iubirea lui Dumnezeu faţă de mine simt şi iubirea Lui 
faţă de alţii şi deci iubirea Lui umplându-mă pe mine, ea se îndreaptă şi spre semenii mei. E o 
învăţătură pe care a pus-o cel mai larg în lumină Sfântul Grigorie de Nyssa, urmând Sfântului 
Apostol Pavel (Filip., 3, 13: «Cele dinapoi uitându-le, la ţintă alerg»). E învăţătura 
«epectazelory, a întinderilor nesfârşite mai sus, care nu sunt numai întinderi intelectuale, ci ale 
întregii mele fiinţe, care cuprinde în sine nu numai setea mea de cunoaştere, ci setea de a fi 
întreg tot mai aproape de Dumnezeu. Aceasta nu înseamnă că sufletul nu are pe Dumnezeu sau 
nu e unit cu EI şi pe treptele de mai jos. Căci şi cu o persoană omenească eşti mereu unit în 
iubire, deşi cu cât eşti mai unit cu ea, cu atâta doreşti mereu să te uneşti şi mai mult. Urcuşul e 
făcut necesar nu numai de nesfârşirea lui Dumnezeu, ci şi de firea noastră făcută pentru 
infinitate, neîmpăcată cu viața în îngustime, în repetiţie, în monotonie, în nelibertate. De aceea, 
nu ne putem opri la nimic din cele multe, care se îngustează unele pe altele. Tot ce atingem pe 
pământ fiind finit, iar firea noastră fiind făcută pentru infinitate, nu se poate mulțumi cu nimic 
finit. Aceasta face necesar progresul şi schimbarea, dar schimbarea spre aceeaşi infinitate. Dar 
în viața viitoare, ajunşi în infinitatea lui Dumnezeu, ne vom «odihni» în ea, vom ajunge la o 
stabilitate în ea. Dar nici stabilitatea aceea nu va fi o încremenire, ci o lărgire. Pe când în timp 
şi în viața pământească trecem de la una la alta, în eternitate va fi o lărgire în aceeaşi. De altfel, 
în parte, experiem această lărgire în infinitatea lui Dumnezeu încă de aici. Apoi însuşi faptul că 
trebuie să ne mişcăm mereu, pentru a cuprinde altceva şi altceva, trecând uneori de la un 
conţinut la altul cu totul contrar (teză-antiteză), ne arată că timpul e făcut pentru eternitate, că 
în timp tindem Să ajungem la cuprinderea totului infinit, fără să ajungem vreodată să-l 
cuprindem deodată în întregime. 


Ca să ni se facă lucrul acesta mai lămurit, voi adăuga cuvântului o icoană, spre 
pilduire. Dacă s-ar apropia cineva de izvorul acela, de care a spus Scriptura că a 
ieşit la început din pământ şi care avea atâta mulțime de apă, că udă toată faţa 
pământului, apropiindu-se de izvor s-ar minuna de nesfârşitul acela de ape care 
țâşneşte şi se revarsă necontenit din pământ, dar n-ar spune că vede toată apa. Căci 
cum ar vedea ceea ce e ascuns în sânul pământului? Deci chiar dacă ar rămâne 
mult timp lângă apa ce ţâşneşte, ar fi pururea la începutul vederii apei.“” Căci nu 
încetează apa de a curge pururea şi de a începe să ţâşnească. La fel, cel ce priveşte 
frumuseţea cea dumnezeiască şi fără hotar, fiindcă ceea ce află mereu se arată mai 
nou şi mai minunat, decât ceea ce a cuprins înainte, se minunează de ceea ce apare 
necontenit, dar niciodată nu se opreşte din dorinţa de a vedea, pentru faptul că ceea 
ce aşteaptă e mai măreț şi mai dumnezeiesc, decât tot ce se vede. De aceea şi aici, 
mireasa minunându-se şi uimindu-se necontenit de ceea ce cunoaşte, niciodată nu- 
şi opreşte în cele văzute dorul de cel văzut. 


Pentru aceasta, şi acum simte pe Cuvântul ca bătând încă la uşă spre a fi auzit şi 
zice: «Glasul frăţiorului meu se ridică, bate la uşă». Apoi, dând linişte urechilor, 
aude pe Cuvântul răsunând prin glas. Şi iată ce-i spune Acesta: «Deschide-mi sora 
mea, prietena mea, porumbiţa mea, desăvârşita mea. Că s-a umplut capul meu 
de rouă şi pletele mele de picăturile nopții». Înţelesul acestor cuvinte l-ar putea 
cuprinde cineva, prin contemplare, în acestea: marelui Moise a început să 1 Se arate 
Dumnezeu prin lumină. După aceea, îi vorbeşte prin nor. Apoi, după ce a ajuns mai 
înalt şi mai desăvârşit, vede pe Dumnezeu în întuneric. lar ceea ce învăţăm prin 
acestea e aceasta: cea dintâi depărtare de la părerile mincinoase şi rătăcite despre 
Dumnezeu e strămutarea de la întuneric la lumină. lar cunoaşterea nemijlocit 


* Cunoscând pe Dumnezeu sau având simţirea bunătăţilor Lui, suntem pururea la începutul 
acestei cunoaşteri sau Simţiri, cum cunoscând o persoană omenească sau gustând prin iubire 
farmecul comuniunii cu ea, suntem pururea la începutul acestei cunoaşteri sau comuniuni. 
Fiecare nouă cunoaştere, prin trăirea în această comuniune, ne stârneşte, dată fiind fericirea 
gustată în ea, la o altă cunoaştere şi comuniune mai bogată, mai substanţială. Toate 
cunoaşterile, toate comunicările dinainte le-am uitat sau dacă nu le-am uitat, ele îşi capătă de 
fiecare dată noi înţelesuri, noi adâncimi, noi puteri de a ne ferici, mai ales dacă suntem în 
contact viu cu persoana respectivă şi ea ne descoperă mereu din farmecul ei unic şi nesfârşit. 
Urcuşul în intimitatea cu ea nu sfârşeşte niciodată, dar e un urcuş în intimitatea aceleiaşi 
persoane, pe care am cunoscut-o până acum, care ne este familiară şi ne întreține bucuria prin 
această familiaritate. E un «progressus in idem». E o înaintare, care e totodată o stabilitate, o 
rămânere în aceeaşi casă. E un «motus stabilis», un «status mobilis». E o adâncire în acelaşi 
indefinit familiar sau infinit inepuizabil, în aceeaşi bucurie pe care ne-o întreține. E o îmbogăţire 
a noastră, dar nu o înstrăinare, ci dimpotrivă, nu e o risipire în noutăţile fără adâncime, de 
suprafaţă, în care nu ne regăsim niciodată pe noi înşine, în care rămânem mereu străini de 
identitatea noastră. 


următoare a celor ascunse, care călăuzeşte sufletul prin cele văzute spre firea 
nevăzută, e un fel de nor care umbreşte pe de o parte tot ce se vede, iar pe de alta, îl 
conduce şi îl obişnuieşte să vadă pe Cel ascuns. lar sufletul înaintând prin acestea 
spre cele de sus, când e cu putință firii omeneşti, părăsind cele de jos, ajunge 
înlăuntrul ascunsurilor cunoştinţei de Dumnezeu, fiind înconjurat din toate părțile 
de întunericul dumnezeiesc. Şi astfel, fiind lăsat afară tot ce se vede şi se cuprinde, 
nu mai rămâne pentru contemplarea sufletului decât nevăzutul şi necuprinsul, în 
care e Dumnezeu, precum zice Scriptura despre legiuitor: «A intrat Moise în 
întunericul unde e Dumnezeu». * 

Înţelegându-le noi acestea astfel, trebuie să vedem care este înrudirea dintre cele 
spuse de noi mai înainte, cu cele spuse acuma. A fost o dată când mireasa era 
neagră, fund întunecată de dogme neluminoase, fiindcă a privit-o soarele, care a 
ars sămânţa fără rădăcină de pe pietre, când biruită de cei ce unelteau împotriva ei, 
n-a păzit via ei. Căci ne mai cunoscându-se pe sine, a păscut, în loc de oi, turmele 
de iezi. Dar după ce s-a suit din convieţuirea cu păcatul şi prin sărutarea aceea 
tainică a dorit să-şi apropie gura de izvorul luminii, s-a făcut frumoasă, ca una ce a 
fost luminată de lumina adevărului şi spălată prin apă de negreala neştiinţei *" 


* Sunt trei trepte de căpetenie în cunoaşterea de Dumnezeu: cunoaşterea în lumină, în nor şi în 
întuneric. Prin toate acestea a trecut Moise şi trece orice suflet care înaintează continuu (în rug, 
sub norul prin pustiu şi în întunericul de pe Sinai). Prima e aflarea unui sens al vieţii prin 
credința în Dumnezeu, prin depărtarea de necredintă şi de închinarea la idoliii lucrurilor 
trecătoare; a doua e cunoaşterea lui Dumnezeu prin lucrurile văzute, recunoscute ca create, a 
treia e cunoaşterea lui Dumnezeu în ascunsul Său, fără mijlocirea celor văzute. E cunoaşterea 
Lui în taina Lui însăşi, neluminat de nimic din cele create (leş., 20, 21). E trăirea directă şi 
întensă a Lui ca nevăzut şi necuprins. Aceasta nu e o simplă considerare teoretică a lui 
Dumnezeu ca mai presus de toate exprimările şi imaginile noastre, adică nu e o simplă teologie 
negativă în sens intelectual. Filosoful Jaspers vorbeşte şi el de o ajungere a gândirii la o treaptă 
când îşi dă seama că există o realitate dincolo de gândire: «Există mereu o îndoită depăşire de 
sine a gândirii în ceea ce nu se poate gândi; nu numai o transcendere peste ceea ce e gândit în 
ceea ce nu se poate gândi, ci o renunțare la sine a gândirii însăşi, o negândire, care luminează 
prin aceea că nu mai gândeşte ceva anume, dar nu gândeşte nici nimiculy (Philosophie, III 
Band: Metaphysik, Berlin, 1932, p. 39). Cunoaşterea credincioasă în întuneric nu rămâne la 
acest pozitiv nedeterminat, ci simte înțelegător pe Dumnezeu în presiunea Lui ca Persoană 
poruncitoare, revendicatoare, iubitoare. Moise primeşte în întuneric de la Dumnezeu poruncile 
şi toate legile într-o îndelungată petrecere în fața Lui. Se cunoaşte nevăzutul lui Dumnezeu. E în 
aceasta un paradox. S-ar putea spune mai degrabă că nevăzutul şi necuprinsul lui Dumnezeu se 
face simţit. Se face simţit ca nevăzut, ca necuprins, ca mai presus de toate cele văzute şi posibil 
de cuprins. Se trăieşte intens nevăzutul şi necuprinsul, ca o prezenţă reală. Simţirea aceasta a 
Lui ne dă totodată un sens al Lui, întrucât e o «simţire înțelegătoare». Ne dă sensul Celui care 
explică toate sensurile şi în care se cuprind sensurile tuturor. 

* La început sufletul a fost spălat de negreala neştiinţei prin apa botezului şi a fost luminat de 
lumina lui Hristos primit în el cu această Taină, cunoscând de acum sensul existenţei şi putând 
înainta prin iubirea de Hristos, în orizontul luminii Lui nesfârşite. 


Apoi, pentru buna alergare, e asemănată cu călărimea şi pentru iuțimea înţelegerii, 
cu porumbiţa. Prin acestea, străbătînd, ca un cal, tot ce se poate cuprinde şi vedea, 
şi zburând peste ele, ca o porumbiţă, mai întâi se odihneşte cu dorinţa în umbra 
mărului - numind norul măr umbros “7 - iar acum e învăluită de noaptea 
dumnezeiască, în care Mirele e de faţă, dar nu e văzut. Căci cum ar fi văzut Cel 
nevăzut? Dar dăruieşte sufletului o anumită simţire a prezenţei Sale, scăpând însă 
cunoaşterii limpezi, prin faptul că Se ascunde în nevăzutul firii Sale. 


În ce constă, deci, cunoaşterea tainică dăruită sufletului prin această noapte? Se 
atinge Cuvântul de uşă. lar prin uşă înţelegem cugetarea cu socotinţe a celor 
negrăite, prin care ni-L apropiem pe Cel căutat. Deci adevărul, stând în afara firii 
noastre, prin cunoaşterea din parte, cum zice Apostolul, bate la uşa înțelegerii 
noastre prin nişte socotințe şi ghicituri, zicând: «Deschide». Şi deodată cu 
îndemnul, arată şi felul cum se cuvine să 1 se deschidă ușa, întinzând ca pe nişte 
chei aceste numiri frumoase, prin care se deschide ceea ce este închis. Căci chei 
sunt, fără îndoială, înțelesurile acestor numiri, care deschid cele ascunse: soră, 
prietenă, porumbiţă şi desăvârşită. Pentru că, de vrei, zice, să ţi se deschidă uşa şi 
să ţi se ridice porţile sufletului tău, ca să intre Împăratul 

slavei, trebuie să Mi te faci soră, prin aceea că primeşti cu sufletul voile Mele, 
precum zice în Evanghelie că se face frate al Lui cel ce vieţuieşte în poruncile Lui. 
Pe lângă aceasta, trebuie încă să te apropii de adevăr şi să te faci prietenă, aşa ca 
nici un zid să nu mai fie la mijloc. Apoi trebuie să ai, în firea porumbiţei, 
desăvârşirea. lar aceasta înseamnă să fii fără nici o lipsă şi plin de toată nerăutatea 
ŞI curăția. 


*2 După cunoaşterea lui Dumnezeu ca sens al vieţii prin botez sau prin sărutarea tainică, dar 
care nu e încă unirea deplină cu Mirele, sufletul-mireasă aleargă ca să cunoască pe Dumnezeu 
din toate cele create (ca o călărime), apoi la sfârşitul acestei alergări se odihneşte în umbra 
mărului sau sub umbra norului, ca într-o cunoaştere a lui Dumnezeu din toată creațiunea în 
rezumat, apoi e învăluită în noaptea necuprinsului indefinit al lui Dumnezeu. Cele mai multe din 
sculpturile precreştine înfăţişează pe femeie lângă un măr. Nu se ştie exact ce simbolizează acest 
măr. Unii îl interpretează ca simbolul fecundității feminine, asemănată cu a pământului. Sfântul 
Grigorie de Nyssa vede şi el în măr creațiunea, dar ca mijloc prin care sufletul cunoaşte pe 
Dumnezeu. Dar în «Facere» se redă în alt sens folosirea creaţiunii: nu ca pom al vieții, ci al 
cunoştinţei binelui şi răului fără Dumnezeu şi împotriva lui Dumnezeu. Dar el socoteşte că, 
dincolo de aspectul de suprafaţă al creaţiunii, stă esenţa ei înrădăcinată în Dumnezeu, prin care 
se străvede Dumnezeu. În calitatea aceasta, creaţiunea e «pomul vieții», făcându-ne cunoscut pe 
Dumnezeu ca Izvorul vieţii. În sensul acesta poate spune el că sufletul într-o etapă mai înaltă se 
odihneşte sub umbra mărului, cunoscând prin el pe Dumnezeu. 


Primeşte, o, suflete, aceste numiri ca pe nişte chei şi deschide prin ele intrare 
adevărului, după ce te-ai făcut soră, prietenă, porumbiţă şi desăvârşită. *!* Iar din 
primirea şi băgarea Mea în casă vei avea drept căştig roua de pe capul Meu, de care 
sunt plin şi picăturile nopţii ce curg din plete. lar dintre acestea, roua este 
tămăduire, precum am învăţat limpede de la Proorocul, care zice: «Roua de la Tine 
este tămăduirea lor». lar picăturile nopţii au înţelesul tâlcuit mai înainte. Căci nu e 
cu putinţă ca cel ce a ajuns treapta vederii celor tainice şi nevăzute să se afle într- 
un torent şi o ploaie de cunoştinţă. Ci să fie bucuros dacă adevărul îi va picura 
cunoştinţa prin înţelesuri mici şi umbroase. 


Prin gura bărbaţilor sfinți şi purtători de Dumnezeu curg numai stropi de cuvinte şi 
de înţelesuri. Căci pletele ce atârnă de capul Mirelui, socotesc că e un nume care 
închipuie pe prooroci, evangheiişti şi apostoli. Aceştia, scoțând fiecare, cât poate 
încăpea, din vistieriile acoperite de întuneric, ascunse şi nevăzute, ni se fac nouă 
râuri, dar faţă de adevărul însuşi sunt picături de rouă, chiar dacă sunt plini până la 
covârşire de mulțimea şi mărimea învăţăturii. Un astfel de râu a fost Pavel, care s-a 
înălţat prin valurile înţelesurilor până peste cer, până la al treilea cer, până la Rai, 
până la cuvintele tainice şi negrăite. Dar cu toate că plutea pe marea largă, printr-o 
astfel de măreție a învăţăturii, arată totuşi că ceea ce spune sau cuvântul lui, este 
picătură de rouă, faţă de cuvântul adevărat. *!* Căci spune: «în parte cunoaştem şi 
în parte proorocim» (1 Cor., 13, 9) şi «De socoteşte cineva că a cunoscut ceva, 
încă n-a cunoscut precum trebuie să cunoască» (I Cor., 8, 2) şi: «Nu mă socotesc 


“5 Se vorbeşte despre o cugetare cu socotințe sau în întuneric, despre Dumne-zeu cel nevăzut, 
care nu ne dă o cunoaştere a Lui, ca produs al socotinţelor noastre, ci prin ea prindem 
realitatea Lui obiectivă, oarecum simțită, dar mijloacele prin care prindem cu cugetarea această 
realitate oarecum simțită sunt nişte socotințe ale noastre, nefiind cu totul adecvate cu realitatea 
Lui. În această cugetare la El prin socotințe, bate ca la o uşă Dumnezeu, făcându-ne simțită 
prezenţa Lui. Bătând prin această uşă a cugetării noastre sau făcându-Se astfel simţit, ne 
poruncește să-l deschidem ca să intre în intimitatea noastră. Dar cheile cu care Îi putem 
deschide stau în calitățile noastre de soră, de prietenă, de porumbiţă nevinovată, pe care le-am 
dobândit. Sora simte pe Frate, prietena pe Prieten, porumbiţa curată pe Cel curat. Și soră şi 
prietenă a Lui s-a făcut sufletul (amintim că în greceşte sufletul e de genul feminin) prin faptul 
că a implinit voile Lui. Prin toate acestea, uşa grea a sufletului s-a subțiat, zidul lui opac s-a 
făcut transparent, sufletul întreg s-a sensibilizat pentru a simţi şi a primi prezența învecinată a 
Cuvântului înlăuntrul său. Dând sufletului aceste numiri, Hristos S-a declarat EI însuşi pe Sine 
Frate şi Prieten al lui sau l-a făcut pe suflet să simtă apropierea, familiaritatea Sa. Iar prin 
aceasta i-a dat puterea să-l deschidă, o îndrăzneală nouă de a se apropia şi mai mult de EI. 
Avem aici un exemplu de felul cum în însăşi cugetarea noastră este o simţire a lui Dumnezeu. 

* În comparaţie cu «Cuvântul adevărat», chiar cuvintele proorocilor, evan-gheliştilor şi 
apostolilor sunt picături de rouă ce curg din ei ca din nişte plete atâr-nate de Dumnezeu- 
Cuvântul, după ce i-am deschis uşa, deşi ele par râuri, în comparaţie cu cuvintele noastre. Dar, 
intrarea «Cuvântului adevărat» înseamnă intrarea lui Hristos însuşi în noi. 


pe mine Să fi ajuns» (Fii., 3, 13). Dacă, deci, un strop de rouă şi o picătură de pe 
plete par râuri şi mare şi valuri, în comparaţie cu puterea noastră, ce trebuie să 
socotim despre Izvorul, care zice: «De însetează cineva, să vină la Mine şi să 
bea» (În, 3, 37)? Fiecare din cei ce aud, din proporția celor spuse, să-şi facă o idee 
despre minune. Căci dacă ajunge o picătură pentru a da naştere nurilor, ce trebuie 
să bănuim că este Dumnezeu, în comparaţie cu această picătură? 


Dar să vedem cum ascultă mireasa de Cuvântul, cum îi deschide intrarea Mirelui? 
«M-am dezbrăcat, zice, de haina mea, cum mă voi îmbrăca în ea? Spălat-am 
picioarele mele, cum le voi mai murdări ?» A ascultat cum se cuvine pe Cel ce a 
poruncit ca ea să se facă soră şi prietenă, porumbiţă şi desăvârşită, ca prin stările 
acestea adevărul să fie adus în suflet. Căci a făcut cele ce a auzit, dezbrăcându-se 
de haina de piele, cu care s-a îmbrăcat după păcat şi spălându-şi picioarele de 
pământescul de care se pătase, coborând de la vieţuirea în Rai la pământ, când a 
auzit: «Pământ eşti şi în pământ vei merge» (Fac, 3, 19). De aceea a deschis 
Cuvântului intrarea în suflet, înlăturând perdeaua inimii, adică a trupului. lar prin 
trup înţeleg pe omul cel vechi. Pe acesta porunceşte Apostolul să-l dezbrace şi să- 
1 lepede cei ce se vor spăla în baia Cuvântului de murdăria tălpilor sufletului. 
Aşadar, dezbrăcând pe omul cel vechi şi înlăturând acoperământul de pe inimă, a 
deschis intrarea Cuvântului, pe Care, după ce Acesta a întrat înăuntru, sufletul şi L- 
a făcut îmbrăcăminte, după învăţătura Apostolului, care porunceşte ca cel ce a 
dezbrăcat acoperământul de carne al omului vechi să îmbrace haina «cea zidiră 
după Dumnezeu, întru sfinţenie şi dreptate» (Ef., 4, 24). Şi îmbrăcămintea zice că 
este Hristos. lar mărturisirea miresei că nu va îmbrăca iarăşi haina lepădată, ci îi 
ajunge, după legea aspră a celor cuvioşi, haina cea unică, pe care a îmbrăcat-o când 
a fost înnoită prin naşterea de sus, întăreşte cuvântul Domnului, care poruncește ca 
cei împodobiţi odată cu îmbrăcămintea dumnezeiască să nu mai îmbrace peste ea 
haina păcatului, nici să mai aibă două haine (Mt., 10, 10), ci numai una, ca să nu 
fie pe acelaşi trup două haine contrare între ele. Căci ce are comun îmbrăcămintea 
întunecată, cu cea luminoasă şi nematerială? 


Dar nu numai aceasta o zice legea, că nu trebuie să avem două haine, ci nici să 
coasem petec nou pe haina veche, ca să nu se facă mai rea urâţenia celui ce o 
îmbracă, prin aceea că petecul nu va sta şi haina veche va suferi o ruptură încă mai 
rea şi mai greu de îndreptat. Căci rupe, zice, petecul nou din haina veche şi ruptura 
se face mai rea, încât se fac văzute prin ea forme pocite, urâte. De aceea zice: 
«Dezbrăcat-am haina mea, cum o voi îmbrăca ?». Căci cine, văzând pe sine haina 
de soare a Domnului, ţesută din curăţie şi nestricăciune, cum a arătat-o pe Muntele 
Schimbării la faţă, va primi pe urmă să se îmbrace în haina săracă şi peticită, pe 
care o îmbracă, precum zice Proverbul, beţivul şi curvarul? 


De asemenea, după ce şi-a spălat picioarele, nu mai primeşte iarăşi pe talpă 
murdăria pământului. Căci «mi-am spălat, zice picioarele - cum le voi murdări pe 
ele ?» Pentru că nici de Moise, după ce, la porunca dumnezeiască, şi-a eliberat 
picioarele de învelişul mort al pieilor, când a călcat pământul sfânt şi luminat, nu 
se istoriseşte să-şi fi acoperit iarăşi picioarele cu încălțăminte. La fel, nici când şi-a 
alcătuit veşmântul preoţesc, după chipul arătat lui în munte, amestecând în țesătură 
strălucirile aurului, porfirei, visonului, vânatului şi roşului, ca să fulgere o 
frumuseţe amestecată din toate, nu a pregătit picioarelor nici o podoabă, căci 
podoaba piciorului preoţesc e de a fi liber de orice înveliş. Căci preotul trebuie să 
calce, numaidecât, pe pământ, pe care nu e îngăduit să calce cu piei moarte. De 
aceea le interzice Domnul şi ucenicilor încălțămintea, fiindcă le porunceşte să nu 
umble în calea păgânilor, ci să meargă pe calea cea strâmtă (Mt. 10, 10). Dar 
cunoşti, fără îndoială, calea cea strâmtă, pe care li se porunceşte ucenicilor să 
alerge, pentru că ai aflat de Cel ce zice: «Eu sunt calea» (În, 14, 6). Însă pe aceasta 
nu o poate atinge cel ce nu a lepădat îmbrăcămintea omului celui mort. 


Fiindcă, deci, mireasa a păşit pe această cale, în care Domnul spală cu apă 
picioarele celor ce umblă pe ea şi le şterge cu ştergarul cu care s-a încins - căci 
puterea curăţitoare a păcatelor este un fel de cingătoare a Domnului, pentru că zice: 
«îmbrăcatu-S-a Domnul întru putere şi S-a încins» (Ps. 92, 2) - de aceea, după ce 
a fost curăţită la picioare, se ţine pe calea împărătească, ne mai abătându-se la 
dreapta sau la stânga, ca nu cumva, abătându-se din cale pe o parte sau alta, să-şi 
murdărească picioarele de noroi. Şi înţelegi, desigur, ceea ce se dă de înţeles prin 
cele spuse, că cea care şi-a dezlegat odată prin botez încălțămintele (pentru că e o 
lucrare proprie botezului să dezlege curelele încălțămintelor - cum a mărturisit loan 
- pentru că numai Domnul o poate face aceasta, căci cum ar fi dezlegat altcineva pe 
Cel ce nici nu e legat cu cureaua păcatului) şi şi-a spălat picioarele, a lepădat odată 
cu încălțămintea toată întinăciunea pământească. De aceea îşi păzeşte talpa 
neîntinată, umblând pe calea pardosită, cum a făcut şi David, care lepădând materia 
noroiului, şi-a aşezat pe piatră picioarele lui, zicând: «M-a ridicat pe munte din 
groapa ticăloşiei şi din tina noroiului şi a aşezat pe piatră picioarele mele şi a 
îndreptat paşii mei» (Ps. 39, 2-3). lar prin piatră înţelegea pe Domnul, Care este 
lumină, adevăr, nestricăciune şi dreptate, cu care se pardoseşte calea 
duhovnicească. Cel ce nu se abate de la acestea într-una din cele două părți îşi 
păzeşte talpa nemurdărită din nici o parte de noroiul plăcerii. 


Acestea sunt, după judecata mea, cele prin care mireasa deschide uşa Cuvântului. 
Căci mărturisirea de a nu mai lua asupră-şi noroiul lepădat şi de a nu mai primi pe 


drumul vieţii întinăciunea pământească deschide sfinţeniei intrarea la sufletul astfel 

pregătit. Iar sfinţenia e Domnul. Şi cu aceasta s-a isprăvit tâlcuirea celor spuse. ** 


După aceasta porneşte iarăşi sufletul la urcuşul ce urmează. Acum nu mai bate 
glasul la uşa inimii, ci însăşi mâna dumnezeiască pătrunde prin deschizătură la cele 
dinăuntru. Căci zice: «Frăţiorul meu a întins mâna lui prin deschizătură şi cele 
dinlăuntru ale mele s-au uimit de el». E vădit, fără îndoială, celui ce ascultă cu 
înţelegere, cu cât sunt mai înalte cele spuse acum, față de cele dinainte. Spunând 
Mirele către mireasă: «deschide», îi dă prin numirile dumnezeieşti putere să 
deschidă. Mireasa ascultă de Cuvântul. Căci se face ceea ce a auzit: soră, prietenă, 
porumbiţă şi desăvârşită. Dezbracă haina de piele şi-şi spală murdăria de pe 
picioare şi nu se mai îmbracă nici în veşmântul acela urât şi sfârtecat, nici nu-şi 
mai reazimă pasul pe pământ. Aşadar aude glasul Lui şi ascultă porunca Lui. 
Deschide fereastra înlăturând acoperământul de pe inimă; a rupt vălul de pe 
fereastră, adică al cărnii, şi-a deschis toată fereastra sufletului, ca să intre Împăratul 
slavei, dar lărgimea ferestrei s-a dovedit o deschizătură mică, îngustă şi strâmtă, 
prin care n-a încăput însuşi Mirele, ci de-abia mâna Lui. Deci prin ea a pătruns 
înăuntru şi S-a atins de cea care dorea să-L vadă pe Mire, din care aceasta numai 
atâta a câştigat, că a cunoscut că mâna aceasta este a Celui dorit. "16 


Ce învățături ni se împărtăşesc prin înţelepciunea celor spuse, vom afla de vom 

stărui puţin asupra textului. Sufletul omenesc e hotarul între două lumi *!” dintre 


“5 Prin tot ce spune, mireasa arată cum se pregăteşte să deschidă uşa Mirelui: dacă m-am 
dezbrăcat odată de haina de piele a trupului îngroşat (pătimaş), desigur că nu o voi mai îmbrăca 
din nou (haina de piele e simţualitatea trupească a noastră, dat fiindcă pielea este extrem de 
sensibilă) ( şi odată ce mi-am spălat picioarele de murdărie, prin apa botezului, ca să calc cu ele 
pe calea de piatră care este Hristos, Cel ce-mi dă cunoştinţa şi viaţa sigură şi bărbătească, nu le 
voi mai murdări iarăşi. 


*% După ce s-a simţit atins de glasul Mirelui-Hristos, Care cere intrare, sufletul deschide întâi 
fereastra. Urcuşul continuă să se facă treptat. Dar prin fereastră n-a Încăput decât mâna 
Mirelui. Aceasta atinge sufletul în mod mai sensibil decât glasul, dar sufletul nu vede încă pe 
Mirele însuşi. Îşi dă însă seama că mâna e a Lui. Se cunoaşte cineva şi din atingerea mâinii ui. 
Fiecare persoană atinge altfel cu mâna sa. Cu mult mai mult se cunoaşte mâna atotputernică a 
lui Dumnezeu dintre toate mâinile. Cu mult mai mult se simte mângâierea mâinii Celui 
atotmângâietor şi atot iubit, decât mângâierea oricărei alte mâini. Nevederea lui Dumnezeu nu e 
egală cu o necunoaştere totală a Lui, în sensul teologiei negative teoretice. 

“7 Hotarul nu numai desparte, ci şi leagă două întinderi. Dar nu face parte din nici una, pentru 
că atunci n-ar mai fi hotar între ele, ci ele ar rămâne total neunite, despărțite. Sufletul nu e ca 
cele din ordinea materială, nici ca cele din ordinea dumnezeiască, necreată. Dar el e deschis lui 
Dumnezeu şi are putinţa de a lucra în cele materiale; putinţa de a simţi pe Dumnezeu şi de a 


care una e necorporală, cugetătoare şi nepieritoare, iar cealaltă, corporală, materială 
şi neraţională. lar fiindcă după ce s-a curățit repede de alipirea la viaţa groasă şi 
pământească "5, priveşte prin virtute spre ceea ce e înrudit cu el şi dumnezeiesc, el 
nu încetează de a cerceta şi căuta obârşia celor ce sunt *” care e izvorul frumuseţii 
lucrurilor, de unde ţâşneşte puterea, ce este aceea din care izvorăşte înţelepciunea 
în cele ce sunt (în cele create). Şi mişcând toate gândurile şi toată puterea de 
cercetare a înţelesurilor şi străduindu-se să cuprindă ceea ce caută, îşi face hotar al 
cuprinderii lui Dumnezeu lucrarea ce 

coboară până la noi, pe care o simţim prin viaţă **. Şi precum sufletul ce apare de 
Jos, ca apa din pământ, nu rămâne acolo şi precum apa nu rămâne în fundul lacului, 
ci făcându-se bulboană, se ridică în sus spre ceea ce îi este înrudit şi de-abia când a 
străbătut suprafaţa cea mai de sus a apei şi s-a amestecat cu aerul, se opreşte din 
mişcarea în sus, la fel se întâmplă şi cu sufletul care caută cele dumnezeieşti. 
Căci, după ce s-a înălțat de la cele de jos spre cunoştinţa celor de deasupra, 
cuprinzând minunile săvârşite în zidire prin lucrarea lui Dumnezeu, nu mai poate 
înainta mai departe prin străduinţa iscoditoare, ci se minunează de EI şi ] se închină 
Celui cunoscut numai în aceea că este, prin cele ce le lucrează cu adevărat prin 


simţi cele materiale. Deci, putând primi în sine cele dumnezeieşti, le poate trece mai departe 
celor materiale. Sufletul constituie un al treilea plan, un plan intermediar, mai mult decât 
îngerul, care deşi e creat şi deschis lui Dumnezeu, nu poate trece prin sine cele dumnezeieşti în 
cele materiale. 

38 «S-a curăţit repede», prin hotărârea sa şi prin botez. 

39 Alipirea la cele dumnezeieşti nu se face așa de repede ca dezlipirea de cele pământeşti. În 
acest scop trebuie străbătută o cale lungă a virtuţii, după ce prin curățirea de alipire la cele 
materiale a început să vadă cele dumnezeieşti, înaintând în virtute, înaintează şi în cunoaşterea 
de Dumnezeu prin cele corporale, sub călăuzirea norului sau în treapta a doua a cunoaşterii lui 
Dumnezeu, după treapta întâia a cunoaşterii Lui, care înseamnă începutul privirii la EI prin 
botez (în lumină). Din Egipt au ieşit israeliţii printr-un singur act, dar drumul spre pământul 
făgăduinţei e îndelungat. Faptul că s-au despărțit de Egipt printr-un singur act nu înseamnă însă 
că ispitele amintirii vieţii de mai înainte nu mai lucrează asupra lor. Chiar în lupta îndelungată 
cu aceste ispite e implicată şi o înaintare îndelungată spre unirea cu Dumnezeu şi însăşi 
înaintarea în El e fără sfârşit, deoarece EI însuşi este nesfârşit. 


9 Hotarul până unde ajunge cunoaşterea noastră de Dumnezeu prin cele văzute e pus de 
lucrarea lui Dumnezeu prin ele. Dincolo de această cunoaştere începe cunoaşterea Lui în 
întuneric sau cunoaşterea simțită directă a nevăzutului şi necuprinsului Lui. 

* Sufletul apare în trup, dar nu din puterea trupului, ci din porunca lui Dumnezeu sau 
Dumnezeu îl pune la început în adâncul trupului, dar nu ca să rămână lipit de trup, ci ca să se 
înalțe spre cele de deasupra lui, fără a rupe legătura cu el. Adică e făcut să nu rămână supus 
trupului, ci ca să se facă tot mai stăpân asupra trupului, înduhovnicindu- 1, umplîndu-l de 
puterea lui Dumnezeu, ridicându-l împreună cu sine în ambianția lui Dumnezeu, 
îndumnezeindu-l. 


frumuseţea cerului, prin strălucirile lumină-torilor, prin repedea mişcare în cerc a 
osiei, prin învârtirea regulată şi bine orânduită a stelelor, prin fiecare întoarcere la 
fel în cerc a celor patru anotimpuri, prin pământul orânduit potrivit cu atmosfera 
care îl cuprinde şi care îşi schimbă lucrările sale după felurimea mişcării celor de 
deasupra, prin firile felurite ale vieţuitoarelor, ale celor ce petrec în ape, ale celor 
ce au primit mişcarea în aer şi ale celor cu viața pe pământ, prin pomii de tot felul, 
prin ierburile ce se deosebesc între ele după calitate, putere şi formă, prin însuşirile 
fructelor şi sucurilor şi prin toate celelalte, prin care se arată lucrarea lui 
Dumnezeu. Pe toate acestea văzându-le, din minunea celor văzute, sufletul trage 
prin cugetare învăţătura, despre Cel înţeles din faptele lui că este. 


În veacul viitor, când va fi trecut tot ce se vede, după cuvântul Domnului, care 
zice: «Cerul şi pământul vor trece, dar cuvintele Mele nu vor trece» (Mt. 24, 35) 
şi când vom trece la viaţa aceea care e mai presus de ochi şi de auz şi de cugetare, 
nu vom mai cunoaşte din parte, prin opere, firea Celui bun, ca acum, nici nu se va 
mai înţelege din lucrarea în cele ce se văd Cel ce e peste toate, ci fără îndoială se 
va cuprinde altfel chipul fericirii negrăite şi va fi un alt mod al participării, care nu 
se poate sui acum la inima omului. Dar acum hotarul cunoaşterii Celui negrăit, pus 
sufletului, este lucrarea Lui arătată în cele ce sunt, care am înţeles că e numită, 
figurat, mână.” 


Deci aceasta e învăţătura ce ni s-a predat înţelepţeşte prin aceste cuvinte 
dumnezeieşti. Prin ele sufletul curat, care nu mai umblă în viața pământească şi 
materială, ca să nu-şi mai murdărească picioarele, sprijinindu-le în cele de jos, 
aşteptând să primească pe Mirele însuşi, venit întreg în casă, a fost bucuros să 
privească deocamdată mâna Lui în deschizătură (în fereastră), adică puterea Lui 
lucrătoare. 


«Frăţiorul meu, zice, a întins mâna Lui prin deschizătură». Căci nu poate firea 
omenească să primească în ea firea nehotărnicită şi necuprinsă. «lar cele 
dinăuntru ale mele, zice, s-au uimit de El». Cuvântul «uimire» arată uluirea şi 
mirarea de minunea văzută. Căci toată puterea de cugetare a firii omeneşti s-a 
mişcat spre minunea celor lucrate prin mâna dumnezeiască, a căror înţelegere mai 
presus de fire tâlcuieşte prin sine înţelesul neînțelesului şi necuprinsului Celui ce 
lucrează. “* Pentru că toată zidirea celor ce sunt este fapta mâinii aceleia ce ni s-a 


%2 În acest lung pasaj s-a explicat mâna lui Dumnezeu, care atinge, prin deschizătura sufletului 
sau prin cugetarea lui, toate cele dinlăuntrul lui, ca lucrare a lui Dumnezeu din creațiune. Căci 
Dumnezeu Se face cunoscut sufletului prin toate rațiunile lucrurilor. 

%2 Cele înţelese din creațiunea ca operă a lucrării lui Dumnezeu, a lucrării prin care a zidit-o, 
dar şi a lucrării prin care o conduce şi susține apariţia a noi şi noi forme în ea, ne fac să 


arătat nouă prin deschizătură, cum strigă loan şi cum glăsuieşte proorocul 
împreună cu Evanghelia. Căci cel dintâi zice: «Toate printr-însul s-au făcut» (În 
1,3), iar proorocul numeşte puterea făcătoare a lucrurilor, mână, zicând: «Mâna 
Mea a făcut acestea toate» (Îs. 66, 2). Fiindcă deci înfăptuirile acelei lucrări, pe 
lângă toate celelalte, între care şi frumuseţile cereşti, încă nu le-a cuprins cugetarea 
cercetătoare a omului şi anume, ce e omul sau soarele sau altă minune din cele ce 
se văd în creaţiune, inima se uimeşte de lucrarea dumnezeiască, iar dacă nu le-a 
cuprins pe acestea, cum va cuprinde firea mai presus de acestea? 


Dar şi de va tâlcui cineva altfel ghiciturile celor spuse, nu va da o explicare străină 
de ceea ce se spune. Căci socotesc că prin casa miresei se cuvine să se înţeleagă 
toată viaţa omenească. lar prin această mână, făcătoare a celor ce sunt, se poate 
înţelege Cel ce a voit să Se restrângă după micimea şi nimicnicia vieţii omeneşti, 
prin aceea că S-a făcut părtaş firii noastre în toate, afară de păcat. lar venit la noi, a 
pricinuit uimire şi minunare sufletelor: cum se arată Dumnezeu în trup? Cum se 
face trup Cuvântul? Cum se săvârşeşte naşterea în feciorie? Cum se amestecă 
lumina cu întunericul şi viaţa se împreună cu moartea? Cum poate deschizătura 
mică a vieţii noastre să primească în sine mâna care a creat toate cele ce sunt, care 
măsoară tot cerul, îmbrăţişează tot pământul şi toată apa? Pe drept cuvânt ne arată 
aşadar mireasa, în chip prorocesc, prin chipul mâinii, harul Evangheliei. Căci când 
S-a arătat Domnul pe pământ şi cu oamenii a vieţuit, am cunoscut prin lucrările 
mâinii frumuseţea curată şi nematerială a Mirelui şi dumnezeirea Cuvântului şi 
strălucirea luminii adevărate. Căci prin mână înţelegem puterea Lui săvârşitoare de 
minuni, prin care erau readuşi morţii din nou la viaţă, era redată vederea orbilor, se 
alunga boala leprei şi se depărta prin poruncă tot felul de boală cumplită şi de 
nevindecat. 


înțelegem întrucâtva lucrarea Lui. Dar lucrarea aceasta, în parte înțeleasă din cele înţelese ale 
creaţiunii, ne face să ne dăm seama că ea are ca subiect pe Cel neînțeles şi necuprins, Care însă 
ne cheamă, prin alte şi alte împrejurări legate de lume şi de viaţa celorlalți oameni în ea, să 
înțelegem tot mai mult interesul Lui pentru noi şi să înaintăm în cunoaşterea Lui. Cunoaşterea a 
ceea ce se înţelege din Dumnezeu tot mai mult e însă nedespărţită de cunoaşterea necuprinsului, 
neînţelesului şi nemărginirii Lui, căci altfel nu ar putea să ne descopere alte şi alte bunătăţi ale 
Lui. Catafaticul (cunoaşterea afirmativă) merge mână în mână cu apofaticul (cunoaşterea 
tainică a necuprinsului Lui). Aceasta se întâmplă şi în cazul persoanelor omeneşti. Înţelegem 
ceva dintr-o persoană prin raționalitatea lucrărilor ei; mai bine zis cunoaştem tot mai mult din 
ea, prin lucrările ei mereu altele, care au ca izvor aceeaşi raționalitate, mereu variată şi ea în 
manifestările ei. Dar ele ne dau să cunoaştem totodată indefinitul subiectului acestor lucrări şi 
al raționalităţii ei, în acelaşi timp identică şi variabilă. Această cunoaştere apofatică, unită cu 
cunoaşterea catafatică, e identică cu simţirea sau cu vederea directă a necuprinsului 
dumnezeiesc, după ce am încetat să-L cunoaştem din creațiune când am intrat în «întuneric». 


După ce am înfăţişat această îndoită explicare a mâinii, dintre care una susţine că 
firea dumnezeiască, fiind cu totul necuprinsă şi necugetabilă, se cunoaşte numai 
prin lucrare, iar cealaltă spune că mireasa, prin cuvintele acestea înfăţişează harul 
evanghelic, vom lăsa auzitorului să decidă care e mai potrivită şi mai adevărată 
decât cealaltă. Dar oricare s-ar socoti că e mai de folos sufletului, călăuzirea 
noastră spre bine se va face deplin numai prin amândouă. Căci cunoscând că ceea 
ce se poate cunoaşte din Dumnezeu, ceea ce după cuvântul lui Pavel, se vede din 
creațiunea lumii, vom fi cruţați de iscodirea celor ce nu pot fi cuprinse, ca nu 
cumva supunând rațiunii naturale firea neajunsă şi negrăită, să hrănim erezia 
împotriva adevărului. lar de vom socoti că prin chipul mâinii se înţelege 
Evanghelia şi aşa credinţa în dogmele tainice ni se va face mai fermă, cunoscând 
din mai înainte vestirea dogmelor ei adevărul neîndoielnic al lor, în Hristos lisus, 
Căruia 1 se cuvine slava, în vecii vecilor. Amin. 


Omilia a XII-a 


«Sculatu-m-am ca să deschid frăţiorului meu. Mâinile mele au picurat smirnă, 
degetele mele pline sunt de smirnă. Pus-am mâinile mele pe încuietoare (cheie), 
am deschis frăţiorului meu. Dar frăţiorul meu trecuse. Sufletul meu a ieşit după 
cuvântul lui. Căutatu-l-am pe el şi nu l-am aflat, chematu-l-am şi nu m-a auzit. 
Aflatu-m-au păzitorii care înconjoară cetatea, bătutu-m-au, rănitu-m-au, ridicat- 
au de la mine vălul păzitorii zidurilor» (Cânt. Cânt. 5, 6-7). 


Cei ce călătoresc în călătoria pe mare cu nădejdea îmbogăţirii, când îşi despart 
corabia de liman şi cel ce şade la cârmă întoarce, prin roată, prora spre mare, fac o 
rugăciune, ca început al călătoriei, cerând lui Dumnezeu să le fie călăuză a bunei 
plutiri. lar lucrul de căpetenie cerut în rugăciune este să le vină în pânze vânt lin şi 
folositor plutirii spre ținta cârmaciului, care stă la pupă. Căci dacă vântul suflă 
după dorinţa lor, marea le este plăcută, tremurând lin în valuri liniştite. Corabia 
zboară cu uşurinţă peste largurile neînviforate ale mării şi lunecă pe valuri: bogăția 
nădăjduită din negustorie le stă de pe acum în faţa ochilor, buna plutire e cunoscută 
încă înainte de a o încerca. 


Socotesc că e vădit celor mai cunoscători dintre auzitori ce scop urmăreşte această 
introducere. Căci înaintea tâlcuirii prin cuvânt se întinde uriaşul ocean al cuvintelor 
dumnezeieşti. Şi mare e bogăția cunoştinţei ce se nădăjduieşte din această călătorie 
pe mare. lar corabia aceasta însuflețită, adică Biserica, înălțată în văzduh, priveşte, 
cu toată plinătatea ei, spre bogăţia tâlcuirii. Dar cuvântul-cârmaci nu se atinge de 
cârma înainte de a se face rugăciunea de către obştea plinătăţii corăbiei, ca să sufle 
în noi puterea Sfântului Duh şi să ne mişte valurile cugetărilor şi prin ele să ducem 


cuvântul cu bună răsuflare drept înainte, pentru ca astfel înaintați în mare, prin 
contemplaţie, să cumpărăm bogăţia cunoştinţei, dacă prin rugăciunile noastre va 
veni asupra cuvântului nostru Duhul Sfânt şi va umfla pânzele. 


Iar începutul tâlcuirii să fie amintirea cuvintelor de Dumnezeu insuflate, care sună 
aşa: «Sculatu-m-am eu să deschid frăţiorului meu. Mâinile mele au picurat 
smirnă, degetele mele sunt pline de smirnă». E vădit nu numai din învăţăturile 
dumnezeieşti ale Apostolului, ci şi din cele spuse acum de mireasă, că nu poate 
veni în cineva Cuvântul cel viu, adică Mirele cel curat şi nevăzut, care-Şi ia 
sufletul ca soție, prin nestricăciune şi sfinţenie, dacă nu-şi înlătură vălul trupului, 
prin aceea că îşi mortifică mădularele de pe pământ şi aşa deschide Cuvântului uşa, 
prin care Acela intră în suflet. Căci zice: «Sculatu-m-am să deschid frățiorului 
meu», prin faptul că am făcut mâinile mele izvoare de smirnă, din care curge 
mireasma şi am arătat că smirna umple degetele mele. Prin cele spuse vesteşte 
chipul prin care se deschide Mirelui uşa: «m-am sculat (am înviat), pentru că m-am 
îngropat împreună cu El prin botez, în moarte». Căci nu ar fi avut ca urmare 
învierea, dacă nu s-ar fi săvârşit mai înainte în el mortificarea de bună voie. lar 
chipul voit al acesteia îl arată picătura de smirnă ce curge din mâinile miresei şi 
faptul că degetele ei sunt pline de mireasma aceasta. Căci nu spune că smirna a 
venit mâinii din altă parte. Pentru că dacă s-ar socoti aşa, ceea ce se închipuieşte 
prin smirnă i s-ar întâmpla în chip neplăcut şi fără voie. * 


Dar zice că mâinile înseşi (iar prin mâini închipuieşte mişcările lucrătoare ale 
sufletului) picură din ele smirna, arătând prin aceasta că omorârea pornirilor 
trupeşti îi vine de la sine, din voia proprie, umplându-i toate degetele. Prin numirea 
degetelor înfăţişează toate felurile de virtuţi, după care ne străduim, luate în chip 
deosebit. Astfel înţelesul întreg al celor spuse e acesta: am primit puterea de 
înviere, prin aceea că am făcut moarte mădularele mele cele de pe pământ, 
lucrându-mi de bună voie omorârea acestor mădulare. Căci nu altul mi-a pus 
smirna în mâini, ci ea curge din voia mea liberă, precum nelipsită se vede această 
stare sufletească şi în toate străduinţele virtuoase, pe care le-am numit degete. Căci 
se poate vedea la cei ce cultivă virtutea, că mor unora din patimi, dar în celelalte 
sunt vii, precum vedem pe unii că-şi omoară, de pildă, neînfrânarea, dar îşi hrănesc 
cu sârguință mândria sau vreo altă patimă care pustieşte sufletul: de exemplu 


“+ Nu se scoală cineva să deschidă sufletul său Cuvântului, dacă n-a omorât omul vechi din sine. 
Adică nu învie cu Hristos, dacă n-a murit cu El. Din mâinile celui ce se scoală picură smirna 
care a îngropat pe omul cel vechi; omul cel nou arată în sine puterea celui ce a îngropat pe 
omul vechi, poartă în sine dispoziția de a ţine în mormânt pe omul cel vechi. Smirna picură din 
mâini, fapt care închipuie că omorârea omului vechi a fost opera lucrării sale de bună-voie, n-a 
fost un efect suportat fără voie, fără lucrarea sa. 


iubirea de avuţie sau mânia sau iubirea de slavă, sau altceva de felul acesta, care, 
mişcându-se în chip rău în suflet, nu poate arăta cineva degetele pline de smirnă. 


Pentru că nu se vede prin toate îndeletnicirile omorârea răului şi înstrăinarea de el. 

lar când s-au umplut toate degetele de smirna duhovnicească, se scoală (învie) 
sufletul şi deschide Mirelui intrarea. De aceea şi marele Pavel, înțelegând cum se 
cuvine cuvântul Stăpânului, care zice că nu poate răsări spicul, de nu se va desface 
mai întâi bobul în moarte, vesteşte Bisericii învățătura că moartea trebuie să 
premeargă vieţii, întrucât nu-i poate veni omului viaţa, de nu va lua sfârşitul prin 
moarte (| Cor., 15, 42 urm.). Pentru că, având noi o îndoită fire - una subţire, 
înţelegătoare şi uşoară, iar alta, groasă, materială şi grea e de trebuinţă ca în fiecare 
din acestea să fie o pornire potrivnică celeilalte. Căci ceea ce e înţelegător şi uşor 
are pornirea spre cele de sus. lar ceea ce e greu şi material tinde şi se mişcă 
necontenit în jos. Deci, aflându-se în ele în chip firesc o mişcare potrivnică, nu e 
cu putință să se întărească una, dacă nu slăbeşte cealaltă în care se săvârşeşte 
mişcarea cea după fire. lar puterea noastră de liberă hotărâre şi alegerea noastră 
stând la mijloc între amândouă, întipăreşte prin sine tărie părții obosite şi 
slăbiciune celei ce e mai tare. Căci părții căreia se alătură îi dă biruinţă împotriva 
celeilalte. Astfel e lăudat în Evanghelie iconomul credincios şi chibzuit. lar acesta 
este, după socotința mea, libera hotărâre, care chiverniseşte bine cele din noi. E 
lăudat pentru că hrăneşte foamea Stăpânului, prin omorârea celor potrivnice, dat 
fiind că pieirea acelora e bună şi e propăşire celor mai bune. Dar e certată sluga cea 
rea (Mt., 24, 39), care pentru că a petrecut cu beţivii, a făcut să sufere familia lui 
Dumnezeu. 


Căci cu adevărat, înaintarea patimii e o rănire a virtuţilor. De aceea bine e să 
împlinim cu râvnă cuvântul proorocesc şi să facem să ne răsară dimineaţa, prin 
aceea că omorâm pe toți păcătoşii pământului (Ps. 100, 10), că nimicim din cetatea 
Domnului (care e sufletul) toate gândurile care lucrează fărădelegea, a căror 
nimicire se face viaţă celor buni. Astfel deci vieţuim prin moarte, întrucât din cele 


* Mortificarea omului vechi (prin lucrarea mâinilor) nu are numai un înţeles negativ, ci şi unul 
pozitiv. Omul vechi al patimilor este omorât deprinzându-se virtuțile, printr-o lucrare pozitivă. 
Toate virtuțile trebuie deprinse, adică trebuie să se lucreze prin toate degetele (fiecare deget 
aduce o altă destoinicie). Căci dacă unele virtuţi nu se deprind, patimile rămase ţin în neputinţă 
sau sub puterea omului vechi, pe omul care vrea să se înnoiască. Cel ce nu lucrează prin toate 
trebuie să se întărească întreg, în mod activ, prin omorârea omului vechi întreg şi prin 
dezvoltarea omului nou întreg. Toate degetele care lucrează virtuțile trebuie să fie pline de 
smirnă, prin cure este mortificat omul vechi al tuturor deprinderilor păcătoase. 


ce sunt în noi, precum zice Proorocul, pe una o omoară, iar pe alta o face vie 
Cuvântul care zice: «Eu voi omori şi Eu voi face viu» (Deut., 32, 39). Aşa şi Pavel 
murind, vieţuia, slăbind se întărea, legat fiind, săvârşea alergarea, sărac fiind, era 
bogat şi toate le avea neavând nimic, pururea purtând omorârea lui lisus în trup. 


Dar să ne întoarcem la ceea ce s-a spus înainte: că prin moarte sufletul se scoală 
din moarte. Căci de nu moare, rămâne pururea mort şi neprimitor de viaţă, iar 
murind, trece la viaţă, lepădând aplecarea spre moarte. Această dogmă e întărită de 
cuvintele textului în care mireasa zice aşa: «Sculatu-m-am să deschid frățiorului 
meu. Mâinile mele au picurat smirnă, degetele mele sunt pline de smirnă». Că 
smirna € simbolul morţii nu se va îndoi nimeni din cei obişnuiţi cu dumnezeieştile 
Scripturi. Dar socotesc că unii vor cere să se desluşească mai lămurit cuvântul 
despre aceasta, cum adică ne scoală pe noi moartea din moarte. Vom grăi, deci, pe 
cât ne va fi în putere, punând o oarecare rânduială în înlănţuirea cuvântării. 
Cuvântul despre facerea lumii mărturiseşte că toate câte le-a făcut Dumnezeu erau 
bune foarte. Între cele bune foarte era şi omul. Mai bine zis el era împodobit mai 
mult decât toate cu frumuseţea bunătăţilor. Căci ce altceva ar fi aşa de bun, ca cel 
asemenea cu frumuseţea fără pată ? Dar dacă toate erau bune foarte, iar în toate sau 
şi înainte de toate, era omul, fără îndoială că nu era în om moartea. Căci n-ar fi fost 
omul ceva bun, dacă ar fi avut în sine pecetea întunecată a tristeții morţii. Ci era 
bun cu adevărat şi foarte bun, fiind chip şi asemănare a vieţii veşnice, fiind 
înfrumusețat cu pecetea luminoasă a vieţii Avea şi raiul dumnezeiesc ţâşnindu-i 
viaţă prin rodirea bogată a pomilor şi lege de viaţă îi era porunca lui Dumnezeu, 
care-i făgăduia să nu moară. lar în mijlocul pomilor Raiului era lemnul care rodea 
din sine viaţa, orice ar trebui să înţelegem prin lemnul acela, al cărui fruct era 
viaţa; dar şi lemnul purtător de moarte, al cărui fruct era declarat totodată bun şi 
rău, care se afla în mijlocul Raiului. Dar e cu neputinţă ca amândoi pomii să fi fost 
în locul cel mai din mijloc. Căci oricare din ei am socoti că deţinea mijlocul, 
numaidecât acela ar înlătura pe celălalt de la locul din mijloc. Pentru că locul 
întocmai al mijlocului se cunoaşte prin aceea că le are pe toate celelalte împrejur, 
fiind la fel de departe de marginea din toate părțile. Fiindcă unul este mijlocul, nu e 
cu putinţă ca într-un cerc, ce rămâne acelaşi, să-şi găsească două centre locul în 
mijloc. Căci dacă se ia un alt punct ca centru, pe lângă cel luat înainte, în chip 
necesar mutându-se cercul, se înlătură din mijloc centrul de mai înainte, arcul 
cercului scriindu-se împrejur în jurul celui de al doilea centru. 


Totuşi Scriptura spune că şi unul şi altul erau în mijlocul Raiului, deşi după înţeles 
îşi erau potrivnici unul altuia, unul fiind lemnul de viaţă făcător şi deci potrivnic 
celui al cărui fruct era moartea, pe care Pavel l-a numit păcat, zicând: «Moartea 


este fructul păcatului». (Rom., 6, 23) *% Aşadar, se cuvine să înţelegem, din 
cuprinsul celor spuse, învăţătura că în locul cel mai din mijloc al pomilor lui 
Dumnezeu este viaţa. lar moartea nu e sădită şi e fără rădăcină, neavând loc 
nicăieri. Dar se sădeşte prin lipsa vieţii, când cei ce viețuiesc încetează să se 
împărtăşească de ceea ce e mai bun “”. Fiindcă, deci, viaţa este în mijlocul pomilor 
dumnezeieşti, iar prin ruinarea acesteia ia subzistență firea morţii "%, de aceea cel 
ce ne-a învăţat această dogmă prin ghicituri spune că tot în mijlocul Raiului era şi 
pomul purtător de moarte, al cărui fruct a spus că are un conţinut amestecat din 
cele ce sunt contrare. Pentru că a declarat că acelaşi e şi bun şi rău, dându-ne să 
înţelegem prin aceasta, după cum socotesc, firea păcatului. Căci deoarece tuturor 
celor săvârşite prin patimă le premerge o oarecare plăcere şi nu se poate afla nici 
un păcat despărțit de plăcere, din cele câte se săvârşesc prin mânie sau poftă, se 
numeşte fructul şi bun, după o Judecată greşită a binelui, părându-le astfel celor ce 
văd binele în plăcere, dar după aceea, în mistuirea amară a mâncării, fructul e aflat 
ca rău, după cuvântul Proverbului care zice că din buzele păcatului picură miere 
care până la o vreme îndulceşte gâtlejul, dar după aceea e aflată mai amară ca 
fierea de cei ce s-au îndulcit în chip rău (Prov.5, 3-4) Sa 


“ Urmând Sfântului apostol Pavel, care numeşte moartea «fructul păcatului», Sfântul Grigorie 
de Nyssa înţelege prin «pomul cunoştinţei binelui şi răului», pur şi simplu, păcatul. Dar întrucât 
fructul ţine de pom, se poate numi şi fructul pomului, păcat. În felul acesta, moartea e nu numai 
rodul pomului, ci şi al fructului lui sau al păcatului săvârşit. 

7 Sfântul Grigorie vede, în faptul uimitor că în acelaşi punct din mijloc al Raiului era şi pomul 
vieţii şi pomul cunoştinţei binelui şi al răului, sau al morţii, Ilustrarea învăţăturii (sau a dogmei, 
căci e un fapt de netăgăduit, vădit tuturor) că moartea se instalează în locul vieţii sau păcatul, 
în locul virtuţii, sau răul, în locul binelui, când cineva nu mai ţine la bine. Răul nu are un 
ipostas, o subzistență proprie, ci se grefează pe fiinţa existentă. El aduce moartea unde e viaţa. 
*8 Păcatul ce se naşte ca opoziţia virtuţii constă într-o viaţă «ruinată». 

* Sfântul Grigorie vede amestecul dintre bine şi rău în fructul păcatului, în faptul că păcatul 
are în sine la început o plăcere, care are o aparenţă de bine; 

în faptul că e un fruct, care poate fi mâncat, chiar dacă ascunde o otravă; că nu e nimicul pur şi 
simplu. De-abia după aceea se iveşte suferinţa, care e răul dezgolit de ceea ce pare bun. Sfântul 
Grigorie redă prin aceasta în mod fidel ceea ce se spune în Facere, 3, 6: «Şi a văzut femeia că 
pomul este bun la mâncare şi plăcut la vedere»,. Dar dacă ţinem seama de învăţătura de mai sus 
a Sfântului Grigorie (proprie tuturor părinţilor bisericeşti), că răul se grefează pe ceea ce există 
deja, ruinându-l şi că tot ce există, prin însuşi acest fapt este bun, amestecul binelui în orice rău 
are şi înţelesul că nu există răul ca slăbire şi strâmbare a fiinţei, fără fiinţa însăşi. În acest sens, 
binele e amestecat inevitabil cu răul, căci răul are nevoie de bine ca să existe. Nu există un rău 
în care Să nu fie şi ființa în care subzistă el. Şi plăcerea simțită în săvârşirea păcatului sau în 
ispita lui, se datoreşte tocmai acestei atracţii exercitate asupra omului de ființa în care se 
găseşte. Dar în plăcerea trăită de om în păcat nu are loc o întâlnire cu fiinţa în întregul ei, cu 
fiinţa în ceea ce e durabil în ea, ci cu o latură de suprafaţă a ei. Şi însuşi omul săvârşind păcatul 
nu promovează fiinţa sa în fundamentul ei netrecător, ci în ceea ce ea are superficial şi trecător. 
În ispita spre păcat nici ființa pe care o pofieşte omul nu-l atrage cu ceea ce are ea 


Fiindcă, deci, omul, despărțindu-se de roadele de tot felul ale bunătăţilor, s-a 
săturat cu rodul pricinuitor de stricăciune al neascultării, (iar numele acestui rod e 
păcatul făcător de moarte), îndată a murit vieţii mai bune, schimbând viaţa 
dumnezeiască cu cea neraţională, dobitocească. Şi odată amestecată moartea în 
fire, aceasta s-a transmis odată cu rândurile celor ce se nasc. Astfel am moştenit o 
viață moartă, însăşi viaţa noastră fiind într-un oarecare fel muritoare. Căci viața 
noastră este, fără îndoială, moartă, fiind jefuită de nemurire. 


De aceea între aceste două vieţi mijloceşte moartea ce se cunoaşte la mijlocul lor, 
ca prin desfiinţarea celei mai rele să-i dea biruinţă celei neatinse de piericiune. * 


fundamental, nici omul nu e mânat spre ea cu ceea ce are fundamental în sine. Fiinţa care apare 
ispitind sau omul care se simte ispitit de ea, e o fiinţă de suprafaţă sau nefundamentală sau ieşită 
din legea care o ţine în întregimea ei sau strâmbată. E o fiinţă care nu-şi pune în lucrare 
resursele ei cele mai proprii, cele mai fundamentale. Puterea ei de-a ispiti e mai mult o 
neputinţă a sinei proprii a omului de a se afirma. În cazul păcatului, are loc o anumită sciziune 
între fundamentul fiinţei şi coaja ei de suprafaţă. În om are loc în acest caz un fel de sciziune sau 
o slăbire a legăturii între trup şi suflet sau o slăbire a legăturii omului total cu fundamentul său 
dumnezeiesc, sau a libertăţii lui cu fiinţa lui. Ciudat este că libertatea omului poate merge şi cu 
latura lui de suprafaţă, cu trupul, cu capriciile lui, cu ceea ce pare să fie şi nu este, făcând din 
inconsistentul, care are ca esenţă nimicul, baza sa. E o libertate ieşită din legătura cu sufletul, 
cu rațiunea omului, cu Dumnezeu, deci o libertate care merge împotriva fiinţei lui fundamentale, 
slăbind-o şi strâmbând-o pe aceasta. Și în acest caz, el poate să nu mai vadă nici prin lucrurile 
ca întruchipări materiale, fundamentul lor în Dumnezeu sau rațiunea lor dumnezeiască, nu mai 
poate vedea în ele pe Cel ce le susține, pe Cel ce le-a dat existența şi forma lor frumoasă şi 
Singurul în legătură cu Care ele se pot menţine în existența deplină şi în forma lor frumoasă. 
Cuvântul că lui Adam şi Evei li s-a închis după păcat accesul la pomul vieții, ca să nu rămână în 
viață, s-ar putea înţelege în sensul că el n-au mai fost în stare să vadă transparenţa lui 
Dumnezeu prin lume şi să rămână în legătură cu EI, prin ea. Prin aceasta au fost scoşi şi din 
Rai. 

* Omul putea fi nemuritor, dacă rămânea cu trupul lui într-o legătură neslăbită cu sufletul şi 
prin acesta, cu ipostasul dumnezeiesc al Cuvântului. Dar odată ieşit din această legătură, s-a 
supus morţii. Moartea trupului e descompunerea lui, datorită slăbirii legăturii lui cu sufletul şi 
cu Dumnezeu. Dar e şi o supremă slăbire a sufletului, prin faptul că participă şi el la viaţă, în 
mare parte despărțită de Dumnezeu, a omului. Viaţa omului după păcat este ea însăşi o viaţă 
moartă (Sein zum Tode, dar şi Sein im Tode), dar prin Hristos, omul poate ajunge iarăşi la viaţă, 
la viața veşnică, la viaţa deplină, la care putea ajunge dacă nu păcătuia. Dar la acea viaţă nu 
mai poate ajunge acum decât trecând prin moartea deplină a vieţii moarte de pe pământ. Adică 
el trebuie să moară de tot acestei vieți moarte, acestei vieţi îngustate, pentru Dumnezeu, ca să 
treacă la viaţa deplină, la viața neîngustată în Dumnezeu. Încă de pe pământ trebuie să înceapă 
şi să practice moartea vieţii moarte, moartea vieţii închise în îngustimea păcatului, a egoismului, 
a plăcerilor de suprafaţă, pentru ca, începând să trăiască lui Dumnezeu şi nesfârşirii vieţii în EI, 
să treacă, prin moartea totală a acestei vieți moarte, la viaţa deplin vie în Dumnezeu. Precum 
murind prin păcat, lui Dumnezeu (legăturii cu EI), a căzut în viaţa moartă, aşa murind vieţii 


Precum deci, prin faptul că a murit vieţii adevărate, omul s-a mutat la viaţa această 
moartă, tot aşa, când moare vieţii acesteia moarte şi dobitoceşti, se mută la cea 
pururea vie. Deci e neîndoielnic că nu poate ajunge la viaţa cea fericită cel ce nu s- 
a făcut mort păcatului. Din această pricină Scriptura ne-a învăţat că fiecare din cei 
doi pomi e în acelaşi punct din mijloc, unul fiind acolo prin fire, iar celălalt 
adăugindu-se la cel ce este, prin lipsire. Căci din acelaşi în acelaşi se săvârşeşte, 
prin participare şi lipsire, trecerea de la viaţă la moarte. Fiindcă cel ce a murit 
binelui vieţuieşte răului şi cel ce s-a făcut mort păcatului vieţuieşte virtuţii. 


Drept aceea cu dreptate îşi arată mireasa mâinile ei pline de smirnă, sculându-se 
prin moartea față de toată răutatea, ca să deschidă Cuvântului intrarea în ea. lar 
Cuvântul pe care îl primeşte în sine e viaţă. 


Dar sufletul ridicat la atâta înălțime prin cele cugetate de noi, sufletul ce priveşte 
spre Dumnezeu, încă n-a cunoscut, cum zice Pavel, aşa cum trebuie să cunoască, 
nici nu socoteşte în sine că a cuprins (Filip. 3, 13), ci aleargă încă spre ceea ce e 
deasupra, întinzându-se spre cele dinainte. *! 


Căci acestea ne îndeamnă să le cugetăm despre ea ordinea cuvintelor următoare: 
«Pus-am mâinile pe încuietoare (cheie), am deschis frăţiorului meu». Şi adaugă: 
«Frăţiorul meu trecuse, sufletul meu a ieşit după cuvântul lui». Prin aceasta ne 
învaţă că unul este modul de cuprindere a puterii ce întrece toată mintea: a nu ne 
opri niciodată la ceea ce am cuprins sau a nu înceta de a căuta pururea ceva mai 
mult decât ceea ce s-a cuprins (înţeles). *” Căci cea care s-a făcut plină de smirnă, 
arătând prin toate îndeletnicirile vieţii (pe care le închipuie prin degete) moartea 


moarte sau despărțite de infinitatea el în Dumnezeu şi începând să trăiască lui Dumnezeu şi în 
Dumnezeu (VI Infinit, va ajunge la viaţa total vie, nesfărşită şi veşnică în Dumnezeu. 

* Având în noi, prin mortificarea omului vechi, arvuna vieţii netrecătoare, prin vederea lui 
Dumnezeu ca fundament nesfârşit al fiinţei noastre şi al lucrurilor, încă n-am ajuns la viața 
deplină în Dumnezeu, pe care o vom primi după moartea deplină a vieții pământeşti, când ne 
vom uni deplin cu Dumnezeu şi când trupul nostru nu va mai fi silit de trebuinţele lui din această 
stare de după cădere, să se intereseze şi de cele materiale, netrăind cu totul lui Dumnezeu. 
Numai cel ce a depăşit golul spiritual în viața pământească înaintează spre viaţa netrecătoare, 
prin moartea învelişului, care a început să se umple cu consistenţa vieţii în Dumnezeu. 

* Un alt paradox: Cel necuprins nu poate fi înțeles decât tinzând mereu peste ceea ce s-a înţeles 
din EI, adică având mereu simţirea necuprinsului,; socotind totdeauna că n-ai înţeles pe Cel 
necuprins, nemulțumindu-te cu o definiţie afirmativă a Lui, cu cunoaşterea catafatică, 
nerămânând niciodată la o astfel de definiţie. A se mulțumi cu aceasta e ceva analog cu a 
rămâne cu cămaşa lui Iosif, cu care a rămas nevasta lui Putifar. Aceasta înseamnă a rămâne cu 
ceva mărginit, luat drept Dumnezeu, cu un idol. Dumnezeu cere un urcuş necontenit. În aceasta 
stă cunoaşterea şi simţirea Lui. 


față de rău şi arătând virtutea cu voia, prin aceea că din mâinile sale picură de la 
sine smirna, spune că s-a atins cu mâinile sale de încuietoare, adică şi-a apropiat 
faptele de intrarea îngustă şi strâmtă *”, a cărei cheie i-o înmânează Cuvântul ca lui 
Petru (Mt. 16, 19). Mireasa îşi deschide, aşadar, sieşi uşa împărăției prin amândouă 
acestea: prin mâini, prin care se arată faptele şi prin cheia credinţei. Căci prin 
amândouă acestea, adică prin fapte şi prin credinţă, e pregătită în noi de Cuvântul 
cheia împărăției **. 

Dar când a nădăjduit, asemenea lui Moise, că i se va arăta spre cunoaştere faţa 
împăratului, Cel dorit trecuse, încât a scăpat de înţelegerea miresei. Căci zice: 
«Frăţiorul meu trecuse». Dar nu părăsind sufletul ce-L urmează, ci trăgându-l spre 
Sine. lar «sufletul meu, zice, a ieşit după cuvântul lui». O, fericită ieşire, cu care 
iese sufletul urmând Cuvântului «Domnul va păzi ieşirea şi intrarea ta», zice 
Proorocul (Ps. 120, 8). Aceasta este cu adevărat ieşirea şi intrarea păzită de 
Dumnezeu pentru cei vrednici. Căci ieşirea din aceea ce suntem se face intrare în 
bunătățile mai înalte. Această ieşire a folosit-o sufletul, folosind drept călăuză pe 
Cuvântul, Care a zis: «Eu sunt uşa şi calea» şi: «Prin Mine de va intra cineva... şi 
va intra şi va ieşi» (În, 10, 9), nesfârşind niciodată să iasă şi neîncetând să intre. Nu 
încetează să intre prin înaintare la cele mai înalte şi să iasă necontenit din cele 
ajunse.” Aşa I-a trecut atunci pe Moise faţa aceea dorită a Domnului (leş. 33, 32) ; 
şi aşa a ieşit necontenit sufletul legiuitorului din aceea în ce era, urmând 
Cuvântului care mergea înainte. 


Căci cine nu ştie treptele acelea pe care a urcat Moise, care mereu se făcea mai 
mare şi niciodată nu se oprea de a creşte mai mare? A crescut la început, când a 


* Lui Hristos i se deschide interior şi larg cel ce înaintează prin calea îngustă şi strâmtă, adică 
prin viața externă Strâmtorată în greutăţi şi nevoinţe. Cheia ei e dată de Hristos însuşi. El ne dă 
puterea de a intra la EI printr-o astfel de viaţă strâmtă. E cheia unei credinţe întărite prin fapte. 
În acest sens a dat IHristos şi lui Petru cheile, precum le dă oricui vrea să-l urmeze cu toată 
râvna. Numai Hristos dă puterea credinţei în general şi a unei astfel de credinţe, în special. 

3% «Credinţa fără fapte moartă este» (lac, 2, 17). lar faptele cu adevărat curate nu sunt cu 
putință fără credinţă. Credinţa e temelia faptelor, iar faptele duc credinţa la desăvârşire, la 
vederea lui Dumnezeu, la unirea cu El sau la Împărăţia Cerurilor. 


** Tot urcuşul spre Dumnezeu este o ieşire şi o intrare continuă. E o ieşire din starea în care ne 
aflăm şi o intrare în alta mai înaltă. Nu e simplă înaintare în aceeaşi stare, deşi faptul că stările 
se continuă spre acelaşi bine tot mai înalt dă celui ce intră şi iese şi o statornicie. Într-un fel 
suntem nemulțumiți cu starea în oare ne aflăm de câtva timp, pentru că, cunoscându-i marginile, 
nu ne mai este satisfăcută setea noastră de nemărginire. Voim ceva nou, voim să ieşim din 
mărginire. Dar noul în care intrăm e din alt punct de vedere înrudit cu starea în care am fost. 
Binele, iubirea, e mereu nou şi mereu acelaşi. E un nou paradox: schimbarea şi stăruința. Omul 
e mereu nou şi mereu acelaşi în înaintarea vieţii lui, mai ales când înaintează în cele bume. 
Numai cel rău e monoton sau în el monotonia copleşeşte noutatea. 


pus mai presus de împărăția egiptenilor ocara pentru Hristos, alegând mai bine să 
fie necăjit cu poporul lui Dumnezeu, decât să se bucure de gustarea vremelnică a 
păcatului. A crescut iarăşi când egipteanul, asuprind pe evreu, a omorât pe cel de 
alt neam, luptând pentru israelit. Şi vei înţelege, fără îndoială, felul creşterii, de vei 
lua istoria ca chip al unui înţeles mai înalt. Şi iarăşi s-a făcut mai mare ca sine, 
păzindu-şi viaţa netulburată de zgomote, prin îndelungata înţeleaptă petrecere în 
pustie. Apoi se luminează de focul din rug. Pe lângă acestea îşi goleşte tălpile de 
învelişul mort. Pierde şerpii egipteni cu toiagul. Scoate de sub tirania lui faraon 
neamul său şi îl conduce prin nor. Desparte marea. Acoperă sub mare tirania. 
Îndulceşte Mera. Înmoaie piatra. Se hrăneşte cu mâncarea îngerilor. Aude 
trâmbiţele, îndrăzneşte să se urce pe muntele ce arde. Atinge vârful. Ajunge sub 
nor. Intră în întunericul în care era Dumnezeu. Primeşte legământul. Se face soare 
neapropia celor ce se apropie, fulgerându-i fața de lumină. Dar cine ar putea 
înfăţişa prin cuvânt toate faptele lui şi feluritele arătări ale lui Dumnezeu? 

Şi totuşi cel ce s-u făcut atât de mare şi a ajuns astfel la aşa de mari trepte şi s-a 
înălțat aşa de mult spre Dumnezeu, încă nu şi-a săturat dorința de mai mult şi se 
roagă să vadă pe Dumnezeu la faţă, cu toate că Scriptura a mărturisit încă dinainte 
că s-a învrednicit de convorbirea cu Dumnezeu, faţă către faţă. Dar nici faptul de a 
fi vorbit lui Dumnezeu ca unui prieten, nici convorbirea ce a avut-o cu Dumnezeu, 
gură către gură, nu-i potoleşte dorința după cele mai înalte, ci «De am aflat, zice, 
har înaintea Ta, arată-mi-Te pe Tine, ca să Te cunosc». Şi Cel ce făgăduieşte să-i 
dea harul cerut, Cel ce a zis: «Te-am cunoscut pe tine mai mult decât pe toți» (leş., 
33, 17), trece de el în locul sfânt, pe piatră, acoperit fiind de mâna dumnezeiască, 
când stă, încât de-abia îi vede spatele Lui, după ce a trecut. Prin acestea, socotesc 
că Scriptura ne învaţă că cel ce doreşte să vadă pe Dumnezeu - îl vede pe Cel dorit 
ŞI în aceea că îi urmează mereu Lui şi vederea (contemplarea) feţei Lui este pricina 
călătoriei neîncetate spre Dumnezeu, care izbuteşte să înainteze prin aceea că 
urmează Cuvântului. Aşa şi acum sufletul, când s-a sculat prin moarte, când s-a 
umplut de smirnă, când prin fapte, şi-a dus mâinile la chei şi a nădăjduit să-L aducă 
în casă pe Cel dorit, Acela trece, iar el iese, ne mai rămînînd în ceea ce era, urmând 
Cuvântului care 

Îl conduce la cele ce îi stau înainte. 


Cuvântul ce urmează ne întăreşte înţelesul pe care l-am descoperit înainte, că 
mărimea firii dumnezeieşti nu se cunoaşte în faptul de a o cuprinde, ci în faptul de 
a trece peste toată închipuirea şi puterea de cuprindere. * Căci sufletul care a ieşit 


** Dacă am putea cuprinde firea dumnezeiască, am mărgini-o şi deci n-ar mai fi firea 
dumnezeiască. Mereu trebuie să ne dăm seama că ea întrece orice puţintă de cuprindere. Dar 
aceasta nu înseamnă că nu o cunoaştem, că rău o simţim. Dar o cunoaştem, o simțim ca 


din fire, în aşa fel că nu mai e împiedicat de nici un lucru din cele obişnuite în 
cunoaşterea celor nevăzute, nu se opreşte de a căuta pe Cel neaflat şi nu încetează 
de a chema pe Cel ce nu poate fi chemat. **” Căci zice: «L-am căutat pe EI şi nu 
L-am aflat». Căci cum ar putea fi aflat Cel pe care nu-L vesteşte nimic din cele ce 
se cunosc? Nici o formă, nici o culoare, nici o hotărnicire, nici cantitate, nici loc, 
nici O înfăţişare, nici o presupunere, nici o asemănare, ci se află pururea în afară de 
orice încercare de a-L cuprinde sau scapă totdeauna voinţei de apucare, celor ce-L 
caută. 


Pentru aceea zice: L-am căutat prin puterile de aflare ale cugetării, în raționamente 
şi înţelesuri, şi totdeauna era în afară, scăpând de apropierea înţelegerii. lar Cel ce 
Se află pururea în afară de orice cugetare prin care poate fi cunoscut, cum ar fi 
cuprins prin înţelesul vreunui nume? De aceea sufletul născoceşte tot felul de 
înţelesuri ale numelor, pentru înfăţişarea binelui negrăit, dar toată puterea de 
tălmăcire a cuvântului e înfrântă şi se dovedeşte mai slabă ca adevărul. Pentru 
aceea zice: eu L-am chemat pe cât am putut, născocind cuvinte care să înfăţişeze 


necuprinsă. O cunoaştem neinchizând-o într-o definiţie, într-o noţiune, sau neinchizându-ne 
spiritul nostru în această definiţie a ei, în această noțiune a lui Dumnezeu. În acest caz, spiritul 
nostru însuşi devine mort, e lipsit de viaţă, de mişcare. Firea dumnezeiască o cunoaştem ca pe 
una ce trece peste puterea noastră de cuprindere sau o întrece, şi de aceea ne solicită mereu noi 
eforturi de a o cunoaşte. lar aceasta înseamnă viaţa. 

337 O experienţă paradoxală: pe Dumnezeu Îl numim, deşi nu poate fi numit. Nu putem renunţa la 
numirea Lui, dar nu găsim niciodată numirea deplin adecvată Lui. Trebuie să-L numim, căci 
firea noastră mărginită şi necesitatea ei de a vorbi de Dumnezeu ne obligă. Dar El scapă 
oricărei numiri ale noastre. Deci trebuie să punem, în orice numire ce I-o dăm, conştiinţa sau 
simțirea neadecvării Lui cu orice numire a noastră. În numirea noastră punem deci nu numai un 
înțeles definit, ci şi conştiinţa a ceea ce trece peste graniţele a ceea ce am definit prin numire. 
Dumnezeu nu e un gol, ci existenţa mai presus de orice conținut, exprimat în numire. E pe linia 
numirilor, nu în afară de linia lor, deşi e mai presus de toate numirile. Nu se poate menţine 
conştiinţa despre EI şi nu se poate înainta în această conştiinţă decât pe linia numirilor Lui. Însă 
trebuie să punem în orice numire sentimentul că El e mai mult decât înţelesul mărginit al acestei 
numiri. Dumnezeu nu e haos, ci armonie mai presus de orice armonie cunoscută şi experiată de 
noi. Poate muzica (şi în parte poezia) umple cel mai mult definitul cu un indefinit sau sugerează 
un  indefinit peste marginile definitului. Nu ne putem dispensa de finit în exprimarea 
indefinitului, dar finitul cuprinde totdeauna şi un indefinit, cu atât mai mult când vrem să 
exprimăm pe Dumnezeu. Dar poate, a chema pe Dumnezeu Cel ce nu poate fi chemat mai 
înseamnă şi a-L chema fără să auzim în mod propriu un răspuns înţeles al Lui. În faptul că ÎI 
Cchemăm e conştiinţa, e simţirea caracterului lui de Persoană. Dar răspunsul Lui nu are un 
înțeles definit, care să se acopere cu chemarea noastră. Răspunsul Lui e nesfârşit de multiplu în 
înțelesurile lui sau depăşeşte toate înțelesurile, deşi pe de altă parte e un răspuns care stă pe o 
linie cu chemarea noastră. Sau răspunsul Lui e un dar imediat de putere sau de împlinire a 
cererii noastre, dar acest dar sau această implinire cuprinde cu mult mai mult decât putem 
cuprinde noi. 


fericirea negrăită. “5 Dar EI era mai mare decât arătau aceste înţelesuri. E ceea ce 
face şi marele David, numindu-L pe Dumnezeu adeseori cu nesfârşite nume şi 
mărturisind că e înfrânt de adevăr. «Tu, zice, eşti Dumnezeu îndurat şi milostiv, 
îndelung răbdător şi mult milostiv, adevărat, tărie şi întărire, loc de scăpare, putere, 
ajutor şi sprijinitor, cornul mântuirii» şi cele asemenea. Dar iarăşi mărturiseşte că 
numele Lui nu se cunoaşte în tot pământul, dar e minunat. «Cât este de minunat, 
zice, numele Tău în tot pământul» (Ps. 8, 1). Aşa a zis şi către Manoe, cel ce a 
proorocit despre fiul lui, când a fost întrebat despre nume: «Minunat este acesta şi 
prea mare ca să poată fi cuprins de auzul omenesc» (Jud., 13, 18). De aceea şi 
sufletul cheamă pe Cuvântul cum poate, dar nu poate cum voieşte. Căci voieşte 
mai mult decât poate. Şi totuşi nu voieşte atât cât este Acela, ci cât poate voia lui 
liberă să voiască *” Fiindcă, deci, Cel chemat nu poate fi ajuns de străduinţa celui 
ce-L cheamă, de aceea zice: «L-am chemat şi nu m-a auzit» ** 


*% «Fericirea negrăită» e fiinţa fericită negrăită. E negrăită ca fiinţă şi e negrăită prin fericirea 
ce întrece orice cuvânt şi înţelegere. Căci cu cât are cineva o fiinţă mai bogată, cu atât e mai 
fericit. Nefericirea stă în ştirbirea fiinţei, adică în rău. Căci ştirbirea implică şi o limitare, dar 
nu numai o limitare în sensul că nu are decăt finitul aşteptat de la ea, ci şi în sensul că nu are 
nici măcar finitul aşteptat. Fericirea mai redusă stă în ființa mai redusă sau într-o lipsă a ceva 
clin ea. Noi nu avem cuvinte pentru a exprima fericirea fiinţei dumnezeieşti, pentru că cuvintele 
noastre corespund fiinţei şi fericirii noastre limitate sau ştirbite. 

** Omul voieşte mai mult decât poate, voieşte să cunoască pe Dumnezeu mai mult decât poate. 
Dar şi voia lui e limitată în privința cunoaşterii de Dumnezeu. Dar şi în faptul că voieşte mai 
mult decât poate, se arată că e făcut pentru infinitate. Omul voieşte să cunoască pe Dumnezeu 
atâta cât îşi închipuie el că este, dar îşi închipuie că Dumnezeu este infinit, chiar dacă felul 
infinităţii lui Dumnezeu închipuită de el e mai prejos de infinitatea reală a lui Dumnezeu. De 
aceea, omul voieşte, pe fiecare treaptă mai înaltă a creşterii sale spirituale, mai mult în 
cunoaşterea sa de Dumnezeu, pentru că închipuirea lui despre infinitatea lui Dumnezeu a 
crescut şi ea. 

*9 Din aceste rânduri se vede că voința omului de a chema pe Dumnezeu nu constă numai în 
voinţa de a-l da un nume cât mai potrivit, ci şi de a-L chema pe numele adevărat. Propriu-zis, de 
aceea dă omul credincios lui Dumnezeu diferite numiri: ca să-L cheme prin ele într-ajutor, 
întrucât crede că El are puterile exprimate prin numiri. El voieşte să cunoască deci, pe 
Dumnezeu, ca să-L poată chema în ajutor pe numele Lui adevărat. lar Dumnezeu nu numai că 
nu-i răspunde într-un mod înţeles de el, pentru că orice răspuns al Lui întrece toate înțelesurile 
omeneşti, ci uneori nu-i răspunde deloc, pentru că omul nu-L cheamă pe numele Lui adevărat. 
Dacă Îl chemăm cu un nume care nu e la înălțimea Lui, El nu Se simte chemat, pentru că ne 
adresăm unui idol care nu e numai infinit mai puţin decât EI, ci şi arată că nu vrem să-L cinstim 
pe Dumnezeu însuşi. De aceea, Dumnezeu trebuie chemat cu un sentiment de extremă smerenie, 
cu conştiinţa că nu e din planul lumii, că nu e în esenţă egal cu noi cei lipsiţi de putere, cu 
conştiinţa că dacă nu-l dăm numele adevărat nu e pentru că nu voim, ci că nu ştim sau nu putem 
să-L chemăm pe numele corespunzător Lui, pentru că nu-L cunoaştem cum se cuvine, deşi voim 
aceasta şi ne silim să ne ridicăm mereu mai sus în cunoaşterea Lui. De aceea e bine să-l cerem 
mai mult mila, cu simţirea (şi avem într-adevăr nevoie de mila Lui, întru neputinţele noastre. 


Cele ce le adaugă mireasa la cele spuse, deşi la prima vedere par a cuprinde un 
înţeles mai trist, mie mi se pare că privesc spre acelaşi scop şi înfăţişează urcuşul 
spre cele şi mai înalte. Căci zice: «Aflatu-m-au păzitorii cei ce înconjoară cetatea. 
Bătutu-m-au şi m-au rănit, luat-au vălul de pe mine păzitorii zidurilor». Acestea 
vor părea unora că sunt mai degrabă cuvintele uneia ce se plânge, decât a uneia ce 
se bucură. Mai ales acestea: «Bătutu-m-au şi m-au rănit, luat-au de la mine vălul». 
Dar pentru cel ce ia seama cu luare-aminte la înţelesul celor spuse, cuvintele sunt 
ale unuia ce se laudă pentru lucruri prea frumoase. 


Puțin înainte de acestea, Scriptura mărturisea că ea s-a dezbrăcat de orice 
acoperământ. Căci zicea că din partea miresei: «Dezbrăcat-am haina mea, cum o 
voi mai îmbrăca pe ea?» Aici iarăşi spune că i s-a luat vălul. Vălul este o 
învelitoare a miresei, ce acoperă împreună cu capul şi faţa ei, precum spune istoria 
despre Reveca. Cum, deci, cea care a fost dezvelită de tot acoperământul mai are 
încă vălul, pe care îl iau de la ea păzitorii? Oare nu o limpede din cele spuse, că de 
aici a urcat iarăşi prin înaintare spre ceva şi mai înalt ? Căci cea care s-a dezbrăcat 
de haina veche şi s-a dezvelit de orice acoperământ se face atât de mult mai curată 
ca ea însăşi, încât față de curăţia ce o primeşte acum, pare să nu fi dezbrăcat 
acoperământul, ci după dezvelirea aceea află iarăşi ceva ce trebuie lepădat din jurul 
său. Astfel, cel ce urcă spre Dumnezeu arată în sine ceva gros, care trebuie subțiat 
mereu. De aceea, dezbrăcarea de haina descrisă înainte lasă pe ea, faţă de curăţia 
de acum, iarăşi un acoperământ care e înlăturat de cei ce o văd în acest urcuş şi nu 
vreo născocire. 


Iar cei ce-i smulg vălul sunt păzitorii care înconjoară cetatea. Şi cetatea e sufletul, 
căruia îi iau vălul bătându-l şi rănindu-l cei a căror slujbă e să păzească zidurile 
cetății. Că smulgerea vălului e lucru bun, dat fiind că ochiul eliberat de 
acoperământ poate privi neîmpiedicat la frumuseţea dorită, nu se va îndoi nimeni, 
de va lua seama la Apostol, care pune pe seama puterii Duhului ridicarea 
acoperământului, zicând: «lar când se vor întoarce la Domnul, se va lua 
acoperământul. lar Domnul este Duhub» (II Cor., 3, 16). lar că cel ce ne 
pregăteşte pentru bine e fără îndoială şi el bun, nu se va îndoi cineva din cei ce ştiu 
să judece fără abatere. Dacă deci luarea vălului e bună, fără îndoială bună va fi şi 
bătaia şi rănirea, prin care se înfăptuieşte luarea vălului. Dar fiindcă, după înţelesul 
nemijlocit, cuvintele acestea cuprind ceva neplăcut, căci cuvântul «bătutu-m-au» şi 
«rănitu-m-au»y arată ceva dureros, e bine să cunoaştem întâi întrebuinţarea ce o face 
Sfânta Scriptură de aceste cuvinte şi anume dacă le-a folosit undeva în înţeles bun. 
Apoi vom tâlcui înţelesul celor spuse aici. 


Cum izbăveşte înţelepciunea sufletul tânărului de la moarte? De la însăşi 
înţelepciunea vom auzi ce ne sfătuieşte să facem ca să nu moară tânărul. «De-l vei 
bate cu nuiaua, nu va muri. Că tu îl vei bate cu nuiaua, iar sufletul lui îl vei izbăvi 
de moarte» (Prov. 23, 13). Deci cuvântul «bătutu-m-au» pricinuieşte nemurirea, 
precum zice Scriptura : «De-l vei bate cu nuiaua, nu va muri». Căci nu se poate 
izbăvi sufletul din moarte, de nu va fi bătut cu nuiaua. Deci prin cele spuse s-a 
arătat că e un lucru bun a fi bătut. Pentru că e un lucru bun cu adevărat a se izbăvi 
sufletul din moarte. Aşa spune Proorocul că face şi Dumnezeu, făcând viu prin 
aceea că omoară şi vindecând prin aceea că bate. «Eu, zice, voi omori şi voi face să 
vieze, bate-voi şi voi vindeca» (Deut., 32, 29). Pentru aceea şi marele David a spus 
că de la un astfel de toiag vine nu durere, ci mângâiere, zicând: «Toiagul Tău şi 
nuiaua Ta, acestea m-au mângâiat pe mine» (Ps. 22, 4). Din acestea vine şi gătirea 
mesei dumnezeieşti şi toate câte le cuprinde psalmul în continuare: untdelemnul pe 
cap, paharul neamestecat, care pricinuieşte beţia trează şi mila ce-l urmăreşte cu 
bunătate şi viaţa lungă în casa lui Dumnezeu. Dacă acestea le pricinuieşte, aşadar, 
acea dulce bătaie, după învăţătura Proverbelor şi cuvântul proorocului, bine este a 
fi bătut cineva cu nuiaua de la care vine belşugul unor astfel de bunătăţi. 


Dar mai bine să cercetăm ceea ce s-a lăsat afară înainte de cele spuse. Cuvântul a 
trecut de mireasă, făcându-Se neajuns de cea care dorea să-L apuce. Dar a trecut nu 
ca să părăsească pe cea de care a trecut, ci ca să o atragă şi mai mult spre EI. Căci 
zice: «Sufletul meu a ieşit după cuvântul Lui». lese, deci, sufletul din aceea în ce 
era şi aşa ce aflat de cei ce păzesc cetatea: «Aflatu-m-au, zice, păzitorii cei ce 
înconjoară cetatea». 


Dacă, deci, ar fi aflat-o pe ea primejdiile iadului sau dacă ar fi aflat-o tâlharii, 
cumplit lucru ar fi fost să fie obiectul unei astfel de aflări. «Că furul nu vine decât 
ca să fure, să junghie şi să piardă» (În, 10, 10). Dar dacă o află păzitorii care 
înconjoară cetatea, fericită este de o astfel de aflare. Căci cel aflat de un paznic nu 
poate fi furat de tâlhari. Deci cine sunt păzitorii? Cine alţii, decât slujitorii care 
păzesc pe Israel? (Ps. 120, 4). Cel ce acoperă întinzând mâna dreaptă, cel căruia i 
s-a încredinţat să păzească sufletul de tot răul, cel care e păzitorul intrării şi ieşiri, 
acela este păzitorul cetăţii, despre care zice: «Dacă Domnul nu va păzi cetatea, în 
zadar va veghea cel ce păzeşte» (Ps. 126, 1). Deci Scriptura arată, prin slujitorii 
care păzesc cetatea, duhurile slujitoare, cele trimise spre slujire pentru cei ce vor 
moşteni mântuirea (Evr., 1, 14). Iar sufletul, precum s-a zis, este locuinţa lui 
Dumnezeu. Deci de aceştia a fost aflat sufletul, precum a fost aflată odinioară oaia 
de Păstorul cel bun, pentru care au săltat - după cuvântul Domnului - de bucurie 
toate cetele îngerilor. Aşa a fost aflată odinioară şi drahma de către cea cu făclie, 
din care pricină se bucură toţi prietenii şi vecinii (Le, 15, 9). Aşa e aflat şi David, 
sluga Domnului, precum se zice în Psalm ca din partea lui Dumnezeu: «Aflat-am 
pe David, sluga Mea, cu untdelemnul sfânt al Meu l-am uns pe el» (Ps. 88, 20). Şi 
fiindcă acesta s-a făcut agonisită Celui ce l-a aflat pe el, să auzim de ce bunătăţi îl 
învredniceşte: «Mâna Mea, zice, va ajuta lui şi braţul Meu îl va întări pe el; şi voi 
tăia de la faţa lui pe vrăjmaşii lui şi pe cei ce-l urăsc pe el îi voi înfrânge» (Ps. 88, 
22-24) şi toate celelalte câte le cuprinde comoara binecuvântărilor. 


Deci bine este a fi aflată mireasa, adică sufletul, de către îngerii care înconjoară 
cetatea. Aşa ne îndeamnă marele David să cugetăm, zicând: «Tăbări-va îngerul 
Domnului în jurul celor ce se tem de EI şi îi va izbăvi pe ei» (Ps. 33, 3). Deci 
zicând aceea: «Păzitorii m-au bătut», s-a lăudat că i s-a hărăzit o înaintare spre cele 
de sus. lar dacă zice că a fost şi rănită, prin acest cuvânt înfăţişează semnul ce 1 s-a 
întipărit în adânc prin nuiaua dumnezeiască. Căci nu primeşte în sine la suprafaţă 
urma nuielii dumnezeieşti, ca să nu se cunoască locul în care a primit nuiaua, ci 
prin rană se arată vădită lovitura cu care se laudă mireasa. lar ceea ce se spune este 
aceasta: nuiaua dumnezeiască şi toiagul mângâietor pricinuiesc vindecarea prin 
aceea că Cel ce bate e Duhul, al Cărui rod, pe lângă toate celelalte câte le-a înşirat 
Pavel, este şi înfrânarea, care e pedagog în viaţa virtuoasă. Aşa a zis şi Pavel 


arătând în rane semnele unor astfel de lovituri: «Semnele lui Hristos le port în 
trupul meu» (Gal., 6, 12). EI arată prin aceasta neputinţa din orice rană, în care se 
desăvârşeşte puterea lui Hristos prin virtute (II Cor., 12, 9) “7. Bună s-a arătat, 
deci, prin cele spuse de noi, rana prin care i s-a luat ei vălul, ca să i se descopere 
frumuseţea sufletului, ne mai întunecând-o acoperământul. ** 

Dar să repetăm iarăşi, recapitulând, înţelesul celor spuse. Sufletul care vede pe 
Dumnezeu şi primeşte în sine dorul cel bun după frumuseţea nestricăcioasă are 
necontenit o poftă nouă spre ceea ce e deasupra, neslăbindu-şi niciodată dorul 
prin saturare **. De aceea nu încetează de a se întinde spre cele dinainte şi de a 
ieşi din aceea în ce este şi de a pătrunde mai înăuntru, unde încă nu a fost. Şi 
ceea ce i se arată lui mereu mai minunat şi mai mare, socoteşte mai prejos de 
ceea ce urmează, pentru faptul că ceea ce află în chip necontenit este 
neîndoielnic mai frumos decât ceea ce a atins înainte. E ceea ce se întâmpla şi 
lui Pavel, care murea în fiecare zi (1 Cor., 15, 11), fiindcă mereu trecea la o viaţă 
nouă, făcându-se necontenit mort faţă de ceea ce a trecut şi dând uitării cele 
străbătute înainte. *“ De aceea şi mireasa, ce aleargă spre Mire, nu află vreo 
oprire a înaintării ei spre cele mai mari. Din gura ei răsar raiuri de rodii ce 
răspândesc miresme. Pregăteşte hrană Stăpânului zidirii, primindu-L cu roadele 
sale. Izvorăsc din ea grădini. Se face fântâna de apă vie: toată se face frumoasă 
şi fără de prihană, după mărturia Cuvântului. Şi ridicându-se iarăşi peste 


“2 Necazurile, ca nişte adevărate răni, fac pe om să simtă neputinţa proprie, iar prin aceasta să 
se oprească de la păcate şi deci să se silească în a face voia lui Hristos sau să sporească în 
virtute, în înfrânare, răbdare, smerenie, nădejdea în Dumnezeu. 

“3 Acoperământul face sufletul să nu se cunoască pe sine, să nu vadă destul de limpede pe 
Dumnezeu, să se afle inert în întuneric. Acoperământul acesta se smulge cu oarecare durere, 
căci el înseamnă închidere în sine dinspre alții şi dinspre Dumnezeu, deci încredere în sine, 
mândrie, neîncredere în Dumnezeu şi în alții. Smulgerea vălului te înfăţişează gol, aşa cum eşti, 
cu neputinţele tale, în fața lui Dumnezeu, dar şi lipsit de mândria că ai ceea ce nu ai de fapt, în 
fața ta, în faţa oamenilor şi te face să te îndrepţi cu adevărat. Propriu-zis, deja prin această 
descoperire întru smerenie se face cunoscută frumuseţea sufletului, care sporeşte apoi prin 
virtute. 

“4 De înaintarea în bine nu se satură sufletul niciodată. Numai de săvâr-şirea răului se satură. 
Ba chiar îi pare rău de săvârşirea lui, pe când de săvârşirea binelui nu-i pare rău niciodată. 
Aici e vizată teoria platonic-origenistă despre saturarea sufletelor de bine în preajma lui 
Dumnezeu şi despre coborârea de acolo pentru a ieşi din plictiseala acelei saturări, ceea ce le 
pricinuieşte o nouă încorporare. Binele este nesfârşit. E nesfârşit pentru că el constă în 
comuniunea iubitoare dintre persoane şi în primul rând între persoana noastră şi Persoana 
dumnezeiască de nesfărşită bunătate şi nesfârşit nouă în formele de manifestare ale bunătăţii Ei 
dăruitoare. 

*5 Un nou sens al morţii. Nu trebuie omorât numai omul vechi odată pentru totdeauna, ci cel ce 
urcă în Hristos moare mereu faţă de starea la care a ajuns., uitând de ea, pentru a trece mereu 
la o stare nouă. 


acestea, observă şi mai mult mărirea Cuvântului, Care Se apropie cu capul plin 
de rouă şi cu pletele pline de picăturile nopţii. Îşi spală picioarele, îşi dezbracă 
haina, picură Smirnă din mâini. îşi atinge mâinile de încuietoare, deschide 
intrarea, caută pe Cel necuprins, cheamă pe Cel negrăit. E aflată de păzitori. 
Primeşte asupra sa nuiaua ce o bate. Se face ca piatra, de care zice proorocul - 
«Bătut-a piatra şi au curs ape» (Ps. 77, 20). Observi la ce înălțime a urcat 
mireasa? De aceea e bătută, ca Stânca aceea de către Moise, ca după 
asemănarea aceleia să izvorască din ea cuvântul celor ce însetează, revărsându- 
se din locul lovit.** Apoi îşi dezveleşte frumuseţea feţei, păzitorii smulgându-i 
vălul 


Acestea sunt cele ce am putut să le înţelegem noi din locul acesta. Dar nu vom 
simţi nici o pizmă, de va primi cineva, de la Cel ce descoperă tainele ascunse, vreo 
înţelegere mai folositoare de suflet a textului acestuia. Poate va spune cineva că 
cuvintele textului au ceva comun şi cu vedenia lui Isaia. Înţeleg vedenia ce a avut- 
0, când murind regele lepros, zice că a văzut pe Cel ce şedea cu slavă pe tronul cel 
înalt şi ridicat, pe Cel a cărui înfăţişare, mărire şi faţă nu a putut să o vadă (Îs., 6, 
1). Căci dacă ar fi putut, ar fi spus, fără îndoială, cum a făcut cu celelalte pe care 
le-a văzut, numărându-le aripile şi descriind starea şi zborul lor. Numai glasul zice 
că l-a auzit, când s-a ridicat pragul cel de sus al uşii de cântarea serafimilor şi casa 
s-a umplut de fum şi i s-a pus printr-unul din serafimi un cărbune pe buzele sale. 
Căci făcându-se aceasta, nu numai buzele, ci şi auzul i se curăţeşte spre primirea 
cuvântului. Deci precum aici zice că mireasa a fost bătută şi rănită de păzitori şi 
apoi a fost dezvelită de acoperământul vălului, aşa şi acolo, în loc de văl se ridică 
pragul cel de sus, ca să poată contempla neîmpiedicat cele dinlăuntru, iar în loc de 
păzitori sunt numiţi serafimii, în loc de nuia, cărbunele şi în loc de lovitură, arsura. 
lar sfârşitul comun şi pentru mireasă şi pentru sufletul proorocului e curăţia. 
Precum, deci, proorocul nu simte durere fiind ars de cărbune, ci se slăveşte 
umplându-se de strălucire, aşa şi aici, mireasa nu se plânge de durerea ranei, ci se 
laudă cu sporul îndrăznim, cu ridicarea acoperământului, pe care Scriptura l-a 
numit văl. 


** Cuvântul se revarsă ca o apă din sufletul care înainte era împietrit, dar a fost înmuiat, 
sensibilizat, făcut transparent pentru Dumnezeu-Cuvântul, prin loviturile necazurilor. Acum 
aude pe Cuvântul-Persoană şi cuvintele Lui le dă mai departe, se simte obligat să le dea mai 
departe. 

“7 Fata sufletului se face văzută celui ce a suferit bătăile necazurilor, dar se face transparentă şi 
altora prin smerenia, blândeţea, bunătatea, credința hotărâtă ce se arată prin ochii şi prin 
faptele lui, căci prin toate se arată deschiderea lui spre Dumnezeu. 


Dar se poate afla şi un alt înţeles în textul acesta, care nu se opune celor arătate. 
Sufletul, ieşind după cuvântul Lui şi căutând pe Cel neaflat, apoi chemând pe 
Cel neajuns de înţelesul numirilor, află de la păzitori că iubeşte pe Cel neajuns şi 
doreşte pe Cel necuprins. Prin aceasta e bătut şi rănit într-un fel oarecare de 
deznădejdea de a nu ajunge pe Cel dorit, socotind dorinţa sa fără împlinire şi 
sortită să nu se poată bucura de Cuvântul. Dar i se smulge vălul tristeţii, prin 
aceea că află că adevărata bucurie de Cel dorit e să înainteze pururea în 
căutarea Lui şi Să nu înceteze niciodată din urcuş, dorinţa împlinită născând 


totdeauna altă dorire a Celui ce se află deasupra. ** Deci după ce i s-a luat vălul 

deznădejdii şi a văzut frumuseţea nesperată şi necircumscrisă a Celui dorit **%, ce 


e aflată în toată eternitatea veacurilor mereu mai mare *“, se întinde cu un dor 
şi mai înfocat şi vesteşte Celui iubit, prin fiicele Ierusalimului, Simţirea inimii 
sale, că adică primind săgeata aleasă a lui Dumnezeu în sine, a fost rănită, prin 
vârful credinţei, în inimă, primind în rană săgeata iubirii. 


lar iubirea, după cuvântul lui loan, este Dumnezeu, Căruia 1 se cuvine slava şi 
stăpânirea în vecii vecilor. Amin. 


Omilia a XIII-a 


*% Un alt înţeles al bătăilor şi rănilor primite de mireasă de la îngeri şi al smulgerii vălurilor ei 
este că află de la ei că nu poate să ajungă să cuprindă pe Cuvântul cel necuprins. Căci nici ei nu 
pot să-L cuprindă. Aceasta pune un văl de tristeţe pe suflet. Dar vălul acesta e smuls de îngeri, 
prin cunoştinţa ce i-o dau că însăşi căutarea neîncetată a Lui şi urcuşul neoprit spre El este o 
cunoaştere a Lui şi deci un motiv de bucurie. Căci nu ar căuta sufletul neîncetat pe Dumnezeu, 
dacă nu ar şti de EI, dacă, într-un fel oarecare, El nu S-ar face simţit, în acest urcuş, sufletul 
simte deci că trăieşte şi cunoaşte necuprinsul lui Dumnezeu. Într-un fel, Îl cunoaşte în mod 
continuu nou, ca într-o descoperire continuu nouă. Dar dacă L-ar cunoaşte cândva deplin, n-ar 
mai avea bucuria să-L simtă ca pe Cel continuu nou, deci ca pe Cel niciodată deplin înţeles. 
Simţindu-i pe îngeri şi simțindu-i ca mărginiți, îşi dă seama de nemărginirea lui Dumnezeu. 


* Avem aici o altă expresie paradoxală: «A văzut frumusețea nesperată şi necircumscrisă a 
Celui dorit». A văzut, cu alte cuvinte, o frumuseţe pe care nu spera să o vadă şi a văzut 
necircumscrierea Lui sau a cuprins faptul că e necuprins. Simţirea frumuseţii pe care nu spera 
să o privească e mai mare decât toate frumuseţile. Într-un fel îţi dai seama de ea, dar în altul nu 
speri să o poţi sesiza. Orice frumuseţe are, de altfel, ceva din acest caracter paradoxal: o vezi şi 
nu o poţi defini sau vedea în întregime; o vezi şi nu o poți circumscrie nici cu simţirea directă, 
nici în conceptele care traduc această sesizare directă, dar insuficientă. 

* Nu numai în viața pământească, ci în eternitatea veacurilor frumusețea dumnezeiască şi 
necircumscrierea ei se arată mereu mai mare, dar şi lipsa speranţei de a o vedea întreagă 
sporeşte. 


«Juratu-v-am pe voi, fiice ale lerusalimului, întru puterile şi întru tăriile ţarinii, 
de veţi afla pe frăţiorul meu, spuneţi lui că sunt rănită de dragoste. Cu ce se 
deosebeşte frăţiorui tău de alţi frăţiori, o, frumoasă între femei? Cu ce se 
deosebeşte frăţiorul tău de alţi frăţiori, că ne-ai jurat aşa ? Frăţiorul meu e alb şi 
rumen, ales din zeci de mii. Capul lui e aur chetos, pletele lui, lungi, negre ca 
corbul. Ochii lui, ca porumbeii pe plinătăţi de ape, spălaţi în lapte, şezând lângă 
mulțimi de ape» (Cânt. Cânt. 5, 8-13). 


Cel ce a descoperit tainele legii lui Moise, plinind prin Sine toată legea şi 
Proorocii, precum zice în Evanghelie, că: «N-am venit să stric legea, ci s-o 
plinesc» (Mt. 5, 17), Cel ce prin oprirea mâniei a oprit toată uciderea, iar prin 
nimicirea poftei a alungat murdăria preacurviei, Acela înlătură din viaţă şi 
blestemul călcării jurământului, închizând, prin interzicerea oricărui jurământ, 
secerea, în nelucrare. Căci unde nu e cu putinţă a se călca jurământul, nu mai e 
jurământ. De aceca zice: «Aţi auzit că s-a zis celor vechi: să nu juri strâmb, ci să 
dai Domnului jurămintele tale. lar eu zic ţie: să nu juri nicidecum nici pe cer, că 
e tronul lui Dumnezeu, nici pe Ierusalim, că e cetatea marelui împărat, nici pe 
capul tău, că nu poţi face un fir de păr alb sau negru. Ci să fie cuvântul tău da, 
da şi nu, nu. lar ce este mai mult decât acestea, de la diavolul este» (Mt. 5, 33- 
36). 


Dar sufletul căruia, în «Cântarea Cântărilor», i se recunoaşte desăvârşirea şi căruia 
i s-a luat acoperământul sufletului prin dezbrăcarea hainei celei vechi şi după ce i 
s-a înlăturat vălul de pe față, prin care înţelegem toată cugetarea nesigură şi 
şovăitoare *!, ca să privească în chip curat şi neîndoielnic spre adevăr, le jură pe 
fiicele Ierusalimului, nu pe tronul ceresc, pe care Cuvântul îl numeşte cer, nici pe 
cetatea împărătească a lui Dumnezeu, al cărei nume e Ierusalimul, nici pe capul 
cinstit, ale cărui fire de păr nu le poate face nici albe, nici negre, ci pe țarină. Ea le 
jură pe tinere, pe puterile din țarină, întrucât zice: «Juratu-v-am pe voi, fiice ale 
Ierusalimului, pe puterile şi tăriile țarinei). 


E vădit fiecăruia dintre cei ce au învăţat din mărturia Stăpânului, care sunt 
însuşirile prin care se distinge mireasa, că aceea care e recunoscută întru totul 
frumoasă şi curată de orice pată, nu grăieşte nimic de prisos, căci aceasta e partea 
diavolului, ci îşi ia cuvântul de la Dumnezeu, de la Care, după Miheia, e tot ce e 
bun şi frumos şi afară de acestea nimic. Şi de fapt, mireasa, lăsând toate felurile 


% Aici Sfântul Grigorie dă un nou înţeles al vălului ce e smuls miresei sau sufletului: cugetarea 
nesigură şi şovăitoare privitoare în Dumnezeu. 


cele interzise ale jurământului şi nejurându-le pe tinere nici pe cetatea 
împărătească, nici pe tronul marelui împărat (prin aceasta învăţăm cât de departe 
trebuie să fim de îndrăzneala de a abuza de Dumnezeu în jurăminte, dacă nu ne e 
îngăduit să jurăm nici pe tronul, nici pe cetatea Lui şi cruţând, pe lângă acestea, 
încă şi capul cinstit, pe care în cele următoare îl descrie ca fiind de aur şi ale cărui 
fire de păr nu sunt nici albe, nici negre (căci cum s-ar înnegri aurul sau cum şi-ar 
schimba culoarea în alb ?), le propune fecioarelor un astfel de jurământ, care nu se 
împotriveşte legii evanghelice şi se face pricină de laudă celor ce au jurat, după 
cuvântul proorocului care zice: «Lăuda-se-va tot cel ce se jură întru El» (Ps. 62, 
10). 


Deci înţelesul celor spuse nu va fi contrar amintitului cuvânt îndoit, prin care legea 
evanghelică vrea să se întărească tot adevărul, când zice: «Să fie cuvântul vostru: 
da, da şi nu, nu». Dacă deci e interzis să se folosească în jurăminte tronul 
împăratului şi cetatea sau reşedinţa Împărătească, precum e interzis şi capul 
adevărat, şi e îngăduit numai da şi nu, prin amândouă arătându-se deopotrivă 
adevărul, e vădit că şi jurământul îmbiat tinerelor de mireasă se cuprinde acum în 
înţelesul lui «da», în care trebuie să se întemeieze consimţirea sufletului nostru. lar 
textul este aşa: «Juratu-v-am pe voi, fiice ale Ierusalimului, întru puterile şi 
tăriile ţarinii, de veţi afla pe frăţiorul meu, să-i spuneţi că Sunt rănită de 
dragoste». 


Acestea s-au tâlcuit şi în cele de până acum, precum a arătat şirul tâlcuirii. Dar 
vom spune şi acum pe scurt cele ce le vom afla. Apostolul spune că jurământul e 
un lucru nemișcat, care întăreşte prin el adevărul şi se rânduieşte ca sfârşit a toată 
împotrivirea, spre întărirea celor ce le cunoaştem (Evr., 6, 16). Deci mireasa le cere 
fiicelor jurământ ca să se păzească necălcat ceea ce li se spune. Dar deoarece tot 
jurământul se face pe ceva mai mare, cum zice Apostolul - căci nu-şi face cineva 
jurământul pe ceva de mai mică cinste ca el - se cuvine să vedem ce este acel ceva 
mai mare, pe care mireasa le cere tinerilor să jure: «Jura-tu-v-am pe voi, zice, fiice 
ale Ierusalimului, pe puterile şi tăriile ţarinii». 


Ce este deci în acestea mai presus de noi ? Nu ne îndoim că prin țarină se închipuie 
lumea. Căci aşa a numit şi a tâlcuit Domnul lumea. Atunci ce sunt multele puteri şi 
tării ale lumii, folosite în jurământ, pe care trebuie să le socotim mai mari ca noi, 
ca jurământul făcut pe cele mai mari să aibă putere spre întărirea adevărului ? 


E de trebuinţă să aducem pentru lămurirea celor de faţă altă tâlcuire a celor 
spuse. Ea sună aşa: «Juratu-v-am pe voi, fiice ale Ierusalimului, pe căprioarele 
şi cerbii ţarinii». Din aceste cuvinte învăţăm în ce constă tăria lumii şi în ce 


constă puterea ei, care se ia prin jurământ spre întărirea adevărului. Două sunt 
lucrurile care îl apropie pe om de Dumnezeu. Unul e cugetarea nerătăcită despre 
Cel ce este cu adevărat, ca să nu cadă, prin socoteli rătăcite, în păreri păgâne şi 
eretice despre Dumnezeu. lar aceasta este cu adevărat: da. lar celălalt e gândul 
curat ce alungă din Suflet toată simţirea pătimaşă, care nu e nici el străin de: da. 
Deci pomenirea căprioarelor şi a cerbilor arată prin chipuri înţelesul acestei 
îndoite deprinderi în cele bune. Căci una ne face să privim spre Cel ce este cu 
adevărat, iar alta alungă patimile care întinează sufletul. Una dintre acestea 
cugetă fără greşală, iar cealaltă are putere de a roade şi a mistui fiarele. Deci 
acest «da» li-l cere mireasa fecioarelor: trebuinţa de a privi cu bună 
credincioşie spre Dumnezeu şi de a străbate viaţa în chip curat întru nepătimire, 
împlinindu-le acestea, se întăreşte în noi acel neclintit «da». Acesta este 
jurământul care întăreşte adevărul şi pe care tot cel ce îl face e lăudat, precum 
zice proorocul. Căci cu adevărat, cel ce a dobândit în sine neclintirea în aceste 
două - în raţiunea credinţei, ca unul ce priveşte fără greşală spre adevăr şi în 
modul vieţii, ca unul ce s-a curăţit de toată pata păcatului - jură Domnului să nu 
se suie în patul aşternut lui, să nu dea somn ochilor lui, nici genelor aţipire, 
până nu se va afla întru sine loc Domnului, făcându-se sălaş Celui ce locuieşte 
întru el (Ps. 131, 2 urm.). Aşadar, de suntem şi noi fii ai lerusalimului de sus, să 
auzim de la mireasă învăţătoare, cum poate fi văzut Cel dorit. 


Deci ce zice? De ne vom face drept jurământ faptul de a fi în puterile căprioarelor 
străvăzătoare şi întru tăriile cerbilor pierzători ai răutăţii, prin acestea vom putea 
vedea pe Mirele curat, pe Arcaşul dragostei şi sufletul fiecăruia va putea spune 
către EI: «Sunt rănit de dragoste». lar că ranele dragostei sunt bune, am aflat şi de 
la Proverbe, unde se zice: «De dorit sunt ranele prietenului, iar de la duşmani 
sunt rele şi sărutările». 


Dar care e prietenul, ale cărui rane sunt mai dorite decât sărutările dușmanului? E 
vădit oricui care cunoaşte tainele mântuirii că prieten adevărat şi sigur e cel ce nu 
încetează a ne iubi pe noi chiar şi când ne-am făcut duşmani, iar duşman fără 
credinţă şi neîmblânzit e acela care ne dă morţii chiar de nu l-am nedreptăţit cu 
nimic. Rană li s-a părut primilor oameni oprirea de la rău, ce li s-a dat prin 
poruncă. Căci socoteau rană înstrăinarea de ceea ce e dulce şi sărutare, îndemnul 
spre ceea ce era plăcut şi arătos. Dar viaţa le-a arătat că cele ce păreau rane de la 
prieten au fost mai de folos şi mai de dorit decât sărutările duşmanului. Când deci 
Cel îndrăgostit de sufletele noastre, adică Hristos, Care a murit pentru noi chiar 
păcătoşi fiind, ne-a îmbiat iubirea Sa, îndrăgostindu-se şi mireasa, la rândul ei, de 
Cel ce a iubit-o, arată în Sine, pătrunsă până în adânc, săgeata iubirii, adică părtăşia 
de dumnezeire. Căci, precum s-a zis, Dumnezeu este Iubirea, care a pătruns, prin 


acul credinţei, în inimă. lar de trebuie să spunem şi numele acestei săgeți, vom 
spune ceea ce am învăţat de la Pavel, că săgeata aceasta este credinţa lucrătoare 
prin iubire (Gal., 5, 6). 


Dar fie acestea aşa precum i se par oricui. Să vedem însă şi întrebarea pe care 
fecioarele o pun învăţătoarei: «Cu ce se deosebeşte frăţiorul tău de alţi frăţiori, o, 
frumoasă între femei ? Cu ce se deosebeşte frăţiorul tău, de alt frăţior, că ne-ai 
jurat aşa ?» Cuvintele îmi par să cuprindă înţelesul pe care ni-l dă de bănuit 
înşirarea celor cercetate mai înainte. Căci dat fiind că fecioarele au văzut ieşirea 
cea bună a sufletului mireasă, când s-a lipit de Cuvântul şi a zis: «leşit-a sufletul 
meu după cuvântul Lui», şi au cunoscut că, ieşind, căuta pe Cel ce nu poate fi aflat 
prin jur şi chema strigând pe Cel ce nu răspundea, ele întreabă: Cum îl vom 
cunoaşte pe Acela, Care nu poate fi aflat prin nici un semn din care să se cunoască, 
pe Acela care nu răspunde când e chemat şi nu poate fi prins când e căutat ? Ridică 
şi tu, deci, vălul de pe ochii noştri, cum au făcut cu tine păzitorii cetăţii, ca să avem 
vreo călăuzire spre Cel căutat. Spune, cine e frăţiorul tău, din cele ce sunt în 
raţiunea firii? Dă-ne nouă un ajutor în cunoaşterea Lui, prin ceva semne din care să 
poată fi cunoscut, tu care te-ai umplut de frumuseţe (de bine) şi de aceea te-ai făcut 
frumoasă (bună) între femei. Fă-ne cunoscut pe Cel căutat şi ne învaţă semnele 
prin care poate fi aflat Cel nevăzut, ca să-l dăm vestea despre săgeata dragostei 
prin care ni s-a rănit inima, sporindu-ne dorul prin dulcea durere. 


Dar e mai bine să repetăm textul cuvânt de cuvânt, ca să potrivim înţelesul cu 
cuvintele. «Cu ce se deosebeşte frățiorul tău de alt frăţior, o, frumoasă între femei? 
Cu ce se deosebeşte frățiorul tău de alt frățior, că ne-ai jurat pe noi astfel?» Să 
auzim, deci, pe cea căreia i s-a luat cu totul vălul şi care priveşte cu ochiul 
sufletului descoperit spre adevăr, cum le descrie acelora pe Cel căutat; cum 
zugrăveşte prin cuvânt trăsăturile Celui dorit, cum aduce sub privirea fecioarelor 
pe Cel necunoscut. În Hristos ceva este necreat, iar ceva, creat. Şi spunem că 
necreat în EI este faptul de a fi etern, dinainte de veci şi Făcător al tuturor 
lucrurilor - iar creat, trupul ce Și l-a plăsmuit asemenea trupului smereniei 
noastre, prin întruparea cea pentru noi. 


Dar mai bine să înfățişăm înţelesul acestora prin înseşi cuvintele dumnezeieşti. 
Spunem, deci, că necreat este Cuvântul, Care era la început, Cel prin care toate s- 
au făcut şi fără de care nu e nimic din cele ce s-au făcut. lar creat e ceea ce a arătat 
Cel ce S-a făcut trup şi S-a sălăşluit între noi, a Cărui slavă, chiar după ce S-a 
întrupat, vădeşte că Dumnezeu S-a arătat în trup; se înţelege, Dumnezeu Cel Unul 
Născut, Care este în sânurile Tatălui. Căci spune loan = «Am văzut slava Lui» (În. 
1, 3). Şi de fapt ceea ce se vedea era om, dar ceea ce se cunoştea, prin EI era: 


«Slava ca a unuia născut din Tatăl, plin de har şi de adevăr». Fiindcă, deci, ceea ce 
e necreat şi dinainte de veci şi etern în EI e cu totul necuprins şi negrăit de întreaga 
fire, iar ceea ce s-a arătat nouă prin trup poate veni întru câtva şi la cunoştinţa 
noastră, învăţătoarea priveşte necontenit la acestea şi vorbeşte despre ele, ca despre 
cele ce pot fi cuprinse de auzitori. 


Vorbesc despre marea taină a dreptei credinţe, prin care Dumnezeu S-a arătat în 
trup, despre Cel ce era în chipul lui Dumnezeu şi a petrecut între oameni în trup, cu 
față de rob; despre Cel care, după ce Şi-a însuşit ca pârga firea pieritoare a trupului, 
pe care a luat-o asupra Sa prin fecioria nestricată, sfinţeşte împreună cu ea, întru 
nestricăciune, firea comună, prin cei ce se unesc cu EI, prin împărtăşirea de taină, 
hrănind trupul Său, adică Biserica şi articulând în chip cuvenit mădularele ce 
odrăslesc prin credinţă în trupul comun. Prin aceasta orânduieşte totul în chip 
frumos, făcându-i pe credincioşi ochi, gură, mâini şi celelalte mădulare, într-un 
mod cuvenit şi armonic. Căci aşa zice Pavel: «Un trup este, dar multe mădulare» (| 
Cor., 12, 14 urm.). lar mădularele nu au toate aceeaşi slujire, ci unul este în trup 
ochi, dar nu dispreţuieşte mâna, iar altul, fiind cap, nu respinge piciorul, ci tot 
trupul e împletit prin mădulare dintr-o mare felurime de lucrări, ca să nu se 
răscoale mădularele împotriva întregului. Înfăţişând într-un mod mai lămurit aceste 
înţelesuri arătate prin ghicituri, cuvântul continuă zicând: «A pus Dumnezeu în 
Biserică mai întâi apostoli, prooroci, învăţători, păstori spre desăvârşirea 
sfinţilor, spre lucrul slujbei, spre zidirea trupului lui Hristos, până ce vom 
ajunge toți la unitatea credinţei şi a cunoştinței lui Dumnezeu, la bărbatul 
desăvârşit, la măsura vârstei plinirii lui Hristos» (Ef., 4, 11 urm.). Şi iarăşi: «Să 
creştem prin toate întru El, Care este capul, Hristos, din Care tot trupul 
împreună alcătuindu-se şi împreună încheindu-se, prin toată împărtăşirea de 
putere cu fapta, după măsura fiecărui mădular, săvârşeşte creşterea trupului 
spre zidirea lui întru dragoste» (Ef. 4, 15-16). 


Deci cel ce priveşte spre Biserică priveşte spre Hristos, Care Se zideşte şi Se 
măreşte pe Sine însuşi prin adăugirea celor ce se mântuiesc. Deci cea care a lepădat 
vălul ochilor priveşte cu ochi curat frumuseţea-negrăită a Mirelui şi din această 
pricină e rănită de săgeata nematerială şi aprinsă a dragostei. Căci iubirea mai 
aprinsă se numeşte dragoste şi de aceasta nu se ruşinează nimeni, când săgeata ei 
se înfige în trup, ci mai degrabă se laudă cu rana, când primeşte în adâncul inimii 
acul dorului nematerial. E ceea ce a făcut şi aceasta spunând tinerelor: «Sunt 
rănită de dragoste». ** 


Deci după ce ea a înaintat în atâta desăvârşire, deoarece trebuie să arate şi 
fecioarelor frumuseţea Mirelui, nu spune ceea ce era EI la început. Căci nu e cu 
putinţă să se descopere prin puterea cuvântului ceea ce e negrăit. Ci călăuzeşte pe 
fecioare spre Dumnezeu cel arătat nouă prin trup. E ceea ce a făcut şi marele loan, 
trecând sub tăcere ceea ce era la început, dar descriind cu grijă ceea ce am văzut şi 
am auzit şi mâinile noastre au pipăit despre Cuvântul vieţii (1 În. 1, 1). Deci zice 
mireasa către ele : «Frăţiorul meu e alb şi rumen, ales din zeci de mii. Capul lui, 
aur chefos, pletele lui lungi, negre ca corbul. Ochii lui, ca porumbeii pe plinătate 
de ape, spălaţi în lapte, şezând pe mulţimi de ape. Fălcile lui, ca nişte cupe de 
aromă, ce dau miresme. Buzele lui crini ce picură smirnă îmbelşugată. Mâinile 
lui verigi de aur, pline de pietre de Tarsis. Pântecele lui tablă de fildeş pe piatră 
de safir. Pulpele lui, stâlpi de marmoră, aşezaţi pe tălpi de aur. Obrazul lui, ca 
Libanul ales, ca chedri. Gâtul lui, dulceaţă şi întreg dorinţă. Acesta e frăţiorul 
meu şi acesta e apropiatul meu, fiice ale Ierusalimului». "Toate acestea, prin care 
s-a făcut descrierea frumuseţii, nu sunt semne nevăzute şi necuprinse ale 
dumnezeirii, ci ale celor ce au fost descoperite prin întrupare, când s-a arătat pe 
pământ şi cu oamenii a petrecut, îmbrăcând firea omenească. 


Prin acestea, după cuvântul Apostolului, cele nevăzute ale Lui din făpturi fiind 
înţelese se văd, făcându-se arătate Bisericii prin creațiunea lumii noi (Rom. 1, 20). 
Căci întemeierea Bisericii e creaţiunea lumii din nou: în ea, după cuvântul 
proorocului, se creează cerul nou (Îs. 65, 17), care este tăria credinţei în Hristos, 
precum zice Pavel (| Tim. 3, 15); se întemeiază un pământ nou, care soarbe ploaia 
ce vine asupra lui; se plăsmuieşte un alt om, care se înnoieşte prin naşterea de sus, 
după chipul Celui ce l-a zidit pe el; se iveşte altă fire a luminătorilor, despre care 
zice: «Voi sunteţi lumina lumi (Mt. 5, 14) şi: «între care să străluciți ca nişte 
luminători în lume» (Fil. 2, 15) şi stele multe, care răsar pe firmamentul credinţei. 
Și aceasta nu e de mirare, că sunt mulţimi de stele în această lume nouă, numărate 
şi numite de Dumnezeu, ale căror nume spune Făcătorul acestor stele că au fost 
scrise în ceruri. Căci aşa am auzit pe Făcătorul noii creațiuni spunând către 
luminătorii Săi: «Numele voastre s-au scris în ceruri» (Le, 10, 20). Ba se creează 
şi mulţi sori ce luminează lumea prin razele faptelor bune. Căci zice Făcătorul 


acestor sori: «Să lumineze lumina voastră înaintea oamenilor» (Mt., 5, 17) şi: 
«Atunci drepţii vor străluci ca soarele». (Mt., 13, 43) 5% 


Deci, precum cel ce priveşte spre lumea supusă simţurilor, cunoscând 
înţelepciunea arătată în frumuseţea lucrurilor, cugetă, prin analogia cu cele văzute, 
la cele nevăzute, la frumuseţea nevăzută şi la izvorul înţelepciunii, a cărui iradiere 
a întemeiat firea lucrurilor, aşa şi cel ce priveşte spre această lume nouă a creațiunii 
Bisericii vede în ea pe Cel ce este şi se face totul în toate, călăuzindu-ne 
cunoaşterea, prin cele ce le înţelegem şi le cuprindem prin credinţă, spre ceea ce nu 
se poate cuprinde. Din această pricină, când sufletele fecioare îi prezintă 
sufletului ce s-a înălțat spre desăvârşire cererea să le facă cunoscut pe Cel dorit, 
acest suflet descrie fecioarelor însuşirile Celui căutat, prin cele ce ne-au fost 
descoperite nouă spre mântuire. Și, privind toată Biserica drept un singur trup al 
Mirelui, arată în descrierea frumuseţii Lui, prin fiecare din mădulare, un înţeles 
deosebit. Și din toate acestea, privite în parte, se alcătuieşte frumuseţea trupului. 


Deci începe învăţătura de la ceea ce ne este apropiat şi familiar. Căci începe să ne 
înveţe de la trup, precum a făcut Matei, care înfățişând taina întrupării, a început cu 
cartea neamurilor de la Avraam şi David, şi a lăsat marelui loan să binevestească 
celor ce au primit atâtea ştiri, începutul ce se cugetă din veşnicie şi pe Cuvântul cel 
împreună cugetat cu acest început. ** 


Deci prin acestea mireasa învaţă pe tinere că înţelegerea noastră nu se va ridica 
la ceea ce este necuprins şi nehotărnicit, înainte de a îmbrăţişa prin credinţă 
ceea ce s-a arătat. lar ceea ce s-a arătat este firea trupului. Căci zicând: 
«Frăţiorul meu este alb şi rumen», prin amestecul acestor două culori descrie 
însuşirea trupului. Aceasta a făcut-o şi în cele dinainte, numindu-l măr. Căci 
chipul mărului apare amestecat din amândouă culorile. Pentru că mărul este alb 
şi se înroşeşte. lar prin roşeaţă socotesc că a arătat în chip simbolic natura 
sângelui. Dar fiindcă tot trupul se alcătuieşte într-un singur fel, nunta făcând 
din zămislire o cale celor ce vin prin naştere la viaţa aceasta, ca nu cumva, 
cugetând cineva la naşterea trupului potrivit firii, prin aceasta să-şi 
rostogolească mintea spre lucrurile şi spre patimile firii, cugetând că şi acel trup 


“5 Dumnezeu Și-a făcut cunoscute puterile Lui în chip mai vădit nu numai în trupul Său luat din 
Fecioară, ci şi în creațiunea cea nouă care este Biserica, pământul cel nou în care sufletele 
noastre văd firmamentul sau cerul spiritual, care ne face străveziu pe Dumnezeu. Acest 
firmament e credinţa din care răsar şi în care se arată sfinţii ca tot atâţia luminători, dat fiind că 
ea ne face toate străvezii. 

*% E vorba de Tatăl, Care e începutul cel fără de început al tuturor. În acest început era înainte 
de timp Fiul. 


a avut o naştere la fel cu a tuturor, a mărturisit că Cel ce S-a făcut părtaş 
trupului şi sângelui, este alb şi rumen, prin cele două culori arătându-ne firea 
trupului, dar fără să spună că a venit pe lume în acelaşi mod în care se nasc 
îndeobşte oamenii. Căci din toate miliardele de oameni de până acum şi până ce 
va continua Să curgă, prin naştece, firea celor ce vor veni, numai Acesta a venit 
în viaţa aceasta printr-un nou fel de naştere. lar El nu a coborât firea ca să se 
nască, ci i-a slujit. De aceea zice că Acesta e alb şi rumen. Căci venind în viaţă 
prin trup şi sânge, EI singur S-a născut din curăţia feciorească. 


Zămislirea Lui a fost fără însoţire, iar naşterea, fără întinăciune şi fără durere. 
Cămara de nuntă 1-a fost puterea Celui prea înalt, care a umbrit ca un nor fecioria; 
torța de nuntă, lumina Sfântului Duh, patul, nepătimirea şi nunta, nestricăciunea. 
Deci bine este numit Cel ce S-a născut din acestea «ales din zeci de mii...» ceea ce 
înseamnă că nu e din patul durerii. Căci numai naşterea Lui nu e naşterea întru 
durere, precum zămislirea e fără nuntă. Căci nu se poate folosi numele de naştere 
întru durere la cea nestricată şi neispitită de nuntă. Pentru că numirile de feciorie şi 
naştere întru durere nu se pot întâlni la una şi aceeaşi. 2a8."” Ci, precum ni s-a dat 
Fiu fără Tată, aşa ni s-a născut şi prunc fără naştere întru durere. Căci precum n-a 
cunoscut Fecioara cum a luat fiinţă în trupul ei trupul purtător de Dumnezeu, aşa n- 
a simţit naşterea, încă proorocul a mărturisit naşterea fără dureri. Căci zice Isaia: 
«înainte de a veni durerile naşterii, a scăpat şi a născut fecior» (Îs. 66, 7). De aceea 
a fost deosebit şi străin în amândouă privinţele de rânduiala firii, întrucât nici n-a 
început din plăcere, nici n-a ieşit la lumină prin dureri. 30 


“5 Unde se zămisleşte întru feciorie, deci fără împreunarea între bărbat şi femeie, care strică 
fecioria, nu e nici naşterea întru durere. Precum zămislirea se face sub puterea Duhului, care 
copleşeşte carnea şi legea firii, aşa şi naşterea se face prin aceeaşi putere a Duhului, care 
copleşeşte legea firii potrivit căreia naşterea e însoțită de durere. Dacă însuşi duhul din noi 
poate copleşi până la un grad, prin întărirea dată de el, anumite procese şi simţiri ale trupului, 
cu atât mai mult o poate face aceasta Duhul dumnezeiesc cel atotputernic, Care întăreşte şi 
duhul nostru, ridicându-l peste nivelul cel mai înalt al celor ce-i sunt lui cu puţintă. Duhul 
dumnezeiesc de viaţă făcător a putut actualiza în sămânţa femeii virtualitatea bărbătească din 
ea, dat find că femeia poartă în ea virtualitatea bărbatului şi bărbatul, pe a femeii, fapt care se 
arată într-un alt fel şi în apariția Evei din Adam, la început. 

* Ideea că plăcerea e urmată de durere şi apoi că refugierea din durere în altă plăcere produce 
altă durere, a fost dezvoltată de Sfântul Maxim Mărturisitorul (Răspunsuri către Talasle, XXI, 
Filoc. rom., III, p. 62 urm.). lisus, neprovenind din plăcere, în trupul Lui nu s-a imprimat 
pornirea spre plăcere, de aceea, suportând durerea fără a alerga în braţele plăcerii, a învins cu 
tărie durerea. Trupul e supus tendinței spre plăcere şi e biruit de durere pentru că acestea sunt 
ca nişte spasme ale cărnii în care s-a dezvoltat o sensibilitate exagerată, prin faptul că s-a slăbit 
puterea duhului (sufletului) asupra lui, în urma ieşirii din legătura strânsă cu Duhul 
dumnezeiesc. 


ŞI aceasta se petrece, printr-o urmare firească, într-un chip cu totul cuvenit. Căci 
odată ce aceea care a introdus prin păcat moartea în fire a fost osândită să nască în 
întristări şi dureri, trebuia desigur ca Maica Vieţii să înceapă purtarea pruncului din 
bucurie şi să ducă la capăt naşterea prin bucurie. *” Căci zice arhanghelul către ea: 
«Bucură-te, cea cu dar hărăzită» (Lc. 1, 28), alungând prin cuvânt întristarea cea 
întipărită la început naşterii. 


Deci Acesta singur este Cel care, prin noutatea şi chipul deosebit al naşterii, S-a 
născut astfel din zeci de mii. Și bine a fost numit EI alb şi roşu, din pricina 
trupului şi sângelui, dar şi ales din zeci de mii, pentru nestricăciunea şi 
nepătimirea naşterii, deosebită de a celorlalți. Sau poate, mireasa L-a îmbrățișat 
cu aceste cuvinte şi pentru celelalte feluri de naşteri ale Lui, ce se săvârşesc fără 
durere. Căci, fără îndoială, ştii de câte ori S-a născut Cel Înfii-născut al întregii 
zidiri întru mulţi fraţi, Întâiul născut din morţi, Cel dintâi care a dezlegat 
durerile morţii şi le-a făcut, prin învierea Sa, tuturor drum spre naşterea din 
morţi. Căci în toţi aceştia S-a născut, dar nu a venit la naştere în ei prin naşterea 
în durere. Pentru că naşterea din apă nu a primit pătimirea naşterii în durere, 
precum nici a doua naştere din morţi. 555 Căci în toate acestea naşterea e curată 
de naşterea în dureri. De aceea zice: «Ales din zeci de mii». 


Dar e timpul să înţelegem, din cele spuse, care e frumuseţea arătată prin fiecare din 
mădulare. 


«Capul lui, aur chefos». Cuvântul evreiesc «chefos» redat în graiul nostru 
înseamnă aur curat şi nefalsificat şi străin de orice amestec. Dar mie mi se pare că 
cei ce au tradus în greceşte cuvintele evreilor au lăsat netradus cuvântul «chefos», 


%7 Dacă Eva prin păcatul ruperii de Dumnezeu şi a slăbirii duhului ei, a pricinuit întărirea 
senzaţiilor trupeşti, în fire, deci tendinţa spre plăcere şi frică sporită ce se naşte din plăcere, era 
firesc ca Maria, care n-a căutat plăcerea împreunării cu bărbatul ci a întărit în ea bucuria 
spirituală a unirii cu Dumnezeu, să fie ferită şi de durere în naşterea ca om a Fiului 
dumnezeiesc. 

* Naşterea primă fără durere a celui ce crede în Hristos sau a lui Hristos în el, este cea din 
botez. Naşterea a doua a lui în Hristos, fără durere, e învierea lui. Sfântul Grigorie dă de înţeles 
că şi pe aceasta o socoteşte nu numai 0 nouă naştere a omului credincios din Hristos, ci şi o 
nouă naştere a lui Hristos în el, care antrenează şi naşterea lui. Căci omul se naşte deplin sau a 
doua oară în Hristos, numai întrucât Hristos însuşi Se naşte deplin în el. Dacă învierea lui 
Hristos din morți a fost numită de Sfântul Pavel naşterea Celui dintâi dintre mulți frați, atunci şi 
învierea lor poate fi socotită ca naşterea lor în Hristos, Cel născut deplin prin Înviere sau 
naşterea deplină a Lui în el. Dacă învierea ridică pe cineva în o nouă viaţă, ea poate fi numită şi 
naştere. 


deoarece n-au aflat în cuvintele greceşti nici unul care să exprime înţelesul cuprins 
de cuvântul evreiesc. Noi însă, aflând că acest cuvânt indică ceea ce e cu totul curat 
şi ceea ce nu primeşte nici un amestec cu vreo materie murdară, suntem îndemnați 
să cugetăm că textul de faţă arată că capul Bisericii este Hristos. lar spunând 
«Hristos», nu dăm acest nume eternității dumnezeirii, ci trupului purtător de 
dumnezeire, Celui ce S-a arătat pe pământ şi cu oamenii a petrecut, Celui odrăslit 
din feciorie, întru Care a locuit toată plinătatea dumnezeirii trupeşte, făcându-se 
pârga noii frământături, prin care Cuvântul a îmbrăcat firea noastră făcând-o 
neîntinată, curățită de toate patimile concrescute în ea. Căci zice despre EI 
proorocul, că «păcat n-a făcut, nici s-a aflat vicleşug în gura Lui» (Îs. 53, 9). Deci 
aurul curat şi neprimitor de nici un amestec al răutății este Capul trupului Bisericii, 
pârga întregii noastre firi. 


Iar pletele cele odinioară întunecate şi negre şi asemănătoare la înfăţişare corbilor, 
acelor corbi al căror lucru e să scoată ochii, după cuvântul Proverbului şi să 
pregătească puilor de vultur drept mâncare pe aceia care au rămas cu simţurile 
mutilate, devenind lungi, adică arbori înalți şi ridicaţi până la cer, prin faptul că 
urcă de la pământ spre înălțimea cerului, se fac adaus al frumuseţii Mirelui, 
atârnând de capul Lui dumnezeiesc. Şi fără îndoială că ştim şi care e lucrarea 
acestor plete, întrucât am aflat mai înainte din însuşi cuvântul Mirelui: «Pletele 
mele s-au îmbibat de picături de apă». Deci pletele Lui, din care picură apă, sunt 
ceea ce proorocii numesc nori, din care vine ploaia învăţăturii, care adapă ţarinile 
însufleţite spre bună rodire pentru plugarii lui Dumnezeu. Şi socotesc că prin plete, 
cuvântul lui Dumnezeu arată, în chip figurat, pe apostoli, din care unii erau mai 
înainte întunecaţi, prin deprinderile vieţii, unul tâlhar, altul vameş, altul prigonitor 
şi altul, altceva de felul acesta, asemenea corbului negru, carnivor şi stricător de 
ochi, prin care înţeleg pe căpetenia stăpânirii lumii acesteia, precum zice cel ce din 
corb s-a făcut vas ales şi prin aceasta a slujit ca una din pletele capului 
dumnezeiesc. Căci fiind mai înainte hulitor, prigonitor şi ocărâtor, cât era corb, a 
fost preschimbat prin harul Acestuia, făcându-se una din pletele îmbibate de rouă 
cerească, ce picura peste tot trupul Bisericii cuvântul tainelor ascunse şi 
întunecoase. 


Deci am înţeles că mireasa a numit plete pe cei ce, atârnând de capul de aur, nu 
puţin adaugă prin ei la frumuseţea Lui, fiind mişcaţi de adierea Duhului. Aceştia se 
fac cununi ale frumuseţii capului nepătat, împodobindu-l cu cercul lor. Căci despre 
ei socotesc că vorbeşte proorocia: «Pus-ai pe capul lui cunună de pietre scumpe» 
(Ps. 20, 4). 


Dar e rândul să tâlcuim şi cele spuse despre ochi. Cuvântul e astfel: «Ochii lui, 
porumbei pe plinătăţi de ape, spălaţi în lapte, şezând lângă plinătăţi de ape». 
Înţelesul celor spuse e mai înalt decât puterea noastră de cuprindere. Căci orice 
vom cugeta despre acestea, socotim că e mai prejos de adevăr. Dar nouă, scrutând 
cu grijă, ni se pare că înţelesul este acesta. dumnezeiescul Apostol zice undeva în 
cuvintele lui, că ochiul nu poate zice mâinii «nu am trebuinţă de tine» (| Cor., 12, 
21). Prin aceasta vrea să ne înveţe că trupul Bisericii se cuvine să lucreze bine prin 
amândouă, puterea văzătoare a adevărului având-o amestecată cu cea lucrătoare. 
Căci nici vederea (contemplaţia) nu desăvârşeşte sufletul prin sine, de nu vor fi de 
față şi faptele, prin care se agoniseşte viața morală, nici filosofia lucrătoare nu 
aduce folos îndestulător, de nu va călăuzi credinţa cea adevărată spre faptele ce se 
săvârşesc. Dacă, deci, e de trebuinţă însoţirea ochilor cu mâinile, poate prin cele 
spuse suntem îndemnați să cugetăm întâi ce sunt ochii, apoi să înţelegem lauda lor. 
Deci vom da aici locul cuvântului despre ochi. Lucrul propriu al ochilor este să 
vadă. De aceea, prin poziţia locului ce-l ocupă, stau deasupra tuturor simţurilor, 
fiind rânduiţi de fire spre călăuzirea întregului trup. Deci când auzim că 
dumnezeiasca Scriptură numeşte pe călăuzitorii spre adevăr cu numele acesta, 
zicând de cineva că e văzător, de altul că e privitor, iar altul e numit de Dumnezeu, 
prin proorocie, supraveghetor (lez., 3, 17), prin acestea suntem îndemnați să 
socotim că cei rânduiți să vadă, să privească şi să supravegheze sunt numiţi aici 
ochi. lar frumuseţea minunată a lor ne e arătată printr-o asemănare, căci punerea 
lor alături cu ceva mai înalt arată frumuseţea lor. De aceea zice: «Ochii, ca 
porumbeii». Cu adevărat frumoasă laudă a acestor ochi e nevinovăția, pe care o 
dobândesc cei ce nu se mai întinează printr-o viaţă trupească, ci viețuiesc şi umblă 
prin Duhul. Căci viaţa duhovnicească şi nematerială se caracterizează printr-un 
chip propriu porumbelului. De aceea şi Duhul Sfânt a fost văzut de loan zburând ca 
un porumb din cer peste apă. 


Deci cel rânduit de Dumnezeu ca ochii trupului Bisericii, de voieşte să 
supravegheze şi să privească curat, se cuvine să-şi spele în apă toată urdoarea 
patimii. Dar nu o singură apă spală ochii, ci din multe pâraie se alcătuieşte 
plinătatea acestui fel de ape. Căci câte virtuţi, atâtea pâraie de ape curăţitoare 
trebuie să înţelegem că sunt, prin care ochii se fac mereu mai curaţi ca ei înşişi. 

Astfel, un pârâu de apă curăţitoare e înfrânarea - alte pâraie de felul acesta sunt 
smerita cugetare, adevărul şi dreptatea, bărbăţia şi dorinţa binelui şi înstrăinarea de 
rău. Acestea şi cele ca acestea pornesc, e drept, dintr-un singur izvor, dar prin 


diferite pâraie ce se adună într-o plinătate, prin care se agoniseşte curăţia ochilor de 
toată urdoarea patimii. ** 


Deci ochii de pe plinătăţile de ape sunt cei ce s-au făcut, prin nevinovăția şi 
nerăutatea lor, asemenea porumbeilor. lar baie le este lor laptele, căci zice 
Scriptura : «Spălaţi în lapte». Şi e o laudă cuvenită pentru acest fel de ochi să aibă 
frumuseţea unui asemenea porumbel scăldat în lapte. Căci e o însuşire adevărată a 
laptelui că numai la el este cu putinţă ca să nu apară în el vreun chip (idol) sau vreo 
asemănare. Pentru că toate cele ce au o fire lichidă fac să apară în ele, prin luciul 
suprafeţei lor, asemenea oglinzilor, chipurile celor ce privesc în ele. Numai în lapte 
nu are loc această înfiripare de chipuri. De aceea aceasta este lauda cea mai 
desăvârşită a ochilor Bisericii: să nu prindă chip în ei, prin rătăcire, nimic 
neconsistent, amăgitor şi deşert, afară de adevărul lucrurilor, ci să privească pe Cel 
ce este cu adevărat, iar vederile şi rătăcirile amăgitoare ale vieții de aici să nu le 
primească. Pentru aceea a socotit sufletul desăvârşit că baia de lapte este un mijloc 
sigur pentru curățirea ochilor. 


Iar cuvântul următor este, celor ce iau aminte, ca o lege care rânduieşte spre ce 
trebuie să se străduiască ochii. Căci zice: «şezând pe plinătăți de ape». Acest 
cuvânt îndeamnă la stăruirea neîncetată a luării aminte pe lângă toate învățăturile 
dumnezeieşti. Prin acestea laudă ochii curaţi şi ne învaţă pe noi cum să dobândim 
frumuseţea ochilor, şezând adică lângă plinătăţile de ape. Căci mulţi din cei 
rânduiți ca ochi, părăsind datoria de a şedea lângă aceste plinătăţi şi aşezându-se 
lângă râurile Babilonului, fac ceea ce osândeşte Dumnezeu: «M-au părăsit pe Mine 
izvorul apei vii şi şi-au săpat lor gropi sfărâmicioase, care nu pot ţine apa» (er. 2, 
13). Deci învăţăm cum se poate face ochiul frumos, vrednic şi potrivit pentru capul 
de aur, prin aceea că se face nevinovat ca porumbelul, nerătăcit şi neamăgit ca firea 
laptelui, neprimind nălucirile celor inconsistente. lar aşa se face, şezând, prin 
zăbovire şi stăruință, lângă plinătăuile apelor dumnezeieşti, după asemănarea 
pomului sădit lângă izvoarele apelor şi nemişcat de acolo. Căci astfel va da rod la 


** Virtuţile sunt ca nişte pâraie care, izvorând dintr-un singur izvor nesfârşit sau din puterea lui 
Dumnezeu din care sorbim prin credinţă, ne spală întreaga fiinţă, dar în primul rând sau ca 
rezultat, ochii înţelegerii, ochii vederii curate a tuturor lucrurilor. Aceste pâraie duhovniceşti 
devin până la urmă pâraie de lacrimi, care ne curăţă ochii de priviri păcătoase, împietrite prin 
mândrie ca şi întreaga fiinţă. 


vremea sa şi ramurile sale se vor păstra pururea verzi, îmbrăcate în culoarea 
i 360 
frumoasă a frunzelor. 


Dar unii din ochi, uitândd de apele acestea duhovniceşti şi neîngrijindu-se de 
şederea lângă Cuvântul lui Dumnezeu, îşi sapă lor puţul iubirii de avuţie sau îşi 
adâncesc slava deşartă, sau îşi sapă groapa mândriei sau îşi fac cu hărnicie alte 
puțuri, care nu pot să ţină pentru vecie apa pentru care se străduiesc. *! Căci 
cinstea de aici şi puterea şi slava, după care se străduiesc cei mulţi, se împrăştie 
deodată cu ivirea lor şi străduinţa deşartă după ele nu lasă nici o urmă în cei ce au 
fost amăgiţi de ele. 


Aşa voieşte Scriptura să fie cei ce văd şi supraveghează. Fi trebuie să-şi pună 
înainte, ca un fel de frâu al sprâncenelor, siguranţa învățăturilor dumnezeieşti să-şi 
acopere prin înfrânare, ca printr-un acoperământ al genelor, curăţia şi strălucirea 
vieţuirii, ca nu cumva căzând în curăția pupilei bârna părerii de sine, să se facă 
piedică a vederii. 


Dar care este, după ochi, lauda mădularelor Mirelui? La aceasta vom veni în cele 
următoare, cu harul Domnului nostru lisus Hristos, Căruia 1 se cuvine slava, în 
vecii vecilor. Amin. 

Omilia a XIV-a 


«Fălcile lui, ca năstrapele de aromă ce împrăştie miresme. Buzele lui, crini ce 
picură smirnă îmbelşugată. Mâinile lui, ciocănite, de aur, pline de pietre de 
Tarsis. Pântecele lui, tablă de fildeş pe piatră de safir. Picioarele lui, stâlpi de 
marmură, aşezaţi pe tălpi de aur. Chipul lui, ca Libanul ales, ca cedrii. Gâtlejul 
lui, de dulceaţă şi întreg pofiire. Acesta e frăţiorul meu şi acesta e apropiatul 
meu, fiice ale Ierusalimului» (Cânt. Cânt. 5, 10-46) 


** Din plinătatea apei duhovniceşti, alcătuită din pâraiele tuturor virtuţilor, ne curăţim, ca din 
plinătatea virtuţilor, care contrar stării învârtoşate a firii, reprezintă o fluiditate a ei prin 
dragostea de Dumnezeu şi de oameni, care mereu creşte şi prin care mereu ne depăşim, 
sfărâmând îngustimea noastră învârtoşată, sau înmuind-o continuu. Dar cel ce-şi curăţeşte 
astfel ochii şi îi are curaţi sau nevinovaţi ca ai porumbelului, simbol al Duhului Sfânt, stăruie pe 
lângă plinătatea învăţăturii dumnezeieşti. Această plinătate are şi ea o fire asemănătoare apei, 
pentru că ne curăţă şi ne face fiinţe fluide şi vii prin dragostea de Dumnezeu şi de semeni şi în 
stare să rodească fructele faptelor dulci ale iubirii, dulci nouă înşine şi altora. 

* Alţi ochi sau alți oameni, în loc să stea lângă oceanul de ape al cunoştintei de Dumnezeu, 
lângă oceanul fluid al iubirii Lui, se uită la alte puțuri de apă, pline de murdărie, din care 
izvorăsc tot felul de patimi. Dar aceste ape nu adapă viaţa noastră veşnică, ci mai degrabă ne-o 
otrăvesc şi ne duc la moarte. Apa lor e nu numai murdară, ci şi mărginită şi se sleieşte repede, 
încât ne ţin ființa uscată şi îngustată. 


Cel ce hrăneşte cu lapte pe cel încă prunc cu vârsta duhovnicească, aflându-se în 
Biserică asemenea celei ce alăptează pruncii, cum zice Apostolul, ţine pâinea 
înţelepciunii pe seama celor ce s-au desăvârşit după omul dinăuntru, zicând: «Jar 
înţelepciunea o grăim printre cei desăvârşiţi» (I Cor. 2, 6). Aceştia sunt cei ce 
având din pricina deprinderii cu învăţăturile cele bune, simţurile sufletului 
exercitate, sunt în stare să primească pâinea înţelepciunii. Aceştia fărămițând în 
dinți învăţătura au nevoie şi de fălci pentru a se hrăni. Deci trebuie să fie şi fălci în 
trupul lui Hristos pe seama celor ce nu se mai lipesc de sfârcul cuvântului, ci 
doresc o hrană mai tare. *“” Despre aceştia vorbeşte acum mireasa, zicând: «Fălcile 
lui ca nişte năstrape de aromă, ce împrăştie miresme». 


E vădit oricui care ascultă cu înţelegere că acest cuvânt despre fălci trebuie să 
urmeze tâlcuirilor privitoare la ochi. Căci de aceea trebuie ca ochiul ce şade lângă 
plinătatea apelor duhovniceşti să se spele cu laptele neamăgitor şi neviclean, 
făcându-se asemenea porumbelului, fără răutate, ca să facă părtaşi de bunătățile 
sale pe toţi cei ce alcătuiesc trupul Bisericii. Pentru aceea şi marele Isaia 
porunceşte ca cel ce s-a suit pe muntele înalt, prin vieţuire, să strige cu glas 
limpede ca să cunoască prin el cei ce aud, pe Domnul, Care vine cu putere, să 
cunoască braţul acela care stăpâneşte lucrurile, pe Cel ce paşte turma Lui şi adună 
micii şi mângâie prin nădejdile cele bune pe cele ce poartă în pântece, pe Cel ce 
cuprinde aerul în palmă şi strânge tot pământul în pumni şi pe lângă toate celelalte, 
câte le zice proorocia că trebuie să le vestească cel ce s-a suit pe vârful muntelui. 


Dacă, deci, pentru acestea le vine ochilor puterea din ape şi din lapte spre 
cunoaşterea adevărului, cu dreptate sunt lăudate, după ei, fălcile, al căror lucru e să 
fărâmiţeze mâncarea, prin care se susţine firea şi puterea trupului. 


Să vedem, aşadar în ce constă lauda fălcilor. Să auzim pe mireasă ce spune despre 
ele: «Fălcile lui, zice, ca nişte cupe de aromă ce împrăștie miresme». Scriptura 
înfăţişează, prin numele de cupă, acel fel de vase deschise, în care nu se vede vreo 
adâncitură, forma lor nefiind nici prea scobită, nici prea netedă, încât nu pare să fie 
nici propriu zis adâncită, nici dreaptă. Dacă, deci, mireasa numeşte prin cupă acest 
fel de vas, lauda fălcilor ar căpăta din forma aceasta un înţeles propriu. Căci ar 
putea spune cineva că Scriptura, având să laude felul simplu, deschis şi ne viclean 
al învăţăturii, a amintit de năstrapă, în care nu-şi poate găsi loc adâncimea oprită de 
proorocul, care zice: «Izbăveşte-mă de cei ce mă urăsc şi de adâncimi de ape» 


“2 Cei ce sunt încă prunci cu vârsta duhovnicească şi se hrănesc cu lapte rămân la suprafața 
cuvintelor, adică primesc laptele ce iese din sfărcul sau din suprafaţa lor, nu fărâmițează în 
dinții lor hrană tare, ca să afle dulceaţa substanţială ascunsă în ea. 


(Ps. 78, 15). Deci, prin numele de cupă spunem că se înţelege adevărul arătat în 
simplitate, fără vreo groapă vicleană." 


Iar conţinutul ei este aroma şi slujba ei, să împrăştie mireasmă. Deci fălcile lui sunt 
ca nişte cupe de aromă, nefiind făcute din argint sau aur sau sticlă sau vreo altă 
materie de acest fel, ci din însăşi aroma, care împrăştie din sine materiile din care 
se pregătesc mirurile. 


Înţelesul celor spuse, tâlcuit prin aceste cuvinte, e limpede: e propriu ochilor curaţi 
ai Bisericii să pregătească trupului o astfel de hrană, prin puterea de fărâmiţare a 
fălcilor, încât să nu se vadă nimic adânc şi viclean în cele spuse, ci să fie toate 
limpezi şi deschise şi despărțite de tot ascunzişul şi adâncitura vicleană, încât să fie 
vădite şi copiilor, precum zice Proorocul: «Mărturia Domnului credincioasă, care 
înţelepțeşte pruncii, porunca Domnului strălucitoare, care luminează ochii» (Ps. 
18, 8-9). lar dacă aceste năstrape sunt astfel, nu se fac din materie pământească, ci 
firea lor e din aromă, adică din acea aromă de care zice mireasa în introducerea 
Cântării că e mai presus de toate aromele. 


O astfel de aromă era Pavel, care nu propovăduia cu viclenie, ci se înfăţişa pe sine 
deschis prin descoperirea adevărului; el, a cărui fire a lepădat obârşia pământească, 
din clipa în care a lepădat prin botez, odată cu trupul **, solzii de pe ochi şi s-a 
făcut aromă bine mirositoare, ajungând fiu al Sfântului Duh. Era Pavel care, după 
ce a fost făcut, printr-o astfel de topitoare *%5, vas al alegerii, devenind cupa ce 


“5 Există o adâncime luminoasă, plină de sensuri. Dar şi o adâncime întunecoasă, vicleană, 
AScunsă cu voia, ca o groapă acoperită pentru cei naivi şi pregătită pe seama lor. Căci nu li se 
spun prăpăstiile în care vor fi rostogoliţi. Ea nu e propriu-zis o adâncime sau un mister, ci un 
secret. Dimpotrivă, sensurile luminoase, sănătoase, ale adâncimii celei bune, sunt spuse de la 
început, deşi nu sunt pricepute deplin de cei cărora li se spun. Ele nu sunt secrete, ci mistere. Ele 
sunt, din alt punct de vedere, netede, simple, drepte, deschise, nepericuloase. Adâncimea 
adevărului are limpezimea apei curate. Ea arată tot, dar trebuie să te scufunzi în adâncul ei, ca 
să experiezi viaţa proaspătă, mereu mai proaspătă şi dătătoare de viaţă ce ţi-o oferă. Ea e o 
grădină a cărei frumuseţe ţi se arată dintr-odată, neacoperită de întunecimi în care se pot 
ascunde diferite fiare sau tâlhari. Dar trebuie să umbli prin ea, ca să guşti toate frumuseţile ei. 
Ea nu e un şir de secrete cunoscute numai de iniţiaţi rău voitori, ca un şir de capcane rezervate 
celor naivi. 

%* Adică, odată cu tăria senzaţiilor trupeşti de plăcere şi durere şi odată cu gândirea trupească 
sau împiedicată de trup, să se ridice la cele spirituale. Avem din nou dovada că expresia 
Sfântului Grigorie despre lepădarea trupului în viața viitoare nu înseamnă lepădarea trupului 
material, în sens origenist. 

%5 «Topitoare» este puterea Duhului care subțiază senzațiile trupeşti şi gân-direa trupească, 
care face trupul unealtă supusă duhului din om, întărit de Duhul Sfânt. 


oferă vinul cuvântului, nu mai avea trebuinţă de om, care să verse în el cunoştinţa 
tainelor, deoarece nu mai era legat de trup şi sânge, ci el însuşi făcea să răsară şi să 
țâşnească în sine băutura dumnezeiască, împrăştiind în auzitori, prin buna 
mireasmă a lui Hristos, mirosul florilor variate ale virtuţilor. 3% Jar prin aceasta, 
după deosebirile şi însuşirile celor ce primeau cuvântul, era simțit că potrivit cu 
trebuinţa celor ce caută aroma, adică a iudeilor, a elinilor, a femeilor, a bărbaţilor, a 
stăpânilor, a robilor, a părinţilor, a copiilor, a celor fără lege, a celor de sub lege. 
Cu adevărat de multe feluri era harul învățăturii lui, fiind amestecat în toate 
virtuțile 3. Deci era o cupă, care, prin învățăminte variate, răspândea mireasmă 
celor ce primeau cuvântul potrivit cu trebuinţa fiecăruia. 


Deci acest fel de fălci îl laudă cea care zugrăveşte prin cuvânt frumuseţea Mirelui. 
Că spre aceasta priveşte lauda fălcilor o mărturiseşte cuvântul următor. 

Căci după fălci sunt lăudate buzele, prin care iese cuvântul aromat. lar lauda sună 
aşa: «Buzele lui, crini ce picură smirnă îmbelşugată». Prin cele două chipuri 
cuvântul mărturiseşte deodată două virtuţi. Una dintre ele este adevărul, care e 
văzut strălucitor şi luminos în cele ce se spun. Căci aşa e înfăţişarea crinului, a 
cărui strălucire e un chip al curăţiei şi adevărului celor ce se spun. Al doilea chip, 
al smirnei, arată faptul că învăţătura înfăţişează viaţa spirituală şi nematerială, 
mortificîndu-se prin contemplarea celor spirituale (inteligibile) viaţa cea de jos, ce 
se lucrează prin trup şi sânge. Pentru că smirna ce picură din gură şi umple de ea 
sufletul celui ce o primeşte e o dovadă a mortificării trupului. Căci s-a observat din 
multe locuri din dumnezeiasca Scriptură, în întrebuinţarea figurată a cuvintelor, că 
numele smirnei închipuieşte moartea. Deci ochiul desăvârşit şi curat, care preface 
falca într-o cupă, din care răsar şi izvorăsc miresmele, face să înflorească prin gură 
crinii cuvintelor, înfrumuseţate de strălucirea dumnezeiască. Căci aşa numeşte 
Scriptura cuvintele curate şi bine mirositoare prin virtute, din care curge picătura 
de smirnă *%, ce umple cu totul cugetarea celor ce le primesc. lar aceasta este 


% «Băutura dumnezeiască» e învățătura şi vederea lui Dumnezeu, care răsărea în el prin 


adâncul inimii ce s-a deschis lui Dumnezeu. Aceasta îl îmbăta de entuziasmul ce-l mâna la 
propovăduire, pentru a împărtăşi şi altora bucuria de care se impărtăşea el. Băutura acestei 
cunoaşteri prin «vederi» îi dădea şi puterea de a înflori în deprinderile virtuţilor, care îşi 
răspândeau buna lor mireasmă spre alții. Dumnezeu însuşi îi împărtășea această învăţătură, 
dându-i experiența Lui îmbătătoare. 

5 Învățătura aceasta rodea atât de mult în virtuțile lui, încât nu o mai vedea ca o simplă 
învăţătură teoretică, ci întrupată în virtuțile Lui ca tălmăcitoare şi acestora şi ca iradieri ale ei 
pline de putere. 

%% Virtuţile sunt acelea care fac vădită frumusețea strălucitoare, frumusețea curată de crini a 
cuvintelor. Sau crinii sunt cuvinte întrupate şi înflorite în albul nepătat al virtuţilor. Dar virtuțile 
arată în ele mortificarea simţirilor trupeşti față de cele de jos. Virtuţile sunt lucrări de 
înduhovnicire ale omului credincios, lucrări care-l unesc tot mai mult cu Dumnezeu şi cu 


dispreţuirea vieţii materiale, a tuturor celor râvnite aici, ca o umbră ce s-a făcut 
moartă, fiind lipsite de o atracţie mai înaltă. 


Această smirnă o răspândea din gură, odinioară, Pavel, amestecată cu crinul curat 
al înfrânării, în auzul unei sfinte fecioare. lar fecioara era Tecla, care, primind bine 
în suflet picăturile ce curgeau din gura lui, şi-a stins toată cugetarea trupească şi 
pofta sa; şi căreia, după primirea bunei învățături, 1 s-a făcut moartă tinereţea, 
moartă frumuseţea văzută, moarte toate simţurile trupeşti, ne mai vieţuind în ea 
decât Cuvântul, prin Care îi murise ei toată lumea, dar murise şi fecioara lumii. îs 
La fel şi marele Petru, dăruind odinioară lui Corneliu crinii strălucitori ai 
cuvântului, a umplut de smirnă sufletul auzitorilor, care, primind îndată cuvântul, 
s-au înmormântat împreună cu Hristos prin botez, făcându-se morți vieţii. Şi se pot 
găsi, pe lângă acestea, zeci de mii de pilde de sfinţi, care, făcându-se gură a 
trupului de obşte al Bisericii, au făcut pe auzitori plini de smirna mortificatoare a 
patimilor, fiind purtătorii florilor de crin ale cuvântului, prin care marii Apostoli ai 
credinţei s-au umplut de smirna bunei mărturisiri în luptele ce le-au dat pentru 
dreapta credinţă, în vremea muceniciei. 


Deci nu mai trebuie să lungim cuvântul despre acestea, prin mai multe exemple, 
odată ce, prin cele spuse, ne-a devenit clar înţelesul în care gura Bisericii se face 
crin Şi picură din ea smirnă, umplând sufletul celor ce primesc aceste picături. 


Deci să trecem acum la cuvântul următor, care zice: «Mâinile lui ciocănite, de 
aur, pline de pietre de Tarsis». Harul ochiului, despărțit de slujirea mâinilor, e 
nedeplin pentru trupul Bisericii. Aceasta am învăţat-o limpede de la marele Pavel, 
care zice: «Nu poate ochiul să zică mâinii: nu am trebuinţă de tine» (I Cor., 12, 
21). Căci lucrul ochilor se arată şi mai mult, atunci când faptele dau mărturie 
despre agerimea vederii lor, dovedind, prin străduinţa spre cele bune, buna 
conducere a lor. 


semenii, deci şi lucrări de omorâre a omului vechi, al patimilor egoiste şi trupeşti. De aceea, 
crinii virtuţilor picură din ei smirna mortificării omului vechi sau buzele ce rostesc cuvintele 
curate ca tălmăciri ale virtuţilor, care s-au întrupat în el ca om, picură din ele, odată cu 
cuvintele, picături de smirnă. 

* Mortificarea simţurilor trupeşti se arată mai mult în înfrânare. lar aceasta îşi atinge tăria cea 
mai mare în neprihănirea fecioriei. Pavel, picurând smirna înfrânării prin cuvânt şi prin pilda 
vieţii în care era întrupat şi în care şi-a arătat toată tăria cuvântului său, a avut pe Tecla, una 
din auzitoarele lui, gata să-şi stingă cu totul pofta trupească, îmbrăţişând fecioria. 

* Puterea de mortificare pentru Hristos, închipuită prin Ssmirnă, întărea pe apostoli şi pe 
creştinii primelor secole în mărturisirea lor, în aşa măsură, încât au fost gata să primească 
pentru ea moartea de martiri. 


Deci după ce vom arăta mai întâi lauda mâinilor trupului dumnezeiesc, trebuie să 
fim călăuziţi prin cele spuse să explicăm cum se cuvine să fie pregătiţi cei care ţin 
în Biserică locul mâinilor. Amintind înainte cuvântul dumnezeiesc, vom încerca, 
aşadar, pe cât vom putea, cu ajutorul lui Dumnezeu, să tâlcuim înţelesul cuprins în 
ele. «Mâinile lui ciocănite, de aur, pline de pietre de Tarsis». Deocamdată, din cele 
spuse, reiese limpede înţelesul că prin ceea ce se laudă capul, prin aceea se 
împlineşte lauda mâinilor. Iar prin cap am înţeles pe Hristos, în care era Dumnezeu 
împăcând lumea cu Sine însuşi, după cuvântul lui Pavel (II Cor., 5, 19), căci EI S- 
a descoperit pe Sine, prin puteri şi minuni, în trup. lar acest cap cugetat de noi a 
fost numit de Scriptură aur neîntinat, din motivul că e în afară de tot păcatul, 
deoarece «păcat n-a făcut, nici S-a aflat vicleşug în gura Lui» (Îs. 53, 1; I Pt, 2, 
22); 


Dar Scriptura zice că şi mâinile sunt de aur. E clar că după pomenirea aurului, care 
închipuie capul, Scriptura rânduieşte mâinii să fie şi ea cu totul curată şi fără de 
păcat şi să nu primească nici un amestec al răutăţii. lar prin mână înţelegem pe cel 
ce chiverniseşte cele de obşte ale Bisericii spre trebuinţele hotărâte de porunci. 
Lauda lui este să se asemene firii capului, în ce priveşte curăția şi lipsa de păcat. Şi 
curată se face mâna atunci când prin ciocănire (cizelare) rade tot ce acoperă 
frumuseţea. Căci, precum acei care cioplesc marmora după forma unui animal 
cioplesc şi taie în piatră acest chip, prin ciocănire, depărtând acelea prin a căror 
înlăturare chipul se face asemenea modelului, aşa şi pentru frumuseţea mâinilor 
trupului Bisericii, multe trebuie rase de pe ele prin ciocănirea săvârşită de gânduri, 
ca să se facă mâna cu adevărat de aur şi nepătată. Şi sunt fără îndoială cunoscute 
tuturor acelea care dacă nu sunt înlăturate, nu se arată frumuseţea mâinii. Aşa e 
dorinţa de a plăcea oamenilor, iubirea de slavă, iubirea de câştig, căutarea numai la 
cele ce se văd, voinţa de a-şi căuta sieşi prin cele ce-i trec prin mână vreo strălucire 
văzută, voinţa de a se folosi de împlinirea poruncilor pentru vreo desfătare sau 
plăcere. De toate acesteia şi de cele asemenea trebuie să se radă omul prin uneltele 
gândurilor, ca să lase numai aurul curat şi nealterat al liberei voințe şi prin aceasta 
să se facă asemenea capului neîntinat. 


Ceea ce am spus ni se va face mai limpede prin cuvântul Apostolului, care numind 
pe Dumnezeu «credincios», nu cere iconomilor altceva, decât să se afle şi ei 
credincioşi. Căci scrie aşa: «lar ceea ce se cere iconomilor e ca cineva să se afle 
credincios» (I Cor. 4, 2). Deci iconomul chibzuit şi credincios, ţinând loc de mână 
în Biserică, arată mâna trupului ca fiind de aur, după asemănarea capului, ca unul 
ce imită prin viaţă pe înțeleptul său Stăpân. Nu era o astfel de mână, în trupul 
apostolilor, Iuda, ticălosul şi nenorocitul, mai bine zis, netrebnicul şi blestematul, 
care fiind încredinţat cu grija săracilor, n-a ras de la sine lepra iubirii de avuţie, ci 


fiind păzitorul pungii împotriva furilor, s-a făcut el însuşi fur al ei, sustrăgând ceea 
ce avea în mâini prin mâinile sale, neprivind spre poruncă, ci spre bani? lar aceştia 
ce i-au rodit? Spânzurătoarea de bună voie, înstrăinarea de viaţă, pierderea totală a 
sufletului, reaua pomenire întinsă în toată vremea de după el. Aşadar mâinile 
trebuie să fie ciocănite (cizelate) şi sculptate, ca înlăturându-se relele crescute în 
ele, ceea ce rămâne să fie aur, cu o înfăţişare potrivită cu frumuseţea capului. 


lar cuvântul Tarsis are multe sensuri în întrebuințarea obişnuită a Scripturii, 
neavând întotdeauna acelaşi înţeles. De multe ori se foloseşte în înţeles rău şi de 
multe ori în înţeles dumnezeiesc şi fericit. Când proorocul Iona fuge de la faţa lui 
Dumnezeu, caută o corabie ce călătoreşte spre Tarsis. lar marele David spune că 
vânt puternic va sfărâma corabia Tarsisului (Ps. 48, 6). Vânt puternic socotesc că 
numeşte pe Cel ce S-a arătat ucenicilor adunaţi în foişorul de sus, Care mai întâi a 
fost cunoscut prin auz, ca o suflare tare ce vine repede, după aceea S-a arătat 
ochilor, luând chipul limbilor şi făcându-Se asemenea firii strălucitoare a focului 
(Fapte 2, 2 urm.). Prin acest vânt se sfărâmă patima cu multe ramuri ce se mişcă la 
suprafaţa firii omeneşti |, pe care proorocul a numit-o Tarsis. Acestea sunt 
înțelesurile rele indicate prin acest nume. 


lar marele lezechiel, descriind vedenia dumnezeiască de care s-a împărtăşit, descrie 
unul din chipurile vedeniei prin cuvântul acesta, zicând: «Şi chipul lui, ca chipul 
Tarsisului» (lez. 1, 16). Şi spun cei ce au cercetat cu luare aminte înțelesurile 
cuvintelor evreieşti, că prin cuvântul acesta se indică în proorocie ceva lipsit de 
culoare, spiritual şi netrupesc. Deci cuvântul acesta având un înţeles îndoit, - căci e 
clar ca aici s-a folosit în înţeles bun, pentru că nu s-ar fi socotit ca laudă ceva de 
ocară - e necesar ca prin mâinile lăudate să înţelegem pe cele care răzuind de la ele 
tot ce e de prisos şi trupesc, se mută la ceea ce e dumnezeiesc şi spiritual 
(inteligibil), scuturând toată alipirea materială şi greoaie faţă de lucruri, cum se 
zice că fac sculptorii cu blocul de culoarea smaragdului. Căci, ciocănind şi 
depărtând cu dalta tot ce e nestrăveziu şi pământesc, lasă neciocănită numai partea 
aceea în care se vede un luciu curat şi verde, de culoarea măslinului. E ceea ce mi 
se pare că explică mai lămurit Apostolul, când într-unul din cuvintele lui, ne 
sfătuieşte să lepădăm alipirea la cele văzute şi să tindem cu dorinţele spre cele 
nevăzute. Căci zice: «Să nu privim la cele ce se văd, ci la cele ce nu se văd. Căci 
cele ce se văd sunt trecătoare; iar cele ce nu se văd sunt veşnice» (II Cor. 4, 18). 


* Patima e ca un vânt care agită firea noastră. Ea se ramifică în multe patimi, care stârnesc 
valuri numeroase în fire. Dar ele fac firea să trăiască la suprafaţă. De aceea se spune că vântul 
agită suprafaţa firii ca pe a unei mări. 


Acestea le-am înţeles din lauda mâinilor: ele, curățindu-se de împătimirea 
materială, se fac nepătate, preschimbându-se în ceea ce e nematerial şi spiritual 
prin libera alegere. Căci zice: «mâinile lui sunt ciocănite, de aur, pline de pietre 
de Tarsis». 


Dar e rândul să cercetăm şi cuvântul următor, pe care l-a spus despre pântece. 
Cuvântul e aşa: «Pântecele lui, tablă de fildeş pe piatră de safir». Când 
Legiuitorul firii îi dă lui Moise legea săpată pe plăci de piatră, a numit plăcile table 
de piatră, în care au fost întipărite semnele dumnezeieşti. Aşa a zis Cel ce i-a 
descoperit lui Moise intenţia Sa cu privire la ele: «Suie-te la Mine şi fii acolo şi-ţi 
voi da ţie tablele de piatră, legea şi poruncile» (Ieş. 24, 22). Dar după aceea, când 
legea a fost răzuită prin limpezimea evanghelică, de ceea ce era trupesc şi 
pământesc, tabla care primeşte literele nu mai era de piatră, ci din fildeş strălucitor 
şi poleit. Căci cel ce primeşte poruncile şi legile, înfăţişat prin numele de pântece, 
spune că e tablă de fildeş pe piatră de safir. 


Socotesc că mai întâi trebuie să lămurim prin cuvânt chipul material, apoi să venim 
la tâlcuirea celor spuse. Există un lemn vârtos şi alburiu (tixis), din care îşi fac 
tăblițe cei ce voiesc să scrie. Deci o astfel de tăbliță, chiar dacă e făcută din altă 
materie, se numeşte tot cu numele acelui lemn vârtos (tixis). Aşadar auzind de 
acest nume (tixis), înţelegem o materie netedă, în stare să primească literele. 
Fiindcă, deci, acest nume e comun pentru toate felurile de table, Scriptura adaugă 
aici la chip şi felul materiei, spunând că nu e de lemn, ci făurirea tablei se face din 
fildeş. Dar se spune că acest fel de os, din pricina densităţii şi a tăriei lui, rămâne 
foarte mult timp neputrezit, neprimind nici o vătămare de la vreme. Iar safirul, din 
pricina culorii lui albastre închise, e găsit bun pentru alinarea ochilor osteniţi ai 
celor ce se străduiesc mult cu citirea tăbliţelor scrise, strălucirea aceasta odihnind, 
prin firea ei, vederea. Deci, acesta este chipul cu care se aseamănă pântecele lăudat 
al Bisericii. 


Dar eu auzind din proorocie că se poruncește, ca din partea lui Dumnezeu: «Scrie 
vederea limpede pe tablă», iau de aici prilejul să cuget ce se cuvine să înţelegem 
prin numele de pântece în trupul Domnului. Dacă Scriptura porunceşte să se scrie 
limpede vederea dumnezeiască pe tablă, poate prin numele de pântece ne 
înfăţişează curăţia inimii, în care scriem, prin amintire, vederile dumnezeieşti. Căci 
Cel ce a deschis gura marelui lezechiel şi a băgat în ea sulul cărții plin de litere şi 
pe dinafară şi pe dinăuntru, zice către el: «Gura ta o va mânca şi pântecele tău se 
va sătura» (Iez. 3 ,3). Dumnezeu a numit aci «pântece» partea înţelegătoare a 
sufletului, în care se întipăresc învăţăturile dumnezeieşti. La fel socotim că şi 
marele Ieremia numeşte pântece inima îndurerată de gândurile cele triste, când 


zice: «Pântecele mă doare şi simţirile inimii mă tulbură» (ler. 4, 19). lar dacă 
trebuie să amintim din dumnezeieştile cuvinte pe cele mai de căpetenie din cele 
care ne călăuzesc la acest înţeles, vom spune pe acela pe care l-a spus Domnul 
către cei ce au crezut, zicând că râuri de apă vie vor curge din pântecele celor ce 
cred în EI. Căci Cuvântul spune: «Din cel ce crede în Mine, precum a zis 
Scriptura, râuri de apă vie vor curge din pântecele lui» (În. 7, 38). 


Aşadar, din toate cele spuse suntem îndemnați să înţelegem prin «pântece» inima 
curată, care se face tăbliță a legii dumnezeieşti. Se înţelege, inima acelora care 
arată, precum zice Apostolul (Rom. 2, 13), fapta legii scrisă în inimile lor, nu cu 
cerneală, ci cu Duhul lui Dumnezeu cel viu, având săpate acest fel de litere în 
suflet, nu în tăblițe de piatră, ci precum zice Apostolul (II Cor. 3, 3), în tăbliţa 
inimii, care are o curăţie netedă şi strălucitoare. Căci aşa trebuie să fie partea 
conducătoare a sufletului, ca să se întipărească în ea amintirea limpede şi 
netulburată a cuvintelor dumnezeieşti, desluşită ca prin nişte litere clare. Şi bine s-a 
adăugat la această tăbliță, spre lauda pântecelui şi safirul. Căci strălucirea safirului 
e în chipul cerului. lar chipul acesta e un simbol al faptului că inima noastră trebuie 
să cugete şi să privească cele de sus şi că unde e comoara ei, acolo să-şi odihnească 
privirile. Deci să nu obosească în luarea-aminte la poruncile dumnezeieşti şi 
puterea văzătoare a ochilor să i se odihnească în nădejdea cerească. 


Lăuda pântecelui e urmată apoi de lauda picioarelor. Căci zice: «Picioarele lui, 
stâlpi de marmoră, întemeiaţi pe tălpi de aur». Mulţi stâlpi are casa înţelepciunii, 
pe care aceasta şi-a zidit-o sieşi. De asemenea, cortul mărturiei era sprijinit pe 
mulți stâlpi împodobiţi cu felurite materiale. Capetele şi tălpile lor erau de aur, pe 
când mijlocul le era împodobit cu un înveliş de argint. lar stâlpii Bisericii (căci 
Biserica e casă, precum zice Apostolul - I Tim., 3, 15) sunt de marmoră, zice 
mireasa, aşezaţi pe table de aur. “7 Dar e limpede, pentru oricine s-a familiarizat cu 
cele spuse despre cort, că mireasa împreună glăsuieşte cu înţelepciunea lui Veseleil 
în descrierea frumuseţii lui, împodobind, asemenea aceluia, capul şi tălpile cu aur. 
Căci precum acela aşează fiecare stâlp pe tabla de aur, ca să se potrivească cu 
capul, aşa zice aici mireasa, care priveşte în chip curat la frumuseţea Mirelui, că 
capul Lui e de aur curat şi nepătat (căci aceasta o spune cuvântul «chefos»), iar 
picioarele Lui zice că sunt aşezate pe tălpi de aur. 


** Sfântul Grigorie referă lauda picioarelor Mirelui, la Biserică, arătând unirea nedespărțită 
între Hristos şi Biserică. Căci înțelepciunea şi casa înţelepciunii nu se pot despărţi. Stâlpii casei 
înțelepciunii sunt stâlpii dăruiţi de Înţelepciune. Sau stâlpii Bisericii, fiind întemeiaţi în credinţă, 
sunt întemeiaţi în Hristos. Din EI se înalță. 


Cum trebuie să tâlcuim chipul stâlpilor, vom învăţa de la Sfântul Pavel, ca să nu 
cădem de la înţelesul adevărat. Acesta a numit pe fruntaşii între apostoli, pe Petru, 
Iacov şi loan, «stâlpi» (Gal., 2, 9). Dar deoarece trebuie să aflăm şi aceea, cum 
putea ajunge cineva stâlp, ca şi noi să ne facem vrednici de o astfel de chemare, 
vom auzi-0 şi aceasta tot de la înţelepciunea lui Pavel, care zice că stâlp este şi 
întărirea adevărului. Aşadar, aurul este adevărul, care e atât temelia (talpa) 
picioarelor, cât şi podoaba mâinilor şi a capului. lar de va socoti cineva firea 
marmorei întărire (neclătinare) nu va greşi. Deci înţelesul celor spuse e acesta: 
Picioarele trupului sunt stâlpii de marmoră, adică cel ce poartă şi sprijină, prin 
viaţa strălucitoare şi prin cuvântul sănătos, trupul de obşte al Bisericii. Prin ei stă şi 
temelia (talpa) credinţei neclătinată şi se străbate şi drumul virtuţii; şi întreg trupul 
se ridică de la pământ, prin săltările dumnezeieşti. *” Iar acestea se dobândesc prin 
două lucruri: prin adevăr şi prin neclătinare. Căci prin «aur» înţelegem adevărul, 
care, după cuvântul lui Pavel, este şi se numeşte «temelie a zidirib». Pentru că zice: 
«Altă temelie nimeni nu poate pune, afară de cea pusă, care este lisus Hristos» 
(I Cor., 3, 11). lar Hristos e adevărul, în care se află întemeiate picioarele, stâlpii 
Bisericii. Şi prin marmoră înţelegem strălucirea vieţii şi greutatea şi neclintirea 
alipirii faţă de cele bune. 


Dar deoarece stâlpii cortului mărturiei sunt mulți şi mulţi sunt şi cei ce susţin casa 
înţelepciunii, iar aici ajung două picioare ca să susțină pe ele întreg trupul, poate că 
intenţia ghiciturii trebuie căutată în alt înţeles. 


Socotesc că prin acestea se arată că îndrumările legii spre virtute sunt de multe 
feluri şi multe sunt şi poruncile înţelepciunii ce privesc spre acelaşi scop, dar 
cuvântul prescurtat al Evangheliei ştie să reducă toată desăvârşirea vieţii 
virtuoase la ceva concentrat şi uşor de numărat, deoarece zice Domnul: «în 
aceste două porunci Stau toată legea şi proorocii» (Mt. 22, 40). Căci, fără 
îndoială, aceeaşi putere se cere cuiva, fie că povara ce poartă e atârnată de el, 
fie că e pusă deasupra lui. Pentru că una e cugetată tăria puterii celei ce poartă 
povara într-unul Sau altul din cele două chipuri. Fiindcă aceeaşi greutate 
poartă, fie că are povara atârnată de sine, fie că ţine cu mâinile ceea ce poartă. 
Deci deoarece Domnul spune că în aceste două porunci Stau toată legea şi 
proorocii, iar acum mireasa spune că doi stâlpi, aşezaţi pe temelii de aur, poartă 


*% Picioarele care păşesc pe calea virtuţilor, deprinzându-se tot mai mult în ele, stau pe temelia 
credinței neclintite. Faptele săvârşite sunt mereu altele şi prin ele se înaintează în virtuţi. Dar 
temelia lor sau credinţa este aceeaşi. Pe lângă aceea, pe picioarele care înaintează în fapte, 
stând pe aceeaşi temelie a credinţei, se înalță spre Dumnezeu trupul tainic al Bisericii şi viaţa 
credincioşilor în ea. 


tot trupul, bine vom face dacă vom înţelege prin chipul picioarelor cele două 
porunci, dintre care pe una o numeşte Domnul «cea dintâi», iar de cealaltă zice 
că e asemenea celei dintâi. A iubi pe Dumnezeu din toată inima şi sufletul şi 
puterea e cea dintâi poruncă. lar a iubi pe aproapele ca pe tine însuţi e 
asemenea celei dintâi. 


Dar şi Pavel, zidindu-l pe marele Timotei ca pe o casă, care să primească pe 
Dumnezeu, întăreşte în el aceşti doi stâlpi, unuia punându-i numele credinţă, iar 
altuia, conştiinţă. Prin credinţă arată dragostea către Dumnezeu, din toată inima şi 
sufletul şi puterea, iar prin buna conştiinţă, simţirea iubitoare față de aproapele. 
Dar poate înţelesul de acum nu se opune celui de mai înainte arătat. Căci prin 
amândouă acestea ne putem face stâlpi ca Petru, ca Iacov şi ca loan şi ca oricare 
altul, care s-a făcut sau se va face, ca aceia, vrednic de un astfel de nume. Pentru că 
cel ce s-a desăvârşit în aceste două porunci e făcut stâlp şi întărire a adevărului, 
după cuvântul Apostolului (| Tim. 3, 15). Deci pe aceste două virtuţi, ca pe nişte 
picioare, se sprijină tot trupul adevărului, temelia de aur a credinței dăruind 
gândurilor neclintirea, neschimbarea şi tăria în tot binele. 


lar după laudele acestea, recapitulând oarecum toată frumuseţea Mirelui, mireasa 
zice: «Chipul lui, ca Libanul ales, ca cedrii. Gâtlejul lui e dulceaţă şi întreg e 
dorinţă. Acesta e frăţiorul meu şi acesta e apropiatul meu, fiice ale 
Ierusalimului». În acestea socotesc că se arată mai lămurit că laudă ei se îndreaptă 
spre frumuseţea văzută a Mirelui. Şi înţeleg prin frumuseţea văzută pe aceea pe 
care o asemăna Apostolul cu a unui trup. lar cedrii sunt mădularele ce alcătuiesc 
Biserica. Căci zice că zecile de mii de cedri, prin care e închis din toate părțile 
Libanul, sunt un singur chip. Prin cele ce le spune, ea arată că nimic umilit şi 
coborât nu ajută la frumuseţea trupului, ci numai ceea ce e înalt ca cedrul şi tinde 
spre vârf. 


Dar mai bine să explicăm ceea ce e amintit prima dată prin cele spuse: «Chipul lui, 
zice, ca Libanul ales». Alegerea oricărui lucru se face prin comparaţia cu ceea ce e 
contrar. Şi fiindcă acelaşi nume e bun, fie că se foloseşte pentru ceea ce e cu 
adevărat, fie şi pentru ceea ce nu este, dar se preface prin înşelăciune şi pare că este 
ceea ce nu este, cel ce greşeşte nu greşeşte în numele şi în judecata cu privire la 
bine, dar nu arată prin nume binele ales, în locul celui înşelător. Deci fiindcă aici 
mireasa a asemănat chipul Mirelui cu Libanul ales, cuvântul ne îndeamnă să 
cugetăm, drept urmare, la doi Libani: la unul rău şi vrednic de respins, care e 
zdrobit, cum zice proorocul, asemenea viţelului, împreună cu cedrii de pe el (Ps. 
27, 5-6); la celălalt, ales şi cinstit, a cărui frumuseţe e vrednică de Dumnezeu şi de 
asemănarea lui Dumnezeu. lar ceea ce se înţelege prin cele spuse este aceasta: 


Unul este împăratul în înţeles propriu, adevărat şi prim, împăratul a toată zidirea. 
Dar şi stăpânitorul lumii şi al întunericului se împodobeşte pe sine cu nume de 
împărat - legiuni de draci lângă căpetenia stăpânirii întunericului. Începătorii şi 
stăpânii şi puteri se află sub împăratul împăraţilor şi Domnul domnilor. Dar are şi 
acela, după cuvântul Apostolului, începătorii şi stăpânii şi puteri, care vor fi 
desfiinţate când răul va dispărea în neființă. ** 


Căci zice: «Când va strica toată începătoria şi stăpânirea şi puterea» (1 Cor. 15, 
24). Proorocul vede pe Împăratul slavei şezând pe tron înalt şi ridicat; dar şi acela 
(vrăjmaşul) declară că-şi va pune tronul său deasupra stelelor, ca să fie asemenea 
Celui Prea înalt. Stăpânul tuturor are în casa Lui vase ale alegerii; dar şi acela are 
vase ale mâniei, pregătite spre pierzare (Rom, 9, 21). Domnul îngerilor hărăzeşte 
prin îngeri viaţă şi pace celor vrednici; dar şi acela trimite mânie, urgie şi necaz, 
prin îngerii cei răi. Dar ce să mai vorbim de toate prin care vrăjmaşul se ridică în 
opoziţie cu firea binelui? 


Dat fiind, aşadar, că muntele Libanului e o privelişte măreaţă pe planul sensibil, 
fiind acoperit şi învelit din toate părțile de cedri înalţi, el e văzut de Scriptură în 
două înţelesuri contrare, prin chipurile ce le arată, putând fi folosit în chip potrivit 
în amândouă sensurile. Şi astfel, se poate vedea la aceiaşi prooroci acelaşi nume, 
după deosebirea înţelesurilor, fie lăudat, fie ocărit. Căci acum sfărâmă Domnul 
cedrii Libanului şi fărâmiţează întreg Libanul împreună cu cedrii de pe el, după 
asemănarea viţelului făcut în pustie spre a fi idol (Ps. 27, 5-6) iar prin aceasta, 


*7 S-a socotit că aici se manifestă influenţa exercitată de Origen asupra Sfântului Grigorie de 
Nyssa. Dar, după Origen, toți devin până la urmă pentru o vreme bunii pe când aici, se vorbeşte 
de desfiinţarea îngerilor răi şi a răului însuşi. De aceea, abrogarea de care se vorbeşte aici pare 
să fie mai degrabă o extremă slăbire a fiinţei îngerilor răi şi a aderenţilor lor, ceea ce se va 
arăta între altele şi în neputinţa lor de a mai exercita vreo atracţie asupra celor buni. Expresia 
de «ajungerea răului la neexistențţă» pentru slăbirea extremă a răului, dar nu pentru 
desfiinţarea lui sau pentru slăbirea extremă a puterii celor răi de a face răul, o foloseşte Sfântul 
Grigorie şi în «Viaţa lui Moise» (P. G., 44, 381 C), unde spune că firea noastră, prin căderea în 
păcat, «a ajuns în afară de existență»; de aceea S-a întrupat Cuvântul «ca să o aducă iarăşi la 
existență». Răul va fi făcut să nu mai fie văzut în făpturile ajunse la fericire sau în cele ce au 
parte de existenţa adevărată sau de Dumnezeu. De remarcat că, pe când aici Sfântul Grigorie 
afirmă că puterile şi stăpâniile vor înceta (să mai exercite vreo lucrare), în scrierea: «În illud, 
tunc ipse Filius subjecitur etc.» (P. G., 44, col. 1326) spune că numai moartea va înceta, pe când 
«duşmanii lui Dumnezeu» «se vor supune Lui», căci vor face numai binele. Dar din toată 
dezvoltarea pare a rezulta că e vorbă nu de diavoli, ci de «noi», deci, poate, de cei ce cred. Din 
el va dispărea orice rău. Numai aşa ar dispărea contradicția dintre aceste două locuri. Altfel, 
probabil, s-ar arăta o oscilare a Sfântului Grigorie În această chestiune sau o evoluţie, 
ajungând în Cântarea Cântărilor la o altă Idee mai bisericească decăt cen din: în illud. 


proorocia înfăţişează că atât răutatea, cât şi toată înălțimea ce se ridică din ea 
împotriva cunoştinţei de Dumnezeu, va fi redusă la neființă, acum ia înţelesul cel 
bun, zicând: «Dreptul, ca un finic va înflori, ca cedrul cel din Liban se va înălța» 
(Ps. 91, 13). Căci Dreptul adevărat (iar dreptul acesta e Domnul) Care pentru noi 
S-a ridicat din pământ şi Care e finicul acela cu frunziş înalt şi a răsărit din materia 
firii noastre, Se face munte ce se înmulțește prin cedri, celor care îşi au rădăcina în 
EI prin credinţă şi care, când sunt sădiţi în casa lui Dumnezeu, vor înflori în curțile 
Dumnezeului nostru. *” Iar prin casa aceasta, în care se face sădirea cedrilor lui 
Dumnezeu, am înţeles, urmând Apostolului, Biserica. Iar prin curțile, în care va 
avea loc, la timpurile cuvenite, înflorirea şi arătarea bunătăţilor, se înţeleg corturile 
veşnice. Fiindcă, deci, trupul lui Hristos se completează prin fiecare mădular în 
parte (căci mădularele cele multe se fac un trup, precum zice Apostolul - Rom. 12, 
6), această frumuseţe a Mirelui a numit-o Libanul ales, arătând prin cuvântul 
«ales» deosebirea lui de Libanul vrednic de lepădat. 


Căci acela e un alt Liban, care, după Isaia, cade împreună cu cei înalți, când din 
rădăcina lui lesei va răsări floarea şi va odrăsli toiagul puterii, prin care se preface 
firea leului, a pardosului şi a aspidelor într-o fire blândă şi liniştită, ca să pască leul 
cu viţelul, să se odihnească pardosul (leopardul) cu iedul şi să-i păzească pe ei 
Pruncul acela mic, Care S-a născut nouă şi a Cărui mână pătrunde în gura aspidelor 
şi Se atinge de puii aspidei şi îi ia puterea veninului. Acestea împlinindu-se, zice 
proorocul, va cădea şi Libanul, împreună cu cei înalți (Îs. 10, 14; 11, lurm.) d 


Cele ce le vesteşte proorocia prin ghiciturile acestea, fiind vădite tuturor, e de 
prisos să le mai înfățişăm cu de-amănuntul. Căci cine nu cunoaşte pe Pruncul ce S- 
a născut nouă, Care se atinge cu mâna de aspide şi a Cărui stăpânire face fiarele 
sălbatice să locuiască sub acelaşi acoperiş cu cele blânde, uitând de asprimea lor 
naturală? Fiindcă, deci, prin acestea cade Libanul, care e răutatea şi împreună cu el 
cade căpetenia relelor, adică înălțările împotriva adevărului, pentru aceasta mireasa 
aseamănă frumuseţea Domnului cu Libanul cel ales, zicând aceste cuvinte: «Chipul 
lui, ca Libanul ales, ca cedrii». 


** Libanul, sau muntele cel înalt, în sens bun, e Hristos, Care răsare ca om din pământul nostru 
şi Se înalță în numeroşi cedri ce-şi au rădăcina prin credință În El umplându-se de seva 
absorbită din El. 

** Libanul sau muntele cel înălţat în sens rău, e vrăjmaşul ce se înalţă împotriva lui Dumnezeu, 
sau toți cei răi şi mândri care fac acelaşi lucru. Pe ei Îi va dobori blândețea şi smerenia 
Pruncului, în Care e adevărata putere a lui Dumnezeu. El nu are nevoie să Se umfle ca să arate 
mare, pentru că e mare în adâncul Său nesfârşit, netrecător şi neclintit. El Se poate arăta mic, 
căci nu Se teme că va fi biruit. Cel bun e tare, fără să arate o putere lumească. 


Dar adaugă şi gâtlejului o laudă potrivită, numindu-l dulceaţă şi poftire. Cuvântul 
sună aşa: «Gâtlejul lui e dulceaţă şi e întreg poftire». Şi iată ce înţelegem prin 
acestea. Gâtlejul e partea de sub bărbie, în el se spune că se naşte sunetul, ce e 
împins prin aerul care iese prin trahee. Dat fiind, deci, că cuvintele cele bune sunt 
faguri de miere, iar organul cuvântului e glasul ce se naşte în gâtlej, de va cugeta 
cineva că prin numele acesta se numesc slujitorii şi tâlcuitorii cuvântului, prin care 
vorbeşte Hristos, poate nu va greşi. Şi de fapt, marele loan, întrebat cine este, s-a 
numit pe sine glas (În. 1, 23) al Cuvântului, deoarece era Înainte-mergătorul 
Cuvântului. lar fericitul Pavel dădea mărturie pentru Hristos (II Cor., 12, 3), Care 
grăia întru el şi Care, folosindu-Se de glasul lui, era dulceaţa ce se năştea prin el. Şi 
toţi proorocii, împrumutând organele lor vocale Duhului ce răsuna în ei, se făceau 
dulceaţă, făcând să izvorască prin gâtlejul lor mierea dumnezeiască, pe care o 
folosesc şi împărații şi oamenii simpli spre sănătate şi a cărei gustare nu taie pofta 
prin saturare, ci sporeşte mai degrabă dorinţa spre împărtăşirea de cele dorite. De 
aceea îl şi numeşte pe EI întreg poftire (poftit), redând prin acest cuvânt, ca printr-o 
definiţie, frumuseţea Celui căutat. 


«Intreg, zice, e poftire». Fericite sunt mădularele acelea, prin care întregul se arată 
3 3 77 
vrednic de poftire. * 


In desăvârşirea în tot binele ele înfăţişează, amestecată din toate, frumuseţea iubită 
"5 încât întreg Se arată poftit nu numai în ochi, în mâini, în plete, ci şi în picioare, 
în pulpe şi în gâtlej, nici unul din mădulare nefiind mai prejos în bogăţia 


covârșitoare a frumuseţii. 


«Acesta, zice, e frăţiorul meu şi acesta e apropiatul meu, fiice ale Ierusalimului». 
După ce, prin descrierea cuvântării, le-a adus sub privire toate semnele prin care Se 
poate face arătat Cel căutat, se foloseşte de pronumele demonstrativ, zicând: 
«Acesta este Cel căutat». Acesta e, adică, Cel ce ni Se poate face frate, Cel ce 
pentru a ni Se face frate S-a născut din Iuda şi prin aceasta S-a făcut aproape celui 
ce a fost căzut între tâlhari, ale cărui răni legându-le prin untdelemn şi vin şi prin 
făşi, l-a luat pe dobitocul Său şi odihnindu-l în casa de oaspeţi, a dat cei doi dinari 
pentru viaţa lui, făgăduind că la întoarcere va plăti şi ceea ce va adăuga cel ce l-a 


“7 Prin toate mădularele desăvârşite ale trupului tainic al lui EHristos, Acesta se arată vrednic de 
o dorire, care niciodată nu se satură. Căci toate rostesc cuvintele Lui curate, toate arată în viaţa 
lor curată, întipărită şi lucrătoare, viața Lui. Deci avem iarăşi această înlocuire: ceea ce e al 
Mirelui e totodată al miresei sau se face, prin împărtăşire şi prim unire, propriu miresei. 

*%3 În fiecare mădular desăvârşit se arată amestecate toate aspectele frumuseții Lui, adică 
frumuseţea Lui întreagă, ce consta din toate virtuțile. 


primit prin împlinirea poruncii. Şi fără îndoială că e clar ce înseamnă fiecare din 
acestea. Căci când un legiuitor ispiteşte pe Domnul, vrând să se arate pe sine mai 
presus de alţii şi dispreţuieşte cu mândrie cinstea egală cu a altora, zicând: «Şi cine 
este aproapele meu?» Cuvântul îi înfăţişează în formă de povestire toată iconomia 
iubirii de oameni, arătându-i coborârea de sus a omului, cursa tâlharilor, 
dezbrăcarea de veşmântul nestricăciunii, rănile păcatului, înaintarea morţii până la 
jumătatea firii, rămânând doar sufletul nemuritor, trecerea fără folos a legii, 
întrucât nici preotul, nici levitul n-au vindecat rănile celui ce a căzut între tâlhari, 
căci era cu neputinţă ca sângele de ţapi şi de tauri să ridice păcatul, dar că Cel ce a 
îmbrăcat toată firea omenească prin pârga frământăturii în care era partea fiecărui 
neam - a iudeului, a samarineanului şi a elinului şi a tuturor oamenilor - venind cu 
trupul Său la locul la care era cel căzut, lecuindu-i ranele, l-a odihnit pe dobitocul 
Său şi i-a făcut iconomia iubirii Sale de oameni casă de oaspeţi, în care se odihnesc 
toţi cei osteniţi şi împovăraţi. “” Iar acela, după ce s-a sălășluit în E, sălăşluieşte 
numai decât în sine pe Cel în care s-a sălăşluit. Căci zice Cuvântul: «Cel ce 
rămâne întru Mine şi Eu întru el» (În. 15, 5). Deci, primindu-L în încăperea sa, 
găzduieşte în sine pe Cel necuprins, de la Care primeşte cei doi bani, dintre care 
unul este iubirea lui Dumnezeu, din toată inima, iar al doilea, puterea de a iubi pe 
aproape ca pe sine însuşi, precum a răs- 

puns Dătătorul legii. 


Dar deoarece nu auzitorii legii vor fi drepţi la Dumnezeu (Rom., 2, 13), ci doar 
făcătorii legii se vor îndrepta, trebuie nu numai să primească aceşti doi bani, adică 
credinţa în Dumnezeu şi buna conştiinţă faţă de cei de un neam, ci trebuie să dea şi 
de la el ceva, prin împlinirea poruncilor. De aceea zice Domnul către ospătar, că tot 
ce va face el, pentru vindecarea celui rănit, va primi la a doua Sa venire, după 
vrednicia străduinţei. 


Deci Cel ce S-a făcut aproapele nostru printr-o aşa de mare iubire de oameni, Cel 
ce ni S-a făcut nouă frumos, prin faptul că a răsărit din luda, Acesta este Cel pe 
care îl vesteşte tinerelor cuvântul miresei, Acesta este Cel arătat de mireasă, 


fiicelor Ierusalimului, când zice: «Acesta este frăţiorul meu şi acesta este aproapele 
meu, fiice ale Ierusalimului». 


Fie să-L aflăm şi noi prin semnele arătate şi să primim călăuzirile Lui prin 
Sfântul Duh, spre mântuirea sufletelor noastre. 


Omilia a XV-a 


«Unde a plecat frăţiorul tău, cea frumoasă între femei? Încotro a privit frăţiorul 
tău, ca să-l căutăm pe el împreună cu tine? Frăţiorul meu s-a pogorât în 
grădina lui, la năstrapele aromei, ca să pască în grădini şi să culeagă crini. Eu, 
frăţiorului meu şi frăţiorul meu, mie, cel ce paşte între crini. Frumoasă eşti, 
apropiata mea, ca însăşi bunăvoirea, frumoasă ca Ierusalimul, uluitoare ca nişte 
oştiri bine orânduite. Întoarce ochii tăi de la ceea ce îmi este potrivnic, că ei mi- 
au dat aripi. Părul tău, ca turmele caprelor, care s-au arătat din Galaad. Dinţii 
tăi, ca turmele celor tunse, care s-au Suit din scăldătoare, care toate au gemeni şi 
nu este între ele nici una stearpă. Ca o cordeluţă roşie sunt buzele tale şi graiul 
tău, frumos. Ca coaja rodiei, obrazul tău, afară de tăcerea ta. Sunt şaizeci de 
împărătese şi optzeci de ţiitoare şi tinere fără număr. Dar una este porumbiţa 
mea, desăvârşita mea. Una este maica ei, aleasă celei ce a născut-o pe ea.» (Cânt 
Cânt. 6, 1-9). 


De Filip, apostolul, se mărturiseşte că era din cetatea lui Andrei şi a lui Petru. Şi 
socotesc că e o laudă pentru Filip că a fost din cetatea celor doi fraţi, care şi-au 
câştigat în Evanghelie cea dintâi laudă, prin cele ce se istorisesc despre ei. Căci 
Andrei, după ce Botezătorul a arătat cine este Mielul care ridică păcatele lumii, a 
înţeles nu numai el însuşi taina, urmând Celui arătat, ci a binevestit şi fratelui său 
că a venit Cel înainte-vestit de prooroci. lar aceluia puţin i-a trebuit să audă, ca să 
creadă şi să se alipească din tot sufletul de Miel şi prin schimbarea numelui e 
prefăcut de Domnul îndată într-o stare mai dumnezeiască, numindu-se şi devenind 
din Simon, Petru. Căci lui Avraam şi Sarrei, Domnul le dăruieşte binecuvântarea, 
împreună cu schimbarea numelor, mulți ani mai târziii, după multe arătări ale lui 
Dumnezeu, rânduuindu-l, prin schimbarea numelor, pe el, părinte, iatr pe ea, 
începătoare. De asemenea, lacov se învredniceşte de numele şi de puterea lui Israel 
după lupta de toată noaptea. Dar marele Petru nu a înaintat pe încetul, prin creştere, 
spre harul acesta, ci îndată ce a auzit pe fratele său, a şi crezut Mielului şi s-a 
desăvârşit în credinţă - şi lipindu-se de Piatră, a devenit Petru. 


Deci acest Filip, vrednicul concetăţean al unor aşa de mari fraţi, când a aflat pe 
Domnul (cum zice Evanghelia, că l-a aflat lisus pe Filip), a fost făcut următor al 


Cuvântului, Care a zis: «Urmează-Mi Mie» (În. 1, 43). Şi apropiindu-se de lumina 
cea adevărată, şi-a atras de la ea, ca o candelă, împărtăşirea de lumină. Şi 
străluceşte lui Natanael, trecându-i ca pe o torţă taina dreptei credinţe, prin ceea ce 
i-a spus: «L-am aflat pe lisus din Nazaretul Galileii, Cel de care au scris Moise şi 
proorocii» (În. 1, 45). lar Natanael a primit cu pricepere vestea bună, pentru că 
învățase cu de-amănuntul de la prooroci taina despre Domnul şi a ştiut că din 
Vifleim va fi cea dintâi arătare a lui Dumnezeu în trup, iar din pricina vieţuirii în 
Nazaret, Nazarinean se va chema; deci a cunoscut semnele despre amândouă 
acestea şi a cugetat că în Vifieimul lui David trebuia să se petreacă, pentru 
iconomia naşterii după trup, taina peşterii, a scutecelor şi a ieslei, şi că Galileea se 
va numi locul neamurilor, pentru că Cuvântul Se va sălăşlui între neamuri. Pentru 
aceasta, împreună-glăsuind cu Cel ce i-a arătat lui lumina cunoștinței, a zis : «Oare 
din Nazaret poate să fie ceva bun ?»"% Dar atunci Filip i se face călăuză spre har, 
zicând: «Vino şi vezi». La chemarea aceasta: «vino şi vezi», Natanael părăsind 
smochinul legii, a cărui umbră îi împiedica împărtăşirea de lumină, vine la Cel ce a 
uscat frunzele smochinului, din pricina nerodirii celor bune. Pentru aceasta e 
recunoscut de Cuvântul că e israelit adevărat, nu fals, ca unul ce poartă întipărită în 
sine, în voinţa lipsită de viclenie, curată, pecetea patriarhului. «Iară, zice, israelit 
întru care nu este vicleşug». 


Ce însemnătate au cele spuse de noi în acest început, pentru auzitorii mai 
pricepuţi, reiese limpede din textul dat de noi, potrivit ordinii, în fruntea acestei 
omilii din Cântarea Cântărilor. Căci, precum a fost călăuzit Natanael la ucenicie 
de glasul lui loan şi precum a fost dus la lumină de către Filip, care l-a făcut să 
iasă din umbra legii, care-l învăluia şi să intre în lumina adevărată, aşa se 
folosesc şi tinerele de aflarea binelui vestit lor, de către conducerea sufletului 
desăvârşit în frumuseţe. De aceea zic către el: «Unde a plecat frăţiorul tău, cea 
frumoasă între femei? Încotro a privit frăţiorul tău, ca să-l căutăm pe el 
împreună cu tine?» Sufletele fecioare pun întrebările sufletului învăţător după o 
anumită ordine. Căci mai întâi au întrebat despre ce este, zicând în întrebarea 
dinainte de aceasta: «Ce este frăţiorul tău, cea frumoasă între femei?» (Cânt, 
Cânt., 5, 10). Și aflând din cele spuse că e alb şi roşu şi celelalte, prin care e 
descris chipul Celui căutat, întreabă acum unde este. De aceea zic: «Unde a 
plecat frăţiorul tău sau încotro a privit ?» Pentru ca, aflând unde este, să ne 
închinăm la locul unde s-au oprit picioarele Lui, iar cunoscând încotro priveşte, 
să se aşeze şi ele în aşa fel, ca să vadă slava Lui, a cărei arătare se face mântuire 


* Fără ca Filip să-i fi spus că lisus e din Nazaret, ci numai că El e Cel despre care au scris 
Moise şi proorocii, Natanael ştia că lisus trebuie să fie din Nazaret. De aceea întreabă îndată: 
«Oare din Nazaret poate fi ceva bun?» (In. 1,45- 46). 


celor ce o privesc, precum zice proorocul: «Arată-ne faţa Ta şi ne vom mântui» 
(Ps. 79, 4). Iar învăţătoarea, asemenea lui Filip, care zice: «Vino şi vezi», 
conduce pe toate spre cunoştinţa Celui căutat, în loc de «vezi», arătând locul în 
care este Cel căutat şi încotro priveşte. Căci zice: «Frăţiorul meu s-a pogorât în 
grădină, la năstrapele aromei». Până aici cuvântul arată unde este, iar de aici 
încolo, învăţătoarea arată, prin cuvinte, ce vede şi încotro priveşte, zicând: «ca 
să pască în grădini şi să adune crini». Aceasta este călăuzirea dată tinerelor prin 
înţelesul cuvântului, prin care ele află unde este şi încotro priveşte. *! 

Dar trebuie să cunoaştem, prin tâlcuirea duhovnicească şi folosul acestui loc din 
Scriptura însuflată de Dumnezeu. Când auzim, aşadar, că frăţiorul s-a pogorât în 
grădina lui, prin cele spuse aflăm taina evanghelică, fiecare din aceste cuvinte 
lămurindu-ne înţelesul ei tainic. 


> Prin numele de «frăţior», bine şi potrivit e arătat, de către cea logodită cu 
EI spre căsătorie veşnică, Dumnezeu care S-a arătat în trup, pentru faptul 
că ne-a răsărit din luda şi a strălucit neamurilor ce şedeau în întuneric şi în 
umbra morții, dat fiind că ea e soră a poporului israel. ** 

> lar «S-a pogorât» înseamnă că pentru cel ce s-a coborât de la Ierusalim la 
Ierihon şi a căzut între tâlhari, coboară şi El împreună cu coborârea celui 
ce a căzut între tâlhari, prin ceea ce se arată coborârea din mărirea 
negrăită la treapta umilită a firii noastre. 

> Prin chipul grădinii învăţăm că adevăratul Grădinar îşi sădeşte din nou 
pomii săi, adică pe noi oamenii. Căci noi suntem răsadul (pomii) Lui, după 
cuvântul lui Pavel (I Cor. 3, 6 urm.). Deoarece EI este Cel ce a cultivat la 
început în Rai firea omenească, pe care a sădit-o Tatăl ceresc. De aceea, 
după ce mistrețul sălbatic a prădat grădina noastră şi a pustiit răsadul 
dumnezeiesc, S-a coborât să facă iarăşi grădina pustiită, înfrumuseţată cu 
răsadul virtuţilor. 3% 

> Iar «năstrapele aromei» au fost folosite în descrierea frumuseţii Lui pentru 
lauda fălcilor, prin care se fărâmițează mâncările duhovniceşti pentru cei ce 
se hrănesc. lar aici Scriptura vesteşte că năstrapă e loc şi sălaş al Mirelui. 
Căci învăţăm că Mirele nu Se sălăşluieşte în sufletul pustiit de virtuţi, ci 
numai în acela care s-a făcut, în înţelesul arătat înainte, năstrapă ce 


* «încotro priveşte?» cu ce se ocupă, ce scop urmăreşte? 

* Dacă mireasa e sora poporului israel şi a oamenilor în general, dacă lisus e frăţiorul ei, El 
este sau S-a făcut frăţiorul tuturor oamenilor. 

*3 «Adevăratul Grădinar» e şi Supremul Grădinar. El ne-a sădit la început, iar după ce 
rădăcinile noastre, în solul ultim sau în Dumnezeu, s-au Slăbit şi firea noastră s-a veştejit, El a 
coborât iarăşi în grădina Sa sau în lumea Sa, ca să Înfigă iarăşi cu putere rădăcinile plantelor, 
care suntem noi, în Dumnezeu şi prin aceasta ele să înflorească şi să dea rodul virtuţilor. 


răspândește miresme ** Cel ce a devenit un asemenea pahar al înţelepciunii 

primeşte în sine vinul dumnezeiesc şi nestricat, prin care se pricinuieşte 

veselia celui ce-l primeşte. ** 
În sfârşit, cuvântul următor ne învaţă prin ce păşuni se îngraşă turmele Păstorului 
celui bun. Căci nu-Și alungă oile în locuri pustii şi pline de mărăcini, ca să adune 
de acolo fire de iarbă uscată, ci le dăruieşte ca hrană miresmele grădinilor. Căci în 
loc de iarbă, în ele cresc crini, pe care îi culege Păstorul spre hrănirea oilor. Prin 
acestea Scriptura ne învaţă că firea şi puterea care îmbrățişează cele ce sunt, 
cuprinzând toate în Sine, îşi face curăţia loc şi încăpere a celor ce o primesc, în 
care grădina, felurit cultivată prin virtuţi, se îmbracă ca în florile crinilor ce se 
revarsă în rodul bogat al aromatelor. % Căci crinii sunt chipul strălucirii şi al 
curăţeniei înţelegerii. 


Iar buna mireasmă a aromelor înseamnă înstrăinarea de tot răul miros al păcatelor. 
Cu acestea deci, zice că se îndeletniceşte Păstorul oilor cuvântătoare: le paşte pe 
acestea în grădini sau culege şi seceră crini spre hrănirea lor." Acestea le îmbie şi 
marele Pavel oilor, împărtăşindu-le hrană de crini. lar crinii sunt toate cele câte 
sunt adevărate, cuviincioase, drepte, plăcute, sfinte, cu bun nume orice virtute şi 
orice lucru de laudă. Acestea sunt, după înţelegerea mea, crinii cu care e hrănită 
turma, de Păstorul şi învățătorul cel bun. 


Iar cuvântul următor, pe care l-a spus mireasa curată şi neîntinată: «Eu, frățiorului 
meu şi frăţiorul meu, mie», e o regulă şi o esenţă a desăvârşirii în virtute. Căci 
prin acestea învăţăm că sufletul curat nu trebuie să aibă în sine nimic în afară de 
Dumnezeu, nici să privească spre altceva. Ci aşa să se curăţească pe sine de tot 
lucrul şi înţelesul material, încât mutându-se la o stare duhovnicească şi 
nematerială, să se facă pe sine chip al frumuseţii arhetipice a lui. Şi precum cel ce 


%* S-a vărsat în năstrapele sau în cupele de aur, sau în ucenicii care fărămiţează învăţătura Lui 
pentru hrană celor ce vor să o primească şi din virtuțile cărora se răspândeşte buna mireasmă. 
35 Celui ce s-a făcut năstrapă sau cupă, sau pahar sau înțelepciune, atât în cuvintele, cât şi în 
virtuțile sale care cresc din cuvinte şi pe care o tălmăcesc cuvintele, acestea i se fac după o 
vreme vin al beției treze şi al bucuriei curate. Căci prin ele se ajunge la unirea cu Dumnezeu sau 
din ele ţâşneşte de la o vreme vinul acestei uniri care îmbată. Vinul spiritual cel mai tare e 
propriu-zis Dumnezeu însuşi prin iubirea Lui. De aceea se foloseşte şi în dumnezeiasca 
Euharistie vinul, ca să simțim sângele Domnului, ca vinul dumnezeiesc, dat fiind că acest sânge 
e plin de Iubirea Lui. 

*% Dumnezeu îşi face sălaş în sufletul curat, care e închipuit prin crin. Sufletul acesta e mai bine 
zis o grădină în care înfloresc virtuțile ca nişte crini care o împodobesc şi îşi răspândesc din ea 
mireasma lor îmbătătoare. 

%7 Păstorul oilor sau al sufletelor, le paşte pe acestea printre crinii înţelegerii curate şi ai 
virtuților sau le hrăneşte cu ele. 


priveşte într-un tablou un chip făcut întocmai după model, declară că una şi aceeaşi 
este forma amândurora şi că frumuseţea chipului este întru totul ca a modelului (a 
prototipului) şi că modelul se vede limpede în imitație, în acelaşi fel cea care zice: 
«Eu, frățiorului meu şi frățiorul meu, mie», spune că s-a modelat după Hristos, 
primind frumuseţea ei proprie, fericirea cea dintâi a firii noastre fund înfrumuseţată 
după asemănarea frumuseţii prime, adevărate şi unice. *% Şi precum se întâmplă cu 
oglinda când e făurită cu artă şi potrivit trebuinţei, că arată în sine întocmai, prin 
suprafaţa ei curată, chipul persoanei ce apare, aşa şi sufletul care s-a pregătit 
potrivit trebuinţei şi a lepădat toată pata materială a primit în sine, în formă curată, 
întipărirea chipului Frumuseţii. Deci zice oglinda liberă şi însuflețită cuvântul 
acesta: fiindcă privesc de Jur împrejur faţa frăţiorului meu, în mine se vede toată 
frumuseţea vasului Lui. 


Aceste cuvinte le cunoştea deplin Pavel, când zicea că cel ce s-a făcut mort lumii 
vieţuieşte lui Dumnezeu şi că în el vieţuieşte Hristos singur. Căci cel ce zice: «Mie, 
a vieţui este Hristos (Fil. 1, 21), strigă prin acest cuvânt că în el nu trăieşte nimic 
din patimile omeneşti şi materiale, nici plăcere, nici întristare, nici mânie, nici 
frică, nici laşitate, nici spaimă, nici înfumurare, nici obrăznicie, nici pomenirea 
răului, nici pizmă, nici vreo dispoziție răzbunătoare, nici iubire de avuţie, nici 
altceva din cele ce pătează sufletul prin vreo altă simţire." Ci în sine e Acela care 
nu e nimic din toate acestea. Căci după ce am şters din mine tot ce se cugetă în 
afară de firea Aceluia, nu mai am în mine nimic de felul de care nu este El. De 
aceea «mie a vieţui este Hristos». Sau, cum zice mireasa : «Eu, frăţiorului meu şi 
frățiorul meu, mie». lar aceasta este sfințenie, curăţie, nestricăciune, lumină şi 


* A se modela cineva după Hristos înseamnă a reveni la frumuseţea de la început a firii sale. 
Căci omul a fost făcut la început după chipul lui Hristos. Păcatul, depărtându-l de Hristos, l-a 
depărtat în acelaşi timp de firea proprie. Cine este într-o relaţie vie de iubire cu altul seamănă 
cu acela prin împărtăşirea continuă de trăsăturile lui, dar se simte totodată şi în ceea ce este 
mai propriu. Căci omul este făcut pentru iubire şi pentru comuniune, sau pentru asemănare în 
iubire. lar această comuniune în iubire dă omului o frumuseţe. O tânără e frumoasă când se ştie 
iubită. Dar comuniunea desăvârşită este în Dumnezeu. De aceea, Persoanele Sfintei Treimi au în 
Ele şi frumuseţea desăvârşită. În comuniunea cu Ele înfăptuieşte deci şi omul în sine o frumuseţe 
după chipul frumuseții dumnezeieşti. 


* Toate aceste patimi arată pe om prea preocupat de sine, ca să mai poată fi oglindă a celuilalt, 
deci şi a lui Dumnezeu. Oglinda lui sufletească e tulburată de exclusivitatea preocupărilor de 
sine sau poflirea vehementă a lucrurilor trupeşti inferioare. Acesta nu are calmul necesar al 
unei oglinzi vii şi conştiente. EI nu se vede nici pe sine în adâncul său, căci nu-şi este limpede 
nici sieşi şi nu oglindeşte în sine nici pe alții, aşa cum sunt în frumuseţea lor adevărată, nici pe 
Dumnezeu. 


adevăr şi toate cele asemenea lor. Cu acestea hrăneşte sufletul meu pe care îl paşte 
nu în niscai buruieni şi mărăcini, ci în strălucirile sfinţilor. 


Deci pentru aceasta îşi duce turma Sa prin livezile crinilor Cel ce o paşte între crini 
«ca să fie strălucirea Dumnezeului nostru peste noi» (Ps. 89, 17). Căci cel ce 
mănâncă se face asemenea cu chipul mâncării. Să luăm o pildă: acela e ca un vas 
adâncit de sticlă, în care tot ce se aruncă e ceva din cele curate şi strălucitoare. 
Aşadar, Cel ce aduce în suflete strălucirea crinilor face sufletele prin ei 
strălucitoare, chipul dinăuntru străvăzându-se în afară. 


Dar ca să ni se facă înţelesul acesta şi mai limpede, vom spune că sufletul acesta se 
hrăneşte cu virtuţi, căci prin crini arată, ca printr-o ghicitură, virtuțile. Deci cel ce 
se satură cu ele, prin vieţuirea cea bună, se face pe sine vădit prin virtuţi, arătând 
chipul fiecărei virtuţi prin moravurile sale. Să-ţi fie ţie, aşadar, crin curat 
înfrânarea, dreptatea, bărbăţia şi chibzuiala, şi toate câte sunt, cum zice Apostolul, 
adevărate, câte sunt drepte, câte sunt sfinte, câte sunt cu nume bun, orice virtute şi 
orice laudă (Filip. 4, 8). Căci după ce s-au sălăşluit acestea înlăuntrul sufletului, ele 
se arată prin viaţa curată, înfrumuseţând pe cel ce le cuprinde şi la rândul lor 
înfrumuseţându-se prin cel ce le-a primit." Pentru aceasta, să auzim din cuvintele 
ce urmează de la Cel ce slăveşte pe cei ce îl slăvesc, ce spune către cea care s-a 
părăsit pe sine pe seama frăţiorului şi a primit în chipul ei frumuseţea Celui iubit. 


Căci zice Cuvântul către mireasă: «Frumoasă eşti, apropiata mea, ca Însăşi 
bunăvoirea, frumoasă ca Ierusalimul, uluitoare ca nişte oştiri bine- orânduite». 
E vădit oricui s-a familiarizat cu cuvintele evanghelice că oastea cerească a dat 
slavă, în urechile păstorilor, Dumnezeului Celui dintru înălţime pentru bunăvoirea 
Sa, când a văzut Pacea născută pe pământ (Lc. 2, 14) de asemenea, când 
Ierusalimul a fost numit de către Stăpânul a toată zidirea «cetate a marelui 
împăraby. Şi de aceea ştie ce frumuseţe mărturiseşte Cuvântul miresei, prin 
asemănarea ei cu lerusalimul şi cu bunăvoirea. Căci e vădit că cuvântul vrea să 
spună despre ea că prin urcuşul înfăptuit sufletul s-a înălțat până acolo, că se 
întinde spre însuşirile minunate ale Stăpânului. Căci dacă Dumnezeu Cel dintru 
înălțime, aflându-Se în sânul Tatălui, Se amestecă din bunăvoire între oameni prin 
sânge şi trup, ca să Se nască pe pământ pacea, e vădit că cea care şi-a însuşit 
frumuseţea Lui se aseamănă acestei bunăvoiri şi urmează lui Hristos prin virtuțile 


*% Virtuţile înfrumusețează pe cel ce le cultivă. E o frumusețe a omului înțelept, vrednic, 
cumpătat, înfrânat, curat, străveziu cu duhul, dar la rândul său, fiecare dă o formă sau o 
frumuseţe proprie virtuţilor comune. Altă formă ia blândeţea, cumpătarea, vrednicia în unul şi 
alta în altul. E taina originalității fiecărei persoane, care nu e anulată sau uniformizată prin 
virtuţi, deşi pe de altă parte acestea sunt pentru toți. 


sale, făcându-se altora ceea ce S-a făcut Hristos firii oamenilor. E ceea ce a făcut 
Pavel, următorul lui Hristos, care dorea să se despartă pe sine de viaţă, ca prin 
pătimirea sa să dobândească în schimb mântuirea lui Israel. 

«Aş dori, zice, Să fiu anatema de la Hristos, pentru fraţii mei, rudeniile mele 
după trup» (Rom. 9, 3). De aceea se potriveşte să i se spună ceea ce s-a spus 
miresei: frumusețea sufletului tău e aşa cum a fost bunăvoirea Stăpânului 
pentru noi, căci S-a golit pe Sine chip de rob luând (Fil. 2, 7) şi S-a dat pe Sine 
preţ de răscumpărare pentru viaţa lumii şi pentru noi S-a făcut sărac, ca noi să 
trăim în moartea Lui şi să ne îmbogăţim în sărăcia Lui şi să împărăţim în chipul 
robiei Lui (II Cor. 9, 8).”! 

Dar măreţia ei o arată şi frumuseţea Ierusalimului. E vorba de Ierusalimul de sus, 
cel liber, maica celor liberi *”, de care am aflat prin glasul Stăpânului că e cetatea 
marelui împărat (Mt. 5, 35). Căci cea care a încăput în ea pe Cel neîncăput, ca să 
locuiască în ea şi să umble în ea, înfrumuseţându-se prin frumuseţea Celui ce 
locuieşte în ea, se face Ierusalim ceresc, primind în sine frumuseţea Aceluia. Iar 
frumusețea şi podoaba cetăţii împăratului este, fără îndoială, frumuseţea 
împăratului însuşi. Căci Acela e, după cuvântul psalmului, podoaba şi frumuseţea, 
către Care zice proorocia: «Cu podoaba Ta şi cu frumuseţea Ta bine sporeşte, 
îndrumează şi împărăteşte, pentru adevăr, blândeţe şi dreptate» (Ps. 44, 5). Căci 
prin acestea se cunoaşte Dumnezeu: prin adevăr, prin dreptate şi prin blândeţe. 
Deci sufletul care s-a modelat în aceste frumuseți se face frumos ca Ierusalimul, 
împodobindu-se cu podoaba împăratului. Aşadar, acestea fac vădită lauda deplină a 
frumuseţii miresei, prin asemănarea cu bunăvoirea şi cu Ierusalimul. 


Dar nu ne îndoim că şi cuvântul următor e o laudă a miresei. Însă înţelesul, cu care 
e cinstită cu această laudă cea care s-a învrednicit de aceste însuşiri, nu poate fi 
uşor aflat. Cuvântul e aşa: «Uluitoare ca nişte puteri (oştiri) bine orânduite». Ar 
spune poate cineva, urmând celor tâlcuite înainte, că mireasa e lăudată de Cuvântul 
prin asemănarea cu firea mai presus de lume. Căci acelea sunt Puterile bine 


* S-a mai spus: cei ce se unesc îşi comunică stările sufleteşti, simţirile, trăsăturile feţei, 
însuşirile. Pavel doreşte şi el să pătimească pentru Izrael cum a pătimit Hristos. Prin virtuţi 
credinciosul imită pe Hristos în pătimirea pentru cei pe care-i iubeşte. Hristos a coborăt la noi, 
la sărăcia noastră, ba până la moartea noastră, dar a rămas înalt în coborârea Lui, bogat în 
sărăcia Lui, viu în moarte, ca să putem participa şi noi la smerenia, la sărăcia şi la moartea Lui, 
dar în ele să dobândim şi să trăim adevărata înălțime, bogăţie şi viaţă. 

“2 Ierusalimul de sus sau comunitatea plimă de Dumnezeu, din viaţa viitoare, e liberă de 
patimile care înrobesc şi îngustează pe oameni. Ei sunt deplin stăpâni pe ei înşişi, deplin liberi 
pentru iubire. Dar libertatea deplină se arată în trăirea fără greutate a binelui şi a dragostei. 
Nici o necesitate a naturii din starea trupului de după cădere nu-i stăpâneşte pe membrii acestei 
comunități. 


orânduite care domnesc pururea, Domniile stăpânesc deplin, Scaunele sunt fixate 
în chip neclintit,  Căpeteniile  (începătoriile) rămân  nerobite, Puterile 
binecuvântează neîncetat pe Dumnezeu, zborul Serafimilor nu încetează şi starea 
lor nu se schimbă, Heruvimii nu sfârşesc să susțină Tronul înalt şi ridicat şi 
slujitorii nu încetează de a-şi face lucrul şi de a auzi cuvintele. Dat fiind deci că 
puterile acestea sunt susținute în rânduiala de Dumnezeu şi ordinea puterilor 
inteligibile supralumeşti rămâne netulburată în veci, nici o patimă nerăsturnînd 
buna lor rânduială **, sufletul care face toate după o rânduială cu bun chip, prin 
imitarea acelora, ştârneşte atâta uimire, câtă stârnesc Puterile acelea bine orânduite. 
Iar prin uluire redă înţelesul uimirii. 


Dar zicerea care urmează acestor cuvinte ne face nesiguri în privinţa persoanelor, 
atât a celei care grăieşte, cât şi a celei către care se grăieşte. «Întoarce ochii tăi de 
la ceea ce îmi este potrivnic, că ei mi-au dat aripi». Unora li se pare că aceste 
cuvinte au fost spuse de Stăpânul către sufletul curat. Dar eu socotesc că se cuvine 
mai degrabă să se atribuie cuvântul, miresei. Căci găsesc că ei 1 se potrivesc cele 
intenționate de cuvânt. lar cele susținute de mine le voi argumenta pe scurt. 


Am auzit în multe părți ale Scripturii de Dumnezeu insuflate punându-se pe seama 
lui Dumnezeu aripi. Căci zice proorocia: «Sub acoperământul aripilor Tale m-ai 
acoperit pe mine» (Ps. 90, 2) şi «sub aripile Lui vei nădăjdui» (Ps. 35, 8) auzim 
şi cuvântul spus de Domnul către Ierusalim: «De multe ori am voit să adun copiii 
tăi, în felul în care pasărea îşi adună puii sub aripile ei» (Mt. 23, 37). Dar toate 
acestea îmi va spune cineva că se abat de la înţelesul din acest text, de se vor privi 
în legătură firească. Însă dacă cuvântul de Dumnezeu insuflat afirmă că, după o 
oarecare rațiune tainică, în firea dumnezeiască sunt aripi, iar din prilejul primei 
creațiuni a omului se mărturiseşte că firea noastră s-a făcut după chipul şi 
asemănarea lui Dumnezeu, fără îndoială că cel făcut după chip avea prin toate 
asemănarea cu arhetipul (modelul). Dar după Sfânta Scriptură modelul (prototipul) 
are aripi. Prin urmare şi firea omului a fost făcută înaripată, ca şi în aripi să aibă 
asemănarea cu Dumnezeu. Dar e limpede că cuvântul aripi va trebui luat, tâlcuit 


ca chip, în vreun înţeles vrednic de Dumnezeu, prin cuvântul (EĂ însemnându- 
se Aşadar, acestea le avea şi 


omul cât era asemenea lui Dumnezeu prin toate, dar după aceea, pornirea spre 


* Numai patimile strică buna orânduire între diferitele categorii. Varietatea îngerilor nu-i face 
pe unii invidioşi şi pe alții, orgolioşi. Căci fiecare categorie are o slujire importantă şi toate au 
nevoie de slujirea celorlalte, îmbogăţindu-se reciproc în cunoaşterea şi în iubirea de Dumnezeu 
şi între ele. 


răutate ne-a jefuit de asemenea aripi, căci ieşind de sub acoperământul aripilor 
lui Dumnezeu, ne-am lipsit şi de aripile proprii. Din această pricină s-a arătat 
harul lui Dumnezeu care ne luminează, ca lepădând necuviinţa şi poftele 
lumeşti, să ne crească iarăşi aripi prin evlavie şi dreptate. 


Aşadar, dacă acestea nu sunt străine de adevăr, se cuvine ca mireasa să recunoască 
harul coborât asupra ei de la ochii dumnezeieşti. Căci îndată ce Dumnezeu a privit 
spre noi cu ochii iubirii de oameni, am primit din nou aripile harului străvechi. 
Acestea socotesc că le arată prin cele spuse: «Ochii tăi să privească chipurile 
dreptăţii», se înţelege ale mele. Dar mai spune: «Cercat-ai inima mea, cercetatu- 
o-ai noaptea; cu foc m-ai lămurit şi nu S-a aflat întru mine nedreptate» (Ps. 16, 
2-3). lar a spune : «Ochii tăi să privească cele drepte» e una cu a spune : «Ochii tăi 
să nu privească cele potrivnice». Căci cine priveşte ceea ce e drept nu vede ceea ce 
e pieziş. Şi cine nu priveşte ceea ce e pieziş priveşte fără îndoială ceea ce e drept. 
Deci prin înlăturarea a ceea ce e potrivnic, arată binele privit de ochii 
dumnezeieşti. lar prin aceştia se înaripează iarăşi sufletul, care prin neascultarea 
protopărinților a pierdut aripile. Deci aceasta am înţeles-o din cele spuse: când 
ochii Tăi privesc spre mine, se întorc de la cele potrivnice. Căci nu vor vedea în 
mine ceva din cele ce-mi sunt potrivnice. De aceea, ochii Tăi dau iarăşi aripi şi mă 
fac să câştig din nou prin virtuţi aripile porumbiţei. lar prin aceasta îmi vine 
puterea zborului, ca să zbor şi apoi să mă odihnesc, se înţelege, cu odihna aceea cu 
care S-a odihnit Dumnezeu de lucrările Lui. %* 


După aceste cuvinte urmează iarăşi descrierea frumuseţii miresei, cuvântul lăudând 
fiecare amănunt din cele ce alcătuiesc frumuseţea ei, prin vreo asemănare. Căci e 
lăudată frumuseţea potrivită părului ei, aşezarea dinţilor, floarea de pe buze, 
dulceaţa glasului şi rumeneala obrazilor. lar lauda fiecăreia din cele spuse i se 
dăruieşte miresei prin vreo asemănare potrivită. Părul ei e asemănat cu turmele 
caprelor ce se arată din Galaad. Turmele cele tunse ce se bucură de gemeni 
prilejuiesc prin asemănare lauda dinților. Buzele sunt comparate cu firul roşu. lar 
obrazul e frumos ca o coajă de rodie. Dar iată textul: «Părul rău, ca turmele 
caprelor ce s-au arătat din Galaad. Dinţii tăi, ca turmele cele tunse, ce s-au suit 
din scăldătoare, care toate au gemeni şi nici una nu e Stearpă dintre ele. O 
cordeluţă roşie sunt buzele tale şi graiul tău, frumos. Ca coajă de rodie, obrazul 
tău, afară de tăcerea ta». 


Întrucât toate acestea au fost cercetate în cele dinainte, ar fi de prisos să facem 
plictisitor cuvântul, prin repetarea aceloraşi tâlcuiri. Dar dacă cineva cere să se 
spună şi acum un cuvânt despre acestea, vom înfățişa prin puţine explicări înţelesul 
imaginilor, pentru cei ce n-au auzit tâlcuirile cele dintâi la aceste cuvinte. 


Părul trupului are o fire deosebită față de trup. Câtă vreme tot trupul e slujit de 
puterea simţirii, fără de care nu poate vieţui - căci viaţa trupului este simţire - 
numai părul, care e şi el parte a trupului, vedem că e lipsit de simţire. Această 
însuşire a lui o arată faptul că nu simte durere nici la ardere, nici la tăiere, după 
asemănarea celorlalte părți ale trupului. Dat fiind, aşadar, că după cuvântul lui 
Pavel, slava femeii este părul (1 Cor. 11, 15), care îi împodobeşte capul cu 
împletituri, prin această laudă a părului miresei învăţăm că cei ce sunt cugetaţi în 
jurul capului miresei, prin care se slăveşte Biserica, trebuie să fie mai presus de 
simţire, ascunzându-şi simțirea prin înţelepciune, precum zice Proverbul: 
«înţelepţii îşi ascund Simţirea» (Prov. 10, 14). Lor nu le este vederea mijloc de 
cunoaştere a frumosului şi nu prin gust sau miros sau pipăit cearcă binele şi nici 
altui simţ nu-i încredinţează ei judecata, ci dincolo de mărturisirea întregii simţiri 
îmbrățişează şi doresc bunătăţile arătate înţelegerii, numai prin suflet. Şi aşa 
slăvesc femeia, adică Biserica. Ei nu se umflă din pricina cinstirilor şi nu cad în 
tristeţe din pricina asupririlor, ci chiar de ar trebui să fie tăiaţi pentru credinţa în 
Hristos, chiar de ar fi aruncaţi la fiare sau la foc, chiar de ar suferi alte lucruri 
supărătoare, îşi vor însuşi nesimţirea părului în răbdarea durerilor (Evr. 11, 37-38). 
Aşa a fost Ilie cel ce s-a ridicat din Galaad cu un trup păros şi uscat, acoperit de 
piei de capră, neînspăimântat de nici o ameninţare a tiranului. Deci toţi câţi, 
imitând măreţia Proorocului, se ridică mai presus de toată lumea, «suferind 
necazuri şi supărări, în munţi şi în peşteri şi în găurile pământului», toţi aceştia, de 
care nu este lumea vrednică, fiind cugetaţi ca o turmă în jurul capului întregului **, 
se fac slavă a Bisericii, urcând împreună cu galaaditul, spre harul ceresc. 


Iar capra s-a folosit pentru lauda părului, poate pentru că firea acestui animal a fost 
făcută aptă pentru producerea părului. Deci animalul acesta e un simbol al 
podoabei părului, fiind acoperit în chip firesc cu păr sau pentru că sare în chip 
firesc pe pietre fără să alunece şi petrece pe lângă vârfurile munților, făcându-şi 
drumul cu bună îndrăzneală prin locurile cele mai greu de umblat şi mai aspre, 
ceea ce se potriveşte celor ce săvârşesc drumul aspru al virtuţii. Sau poate ar spune 
cineva mai degrabă că acest animal foloseşte la lauda capului, pentru că a fost 
prevăzut de legiuitor pentru multe jertfe ale legii. Apoi între pildele date de 


5 «Turma în jurul capului miresei» e mulțimea celor ce stăruiesc în jurul lui Hristos, Capul 
Bisericii. 


Proverbe pentru cele patru animale care umblă bine, a fost numărat, ca unul dintre 
cele ce păşesc bine şi ţapul, care conduce turma de capre. lar înţelesul pe care-l 
bănuim în această, este următorul: Toată îndeletnicirea ce începe prin unul, se 
transmite la mulți. Astfel, Scriptura, numind pe Tovel «născocitor al meşteşugului» 
(Fac. 4, 22), reduce la el ştiinţa tuturor celor ce s-au îndeletnicit după el cu lucrarea 
fierului. La fel Abel a fost începătorul păstoritului, iar Cain, al agriculturii. lar 
Nemrod se declară începător al ştiinţei vânătoreşti, Noe al lucrării viei. Despre 
Enos zice că a fost începătorul nădejdii în Dumnezeu. Şi multe de felul acesta 
putem afla din Sfânta Scriptură, că, începând unul o îndeletnicire, a intrat 
îndeletnicirea aceea în viaţă prin imitarea aceluia. Dat fiind, aşadar, că Ilie a fost în 
chip deosebit şi mai presus de toţi înaintemergător prin râvna dumnezeiască, toţi 
câţi după el au păşit pe urmele îndrăznelii Proorocului, urmându-i râvna, s-au făcut 
ca o turmă de capre a celui ce a început o astfel de viaţă şi se fac slava şi lauda 
Bisericii, luând loc în podoaba părului, odată ce s-au înstrăinat şi despărțit de viaţa 
simţitoare. 


Tot aşa se împlineşte şi lauda dinţilor. Aceştia sunt cei ce hrănesc prin ei trupul 
Bisericii. Pe ei îi vrea Mirele să se vadă totdeauna curaţi ca din baie, eliberaţi de 
belşugul părului ca după o tunsură de curând, iar în ce priveşte naşterea virtuţilor, 
bucurându-se de gemeni, ca unii ce s-au făcut părinţi ai unei îndoite curăţenii, ai 
celei ce se contemplă în suflet şi în trup; aşa încât e scos dintre dinţii aceştia tot ce 
e sterp în cele bune. 


lar coarda aşezată pe buze înfăţişează, prin ghicitură, slujirea măsurată a 
cuvântului, ceea ce proorocul a numit strajă şi uşă de îngrădire, când uşa se 
deschide la vreme pentru cuvânt şi se închide la vreme (Ps. 140, 3). Căci coarda 
(sfoara) e numele măsurii, precum am învăţat din proorocia lui Zaharia (Zah. 2, 1). 
Pentru că îngerul ce grăia către el avea în mâini o funie ce măsura pământul. Dar 
cuvântul dobândeşte măsură mai ales când e colorat de roşeaţă, ceea ce e un chip al 
sângelui Celui ce ne-a răscumpărat pe noi. Deci cel ce, ca Pavel, are grăind întru el 
pe Hristos, Care cu sângele Lui ne-a răscumpărat pe noi, acela are o cordeluţă de 
măsurat pământul pe gura lui, fiind înfrumuseţată cu culoarea sângelui. 


Iar cuvântul următor este o tâlcuire a celui dinainte. Căci numeşte cordeluţa roşie 
«grăirea frumoasă». lar prin aceasta arată curăția şi măsura. Căci ceea ce e cu 
adevărat frumos se şi arată în timpul lucrării sale, nearătându-se nici înainte de 
vremea ei, nici după ce a trecut vremea ei. 


Infrumuseţând apoi mărul obrazului cu coajă de rodie, îi recunoaşte miresei o mare 
desăvârşire în cele bune. Căci arată că vistieria ei nu e aşezată în vreun alt loc, ci ea 


însăşi e vistieria ei, având în ea pregătit tot binele. Căci precum coajă cuprinde 
toată rodia ce se mănâncă, aşa se arată că în frumuseţea văzută a vieţii se cuprinde 
vistieria dinăuntru. Aceasta e deci vistieria ascunsă a nădejdilor, rodul propriu al 
sufletului, care e conţinut în viaţa virtuoasă ca într-o coajă de rodie. 


lar «afară de tăcerea ta» socotesc că cuprinde înţelesul acesta: lauda ta arătată prin 
cele văzute nu e numai atât de mare pe cât e vestită prin cuvinte, ci mai degrabă, 
câtă e ascunsă prin tăcere, ca una ce întrece vestirea cuvântului. Dar precum ceea 
ce e în afară de cuvânt se socoteşte că e tăcerea, desigur că ceea ce e în afară de 
tăcere, trebuie să socotim că e cuvântul. Aşadar, cel ce a spus «afară de tăcerea ta», 
a spus în mod limpede: bune şi mari sunt cele ce pot fi arătate prin cuvânt, cele ce 
sunt afară de tăcerea ta. Dar cele în afară de cuvânt, cele acoperite de tăcere, fără 
îndoială că sunt mai minunate decât cele ce se rostesc. 


Dar să auzim şi laudele următoare. Înţelesul lor se aseamănă cu puţul din istorie, 
care având o piatră pe gură, făcea cu neputinţă împărtăşirea de apă fetelor ce 
păşteau oile. Dar apropiindu-se lacov, răstoarnă piatra de pe gură şi umplând 
vasele de apă, a dat turmelor să se bucure după voie de apă. Cine sunt, deci, acelea, 
pe care le asemănăm cu puţul acesta ? Sunt «şasezeci de împărătese şi optzeci de 
țiitoare şi tinere fără număr. Dar una e porumbiţa mea, desăvârşita mea. Una 
este maica ei, aleasă celei ce a născut-o pe ea». 


Deci cine va rostogoli piatra acestei neclarităţi? Cine va scoate apa înţelesurilor, 
aflată aşa de adânc, că e cu neputinţă de ajuns raţiunii noastre? Socotesc că e bine 
să mărturisesc urechilor voastre, că numai acelora le e cu putinţă să cunoască 
acestea, către care zice Apostolul: «Întru toate v-aţi îmbogăţit, întru tot cuvântul 
şi întru toată cunoştinţa» (I Cor. 1, 5). Dar sărăcia noastră e cu neputinţă să 
cuprindă vistieriile cuvântului de față. Totuşi, de voim să ieşim din osânda 
trândăviei, ascultând de Cel ce ne-a poruncit să cercetăm Scripturile, să nu ne 
îngreunăm adăugând şi acestora puţină sudoare. 


Deci spuneam că înţelepciunea din cuvintele acestea ne înfăţişează prin laudele 
miresei o învăţătură (dogmă) mai subţire. lar învăţătura (dogma) este aceasta: nu 
cu aceeaşi rațiune şi în aceeaşi înşiruire se creează şi se creează din nou făpturile. 
Când la început a fost adusă la existenţă firea creațiunii prin puterea dumnezeiască, 
fiecare făptură a primit sfârşitul legat nemijlocit de început, în toate cele ivite din 
neființă în existență, apărând deodată cu începutul, desăvârşirea. lar una din cele 
create e şi ființa omenească. Deci, după asemănarea celorlalte, nici ea nu a înaintat 
de la creaţiune treptat spre desăvârşire, ci de la prima ivire în existenţă a fost 
plăsmuită întru desăvârşire. Căci Scriptura spune de om că a fost făcut «după 


chipul şi asemănarea lui Dumnezeu». Aceasta arată cel mai înalt şi mai desăvârşit 
dintre bunuri. Căci ce s-ar afla mai presus de asemănarea cu Dumnezeu? Aşadar, la 
prima creațiune, sfârşitul a apărut nemijlocit împreună cu începutul şi firea a 
început să existe de la desăvârşire. 


Dar odată ce s-a predat morţii prin alipirea la păcat şi astfel a căzut din stăruința în 
bine, nu recapătă deodată desăvârşirea, ca la prima creaţiune, ci înaintează pe o 
anumită cale spre mai bine, lepădând pe încetul, printr-o succesiune şi într-o 
ordine, împătimirea de cele contrare. Căci la prima creaţiune nu era nimic care să 
împiedice desăvârşirea firii să se săvârşească odată cu apariţia ei, neexistând 
răutate. Dar la a doua creare, era de trebuință ca revenirea la primul bine să fie 
legată de străbaterea pe rând a unei distanţe, deoarece înţelegerea noastră, 
înlănţuită prin răutate de împătimirea materială, leapădă pe încetul răul împreună 
crescut cu ea, răzându-l ca pe o coajă ce o învăluie, prin vieţuirea mai aleasă. *% 
De aceea am învăţat că sunt multe locaşuri la Tatăl (În. 14, 2), deoarece răsplata se 
pregăteşte tuturor după măsura alipirii la bine şi a depărtării de rău a fiecăruia. 
Unul este la începutul mişcării mai bune, ca unul ce a ieşit de curând ca dintr-un 
adânc de viaţă în răutate, la împărtăşirea de adevăr. Altul a primit, prin sârguinţă, 
un spor al binelui. Altul a crescut mai mult prin dorirea celor bune. Iar unul e la 
mijlocul urcuşului spre cele înalte. Altul a trecut de mijloc. Sunt apoi unii care s-au 
ridicat şi peste aceştia. Alţii i-au întrecut şi pe aceia. Şi 

iarăşi alţii se întind şi peste aceştia, pe drumul de sus. Şi peste tot Dumnezeu 
primeşte pe fiecare în ceata lui proprie, după varietatea felurită a voii lui, împlinind 
pe toţi după vrednicia lor şi dând celor mai mulţi răsplățile bunătăţilor, dar 
măsurându-le şi celor mai mici. 


Aceasta am înţeles că ne învaţă cuvântul prin spusele de faţă. EI ne arată prin cele 
spuse deosebirea sufletelor care privesc spre bine. Căci pe unele le numeşte tinere; 
iar mulțimile lor întrec marginile numărului. Pe altele, ţiitoare. Altele, zice însă, că 
sunt împărătese. Numărul ţiitoarelor îl mărgineşte la optzeci, iar de împărătese 
spune că împlinesc numărul şasezeci. Peste toate se ridică însă porumbiţa 


“* Starea de la început a omului nu avea nici o răutate în ea, ci numai binele. Căci nu putea ieşi 
cu vreo răutate din porunca creatoare a lui Dumnezeu. De aceea, ea putea dezvolta cu uşurinţă 
calitățile ei bune. Dezvoltarea în bine pu- tându-se face oarecum în mod organic. Sfântul 
Grigorie de Nyssa, poate, spune că desăvârşirea era legată de starea începătoare a firii. Dar nu 
se poate socoti că ea era cu totul desăvârşită sau definitiv consolidată în bine. Căci în acest caz 
n-ar mai fi putut cădea. Odată căzută însă, chiar ridicată prin harul lui Hristos, ea totuşi are de 
învins o slăbiciune lăsată în ea de păcat. Slăbiciunea aceasta trebuie lecuită pe încetul. Cine a 
avut odată un organ bolnav, nu-şi revine dintr-odată la tăria dinainte de boală, ci în mod 
treptat, cu grijă multă de a se feri de orice împrejurare care i-a pricinuit prima dată boala. 


desăvârşită, văzută ca una. Pe ea o declară şi singura fiică a maicii şi aleasă a celei 
ce a născut-o. Deci acestea suntem îndemnați de cuvintele dum-nezeiești să le 
cugetăm: că cei ce au ieşit de curând, ca dintr-un pântece, dintr-o rătăcire adâncă, 
fiind de curând născuţi şi nefiind în stare să primească în ei cuvântul înţeles, ci dau 
o consimţire mai neraţională credinţei, sunt văzuţi ca într-o mulțime nesfârşită. Ei 
cred că cuvântul tainei este mântuitor, dar nu au în ei adevărul întemeiat prin vreo 
cunoştinţă şi prin vreo încredințare a raţiunii. Aceştia sunt tinerele, numite aşa 
pentru că au o vârstă duhovnicească tânără şi s-au născut din cuvântul credinței, 
dar încă n-au ajuns, prin cuvenita creştere, la vigoarea care le face apte de nuntă şi 
n-au ajuns la bărbatul desăvârşit şi la măsura vârstei de nuntă, ca să poată lua în 
pântece din frica Domnului şi să poată naşte duh de mântuire. Ci, din pricina 
prunciei şi a nedesăvârşirii minţii, convieţuiesc încă cu o simţire mai neraţională. 
Totuşi şi aceştia sunt dintre cei ce se mântuiesc, precum zice Proorocul: «0ameni 
şi dobitoace vei mântui, Doamne» (Ps. 35, 7) dobitoace numind partea mai 
neraţională a celor ce se mântuiesc. 


lar cei ce prin cuvenita sârguinţă au crescut cu înţelegerea şi au părăsit pruncia, 
învăţăm de la Scriptură că sunt de două feluri. Şi unii şi alţii sunt suflete 
contrupeşti “” Cuvântului. Dar unele se lipesc de EI printr-o simţire mai 
drăgăstoasă. Aşa a fost sufletul lui David şi al lui Pavel. Cel dintâi a zis: «Bine este 
mie a mă lipi de Dumnezeu» (Ps. 72, 28) iar al doilea zice: «Nimic nu mă va 
despărți de dragostea lui Hristos, nici viaţa, nici moartea, nici timpul de faţă, nici 
cel viitor, nici altceva din cele ce sunt» (Rom. 8, 28-29). Iar altele fug de ispitele 
preacurviei, de frica chinurilor. Şi rămân şi acestea în nestricăciune şi sfințire. Ele 
nu primesc răul, fiind povăţuite mai degrabă de frică, decât de dragostea însăşi. 
Cele dintâi scufundându-se în curăţia lui Dumnezeu printr-o simțire mai 
desăvârşită, din dorul nestricăciunii, se numesc împărătese, pentru că se 
împărtăşesc de împărăție. Pe celelalte, care se ostenesc în virtute de frica 
amenințării, le numeşte cuvântul ţiitoare. Fiindcă n-are încă vreuna dintre ele 
putere să se facă maică a împăratului şi părtaşă a vredniciei Lui. *% Căci cum ar 
avea această putere cea care n-a primit întru sine cugetul virtuos, nesupus nici unui 
stăpân şi de sine stăpânitor, ci s-a depărtat de părtăşia la cele rele printr-o frică de 
rob? Chipuri ale celor spuse sunt pentru împărătese cei învredniciți de starea de-a 
dreapta, către care împăratul a zis: «Veniţi binecuvântaţii Părintelui Meu de 
moşteniţi împărăţia gătită vouă» (Mt. 25,14) iar ceata a doua şi mai de jos sunt 


*” Formează prin unire un trup cu Cuvântul, fără ca să se contopească cu trupul Cuvântului. 

3% Împărătese sunt sufletele ce s-au unit deplin cu împăratul, încât sunt atât mirese, cât şi maice 
ale Lui. Căci ele primesc viaţa din El, dar Îl şi cresc înlăuntrul lor, făcându-L să ajungă să Se 
arate din ele la vârsta bărbatului desăvârşit odată cu ele. 


cei către care zice Domnul: «Teme-ţi-vă de Cel ce, după ce a ucis, are putere să 
arunce în gheena focului» (Lc. 12, 5). 


Această deosebire a celor două cete o arată, mi se pare, prin ghicitură, deosebirea 
numerelor. Cum adică? Şase sunt poruncile prin care se găteşte celor de-a dreapta 
împărăţia lui Dumnezeu. Să ne gândim că fiecare din acestea este talantul 
Stăpânului, care se cuvine să fie înzecit prin lucrare de slujitorul cel bun şi 
credincios, ca astfel să intre în bucuria Domnului său, când aflat fund peste puţine 
credincios, peste multe va fi pus. Deci dacă sufletul se va împărtăşi de împărăție 
prin cele şase porunci, iar desăvârşirea fiecăreia stă în înzecirea ei, precum a zis 
slujitorul cel bun, că «zece talanţi a produs un talant al tău», în chip necesar aflăm 
pe împărăteasa cea una înmulțită până la şasezeci şi prin înzecirea celor şase 
porunci, primită la împărtăşirea de împărăție. Astfel, împărăteasa cea una se 
înfăţişează ca multe, împărtăşindu-se de pecetea de multe feluri a poruncilor şi 
modelându-se în chip deosebit prin fiecare dintre virtuţi. Astfel, împărăteasa se 
împarte în şasezeci de împărătese, deosebindu-se după chipurile poruncilor. Astfel, 
mireasa făcându-se părtaşă de împărăţia lui Hristos, din una se face o mulţime de 
împărătese, ajungând la un număr egal cu vredniciile dobândite prin porunci. 


Dar, dacă nu e greşit să înţelegem că prin cele şasezeci de împărătese se arată 
chipul şesimii poruncilor, cultivată înzecit în sufletul cel unic, e firesc să spunem 
că prin cele optzeci se înfăţişează, folosindu-se o imagine asemănătoare, taina zilei 
a opta, spre care privind cei povăţuiţi de frică ies din părtăşia cu cele rele. Aceasta 
am aflat-o de la Psalmi, care au pus în inscripţie ziua a opta în frunte, cugetând ei 
prin aceasta, la cei ce sunt biruiţi de frica celor viitoare şi de aceea vor să încovoaie 
spre milă auzul lui Dumnezeu. Căci cel ce priveşte spre ziua a opta zice către 
înfricoşătorul Judecător: «Doamne, nu cu iuţimea Ta să mă mustri pe mine, nici 
cu mânia Ta să mă cerți. Miluieşte-mă, Doamne, că neputincios sunt - vindecă- 
mă, Doamne, că s-au tulburat oasele mele» (Ps. 6, 2 urm.) şi toate câte 1 se aduc 
în continuare, prin rugăciune, Judecătorului nepărtinitor, între care şi plângerea că 
nu e pomenirea lui Dumnezeu în moarte. Căci cum ar fi cu putinţă să le vină celor 
osândiţi la plângere şi la scrâşnirea dinților veselia din pomenirea lui Dumnezeu? 
Căci în alt loc, Proorocul zice că pomenirea lui Dumnezeu pricinuieşte veselie. ** 
Deci acestea şi altele ca acestea spunându-le lui Dumnezeu, cel ce se teme de ziua 
a opta ajunge la simţirea împărtăşirii de milă, zicând: «Auzit-a glasul plângerii 
mele» (Ps. 6, 4). 


* Pomenirea lui Dumnezeu produce veselie, căci cel ce-L pomeneşte se bucură de tainele ce le 
cuprinde gândind la El. De aceea nu e pomenirea Lui (cu laudă) în iad, nici de către cei 
necredincioşi. 


Și fiindcă multe temeri fericite sunt arătate în Scriptură, este şi aceasta o creştere 
înzecită, corespunzător cu cele şase porunci. Căci cel ce a învăţat din Psalmi cum 
se dobândeşte frica Domnului şi anume prin abaterea de la rău şi prin facerea 
binelui, va înzeci, prin lucrare, bunul fricii de Dumnezeu, ca pe un ban sau talant. 
Și aşa, sufletul cel de al doilea după împărăteasă, care lucrează binele din frică şi 
nu din iubire, se lărgeşte până la numărul optzeci, arătând în viaţa lui în mod 
neamestecat şi deosebit fiecare chip al virtuților astfel do-bîndite prin frică, 
lărgindu-se după rațiunea zilei a opta, prin creşterea înzecită şi ajungând aproape 
de Cel bun, prin frică de rob şi nu prin dragostea de mireasă, ţiitoare în loc de 
împărăteasă. lar prin frica zilei a opta, pe care a sporit-o înzecit în virtuţi, a ajuns la 
numărul optzeci. Cu privire la aceasta, cuvântul povestirii porunceşte ca ea să 
slujească prin naşterea de fiu nelegitim, vremelnic, nu de bun neam şi să nu 
conlocuiască până la sfârşit cu împărăteasa, ca să aibă cel născut din roabă aceeaşi 
moştenire a împărăției, cu cel născut liber. «Alungă, zice, slujnica şi pe fiul ei, că 
nu va moşteni fiul slujnicei cu fiul celei libere» (Fac. 21, 10). lar dacă i se pare 
cuiva prea forţată explicarea numărului din acest text, să-şi aducă aminte că la 
început am mărturisit că nu putem pătrunde adevărul acestora, ci numai atâta ne 
atingem de aceste ghicituri, cât să nu rămână cu totul nescrutate. 


Dar dacă iubirea scoate afară cu desăvârşire frica, după cum s-a scris (1 În. 4, 18) şi 
frica, preschimbându-se, devine iubire, atunci toţi cei ce se mântuiesc se fac o 
unitate, unindu-se între ei în împletirea cu Singurul bun, prin desăvârşirea 
porumbiţei. Aceasta o înţelegem din cuvântul următor, care zice: «Una e 
porumbiţa mea, desăvârşita mea. Una este maica ei; aleasă celei cea născut-o pe 
ea». E ceea ce se tâlcuieşte în Evanghelie mai limpede prin cuvântul Domnului. 
Căci dându-le ucenicilor Săi, prin binecuvântare, toată puterea, printre alte bunuri 
pe care le dăruieşte sfinților, prin cuvintele către Tatăl, adaugă şi pe cel mai de 
căpetenie dintre bunuri, anume pe acela de a nu mai fi dezbinaţi prin deosebirea 
voilor în judecata despre bine, ci să fie toți una, uniţi în binele cel unul şi singur, 
aşa încât prin unirea Duhului Sfânt, cum zice Apostolul, strânşi în legătura păcii, să 
se facă toți un trup şi un duh, printr-o singură nădejde, la care au fost chemaţi (Ef. 
4, 3). Dar e mai bine să dăm după literă înseşi cuvintele dumnezeieşti ale 
Evangheliei: «Ca toți să fie, zice, una, precum Tu, Tată, întru Mine şi Eu, întru 
Tine» (În. 17, 21). 


Și legătura acestei unităţi este slava. lar că prin slavă e numit Duhul Sfânt nu va 
nega cineva din cei cu judecată, privind la cuvintele Domnului. Pentru că zice: 
«Slava pe care Mi-ai dat-o Mie, am dat-o lor» (În. 17, 21 urm.). Căci le-a dat cu 
adevărat ucenicilor o astfel de slavă Cel ce a zis către ei: «Luaţi Duh Sfânt» (În. 
20, 22). Şi a luat această slavă, pe care a avut-o totdeauna, înainte de a fi lumea, 


Cel ce a îmbrăcat firea omenească. lar după ce s-a slăvit aceasta, prin Duhul, se 
face transmiterea slavei la toţi cei înrudiţi cu ea, începând de la ucenici. De aceea 
zice: «Slava pe care Mi-ai dat-o Mie am dat-o lor; ca să fie una, precum Noi Una 
suntem, Eu întru ei şi Tu întru Mine, ca Să fie desăvârşiţi în una». 


Deci e porumbiţă desăvârşită cel ce s-a ridicat prin creştere, de la starea de prunc, 
la bărbat desăvârşit şi a ajuns la măsura vârstei duhovniceşti, iar din starea de roabă 
şi ţiitoare a trecut la vrednicia împărătească şi prin nepătimire şi curăţie s-a făcut 
părtaş la slava Duhului. La. această porumbiţă privind Mirele, zice: «Una este 
porumbiţa mea, desăvârşita mea. Una este maica ei. Aleasă este celei ce a 
născut-o pe ea». 


lar pe maica porumbiţei încă o ştim, cunoscând pomul din fruct. Căci, precum 
privind pe om nu ne îndoim că e din om, aşa căutând pe maica porumbiţei alese, 
am înţeles că nu e deosebită de porumbiţa aleasă. Căci în cel născut se vede firea 
celui ce a născut. Fiindcă deci cel născut din Duh, Duh este, iar fiică e porumbiţa, 
porumbiţa va fi şi maica fiicei, anume porumbiţa care a zburat din cer peste Iordan, 
precum zice şi mărturiseşte loan. “! Pe aceasta o fericesc tinerele, pe aceasta o 
laudă țiitoarele şi împărătesele. Căci tuturor sufletelor din orice ceată le este comun 
drumul spre o astfel de fericire. De aceea zice: «Au văzut-o pe ea fiicele şi o au 
fericit, ţiitoarele şi împărătesele o vor lăuda». Toată firea e făcută să se întindă 
prin poftire spre fericire şi spre ceea ce e vrednic de laudă. Deci dacă fiicele 
fericesc pe porumbiţă, fără îndoială că şi ele poftesc să se facă porumbiţe. Şi faptul 
că ţiitoarele laudă porumbiţa e dovadă că şi acestea se străduiesc spre ceea ce 


“Maica porumbiţei omeneşti este Duhul Sfânt, Porumbiţa sau Porumbelul ceresc. Este maica 
porumbiţei omeneşti după har. 


laudă. Acestea până când toţi cei ce privesc spre aceeaşi ţintă, făcându-se una, va fi 
Dumnezeu toate în toţi cei ce prin unirea între ei se vor împărtăşi împreună de 
bine, în Hristos lisus Domnul nostru, Căruia se cuvine slava şi stăpânirea în vecii 
vecilor. Amin. 


Despre Fericiri 
Omilia întâi - „Fericiţi cei săraci cu duhul, că a lor este Împărăţia Cerurilor” 


“Iar văzând mulțimile, lisus S-a suit în munte şi aşezându-Se ucenicii lui au 
venit la EI şi deschizăndu- Și gura, îi învăţa zicând: Fericiţi cei săraci cu duhul, 
că a lor este Impărăţia Cerurilor.” (Mt 5. 1-3.) 


Domnul Se urcă pe munte, iar noi să-L urmăm, strigând împreună cu Isaia: „Veniţi 
să ne suim în muntele Domnului” (Is. 2, 3) şi de suntem istoviţi de păcate „să ne 
întărim mâinile slabe şi genunchii slăbănogiți (cf. Is. 35, 3), cum ne învaţă 
profetul. Căci, de vom ajunge pe vârf, vom afla pe Cel ce vindecă orice boală şi 
orice slăbiciune, pe Cel ce ia asupra Sa neputinţele noastre şi poartă bolile noastre 
(cf. Is. 53, 4). Să ne grăbim şi noi în acest urcuş, ca să ajungem cu Isaia în vârful 
nădejdii, să privim de jur- împrejur toate acele bunătăţi pe care Cuvântul le arată 
celor ce-L urmează spre înălțime. 


Să ne deschidă şi nouă gura Dumnezeu Cuvântul şi să ne călăuzească spre tâlcuirea 
acestor lucruri, pe care şi numai a le auzi este o adevărată fericire. 


„Fericiţi cei săraci cu duhul, că a lor este Împărăţia Cerurilor.” Dacă vreun om 
oarecare, poftitor de aur, ar găsi nişte scrieri care arată locul unde se află o 
comoară, iar acest loc ar pune înaintea celui ce o doreşte multă sudoare şi 
încordare, oare s-ar moleşi acela în osteneala lui, oare ar dispreţui el câştigul şi ar 
socoti mai plăcută ferirea de orice oboseală decât bogăția lui? Aceasta nu se va 
întâmpla, ci, dimpotrivă, îşi va chema toți prietenii, strângându-şi multe ajutoare, 
ca să pună stăpânire pe comoara ascunsă. 


Aceasta, fraţilor, este comoara pe care o binevesteşte Sfânta Scriptură, iar 
bogăţia ei este ascunsă sub întunericul neînţelegerii. Aceia care râvnim după 
aurul cel curat să ne folosim de mulţimea rugăciunilor ca de multe mâini 
lucrătoare şi să ni se descopere bogăţie şi să împărțim între noi comoara pe care 
fiecare o va primi întreagă. Căci virtutea se împarte tuturor celor ce o doresc, 
dar se dă întreagă fiecăruia, nemicşorându-se între cei ce i se fac părtaşi. 


La împărțirea bogăției pământeşti, cel ce ia mai mult decât i se cuvine face 
nedreptate celorlalți, căci cel ce-şi măreşte partea lui micşorează partea celui 
împreună-părtaş. Dar bogăţia duhovnicească este la fel ca soarele, care se împarte 
tuturor celor ce-l văd şi vine întreg la fiecare. Fiecare nădăjduieşte un câştig egal 
din osteneală, fiecăruia îi este deplin ajutorul pentru cererile din rugăciuni. 


Să cugetăm mai întâi ce este fericirea. Fericirea este, după convingerea mea, 
întregul tuturor celor desemnate prin numirea de bine şi din care nu lipseşte nimic 
din ceea ce împlineşte dorirea după bine. 


Să lămurim înţelesul fericirii şi prin alăturarea ei de ceea îi ce este opus. Opusul 
fericirii este nefericirea. Nefericirea este oboseala în suferințele dureroase şi 
involuntare. lar starea lăuntrică a celor care trăiesc fericirea este întru totul opusă 
stării celor ce trăiesc nefericirea. Fericitul se bucură şi se veseleşte de cele la care 
participă, iar nefericitul este necăjit şi îndurerat de cele ce i se întâmplă. 


Fericit cu adevărat este numai Dumnezeu. Căci, dincolo de ceea ce presupunem 
noi că este Dumnezeu, fericirea înseamnă viaţă curată, binele negrăit şi neînțeles, 
frumuseţea de nedescris, seninătatea mulțumirii prin sine, înțelepciunea şi puterea 
Sa; lumina adevărată, izvorul a toată bunătatea; stăpânirea care covârşeşte totul; 
Singurul vrednic de iubit. Cel ce e mereu Acelaşi; veselia neîncetată; bucuria 
veşnică; Cel despre care nimic nu se poate spune după merit, chiar de s-ar spune 
toate câte se pot spune. Căci înţelegerea nu poate cuprinde pe Cel ce este. Chiar 
dacă am putea înţelege ceva din cele mai înalte despre EI, nu putem spune nici un 
cuvânt din cele ce înţelegem. 


Dar, deoarece Acela Care l-a întocmit pe om l-a creat după chipul Său, poate fi 
considerat în al doilea rând fericit cel ce se împărtăşeşte de Cel Care poartă numele 
fericirii adevărate prin ființă - omul. Precum în ceea ce priveşte frumuseţea 
trupească, originalul frumuseţii se află în persoana vie şi reală, iar pe locul al 
doilea stă icoana, închipuirea frumuseţii prime, asemenea este şi natura omenească: 
că este chipul fericirii aflate deasupra tuturor celor ce sunt şi poartă pecetea 
frumuseţii celei bune, când oglindeşte în sine semnele fericirii. 

Dar, cum urâciunea păcatului a întinat frumuseţea chipului, a venit Cel ce ne-a 
spălat în apa vie şi purtătoare spre viaţa veşnică, iar noi am lepădat urâţenia 
pricinuită de păcat şi ne-am înnoit după Modelul Cel fericit. Şi, întocmai cum în 
arta picturii cunoscătorul le arată celor necunoscători că înfăţişarea frumoasă este 
aceea care este îmbinată din părți de un anumit fel - părul de un anumit fel, ochii, 
sprâncenele, forma obrajilor după o anume întocmire - iar toate laolaltă alcătuiesc 
frumuseţea, la fel şi cel ce zugrăveşte sufletul nostru prin compararea cu Singurul 
fericit descrie prin cuvânt, ca într-un tablou, cele ce împreună alcătuiesc fericirea. 


Şi zice la început: „Fericiţi cei săraci cu duhul, că a lor este Impărăția Cerurilor”. 
Dar ce folos vom avea din dărnicia Lui, dacă nu ni se va lumina înţelesul cuprins în 
cuvânt? E ca şi în medicină, unde multe din leacurile preţioase şi greu de aflat 


rămân nelucrătoare pentru cei ce nu le cunosc, până când nu primim lămurirea 
ştiinţei doftoriceşti. 


Deci, ce înseamnă a fi sărac cu duhul, ca să putem dobândi Împărăţia 
Cerurilor? Din Sfânta Scriptură cunoaştem două feluri de bogății: una vrednică de 
dorit, alta vrednică de osândit. E vrednică de dorit bogăţia virtuţilor, e osândită cea 
materială şi pământească, pentru că prima este o avuţie a sufletului, iar a doua e 
făcută pentru amăgirea simţurilor. De aceea Domnul nu îngăduie agonisirea ei, ca 
una ce e primejduită de viermi şi de furi, ci ne porunceşte să râvnim spre 
îmbogățirea celor înalte, pe care nu le poate atinge puterea nimicitoare. Prin vierme 
şi fur a arătat Domnul pe jefuitorul comorilor sufletului. Opusul sărăciei este 
bogăția. 


După cum Sfânta Scriptură desemnează două feluri de bogății, tot aşa există şi 
două sărăcii: una vrednică de lepădat şi una care ne fericeşte. Cel ce e sărăcit de 
neînfrânare, cel sărac în averea cinstită a dreptății sau în înţelepciune ori în 
cuminţenie, cel ce se află sărac şi lipsit de oricare alt mărgăritar de mare preţ este 
nefericit din pricina însetoşării sale şi nenorocit din pricina lipsirii de cele 
prețioase. 

Dar cel ce de bunăvoie se sărăceşte pe sine de cugetările rele şi nu agoniseşte în 
vistieriile lui nimic din giuvaerurile diavoleşti, ci arde cu duhul şi prin aceasta îşi 
adună sărăcirea în păcate, este cel pe care Cuvântul îl fericeşte pentru sărăcia lui, al 
cărei rod este Împărăţia Cerurilor. 


Dar să ne întoarcem la comoară şi să nu ne oprim din lucrarea de descoperire a ei, 
ci, asemenea unui miner, să scoatem la lumină prin cuvânt ceea ce este ascuns. 


„Fericiţi cei săraci cu duhul”. Într-o oarecare măsură, (...) ţinta vieţii întru virtute 
este asemănarea cu Dumnezeu. Dar nepătimirea şi neîntinarea scapă cu desăvârşire 
posibilităţii de imitare a oamenilor, căci este cu neputinţă vieţii pătimitoare să se 
asemene firii nepătimitoare. 


Dacă, însă, numai Dumnezeu este fericit, cum îl numeşte Apostolul (cf. 1 Tim. 6, 
15), iar împărtăşirea oamenilor de fericire are loc doar prin asemănarea cu 
Dumnezeu, dacă asemănarea este cu neputinţă, atunci fericirea nu poate fi atinsă de 
viaţa omenească. Dar unele din cele ale lui Dumnezeu se fac cu putinţă de imitat 
de către cei ce o voiesc. 


Care sunt cele ce se fac cu putință de imitat? Cuvântul a numit prin „sărăcia cu 
duhul” smerita cugetare de bunăvoie. lar ca pildă pentru aceasta, Apostolul ne 


arată sărăcia lui Dumnezeu, Care, „fiind bogat, a sărăcit pentru noi, ca noi să ne 
îmbogăţim cu sărăcia Lui” (Z7 Cor. 8, 9). Toate celelalte câte se văd în jurul firii 
dumnezeieşti depăşesc măsura firii omeneşti, dar smerenia Lui este înrudită nouă, 
celor ce umblăm pe jos şi avem alcătuire de pământ şi curgem spre pământ. Fiinţa 
umană imită pe Dumnezeu potrivit firii sale şi pe cât îi este cu putinţă, îmbracă 
însuşi chipul Lui. 


Dar să nu creadă nimeni că virtutea smeritei cugetări se dobândeşte cu uşurinţă şi 
fără osteneală. Dimpotrivă, dintre toate virtuțile, aceasta este cea mai anevoioasă. 
Deoarece, în timp ce omul - care a primit sămânţa cea bună - doarme, prinde 
rădăcină sămânţa cea mai primejdioasă a vrăjmaşului vieţii noastre: neghina 
mândriei. Căci vrăjmaşul a tras cu sine slăbănogul neam omenesc în căderea cea de 
obşte prin mândria prin care el însuşi s-a prăbuşit la pământ. 


Cum patima înălțării de sine s-a sădit aproape în fiecare dintre cei părtaşi naturii 
omeneşti, tocmai de aici Domnul începe Fericirile, ca să smulgă din deprinderile 
noastre mândria ca pe un rău începător, sfătuindu-ne să urmăm Celui ce S-a făcut 
sărac de bunăvoie, Care este cu adevărat fericit, pentru ca, asemănându-ne cu EI în 
ceea ce putem şi pe cât putem, adică în sărăcia de bunăvoie, să câştigăm şi 
împărtăşirea de fericire. Căci zice: „Gândul acesta să fie în voi care era şi în 
Hristos Iisus, Care, Dumnezeu fiind în chip, n-a socotit o ştirbire a fi El întocmai 
cu Dumnezeu, ci S-a deşertat pe Sine, chip de rob luând" (Filip. 2, 5-7). 


Ce poate fi mai înjositor pentru Dumnezeu decât chipul de rob? Ce poate fi mai 
smerit pentru Împăratul celor ce sunt, decât să Se facă părtaş firii noastre celei 
sărace? Împăratul împăraţilor şi Domnul domnilor ia de bunăvoie chipul robiei 
noastre. Judecătorul tuturor Se supune stăpânirilor pământeşti. Acela Care cuprinde 
toată zidirea în palmă se pogoară dintr-o peşteră, nu este găzduit într-o ospătărie, 
Ci-ŞI găseşte locaş sărăcăcios în ieslea necuvântătoarelor. Cel curat şi nepătat ia 
asupra Sa întinăciunea firii omeneşti şi, făcându-Se sărac de bunăvoie, îşi duce 
lucrarea până la capăt, în gustarea morţii. 


Vedeţi prisosirea sărăciei de bunăvoie? Viaţa gustă moartea. Judecătorul e târât 
înaintea judecății. Stăpânul vieţii făpturilor Se supune hotărârii unui judecător 
pământesc. Împăratul a toată puterea mai presus de lume nu respinge mâinile 
călăilor. Spre această pildă să se îndrepte măsura smeritei tale cugetări. 


Acum îmi pare, însă, că este clipa potrivită să cercetăm şi nebunia patimii 
mândriei, pentru ca fericirea smeritei cugetări să ne fie uşor de dobândit, cu multă 
uşurinţă şi fără istovire. Căci, precum doctorii cei mai pricepuţi scot mai întâi la 


iveală pricina bolii şi apoi biruiesc boala cu uşurinţă, aşa şi noi să dăm pe faţă 
găunoşenia mândriei, ca să facem uşor de străbătut calea smeritei cugetări. Cum s- 
ar putea dovedi altfel deşertăciunea îngâmfării decât arătând care este adevărata 
fire omenească ? 


Acela care-şi îndreaptă atenţia către sine şi nu către lucrurile înconjurătoare nu va 
cădea cu uşurinţă în această patimă. Ce este, deci, omul ? Voieşti să-ţi spun cel mai 
de laudă şi mai de cinste dintre cuvinte? Dar însuşi Cel ce ne împodobeşte cu 
splendoare şi întocmeşte firea noastră după chipul cel mai frumos spune că suntem 
din lut; mărirea celui mândru se trage din lut şi strălucirea lui se înrudeşte cu 
piatra. 


Voieşti să spui ceva despre pricina nemijlocită a naşterii tale? Mai bine las-o 
deoparte, înăbuşă orice sunet, nu dezvălui - cum zice legea - ruşinea tatălui şi a 
mamei tale (cf. Lev. 18, 7). Nu vesti cele vrednice de uitare şi de îngropare în 
tăcere. Nu roşeşti tu, bulgăre de pământ, tu, care peste puţină vreme vei fi praf, 
băşică de aer, care ai în tine răsuflare de o clipă, umflându-te de mândrie şi 
lărgindu-ți mintea cu un gând deşert? Nu vezi cele două margini ale vieţii 
omeneşti, cum începe şi unde se sfârşeşte la aceasta ? Te mândreşti cu tinereţea şi 
priveşti la floarea vârstei şi te încânţi de primăvara chipului, de forța mâinilor în 
lucrare, de picioarele sprintene la sărituri, de fluturarea buclelor în vânt, de barba 
care îți împodobeşte obrajii rotunzi, de haina ta care străluceşte în culoarea 
purpurei şi de veşmintele tale de mătase, pe care sunt închipuite cu meşteşug 
războaie şi animale sau cine ştie ce istorii de altădată ? Sau, poate, te uiţi la 
sandalele tale ce scânteiază de lustruite ce sunt, iar privirea-ţi se bucură de supleţea 
liniilor lor ? Te uiţi la acestea şi nu te uiţi la tine ? Te voi arăta pe tine ca într-o 
oglindă - cine eşti şi cum eşti. 


N-ai înţeles din mormintele de obşte tainele firii noastre? N-ai văzut cum stau 
oasele îngrămădite unele asupra altora, cum căpăţânile despuiate de carne ne 
fixează aşa de înspăimântător şi tulburător din orbitele lor goale ? Ai văzut tu cum 
rânjeşte gura şi cum stau împrăştiate celelalte mădulare ale trupului ? Dacă ai văzut 
toate acestea, pe tine însuţi te-ai văzut. Unde sunt semnele florii de acum? Unde 
este culoarea obrajilor? Unde, floarea buzelor? Unde, frumuseţea ochilor care 
strălucea de sub sprâncene? Unde, nasul grațios, aşezat între obrajii frumoşi? 
Unde, pletele ce cădeau în valuri pe spate şi buclele fluturătoare dimprejurul 
tâmplelor? Unde sunt mâinile care aruncau săgeata ? Unde, picioarele care 
împintenau calul ? Purpura? Vizonul? Mantaua? Cingătoarea? Sandalele? Unde, 
calul? Unde, alergarea sa? Unde, curajul rău, unde, în fine, toate prin care se înalță 
mândria ta ? 


Spune-mi, unde sunt acelea prin care te semeţeşti şi te socoteşti mare lucru ? Unde 
sunt nălucirile acestea ca ale unuia ce doarme? Unde este acea fantomă subțire şi 
nestătătoare ce scapă oricărei atingeri, ca visul tinereţii care se arată o clipă şi trece 
îndată? Acestea le spun celor nebuni în tinereţea lor, lipsiţi de înţelepciune din 
pricina vârstei necoapte. 


Dar ce să mai spun despre cei statorniciţi în maturitatea vârstei, dar nestatornici în 
purtările lor, care cresc încă în boala mândriei şi care dau acestei boli numele de 
înţelepciune de viaţă ? 


Posturile de conducere şi stăpânire peste alţii se fac cel mai adesea prilejuri de 
mândrie, căci fie posturile înalte devin pricină de mândrie, fie mândria împinge 
spre aceste locuri înalte, fie discuţiile despre însemnătatea conducerii, chiar pentru 
cei ce nu o au, înviorează adeseori această boală. Şi ce cuvânt ar mai putea 
pătrunde în urechile lor câtă vreme ele sunt astupate de laudele linguşitorilor? Cine 
ar mai putea convinge pe cei stăpâniri de această mândrie că nu se deosebesc întru 
nimic de cei ce se fălesc pe scena teatrului cu marea lor pompă? De fapt, artiştii, 
chiar dacă şi-au pus pe chip o mască strălucitoare şi s-au îmbrăcat într-o haină 
aurită şi sunt purtaţi cu fală în care triumfale, nu se îmbolnăvesc pentru aceasta de 
boala mândriei şi păstrează şi pe scenă cugetul pe care l-au avut înainte de a intra 
în rol şi nu se întristează când coboară din car şi-şi dau masca jos. Aceia, însă, care 
se îngâmfează pe scena vieţii, în poziţiile lor înalte, nu se mai gândesc la ce erau cu 
puţin în urmă, nici la ceea ce li se va întâmpla în scurtă vreme. Asemenea unei 
băşici umflate de vânt se umflă ei de vorbele cele mari ale linguşitorului şi 
aşezându-şi pe chip măşti străine, îşi schimbă înfăţişarea naturală a feţei într-una 
întunecată şi teribilă şi-şi potrivesc o voce aspră, sălbăticită, spre înspăimântarea 
celor ce o aud. Ei nu se mai socotesc în graniţele omeneşti, ci se văd ca unii care au 
puterea şi stăpânirea dumnezeiască. Şi se închipuie stăpâni peste viață şi peste 
moarte, fiindcă unora din cei pe care îi judecă le dau sentinţă spre viaţă, altora spre 
moarte şi nu înţeleg cine este cu adevărat stăpânul vieţii omeneşti, cine hotărăşte 
începutul şi sfârşitul existenţei: le-ar fi de ajuns să vadă cum sunt răpiți de pe 
tronuri şi duşi la morminte mulți dintre cei ce stăpânesc pe scena lumii. Acolo, 
tânguirea ia locul glasurilor de linguşitori. 


Deci, cum poate fi stăpân pe vieţi străine cel ce nu e stăpân nici pe viaţa sa ? Dacă 
acesta, însă, e sărac cu duhul, priveşte la Cel ce S-a sărăcit de bunăvoie pentru noi 
şi dacă îşi va aşeza în faţă soarta comună a firii, nu va dispreţui pe cei de o fire cu 
el din pricina înşelătoarei încântări de stăpânire, ci se va socoti fericit să 
dobândească Împărăţia Cerurilor pentru smerenia cugetării sale. 


Dar să nu respingi, frate, nici celălalt înţeles al sărăciei, care se face pricină a 
bogăției din cer. „Dacă voieşti să fii desăvârşit, du-te, vinde averea ta, dă-o 
săracilor şi vei avea comoară în cer; după aceea, vino şi urmează-Mi” (Mt. 19, 
21). Şi mi se pare că această sărăcie coincide cu sărăcia socotită fericită. 


„lată, noi am lăsat toate şi Ți-am urmat Ție”, zice ucenicul către Stăpânul. „Cu noi 
oare ce va fi ?” (Mt. 19, 27). Şi care e răspunsul ? .Fericiţi cei săraci cu duhul, că a 
lor este Împărăţia Cerurilor”. 


Vrei să ştii cine este cel sărac cu duhul ? Cel care schimbă bogăţia trupească 
pentru bogăţia sufletului, cel ce s-a scuturat ca de o povară de bogăţia pământească 
şi s-a sărăcit pentru duh, a devenit uşor şi aerian şi e răpit la cele de sus, cum zice 
Apostolul: „vom fi răpiți, împreună cu ei, în nori, ca să întâmpinăm pe Domnul în 
văzduh” (1 Tes. 4, 17). 


Aurul este un lucru greu şi la fel, orice materie din cele căutate pentru îmbogăţire. 
Virtutea este un lucru uşor, ce tinde în sus. lar ceea ce este greu şi ceea ce este uşor 
îşi sunt potrivnice. Deci, e cu neputinţă să se facă cineva uşor dacă s-a lipit de 
greutatea materiei. Să ne sărăcim de cele ce ne trag în jos, ca să ne înălțăm la cele 
de sus. Şi în ce chip putem face aceasta, ne spune Psalmistul: „Risipit-a, dat-a 
săracilor; dreptatea lui rămâne în veacul veacului. Puterea lui se va înălța întru 
slavă" (Ps. 111, 8-9). Cel ce se uneşte cu săracul se aşază pe sine în partea Celui ce 
S-a făcut sărac pentru noi. Domnul a fost sărac. Nu te teme, deci, de sărăcie. Cel ce 
S-a făcut sărac pentru noi împărăţeşte, însă, peste toată zidirea. De aceea, dacă te 
sărăceşti pe tine şi vei fi sărac împreună cu Cel ce S-a făcut sărac, vei şi împărăţi 
împreună cu Cel ce împărăteşte. 


Căci „fericiţi cei săraci cu duhul, că a lor este Impărăţia Cerurilor”, de care fie să 
ne învrednicim şi noi în Hristos lisus, Domnul nostru, Căruia se cuvine slava şi 
stăpânirea în vecii vecilor. Amin. 


Omilia a doua - „Fericiţi cei blânzi, că aceia vor moşteni pământul” 
„Fericiţi cei blânzi, că aceia vor moşteni pământul. ” (Mt. 5, 5) 


Urcând o scară oarecare, cei ce păşesc pe prima treaptă sunt ridicaţi prin ea la cea 
aşezată deasupra şi iarăşi, a doua duce la a treia şi aceasta la următoarea, spre cele 
mai înalte. Astfel, de la treapta pe care se află, cel ce urcă se înalță mereu spre ceea 
ce este deasupra şi ajunge la cel mai înalt nivel al urcuşului. De ce mă gândesc la 
toate astea? În înşiruirea celor opt Ferici, urcăm ca pe treptele unei scări. Ea arată 


prin cuvinte cum, parcurgând pe rând treptele, se uşurează urcuşul. Pentru că acela 
care a ajuns cu înţelegerea la prima Fericire, printr-o desfăşurare de la sine a 
înţelesurilor, o aşteaptă pe următoarea, deşi ea pare să uimească la prima vedere. 1 
se va părea cu neputinţă celui ce a dobândit Împărăţia Cerurilor să ajungă la 
moştenirea pământului; dacă s-ar ţine seamă de firea lucrurilor, ar fi mai potrivit ca 
pământul să fie aşezat înaintea cerului, ca noi să ne ridicăm de la acesta (pământul) 
la acela (cerul). Dacă, însă, ne-am lăsa înaripaţi de cuvânt şi ne-am ridica dincolo 
de bolta cerească, am găsi pământul cel mai presus de ceruri, rânduit spre 
moştenire celor ce au vieţuit întru virtute. Astfel, nu este nici o greşeală în 
înşiruirea ordinii Fericirilor, care aşează între făgăduinţele lui Dumnezeu întâi 
cerurile şi apoi pământul. 


Tot ceea ce se vede, prin faptul că este supus simţurilor trupeşti, este înrudit cu 
acela ce vede; de aceea, chiar dacă ceea ce se vede pare să fie sus, potrivit aşezării 
în spaţiu, este totuşi dedesubtul firii înţelegătoare (a îngerilor şi a lui Dumnezeu), 
la care cugetarea nu se poate ridica dacă nu a trecut mai înainte prin cele 
cunoscute prin simţuri. De aceea, să nu te mire că e numit „pământ" planul de 
deasupra celor văzute. Cuvântul S-a pogorât la smerenia auzului nostru tocmai 
pentru că noi nu eram în stare să ne înălțăm la EI şi ne descoperă tainele 
dumnezeieşti prin cuvinte şi numiri cunoscute nouă, prin vorbele obişnuite vieţii 
omenești. 


Astfel, în făgăduinţa dinainte, a numit fericirea negrăită din ceruri „împărăţie". 
Oare prin acest cuvânt a înfăţişat ceva din cele ce se întâlnesc în împărăţia 
pământească: diademe scânteind de pietre scumpe, veşminte de purpură care 
veselesc cu strălucirea lor ochii cei poftitori, pridvoare şi perdele, tronuri înalte, 
gărzi înarmate, aşezate în rânduri, de jur-împrejur şi în fine, vreo pompă din câte se 
desfăşoară pe această scenă a vieţii şi care este preţuită de cei ce voiesc să-şi 
mărească prin astfel de lucruri înălțimea stăpânirii lor? Fără îndoială că nu. Dar 
fiindcă numirea de „împărăţie" e ceva mare şi mai presus de toate cele râvnite între 
oameni, în viaţă, S-a folosit de această numire pentru a arăta prin ea bunătăţile mai 
presus de toate. Şi, dacă s-ar fi aflat printre oameni ceva mai înalt decât împărăţia, 
atunci EI ar fi căutat să aprindă sufletul celui ce ascultă prin ceea ce sporea dorirea 
negrăitei fericiri. Pentru că este cu neputinţă a se descoperi oamenilor, prin 
numirile lor proprii, acele bunătăţi care sunt mai presus de simţurile şi cunoştinţa 
omenească. „Cele ce ochiul n-a văzut şi urechea n-a auzit şi la inima omului nu s- 
au suit” (/ Cor. 2,9). 


Dar pentru ca fericirea nădăjduită să nu scape cu totul putinței noastre de 
închipuire, ni se comunică despre cele de nespus atât cât putem să înţelegem după 


smerenia firii noastre. Astfel, numirea pământului după cea a cerurilor să nu-ţi 
atragă iarăşi cugetarea la pământul cel de jos, ci, dacă te-ai înălţat prin Cuvântul la 
Fericirea dinainte şi ai dobândit nădejdea cerului, cugetă la acel pământ care nu e 
moştenirea tuturor, ci numai a celor ce, prin blândeţea vieţii lor, sunt socotiți 
vrednici de făgăduinţa Lui 


Aceasta a prevăzut-o, cred eu şi marele David - despre care Sfânta Scriptură 
mărturiseşte că era mai blând şi mai răbdător decât toţi care au trăit această viaţă şi 
că a dobândit prin credinţă ceea ce nădăjduia - prin descoperirea Duhului Sfânt, 
zicând: „Cred că voi vedea bunătăţile Domnului în pământul celor vii” (.Ps. 26, 
19). Căci nu socotesc că proorocul a numit pământ al celor vii pământul acesta din 
care naşte tot ce este muritor şi care desface în ţărâna sa tot ce creşte din ca; ci a 
cunoscut pământul celor vii în care nu a intrat moartea, pe care păcătoşii nu şi-au 
făcut niciodată cale şi care n-a primit în el urmă de răutate, pe care nu l-a brăzdat 
cu plugul vicleniei cel ce seamănă neghină, pământul care nu rodeşte spini şi 
mărăcini, ci cel în care se află apa odilinei şi locul de verdeață şi izvorul împătrit 
împărțit şi via lucrată de Dumnezeul tuturor şi toate celelalte câte le auzim în pilde 
din învăţătura insuflată de Dumnezeu. 


lar dacă înţelegem prin acest cuvânt pământul înalt, mai presus de ceruri, pe care 
este întemeiată cetatea împăratului, „despre care s-au grăit lucruri prea mărite” (Ps. 
86, 2), nu ne mai este străină înşiruirea Fericirilor. Altfel, n-ar mai fi acesta 
pământul binecuvântat al împlinirii nădejdilor celor ce vor fi răpiți în nori, cum 
zice 

Apostolul, întru întâmpinarea Domnului şi care astfel, pururea cu Domnul vor fi 
(cf. 1 Tes. 4, 17). Şi ce trebuinţă ar avea de pământul de jos cei a căror viaţă este 
înălțată în nădejdi ? 


Dar să vedem care virtute este încununată cu moştenirea acelui pământ. Căci: 
„Fericiţi cei blânzi, că aceia vor moşteni pământul". Ce este blândeţea ? Şi ce fel de 
virtute este fericită de Cuvântul ? Căci nu mi .se pare că trebuie să socotim virtute 
tot ceea ce se săvârşeşte cu blândeţe, fără deosebire, de vreme ce cuvântul acesta 
desemnează şi mişcarea greoaie şi zăbavnică. Pentru că între alergători nu este 
preferat cel blând şi liniştit şi nu câştigă cunună cel greoi în loviturile cu pumnul. 
De aceea, dacă alergăm spre cununa chemării de sus, Pavel ne sfătuieşte să ne 
sporim iuţeala: „Alergaţi aşa, ca s-o luaţi” (cf. 1 Cor. 9, 24). Fiindcă el se silea spre 
cele dinainte, lăsând în urmă tot ce avea în spate (Filip. 3, 13) şi lovind cu pumnul, 
se mişca cu repeziciune; el vedea atacul potrivnicului şi lua o poziţie hotărâtă şi cu 
mâinile înarmate, nu lovea la întâmplare sau în gol, ci atingea părțile uşor de 


străpuns ale celui ce se lupta cu el, îndreptând loviturile împotriva propriului său 
trup. 


Voieşti să cunoşti strategia lui Pavel? Priveşte rănile vrăjmaşului, priveşte 
umflăturile pricinuite potrivnicului, priveşte împunsăturile făcute celui biruit! Şi, 
fără îndoială că nu-ţi este necunoscut potrivnicul, cel pe care-l războieşte în trup, 
lovindu-l cu pumnii şi zgâriindu-l cu unghiile înfrânării, cel ale cărui mădulare le 
omoară cu foamea, cu setea, cu frigul, cu golătatea, căruia el i-a întipărit semnele 
Domnului, potrivnic pe care îl biruieşte cu alergarea, lăsându-l în urma sa, ca nu 
cumva întunericul să-i întunece vederea, dacă potrivnicul se grăbeşte să iasă 
înainte. 


Dacă Pavel este viguros şi sprinten în luptă, dacă David îşi măreşte paşii în 
urmărirea vrăjmaşilor săi (Ps. 17, 40-41), iar mirele, în căutarea miresei sale, este 
asemănat cu o căprioară care sare peste munţi şi saltă peste coline (Cânt. Cânt. 2, 
9) - şi câte asemenea lucruri de felul acesta, în care e mai preţuită iuțimea în 
mişcare decât blândeţea, nu se pot spune! - de ce porunceşte Cuvântul aici 
blândeţea ca pe o însuşire de laudă? „Fericiţi cei blânzi, că aceia vor moşteni 
pământul” - pământul bunelor rodiri, împodobit cu pomul vieţii, udat de 
izvoarele harurilor, în care odrăsleşte via cea adevărată, îngrijită de Tatăl Fiului 
(Mt. 20, 1 şi urm.). 


Cuvântul ne învaţă aici cu înţelepciune că alunecarea spre păcat este lesnicioasă şi 
firea se apleacă repede spre rău, precum trupurile grele care rămân cu totul inerte 
în mişcarea spre cele de sus, dar dacă sunt împinse în jos, de pe un vârf de munte 
înalt, se rostogolesc cu o iuţeală de nedescris spre prăpastie, propria lor greutate 
uşurându-le căderea. O asemenea iuţeală este primejdioasă, fapt pentru care se 
cuvine să fericim contrariul ei: blândeţea sau deprinderea mişcării greoaie înspre 
pornirile violente ale firii. Şi, precum focul are o fire pururea mişcătoare spre cele 
de sus, dar nu se poate mişca în direcţia opusă, la fel şi virtutea se îndreaptă cu 
iuţeală înspre cele de sus şi neslăbind vreodată în iuţime, rămâne greoaie înspre 
cele de jos. Deci, pentru că iuţeala noastră spre cele rele este prin natură mai mare, 
se vor ferici aceia ce se vor linişti întru ea, căci liniştirea dinspre acestea este o 
mărturie a mişcării înspre cele de sus. 

Va fi însă mai bine să lămurim cuvântul prin pilde din viaţă. Voința fiecăruia are în 
față o mişcare îndoită, care porneşte liber încotro voieşte, fie spre neprihănire, fie 
spre desfrânare. lar ceea ce s-a spus despre chipul virtuţii şi al păcatului este legat 
de fiecare om în care se pot întrupa aceste chipuri. Voința firii omeneşti se împarte 
în porniri opuse două câte două: mânia, care se împotriveşte bunăvoinţei, trufia, 
care se împotriveşte smereniei, duşmănia, care se împotriveşte prieteniei iubitoare 


şi paşnice. Aceasta deoarece viaţa omenească se petrece în trup de materie, iar 
trebuinţele trupeşti pot trezi patimile. Fiecare patimă este iute şi greu de stăpânit 
în pornirea spre împlinirea voii ei tocmai pentru că trupul materialnic este greu 
şi inert. De aceea fericeşte Domnul nu pe cei ce viețuiesc în afara patimilor, căci 
este cu neputinţă de a împlini în existența materialnică o viaţă cu totul 
nematerialnică şi lipsită de patimi, ci pe aceia care se ridică până la hotarul cu 
putinţă de atins prin virtute în această viaţă trupească, hotar pe care îl numeşte 
blândeţe. Și spune că această blândeţe este de ajuns pentru a te face fericit. 


EI nu cere firii omeneşti desăvârşita nepătimire, fiindcă numai un legiuitor nedrept 
ar putea porunci cele ce sunt cu neputinţă firii. Aceasta ar fi ca şi cum s-ar cere 
unui animal de apă să-şi ducă viaţa în aer sau invers, unul care trăieşte în văzduh să 
fie mutat în apă. Se cuvine, dar ca legea să fie potrivită puterii proprii şi naturale 
a celor pentru care este dată. De aceea, Fericirea cere cumpătare şi blândeţe, nu 
lipsa desăvârşită de patimi. Cea din urmă este în afara firii, cea dintâi este o 
biruinţă a firii prin virtute. Dacă Fericirea ar cere desăvârşita nemişcare a 
oricărei pofte, atunci binecuvântarea făgăduită ar fi fără rost şi nu s-ar 
împărtăşi vieţii, fiindcă nimeni dintre cei plăsmuiţi în trup şi Sânge nu ar 
dobândi-o. Dar 











Dar a nu te lăsa târât de pornirea 
patimii ca de un torent ce se rostogoleşte la vale, ci a te împotrivi bărbăteşte 
acestei mişcări şi a respinge patima prin gânduri, aceasta este fapta virtuţii. 


Deci aceia sunt fericiţi, care nu se lasă prinşi cu repeziciune în mişcările pătimaşe 
ale sufletului, ci se adună în ei înşişi prin rațiune; aceia care-şi slăbesc pornirile cu 
frâul raţiunii nu-şi lasă sufletul să fie purtat înspre neorânduială. În patima mâniei 
se poate vedea cel mai bine pentru ce este blândeţea vrednică de fericire. Numai un 
cuvânt neplăcut sau o faptă sau o bănuială sunt de ajuns pentru a face să 
izbucnească această boală; sângele din jurul inimii se înfierbântă, iar sufletul se 
stârneşte spre răzbunare şi se întâmplă ca în basme, când prin vreo băutură 
fermecată, firea omenească ia chipuri de animale neînţelegătoare: se poate vedea 
câte un om schimbat prin mânie în porc sau în câine sau în panteră sau în altă fiară 
de felul acesta. Ochii i se însângerează, părul 1 se zburleşte în vârful capului, glasul 
i se înăspreşte şi tremurând, rosteşte vorbe mânioase, limba dezlănţuită de patimă 
nu mai slujeşte exprimării celor dinlăuntrul inimii, buzele înţepenite nu mai pot 
rosti desluşit cuvintele, nici nu mai rețin balele ce se scurg din gură cu îmbelşugare 
din pricina patimii, ci scuipă greţos spumă şi cuvinte; la fel sunt mâinile, la fel 
picioarele şi întreaga ţinută a corpului. Patima se întipăreşte în fiecare mădular. 


Dacă aşa este acesta, iar cel ce are fericirea în faţa ochilor îşi alungă boala 
începând de la gânduri, printr-o privire curată, printr-un glas liniştit, tămăduindu-se 
pe sine de urâţenia ieşirii din minţi ca un doctor prin arta sa, oare nu vei zice şi tu, 
opunându-i unul altuia, că sălbăticitul este nenorocit şi vrednic de lepădat, iar cel 
blând este fericit, pentru că nu-şi lasă purtarea cuviincioasă atrasă înspre răutate? 


Și Cuvântul a avut în vedere mai ales această patimă. De aceea aşază blândeţea 
după smerita cugetare, fiindcă una e legată de cealaltă, iar trăirea smeritei cugetări 
e ca o maică a deprinderii blândețţii. Daca alungi din purtarea ta îngâmfarea, atunci 
patima mâniei nu mai are prilej să se ivească. Pricina acestei boli este ocărârea şi 
batjocorirea, dar sentimentul dezonoarei nu-l atinge pe cel ce s-a deprins pe sine 
cu smerita cugetare. Acela şi-a curățit gândul de deşertăciunea omenească şi a 
învăţat care este începutul firii celei de nimic pe care o poartă în sine şi spre ce 
sfârşit se îndreaptă viaţa noastră cea scurtă şi repede trecătoare; cel ce vede 
întinăciunea legată de trup şi sărmana neputinţă a firii, căreia nu-i este în putere să 
se susțină prin ea însăşi dacă nu şi-ar întregi lhpsa prin ceea ce foloseşte de la o 
mulțime de animale; cel ce priveşte, pe lângă acestea, la supărările, la jalea, la 
nenorocirile şi feluritele chipuri ale bolilor la care este supusă firea omenească şi 
de care nu e nimeni liber şi neîmpovărat; cel ce priveşte toate acestea cu ochiul 
curat al sufletului, aşadar, nu se supără uşor de lipsa onorurilor. Dimpotrivă, va 
socoti amăgire cinstirea care-i vine de la aproapele pentru vreun lucru oarecare, de 
vreme ce în firea noastră nu se află nimic vrednic de cinstire în afară de suflet, iar 
cinstirea sufletului nu-i vine de la cele pe care le caută în lume. 


A te îngâmfa cu bogăţia, a te lăuda cu neamul, a căuta să dobândeşti renume sau a 
te socoti mai presus de aproapele tău - lucruri în care oamenii văd cinstea lor - 
toate astea dezbracă sufletul de cinste şi-i pregătesc osânda. De aceea, nici un om 
înţelept nu va căuta să-şi păteze curăţia sufletului cu ceva de felul acesta. lar a fi 
aşa nu înseamnă nimic altceva decât a stărui în deprinderea unei adânci smeriri a 
inimii, după a cărei dobândire mânia nu va mai avea nici o intrare în suflet. lar 
unde nu este mânie, a biruit viaţa paşnică şi liniştită, care nu e altceva decât 
blândeţea, a cărei cunună este fericirea şi moştenirea pământului ceresc întru 
Hristos lisus, Căruia 1 se cuvine slava şi stăpânirea în vecii vecilor. Amin. 


Omilia a treia - „Fericiţi cei ce plâng, că aceia se vor mângâia” 
„/Fericiţi cei ce plâng, că aceia se vor mângâia. ” (MI. 5, 4) 


Incă n-am ajuns pe vârful muntelui, ci ne aflăm abia la poalele înţelesurilor. Am 
trecut, ridicați prin Fericiri, doar peste două coline - peste fericita sărăcie şi peste 


blândeţea care stă mai sus pe această scară. După acestea, Cuvânntul ne călăuzeşte 
spre cele mai înalte şi ne arată a treia înălțime a Fericirilor, către care trebuie să 
alergăm, lepădând orice greutate şi tot păcatul care ne înlănţuie, cum zice 
Apostolul, spre a ajunge uşori şi sprinteni pe vârf şi spre a ne apropia cu sufletul de 
lumina mai adevărată a .adevărului. 


Ce înseamnă, aşadar, cuvintele: „Fericiţi cei ce plâng, că aceia se vor mângâia” ? 
Cel îndrepți către lume va râde, fără îndoială şi va batjocori Cuvântul: dacă se 
numesc fericiți în viaţă cei chinuiți de toate nenorocirile, înseamnă că sunt 
nefericiţi cei a căror viaţă e lipsită de supărări şi de suferinţe. Şi astfel, enumerând 
felurile de nenorociri, va râde şi mai mult şi va aduce la vedere greutăţile văduviei, 
nevoile orfanilor, pierderile de bani, sfărâmările corăbiilor, nenorocirile 
prizonierilor de război, hotărârile nedrepte ale tribunalelor, exilurile, confiscările 
nedrepte de bunuri, necinstirile, suferinţele bolilor, ca orbirile şi ciuntirile şi tot 
felul de dureri trupeşti şi orice boală se întâmplă oamenilor în viaţa aceasta, fie că 
atinge trupul, fie sufletul - toate le va înşira pe nume, socotind că prin ele va 
dovedi ca vrednic de plâns Cuvântul Care-i fericeşte pe cei ce plâng. 


Să nu ne lăsăm însă împinşi înspre rătăcire de cei ce judecă dumnezeieșştile 
înţelesuri cu micime de suflet şi cuget josnic, ci să încercăm, după puteri, să găsim 
bogăţia ascunsă în adâncul acestor cuvinte, ca să se vădească şi prin aceasta cât de 
mult se deosebeşte înţelegerea trupească şi pământească de cea înaltă şi cerească. 


Cel mai la îndemână ne este plânsul care se naşte pentru greşeli şi păcate, potrivit 
învăţăturii despre întristare a Sfântului Pavel, care zice că nu există doar un singur 
fel de întristare, ci unul pricinuit de lume, iar altul de Dumnezeu. Întristarea lumii 
aduce moartea, iar cealaltă lucrează mântuire prin pocăință celor ce plâng (cf. II 
Cor. 7, 10). Căci, de fapt, o asemenea simţire a sufletului stă în firescul fericirii, 
atunci când sufletul îşi cunoaşte răutatea şi îşi deplânge viaţa de păcat. 


Să luăm o pildă: în bolile trupeşti ale celor cărora li s-a mortificat vreo parte a 
trupului, în urma unei întâmplări nenorocite, lipsa de durere a ei este un semn că 
bolnavul s-a apropiat de moarte; dacă însă, medicul, prin mâna sa, aduce iarăşi în 
trup simţirea vieţii, atât bolnavul, cât şi cei ce se îngrijesc de tămăduirea lui se 
bucură; trupul că mădularele încep să simtă durerea este semnul de speranţă al 
întoarcerii la viaţă al bolnavului. Tot la fel este şi cu aceia despre care Apostolul ne 
spune că au devenit cu totul nesimţitori faţă de durere şi de aceea s-au abandonat 
cu totul vieţii în păcate, ajungând ca nişte adevărate cadavre şi cu totul nemişcaţi 
de viaţa cea întru virtute: oameni care nu mai au nici o simţire a ceea ce fac. Când, 
însă, Cuvântul tămăduitor străpunge inima celor ce-L aşteaptă, prin nişte doctorii 


fierbinţi şi arzătoare (mă gândesc la amenințările triste ale Judecăţii viitoare), adică 
înțepându-l şi arzându-l pe cel omorât de patimile plăcerilor, cu frica gheenei sau 
cu frica de focul cel nestins sau cu frica de viermele cel neadormit sau cu gândul la 
scrâşnirea dinților, la tânguirea neîncetată, la întunericul cel mai din afară, îl aduce 
la simţirea vieţii în care se afla până atunci şi îl face fericit prin faptul că-i sădeşte 
în suflet simţirea dureroasă. 


Aşa a biciuit Sfântul Apostol Pavel pe cel care, în nebunia sa, se înfierbânta în 
patul tatălui său câtă vreme a stăruit în nesimţirea păcatului, clar când doctoria 
mustrării l-a vindecat pe acela si a ajuns fericit prin întristare, a început să-l 
mângâie, ca nu cumva să fie copleşit de o mâhnire prea mare (cf. II Cor. 2, 7). 


Nu ne va fi fără de folos pentru viaţa întru virtute acest înţeles al Fericirilor, fiindcă 
păcatul are o mare stăpânire asupra Firii omeneşti, iar plânsul pocăinței s-a 
adeverit ca o doctorie a lui. Cuvântul, însă, mi se pare că ne-a împărtăşit încă un 
înţeles, mai adânc, prin cele spuse despre plânsul amarnic. Căci, dacă ar fi avut în 
gând numai căinţa pentru păcat, ar fi fost nimerit să-i fericească pe cei ce au plâns 
şi nu pe cei ce plâng pururea, după cum şi noi, de pildă, în vreo boală, fericim pe 
cei ce s-au tămăduit şi nu pe cei ce se doftoricesc mereu. Căci prelungirea lucrării 
de vindecare arată totodată continuarea bolii. 


ŞI pentru alt temei se cuvine să nu rămânem numai la înţelegerea că fericirea ar fi 
făgăduită de Cuvântul doar celor ce plâng pentru păcat. Şi îi vom afla pe mulţi cu o 
viaţă căreia nu i se poate aduce vreo osândă, o viață mărturisită de însuşi glasul 
dumnezeiesc ca împodobită de toată virtutea. Căci de ce lăcomie s-a făcut vino- 

vat loan şi de ce idolatrie Ilie? Ce păcat mic sau mare cunoaşte istoria din viaţa 
acelora? Deci, ce vom zice ? Oare îi socoteşte Cuvântul în afara fericirii pe cei ce 
nu s-au îmbolnăvit şi n-au avut nici o trebuinţă de această doctorie ? Oare n-ar fi o 
nebunie a-i socoti pe aceştia excluşi de la fericirea dumnezeiască fiindcă nici n-au 
păcătuit, nici nu s-au tămăduit de boală prin plâns? Sau n-ar fi un lucru mai bun a 
păcătui decât a vieţui fără de păcat, dacă numai pe cei ce se pocăiesc îi aşteaptă 
harul Duhului? „Fericiţi - zice EI - cei ce plâng, că aceia se vor mângâia". 


Să urmăm acum, după puterile noastre, precum zice Avacum, pe Cel ce ne conduce 
în înălţime şi să căutăm înţelesul tainic din cele spuse, ca să aflăm cărei întristări îi 
este promisă mângâierea Duhului Sfânt. 


Să căutăm, deci în viaţa omenească, pentru a vedea mai întâi ce este plânsul şi din 
ce motive se naşte. Tuturor le e cunoscut că plânsul este o simţire tristă a sufletului, 
pricinuită de lipsa celor dorite şi care nu se naşte în cei ce viețuiesc în veselie. De 


pildă, cineva e fericit în viaţă când toate lucrurile îi merg ca pe sfoară spre plăcerea 
lui, când se veseleşte cu soția, se bucură de copii, când e apărat prin unirea cu fraţii 
săi, e lăudat între oameni, e cinstit de stăpânitori, temut de duşmani, nedispreţuit de 
supuşi, plăcut prietenilor, fâlindu-se în bogăţie, înotând în plăceri, fără griji, 
puternic cu trupul şi având toate câte se socotesc de cinste în lumea aceasta. Unul 
ca acesta se bucură întru veselie de toate cele din viaţa aceasta. Dacă se întâmplă, 
însă, o schimbare a acestei fericiri sau dacă întâmplare nenorocită aduce 
despărțirea de prietenii cei mai dragi sau pierderea averii sau ştirbirea sănătăţii 
trupeşti, atunci, lipsindu-se de cele ce-l veseleau, se naşte în el o stare de suflet 
potrivnică pe care o numim plâns. Deci este adevărat cuvântul de mai înainte, că 
plânsul este o simţire dureroasă a lipsirii de cele ce ne veselesc. 


Dacă am înţeles acum ce este plânsul omenesc, cele ce cunoaştem să ne fie călăuză 
către cele ce nu cunoaştem, ca să ni se descopere ce este plânsul socotit fericit, care 
aduce după sine mângâierea. Dacă, pe pământ, lipsirea de bunătăţile trebuincioase 
ne întristează, nimeni însă nu va plânge pierderea a ceea ce nu cunoaşte. Astfel, se 
cuvine mai întâi să cunoaştem ce este binele adevărat, ca apoi să înţelegem firea 
omenească, pentru că numai dorind acest bine adevărat vom izbuti să dobândim 
plânsul pe care-l fericeşte Domnul. 


Să luăm o pildă: doi oameni care trăiesc în întuneric, dintre care unul născut în 
întuneric, iar altul închis în el din vreo pricină nefericită, nu sunt atinşi la fel de 
această nenorocire. Cel din urmă, ştiind ce a pierdut, suportă cu greu păgubirea de 
lumină: cel dintâi, necunoscând bucuria luminii, pentru că a crescut în întuneric, 
petrece neîntristat, socotind că nu a fost lipsit de nimic. De aceea, pe cel din urmă, 
dorirea luminii îl îndeamnă la toată străduinţa şi născocirea, ca să vadă iarăşi 
lumina care i s-a răpit, pe când cel dintâi îmbătrâneşte vieţuind în întuneric, deoa- 
rece n-a cunoscut ceva mai bun, socotind starea de faţă ca un bine. Tot aşa se 
întâmplă şi celui ce a izbutit să vadă adevăratul bine, dar apoi a cunoscut sărăcia 
firii omeneşti: va simţi întristare în suflet pentru că nu se află în binele acela şi-şi 
va petrece viaţa în plâns. Deci, socotesc că nu plânsul îl laudă Cuvântul, ci 
cunoştinţa binelui, căreia îi urmează pătimirea întristării pentru că vieţii îi 
lipseşte ceea ce doreşte. 

Urmează să cercetăm acum ce este acea lumină care ne luminează peştera aceasta a 
firii omeneşti în această viaţă. Sau, oare nu năzuieşte dorirea noastră spre ceea ce 
nu se poate nici atinge, nici înţelege? Dar, atunci, de unde ne vine gândul de a 
cerceta natura lucrului pc care-l dorim? Sau, ce zugrăvire prin nume şi cuvinte ne 
poate da o cunoaştere a luminii celei mai presus de toate, potrivită măsurii noastre 
? Cum voi numi pe Cel ce nu poate fi văzut, cum voi înfățişa nematerialul, cum voi 
arăta nevăzutul? Cum voi înţelege pe Cel ce este fără mărime şi însuşire corporală, 


fără formă şi calitate ? Cel ce nu poate fi găsit nici în timp, nici în spațiu? Pe Cel ce 
întrece orice mângâiere, orice închipuire care mărgineşte ? Pe Cel ce dă viaţă şi 
subzistență tuturor celor cugetate ca bune, pe Cel în Care se vede orice înţeles şi 
nume înalt: dumnezeirea, împărăţia, puterea, veşnicia, nestricăciunea, bucuria şi 
veselia şi, în fine, tot ce se cugetă şi se grăieşte cu înţeles înalt ? Cum şi prin ce 
cugetări este cu putinţă să vină sub vederea noastră acest bine care se vede şi nu 
este văzut: Cel ce dăruieşte tuturor celor ce sunt existenţă, dar El însuşi există 
pururea şi nu are trebuinţă să vină la existenţă ? 


Dar pentru a nu se osteni cuvântul, întinzându-se la cele necuprinse de el, fiindcă 
acest bine nu ne poate veni în înţelegere, fiind dintre cele mai presus de înţelegerea 
prin fire, să ne oprim din osteneala aceasta şi din cercetările noastre, să ne 
mulțumim cu acest câştig că, prin faptul de a vedea pe Cel căutat, ne-am alcătuit o 
oarecare închipuire a mărimii celor căutate. Cu cât socotim, deci că binele este prin 
fire mai înalt decât cunoştinţa noastră, cu atât mai mult ne abandonăm întristării, 
fiindcă binele de care suntem despărțiți este de aşa fel şi aşa de mare, încât nu 
putem cuprinde nici măcar cunoştinţa lui. 


Dar odinioară, noi oamenii, am fost părtaşi acestui Bine care întrece orice putere de 
cuprindere. Şi acel Bine era în firea noastră atât de mare şi mai presus de orice 
înţelegere, că omenirea aceea, creată după chipul prototipului în asemănarea cea 
mai deplină cu EI, părea să fie alta. 


Căci toate cele ce le cugetăm acum despre Acela, prin presupuneri, erau şi legate 
de om, prin nestricăciunea şi fericirea lui: avea stăpânirea de sine şi nesupunerea 
sub vreo stăpânire, neîntristarea şi nu suferea de oboselile vieţii şi petrecea în cele 
dumnezeieşti; avea înţelegerea liberă şi curată de orice acoperământ şi privirea 
aţintită spre bine. 


Toate le înţelegem din Scriptură, în cele spuse despre Facerea lumii, anume că 
omul a fost plăsmuit după chipul lui Dumnezeu şi trăia în Rai şi se desfăta de 
pomii sădiți acolo. lar fructul acestor pomi erau viaţa şi cunoştinţa şi cele 
asemenea acestora. lar dacă toate acestea erau în noi, cum nu va suspina ca un 
nenorocit cel ce-şi va compara ticăloşia de acum cu fericirea de atunci? Cel aflat la 
înălțime a fost înjosit; cel plăsmuit după chipul Celui ceresc a luat chipul 
pământului; cel 

rânduit să împărăţească s-a robit; cel zidit spre nemurire a fost desfăcut de moarte; 
cel ce petrecea în desfătarea Raiului a fost strămutat în acest loc al bolilor şi al 
durerilor; cel dăruit cu nepătimirea şi-a însuşit viața pătimașă şi întinată; cel 
nestăpânit de nimic şi stăpân pe sine e stăpânit acum de atâtea rele, încât nu e uşor 


să-l numărăm pe tiranii noştri. Fiindcă fiecare din patimile din noi se face un 
despot al celui robit şi cucereşte precum un tiran cetatea sufletului, torturează pe 
cel ce l-a supus, chiar prin supuşii de odinioară ai acestuia, folosindu-se după 
plăcerea lui de gândurile noastre. Aşa este mânia, frica, laşitatea, aroganţa, patima 
întristării şi a plăcerii, ura, vrajba, neîndurarea, cruzimea, pizma, linguşirea, 
nepăsarea şi toate patimile potrivnice pe care le vedem luptându-se în noi - sunt un 
şir de tirani şi stăpânitori care supun sufletul puterii lor, ca pe un prizonier de 
război. lar dacă ar socoti cineva şi nenorocirile trupeşti împletite cu firea noastră şi 
sădite în ea - adică bolile de multe feluri, pe care la început omul nu le cunoştea 
lacrimile vor spori şi mai mult, văzând în locul celor bune pe cele de întristare şi 
punând faţă în faţă relele de care suferă cu bunătăţile pe care le-a pierdut. 


Aceasta pare a fi învăţătura tainică a Aceluia Care fericeşte plânsul: faptul că 
sufletul, privind spre binele adevărat, nu se lasă înecat în amăgirea vieţii de acum. 
Căci nu poate trăi fără lacrimi cel ce înţelege adevărul lucrurilor, nici fără întristare 
cel ce se rostogoleşte în voluptăţile vieţii, cum se poate vedea la alcătuirea jalnică a 
firii animalelor neînţelegătoare (căci ce poate fi mai jalnic decât lipsa rațiunii ?!). 
Ele n-au nici o simţire a nenorocirii, măcar că viaţa lor se petrece cu o oarecare 
însoţire a plăcerii. Căci şi calul este plin de semeţie, taurul risipește praful pregătin- 
du-se de luptă, porcul îşi zbârleşte perii în sus în faţa grămezii, căţeii se joacă, 
viţeii zburdă şi fiecare dintre animale îşi arată plăcerea prin unele semne. Dar dacă 
ar avea vreo părtăşie la darul raţiunii, atunci n-ar avea plăcere de jalnica lor viaţă 
dobitocească. 


Aşa se întâmplă şi cu oamenii. Mai ales cei ce n-au nici o cunoştinţă de bunătățile 
de care a fost lipsită firea noastră îşi petrec viaţa de aici în plăceri. lar îndulcirea cu 
cele de aici ne îndepărtează de la căutarea celor mai bune. Şi cel ce nu caută nu 
găseşte ceea ce se dă numai celor ce caută. 


De aceea Cuvântul fericeşte plânsul: nu pentru că îl socoteşte fericit în el însuşi, 
ci pentru ceea ce izvorăşte prin el. Chiar în împerecherea cuvintelor se arată că 
plânsul este fericit, pentru că este urmat de mângâiere. Căci zicând: „Fericiţi cei 
ce plâng”, nu a încheiat cuvântul, ci a adăugat: „că aceia se vor mângâia”. Acest 
lucru mi se pare că l-a cunoscut mai înainte şi marele Moise, mai bine zis, 
Cuvântul Care a rânduit prin el tainicele porunci despre Paşte, legiuind să se 
folosească pâine nedospită în zilele sărbătorii, iar carnea să fie însoţită de verdeţuri 
amare, ca din aceste închipuiri să învăţăm că nu se poate cineva împărtăşi de 
sărbătoarea cea tainică dacă nu amestecă de bunăvoie verdeţurile amare în viaţa 
simplă şi nedospită. De aceea şi marele David, deşi se vedea ridicat la cea mai 
înaltă măsură a fericirii omeneşti, adică la treapta împărătească, a adăugat 


amărăciuni din belşug vieţii sale, suspinând şi plângând şi tânguindu-se pentru 
prelungirea întristării în trup. Şi, mistuit de dorul pentru cele mai mari, zice: „Vai 
mie, că pribegia mea s-a prelungit” (Ps. 119, 5). lar în alt loc, privind ţintă la 
frumuseţea sălaşurilor dumnezeieşti, zice că se topeşte de dorirea lor şi se socoteşte 
mai bucuros să fie aşezat acolo între cei din urmă, decât să fie aici între cei din 
față: „Ales-am a fi Lpădat în casa lui Dumnezeu, mai bine decât a locui în 
locaşurile păcătoşilor” (Ps. 83, 11). 


Dacă voieşte cineva să cunoască şi mai bine înţelesul acestei întristări fericite de 
Domnul, să se gândească la istoria despre Lazăr şi bogatul, în care această 
învăţătură ni se înfăţişează şi mai dezvăluit. „Dar Avraam a zis: Fiule, adu-ţi amin- 
le că ai primit cele bune ale tale în viaţa ta, şi Lazăr asemenea, pe cele rele; iar 
acum aici el se mângâie, iar tu te chinuieşti" (Lc. 16,25). 


Aşa se şi cuvine, deoarece lipsa noastră de voinţă - mai bine zis, reaua noastră 
voinţă - ne- a despărţit de iconomia cea bună a lui Dumnezeu, pentru că, după ce 
Dumnezeu ne-a rânduit spre bucuria de binele cel neamestecat cu răul şi ne-a oprit 
să amestecăm încercarea răului cu binele, noi purtaţi de lăcomie, ne-am hrănit cu 
ceea ce e potrivnic, adică ne-am dedulcit cu neascultarea de Cuvântul 
dumnezeiesc, şi astfel, în chip necesar, firea noastră se îndreaptă prin amândouă şi 
se împărtăşeşte atât de ceea ce o întristează, cât şi de ceea ce o veseleşte. Fiindcă 
sunt două lumi şi în fiecare se vede desfăcut un îndoit fel de vieţuire; veselia e şi ea 
îndoită: una în viaţa aceasta şi alta în cea pe care o aşteptăm prin nădejde. lar 
fericit trebuie socotit cel care alege sorțul veseliei în bunătăţile adevărate ale vieții 
veşnice, cel ce nu cugetă ca pagubă împlinirea liturghiei întristării în viaţa aceasta 
scurtă şi trecătoare sau lipsirea de vreuna din dulceţile vieţii acesteia, ci căderea 
prin veselia de cele de 

aici. Căci, dacă este o fericire a avea veselia nesfârşită şi pururea prelungită în 
veacurile veşnice, deşi firea omenească trebuie să guste numai decât şi din cele 
potrivnice, nu este greu de înţeles voia Cuvântului şi pentru ce sunt fericiți cei ce 
plâng acum, ca unii ce se vor mângâia în veacurile nesfârşite. 


lar mângâierea izvorăşte din împărtăşirea cu Mângâietorul. Căci harul mângâierii 
este o lucrare a Duhului, de care fie să ne împărtăşim şi noi, prin harul Domnului 
nostru lisus Hristos, Căruia 1 se cuvine slava în vecii vecilor. Amin. 


Omilia a patra — “Fericiţi cei ce flămânzesc şi însetoşează de dreptate, că aceia 
se vor sătura" 


» Fericiţi cei ce flămânzesc şi însetoşează de dreptate, că aceia se vor sătura. 
“(Mt 5, 6) 


Despre bolnavii cu dureri de stomac şi care n-au poftă de mâncare, cei pricepuţi în 
meşteşugul doftoricesc spun că anumite sucuri ce se adună în partea de sus a 
stomacului îi fac să se simtă mereu plini şi sătui şi să respingă hrana ca străină şi 
nefolositoare, căci pofta lor naturală slăbeşte din pricina unei saturări mincinoase. 
Dar dacă, prin vreun leac doftoricesc, sunt scoase afară mâncărurile îngrămădite în 
pungile stomacului, atunci revine pofta de mâncare naturală şi nutritoare, ne mai 
stingherindu-se firea de ceva străin. Şi semnul sănătăţii este că acela nu se mai 
apropie cu silă de mâncarea cea folositoare. 


Dar ce voiesc să spun prin acest cuvânt aşezat înainte? Deoarece cuvântul ce ne 
călăuzeşte păşeşte tot mai departe şi ne ridică mai sus pe scara Fericirilor, 
împodobindu-ne inima cu frumoasele „suişuri” (Ps. 83, 6), precum zice profetul, 
această a patra treaptă ne-o arată după ce am săvârşit urcuşurile de mai înainte, 
zicând: «Fericiţi cei ce flămânzesc şi însetoşează de dreptate, că aceia se vor 
sătura”. Acum socotesc că este bine să ne curăţim sufletul, după puterile noastre, 
de saturare şi îmbuibare şi să chemăm în noi pofta cea fericită pentru o altfel de 
mâncare şi băutură. Căci omul nu se poate întări fără hrana îndestulătoare care să-i 
susțină puterea, nici nu poate să primească hrana îndestulătoare fără să se hră- 
nească, nici să se hrănească fără poftă. Puterea este benefică pentru viaţă, iar 
aceasta se susține prin saturare; saturarea se face prin mâncare, mâncarea prin 
poftă; pofta, aşadar, este fericitoare pentru cei ce trăiesc, fiindcă ea este începutul şi 
cauza puterii noastre. 


Precum se întâmplă când e vorba de hrana trupului şi precum nu toţi doresc 
aceleaşi mâncăruri, ci pofta celor ce se împărtăşesc de ele e împărțită adeseori în 
privinţa felurilor de mâncare - şi unul se bucură de cele dulci, altul se mişcă spre 
cele acre şi calde, altul, iarăşi, se îndulceşte de cele sărate şi altul de cele pişcătoa- 
re, ba se întâmplă uneori că în unii se iveşte pornirea spre o mâncare ce nu le este 
de folos, căci având unul aplecare spre o patimă, îşi hrăneşte boala prin mâncăruri 
ce o înrăutăţesc, iar de are pornirea spre cele de folos, va fi fără îndoială sănătos, 
hrana susținându-i starea cea una. La fel se întâmplă şi cu hrana sufletului, ci 
poftele tuturor nu înclină spre aceeaşi „mâncare". Unii doresc slavă, alții bogăţie 
sau vreo strălucire lumească, pofta altora se învârte in jurul plăcerilor mesei, alții 
se satură cu lăcomie din invidie, pe care o înghit ca pe o mâncare veninoasă. Dar 
sunt şi câte unii care poftesc ceea ce este bun prin fire. lar ceea ce este bun prin fire 
este bun pentru totdeauna şi pentru toţi şi nu este dorit pentru altceva decât pentru 
el însuşi, fiind mereu acelaşi şi netocindu-se prin saturare. De aceea Cuvântul 


fericeşte nu pe cei ce flămânzesc pur şi simplu, ci pe cei a căror poftă tinde spre 
dreptatea adevărată. 


Ce este, deci, dreptatea ? Căci aceasta socotesc că trebuie să o descoperim mai 
întâi prin cuvânt, ca o dată fiind arătată frumuseţea ei, să se mişte în noi dorirea de 
frumuseţea acestui bine. Căci nu este cu putinţă să poftim ceea ce nu ni s-a arătat; 
firea noastră este leneşă şi nemişcată spre ceea ce nu cunoaşte, dacă dorinţa nu ia 
cunoştinţă prin auz sau prin vedere de ceea ce este vrednic de dorit. Unii dintre cei 
ce au cercetat acestea spun că dreptatea este deprinderea ce împarte tuturor egal şi 
fiecăruia după vrednicie. De pildă, dacă ar fi cineva stăpânul care împarte banii, 
acesta ar fi drept când ar împlini nepărtinirea şi ar măsura ceea ce dă după trebuinţă 
celor ce primesc. Şi dacă ar primi cineva puterea să judece, acesta ar fi drept când 
ar da hotărârea nu după iubire şi ură, ci urmând firii lucrurilor: să pedepsească pe 
cei nevrednici şi să-i izbăvească pe cei nevinovaţi, iar în pricinile de învrăjbiri ar 
da o judecată dreaptă. Tot asemenea, este drept acela care rânduieşte supuşilor dări 
după puterile lor. Stăpânul casei sau al cetății sau împăratul peste popoare se 
numeşte drept când cârmuieşte cele ce i s-au dat spre stăpânire fără a se lăsa răpit 
de mândria spre fapte necugetate, ci conduce neorbit de patimi în ţinutul său, 
căutând să împace nevoile supuşilor săi. Toate acestea le rânduiesc după raţiunea 
dreptăţii cei ce stabilesc ceea ce e drept, călăuziți de o astfel de deprindere. 


Eu, însă privind spre înălțimea legilor dumnezeieşti, socotesc că prin dreptatea din 
această Fericire trebuie înţeles ceva mai mult decât cele spuse. Căci, dacă acest 
cuvânt a! mântuirii e rânduit întregii firi omeneşti, dar nu orice om se află în 
vreuna din stările arătate mai înainte, căci nu multora le este dat să împărăţească, 
să conducă, să judece, să aibă avuţii în stăpânire sau să fie iconomi peste altceva, 
iar cei mai mulţi se află între cei supuşi şi cârmuiţi, cum ar consimţi cineva că 
adevărata dreptate este aceea care nu stă la îndemâna întregii firi deopotrivă. Căci 
de aici după ştiinţele profane, ţinta celui drept este egalitatea, iar starea cea mai 
înaltă are în sine neegalitatea, nu poate fi socotit împlinit înţelesul dat dreptății 
când e dezminţit îndată de inegalitatea din viaţă. 


Care e, deci, dreptatea ce le stă tuturor la îndemână ? Este aceea care este dorită de 
tot cel ce priveşte la masa Evangheliei, fie bogat, fie sărac, slujitor sau stăpân, 
nobil sau sclav: nici o împrejurare nu sporeşte şi nu scade înţelesul dreptăţii. Căci 
dacă dreptatea s-ar găsi numai la cel ce este recunoscut prin vreo demnitate 
oarecare sau printr-altă înălțime, cum ar fi atunci drept unul ca Lazăr cel aruncat la 
poarta bogatului, care nu ar avea o asemenea dreptate dată de conducere, stăpânire, 
casă, masă sau vreun alt mijloc al vieții prin care şi-ar câştiga dreptatea aceea? 
Dacă dreptatea s-ar putea arăta numai în stăpânire sau în împărăţire sau în a 


gospodări ceva, cel ce nu le are pe acestea ar fi numaidecât în afara dreptăţii. Cum 
s-ar învrednici de odihnă cel ce nu are nimic din acestea, care, în judecata celor 
mulți, ţin de dreptate? 


Trebuie să căutăm dreptatea aceea de care se bucură cel ce o doreşte prin 
făgăduinţă. Căci zice: „Fericiţi cei ce flămânzesc de dreptate, că aceia se vor 
sătura”. 


Multe şi felurite sunt cele ce ne îmbie spre a ne împărtăşi de ele şi spre care se 
îndreaptă pornirea poftitoare a firii omeneşti; avem nevoie de multă pătrundere ca 
să deosebim, dintre cele ce ne îmbie, ceea ce este hrănitor de ceea ce este otrăvitor, 
ca nu cumva ceea ce doar pare sufletului că este hrănitor să ne lucreze moarte şi 
stricăciune, în loc de viaţă. Deci, poate că nu e fără rost să lămurim înţelesul 
acestora şi prin altă pildă din cele aflate în Evanghelie. 


Cel ce a primit să aibă comune cu noi toate ale noastre afară de păcat şi S-a 
împărtăşit de pătimirile noastre n-a socotit foamea ca păcat, nici n-a respins de la 
Sine pătimirea ei, ci a primit pornirea poftitoare a firii îndreptată către mâncare, 
pentru că, după ce a stăruit 40 de zile în nemâncare, a flămânzit, căci a dat firii, 
când a voit, timp să lucreze cele ale ei. Dar născocitorul ispitelor, când a cunoscut 
că stăpânirea foamei s-a ivit şi în EI, L-a sfătuit să-Şi împlinească pofta cu pietre. 
lar aceasta înseamnă schimbarea poftei de la hrana cea după fire la cele din afara 
firii. Căci spune:,„Zi ca pietrele acestea să se facă pâini!”. Dar ce nedreptate a 
săvârşit lucrarea pământului ? De ce să fie dispreţuită sămânţa, iar hrana care se 
face din ea să fie ruşinată? De ce să fie nesocotită înţelepciunea Ziditorului, ca şi 
cum n-ar hrăni cum se cuvine prin seminţe neamul omenesc? Dacă piatra e arătată 
mai potrivită spre hrană, fără îndoială că înţelepciunea lui Dumnezeu a greşit în 
rânduirea hranei trebuitoare a vieţii omeneşti. „Zi ca pietrele acestea să se facă 
pâini!". Aceasta o spune diavolul până acum celor ispitiţi de pofta lor şi spunând-o 
de multe ori, convinge pe cei ce privesc la el şi aceştia îşi pregătesc pâinile din 
pietre. Dacă pofta iese din trebuinţa pusă de graniţele firii, ce altceva face decât să 
asculte de sfatul diavolului, care leapădă hrana cea din seminţe şi stârneşte pofta 
spre cele din afară ale firii? 


Cei ce-şi pun înainte pâinea lăcomiei mănâncă din piatră - cei ce-şi gătesc mese 
costisitoare şi încărcate, cei ce-şi împodobesc cina cu o pompă născocită spre 
uimirea altora, în afara celor trebuitoare vieţii. Căci, ce are comun cu trebuinţa firii 
argintăria, care nu se poate gusta şi care este atât de grea şi împovărătoare la cântar 
?! Ce este pătimirea foamei ? Oare nu pofta după ceea ce ne lipseşte ? Când 
puterea se istoveşte, ceea ce s-a golit se umple iarăşi, printr-un adaos. Iar firea 


pofteşte după pâine sau alta dintre cele rânduite spre mâncare. Deci, dacă duce 
cineva la gură aur în loc de pâine, oare îşi împlineşte trebuința ? Astfel, dacă în 
locul celor rânduite spre mâncare, cineva caută materii ce nu pot fi mâncate, acela 
se ocupă cu pietre. Firea cere ceva şi el caută altceva. Firea însăşi spune, prin 
pătimirea foamei, aproape grăind, că acum are nevoie de mâncare, pentru că 
trebuie să împlinească în trup împuţinarea de putere, iar tu nu auzi firea. Nu-i dai 
ceea ce cere, ci te îngrijeşti cât de mare să fie greutatea argintului pe masă; cauţi pe 
cioplitorii materiei şi te interesezi de legendele idolilor ce trebuie săpate în materie, 
cum să fie închipuite mai amănunţii prin meşteşugul sculpturii patimile şi 
năravurile rele, să se vadă mânia în chipul înarmat când întinde sulița spre 
junghiere şi durerea celui rănit, când, doborât de împunsătura mortală, chipul lui 
pare să suspine şi pornirea vânătorului şi sălbăticia fiarei şi câte altele dintre 
feluritele lucruri măiestrite cu artă, poruncesc cu aprindere nebunii cei deşerți să se 
aducă împrejurul meselor! 

Firea cere să bea, iar tu împodobeşti scaunele cu trei picioare, băile, pocalele, 
ulcioarele şi multe altele care n-au nimic de-a face cu trebuinţa firii! 


Oare nu auzi limpede, prin cele ce faci, pe cel ce te sfătuieşte să priveşti către 
piatră? La ce bun să mai întindem cuvântul pentru a înfăţişa celelalte feţe ale 
acestei hrăniri cu pietre, vorbele şi cântecele pătimaşe prin care se deschide către 
om calea şirului de rele, pregătind - prin aţâțările pricinuite de ele - hrana 
desfrânării? Acesta este sfatul vrăjmaşului în privinţa hranei: a le căuta, prin 
privirea la pietre, pe acestea în locul pâinii trebuincioase. Dar Nimicitorul ispitelor 
nu scoate foamea din fire, ca pricină a păcatelor, ci alungă numai grija cea peste 
măsură care ne aşază, prin sfatul diavolului, în iscodirea celor netrebuincioase, o 
dată cu folosirea celor de trebuinţă. Căci, precum cei ce strecoară vinul nu 
dispreţuiesc folosirea lui din pricina gunoaielor amestecate în el, ci, despărțind prin 
strecurare cele de prisos, nu resping întrebuinţarea vinului curat, la fel şi Cuvântul 
văzător şi deosebitor al celor străine de fire, prin subțirimea vederii amănunțite, nu 
a scos din fire foamea cea susținătoare a vieţii noastre, dar a strecurat şi a aruncat 
iscodirile împletite în folosirea celor de trebuință. Acela care s-a împrietenit cu 
propria sa fire prin Cuvântul lui Dumnezeu cunoaşte pâinea cea hrănitoare. 


Astfel, dacă Iisus a flămânzit, e un lucru fericit a flămânzi, când aceasta se lucrează 
şi în noi după pilda Lui. Când vom cunoaşte, însă, după ce a flămânzit Domnul, 
vom înțelege, fără îndoială, înţelesul fericirii rânduite nouă. Care este, deci, 
mâncarea de a cărei poftire nu Se ruşinează lisus? După convorbirea cu 
samarineanca, zice către ucenici: „Mâncarea Mea este să fac voia Tatălui Meu” (cf. 
In. 4, 34), iar voia Tatălui este „ca toţi oamenii să se mântuiască şi la cunoştinţa 
adevărului să vină" (1Tim. 2, 4). Deci, dacă dorirea Aceluia este ca noi să ne 


mântuim şi hrana Sa este viaţa noastră, am aflat pentru ce are nevoie de o astfel de 
stare a sufletului nostru. 


Ce înseamnă deci aceasta ? Să flămânzim după mântuirea noastră, să însetăm 
după voia lui Dumnezeu, Care vrea să ne mântuim. Cum putem dobândi această 
foame am învăţat din Fericirea aceasta. Căci acela care doreşte dreptatea lui 
Dumnezeu a aflat ce este cu adevărat de dorit. Dorire pe care El n-a săturat-o 
numai într-un Singur chip, pentru că n-a căutat împărtăşirea de dreptate numai 
ca mâncare; dorirea care s-ar opri numai la această stare de suflet ar fi jumătate 
de dorire. EI a făcut binele acesta şi bun de băut, ca să arate căldura şi înfocarea 
pofiirii şi prin pătimirea setei: căci atunci când ne uscăm şi ne înăbuşim de sete, 
luăm băutura cu plăcere, ca pe o tămăduire a acestei simţiri. 


În fiinţa ei, dorința de mâncare şi băutură este una, dar simţirea care caută pe 
fiecare din acestea este deosebită. Cuvântul ne arată culmea poftirii binelui, 
fericind pe cei ce pătimesc după dreptate prin amândouă - prin foame şi prin sete 
întrucât Cel dorit e în stare să împlinească poftirea arătată prin amândouă, făcându- 
Se hrană tare celui ce flămânzeşte şi băutură celui ce îşi atrage cu sete harul. 


„„Fericiţi cei ce flămânzesc şi însetoşează de dreptate, că aceia se vor sătura”. Dar 
oare numai cel ce doreşte dreptatea este fericit, iar pe cel ce doreşte neprihănirea 
sau înțelepciunea sau chibzuinţa sau alt fel de virtute nu-l fericeşte Cuvântul? 
Acesta este oare înţelesul a ceea ce se spune? Fără îndoială, dreptatea este una 
dintre virtuţi. De multe ori, însă, dumnezeiasca Scriptură cuprinde întregul prin 
pomenirea unei părți, ca de pildă, când tălmăceşte prin numiri firea dumnezeiască. 
Proorocia zice, astfel, ca în numele Domnului: „Eu sunt Domnul şi acesta este 
numele Meu. Nu voi da nimănui slava Mea şi nici chipurilor cioplite cinstirea 
Mea” Is. 42, 8). Şi iarăşi, în alt loc: „Eu sunt Cel ce sunt” (leş. 3, 4), şi în altul: 
„Milostiv sunt” (leş. 22, 27). Sfânta Scriptură obişnuieşte să-L numească pe EI şi 
prin alte mii de numiri care tălmăcesc înălțimea şi mărirea dumnezeiască, pentru ca 
prin acestea să aflăm că, atunci când pomeneşte pe unul, rosteşte în tăcere, 
împreună cu acesta, toată lista numelor. Căci este cu neputinţă ca atunci când se 
zice „Domnul” să nu fie cugetate şi celelalte. Toate se numesc printr-un nume. Prin 
aceasta am învăţat că Scriptura cea insuflată de Dumnezeu obişnuieşte să cuprindă 
multe printr-o parte oarecare. 


Aici, când spune că le este rânduită fericita săturare celor ce flămânzesc după 
dreptate, Cuvântul dă să se înţeleagă prin această virtute orice virtute, încât la fel 
de fericit este şi cel ce flămânzeşte după dreapta socoteală, după vitejie, după 
neprihănire sau după orice altceva s-ar înţelege prin numele de virtute. Căci nu este 


cu putință ca un chip al virtuţii, desfăcut de celelalte, să fie el însuşi, de sine, 
virtutea desăvârşită. Dacă îi lipseşte cuiva ceva din cele ce sunt cugetate ca bune, 
atunci neapărat se află în el contrariul binelui. Neprihănirii i se opune desfrânarea, 
dreptei socoteli - nechibzuinţa şi fiecăreia din cele înţelese ca bune i se opune ceva 
cugetat ca potrivnic. Astfel, dacă nu s-ar cugeta toate (virtuțile) împreună cu 
dreptatea, ar fi cu neputinţă să fie bun ceea ce este lipsit de acelea. Nu s-ar putea 
vorbi de dreptate nebună sau obraznică sau desfrânată sau de una unită cu oricare 
dintre cele cugetate ca rele. Iar dacă înţelesul dreptăţii nu este amestecat cu nici un 
rău, el cuprinde în sine neapărat tot binele. Iar binele este tot ce e văzul ca virtute. 
Aici se arată toată virtutea sub numele de dreptate. Pe cei ce flămânzesc şi înse- 
toşează de această dreptate îi fericeşte Cuvântul, făgăduindu-le săturarea de cele 
dorite. 


„Fericiţi cei ce flămânzesc şi însetoşează de dreptate, că aceia se vor sătura." lar 
ceea ce se spune mi se pare că are următorul înţeles: nimic din cele năzuite în viaţă 
spre împlinirea poftelor simţurilor nu le aduce săturare celor ce o râvnesc, ci se 
petrece, precum zice într-un loc Cartea înţelepciunii lui Solomon: „Butoi spart este 
silința după plăceri”. Cei ce-l umplu mereu cu sârguinţă se ostenesc fără sfârşit şi 
zadarnic, vărsând mereu câte ceva în adâncul poftei, dar orice ar arunca în ea 
pentru plăcere, nu le va aduce vreodată săturarea poftei. Cine dintre iubitorii de 
arginţi a pus vreodată frâu iubirii de arginți după dobândirea a ceea ce năzuia ? 
Cine a ajuns la stingerea poftei nebune de slavă prin dobândirea slavei năzuite ? lar 
cel ce şi-a împlinit plăcerea sa în ceea ce gâdilă urechile sau în ceea ce desfătează 
ochii sau în lăcomia furioasă şi nebună a pântecelui şi a celor de după aceea, unde 
a ajuns prin plăcerea aceasta ? Nu zboară tot felul de plăceri împlinite prin trup 
îndată ce au fost gustate, întârziind măcar puţin la cei ce s-au atins de ele ? 


Această învăţătură înaltă ne-a împărtăşit-o Domnul: singură osteneala întru virtute, 
sădită în noi, este ceva statornic şi întemeiat. Cel ce a dobândit ceva din cele înalte 
- fie neprihănirea, fie cumpătarea, fie evlavia către Dumnezeu, fie altceva din 
învăţăturile înalte şi evanghelice - nu are în acestea bucurie trecătoare şi 
nestatornică, ci una întemeiată şi statornică, ce se întinde pe toată durata vieţii. 
Pentru ce? Pentru că acestea se pot lucra mereu şi nu este nici o clipă în tot 
răstimpul vieţii în care cineva să fie sătul de lucrarea binelui. Căci neprihănirea şi 
curăţia şi statornicia în orice bine şi nepărtăşia la rău se lucrează mereu, câtă vreme 
priveşte cineva spre virtute şi gustă neîntrerupt bucuria care e unită cu lucrarea. 
Dar cei revărsaţi în poftele fără rost, chiar dacă sufletul lor priveşte mereu spre 
neîn- frânare, nu se pot îndulci mereu de ele: plăcerea de a mânca este oprită de 
săturare şi plăcerea băutorului se stinge o dată cu setea şi, în acelaşi fel, celelalte 
plăceri au nevoie de un oarecare răstimp şi de întreruperi ca să se învioreze din nou 


plăcerea adormită de saturare. Dar avuţia virtuţii, îndată ce a prins rădăcini în 
cineva, nu cunoaşte nici limitare în timp, nici nu e hotărnicită de vreo saturare, ci, 
în cei ce viețuiesc potrivit ei, păstrează întotdeauna simţirea întreagă şi viguroasă a 
bunătăților ei. De aceea Dumnezeu Cuvântul le făgăduieşte săturarea celor ce 
flămânzesc după ea - o săturare ce aprinde dorinţa prin împlinirea ei deplină şi nu o 
toceşte. Aceasta este ceea ce ne învaţă Cuvântul, Care ne vorbeşte din muntele 
înalt al înţelesurilor: să nu ne ocupăm pofta noastră cu nimic din cele ce nu duc la 
vreun capăt pe cei ce se sârguiesc, rămânându-le sârguinţa deşartă şi fără rost, 
asemenea celor ce aleargă spre vârful umbrei lor sau al căror drum nu duce spre 
nici o ţintă sau duce spre una care scapă mereu şi repede celui ce aleargă în urma 
ci. 


Să râvnim mai degrabă după cele întâi care sârguindu-ne, sârguinţa aduce folos 
sârguitorului. Cel ce doreşte virtutea îşi câştigă binele ca pe o avuţie proprie, 
văzând în sine însuşi obiectul doririi sale. 


Fericit este, aşadar, cel ce flămânzeşte de neprihănire, căci se umple de curăţie, iar 
săturarea, cum s-a spus, nu pricinuieşte oprirea dorinţei; ci amândouă cresc 
deopotrivă, una prin alta. Căci dorirea virtuţii cuprinde în sine ceea ce doreşte şi 
binele sălăşluit înăuntru aduce cu sine o bucurie neîncetată în suflet. Stă în natura 
acestui bine să nu îndulcească numai pentru un moment pe cel ce-l gustă, ci să 
dăruiască o veselie lucrătoare în toate părțile trupului. Amintirea vieţuirii drepte 
veseleşte pe cel ce a reuşit să vieţuiască aşa. Veseleşte atât viaţa din timpul de față, 
când e trăită în virtute, cât şi aşteptarea răsplătirii, care socotesc că nu este alta 
decât, iarăşi, virtutea - lucrare a celor ce au biruit şi cununa biruinţelor. 


lar dacă ar fi să spunem un cuvânt şi mai îndrăzneţ, socotesc că prin cuvântul 
despre virtute şi dreptate, Domnul Se făgăduieşte pe Sine însuşi doririi celor ce 
ascultă. Căci EI „S-a făcut nouă înţelepciune de la Dumnezeu şi dreptate şi sfințire 
şi răscumpărare” (| Cor. 1, 30) dar şi „pâine ce se pogoară din cer” (In. 6, 50) şi 
apă vie, după care însetează David, precum mărturiseşte într-un psalm, aducând lui 
Dumnezeu această frumoasă pătimire: „însetat-a sufletul meu spre Dumnezeul Cel 
tare, Cel viu: când voi veni şi mă voi arăta feţei Lui”. Acesta a grăit aceste cuvinte 
măreţe ale Domnului şi a vestit de mai înainte această săturare a sa: lar cu întru 
dreptate mă voi arăta feţei Tale, sătura-mă-voi când se va arăta slava Ta” (Ps. 16, 
15). 


Aceasta este, după judecata mea, adevărata virtute: binele neamestecat cu răul, în 
care se cuprinde tot înţelesul celor cugetate ca bune, este Dumnezeu Cuvântul, 
virtutea „care acoperă cerurile”, cum zice Avacum (3, 3). Pentru aceea dreptate au 


fost fericiţi cei care flămânzesc după această dreptate a lui Dumnezeu. Căci, în 
adevăr, se va sătura cel care, cum spune Psalmistul, „a gustat pe Domnul” (Ps. 33, 
8), adică ce a primit în sine pe Dumnezeu şi se umple Cel după Care a însetat şi a 
flămânzit, după făgăduinţa Aceluia Care a zis: „Dacă Mă iubeşte cineva, va păzi 
cuvântul Meu şi Tatăl Meu îl va iubi şi vom veni la el şi vom face sălaş la el” (In 
14, 23), sălăşluindu-se mai întâi Duhul Sfânt. 


Socotesc că şi marele Pavel, care a gustat fructe tainice ale Raiului şi umplându-se 
de cele ce a gustat, era flămând mereu. De fapt, el mărturiseşte că s-a umplut de 
Cel dorit, zicând: „în mine viază Hristos” (Gal. 2, 20). Şi ca unul care era flămând, 
îşi îndrepta mereu pofta în viitor: „Nu (zic) că am dobândit îndreptarea ori că sunt 
desăvârşit; dar o urmăresc, că doar o voi prinde” (Filip. 3, 12). 


Să ne fie îngăduit să luăm ca exemplu ceva ce se găseşte în firea noastră: precum 
în cazul hranei trupeşti, dacă nimic din cele luate ca hrană n-ar ieşi din noi ca 
nefolositoare, ci totul s-ar adăuga la înălțimea trupului şi prin aceasta, trupurile s-ar 
ridica la mare înălțime, hrana de fiecare zi sporind prin ea mărimea lui, aşa 
dreptatea aceea - şi toată virtutea ce o însoţeşte - face pe cei ce se împărtăşesc de ea 
mereu mai înalți, sporind mereu mărimea lor prin adăugarea ei, deoarece nu iese 
din noi, fiind mâncată în chip duhovnicesc. 


Dacă am înţeles că foamea cea fericită dă afară din noi toată umplutura răutăţii, să 
flămânzim după dreptatea lui Dumnezeu, ca să ajungem să ne umplem de ea în 
Hristos lisus, Domnul nostru, a Căruia fie slava în vecii vecilor. Amin. 


Omilia a cincea - „Fericiţi cei milostivi, că aceia se vor milui” 
„„Fericiţi cei milostivi, că aceia se vor rnilui.” (Mt. 5, 7) 


Învățătura primită de Iacov într-o vedenie, prin simbolul scării ce străbate de la 
pământ la înălţimea cerului, unde Dumnezeu e întărit pe ea, este asemenea 
învăţăturii despre Fericiri pe care ne-o dă şi nouă acum Cuvântul şi care înalţă tot 
mai sus pe cei ce urcă pe ea, spre înțelesurile cereşti. De fapt, acolo i s-a închipuit 
patriarhului, în înfăţişarea unei scări, viaţa cea întru virtute, ca să înveţe şi el, şi să 
împărtăşească şi urmaşilor că nu ne putem înălța altfel spre Dumnezeu decât 
privind mereu la cele de sus şi hrănind fără întrerupere dorirea nesfârşită a celor 
înalte, încât să nu iubească şi să nu se oprească la cele dobândite, ci să socotească 
drept pagubă neridicarea la ceea ce este mai presus. Şi astfel, înălţarea din fericire 
în fericire îi aduce pe cei purtaţi de această dorire în apropierea lui Dumnezeu, Cel 
cu adevărat fericit, Care-Şi are tronul Său atotputernic aşezat peste toate Fericirile. 


Întocmai după cum ne apropiem de cel înţelept prin înţelepciune şi de cel curat 
prin curăţie, de Cel fericit ne apropiem străbătând Fericirile. Căci lui Dumnezeu îi 
este proprie cu adevărat fericirea. De aceea şi lacob a istorisit că Dumnezeu Şi-a 
întărit tronul Său pe o astfel de scară, pentru că împărtăşirea de Fericiri nu e nimic 
altceva decât împărtăşirea de dumnezeire, spre care ne urcă Domnul prin cuvântul 
Său. 


De aceea socotesc că El îndumnezeieşte într-un fel oarecare, prin înfăţişarea pe 
rând a fericirii făgăduite, pe cel ce ascultă şi înţelege cuvântul acesta: „Fericiţi cei 
milostivi, că aceia se vor milui”. 


Ştiu că în multe locuri ale dumnezeieştii Scripturi, prin numele de „milostiv”, 
bărbaţii cei sfinți îl numesc pe Dumnezeu: aşa. David - în Psalmi, Ilona - în 
proorocia lui, aşa numeşte Moise pe Dumnezeu în multe locuri ale Legii. Dacă, 
deci, numirea de „milostiv” este cuvenită lui Dumnezeu, oare nu-ți cere ţie 
Cuvântul să te faci dumnezeu, când însuşirile lui Dumnezeu se gravează în tine? 
Căci, dacă Dumnezeu e numit „milostiv” în Scriptura de Dumnezeu insuflată, iar 
Cel cu adevărat fericit este Dumnezeu, urmează de aici în mod vădit că, fiind 
cineva milostiv ca om, se învredniceşte de fericirea dumnezeiască şi se face părtaş 
de ceea ce 1 se atribuie lui Dumnezeu: „Milostiv e Domnul şi drept şi Dumnezeul 
nostru miluieşte”. Cum să nu fie un lucru fericitor ca omul să se numească şi să fie 
ceea ce Dumnezeu se numeşte datorită lucrărilor Sale? Dar şi dumnezeiescul 
Apostol ne sfătuieşte spre dorirea celor mai înalte harisme. 


Scopul nostru nu este, însă, de a ne lăsa împinşi spre râvnirea binelui - căci în 
firea omenească este înnăscută năzuinţa spre bine - ci de a nu rătăci în judecata 
cu privire la bine. Căci, mai ales în aceasta suntem înşelaţi în viaţa noastră: că 
nu putem înţelege întocmai ce este binele prin fire şi ceea ce ne pare bun prin 
amăgire. Dacă ni S-ar înfăţişa în viaţă răutatea dezvelită şi nu vopsită de o 
oarecare închipuire a binelui, omul nu s-ar năpusti asupra ei. Drept aceea, avem 
nevoie de pătrundere pentru înţelegerea spusei de faţă, ca, învățând să 
cunoaştem frumuseţea adevărată a înţelesului ascuns în ea, să ne formăm după 
chipul ei. Precum gândul despre Dumnezeu e sădit în chip firesc în toţi oamenii, 
iar înşelarea asupra a ceea ce năzuim vine din necunoaşterea Celui ce este cu 
adevărat Dumnezeu - căci unii se închină Dumnezeirii adevărate, cunoscute în 
Tatăl, în Fiul şi în Sfântul Duh, iar alţii s-au rătăcit spre păreri nebuneşti şi de 
aceea, puţina abatere de la adevăr a deschis calea necredincioşiei - aşa şi în 
privinţa cuprinsului spusei de faţă: dacă nu prindem adevăratul înţeles, nu mică 
ne va fi paguba, rătăcind de la adevăr. 


Ce este mila, în ce se arată şi cum este fericit cel ce primeşte întocmai ceea ce 
dăruieşte? Căci: „Fericiţi cei milostivi, că aceia se vor milui” înţelesul nemijlocit 
al acestei spuse cheamă pe om la iubirea semenului şi la compătimirea lui, din 
pricina neegalităţii şi a firii schimbătoare a împrejurărilor vieţii, care fac ca nu 
toţi să se afle în aceleaşi stări nici în privinţa cinstirii, nici a Stării trupului, nici 
a celorlalte înzestrări. Căci, de cele mai multe ori, viaţa e sfâşiată prin cele 
contrare: prin robie şi stăpânire, prin bogăţie şi sărăcie, prin slavă şi necinste, prin 
slăbiciune şi tărie a trupului şi prin toate cele asemănătoare. Şi, pentru ca sărăcia să 
ajungă deopotrivă cu bogăţia, lipsa să se cumpănească din prisosinţă, EI porunceşte 
mila față de cei nevoiaşi. lar dacă mila nu înmoaie sufletul, nu s-ar putea urni 
cineva spre îngrijirea de nenorocirea aproapelui. Şi, precum mila este înţeleasă ca 
opusul neîndurării, tot la fel cel neîndurat şi caid stă ca o fortăreață de neajuns 
celor ce se apropie, câtă vreme cel împreunâ-pătimitor şi milostiv se amestecă 
oarecum, prin simţirea sufletului, cu acela aflat în nevoie, făcându-se pentru cel 
necăjit ceea ce îi cere sufletul lui. Fiindcă mila este, ca să o tălmăcim într-o 
explicare cuprinzătoare, întristarea de bunăvoie pentru necazurile străine. 


Iar dacă nu i-am lămuri deplin înţelesul, poate se va înfățişa mai limpede prin alt 
cuvânt. Mila este împreună pătimirea iubitoare cu cei chinuiţi de dureri. Şi, precum 
cruzimea şi sălbăticia îşi au obârşia în ură, mila odrăsleşte din iubire, neputându-se 
ivi decât din aceasta. Şi, dacă ar cerceta cineva cu luare-aminte însuşirea milei, va 
găsi în ea o întărire a simţirii iubitoare, amestecată cu pătimirea întristării. Căci 
împărtăşirea de cele bune este năzuită de toţi la fel, atât de duşmani, cât şi de 
prieteni, dar voinţa de a lua parte la dureri e proprie doar celor stăpâniţi de 
iubire. Se recunoaşte, de aceea, că dintre cele ce ţin de viaţa aceasta, iubirea este 
cea mai tare, iar mila este întărirea iubirii. Fericit în înţelesul cel mai propriu 
este, aşadar, cel ce-şi păstrează sufletul în această simţire, fiindcă a ajuns la 
vârful cel mai înalt al virtuţii. 


Nimeni însă să nu judece această virtute numai prin părelnicia cea din afară, pentru 
că, altfel, ea n-ar fi decât o faptă a celor ce au vreo putere să înfăptuiască binele. 
Dar eu socotesc că este mai drept să se socotească aceasta în voia liberă, pentru că 
acela care voieşte binele, dar e împiedicat de la săvârşirea lui din lipsa de putere, 
nu e cu nimic mai prejos prin simţirea sufletului, față de cel ce arată hotărârea lui 
prin fapte. Este de prisos a mai spune cât de mare este câştigul pentru viaţă dacă 
înţelege cineva fericirea în acest fel, fiind vădite şi pruncilor bunătățile dobândite 
printr-o asemenea îndreptare a vieţii. Dacă, să presupunem, ar fi proprie tuturor 
această simţire faţă de cei mai prejos, nu s-ar mai afla unul mai sus şi altul mai jos, 
viaţa n-ar mai fi împărțită prin numiri contrare, sărăcia nu l-ar mai întrista pe om, 
robia nu l-ar mai umili, necinstirea nu l-ar mai supăra. Toate ar fi comune tuturor şi 


ar fi aceeaşi lege şi dreptate în viața oamenilor, cel ce are ceva făcându-se de 
bunăvoie deopotrivă cu cel lipsit. lar, dacă ar fi aşa, n-ar mai fi nici o pricină de 
duşmănie, pizma ar înceta, ura s-ar stinge, răzbunarea, minciuna, înşelătoria, 
războiul ar dispărea, căci toate acestea sunt nepoatele poftei de mai mult. Dacă s-ar 
îndepărta acea simţire neîndurătoare, împreună cu ca ar fi scoase, ca o rădăcină rea, 
odraslele răutăţii. lar prin smulgerea răutăţilor, îşi va face loc şirul bunătăților: 
pacea, dreptatea şi toate celelalte cunoscute ca bune. 


Ce ar putea fi mai fericit decât să trăim astfel, ne mai încredinţând viaţa noastră 
lacătelor şi pietrelor, ci încrezându-ne unii în alții?! După cum cel neîndurător şi 
crud îşi face vrăjmaşi pe cei care au suferit cruzimea lui, tot aşa, dimpotrivă, toţi ne 
arătăm bunăvoirea celui ce are milă noi, mila născând în chip firesc iubirea în cei 
ce se împărtăşesc de ea. 


Mila este, precum a spus Cuvântul, maica bunăvoinţei, a iubirii, arvuna şi 
legătura oricărei simţiri prieteneşti. Şi ce altă siguranță mai întărită s-ar putea 
născoci vieţii? De aceea, cu drept cuvânt fericeşte Cuvântul pe cel milostiv, 
făgădu- indu-i atâtea bunătăţi prin acest nume. Nu se cunoaşte să fie cineva care să 
nu cunoască folosul acestui sfat pentru viaţă. Dar eu cred că înţelesul cuvântului 
cuprinde în mod tainic ceva mai mult decât se dezvăluie cugetări nemijlocite, 
arătând cele negrăite ale vieţii viitoare. Zicând: „Fericiţi cei milostivi, că aceia se 
vor milui”, EI făgăduieşte milostivirea ca răsplată pentru viitor. Însă noi, părăsind, 
pe cât ne stă în putinţă, acest înţeles uşor de găsit şi la îndemână, să încercăm să 
străbatem cu privirea spre partea dinăuntru a catapetesmei. 


„Fericiţi cei milostivi, că aceia se vor milui.” Din această spusă se poate ajunge la 

ceva mai înalt decât învăţăturile înţelese prin cuvânt, pentru că Acela Care l-a făcut 
pe om după chipul Său a sădit în firea celui plăsmuit pornirile către toate bunătăţile 
virtuţilor, încât nici una din acestea nu este dată din afară, ci ceea ce voim stă în 
puterea noastră, scoțând binele din firea noastră ca dintr-o vistierie. Căci prin parte 
suntem învăţaţi despre întreg şi anume că nu poate dobândi omul nimic din cele 
poftite dacă nu-şi dăruieşte sieşi acel bine. De aceea zice Domnul către cei ce îl 
ascultă: „împărăţia lui Dumnezeu este înăuntrul vostru” (Lc. 17, 21) şi „oricine 
cere ia, cel care caută găseşte şi celui care bate i se va deschide” (Mt. 7, 8) a lua 
ceea ce dorim, a afla ceea ce căutăm şi a dobândi cele dorite atârnă de voia şi de 
hotărârea noastră. La fel trebuie să judecăm şi contrariul, anume că nici pornirea 
spre rău nu ne vine prin vreo silă din afară, ci îndată ce am ales răul, acesta 
dobândeşte existenţă, închipuindu-se atunci când noi îl alegem în afară de voinţa 
liberă, răul nu se află şezând nicăieri ca ipostas propriu, de sine stătător. 


Din acestea se vădeşte limpede puterea de sine stătătoare şi de sine stăpânitoare pe 
care a sădit-o în firea oamenilor Domnul firii: toate atârnă de libera noastră 
alegere, fie bune, fie rele. lar Judecata dumnezeiască, urmând cu hotărâre 
nepătimitoare şi dreaptă, împarte fiecăruia ceea ce însuşi şi-a dăruit, după cum zice 
Apostolul: „Viaţă veşnică celor ce, prin stăruinţă în faptă bună, caută mărire, 
cinste şi nestricăciune, iar iubitorilor de ceartă, care nu se supun adevărului, ci 
se supun nedreptăţii: mânie şi furie” (Rom. 2, 7-8) şi tot ceea ce este răsplătire 
întristătoare. 

Căci, după cum oglinzile curate arată chipurile aşa cum sunt - bucuroase pe ale 
celor ce se bucură, triste pe ale celor întristați - şi nu învinuieşte nimeni firea 
oglinzii când arată chipul întristat al modelului doborât de întristare, aşa şi Judecata 
cea dreaptă a lui Dumnezeu este pe măsura simţirilor noastre şi ne dă darul din 
proprietatea noastră, după cum se găseşte acesta la noi. „Veniţi, voi, cei 
binecuvântaţi” şi „Duceţi-vă, voi, cei blestemaţi” (Fa. 25, 34, 41). Oare e nevoie de 
cele din afară pentru a auzi cuvântul dulce cei de la dreapta, iar cei de la stânga pe 
cel trist? Cei dintâi au găsit milostivire grație faptelor lor, iar cei din urmă şi-au 
făcut pe Dumnezeu nemilosârd pentru că s-au arătat fără milă faţă de cei de aceeaşi 
fire. Bogatul ce înota în desfătări nu s-a milostivit de săracul ce se chinuia la poarta 
lui; prin aceasta s-a lipsit singur de milostivire şi când se ruga să fie miluit, nu a 
fost auzit. Şi aceasta nu pentru că s-ar fi pricinuit vreo pagubă în marele izvor al 
Raiului printr-o mică picătură dată lui, ci pentru că picătura milei nu se uneşte cu 
neîndurarea. Căci „ce împărtăşire are lumina cu întunericul?” 2 Cor. 6, 14); şi 
„ceea ce va semăna omul, aceea va şi secera. Cel ce seamănă în trupul său însuşi, 
din trup va secera stricăciune; iar cel ce seamănă în Duhul, din Duh va secera viaţă 
veşnică” (Gal. 6, 7-8). Sămânţa socotesc că este libera alegere a omului, iar 
secerişul este răsplata liberei lui alegeri. Înmulţit este spicul bunătăţilor pentru cei 
care au ales o asemenea sămânță şi dureros este secerişul de spini celor ce au 
semănat în viaţa lor cu astfel de seminţe. Căci fiecare trebuie să secere ceea ce a 
semănat şi altfel nu se poate. 


„Fericiţi cei milostivi, că aceia se vor milui”. Care limbă omenească ar putea spune 
adâncul tăinuit în aceste cuvinte? Dar forma comună şi nehotărnicită a cuvântului 
ne trimite să cercetăm şi mai mult cele spuse, prin faptul că nu adaugă cine sunt cei 
către care se cuvine să fie mila lucrătoare, ci spune simplu: „Fericiţi cei milostivi”. 


Un nou înţeles ni-l dăruieşte Cuvântul şi prin aşezarea milei în urmarea plânsului 
fericit. Acolo era socotit fericit cel ce-şi petrecea viaţa aceasta în plâns şi aici mi se 
pare că vrea să pună aceeaşi învățătură. Căci, precum ne simţim atinşi de 
nenorocirile străine când unii dintre cunoscuţii noştri cad fără voie în suferințe 
neaşteptate - fie că sunt alungaţi din casa părintească, fie au scăpat numai cu viaţa 


din corăbiile scufundate, fie au căzut în mâna piraţilor şi tâlharilor, fie ajung din 
liberi, robi, fie din starea de fericire au trecut în închisoare sau orice alta care a 
schimbat într-un asemenea rău soarta bună pe care au avut-o până atunci. Deci cum 
în sufletul nostru se naşte o simţire de împreună pătimire cu aceştia, tot aşa se 
iveşte o astfel de simţire pentru noi înşine, poate chiar mult mai mare, când viaţa 
noastră alunecă pe o astfel de soartă nedemnă. 


Când ne gândim la strălucirea casei pe care pierdut-o, cum am ajuns în puterea 
tâlharilor, cum am fost vârâți în abisul acestei vieţi din care am ieşit goi, câţi şi ce 
fel de tirani am ales în timpul unei vieţuiri în libertate, cum ni s-a întrerupt fericirea 
vieţii prin moarte şi stricăciune, oare mai este cu putinţă, când ne vin asemenea 
cugete, ca mila noastră să se ocupe de nenorocirile străine şi să nu se umple 
sufletul de jale pentru sine însuşi, gândindu-se la ceea ce a avut şi de unde a căzut ? 
Căci, ce este mai de plâns decât această robie? În locul desfătării Raiului, am 
primit această stare a vieţii, supusă bolii şi durerii; în locul acelei nepătimiri, am 
primit zecile de mii de nenorociri ale patimilor; în loc de petrecerea aceea 
desăvârşită şi de împreună vieţuirea cu îngerii, am fost osândiți să vieţuim 
împreună cu dobitoacele pământului. Am schimbat viața îngerească şi 
nepătimitoare cu viaţa dobitoceascâ. lar pe amarnicii tirani, pe stăpânii cei turbaţi 
şi sălbatici ai vieţii noastre cine ar putea să-i numere cu uşurinţă: ura, patima, 
mândria - tiranul furios şi sălbatic gândul desfrânat, care îşi râde de noi ca de nişte 
sclavi cumpăraţi cu bani, robindu-ne firea spre slujiri pătimaşe şi necurate ? lar 
lăcomia, ce alt tiran o covârşeşte în răutate ? Robeşte nenorocitul suflet, îl sileşte să 
primească poftele ei nesăturate, mereu turnând şi neumplându-se niciodată, ca o 
fiară cu multe capete, ce trimite prin mii de guri hrana în pântecele nesățios; 
niciodată nu se satură de 

câştig, ci ceea ce câştigă i se face mereu pricină şi aţâţare a poftei de şi mai mult 
câştig. 


Cine, deci, văzând această viaţă nefericită şi nestatornică, nu va rămâne fără milă şi 
fără îndurare faţă de atâtea nenorociri ? lar pricina nemilostivirii de noi înşine stă 
în nesimţirea relelor, aşa cum se întâmplă în pătimirea celor ieşiţi din minţi, care 
covârşiţi de rău, pierd şi simţirea celor ce le pătimesc. Dacă, însă, cineva se 
cunoaşte pe sine, cum a fost înainte şi cum este şi acum, precum şi Solomon zice 
undeva: „cei ce se cunosc pe ei înşişi sunt înţelepţi”, nu va înceta vreodată să aibă 
milă, iar acestei simţiri a sufletului îi va urma, după dreptate şi mila dumnezeiască. 
De aceea zice: „Fericiţi cei milostivi, că aceia se vor milui”. Aceia, şi nu alții. Căci 
înţelesul acestui cuvânt e ca şi când ar spune cineva: „Fericit lucru este a-şi îngriji 
cineva sănătatea trupească”, pentru că acela care se îngrijeşte va trăi întru sănătate. 


Astfel, cel milostiv este fericit, pentru că rodul milei se face un bun al celui ce 
miluieşte, fie în înţelesul lămurit acum de noi, fie în cel lămurit mai înainte, care 
arată împreună pătimirea sufletului cu nenorocirile străine. Fiecare din acestea e un 
bine: atât a se milui cineva de sine în chipul arătat, cât şi a pătimi împreună cu 
semenii săi pentru nenorocirile lor, fiindcă dreptatea Judecăţii dumnezeieşti 
dăruieşte simţirii omeneşti o întărire înaltă faţă de cei în suferinţă. Apoi, se înţelege 
că în felul acesta îl face pe om propriul său judecător, atunci când el ia hotărâre 
asupra celor mai mici. 


Și pentru că adevărată este credinţa că toată firea omenească va păşi înaintea 
scaunului de judecată al lui Hristos, ca fiecare să ia potrivit cu cele ce le-a făcut în 
trup - fie binele, fie răul poate că ne e îngăduit să spunem şi ceva mai îndrăzneţ: 
dacă este cu putinţă ca gândul să înţeleagă cele negrăite şi nevăzute, cu atât mai 
mult se poate cunoaşte încă de acum fericirea răsplătirii din partea celor miluiţi. 
Căci bunăvoința ce se naşte în suflet faţă de cei ce ne-au arătat milă rămâne în veci, 
după cuviinţă, în cei ce se împărtăşesc de har. Ce e, deci, mai firesc ca, în vremea 
cercetării, binefăcătorul fiind recunoscut de către cei ce au fost bucuraţi de el, 
sufletul acestuia să se veselească de glasurile mulţumitoare către Dumnezeu, care-i 
vor aduce lauda întregii zidiri?! Va fi oare nevoie de altă fericire pentru acela al 
cărui nume este strigat de faţă ai atâtor privitori ?! Şi că vor fi de faţă cei ce s-au 
bucurat de faptele bune ne învaţă cuvântul Evangheliei în sentinţa împăratului 
asupra celor drepţi şi asupra celor păcătoşi. Către amândouă cetele vorbeşte cu 
înţeles, arătându-i cu degetul pe cei miluiți şi pe cei nemiluiți: „întrucât aţi făcut 
unuia dintre aceşti fraţi ai Mei, prea mici”. Spunând „aceşti”, arată pe cei miluiţi ca 
fiind de faţă. 

Să-mi spună acum cel ce preţuieşte mai mult materia neînsuflețită a aurului decât 
fericirea viitoare: ce este strălucirea aceasta a aurului ? Ce sunt scânteierile 
pietrelor de mare preţ ? Ce podoabă a veşmintelor este atât de minunată ca acel 
bine pe care ni-l pune înainte nădejdea ? Când Cel ce împărăţeşte peste zidire Se 
va descoperi firii omeneşti, şezând cu mărire pe tronul cel înalt, când se vor vedea 
împrejurul Lui nenumăratele miriade ale îngerilor şi când ochii tuturor vor vedea 
împărăția cea negrăită a cerurilor şi se vor arăta, pe de altă parte, dimpotrivă, 
chinurile înfricoşătoare, iar în mijlocul acestora - întreaga fire omenească a celor ce 
au fost de la prima creaţie şi până la împlinirea întregului, stând în văzduh cu frica 
şi cu nădejdea celor viitoare, aşteptând cu cutremur fie o soartă, fie alta; şi chiar şi 
cei ce au vieţuit cu o conştiinţă bună, tremurând de viitorul lor, când vor vedea pe 
ceilalți târâţi în întunericul trist de conştiinţa lor cea rea, ca de un călău, iar cel 
milostiv va fi dus de faptele sale înaintea Judecătorului, strălucind de îndrăzneală, 
însoţit de glasurile de laudă şi de mulţumită ale celor cărora le-a făcut bine, oare se 


va mai socoti fericirea una cu bogăția materială ? Oare va primi în locul acestor 
bunătăţi să 1 se prefacă toţi munţii şi şesurile şi văile şi marea în aur? 


Iar cel ce a sigilat grijuliu, cu pereţi, cu lacăte şi uşi de fier, în ascunzători întărite, 
pe Mamona şi a socotit păstrarea materiei îngrămădite în ascunzători mai de preţ 
decât orice poruncă va fi târât cu capul în jos în focul acela întunecat şi toţi îi vor 
scoate la arătare învârtoşarea şi cruzimea pe care le-a săvârşit în această viaţă pe 
pielea lor şi-i vor spune: „Adu-ţi aminte că ai luat cele bune în viaţa ta” (Lc. 16, 
25), că ai încuiat mila în lăzile bogăției şi ai nesocotit pe pământ împreună 
pătimirea cu ceilalți. Nu ţi-ai agonisit pentru viaţa de aici iubirea de oameni, nu ai 
ce nu ai avut, nu afli ce n-ai pus deoparte, nu aduni ce n-ai risipit, nu seceri ce n- 
ai semănat - secerişul e pe măsura seminţelor tale. Ai semănat amărăciune, adună 
snopii ei; ai iubit nemilos-tivirea, ia ce ai iubit; n-ai privit cu milă, nu vei fi privit 
cu milă; ai trecut cu vederea pe cel necăjit, vei fi trecut cu vederea când te vei 
pierde; ai ocolit mila, mila te va ocoli; te-ai scârbit de cel sărac şi de tine Se va 
scârbi Cel ce a sărăcit pentru tine. 


Când acestea şi altele ca acestea se vor spune, unde va fi aurul ? Unde, vasele 
strălucitoare ? Unde, siguranţa comorilor pecetluite ? Unde, câinii rânduiți spre 
paza nopții şi armele pregătite pentru cei ce pun la cale jefuirea? Unde, însemnările 
din catastife ? Ce sunt acestea faţă de plânsul şi scrâşnirea dinţilor ? Cine va 
lumina întunericul ? Cine va stinge flacăra ? Cine va alunga viermele cel 
neadormit? 


Să fim ascultători, fraților, glasului dumnezeiesc, care ne învaţă în puţine cuvinte 
atât de multe despre cele viitoare şi să fim milostivi, ca să ne fericească Hristos 
lisus, Domnul nostru, a Căruia fie slava şi stăpânirea în vecii vecilor. Amin. 


Omilia a şasea - „Fericiţi cei curaţi cu inima, că aceia vor vedea pe 
Dumnezeu” 


“Fericiţi cei curaţi cu inima, că aceia vor vedea pe Dumnezeu. “ (MI. 5, 8) 


Ceea ce se petrece cu cei ce privesc de pe un vârf înalt la o mare adâncă şi întinsă, 
aceea se petrece şi în cugetarea mea, care priveşte de la înălțimea cuvântului lui 
Dumnezeu, ca de pe un munte înalt, în adâncul de netălmăcit al înţelesurilor. Şi, 
precum se poate vedea pe multe ţărmuri ale mării câte un munte tăiat în două, pe 
partea dinspre mare, retezat din vârf până la temelie, de parcă ar fi ras, iar din 
vârful lui, atârnând peste prăpastie, o ieşitură ameţitoare, ceea ce îngăduie celui 
aflat într-un asemenea foişor să privească de la o mare înălțime marea din adânc, la 


fel ameţeşte sufletul meu atârnat de acest înalt cuvânt al Domnului: „Fericiţi cei 
curaţi cu inima, că aceia vor vedea pe Dumnezeu”. 


Dumnezeu însuşi Se făgăduieşte ca privelişte celor ce s-au curățit cu inima. Dar 
“pe Dumnezeu nimeni nu L-a văzut vreodată” (In. 1,18), cum zice marele Ioan. 
Cugetarea aceasta o întăreşte şi înaltul Pavel, zicând: “pe Care nu L-a văzut nimeni 
dintre oameni, nici nu poate să-L vadă” (| Tim. 6, 16). 


Aceasta este stânca lunecoasă şi abruptă care nu are în ea nici un punct de păşire 
pentru înţelegere. Despre această stâncă, Moise a spus în învăţăturile sale că este 
neapropiată, deoarece înţelegerea noastră nu poate păşi nicicum pe ea, orice gând 
despre ea, ea fiind anulat de negaţie: „că nu poate vedea omul faţa Mea şi să 
trăiască” (cf. leş. 33, 20). 


Pe de o parte, viaţa veşnică înseamnă a-L vedea pe Dumnezeu. Pe de alta, 
aceasta nu e cu putinţă, cum spun loan, Pavel şi Moise - stâlpii credinţei. Vezi 
vârtejul de care e atras sufletul spre adâncul celor cuprinse în cuvânt? Dacă 
Dumnezeu este viaţa, cel ce nu-L vede pe EI nu vede viaţa. Dar că Dumnezeu nu 
poate fi văzut, ne-o mărturisesc de Dumnezeu purtătorii prooroci şi apostoli. De 
ce strâmtoare se loveşte nădejdea omului! 


Dar Dumnezeu ajută nădejdea primejduită de cădere, precum a făcut cu Petru, 
întărind apa de sub picioarele lui, când acesta era în primejdie să se scufunde. Dacă 
va veni şi la noi mâna Cuvântului şi ne va susţine în amândouă din înțelesurile 
amintite, pe noi, care ne scufundăm în adâncul tălmăcirilor, vom scăpa de frică, 
pentru că ne-a prins cu putere de mână Cuvântul, Care ne călăuzeşte. 


Făgăduinţa e aşa de mare, că îndreaptă spre cel mai înalt vârf al fericirii. Căci ce alt 
bine ar mai putea dori după acesta cel ce are toate în Cel văzut ? Pentru că a vedea, 
în limba Scripturii înseamnă a avea: „Vei vedea bunătăţile Ierusalimului” (Ps. 127, 
5), în loc de „vei găsi” şi: „Piară necredinciosul, ca să nu vadă slava Domnului" 
(Ps. 26, 10), unde prin „să nu vadă”, proorocul vrea să spună „să nu se 
împărtăşească”. 


Deci cel ce vede pe Dumnezeu are, prin vedere, tot ce se cuprinde în numărul 
bunătăţilor: viaţa fără de sfârşit, veşnica nestricăciune, fericirea fără de moarte, 
împărăția cea nesfârşită, bucuria fără sfârşit, lumina adevărată, cuvântul 
duhovnicesc şi dulce, slava cea neapropiată, tot binele ce ni se rânduieşte prin 
făgăduinţa fericirii. 


Dar, pentru că putinţa vederii este legată de curăţia inimii, mintea mea e cuprinsă 
iarăşi de ameţeală, întrebându-se dacă nu cumva curăţia inimii este dintre cele cu 
neputinţă şi care întrec firea noastră. Dacă Dumnezeu se vede prin aceasta (prin 
curăția inimii), iar Moise şi Pavel nu L-au văzut, o dată ce-au spus că nici ei, nici 
alții nu pot vedea pe Dumnezeu; se pare că ceea ce făgăduieşte Cuvântul e cu 
neputinţă de dobândit. Cc ne foloseşte nouă să ştim cum poate fi văzut Dumnezeu, 
dacă la această ştiinţă nu se adaugă putinţa ? Aceasta e ca şi cum ar zice cineva: e 
un lucru fericit a fi cineva în cer, căci acolo va vedea cele ce nu se văd pe pământ. 
Dacă ştim că este o fericire a fi acolo, aceasta ne va fi de folos numai dacă ni s-ar 
face cunoscut prin Cuvântul şi mijlocul de a ajunge la cer. Dar atâta timp cât 
urcuşul este cu neputinţă, ce câştig aduce cunoaşterea fericirii cereşti ? Ea mai mult 
întristează pe cei ce află de ce mari bucurii sunt lipsiţi din pricina neputinței de a 
urca la ele. 


Dar oare ne cere Domnul ceea ce e dincolo de puterea firii noastre şi ne dă poruncă 
ce întrece prin mărimea ei măsurile puterii omeneşti? Nu face aceasta. Căci nu 
porunceşte să zboare celor cărora nu le-a dat aripi, nici să trăiască sub apă celor ce 
le-a rânduit viața pe uscat. Dacă, deci, tuturor celorlalte le-a dat o lege potrivită 
puterii şi nu sileşte nici o făptură la cele mai presus de firea ei, atunci trebuie să 
credem că ceea ce ni se promite prin Fericire nu e ceva ce nu se poate nădăjdui. 


Dar nici loan, nici Pavcl, nici Moise şi nici altul ca ei n-au rămas în afara acestei 
înalte fericiri de a vedea pe Dumnezeu, nici cel ce a zis: „De acum mi s-a gătit 
cununa dreptăţii, pe care Domnul îmi va da-o în ziua aceea, El, Dreptul Judecător” 
(II Tim. 4, 8), nici cel ce se odihnea pe pieptul lui lisus, nici cel ce a auzit glasul 
dumnezeiesc: „te cunosc pe tine mai mult decât pe toţi” (leş. 33, 17). Dacă aceia 
prin care ni s-a vestit că ne e mai presus de putere cunoaşterea lui Dumnezeu nu s- 
au îndoit de fericirea lor - iar fericirea stă în a vedea pe Dumnezeu, şi aceasta, în 
curăția inimii urmează că nu e cu neputinţă curăţia inimii prin care se poate 
dobândi fericirea. 


Cum se poate, deci, spune că mărturisesc adevărul cei care susțin, după Pavel, că 
este dincolo de puterea noastră cunoaşterea lui Dumnezeu şi că, deopotrivă, 
cuvântul Domnului, care făgăduieşte vederea lui Dumnezeu întru curăţie, nu li se 
împotriveşte? 


Socotesc, însă, potrivit să spun mai întâi câteva cuvinte despre altceva, ca tâlcuirea 
ce o vom da temei să înainteze pe calea cuvenită. 


Firea dumnezeiască însăşi, în sine, întrece orice înţelegere cuprinsă de rațiune, 
neputându-se apropia şi neputând străbate la ea gândurile întemeiate pe 
presupuneri şi omul nu a găsit nici un mijloc de a înţelege ceea ce nu se poate 
înţelege şi nici o cale de cuprindere a celor cu neputinţă de cuprins. De aceea 
marele Apostol numeşte „nepătrunse căile Lui” (Rom. 11, 33), arătând prin acest 
cuvânt că este neumblată de gânduri calea ce duce la cunoştinţa fiinţei 
dumnezeieşti. Nici unul dintre cei ce ne-au fost înaintemergători în viaţă n-a lăsat 
vreo urmă a cunoștinței vreunei înţelegeri cuprinzătoare a Celui mai presus de 
cunoştinţă. 


Însă Acela Care este mai presus de întreaga fire, Cel nevăzut şi necuprins, este 
văzut şi este înţeles prin altă rațiune, iar modurile acestui fel de înţelegere sunt 
multe. Cel ce toate le-a făcut întru înţelepciune poate fi văzut prin presupunere, din 
înţelepciunea a toată zidirea, întocmai cum artistul se cunoaşte după opera sa. Însă 
aici nu se vede fiinţa artistului, ci numai măiestria artistică pe care acesta a 
întipărit-o în alcătuirea lucrului. Aşa privind, spre podoaba zidirii, ne formăm o 
idee nu despre fiinţa, ci despre înţelepciunea Celui ce a făcut toate în chip înţelept. 
Și cugetând la Creatorul vieţii noastre şi la faptul că nu din constrângere, ci din 
bunăvoință a păşit la fapta zidirii omului, zicem că şi prin această cale vedem pe 
Dumnezeu, pătrunzând nu la fiinţa Lui, ci la bunătatea Lui. Toate câte înalță 
cugetarea la ce e mai bun şi mai înalt ne dau o cunoaştere a lui Dumnezeu, 
deoarece orice lumină mai înaltă ne păstrează în vederea lui Dumnezeu. Căci 
puterea, curăţia, statornicia şi liberarea de tot ce este potrivnic şi toate cele de felul 
acesta imprimă în suflet chipul unei lumini dumnezeieşti şi desăvârşite. 


Ceea ce s-a spus arată deopotrivă cum poate fi adevărat şi ceea ce făgăduieşte 
Cuvântul - Dumnezeu va fi văzut de cei curaţi cu inima şi ceea ce spune Pavel - pe 
Dumnezeu nu L-a văzut nimeni, nici nu poate să-L vadă. Cel nevăzut prin fire Se 
face văzut prin lucrări, vădindu-Se în toate cele din jurul lui. 

Dar înţelesul fericirii nu se mărgineşte la asemănarea Celui ce lucrează cu lucrarea 
Sa, căci şi filozofii veacului acestuia ar avea cunoştinţa înţelepciunii şi puterii celei 
mai presus de lume din buna alcătuire a zidirii. Dar eu socotesc că mărirea Fericirii 
ne călăuzeşte spre o altfel de cunoaştere a Celui dorit, pentru cei care pot să o 
înţeleagă. Iar înţelesul acesta voiesc să-l lămuresc prin pilde. 


Un bun în viața omenească este sănătatea trupului, dar un lucru fericit e nu numai a 
şti ce înseamnă sănătatea, ci şi a vieţui sănătos. Daca cineva ar aduce elogii 
sănătăţii, dar s-ar hrăni cu mâncăruri nesănătoase şi pline de sucuri rele, ce a 
câştigat din elogiile aduse sănătăţii de vreme ce se lasă doborât de boală? La fel să 


înțelegem şi cuvântul de faţă. IORGU DISC CSI 


DON ISDN O PODENI NOZOI SINE EI zice: ."Fericiţi cei 
curați cu inima, că aceia vor vedea pe Dumnezeu”. Dar eu cred că Dumnezeu nu 
Se va expune ca un tablou înaintea aceluia care are ochii sufletului curaţi, ci 
măreţia spusei ne dă să înţelegem ceea ce Cuvântul spune şi altora în chip mai 
desăvârşit, zicând: „împărăţia lui Dumnezeu este înlăuntrul vostru ” (Lc 17, 21). 


De aici învăţăm că acela care şi-a curățit inima de toată zidirea şi simţirea pă- 
timaşă vede în frumuseţea sa proprie chipul firii dumnezeieşti. Eu socotesc că în 
aceste puţine cuvinte ce le-a rostit Cuvântul se cuprinde acest sfat: 


O, oameni, care aveţi vreo dorire de a vedea Binele adevărat, de vreme ce aţi auzit 
că mărirea dumnezeiască este mai presus de ceruri şi slava ei este de netâlcuit şi 
frumuseţea, de negrăit şi firea, de necuprins, nu cădeţi în deznădejde pentru că nu 
puteți vedea pe Cel dorit... în tine este măsura cunoaşterii de Dumnezeu, pentru că 
Acela Care te-a plăsmuit a dat totdeodată fiinţă acestui bine prin fire. Dumnezeu a 
întipărit în alcătuirea Sa chipurile bunătăților firii Sale, întipărindu-le în tine ca 
într-o bucată de ceară un chip sculptat. Dar răutatea, vărsându-se în pecetea cu chip 
dumnezeiesc, a făcut nefolositor binele ascuns sub acoperămintele urâte. Dacă vei 
şterge iarăşi, prin îngrijirea de viaţa ta, întinăciunea aşezată pe inimă, îți va străluci 
din nou frumuseţea chipului dumnezeiesc. Precum se întâmplă cu fierul, care, 
atunci când e curăţit de rugină cu o perie, străluceşte ca soarele şi trimite din sine 
raze şi scânteieri, de unde cu puţin înainte era negru, aşa e şi cu omul lăuntric, pe 
care Domnul îl numeşte „omul inimii ”, - când se şterge de pe el pata ruginoasă 
care a înflorit pe el ca un mucegai rău, îşi recapătă asemănarea cu arhetipul şi se 
face bun. Căci acela care e asemenea Binelui este şi el neapărat bun. 


Astfel, cel ce se priveşte pe sine vede în sine pe Cel dorit. Şi va fi fericit, dacă are 
inima curată, pentru că, privind la curăţia sa, vede în chip arhetipul. Tot aşa 
precum cei ce văd soarele în oglindă, chiar când nu-şi întorc privirile spre cer, întru 
nimic nu-l văd mai micşorat în splendoarea sa decât aceia care privesc însuşi 
globul solar. Astfel - zice şi voi, chiar dacă nu aveţi puterea să vedeţi lumina, 
revenind la darul chipului sădit în voi de la început, aveţi în voi pe Cel căutat. Căci 
dumnezeirea este curăție, nepătimire şi înstrăinare de orice rău şi, dacă tu ai acestea 
în tine, atunci ai şi pe Dumnezeu. Când gândul tău nu va fi amestecat cu nici un 
rău, ci va fi liber de patimă şi despărțit de orice poftă, vei fi fericit pentru vederea 
ta pătrunzătoare, pentru că L-ai văzut pe Cel nevăzut de cei necuraţi şi după ce ai 
îndepărtat întunericul material de pe ochii sufletului, priveşti în cerul senin al 
inimii, cu limpezime, priveliştea cea minunată. Dar ce este aceasta? Curăţia, 
simplitatea, toate strălucirile luminoase ale firii omeneşti prin care este văzut 
Dumnezeu. Şi aceasta aşa este, nu ne mai putem îndoi în urma celor spuse. 


Dar judecata noastră, conştientă de la început de nepriceperea ei, îşi dă seama 
încă şi acum de această neputinţă. Faptul că putem ajunge la cer şi ne putem 
împărtăşi de minunile cereşti nu ne este de nici un câştig dacă nu putem împlini 
urcuşul; la fel, nu ne îndoim că fericirea vine din curăţia inimii, dar felul în care 
se poate curăţi cineva de cele ce-l întinează mi se pare deopotrivă de greu ca 
urcuşul la cer. 


Care este, deci, scara lui Iacov? Unde vom găsi un car de foc, ca să ne înălțăm la 
cer asemenea proorocului Ilie, să se înalțe şi inima noastră către minunile de acolo 
şi să scape de această sarcină pământească? Fiindcă, dacă ajunge cineva la 
cunoaşterea afectelor legate fără voie de suflet, va socoti că nu ştie şi nu poate să se 
despartă de relele înjugate cu el. Prin patimă începe intrarea noastră în viaţa 
aceasta, întru patimă ne înaintează creşterea şi cu pătimire sfârşeşte viaţa noastră. 
Răul s-a amestecat cu firea, prin cei ce au primit de la început tina, însuşindu-şi 
boala prin neascultare. Precum firea animalelor de orice soi se continuă în şirul de 
urmaşi, încât cel ce se naşte este asemenea cu cel ce l-a născut, la fel omul se naşte 
din pătimaşul, din pătimaş, păcătosul, din păcătos. Deci păcatul subzistă în 
oarecare fel cu aceia ce vin la existenţă, întinzându-se şi crescând o dată cu hotarul 
vieţii. 


Dar virtutea este greu de însuşit pentru noi şi abia se poate căpăta prin mii de 
sudori şi încordări, prin osteneală şi chin, aşa precum ne învaţă şi Sfânta Scriptură, 
de la care auzim „că largă este poarta şi lată este calea ce duce la pieire şi mulţi 
sunt cei care o află. Şi strâmtă este poarta şi îngustă este calea care duce la viaţă 
şi puţini sunt care o află” (Mt. 7, 13-14). Sfânta Scriptură, însă, care a înfăţişat în 
scrierile sfinte faptele minunate ale atâtor bărbaţi, a arătat că viaţa înaltă nu e întru 
totul cu neputinţă. 


Deci, în făgăduinţa vederii lui Dumnezeu e un îndoit înţeles: unul, al cunoaşterii 
Firii Celei mai presus de toate, altul, al unirii cu EI prin curăția vieţii. Glasul 
sfinților socoteşte primul fel de cunoaştere cu neputinţă, iar al doilea este făgăduit 
firii omeneşti în învăţătura aceasta a Domnului: „Fericiţi cei curaţi cu inima, că 
aceia vor vedea pe Dumnezeu”. 


Despre felul în care putem să ne curățim, aflăm din aproape toată învăţătura 
evanghelică. Dacă străbatem poruncile pe rând, vom afla lămurit mijlocul de 
curățire a inimii. Cuvântul a despărţit în două răutatea: în ceea ce se susţine prin 
fapte şi în ceea ce se susține prin gânduri. Mai întâi a fost pedepsită prin Legea 
Veche nedreptatea vădită în fapte, iar acum, El aşază Legea pentru al doilea fel de 
păcat: nu mai pedepseşte fapta rea, ci cere ca să nu se ivească nici începutul. Căci, 


a îndepărta păcatul din însăşi voia de a-l face înseamnă a face viaţa cu mult mai 
străină de faptele rele. Şi, având păcatul multe părți şi multe feluri, fiecărui fel din 
cele neîngăduite i-a rânduit, prin Porunci, vindecarea potrivită. Şi fiindcă boala 
mâniei se iveşte în viaţă cel mai repede, începe tămăduirea de la ceea ce ne 
stăpâneşte mai mult, legiuind în primul rând nemânierea. De la Legea Veche ai 
învăţat - zice - „Să nu ucizi!” acum învaţă să depărtezi de la suflet însăşi mânia 
împotriva celor de aceeaşi fire (Mt. 5, 22). Dar nu a oprit orice mânie, căci această 
pornire a sufletului se poate folosi şi spre bine. Porunca a stins mânia deşartă 
împotriva fratelui: „tot cel ce se va mânia pe fratele său în zadar”. Adaosul „în 
zadar” arată că, de multe ori, folosirea mâniei nu e fără rost şi anume atunci când 
patima se aprinde pentru pedepsirea păcatului. Acest fel de mânie l-a recunoscut 
mai înainte cuvântul Scripturii pe seama lui Finees, care a îmblânzit, prin 
înjunghierea călcătorilor de lege, pornirea lui Dumnezeu împotriva poporului 
(Num. 25). Şi iarăşi se foloseşte de ea ca mijloc de vindecare față de păcatele 
trupeşti, smulgând din inimă - prin poruncă - pofta nebunească a prea curviei. 


Și aşa vei afla cum Domnul a îndreptat întregul, îmbunătăţind fiecare parte, una 
câte una, şi opunând fiecărui fel de răutate câte o poruncă. El nu îngăduie să ne 
stăpânească mâniile nedrepte, oprindu-ne chiar şi de la apărare; alungă patima 
lăcomiei prin porunca de a ne dezbrăca de bunăvoie şi de cămaşa rămasă în folosul 
celui ce voieşte să ne ia haina. Tămăduieşte frica, poruncindu-ne să dispreţuim 
moartea. Astfel, prin fiecare dintre porunci vei afla cuvântul plugăresc, smulgând 
rădăcinile rele ale păcatelor din adâncul inimii noastre şi curăţindu-ne de rodul 
spinilor. 


Prin amândouă ajută firii noastre: şi prin aceea că făgăduieşte binele şi prin 
învăţătura pe care ne-o dă pentru viaţa de acum despre fiecare caz particular. lar 
dacă ţi se pare dureroasă străduinţa pentru cele bune, compar-o cu viaţa contrară şi 
vei afla cu cât este mai dureros păcatul când priveşti nu prezentul, ci viitorul. 


Cel ce a auzit de gheenă nu se va mai despărţi cu durere şi osteneală de plăcerile 
păcatelor, ci-i va fi de ajuns frica sălăşluită în gânduri, ca să alunge patimile. Este, 
însă, mai bine ca omul să dea la iveală ceea ce este tăinuit, să cugete la aceasta şi 
de aici, se va naşte în el o dorire mai puternică. Dacă fericiţi sunt cei curaţi cu 
inima, nefericiţi sunt, fără îndoială, cei cu mintea întinată, pentru că privesc spre 
faţa vrăjmaşului. Şi, dacă prin virtute, însăşi pecetea dumnezeiască se întipăreşte în 
viaţa noastră, e vădit că viaţa în păcat se face chipul feţei vrăjmaşului. 


Intr-adevăr, potrivit feluritelor înţelesuri, Dumnezeu e numit prin fiecare nume al 
celor cugetate ca bune, de pildă: lumină, viaţă, nestricăciune şi toate câte sunt de 


acest fel. Pe de altă parte, tot ce se opune acestora, ca întunericul, moartea şi 
stricăciunea şi câte sunt înrudite acestora, se vor atribui născocitorului răutăţii. 
Deci, fiindcă am învăţat să deosebim între cele prin care viaţa noastră ia chipul 
păcatului sau al virtuţii, să fugim de chipul diavolului, să lepădăm masca vicleană 
şi să privim chipul lui Dumnezeu. Să fim curaţi cu inima, ca să ne facem fericiţi, 
întipărindu-se în noi pecetea dumnezeiască, prin vieţuirea curată întru Hristos 
lisus, Domnul nostru, Căruia 1 se cuvine slava în vecii vecilor. Amin. 


Omilia a şaptea - „Fericiţi făcătorii de pace, că aceia fiii lui Dumnezeu se vor 
chema” 


“Fericiţi făcătorii de pace, că aceia fiii lui Dumnezeu se vor chema." (Mt. 5, 9) 


În sfinţitul cort al mărturiei pe care l-a alcătuit legiuitorul israeliților, după chipul 
arătat lui de Dumnezeu pe munte, toate câte cele cuprinse înăuntru erau, una câte 
una, sfinte şi sfințite. Partea cea mai dinlăuntru, care se numea Sfânta Sfintelor, era 
tăinuită şi nu se putea intra în ea. Această numire vădeşte că ea nu se împărtăşea de 
sfinţenie în aceeaşi măsură ca restul şi precum ceea ce este sacru şi sfânt stă mai 
presus de ceea ce este comun şi întinat, tot aşa acea parte în care nu se putea intra 
era mai curată şi mai sfântă decât cele sfinte din jurul ei. 


La fel socotesc şi eu că toate fericirile care ni s-au arătat în acest munte al 
contemplării sunt una câte una sfinte şi Sfinţite. Dar ceea ce ni S-a pus acum 
înainte spre cugetare e cu adevărat de nestrăbătut şi e „Sfânta Sfintelor”, căci 
dacă a vedea pe Dumnezeu e un bine care nu poate fi întrecut de nimic, a se face 
„fiul lui Dumnezeu” e, fără îndoială, mai presus de orice fericire. 


Care e, deci, înţelesul acestor cuvinte ? Ce dar cuprinde o astfel de făgăduinţă dată 
prin ele? 


Orice ar înţelege mintea prin ea, ceea ce se făgăduieşte e mai presus de această 
înţelegere. Poţi încerca să numeşti ceea ce se făgăduieşte prin fericirea aceasta cu 
orice lucru bun: binele, cinstirea, înălțimea; totuşi, ceea ce se făgăduieşte înseamnă 
mai mult decât înţelesul acestor nume. Ceea ce se primeşte este mai presus de 
dorire, darul mai presus de nădejde, harul mai presus de fire. 


Ce este omul pus faţă în faţă cu firea dumnezeiască? Ce cuvânt al sfinţilor să 
rostesc spre a înfăţişa micimea omului ? 

— După Avraam, el e „praf şi cenuşă ” (Fac. 18, 27), 


— după Isaia, „iarbă ” (Is. 40, 6), 

— după David, nici iarbă, ci „asemenea ierbii” (Ps. 36, 2). Cel dintâi zice: 
„Tot trupul e iarbă ”, iar al doilea zice: "Omul, ca iarba”. 

— După Eclesiast, e „,deşertăciune ” (1, 2), 

— după Pavel, „vrednic de plâns” (I Cor. 15, 19). Căci cuvintele cu care se 
numeşte Apostolul pe sine însuşi se potrivesc întregului neam omenesc. 


Acesta este omul. 

Dar Dumnezeu ce este? Cum Să numesc eu fiinţa pe care ochiul nu o poate 
vedea, urechea nu o poate auzi şi inima nu poate să o înţeleagă ? Prin ce cuvinte 
voi vesti firea Lui? Ce pildă voi găsi pentru Acesta între cele cunoscute? Ce 
cuvinte voi născoci pentru a face înţeles pe Cel negrăit şi nespus? Am auzit 
Scriptura cea de Dumnezeu insuflată spunând lucruri mari despre Firea Cea mai 
presus de toate. Dar ce sunt ele față de însăşi firea aceea? Căci cuvântul a grăit atât 
cât poate încăpea în mine, nu cât este Cel pe care îl arată. După cum cei ce respiră 
primesc aerul - unul mai mult, altul mai puţin, fiecare după lărgimea lui şi cel ce 
are în sine mai mult nu a luat tot aerul, ci a luat şi el cât a putut tot aşa şi 
cunoaşterea lui Dumnezeu după Sfânta Scriptură - care ne-a fost dată de 
Dumnezeu prin purtătorii de Dumnezeu - este înaltă şi mare şi mai presus de toată 
mărimea, în comparaţie cu măsura înţelegerii noastre, dar nu la adevărata mărime a 
Lui. 


„Cine a măsurat apele cu pumnul şi cine a măsurat pământul cu cotul ?" (Os. 
40, 12). Cuvântul proorocesc a arătat prin aceste sublime rostiri o parte a lucrării 
dumnezeieşti, dar însăşi puterea din care porneşte lucrarea sau mai bine zis, firea 
din care este lucrarea, n-a spus-o, nici nu s-a gândit s-o spună. Ci, mai mult, îi 
dojeneşte pe cei care încearcă să dea dumnezeirii, prin presupuneri, unele chipuri, 
spunând, ca în numele lui Dumnezeu: „Cu cine M-aţi asemănat ?” (Is. 40, 6). 
Acelaşi sfat îl dă şi Ecclesiastul prin cuvintele sale: „Nu fe grăbi să deschizi gura 
ta şi inima ta Să nu se pripească să scoată o vorbă înaintea lui Dumnezeu, că 
Dumnezeu este în ceruri, iar tu pe pământ. ” (Ecles. 5, 1), arătând, prin depărtarea 
stihiilor una de alta, în ce măsură e mai presus firea dumnezeiască de cugetările 
pământeşti. 


Cel ce este astfel şi aşa măreț, Cel Care nu poate fi nici văzut, nici auzit, nici 
cugetat de rațiune Şi-l face casnic pe omul care e socotit de nimic între cele ce 
sunt. Omul este înfiat de Dumnezeul tuturor. Ce mulțumire se va găsi vrednică de 
acest dar? Prin ce cuvânt, prin ce cugetare, prin ce mişcare de recunoştinţă s-ar 
putea lăuda acest har covârşitor? Omul e ridicat peste firea lui, e făcut din muritor, 


nemuritor; din întinat, neîntinat; din trecător, veşnic; într-un cuvânt, devine din om, 
dumnezeu. 


Cel învrednicit să se facă fiu al lui Dumnezeu va avea în sine, fără îndoială, cinstea 
Tatălui şi e făcut moştenitor al tuturor bunătăților părinteşti. O, uriaşă dărnicie a 
bogatului Stăpân! O, mână largă ! Cât de mari sunt darurile comorilor negrăite! 
Din iubire de oameni, ridică aproape la aceeaşi cinste cu Sine firea cea căzută în 
necinste din pricina păcatului. Căci, dacă ne face prin dar ceea ce EI este prin fire, 
ce altceva ne dă decât deopotrivă cinstire cu Sine, prin înrudire? Aceasta este 
cununa luptei. Dar care e lupta pe care o încununează? De se va face făcător de 
pace, zice, va fi încununat cu harul înfierii. Eu socotesc însă că şi fapta pe care o 
făgăduieşte o asemenea răsplată este un alt dar. Căci nimic nu este mai dulce dintre 
cele năzuite de oameni în viaţă decât o vieţuire paşnică. Fiindcă, orice ai numi 
dintre cele dulci, viaţa are nevoie de pace pentru a fi dulce. Dacă le-am avea pe 
toate câte se preţuiesc în viață - bogăţie, sănătate, soție, copii, casă, părinţi, 
slujitori, prieteni, pământ şi mare împreună, cu tot ce se găseşte pe ele: grădini ca 
Raiul, vite, băi, locuri de joc, de sport, locuri de desfătare şi tot ceea ce s-a născocit 
spre înveselire, dacă s-ar mai adăuga la acestea spectacolele plăcute, desfătările 
urechilor prin muzică şi orice altceva prin care se îndulceşte viaţa celor ce umblă 
după desfătări toate acestea dacă le-ai avea, dar bunul păcii ar lipsi, ce folos ai mai 
avea de ele de vreme ce războiul te-ar împiedica de la gustarea lor? Prin urmare, 
pacea însăşi este dulce celor ce se împărtăşesc de ea şi îndulceşte cele preţuite în 
viaţă. 


Când suferim vreo nenorocire în felul omenesc, răul acestei nenorociri devine mai 
uşor de suportat prin amestecarea cu binele păcii, iar când războiul ne apasă viaţa, 
acesta ne face nesimţitori față de celelalte pricini de întristare, pentru că 
nenorocirea de obşte covârşeşte pe cele individuale. Chiar doctorii spun despre 
bolile trupeşti că, dacă două dureri se nimeresc să cadă în acelaşi timp asupra 
aceluiaşi trup, e simțită numai cea mare, iar răul mai mic îşi ascunde durerea, fiind 
înghițit de puterea celui ce covârşeşte. Tot aşa lucrează şi nenorocirile războiului, 
care îi fac pe oameni nesimţitori faţă de durerile lor singulare. Dacă sufletul e 
amorţit în simţirea suferințelor sale, prin lovitura relelor de obşte ale războiului, 
cum va mai păstra gustarea celor dulci acolo unde se lovesc armele şi caii, unde, 
iată, se întâmplă tristele peripeții ale războiului: oţelul ascuţit şi trompeta 
amenințătoare, şirurile de luptători cu lănci şi coifuri sclipitoare, atacul, 
îmbulzeala, zbuciumarea, lupta, fuga, urmărirea, zgomotul, alarma de război, 
pământul însângerat, morţii călcaţi în picioare, răniții părăsiţi şi toate celelalte! 
Oare cel aflat în acestea are timp să-şi ridice gândul la amintirea celor ce-l 
veselesc? Şi chiar dacă în suflet ar intra amintirea vreunui lucru plăcut, nu s-ar face 


acesta prilej de nefericire, în timpul atâtor pericole? Aşadar, Acela Care 
răsplăteşte îţi va da un dar îndoit dacă te eliberezi de relele războiului: unul este 
cununa, celălalt însăşi lupta. Şi chiar dacă nădejdii acesteia nu i s-ar oferi 
nimic, pentru cei ce au minte întreagă, pacea e prin ea însăşi mai de preţ decât 
orice alt lucru nădăjduit, în aceasta se poate cunoaşte prisosinţa iubirii de 
oameni a lui Dumnezeu, pentru că EI n-a păstrat răsplătirile cele bune numai 
celor ce se silesc şi se străduiesc în dureri şi suferinţe, ci deopotrivă şi celor ce 
trăiesc cu linişte şi mulțumire, dacă darul lor de căpetenie este pacea. EI 
dăruieşte fiecăruia pacea într-o aşa măsură, încât să nu o aibă numai pentru 
sine, ci Să împartă din belşugul prisositor şi celor ce nu o au. 

„Fericiţi - zice - sunt făcătorii de pace.” Făcătorul de pace este cel care dă pace 
altuia, însă n-ar putea-o împărtăşi cineva altuia dacă n-ar avea-o el însuşi. EI 
voieşte ca mai întâi tu să fii săturat de bunătăţile păcii şi apoi să dai din acest bine 
şi celor lipsiţi de el. Şi nu este trebuinţă de a adânci cuvântul printr-o tălmăcire 
prea iscoditoare, pentru că ne este de ajuns bunul-simţ pentru câştigarea acestui 
bun. 


„Fericiţi făcătorii de pace.” În scurtimea lui, cuvântul dăruieşte tămăduirea multor 
boli, cuprinzându-le pe toate în înţelesul lui larg şi general. 


Să înţelegem mai întâi ce este pacea. Ce altceva este decât împreună pătimire 
iubitoare îndreptată spre cel de aceeaşi fire ? Dar ce este, atunci, ceea ce noi 
numim potrivnic păcii? Ura, mânia, iuțimea, pizma, pomenirea răului, fățărnicia, 
nenorocirea războiului. Vezi câtor boli le este leac un singur cuvânt? Pacea se 
împotriveşte la fel fiecărei boli din cele numite mai sus şi prin prezenţa ei, 
nimiceşte răul. Precum boala încetează prin intrarea sănătăţii, iar întunericul se 
mistuie când se arată lumina, tot aşa, când se iveşte pacea, se destramă toate 
patimile cc sc nasc din starea potrivnică. 


Cât de mare este preţul acestui bun nu socotesc că trebuie să tâlcuicsc eu prin 
cuvânt. Tu însuţi poţi înţelege, privind la viaţa celor ce se învrăjbesc şi se 
duşmănesc unii pe alții. Cât de supărătoare sunt întâlnirile lor! Se simt stânjeniţi 
unii de alții: gurile le sunt fără sunet, privirile întoarse, urechea închisă faţă de 
cuvântul celui pe care-l urăsc. Oricine e prieten unuia nu e prieten celuilalt şi 
dimpotrivă, oricine e duşman unuia e plăcut celuilalt. 


Precum aromatele bine mirositoare umplu aerul dimprejur cu buna lor mireasmă, 
tot aşa darul păcii se răspândeşte cu îmbelşugare, încât viaţa ta e tămăduire a 
bolilor străine. Dar cât de mare este acest bun vei recunoaşte mai deplin gândindu- 


te la nenorocirea fiecăreia din patimile ce se nasc în suflet dintr-o voinţă 
duşmănoasă. Cine ar putea descrie potrivit patimile mâniei ? 


Ce cuvânt ar putea înfățișa măsura de urâţenie a acestei boli? Nu vezi patimile 
drăceşti ce se ivesc în cei stăpâniți de mânie? Gândeşte-te la semnele asemănătoare 
ale bolii de la demonul mâniei şi la deosebirea între ele. Ochii celor stăpâniţi de 
demon sunt injectaţi cu sânge şi ieşiţi din orbite, limba înţepenită, vorbirea aspră şi 
ascuţită, ca un lătrat furios. Toate acestea sunt comune şi mâniei, şi îndrăcirii: 
mişcarea neastâmpărată a capului, agitația mâinilor, fierberea întregului trup, 
picioarele nestatornice. Acestea sunt trăsăturile unuia şi aceluiaşi tablou, înţeles, 
însă, ca descriere a două boli deosebite. 

Numai întru atât se deosebeşte boala de la demon de mânie: una este răul de 
bunăvoie, alta cade fără îngăduinţă în cel asupra căruia se năpusteşte. Dar ce e mai 
de plâns: să ajungă cineva în acest rău din pornire proprie sau din patima fără voie? 
Când cineva vede la altul boala demonică, simte compătimire pentru acela, dar 
nebunia mâniei o imită, îndată ce o vede, socotind ca o păgubire dacă nu biruieşte 
tot cu patima pe cel îmbolnăvit de mânie înaintea sa. Demonul chinuieşte trupul 
celui stăpânit numai până ce încetează boala aceluia, făcându-l pe cel cuprins de 
furii să-şi arunce mâinile împotriva aerului. Dar demonul mâniei nu trezeşte nici o 
mişcare zadarnică, întrucât patima îşi ia avânt şi tot sângele inimii este impregnat 
de otrava cea rea a mâniei, fierea neagră împrăştiindu-se în toate mădularele 
trupului; prin simţirea mânioasă, toate simţurile - care sălăşluiesc în creier - sunt 
apăsate de aburii dinlăuntru, ochii sunt ieşiţi afară de sub pleoape, aţintiți precum 
privirea sângeroasă a şarpelui asupra obiectului supărător, răsuflarea grea apasă 
inima, vinele gâtului se umflă, limba se îngroașă, glasul - strâmtorat de vine - se 
face mai piţigăiat, buzele - încărcate de amărăciunea cea rece - înţepenesc şi se 
învineţesc şi devin prea grele pentru a se deschide şi închide cu uşurinţă, încât nu 
mai pot să-şi țină scuipatul ce se înmulţeşte în gură, ci-l aruncă prin cuvinte, sune- 
tul silit scoţându-l o dată cu acela. Se pot vedea şi mâinile, şi picioarele mişcate de 
boală, iar mădularele acestea nu se mişcă în zadar, ca la cei îndrăciţi, ci spre 
paguba celor ce s-au întâlnit unul cu altul, din pricina patimii. Iar loviturile celor ce 
se bat între ei ţintesc spre rănirea simţurilor. Şi dacă, în încăierare, gura unuia se 
apropie de trupul celuilalt, nu rămân nici dinţii nelucrători, ci se înfig ca o fiară în 
cele la care ajung. 


Și cine ar putea număra una câte una relele care-şi au începutul în mânie? Aşadar, 
cel ce împiedică o asemenea urâciune cu dreptate se numeşte fericit şi este cinstit 
pentru marea lui binefacere. Dacă un om scapă pe altul de la vreo neplăcere 
trupească şi este cinstit pentru o asemenea faptă bună, nu cu atât mai mult îl vor 
socoti cei înţelepţi ca pe un binefăcător al vieţii pe acela care a eliberat sufletul de 


această boală ? Cu cât sufletul e mai de preţ decât trupul, cu atât e mai de cinste cel 
ce vindecă sufletul decât acela care vindecă trupul. 


Și să nu creadă nimeni că aş socoti mânia ca pe cel mai greu dintre rele! Mi se pare 
că patima pizmei şi făţărniciei e cu mult mai grea decât cea amintită şi cu adevărat 
aşa este, pentru temeiul că e mai de temut ceea ce este ascuns decât ceea ce este pe 
față. Precum şi între câini avem dintre aceia care nu-şi trădează mânia prin lătrat şi 
nu atacă în față, ci întăresc neprevederea şi negrija noastră printr-o înfăţişare 
blândă şi liniştită, aşa este şi patima pizmei şi a fățărniciei. Aceia poartă înlăuntru 
ura ca pe un foc ascuns, iar la vedere se ascund sub acoperământul linguşirii. Dar, 
precum se întâmplă când focul este ascuns sub paie - la început topeşte prin ardere 
cele apropiate, fără să iasă la arătare, iar prin ele străbate doar un fum rău 
mirositor, împins dinlăuntru cu sila; dacă însă vine un curent, se ridică o flacără vie 
şi luminoasă aşa şi pizma roade inima înăuntru, ca un foc o grămadă îndesată de 
paie, şi-şi ascunde boala din ruşine, dar nu se poate ascunde deplin, căci 
amărăciunea invidiei se vede ca un fum pişcător în trăsăturile feţei. Dar dacă 1 se 
întâmplă celui pizmuit vreo nenorocire, atunci pizmaşul îşi trădează boala, 
făcându-şi din întristarea aceluia prilej de bucurie şi plăcere. Cele ascunse ale 
patimii se vădesc, însă, chiar dacă ea pare să fie camuflată prin expresia chipului. 
lar semnele pizmei care topeşte fiinţa sunt adeseori asemenea semnelor de moarte 
ale celor disperaţi: ochii uscați, înfundați în fundul pleoapelor secate, sprâncenele 
lăsate în jos, oasele ieşite prin carne. 


Care este însă pricina bolii? Faptul că un frate sau o rudă sau un vecin are o 
bucurie. O, nedreptate neauzită - a socoti vinovat pe cineva pentru că nu e nefericit, 
a simţi durere prin fericirea lui, a-l osândi ca nedrept nu pentru răul pe care l-am 
suferit de la el, ci pentru cele prin care acela, nesăvârşind vreo nedreptate, trăieşte 
cu mulţumire! Ce-ţi este ţie, nenorocitule ? Ia spune, pentru ce te usuci privind cu 
ochi amărâţi la fericirea vecinului ? Cc vină îi găseşti? Pentru că e sănătos la trup? 
Pentru că e destoinic în cuvinte frumoase? Pentru că e de neam nobil? Pentru că, 
primind un post de conducător, se arată strălucind în dregătoria sa ? Pentru că şi-a 
mărit avuţia? Pentru că are greutate cuvântul lui din pricina înţelepciunii sale? 
Pentru că e cinstit de mulți pentru facerile lui de bine? Pentru că se bucură de 
copii? Pentru că se veseleşte cu soţia lui ? Pentru că se îngrijeşte cu spor de 
veniturile casei ? Pentru ce inima ta este străpunsă de acestea ca de o săgeată ? Tu 
îți strângi palmele şi îţi frângi degetele, eşti tulburat de gânduri înfricoşătoare, scoţi 
suspinuri adânci şi dureroase, n-ai nici o plăcere de bunurile tale, masa îţi e amară, 
vatra îţi e tristă, îți apleci de bunăvoie urechea spre calomnierea celor fericiţi, iar 
dacă se spune ceva bun despre ei, auzul tău e astupat. Şi, dacă sufletul tău se află în 
starea aceasta, de ce acoperi patima cu făţărnicie ? De ce te împodobeşti cu masca 


prieteniei şi a unei bunăvoinţe prefăcute? De ce îl saluţi cu vorbe prietenești, 
spunându-i să se bucure şi să fie sănătos, câtă vreme în fundul inimii îi doreşti cele 
potrivnice ? Aşa a făcut Cain, care, înfuriat de bunul nume al lui Abel de a fi aflat 
har înaintea lui Dumnezeu, a pus la cale din pizmă uciderea lui, iar prefăcătoria s-a 
făcut călău, căci, luând masca prieteniei şi a vorbirii faimoase, l-a dus în câmp, 
departe de apărarea părinţilor şi abia acolo şi-a descoperit pizma prin omor. 


Cel ce scoate această boală din viaţa omenească şi leagă prin pace şi prietenie pe 
cei de aceeaşi fire şi-i duce pe oameni la o armonie plină de dragoste, mărginind 
răul firii omeneşti, nu împlineşte oare cu adevărat lucrarea puterii dumnezeieşti ? 
De aceea numeşte EI pe făcătorul de pace fiul lui Dumnezeu, fiindcă acela care 
dăruieşte pace vieții oamenilor se face următor al adevăratului Dumnezeu. 


„„Fericiţi făcătorii de pace, că aceia fiii lui Dumnezeu se vor chema.” Cine sunt 
aceştia? Următorii iubirii de oameni a lui Dumnezeu, cei care arată în viaţa lor 
ceea ce e propriu lucrării lui Dumnezeu. Dăruitorul şi Domnul celor bune 
smulge cu totul şi duce cu desăvârşire la nimicire tot ce este în afara firii binelui 
şi străin de el. Această lucrare ţi-o legiuieşte şi ţie: să dezrădăcinezi ura, să 
desfiinţezi războiul, să nimiceşti pizma, să îndepărtezi lupta, Să Stingi pofta de 
răzbunare, să topeşti ținerea de minte a răului care arde mocnit înlăuntrul inimii 
tale şi să sădeşti în inima ta, în locul acestora, tot ceea ce le este contrar. Căci, 
precum 0 dată cu retragerea întunericului intră lumina, aşa şi în locul fiecăreia 
dintre acestea intră roada Duhului - iubirea, pacea, bunătatea, îndelunga 
răbdare şi întregul şir de bunătăţi numit de Apostol (Gal. 5, 22-23). 


Cum să nu fie fericit împărțitorul dumnezeieştilor daruri, al harismelor lui 
Dumnezeu, cel ce seamănă în facerile sale de bine cu dărnicia lui Dumnezeu? Dar 
poate că Fericirea nu priveşte numai binele străin, ci Ssocoteşte ca făcător de 
pace, în adevăratul înţeles al cuvântului, este cel ce linişteşte războiul din sine, 
între trup şi duh, într-o armonie paşnică, în care nu mai e lucrătoare legea 
trupului, ce luptă împotriva legii duhului, ci aceasta din urmă, care, supusă 
împărăției mai bune, se face slujitoarea poruncilor dumnezeieşti. 


Dar să nu socotim că suntem povăţuiţi de acest cuvânt să cugetăm în două feluri 
viaţa celor ce înfăptuiesc binele; ci, de vreme ce „s-a surpat dintre noi peretele din 
mijloc al răutăţii despărțitoare”(cf. Ef. 2, 14), cele două se fac una, crescând 
împreună prin unirea în bine. Dumnezeirea este una şi necompusă, fără adăugare şi 
fără formă, iar omenirea va fi prin această pace, liberă de această compunere din 
două şi va fi deplin întoarsă spre bine, spre simplitate şi lipsa de formă, ajunsă cu 
adevărat una, ca partea văzută să fie aceeaşi cu partea ascunsă, iar cea ascunsă, cu 


aceea arătată. Atunci se va împlini cu adevărat fericirea şi cu dreptate vor fi numiţi 
aceia fii lui Dumnezeu şi vor fi fericiți după făgăduinţa Domnului nostru lisus 
Hristos, Căruia se cuvine slava în vecii vecilor. Amin. 


Omilia a opta - „Fericiţi cei prigoniţi pentru dreptate, că a lor este Împărăţia 
Cerurilor” 


„ Fericiţi cei prigoniţi pentru dreptate, că a lor este Împărăţia Cerurilor.” (ML. 5, 
10) 


Înşirarea pe rând a înţelesurilor înalte ale învăţăturii ne ridică la a opta treaptă în 
tâlcuirea cuvântului de faţă. lar cu socotesc mai potrivit să lămurim întâi ce 
înseamnă, după prooroci, taina numărului opt, care este pusă în fruntea a doi 
psalmi (Ps. 17 şi 11) şi ce sunt curățirea şi porunca tăierii împrejur, amândouă 
legate de numărul opt. Poate acest număr are vreo înrudire cu a opta fericire, care 
ca vârf al tuturor fericirilor, se află pe treapta cea mai înaltă a binelui. 


Prin simbolul zilei a opta, proorocul arată ziua învierii; curățirea arată întoarcerea 
omului întinat la curăția cea după fire; tăierea împrejur înseamnă lepădarea pielii 
celei moarte pe care am îmbrăcat-o după ce ne-am făcut goi de viaţă prin 
neascultare. Aici, fericirea a opta este reaşezarea în ceruri a celor căzuţi în robie, 
care au fost din nou chemaţi din robie în împărăție. 


„Fericiţi - zice - cei prigoniţi pentru dreptate, că a lor este Împărăţia Cerurilor”. Iată 
sfârşitul luptelor pentru Dumnezeu, cununa durerilor, preţul sudorilor: învre- 
dnicirea de Împărăţia Cerurilor. Nădejdea fericirii nu mai e clătinată de cele 
nestatornice şi schimbătoare, căci pământul este locul celor schimbătoare, dar 
dintre cele ce se văd şi se mişcă în cer nu cunoaştem nimic care să nu se mişte 
mereu la fel. Toate îşi urmează drumul pe cer într-o ordine neîntreruptă, pe liniile 
şi după rânduiala lor. Vezi tu darul cel prea înalt ? Căci nu în cele ce se schimbă le 
dăruieşte mărirea celor vrednici, ca frica de schimbare să le întristeze bunele 
nădejdi, ci spunând „Împărăţia Cerurilor”, arată neschimbarea şi nestricarea darului 
făgăduit nădejdii noastre. 


Dar mă încurcă o nedumerire în cele spuse: întâi că EI făgăduieşte aceeaşi 
răsplătire şi celor ce se sărăcesc cu duhul pentru Ei şi celor prigoniţi pentru EI. 
Dar cei ce primesc aceeaşi cunună au şi lupta egală. Mai departe, pentru ce 
pune El alte temeiuri deosebirii, atunci când desparte pe cei de la dreapta de cei 
de la stânga şi-i cheamă pe cei dintâi în Împărăţia Cerurilor? Când vorbeşte 
acolo de milă, de dărnicie şi de iubirea faţă de alţii, nu pomeneşte nimic de 


sărăcia cu duhul, nici de prigonirea pentru El. Deşi, după înţelesul cel mai 
apropiat, se pare că şi acestea două se deosebesc foarte mult una de alta. Ce este 
comun între a fi sărac cu duhul şi a fi prigonit Sau între acestea şi faptele 
împreună pătimirii iubitoare: a hrăni pe cel flămând sau a îmbrăca pe cel gol, a 
primi Sub acoperişul tău pe drumeţ sau a mângâia după putere pe cel bolnav şi 
închis? Ce este comun, după înţelesul obişnuit, între acestea şi sărăcia de 
bunăvoie sau a fi prigonit? Acesta alină durerile Străine, dar fiecare dintre 
ceilalți doi - şi cel sărac, şi cel prigonit - are nevoie de alinările altora. Însă 
rezultatul este egal pentru toţi. Căci la fel îi duce la cer şi pe cei săraci cu duhul 
şi pe cei prigoniţi şi pe cei milostivi. Ce vom zice, deci? Toate se leagă între ele, 
lucrând şi tinzând către acelaşi fel. Căci sărăcia e uşoară la strămutare şi 
iubirea de săraci nu e străină de sărăcie. 


Dar socotesc că este bine să tâlcuim mai întâi acest cuvânt şi apoi să cercetăm 
conglăsuirea (consonanţa) dintre aceste înţelesuri şi înţelesul lor comun. 


„Fericiţi cei prigoniţi pentru dreptate.” De unde sunt goniţi şi de către cine sunt 
prigoniţi ? Înţelesul nemijlocit ne arată stadionul martorilor (martirilor) şi 
alergarea din credință. Căci gonirea trimite la zelul încordat al alergătorului de 
curse, ba mai mult, se arată şi biruinţa în alergare. Cel ce aleargă nu poate birui 
decât dacă îl lasă în urma sa pe cel ce aleargă împreună cu el. Fiindcă, prin urmare, 
cel ce aleargă spre cununa chemării de sus şi cel gonit pentru cunună de către 
vrăjmaşi au în spate la fel: unul - pc cel ce se întrece cu el, celălalt - pe cel ce-l 
urmăreşte, iar aceştia sunt cei ce împlinesc cursa mărturiei în luptele fricii de 
Dumnezeu. Ei sunt goniţi, dar nu ajunşi; sfârşitul fericirii rânduite lor prin nădejde 
şi înfăţişat în aceste cuvinte din urmă este o cunună a întregii fericiri. Căci 
adevărata fericire este a fi gonit pentru Domnul. De ce? Pentru că prigonirea din 
partea răului se face pricină a stăruirii şi înaintării în bine. Înstrăinarea de rău (prin 
această gonire) devine prilej al alpirii de bine. lar bine şi mai presus de orice bine 
este Domnul, spre Care aleargă (în sus) cel gonit. 


Fericit cu adevărat este deci, cel ce se foloseşte de vrăjmaş ca de un ajutor în 
înaintarea spre bine. Întrucât viaţa omenească stă în punctul de deosebire dintre 
bine şi rău, cel care cade din nădejdea cea bună şi desăvârşită ajunge în 
prăpastie, câtă vreme cel ce s-a depărtat de rău şi s-a înstrăinat de stricăciune se 
întăreşte în dreptate şi nestricăciune. Deci gonirea (prigonirea) martorilor 
(martirilor) de către tirani este dureroasă simţurilor după chipul ei văzut, însă 
sfârşitul celor ce li se întâmplă aceasta întrece orice fericire. 


Dar ar fi mai bine să scoatem din pilde înţelesul cuvintelor. Cine nu ştie cu cât este 
mai apăsător să fu supus uneltirilor decât să fii iubit! 

— Dar faptul dintâi, care se arată chinuitor, se face multora pricină a fericirii 
Chiar în viața aceasta, precum arată şi Scriptura despre Iosif, care, supus 
uneltirilor fraţilor săi şi alungat din împreună vieţuirea cu ei, a ajuns 
împărat peste uneltitorii săi prin însăşi vânzarea aceasta a lor. Și, desigur, 
n-ar fi ajuns la această dregătorie dacă pizma lor nu i-ar fi deschis drumul 
spre ea. Dacă, însă, cineva i-ar fi prezis că va fi fericit prin suferirea 
uneltirilor, nimeni nu i-ar fi dat crezare, privind la întristarea clipei aceleia, 
căci nu i s-ar fi părut cu putinţă ca dintr-un început aşa de rău sa iasă un 
sfârşit aşa de bun. 

— Tot la fel şi prigonirea credincioşilor de către tirani, legată de multe dureri 
pentru simţuri, nu dă celor mai trupeşti nici o speranţă pentru Împărăția 
Cerurilor, făgăduită lor prin dureri. 


Dar Domnul, Care cunoaşte slăbiciunea firii, vesteşte de mai înainte care este 
sfârşitul luptei, ca prin nădejdea Impărăţiei, să învingă cu uşurinţă simţirea 
trecătoare a durerilor. 


- De aceea Ștefan, atunci când e împroşcat din toate părțile cu pietre, 
primeşte cu bucurie ploaia de pietre în trup, ca pe o rouă plăcută şi 
răsplăteşte cu binecuvântări pe vrăjmaşii săi, rugându-se să nu li se 
socotească păcatul, fiindcă auzise promisiunea şi era încredinţat că 
speranța sa era în armonie cu ceea ce i se întâmpla. Căci, de vreme ce 
auzise că aceia care suferă prigoană pentru Domnul vor ajunge în 
Împărăţia Cerurilor, vedea ceea ce aştepta, întrucât era prigonit. Alergând 
spre mărturisire, i se arată ceea ce nădăjduia, i se deschid cerul şi slava 
dumnezeiască privindu-l din înălțimea mai presus de lume, adică însuşi Cel 
mărturisit de către cel ce rabdă în luptă. lar arătarea Conducătorului luptei 
vădeşte prin ghicitură ajutorul dat de EI celui ce se luptă, ca să înţelegem 
prin aceasta că Acelaşi Care rânduieşte luptele îi şi susține pe luptătorii Săi 
împotriva vrăjmaşului. 


Nu e uşor, ba, poate e cu neputinţă să preţuiască cineva mai mult binele în care nu 
se văd dulceţile arătate în viața aceasta, încât să voiască să se despartă fără greutate 
de casă, de soţie, de copii, de fraţi, de părinţi, de prieteni, de toate cele dulci ale 
vieţii, dacă nu-l ajută însuşi Domnul pe cel ce a intrat de bunăvoie în lupta pentru 
bine. „Jar pe care i-a hotărât mai înainte, pe aceştia i-a şi chemat; şi pe care i-a 
chemat, pe aceştia i-a şi îndreptat; iar pe care i-a îndreptat, pe aceştia i-a şi 
mărit” (Rom. 8, 30). 


Fiindcă sufletul e amestecat prin simţurile trupeşti cu cele dulci ale vieţii şi se 
desfată prin ochi de culoarea frumoasă a materiei şi se porneşte prin auz spre cele 
plăcute auzului şi, prin miros şi gust şi pipăit, se bucură de fiecare din cele înrudite 
cu ele, prin simţuri fiind țintuit de cele dulci ale vieţii ca într-un cui şi nu se poate 
despărți de cele de care este legat, fiindcă este închis în ele ca într-o coajă, asemeni 
unei broaşte țestoase sau unui melc, şi este foarte greoi în astfel de mişcări, 
târându-se sub toată povara vieţii. De aceea, un asemenea suflet e uşor de prins de 
cei ce-l gonesc amenințându-l cu jefuirea de bunuri sau cu păgubirea a ceva din 
cele năzuite în viaţa aceasta. EI se lasă prins cu uşurinţă şi se supune şi devine 
prieten celui ce-l goneşte. Dar când cuvântul cel viu, cel lucrător şi mai ascuţit 
decât orice sabie cu două tăişuri, cum zice Apostolul (cf. Evr. 4, 12), ajunge în- 
lăuntrul celui ce primeşte cu adevărat credinţa şi taie plăcerile lumeşti ca pe nişte 
umflături rele sau ca pe o povară legată de suflet, atunci, scuturându-şi umerii ca 
un alergător, intră uşor şi sprinten în stadionul luptelor, urmându-L pe 
Conducătorul luptei ca pe o călăuză în alergarea sa. El nu mai priveşte la cele ce a 
părăsit, ci la cele ce le săvârşeşte. Nu mai întoarce ochiul spre dulceaţa din urmă, ci 
aleargă spre binele ce-i stă înainte. Nu se mai plânge de păgubirea de cele 
pământeşti, ci se veseleşte de câştigarea celor cereşti. De aceea primeşte orice fel 
de chin ca pe un mijloc şi ca pe un ajutor spre dobândirea bucuriei ce-i stă înainte: 
focul este un mijloc de curăţire a materiei; sabia, despărțitoare a alipirii minţii de 
cele materiale şi trupeşti; şi orice născocire de chinuri şi dureri o primeşte cu 
bucurie, ca pe un leac potrivit pentru veninul rău, pricinuit de plăcere. Precum cei 
cu stomacul încărcat şi plin de venin sorb cu hotărâre băutura amară, ca prin ea să 
depărteze pricina bolii, aşa primeşte băutura durerilor, care stinge efectul rău al 
plăcerii, cel ce e gonit de vrăjmaş şi aleargă spre Dumnezeu. Cine nu suferă nu se 
poate bucura. 


Prin păcat a intrat moartea, deci numai prin ceea ce îi este contrar va fi alungată. 
Aşadar, cei ce prigonesc pe alţii pentru mărturisirea credinţei în Dumnezeu şi 
născocesc chinurile greu de răbdat aduc doctorie sufletelor prin dureri, tămăduind 
boala plăcerii prin prilejuri de durere. Astfel, Pavel primeşte crucea, Iacov - sabia, 
Ştefan - pietrele, Sfântul Petru - răstignirea cu capul în jos. 


Mai târziu s-au dezlănţuit asupra tuturor luptătorilor credinţei chinurile de multe 
feluri, fiarele, prăpăstiile, arderile, înghețarea în frig, spintecarea coastelor, 
cercurile de cuie din jurul capului, jupuirea pielii, smulgerea unghiilor, desfacerea 
picioarelor trupului din ambele părţi, înfometarea - toate acestea şi altele ca acestea 
le primesc sfinţii cu bucurie, ca mijloace curăţitoare de păcate, ca să nu mai rămână 
nici o urmă de plăcere întipărită în ea. Pentru că simţirea aceasta dureroasă şi aspră 
şterge toate întipâririle plăcerii. 


„Fericiţi - aşadar - cei prigoniți din pricina Mea.” Aceasta s-a spus însă aşa, ca noi 
să primim şi celălalt înţeles, ca şi cum sănătăţii 1 s-ar da cuvântul şi aceasta ar zice: 
„Fericiţi cei care, din pricina mea, se eliberează de boală, căci înstrăinarea de cele 
supărătoare dăruieşte moştenirea mea celor care erau bolnavi”. 

Să înţelegem acest cuvânt ca şi cum însăşi Viaţa ne-ar fi făgăduit această fericire: 
„Fericiţi sunt cei prigoniți de moarte pentru Mine”. Sau ca şi cum Lumina ar fi zis: 
„Fericiţi sunt cei prigoniți de întuneric pentru Mine”. La fel şi dreptatea, sfinţenia, 
nestricăciunea, bunătatea şi tot ce se cugetă şi se numeşte bun. 


Să socoteşti că însuşi Domnul acestora îți spune: „Fericit cel alungat de tot ce se 
opune acestor bunătăţi, de stricăciune, de întuneric, de păcat, de nedreptate, de 
lăcomie, de toate cele ce se deosebesc de cuvintele, de lucrurile, de gândurile 
dreptăţii. A ajunge în afara relelor înseamnă a se aşeza înlăuntrul celor bune”. „Cel 
ce face păcatul - zice Domnul - este rob păcatului” (In. 8, 34). Deci cel ce s-a 
despărțit de păcatul căruia slujea a câştigat starea de cinste a libertăţii. lar chipul 
cel mai înalt al libertăţii este stăpânirea de sine. 


Demnitatea împărăției nu are deasupra ei nici o stăpânire mai înaltă, ci îi este 
proprie stăpânirea de sine şi neatârnarea. Deci, dacă cel străin de păcat e stăpân pe 
sine, iar împărăția este de sine stăpânitoare şi nestăpânită de nimic, înseamnă că 
este fericit cel gonit de rău, întrucât gonirea din partea răului îi aduce cinstea împă- 
rătească. 


Să nu ne întristăm, fraților, când suntem alungaţi din bunurile pământeşti! Căci cel 
ce se strămută din acestea se aşază în Împărăţia Cerurilor. Pământul şi cerul sunt 
cele două stihii în care este împărțită zidirea, ca loc de vieţuire a creaturilor 
raţionale. Lăcaşul celor ce au primit viaţă în trup este pământul, iar al celor fără 
trupuri, cerul. Cum viaţa noastră trebuie nu mai decât să se petreacă undeva, dacă 
nu suntem goniţi de pe pământ, rămânem, fără îndoială, pe pământ, iar dacă îl 
părăsim, ne vom strămuta la cer. 


Vezi unde te conduce Fericirea, pricinuindu-ţi un bine aşa de mare printr-o 
părelnică întristare? Aceasta cunoscând-o şi Apostolul, zice: „Orice mustrare, la 
început, nu pare că e de bucurie, ci de întristare, dar mai pe urmă dă celor 
încercaţi cu ea roada paşnică a dreptăţii” (Evr. 12, 11). 


Floarea fructelor aşteptate este acum întristarea. Să primim, deci, de dragul 
fructului şi floarea. Să fim goniţi, ca să alergăm, iar alergând, să nu alergăm în 
zadar, ci să ne fie alergarea spre cununa chemării noastre de sus. „Să alergăm 
aşa, ca s-o luăm ” (cf. I Cor. 9, 24). Ce câştigăm? Care este răsplătirea? Care este 


cununa? Eu socotesc că oricare dintre cele dorite nu este nimic şi nimeni 
altcineva decât Domnul însuşi. El este Conducătorul luptei şi cununa celor ce 
biruiesc. El este Cel ce împarte sorţul şi EI este sorţul cel bun. EI este partea cea 
bună şi EI porunceşte să ţi se dea partea cea bună. EI este Cel ce îmbogăţeşte şi 
EI este bogăţia, Cel ce-ţi arată comoara şi Cel ce ţi Se face comoară, Cel ce-ţi 
trezeşte dorirea mărgăritarului celui bun şi Cel ce Se dă ţie, celui ce negustoreşti 
bine, ca mărgăritar cumpărat. 


Pentru a-L câştiga, să schimbăm, ca la târg, cele ce avem pentru cele ce nu le 
avem. Să nu ne întristăm, deci, că suntem prigoniți, ci mai degrabă să ne veselim 
că prin alungarea de la cele de preţ ale pământului alergăm spre binele ceresc, 
după cuvintele Aceluia Care a făgăduit fericirea celor ce sunt prigoniți pentru El. 
Căci a lor este Împărăţia Cerurilor din harul Domnului nostru lisus Hristos, că a 
Lui este slava şi împărăţia în vecii vecilor. Amin. 


Despre rugăciunea domnească 
Cuvântul 1 


Cuvântul dumnezeiesc ne dă o învățătură despre rugăciune. Prin ea se arată 
vrednicilor Săi ucenici, care cer cu stăruinţă cunoştinţa despre rugăciune, prin 
înseşi cuvintele rugăciunii, cum se pot face auziţi de Dumnezeu. 


Iar eu, îndrăznind să adaug ceva la cele scrise, aş spune celor de azi că nu trebuie 
să înveţe cum se cuvine să se roage, ci că trebuie numaidecât să se roage. Căci 
acesta e un lucru care nu a ajuns la auzul celor mulţi. Pentru că nu se mai are grijă 
de această datorie şi s-a părăsit de cei mai mulți acest lucru sfânt şi dumnezeiesc, 
care e rugăciunea. 


Deci despre aceasta mi se pare că e bine să mărturisim întâi, pe cât ne e cu putinţă, 
prin cuvânt, că trebuie numaidecât să stăruim în rugăciune, precum zice Apostolul 
(Rom., 12, 11) apoi să auzim glasul dumnezeiesc, care ne înfăţişează felul cum 
trebuie să aducem Domnului cererea noastră. Căci văd că în timpul nostru se silesc 
oamenii pentru toate, îndreptându-şi sufletul unii spre ceva, alții, spre altceva; 
numai de bunul rugăciunii nu au nici o grijă. Se scoală negustorul de dimineaţă, la 
negustoria lui, râvnind să-şi arate marfa sa cumpărătorilor înaintea altora, ca să 
vină în întâmpinarea trebuinţei celor ce au nevoie de ea, căutând să o vândă 
înaintea altora. La fel cumpărătorul, căutând să nu-i scape ceea ce îi este de 
trebuinţă, luându-i-o altul înainte, nu aleargă la locul rugăciunii, ci la piaţă. Şi 
amândoi, având aceeaşi poftă de câştig şi râvnind să o ia înainte altora, se lasă 
furaţi de ceasul rugăciunii prin lucrurile râvnite, predându-l negustoriei. Aşa, cel 
chemat la judecăţi; aşa cel în slujba de judecător, ocupându-se întreg, cu toată 
sârguința, cu cele ale ocupaţiei sale, uită de lucrarea rugăciunii, socotind că 
ocupaţia cu cele ale lui Dumnezeu îl păgubeşte de cele ce îi sunt de trebuinţă. Aşa, 
cel ce se îndeletniceşte cu vreun meşteşug socoteşte că ajutorul dumnezeiesc în 
ceea ce vrea să facă e un lucru fără folos şi netrebuincios. 


De aceea, părăsind rugăciunea îşi pune nădejdea în mâini, uitând de Cel ce i-a dat 
mâinile. La fel, cel ce pregăteşte cu sârguinţă o cuvântare nu se gândeşte la Cel ce 
i-a dat cuvântul. Ci, ca şi când şi-ar fi adus el însuşi firea sa la existenţă, se predă 
astfel sârguinţei sale şi învaţă şi pe ucenicii săi la aceasta, de parcă ar socoti că nici 
un bine nu-i va veni din lucrarea lui Dumnezeu şi aşa dă mai multă însemnătate 
sârguinței sale decât rugăciunii. În acelaşi fel şi celelalte ocupaţii alungă 
îndeletnicirea sufletului cu cele mai mari şi cereşti, prin grija de cele trupeşti şi 
pământeşti. 


Astfel, păcatul creşte mult în viaţă, prin tot mai mari şi neîncetate adausuri şi se 
împleteşte în toate sârguinţele omeneşti, pentru că uitarea de Dumnezeu pune 
stăpânire peste toți şi pentru că bunul rugăciunii nu se împacă cu cele râvnite de 
oameni. Căci, odată cu negustoria apare lăcomia, iar lăcomia este slujitoare la 
idoli. Plugarul nu-şi măsoară lucrarea obositoare a pământului cu trebuinţele de 
neapărată nevoie, ci, sporindu-şi sârguința mereu spre mai multe, dă păcatului o 
largă intrare în ocupația lui, lărgindu-se prin râvnirea la ogoare străine. De aici 
răsar certurile greu de potolit, ridicându-se unii împotriva altora pentru miezuinele 
(răzoare) între pământurile celor stăpâniţi de aceeaşi boală a lăcomiei. De aici se 
nasc mâniile şi pornirile spre rău şi năpustirile spre ucidere şi spre vărsare de 
sânge. La fel, plângerile la judecătorii care slujesc tuturor felurilor de păcate, prin 
născocirea a zeci de mii de motive de apărare. lar judecătorul fie că apleacă cu voia 
cumpăna dreptăţii spre ceea ce îi aduce câştig, fie că întăreşte fără voie nedrepta- 
tea celor ce, datorită vicleşugului, cocoloşesc adevărul. Şi cine ar putea grăi despre 
toate cele prin care se amestecă păcatul în multe feluri, sub multe feţe, În viaţa 
omenească ? lar pricina nu este alta decât că oamenii nu cer ajutorul lui Dumnezeu 
în cele pentru care se sârguiesc. 


Dacă s-ar pune rugăciunea înaintea oricărei lucrări pe care o începem, n-ar afla 
păcatul intrare în suflet. Căci sădindu-se pomenirea lui Dumnezeu în inimă, 
sfaturile vrăjmaşului ar rămâne nelucrătoare, pentru că dreptatea s-ar aşeza la 
mijlocul celor ce se împotrivesc între ei . Rugăciunea opreşte pe plugar de la păcat, 
înmulțind roadele din pământul puţin, ca să nu mai intre în sufletul lui, odată cu 
pofta şi păcatul. La fel îl opreşte pe călător, pe cel ce se pregăteşte de oaste, sau de 
nuntă , la fel, pe fiecare din cei ce pornesc spre vreun lucru oarecare. Fiecare de va 
începe orice lucru cu rugăciunea îşi va face cu bine drumul spre ceea ce năzuieşte, 
fără să fie abătut spre păcat, neabătându-i nimic potrivnic sufletul spre vreo patimă. 
Dar dacă se va preda sârguinţei sale, despărțindu-se în întregime de Dumnezeu, 
numaidecât cel ce se află în afară de Dumnezeu se va afla în ceea ce este potrivnic 
Lui. Şi se desparte de Dumnezeu cel ce nu se uneşte pe sine cu Dumnezeu, prin 
rugăciune . 


Deci aceasta trebuie să o învăţăm întâi de la Cuvântul, că trebuie să ne rugăm 
totdeauna şi să nu ne lenevim (Lc. 18, 1) . Căci prin rugăciune ajunge cineva Să 
fie unit cu Dumnezeu. lar cel ce este cu Dumnezeu s-a despărțit de vrăjmaşul, 


Rugăciunea este: 
Y paza neprihănirii, 
Y potolirea mâniei, 
Y înfrânarea mândriei, 


Y curățirea de pomenirea răului, 
Y dezrădăcinarea pizmei, 
Y înlăturarea nedreptăţii, 
Y îndreptarea necredinţei. 


Rugăciunea este: 
Y tăria trupurilor, 
V belşugul casei, 
Y dreapta cârmuire a cetăţii, 
Y puterea împărăției, 
Y biruinţa în război, 
Y asigurarea păcii, 
Y împăcarea celor dezbinaţi, 
Y stăruința în împăcare. 


Rugăciunea este: 
Y pecetea fecioriei, 
Y credinţa în căsătorie , 
Y arma călătorilor, 
Y păzitoarea celor ce dorm, 
Y îndrăzneala celor ce veghează, 
Y rodhnicia plugarilor, 
V izbăvirea celor ce călătoresc pe mare. 


Rugăciunea este: 

apărătoarea celor duşi la judecată, 
uşurarea celor legaţi, 

odihna celor ce dorm, 

mângâierea celor întristaţi, 

veselia celor ce se bucură, 
mângâierea celor ce plâng, 

cununa celor ce se căsătoresc, 
sărbătorirea zilei de naştere, 
însoțitoarea celor ce mor. 


SS SS SN 


Rugăciunea este: 
Y vorbirea cu Dumnezeu, 
Y vederea celor nevăzute, 
Y dobândirea celor dorite, 
Y împreună cinstirea cu îngerii, 


înaintarea în cele bune, 
risipirea relelor, 
îndreptarea păcătoşilor, 
bucuria de cele de faţă, 
arătarea celor viitoare. 


NS SS 


Rugăciunea a făcut lui lona chitul casă, iar pe Ezechia l-a adus din nou la viaţă, de 
la porțile morţii (IV Regi, 20, 5 urm.); celor trei tineri le-a prefăcut flacăra în 
suflare răcoritoare şi israeliților le-a dat biruinţă împotriva amaleciţilor; pe cei 
185.000 de asirieni i-a omorât într-o singură noapte cu o sabie nevăzută (IV Regi, 
19, 35). Şi se pot afla pe lingă acestea zeci de mii de pilde petrecute în trecut, prin 
care se face vădit că nimic nu e mai înalt în viaţă, între cele de cinste, decât 
rugăciunea. 


Dar e timpul să ne ocupăm acum cu rugăciunea însăşi. Mai bine zis, să mai 
adăugăm încă ceva cuvântului, ca să arătăm că multe şi felurite sunt bunătăţile ce 
ne vin din dărnicia dumnezeiască şi noi avem acest singur lucru ca mulţumire 
pentru cele ce am primit: să-l dăm în schimb Binefăcătorului rugăciunea şi recuno- 
ştinţa noastră. 


Căci socotesc că, chiar dacă am prelungi toată viaţa vorbirea noastră către 
Dumnezeu mulţumindu-l şi rugându-ne, am rămâne atât de mult mai prejos de 
recunoştinţa cuvenită, încât am fi ca unii care nici nu ne-am gândit încă să începem 
să dăm ceva în schimb, Binefăcătorului. 


Lungimea timpului se taie în trei părţi: în trecut, în prezent şi în viitor. în toate 
acestea trei se primeşte binefacerea Domnului. De priveşti clipa de față, în EI 
trăieşti; de priveşti spre viitor, EI îţi este nădejdea celor aşteptate; de priveşti 
trecutul, vezi că nu ai fost înainte de a fi primit viaţa de la EI. Eşti fapta binefacerii 
Lui, odată ce ai luat însăşi existenţa ta de la EI. Şi după ce ai fost adus la existenţă, 
ai primit mai departe binefacerea Lui, întru El vieţuind şi mişcându-te, cum zice 
Apostolul (Fapte, 17, 2H). lar nădejdea celor viitoare atârnă de aceeaşi lucrare a 
Lui.lar tu eşti stăpân numai peste prezent. 


Deci chiar dacă n-ai înceta să mulţumeşti mereu lui Dumnezeu, de-abia ai aduce 
mulțumirea pentru clipa de faţă, neaflând vreun mijloc prin care să aduci datorata 
răsplată pentru viitor sau pentru trecut. Dar noi ne aflăm în neîmplinirea mulţumirii 
celei după putinţă aşa de mult, că nu ne arătăm recunoştinţa nici pentru ceea ce 
putem, nedând preocupării de Dumnezeu, nu zic toată ziua, dar nici măcar o cât de 
mică parte a ei. 


Cine mi-a dat pământul ca suport ? Cine i-a dat prin gândire firii apoase o temelie ? 
Cine mi-a statornicit cerul ca pe un acoperiş? Cine îmi duce înainte sfeşnicul 
soarelui ? Cine trimite izvoarele în văile adânci ? Cine a făcut matca râurilor ? Cine 
mi-a supus animalele necuvântătoare spre slujire? Cine m-a făcut pe mine, praf 
neînsuflețit, părtaş de viață şi de înţelegere? Cine a întipărit în lutul acesta 
trăsăturile chipului dumnezeiesc? Cine, după ce s-a tulburat în mine chipul 
dumnezeiesc prin păcat, l-a adus iarăşi la starea darului de la început ? Cine, după 
ce am fost scos din Rai şi am fost scufundat în prăpastia vieţii materiale, mă trage 
iarăşi la fericirea cea dintâi? 


«Nu este cine să înțeleagă», zice Scriptura (Rom., 3, 11). Căci dacă am vedea 
acestea am aduce mulțumire nesfârşită şi neîncetată în toată curgerea timpului. Dar 
acum aproape toată firea omenească nu priveşte decât la cele materiale. Numai 
spre acestea năzuieşte. Numai spre acestea îi place să se mişte. Numai în jurul 
acestora se mişcă amintirea şi nădejdea ei. Pofta firii omeneşti tinde neadormită 
şi neodihnită spre mai mult în tot lucrul în care e cu putinţă să aibă mai mult; fie 
în cinstire şi slavă, fie în bogăţia de bunuri, fie în patima mâniei; pretutindeni 
caută firea în acestea spre mai mult. lar despre bunătăţile adevărate ale lui 
Dumnezeu, fie arătate, fie făgăduite, nu se aude nici o vorbă. 

Dar e timpul să privim şi la înţelesul cuvintelor rugăciunii, pe cât este cu putinţă. 
Căci e vădit că dobândirea celor ce voim ne vine învăţind cum trebuie să facem 
cererea. 


Care este deci învăţătura ce ni se dă? «lar rugându-vă, nu bolborosiţi ca păgânii. 
Căci socotesc că în multă vorbarie a lor vor fi auziţi» (Mt., 6, 7). Măcar că înţelesul 
învățăturii e limpede prin sine, căci ne este înfățişat în chip descoperit, neavând 
nevoie de o înţelegere mai subţire, totuşi e bine să cercetăm ce înseamnă cuvântul 
«bolborosire», ca aflând înţelesul lui să fim feriți de ceea ce e oprit să facem. 

Mie mi se pare că prin el ni se cere să îndreptăm găunoşenia umflată a minţii şi să 
strângem pe cei ce se scufundă în pofte deşarte. Deci s-a născocit acest cuvânt 
străin (2*2o1i2) pentru mustrarea necuminţeniei celor ce se împrăștie prin pofte spre 
cele nefolositoare şi deşarte. Căci cuvântul propriu-zis înţelept şi înţelegător se 
numeşte cel care caută spre ceea ce e de folos. Iar cel ce se împrăştie prin plăcerea 
fără temelie în poftele neconsistente nu este cuvânt, ci bolboroseală, sau 
flecăreală, aiureală, pălăvrăgeală sau orice altceva cu acest înţeles. 


Deci, ce ne sfătuieşte cuvântul? Să nu suferim în vremea rugăciunii de boală care e 
proprie minţii copiilor. Căci cei nedesăvârşiți cu mintea nu cugetă cum se poate 
împlini ceva din cele ce au temelie, ci îşi plănuiesc cu voia stări fericite 
închipuindu-şi comori şi împărăţii şi cetăţi mari numite cu numiri născocite de ei, 


nălucindu-şi cu mintea că se află în starea pe care şi-o zugrăvesc ei cu 
deşertăciunea gândurilor lor. Ba sunt unii care se lasă prinşi cu şi mai multă putere 
de deşertăciunea aceasta şi sărind peste măsurile firii, îşi închipuiesc că sunt păsări, 
sau că lucesc ca stelele, sau că poartă munţi pe mâinile lor, sau fac cerul să 
călătorească cu ei, sau că au ajuns la zeci de mii de ani, sau că s-au făcut, din 
bătrâni, tineri. Şi câte alte faceri de acestea nu naşte inima goală şi umflată ca o 
băşică a acestor fiinţe copilăroase. 


Precum deci cel ce petrece în aceste lucruri nu ar putea să câştige din ele vreun bun 
din cele voite, ci se mişcă în deşertăciunea poftelor fără temelie şi de aceea e un 
nebun şi un smintit cheltuind în astfel de visuri timpul, în care ar putea face ceva 
din cele de folos, aşa cel ce nu se îndreaptă în vremea rugăciunii cu sufletul spre 
cele de folos, ci cere lui Dumnezeu să-l ajute în mişcările pătimaşe ale minţii, este 
cu adevărat un aiurit şi un bâlbâit, care roagă pe Dumnezeu să-i fie ajutător şi 
slujitor în deşertăciunile sale. Unul ca acesta se apropie de Dumnezeu prin 
rugăciune, dar neînţelegând cu mintea înălţimea puterii de care s-a apropiat, 
batjocoreşte, uitând de sine, măreţia aceea prin cereri urâte şi josnice . Precum dacă 
cineva, socotind vasele de lut, din pricina sărăciei sau a necunoaşterii lui, vase de 
cinste, se apropie de împăratul care voieşte să-i dăruiască bogății şi dregătorii şi 
nu-i cere ceea ce obişnuieşte să dea împăratul, ci roagă pe cel atât de înalt în putere 
să-i dăruiască vreun vas din cele iubite de el, aşa şi cel ce se foloseşte de rugăciune 
ca un lipsit de minte nu se ridică spre înălţimea Celui ce Se dăruieşte pe Sine, ci 
doreşte ea Acela să Se coboare la treapta joasă şi pământească a poftei sale şi din 
acest motiv, îi înfăţişează Celui ce vede în inimi pornirile sale pătimaşe, nu ca să i 
se tămăduiască mişcările necuvenite ale minţii, ci ca să se facă şi mai rele, ducând 
la împlinire pornirea cea rea prin primirea ajutorului lui Dumnezeu. 


Fiindcă acela e necăţit, iar inima mea îi este răuvoitoare, loveşte-l, îi spune el lui 
Dumnezeu. Numai că nu strigă: însuşeşte-Ţi patima mea sau să treacă răutatea mea 
în Tine! Căci precum în luptele dintre oameni nu se poate însoţi cineva cu o parte, 
fără să se mânie împreună cu acea parte împotriva celui cu care se află ea în luptă, 
la fel e vădit că cel ce cere lui Dumnezeu să Se pornească împotriva duşmanului 
său, îl roagă să Se mânie împreună cu sine şi să Se facă părtaş al furiei sale. lar 
aceasta înseamnă că Dumnezeu să cadă în patimă şi să simtă ca un om şi să Se 
mute de la firea Sa cea bună la o neîndurare sălbatică. 


Aşa vrea să facă cel ce suferă de boala slavei; aşa, cel ce vrea să fie, din mândrie, 
mai mult decât este ; aşa, cel ce vrea să învingă în judecată ; aşa, cel ce se grăbeşte 
spre cunună în luptele din arenă , aşa, cel ce vrea să-şi atragă aplauzele în teatru. 
Dar adeseori şi cel ce se topeşte de boala furioasă a tinereţii. Toţi aceştia nu înalță 


lui Dumnezeu rugăciuni ca să scape de boala ce-i stăpâneşte, ci ca boala lor să se 
desăvârşească în fapte. Şi socotind neizbutirea ei în fapte drept o nenorocire, 
bolborosesc cu adevărat, rugând pe Dumnezeu să li se facă ajutor în boala minţii 
lor. Şi ceea ce e mai groaznic decât toate, doresc să mişte pe Dumnezeu spre 
pornirile lor potrivnice Lui, dorind să facă părtaşă la sălbăticia lor iubirea de 
oameni şi lucrarea lui Dumnezeu. 


Îl roagă pe Cel Căruia li cer să le fie lor milostiv şi blând, să Se arate amarnic şi 
neîndurat duşmanilor lor. O, nebunie a celor ce bolborosesc! Dacă acelora 
Dumnezeu le va fi neîndurat, fără îndoială nu va fi blând nici cu tine. lar dacă se va 
apleca spre tine cu milă, după nădejdea ta, cum se va schimba în ceea ce e contrar 
milei Lui, adică în neîndurare faţă de aceia ? 


Dar cei dornici de sfadă au la îndemână o împotrivire faţă de ce-am spus. Ei aduc 
îndată în apărarea neîndurării glasurile proorocilor: pe David, care se roagă să piară 
păcătoşii şi doreşte ruşinarea şi tulburarea lor (Ps. 9, 1, urm.)? Pe Ieremia, care 
doreşte să vadă răzbunarea lui Dumnezeu pornită asupra celor potrivnici (ler., 5, 
17) pe Osea, care cere să se dea pântece sterp şi sâni uscați duşmanilor (Osea, 19, 
17). Şi încă multe cuvinte de acestea risipite în Sfintele Scripturi le adună, 
susținând că trebuie să ne rugăm împotriva vrăjmaşilor şi să cerem bunătăţii lui 
Dumnezeu să se facă ajutătoare neîndurării lor. Dar noi, ca să-i facem să tacă pe 
cei ce se lasă călăuziți de aceste locuri spre bol borosire, să luăm pe fiecare din ele 
în parte. 


Nimenea dintre cei cu adevărat sfinţi, din cei insuflați de Duhul Sfânt, ale căror 
cuvinte s-au scris, potrivit dumnezeieştii iconomii, spre învățătura celor de după ei, 
nu va putea fi dovedit ca având vre-o pornire spre rău. Ci tot scopul cuvintelor lor 
priveşte spre îndreptarea răutăţii ce s-a sălăşluit în fire. Precum deci cel ce se roagă 
ca să nu fie bolnavi, să nu fie săraci, nu doreşte pieirea oamenilor, ci să înceteze 
boala şi sărăcia, aşa şi sfinţii rugându-se că să înceteze ceea ce e potrivnic şi 
duşman firii, îi fac pe cei neînvăţaţi să-i bănuiască de neîndurare şi de ură faţă de 
oameni. 


Deci când psalmistul zice: «Piară păcătoşii şi cei fărădelege de pe pământ, ca să 
nu mai fie» (Ps. 9, 18) se roagă să piară păcatul şi fărădelegea. Căci nu omul e 
duşman oamenilor, ci mişcarea liberă a voii spre rău a aşezat ceea ce e unit cu 
firea sub stăpânirea vrăjmaşului. Deci se roagă să piară răul, dar omul nu e rău. 
Căci cum ar fi rea asemănarea Binelui ? Deci când cere ruşinarea şi tulburarea 
vrăjmaşilor, îți arată oastea celor potrivnici, care războieşte viaţa omenească din 
porunca vrăjmaşului. 


Despre acestea vorbeşte şi Pavel, spunând că lupta noastră este împotriva 
începătoriilor, a stăpîniilor şi a stăpânitorilor lumii acesteia, împotriva duhurilor 
răutăţii întru cele cereşti (Ef., 6, 1), împotriva uneltirilor drăceşti prin care se îmbie 
oamenilor prilejuri viclene spre păcat, ciocniri mânioase, ispite poftitoare, pricini 
de pizmă, de mândrie şi de alte asemenea păcate. 


Pe acestea văzându-le marele prooroc că se învârtesc cu vicleşug în jurul fiecărui 
suflet doreşte să fie făcute de ruşine sau se roagă împotriva acestor vrăjmaşi. lar 
aceasta nu e altceva decât a se izbăvi de ei. Căci în chip firesc celui ce e biruit în 
luptă îi vine ruşinea de pe urma căderii lui, precum celui ce biruieşte, bucuria de pe 
urma biruinţei. 


lar că acestea aşa sunt, ţi-o arată felul rugăciunii. Căci zice: «Să se ruşineze şi să se 
tulbure cei ce caută sufletul meu» (Ps. 6, 11). Căci nu se roagă împotriva celor ce 
uneltesc să-l păgubească în avutul lui, sau a celor ce îi tăgăduiesc miezuina 
(răzorul) ţarinii, sau a celor ce pun la cale vreun rău pe seama trupului său, ci a 
celor ce uneltesc împotriva sufletului său. lar uneltirea împotriva sufletului nu e 
altceva decât voinţa de a-i înstrăina de Dumnezeu. 

lar de Dumnezeu nu se înstrăinează sufletul omenesc altfel, decî't prin pornirea 
pătimaşă. Dacă Dumnezeu este pururea nepătimitor, cel pururea pătimaş se rupe 
din legătura cu Dumnezeu. Ca să nu păţească aşa ceva, (psalmistul) se roagă 
pentru ruşinarea celor ce-l războiesc . lar prin aceasta nu face nimic altceva decât 
se roagă pentru biruinţa sa asupra celor ce-l războiesc. lar cei ce-l războiesc sunt 
patimile. 

Astfel Ieremia, având râvna slujirii lui Dumnezeu, iar împăratul de atunci fiind 
stăpânit de nebunia slujirii la idoli şi supuşii lui fiind de acelaşi cuget, nu-şi 
mulţumeşte vreo patimă a sa, ci înalță rugăciuni pentru binele de obşte al 
oamenilor, cerând din pornirea împotriva celor nelegiuiți, să fie înţelepţit prin 
pedeapsă tot poporul. 


La fel, proorocul Osea, văzând atunci răutatea înmulțindu-se între izraeliți, cere cu 
dreptate osânda încetării naşterii de prunci ai răului şi voieşte ca sânii amari ai 
păcatului să se usuce, ca să nu se mai nască răul între oameni, nici să mai fie 
hrănit. «Dă-le lor, zice, Doamne, pântece sterp şi sâni uscați» (Osea, 9, 17). 


Și dacă s-ar afla vreun alt cuvânt de felul acesta la sfinţi, cu înţeles de mânie şi de 
osândă, el urmăreşte fără îndoială acelaşi scop al înlăturării răului şi nu vrea să 
strivească pe om. «Dumnezeu n-a făcut moartea» (înţ. Sir., 1, 13). Auzi ce spune? 
Cum ar fi voit deci (proorocul) să roage pe Dumnezeu să aducă moartea 
dușmanilor săi, când Dumnezeu e străin de lucrarea aducătoare de moarte? El nu 


Se bucură de pierderea celor vii. Dar cel ce bolboroseşte şi voieşte ca iubirea de 
oameni a lui Dumnezeu să se pornească împotriva duşmanilor săi li cere să Se 
bucure de nenorocirile omeneşti. 


Dar iată, zice, că unii s-au învrednicit de stăpâniri, de cinstiri şi de bogăţie, 
folosindu-se în scopul acesta de rugăciune şi din pricina acestei sorți fericite, sunt 
socotiți iubiți de Dumnezeu. Cum deci ne opreşti pe noi, ar zice cineva, să 
îndreptăm rugăciuni către Dumnezeu pentru acestea ? Căci toate atârnă de voia lui 
Dumnezeu. E vădit oricui că viaţa de aici e cârmuită de sus. 


Recunosc să nimeni nu s-ar împotrivi acestui cuvânt. Dar am învăţat că aceste 
lucruri dobândite prin rugăciune au alte pricini. Fără îndoială, Dumnezeu nu le 
împarte pe acestea celor ce le cer, ca pe nişte bunătăți. Ci ca prin ele să se 
întărească credința în Dumnezeu a celor mai slabi, ca cunoscând treptat prin 
cercare (prin experienţă) că Dumnezeu aude cererile mai mici, să urce la dorirea 
darurilor înalte şi vrednice de Dumnezeu. 


Să privim la copiii noştri. La început ei stau alipiţi de sânul mamei şi cer de la ea 
atâta cât poate primi firea lor. Dar dacă copilul creşte şi primeşte puterea graiului, 
dispreţuieşte sânul şi caută ceva potrivit cu vârsta la care a crescut, fie o pălăriuţă, 
fie o haină, fie alte de acestea de care ochiul copilului se desfată. lar când ajunge la 
o vârstă mai mare şi împreună cu trupul i-a crescut şi înţelegerea, părăsind toate 
dorințele copilăreşti, cere de la părinți cele potrivite vârstei vieții depline. 

Aşa şi Dumnezeu: ca să obişnuiască pe om să privească prin toate spre EI, ascultă 
adeseori şi cereri pentru cele mai mici lucruri, ca prin împlinirea acestora să-l 
ridice pe cel ce a primit aceste daruri spre dorirea celor mai înalte. Deci şi tu, când 
vezi pe cineva dintre cei mai necunoscuţi, că s-a făcut, prin pronia dumnezeiască, 
cunoscut şi vestit sau a dobândit altceva din cele cerute pentru viaţa aceasta, ca 
stăpânire, sau bogăţie, sau slavă, înţelege că iubirea de oameni a lui Dumnezeu, 
arătată în acestea, ți s-a făcut o dovadă a marii Lui puteri, ca prin primirea 
jucăriilor copilăreşti să aduci Tatălui cererile lucrurilor mai mari şi mai desăvârşite. 
Căci ar fi un lucru dintre cele mai prosteşti ca, apropiindu-se cineva de Dumnezeu, 
să ceară de la Cel veşnic cele vremelnice, de la Cel ceresc - cele pământeşti, de la 
Cel prea înalt - cele de jos, de la Cel ce dăruieşte Împărăţia Cerurilor - bună sporire 
în cele pământeşti şi în cele de jos, de la Cel ce hărăzeşte cele ce nu se pot primi de 
la nimeni - folosirea de scurt timp a celor străine, care se pierd fără doar şi poate şi 
a căror gustare e trecătoare, dar a căror strângere e primejdioasă. 


De aceea, bine se subliniază lipsa de rost a cererii acestora, adăugându-se: «ca 
păgânii». Căci îndreptarea grijii spre cele văzute e proprie celor ce nu-şi pun nici o 


nădejde în veacul viitor, care nu ştiu nici de frica judecății, nici de ameninţarea 
gheenei, nici de aşteptarea bunătăţilor, nici de altceva din cele nădăjduite prin 
înviere, ci privesc, ca cele ce pasc, numai spre viaţa de faţă, spre cele ce pot da 
mulțumire lăcomiei pântecelui şi celorlalte plăceri trupeşti. Căci aceştia socotesc ca 
făcând parte dintre bunuri numai una sau alta dintre acestea: fie a fi întâiul dintre 
unii Şi a se socoti mai presus de ceilalți, fie a se culca pe aurul adunat, fie alta 
dintre amăgirile vieţii. 


Când cineva vorbeşte vreunuia din ei despre nădejdea celor viitoare, acesta 
socoteşte că acela aiurează grăind despre Rai şi împărăție şi viaţa din cer şi de 
altele ca acestea. Deoarece e propriu celor ce nu au nădejde, să se alipească de 
viaţa aceasta, adică de cele nefolositoare şi deşarte, pe care cei iubitori de plăceri 
socotesc să le dobândească prin rugăciune, bine zice Cuvântul că aceasta o fac 
paginii, care cred că prin cerere stăruitoare vor avea pe Dumnezeu ajutător în cele 
ce nu se cuvin şi nu sunt de trebuinţă. Căci socotesc, zice, că prin multa lor vorbire 
vor fi auziţi. 


Aceste lucruri care trebuie cunoscute le-am învăţat din cele ce le-am cercetat. Dar 
ce rugăciune se cuvine să aducem lui Dumnezeu vom auzi în cele următoare, cu 
harul Domnului nostru lisus Hristos, Căruia 1 se cuvine slava şi stăpânirea în vecii 
vecilor. Amin. 


Cuvântul II - Tatăl nostru care eşti în ceruri 


Când marele Moise a adus poporul israel la cunoaşterea tainică de pe munte, nu l-a 
învrednicit de arătarea lui Dumnezeu înainte de a-i porunci să se curăţească prin 
ferirea de împreunarea trupească şi prin stropire. Dar nici aşa n-au îndrăznit să 
privească arătarea puterii dumnezeieşti, ci au fost înfricoşaţi de tot ce li s-a arătat, 
de foc, de negură, de fum, de trâmbiţi. Şi, întorcându-se el iarăşi la ei, i-au cerut 
legiuitorului să se facă mijlocitor al voii dumnezeieşti, dat fiind că puterea lor nu 
era în stare să se apropie de Dumnezeu şi să primească arătarea dumnezeiască. 


Dar legiuitorul nostru, Domnul lisus Hristos, având să ne aducă pe noi la harul 
dumnezeiesc, nu ne-a arătat nouă prin cuvânt muntele Sinai acoperit de negură şi 
fumegând de fum, nici glasuri de trâmbiţi răsunând nelămurit şi înfricoşător, nici 
nu ne curăţeşte numai prin înfrânarea de trei zile de la împreunarea trupească şi 
prin apa ce spală trupul de pete, nici nu lasă toată adunarea (Biserica) la poalele 
muntelui, dăruind unuia singur urcuşul pe vârful muntelui şi ascunzând slava lui 
Dumnezeu acoperită de întuneric, ci întâi, în loc de munte, îi urcă pe oameni la 
cerul însuşi, deschizându-le păşirea în el prin virtute, apoi îi face nu numai văzători 


ai puterii dumnezeieşti, ci şi părtaşi ai ei, ducându-i în oarecare chip pe cei ce se 
apropie la înrudirea cu firea dumnezeiască. Nici nu ascunde El sub negură slava 
dumnezeiască cea mai presus de toate, ca anevoie de văzut de către cei ce o cer, ci 
luminând negura cu lucirea de departe văzută a învăţăturii, a făcut slava negrăită 
să se vadă în seninul strălucitor al celor curaţi cu inima. 


lar apa cu care legiuieşte să ne stropim nu o dăruieşte din izvoare străine, ci ţâş- 
neşte din noi înşine, fie că înţelege cineva prin aceasta izvoarele ochilor, fie 
conştiinţa curată a inimii. Căci El cere curățirea de orice pată a împreunării legiuite 
de pe urma nunţii, ba chiar de orice simţire materială şi pătimaşă. Şi numai pe cei 
ce împlinesc aceasta îi aduce prin rugăciune la Dumnezeu. 


Acesta este conţinutul cuvintelor prin care nu aflăm din Scriptură numai nişte 
sunete alcătuite din silabe , ci înţelesul urcuşului la Dumnezeu, înfăptuit printr-o 
înaltă vieţuire. 


Dar se poate cunoaşte din înseşi cuvintele rugăciunii călăuzirea dumnezeiască în 
aceste taine . 


«Când vă rugaţi», zice - n-a zis : «Când făgăduiți». Căci se cuvine să fi înfăptuit 
ceva prin făgăduială înainte de a te apropia de Dumnezeu. Care e deci deosebirea 
de înţeles a acestor numiri? Făgăduinţa este dăruirea vreunui lucru din cele 
închinate din evlavie. lar rugăciunea este cererea unor bunătăți, înfăţişată prin 
rugăciune lui Dumnezeu. Deoarece deci avem nevoie de îndrăzneală când ne 
apropiem de Dumnezeu cu cererile pentru cele ce ne sunt de folos, e de trebuinţă să 
premeargă făgăduinţa, pentru ca împlinind ceea ce ţine de noi, să îndrăznim apoi să 
cerem să primim în schimb ceea ce e a lui Dumnezeu. De aceea zice proorocul: 
«Da-voi Ție făgăduielile mele, pe care le-a osebit buzele mele» (Ps. 65, 12) - şi: 
«Făgăduiţi şi daţi Domnului- Dumnezeului nostru» (Ps. 75, 11). 


Dar şi în alte multe locuri ale Scripturii se poate vedea acest înţeles al cuvântului 


3 2 
amintit ( evĂ”] ), ca să cunoaştem că el înseamnă, cum s-a spus, o făgăduială plină 
de mulţumire a unei dăruiri. 


lar rugăciunea tălmăceşte ceea ce îi vine cuiva de la Dumnezeu după împlinirea 
făgăduinţei. Cuvântul ne învaţă deci să nu cerem de la Dumnezeu ceva înainte de 
a-l aduce Lui ca dar ceva din cele hărăzite. Întâi trebuie să făgăduim, apoi să 
cerem. Cum ar zice cineva, întâi e semănatul, apoi rodul. Deci întâi trebuie să 
aruncăm seminţele făgăduinţei, ca după ce vor creşte seminţele aruncate, să primim 


harul (darul) rodirii. Aşadar, deoarece nu are loc întâlnirea cu folos, fără ca unul să 
primească de la celălalt darul de pe urma făgăduielii lui, făgăduiala trebuie să 
premeargă rugăciunii. 


Deci socotindu-se acest lucru împlinit, Domnul zice către ucenici: «Când vă rugaţi 
(cereţi), ziceţi: Tatăl nostru care eşti în ceruri. 


«Cine îmi va da mie aripi ca unui porumbel ?», zice undeva marele psalmist (Ps. 
54, 1). Aş îndrăzni Să spun şi eu acelaşi cuvânt: Cine îmi va da mie acele aripi, 
prin care să pot zbura cu înţelegerea la înălțimea măreției acestor cuvinte, ca să 
părăsesc tot pământul, să trec dincolo de tot văzduhul (aerul) răspândit la mijloc, 
să străbat la frumuseţea eterică , să ajung la stele, să văd toată orânduirea lor, 
dar să nu mă opresc nici la ele, ci să trec şi prin ele şi să ies în afară de toate cele 
ce se mişcă şi-şi schimbă locul şi să ajung la firea ce Stă, la puterea nemişcată, 
care întemeiată în sine, le conduce şi le poartă pe toate câte sunt în fiinţă, pe 
toate câte atârnă de voia negrăită a înţelepciunii dumnezeieşti ca depărtându- 
mă cu mintea de toate cela ce se prefac şi-şi mută locul, şi ajungând într-o stare 
neschimbată şi neclintită a sufletului, să-mi fac mai întâi familiar, prin alegerea 
voinţei, pe Cel neschimbat şi neprefăcut, şi apoi să-L chem prin cea mai 
familiară numire: Tată ? Căci de ce suflet are nevoie cel ce-l spune aşa? De ce 
îndrăzneală, de ce conştiinţă, că înțelegând pe Dumnezeu, pe cât îi este cu putinţă, 
din numirile cugetate pe seama Lui şi fund călăuzit spre cunoaşterea slavei 
negrăite şi învățând că firea dumnezeiască, orice ar fi în ea însăşi, e bunătate, 
sfinţenie, bucurie, putere, slavă, curăţie, veşnicie, fiind pururea în aceleaşi la fel şi 
toate câte s-au cugetat în jurul firii dumnezeieşti  cunoscându-le acestea din 
dumnezeiasca Scriptură şi din propria cugetare, să îndrăznească apoi să rostească 
un astfel de cuvânt şi să-L numească, pe Cel care e astfel, Tată al său ? Căci e vădit 
că de e cineva părtaş de vreo înţelegere, nu îndrăzneşte, înainte de a vedea acestea 
şi în sine , să rostească şi să spună lui Dumnezeu acest cuvânt : Tată. Căci Cel bun 
prin fiinţă nu are firea să Se facă Tată al faptei rele, nici Cel sfânt, Tată al celui cu 
viaţă întinată; nici Cel ce nu Se preface, Tată al celui în continuă schimbare; nici 
Tatăl vieţii, Tată al celui omorât de păcat - nici Cel curat şi neîntinat, Tată al celor 
schimonosiți prin patimile de necinste; nici Binefăcătorul, Tată al celor lacomi; 
nici Cel cugetat că aflându-Se în tot binele, Tată al celor ce se află stăpâniți de 
vreun rău. 


Deci dacă, privind cineva spre sine, se vede având încă nevoie de curățire şi îşi 
cunoaşte reaua lui conştiinţă plină de pete şi de arsuri urâte, şi fără să se curăţească 
mai întâi de aceste rele se socoteşte pe sine înrudit cu Dumnezeu şi zice: Tată, el 
cel nedrept Celui drept, el cel necurat Celui curat, cuvântul lui e o înjurătură şi o 


batjocură, odată ce numeşte pe Dumnezeu Tată al ticăloşiei sale. Căci numele de 
Tată arată cauza celui ce îşi are existenţa din el. Deci când cel cu conştiinţa stricată 
îi zice lui Dumnezeu Tată, nu face nimic altceva decât să-L învinovăţească pe EI ca 
pe începătorul şi pricinuitorul răutăților din sine. Dar «lumina nu are nici o părtăşie 
(nimic comun) cu întunericul», zice Apostolul (II Cor. 6, 14). Ci lumina se 
însoţeşte cu lumină şi dreptatea cu dreptatea şi binele cu binele şi nestricăciosul cu 
nestricăciosul. ar cele potrivnice sunt înrudite numaidecât cu cele de un soi cu ele. 
«Căci nu poate pomul bun să facă poame rele» (Mt. 7, 18). 


Deci dacă cineva, zăbavnic, la inimă, cum zice Scriptura, şi iubitor de minciuni, 
îndrăzneşte să rostească cuvintele rugăciunii, să ştie că nu cheamă Tată pe Cel din 
cer, ci pe cel din iad, care e şi el mincinos şi se face tată al minciunii ce se iveşte în 
fiecare, fiind el însuşi păcat şi tată al minciunii (În, 8, 44). De aceea, cei pătimaşi 
cu sufletul sunt numiţi de Apostol «fii ai mâniei» (Ef., 2, 3) şi cel ce s-a despărțit 
de Adevăr se numeşte fiul pierzării (În, 17, 12) iar cel moleşit şi afemeiat s-a numit 
fiu al fetițelor alunecoase. La fel, cei dimpotrivă, cei cu conştiinţa luminată se 
numesc fii ai luminii (Ef., 5, 8). lar cei ce s-au întărit din tăria dumnezeiască, fii ai 
puterii. 


Când deci Domnul ne învaţă să numim în rugăciune, pe Dumnezeu, Tată, socotesc 
că nu face altceva decât să dea o lege pentru viaţa înaltă şi ridicată. Căci Adevărul 
nu ne învaţă să minţim, ca să ne spunem ceea ce nu suntem şi să ne numim ceea ce 
nu ne-am făcut, ci, numind Tată al nostru pe Cel nestricăcios şi drept şi bun, să 
adeverim prin viaţă înrudirea noastră cu EI. 


Vezi de câtă pregătire avem nevoie ? De ce fel de viaţă ? Câtă şi ce fel de silinţă 
ne trebuie, ca, înălțându-se conştiinţa noastră la această măsură a îndrăznelii 
Să cutezăm să spunem lui Dumnozeu Tată? Căci de priveşti spre bani, de eşti 
ocupat cu amăgirile vieţii, de cauţi slava de la oameni, de slujeşti celor mai 
pătimaşe dintre pofte, apoi iei în gură o astfel de rugăciune, ce socoteşti că va 
zice Cel ce priveşte la viaţa ta şi-ţi aude rugăciunea? 


Mie mi se pare că aud pe Dumnezeu zicând către tine cuvintele acestea: Tu, cel 
cu viaţă stricată, numeşti Tată pe Tatăl nestricăciunii? De ce întinezi cu glasul 
tău murdar numele neprihănit? De ce minţi împotriva Cuvântului? De ce 
batjocoreşti firea neîntinată? De eşti fiul Meu, ar trebui numaidecât ca şi viaţa ta 
să poarte trăsăturile bunătăţilor Mele. Nu recunosc în tine chipul firii Mele. Nu 
recunosc trăsăturile ei, din cele ce i se împotrivesc. Ce părtăşie are întunericul 
cu lumina? Ce înrudire are viaţa, cu moartea ? Ce este propriu Celui curat, din 
cel necurat? E mare despărţirea între Binefăcător şi lacom. Cel milostiv şi cel 


crud îşi sunt atât de potrivnici, că nu e nici o amestecare între ei. Altul este tatăl 
răutăţilor din tine. Cele născute din Mine sunt înfrumuseţate de bunătăţile 
părinteşti. Fiul Celui milostiv e cel milostiv, al Celui curat, e cel curat. Cel 
stricăcios e străin de Cel nestricăcios. Şi peste tot, din Cel bun, e cel bun şi din 
Cel drept, cel drept. lar pe voi nu vă ştiu de unde sunteți. 


Deci o primejdios a îndrăzni cineva să se folosească de rugăciunea aceasta înainte 
de a-şi curăţi viaţa şi de a numi pe Dumnezeu, Tatăl său. 


Dar să auzim iarăşi cuvintele rugăciunii, căci poate printr-o repetare mai deasă ni 
se va dărui descoperirea înţelesului şi mai adânc al celor ascunse în ele: 7arăl 
nostru cel din ceruri. Că trebuie să ni-L facem pe Dumnezeu apropiat printr-o 
viaţă unită cu virtutea, s-a arătat în oarecare măsură prin cuvintele de mai înainte. 
Dar mie mi se pare că cuvântul are un oarecare înţeles şi mai adânc. Acestea ne 
aduc aminte de patria din care am fost scoşi şi de înălțimea din care am căzut. Căci 
prin istorisirea despre tânărul care s-a despărţit de vatra părintească şi s-a rostogolit 
în viaţa porcească, Cuvântul ne înfăţişează printr-o descriere cu chip istoric starea 
de ticăloşie a firii noastre, precum şi faptul că tânărul ducând o viaţă risipitoare nu 
se întoarce la starea cea bună de la început înainte de a fi ajuns la simţirea 
nenorocirii lui prezente sau înainte de a-şi reveni la sine însuşi şi de a cugeta la 
cuvintele de căinţă, iar acestea se potriveau în oarecare fel cu cele ale rugăciunii. 
Căci a zis acela: «Tată, greşit-am la cer şi înaintea ta» (Lc., 15, 21). EI n-ar fi 
adăugat mărturisirii cuvântul despre păcatul față de cer, dacă n-ar fi fost încredinţat 
că patria lui este Cerul, pe care părăsindu-l a păcătuit. 


De aceea, cugetarea la această mărturisire îi uşurează şi apropierea de Tatăl, încât 
poate alerga spre EI şi îi poate cuprinde grumazul şi-L poate săruta (iar grumaz 
înseamnă jugul cuvân tului, pus prin gură, adică prin predania evanghelică, asupra 
omului, care a ieşit din jugul dintâi şi a lepădat legea care-l păzea) - După aceasta 
e îmbrăcat din nou, nu în altă haină, ci în cea dintâi, de care a fost dezbrăcat prin 
neascultare, văzându-se gol odată cu gustarea celor oprite. Apoi îi pune inelul în 
deget, adică îi sădeşte chipul sculptat în formă de cunună şi îi asigură şi picioarele 
prin încălțăminte, ca nu cumva, apropiindu-se de capul şarpelui cu călcâiul gol, să 
fie muşcat de acela. 


Precum deci acolo întoarcerea la vatră părintească s-a făcut tânărului pricină a 
iubirii Tatălui (iar vatra aceasta este cerul, căruia zice că i-a greşit), aşa mi se pare 
că aici Domnul, învăţându-te să chemi pe Tatăl cel din ceruri, îți aminteşte de 
patria cea bună, ca sădindu-ţi o dorință mai puternică a celor bune, să te pună pe 
calea ce te duce iarăşi la patria ta. lar calea care urcă firea omenească spre cer nu e 


alta, decât fuga şi despărţirea de relele pământeşti. Şi înţelesul fugii de rele mi se 
că nu e altul, decât de a se face asemenea cu Dumnezeu. lar a se face asemenea cu 
Dumnezeu înseamnă a se face drept, evlavios, bun şi cele asemenea. Cel ce 
întipăreşte în sine, pe cât îi este cu putinţă, în chip limpede trăsăturile acestora, se 
va muta fără osteneală şi de la sine, de la viaţa pământească, la locuri cereşti. 


Căci distanţa dintre Dumnezeu şi firea omenească nu e de spaţiu, ca să avem 
nevoie de vreo maşină şi de vreo dibăcie ca să mutăm acest trup de la starea lui 
greoaie, vârtoasă şi pământească, la o vieţuire netrupească şi înţelegătoare; ci, 
virtutea despărțindu-se în chip duhovnicesc de rău, nu depinde decât de libera 
hotărâre a omului să ajungă în starea spre care înclină prin dorinţă. Deci odată ce 
alegerea binelui nu e însoţită de nici o osteneală (căci alegerii îi urmează 
dobândirea celor alese), poţi să fii îndată în cer, dacă ai primit pe Dumnezeu în 
cugetare . Căci dacă, precum zice Eclesiastul: «Dumnezeu este în cer» (Ecl, 5, 1), 
iar tu te-ai lipit, după prooroc, de Dumnezeu (Ps. 72, 28), cel unit cu Dumnezeire 
numaidecât acolo unde este Dumnezeu. Poruncindu-ţi deci să zici în rugăciune, lui 
Dumnezeu, Tată, îți cere să te faci în vieţuirea ta asemenea Tatălui ceresc şi 
vrednic de EI, precum o cere aceasta mai vădit şi în altă parte, zicând: «Fiţi 
desăvârşiţi precum şi Tatăl vostru cel din ceruri desăvârşit este» (Mt. 5, 48). 


După ce am cunoscut deci înţelesul acestei cereri, e vremea să ne pregătim 
sufletele ca să luăm im gură aceste cuvinte şi să cerem cu îndrăzneală: Tatăl 
nostru care eşti în ceruri. Pentru că precum sunt vădite trăsăturile asemănării cu 
Dumnezeu, prin care cineva se arată fiu al lui Dumnezeu («căci câți L-au primit pe 
EI, le-a dat putere să se facă fu ai lui Dumnezeu» (În, 1, 12) iar pe Dumnezeu îl 
primeşte în sine cel ce a primit desăvârşirea în bine), aşa sunt multe semne ale pe- 
ceţii celui rău, pe care cineva, avându-le, nu poate fi fiu al lui Dumnezeu, purtând 
chipul firii contrare. 


Voieşti să cunoşti însuşirile peceţii celui rău? Pizma, ura, defăimarea, mândria, 
lăcomia, pofta pătimaşă, bolile slavei deşarte - acestea şi unele ca acestea sunt cele 
prin care se cunoaşte întipărirea chipului celui potrivnic. 


Deci cel ce şi-a întinat sufletul cu astfel de pete, când va spune Tată, ce tată îl va 
asculta ? E vădit că cel ce e înrudit cu cel ce îl strigă. lar acesta nu este Cel ceresc, 
ci cel din iad. Căci ale cărui semne de rudenie le poartă, acela îl va cunoaşte ca 
rudenie a sa. Deci rugăciunea omului viclean, până ce se află vicleşugul în el, este 
o chemare a diavolului. Iar glasul celui ce s-a despărţit de viclenie şi vieţuieşte în 
bunătate, va chema pe Tatăl cel bun. 


Când ne apropiem deci de Dumnezeu, să ne cercetăm întâi viaţa, de purtăm în noi 
ceva vrednic de rudenia cu Dumnezeu; de-abia după aceea să îndrăznim să rostim 
un astfel de cuvânt. Căci Cel ce ne-a poruncit să zicem Tată nu ne-a îngăduit să 
spunem minciună. Deci, numai cel ce a vieţuit în chip vrednic de frumuseţea 
dumnezeiască priveşte cu adevărat iarăşi spre cer şi numeşte Tată pe Împăratul 
Cerurilor şi patria sa, fericirea cerească. 


Spre ce-l duce ţinta sfătuirii cu sine? Dacă la cugetarea la cele de sus, unde e 
Dumnezeu, acolo îşi pune temeliile locuinţei sale, acolo îşi aşează comorile sale, 
acolo îşi mută inima sa. «Căci unde este comoara ta, acolo este şi inima ta» (Mt., 6, 
21). EI priveşte pururea spre frumuseţea părintească şi îşi înfrumuseţează sufletul 
potrivit cu ea. 


«Nu este părtinire la Dumnezeu», zice Scriptura (Rom., 2, 11). Să se depărteze şi 
de la chipul tău o astfel de pată. Dumnezeu e curat de pizmă şi de orice pată 
pătimaşă. Nici pe tine să nu te înţepe o astfel de patimă, nici pizma, nici mândria, 
nici altceva din cele ce întinează frumuseţea chipului dumnezeiesc. De eşti aşa, 
îndrăzneşte să chemi pe Dumnezeu cu glasul tău şi să-L numeşti Tată al tău pe 
Stăpânul tuturor. lar EI te va privi cu ochi părinteşti, te va îmbrăca cu haină 
dumnezeiască, te va împodobi cu inel, îţi va întări picioarele cu încălțămintea 
evanghelică pentru călătoria spre cele de sus, te va sălăşlui iarăşi în patria cerească, 
în Hristos lisus, Domnul nostru, Căruia 1 se cuvine slava şi stăpânirea în vecii 
vecilor. Amin. 


Cuvântul III - Sfinţească-se numele Tău; vie împărăţia Ta! 


Legea care cuprinde umbra bunătăţilor viitoare şi vesteşte de mai înainte adevărul 
prin unele ghicituri (Evr. 10, 1), după ce porunceşte preotului să intre în locul 


_ o mi i , în Aa aaa . 
nepătruns (£t* *9 ddvrov ), ca să se roage lui Dumnezeu, mai întâi cere celui 


ce intră să se pregătească prin unele curăţiri şi spălări. Apoi îi cere să se împo- 
dobească cu haina preoțească ţesută din fir de aur şi de porfiră şi împestriţată cu 
flori de culori frumoase, să-şi pună pectoralul, să-şi atârne de ciucuri clopoţeii 
împreună cu rodiile, să-şi ia haina pe deasupra, strânsă prin umerari, să-şi 
înfrumuseţeze capul cu cununa şi să-şi ungă părul din belşug cu mir. Numai după 
aceasta îi îngăduie să intre în locul nepătruns, ca să săvârşească sfintele lucrări 
negrăite (tainice). 


Dar legiuitorul duhovnicesc, Domnul nostru lisus Hristos, dezbrăcând legea de 
acoperămintele trupeşti şi scoțând la arătare înțelesurile chipurilor (tipurilor), mai 


întâi nu duce numai pe unul, deosebit dintre toţi, la convorbirea cu Dumnezeu, ci îi 
hărăzeşte fiecăruia, deopotrivă, vrednicia aceasta, îmbiind tuturor celor ce voiesc 
harul cel deobşte al curăţiei. Apoi nu născoceşte frumuseţea preotului din podoaba 
străină, alcătuită din culori şi lucrări de țesătură, ci-l îmbracă cu podoaba proprie şi 
potrivită slujbei lui, înfrumuseţându-l nu cu o îmbrăcăminte din ţesături felurite, ci 
cu haina înflorită a harurilor virtuţilor. lar pieptul il împodobeşte nu cu aurul 
pământesc, ci cu conştiinţa nepătată şi curată care e adevărata frumuseţe a inimii. 


Mitra o împodobeşte nu cu razele pietrelor prețioase, ci cu strălucirile sfintelor 
porunci, cum socoteşte Apostolul. Îi asigură apoi şi picioarele cu podoaba potrivită 
lor. Şi ştii, fără îndoială, că podoaba acestei părți este haina neprihănirii. lar prin 
rodiile şi clopoţeii duhovniceşti, atârnaţi de ciucurii vieţii, se cuvine să fie înţelese 
înfățişările văzute ale vieţuirii virtuoase, a cărei păşire se face cunoscută în viaţa 
aceasta. De aceşti ciucuri se atârnă deci, în loc de clopoței, cuvântul bine răsunător 
al credinţei, iar în loc de rodii, găteala ascunsă a nădejdii în cele viitoare, acoperită 
sub o viaţă aspră. Îmbrăcat astfel, îl introduce în cel mai ascuns (mai nepătruns) şi 
mai dinăuntru loc al cortului sfânt. 


Iar acel loc nepătruns nu este neînsuflețit, nici zidit de mână, ci cămara ascunsă a 
inimii, dacă e cu adevărat nestrăbătută de răutate şi necălcată de gândurile viclene. 
lar capul i-l împodobeşte cu cugetul ceresc, în care nu-i întipăreşte semnele 
vreunor litere din foiţe de aur, ci pe Dumnezeu însuşi în gândirea conducătoare. lar 
mirul pe care i-l varsă pe părul capului e mireasma ce se revarsă, prin virtuţi, 
dinlăuntrul sufletului. lar ca dar de jertfă sfințită lui Dumnezeu, îl pregăteşte să 
aducă, prin sfânta lucrare de taină, nu altceva, ci pe sine însuşi. Căci cel dus astfel 
de Domnul spre preoţia aceasta, omorându-şi cugetul trupului prin sabia duhului, 
care este cuvântul lui Dumnezeu, ajungând în cele nepătrunse, şi-L face îndurător 
pe Dumnezeu, sfmţindu-se pe sine însuşi primtr-o astfel de jertfă şi «înfățişând 
trupul său jertfă vie, sfântă, bineplăcută lui Dumnezeu» (Rom. 12, 1). 


Dar va zice cineva: nu acesta este înţelesul care ni se face vădit din rugăciunea pe 
care voim să o tâlcuim, ci născocim de la noi aceste înţelesuri care nu se potrivesc 
cu cele ce reies din cuvintele ei. 


De aceea, să amintim iarăşi cele dintâi învățături ale rugăciunii. Căci tocmai cel ce 
s-a pregătit pe sine să cuteze să numească cu îndrăznire Tată pe Dumnezeu, e cel 
ce s-a îmbrăcat în haina aceea pe care a descris-o Scriptura şi face să sune clopoţeii 
şi să înflorească rodule; pieptul lui străluceşte de razele virtuţilor şi poartă pe umeri 
pe patriarhi şi pe prooroci, prefăcând în podoabă a sa, în loc de numele acelora, 
virtuțile lor; iar capul şi-l împodobeşte cu cununa dreptăţii şi părul şi-l are udat de 


mirosul ceresc. Acela ajunge în cele nepătrunse de mai presus de ceruri, care sunt 
cu adevărat de nestrăbătut şi de necălcat de nici un gând întinat. 


Deci, cum se cuvine să se pregătească cel ce va fi sfinţit ca preot, a arătat în 
oarecare măsură cuvântul în tâlcuirea de până acum. Rămâne să privim însăşi 
cererea, care a poruncit să fie adusă lui Dumnezeu de cel ajuns înlăuntrul celor 
nepătrunse. Căci mi se pare că cuvintele simple ale rugăciunii nu ne înfăţişează 
înţelesul lor în chip vădit şi uşor de cuprins. 


Deci zice: Sfinţească-se numele Tău; vie împărăţia Ta. La ce-mi sunt acestea de 
trebuinţă ar zice cineva, care se asupreşte pe sine prin pocăință sau cheamă pe 
Dumnezeu în ajutor ca să scape de păcatul ce-l stăpâneşte, având pururea în 
faţa ochilor pe cel ce-l1 războieşte prin ispite? Căci el vede că aici mâinite ii abat 
gândul de la tăria statorniciei, aici poftele celor necuvenite îi slăbesc puterea 
sufletului, iar din altă parte lăcomia aduce orbire ochiului străvăzător al inimii; aici 
îngâmfarea, mândria, ura şi toată lista celor ce ne războiesc, ca o tabără luptătoare 
aşezată în cerc în jurul nostru, aduc sufletului primejdia celor mai de pe urmă rele. 
Cel ce se străduieşte să le înfrângă pe acestea prin ajutorul mai înalt, de ce cuvinte 
s-ar putea folosi mai mult? Nu de cele de care s-a folosit marele David zicând: 
«Izbăveşte-mă de cei ce mă urăsc» (Ps., 30, 15) şi: «întoarce-se-vor vrăjmaşii mei 
înapoi» (Ps., 55, 9) şi: «Dă-ne nouă ajutor în necaz» (Ps. 59, 12) şi de altele de 
felul acesta, prin care se poate câştiga ajutorul lui Dumnezeu împotriva 
vrăjmaşilor? 

Dar acum de ce zicem porunca rugăciunii: Sfinţească-se numele Tău? Dacă n- 
aş spune eu aceasta, ar fi cu putinţă Să nu fie sfânt numele lui Dumnezeu? Și de 
ce: Vie împărăţia Ta ? Căci ce e străin de stăpânirea lui Dumnezeu care 
cuprinde tot cerul în palmă şi pământul în pumni, cum zice Isaia (40, 12), Care 
îmbrăţişează toată zidirea lumii şi pe cea mai presus de lume? Dacă deci 
Stăpânirea lui Dumnezeu e pururea Sfântă şi nimic nu scapă puterii stăpânirii 
Lui, şi El stăpâneşte peste toate şi Cel ce e în toate fără lipsă şi desăvârşit nu 
primeşte adaus de sfinţenie, ce voieşte să spună cererea: Sfinţească-se numele 
Tău; vie împărăţia Ta ? 


Poate Cuvântul ne învaţă, în forma rugăciunii, că firea omenească este ne- 
putincioasă să dobândească vreun bine şi de aceea nu putem ajunge la nici un bine 
din cele năzuite, dacă nu e pricinuit în noi de ajutorul dumnezeiesc. lar capul 
tuturor bunătăţilor este să se slăvească în viaţa mea numele lui Dumnezeu. 


Am auzit undeva, cum Sfânta Scriptură osândeşte pe acei care se fac pricinuitori ai 
hulirii lui Dumnezeu. Căci zice: «Vai de cei pentru care se huleşte numele Meu 


între neamuri» (Îs., 52, 5). lar aceasta înseamnă că cei ce încă n-au crezut 
cuvântului adevărului privesc la viaţa celor ce au primit taina credinţei. Deci când 
este numele credinţei în vreunii, dar viaţa lor se împotriveşte numelui, fie că 
slujesc idolilor prin lăcomie, fie că se urâţesc în beţii şi banchete şi se tăvălesc în 
noroiul desfrâului ca porcii, îndată cei necredincioşi au la îndemână cuvântul care 
nu vede vina în voia liberă a celor ce se folosesc rău de viaţă, ci în taina credinţei, 
care ar învăţa, chipurile, să se facă acestea. Căci zic că nu s-ar fi făcut cutare 
bârfitor, sau lacom, sau răpitor, sau făcător al altor rele ca acestea, dacă legea lor 
nu le-ar fi îngăduit păcatul. De aceea îndreaptă Scriptura asupra unora ca aceştia 
ameninţarea înfricoşătoare, zicând despre ei: «Vai celor pentru care se huleşte 
numele Meu printre neamuri». 


Dacă s-a înţeles aceasta, ar fi vremea să se înţeleagă şi spusa contrară. Căci 
socotesc că trebuie să ne rugăm înainte de toate - fiindcă aceasta e cererea de 
căpetenie a rugăciunii - să nu se hulească prin viaţa noastră numele lui Dumnezeu, 
ci să se slăvească şi sfinţească. Deci să se sfințească, zice, în mine numele chemat 
de mine al stăpânirii Tale, «ca să vadă oamenii faptele mele cele bune şi să 
mărească pe Tatăl Cel din ceruri» (Mt. 5, 16). Căci cine este atât de dobitocesc şi 
de fără minte, încât văzând în cei ce cred o viaţă curată dobândită prin virtuţi, o 
viaţă curăţită de toate petele păcatului, înstrăinată de tot gândul la rău, strălucitoare 
prin neprihănire, cuviincioasă prin cuminţenie, bărbătească față de atacurile 
patimilor, nemoleşită câtuşi de puţin de plăcerile trupeşti, despărțită cât mai mult 
de orice desfătare şi moliciune şi găunoşenie îngâmfată, împărtăşindu-se de ale 
vieţii atâta cât e nevoie, atingând pământul cu vârful piciorului, neînecaţi în viaţa 
aceasta pământească prin bucuriile plăcerii şi stând deasupra oricărei amăgiri 
venite prin simţuri, şi întrecându-se prin trup cu viaţa celor fără trupuri, socotind ca 
unica bogăție dobândirea virtuţii, ca unica însuşire a neamului bun înrudirea cu 
Dumnezeu, ca unica vrednicie şi stăpânire, stăpânirea de sine şi nerobirea de către 
patimile omeneşti, văzându-i nemulţumiţi de prelungirea vieţii în trup, ci grăbindu- 
se ca cei împresuraţi de valurile mării să ajungă la limanul odihnei - cine deci 
văzând pe unii ca aceştia, nu va slăvi numele Celui chemat printr-o astfel de viaţă? 

Deci cel ce zice în rugăciune: «sfinţească-se numele Tău în mine», cere după 
înţelesul cuvintelor, acestea : «Să fiu, prim împreună lucrare a ajutorului Tău, fără 
pată, drept, cinstitor de Dumnezeu, străin de tot lucrul rău, grăind adevărul, lucrând 
dreptatea, umblând întru dreptate, strălucind prin neprihănire, împodobit cu 
nestricăciunea, înfrumusețat cu înţelepciunea şi cu cuminţenia, cugetând cele de 
sus, nesocotind cele de jos, luminând prin vieţuirea îngerească. Acestea şi unele ca 
acestea le cuprinde această scurtă cerere, care spune prin rugăciune lui Dumnezeu: 
«Sfinţească-se numele Tău». Căci nu e cu putinţă să se sfinţească altfel Dumnezeu 


în om, decât prin mărturia ce o dă virtutea din el puterii dumnezeieşti, că aceea este 
pricina bunătăților arătate prin ea. 


Iar cuvântul următor cere să vină împărăţia lui Dumnezeu. Dar oare cere să se facă 
împărat Cel ce este împăratul tuturor, Cel ce este pururea ceea ce este, Cel ce 
rămâne neschimbat faţă de orice schimbare, Cel care nu poate afla ceva mai bun 
spre care să se schimbe? Ce vrea deci să spună cererea aceasta care cheamă 
împărăţia lui Dumnezeu ? Înţelesul adevărat al ei nu-l pot cere decât cei cărora 
Duhul adevărului le descoperă tainele cele ascunse. Noi înţelegem astfel ceea ce se 
spune în ea: Una singură e stăpânirea şi puterea adevărată cea mai presus de toate: 
aceea care nu a primit stăpânirea şi împărăția prin vreo silă şi nu ţine sub stăpânire 
pe cei supuşi, prin vreo tiranie, prin frică şi dintr-o nevoie impusă acestora. 


Pe de altă parte, virtutea se cuvine să fie liberă de orice frică şi nestăpânită, alegând 
binele prin liberă socotinţă. Dar însuşirea de căpetenie a tot binele e să se supună 
sub stăpânirea de viaţă făcătoare. 


Deci, deoarece firea omenească s-a rătăcit prin amăgire de la dreapta judecată în 
privința binelui şi pornirea liberei noastre alegeri s-a îndreptat spre ceea ce e 
contrar lui şi viața oamenilor a fost luată în stăpânire de tot răul, moartea intrând 
prin zeci de mii de căi în fire, căci fiecare fel de răutate (de patimă) e ca o cale 
oarecare a morții spre noi - deci deoarece am fost prinşi de o astfel de tiranie, 
ajungând robi morţii prin atacurile patimilor, ca prin nişte călăi sau vrăjmaşi ce ne 
războiesc, cu dreptate ne rugăm să vină stăpânirea lui Dumnezeu la noi. Căci nu 
putem scăpa altfel de reaua stăpânire a stricăciunii, decât dacă stăpânirea puterii de 
viaţă făcătoare ia locul aceleia asupra noastră. 


Când cerem deci să vină la noi împărăţia lui Dumnezeu, o cerem aceasta prin 
puterea lui Dumnezeu. Cer să mă izbăvesc de stricăciune (de corupere, de 
descompunere), să mă eliberez de moarte, să fiu dezlegat de legăturile păcatului, să 
nu mai împărăţească asupra mea moartea, să nu lucreze împotriva noastră tirania 
răutăţii, să nu mai fiu sub stăpânirea celui ce mă războieşte, să nu mă mai ducă 
acela în prinsoare prin păcat - ci să vină la mine împărăţia Ta, ca să fugă de la 
mine, mai bine zis să se mute în neființă patimile ce mă stăpânesc şi împărăţesc 
acum peste mine. Precum se mistuie fumul, aşa să se mistuie acelea şi precum se 
topeşte ceara de faţa focului, aşa să piară acelea. Nici fumul risipit în aer nu mai 
lasă vreun semn al firii lui, nici ceara ajunsă în foc nu se mai păstrează, ci şi 
aceasta hrănind flacăra prin sine, s-a prefăcut în aburi şi fumul s-a făcut cu totul 
nevăzut. Aşa, când va veni la noi împărăţia lui Dumnezeu, toate cele ce ne 
stăpânesc acum se vor face nevăzute. Căci nu suferă întunericul venirea luminii. 


Nu rămâne boala, când se iveşte sănătatea. Nu lucrează patimile, când e de faţă ne- 
pătimirea. Moartea se goleşte de putere, stricăciunea piere când împărăteşte în noi 
viaţa şi e stăpână nestricăciunea. 


Vie împărăţia Ta. Dulce e cuvântul prin care îndreptăm această cerere spre 
Dumnezeu. Să se surpe tabăra vrăjmaşă; să se mistuie oastea celor de alt neam; să 
înceteze războiul trupului împotriva duhului - să nu mai fie trupul loc de pornire al 
celui ce războieşte sufletul; să se arate puterea împărăției, braţul îngeresc, miile 
celor ce cârmuiesc spre dreptate, zecile de mii ale celor ce stau de-a dreapta, ca să 
cadă din partea celor potrivnici miile celor ce războiesc. E mare numărul 
vrăjmaşilor, dar e cumplit şi de nebiruit numai pentru cei lipsiţi de ajutorul Tău, 
numai până când cel războit e singur. Când însă se arată împărăţia, fuge 
«întristarea şi suspinuby şi intră în locul lor viaţa, pacea şi bucuria. 


Sau cum ne este tâlcuit acelaşi înţeles mai limpede de către Luca, cel ce cere să 
vină împărăţia Strigă după ajutorul Sfântului Duh. Căci în acea Evanghelie, în 
loc de «vie împărăţia Ta», se spune: «vie Duhul Tău cel sfânt peste noi şi să ne 
curăţească pe noi» . 


Ce vor zice cei ce-şi deschid gura cu îndrăzneală împotriva Sfântului Duh? Cu ce 
cuget prefac mărirea împărăției în starea coborâtă a robiei? Dacă pe cel căruia Luca 
Îi zice Duhul, Matei L-a numit împărăție, cum îl coboară luptătorii împotriva lui 
Dumnezeu la treapta unei creaturi, punându-l în seamă, în locul firii ce împără- 
țeşte, o fire împărătiță ? Creaţiunea e roabă, iar robia nu e împărăție. lar Duhul 
Sfânt este împărăția. Deci e deasupra părtăşiei la creatură (la zidire). Căci 
împăratul nu e împărății, lar Cel ce nu e împărăţii nu e nici făptură. Căci e propriu 
făpturii să fie roabă. 


Dacă deci Duhul este împărăție, de ce nu mărturisesc stăpânirea Lui cei ce nici nu 
au învăţat vreodată să se roage, cei ce nici nu ştiu cine e Cel ce curăţeşte întină- 
ciunea, cine e Cel de care atârnă împărăţia? 


«Vie împărăţia Ta, zice şi să ne curăţească pe noi». Deci e o putere şi o lucrare 
proprie şi foarte însemnată a Duhului aceea de a curăți şi de a ierta păcatele, cum 
mărturiseşte cuvântul evanghelic. Deci cel ce a mărturisit pe seama Lui puterea 
iertării păcatelor, I-a mărturisit odată cu aceasta şi dumnezeirea. 


Dar aceasta o spune Apostolul şi despre Unul-Născut, când zice că după ce a făcut 
curățirea păcatelor, a şezut de-a dreapta măririi Tatălui (Evr. 10, 12 „- 9, 14). Deci e 
un singur lucru al amândurora, al Duhului care curăţeşte păcatul şi al Fiului care a 


făcut curățirea păcatelor. lar cei ce au aceeaşi lucrare au numaidecât şi aceeaşi fire. 
Căci toată lucrarea este rezultatul puterii. Dacă deci lucrarea şi puterea este una, 
cum se poate cugeta o deosebire de fire în cei în care nu aflăm nici o deosebire în 
putere şi lucrare ? Căci precum nu se poate cugeta în cele două însuşiri ale focului, 
în a lumina şi în a arde, vreo deosebire (de fire), aşa n-ar putea cugeta cineva, dacă 
cugetă sănătos pe temeiul Scripturii, vreo deosebire de fire între Fiul şi Duhul. 


Dar mai înainte s-a dovedit, prin spuse binecredincioase, că Tatăl şi Fiul au aceeaşi 
fire şi că nu e cu putință să se numească cele de neam deosebit, cu numele de 
Dumnezeu. Căci dacă nu se zice puţului fiul celui ce l-a săpat, nici n-ar spune 
cineva dintre cei sănătoşi la minte că zidarul a clădit un fiu, ci prin numirea de fiu 
şi de tată se arată unitatea după ființă, e numaidecât de trebuinţă când cele două 
sunt una în ceea ce le e propriu şi nu sunt deosebite între ele, cum e Tatăl şi Fiul, ca 
Fiul să fie unit după fire cu Tatăl. Dar dacă s-a dovedit, prin aceea că lucrările sunt 
aceleaşi, că Duhul Sfânt nu e străin de firea Fiului, din aceasta urmează că s-a 
dovedit totodată că firea Sfintei Treimi e una, fără să se confunde ceea ce se vede 
propriu şi deosebit la fiecare dintre Ei şi fără să se schimbe între ele însuşirile prin 
care se deosebesc. 


Deci ce nebunie îi face pe pnevmatomahi (luptătorii împotriva Duhului) să susțină 
că Duhul e rob?. Ei nu socotesc vrednic de crezare, nici pe Pavel care mărturiseşte 
zicând: «lar Domn este Duhul» (II Cor., 3, 17). Sau poate socotesc că: «Vie» 
înseamnă o dezbrăcare de o vrednicie? Dar nu aud pe marele David chemând la 
sine şi pe Tatăl când zice: «Vino şi ne mântuieşte pe noi». Dacă deci pentru Tatăl a 
veni înseamnă a mântui, cum ar fi pentru Duhul a veni ceva care îl înjoseşte? Sau 
fac din ştergerea păcatelor un semn de micşorare a vredniciei? 


Dar ascultă pe iudeii necredincioşi care strigă că «numai Dumnezeu poate ierta 
păcatele» (Mc. 2, 7), spunând aceasta despre Tatăl. Căci zice: «De ce huleşte 
Acesta ? Cine poate ierta păcatele fără numai Dumnezeu?. Dacă deci Tatăl iartă 
păcatele, iar Fiul ridică păcatul lumii şi Duhul Sfânt curăţeşte întinăciunea 
păcatului în cel ce se iveşte, ce vor spune cei ce se războiesc cu însăşi viaţa lor? 


Deci «Vie peste noi Duhul cel Sfânt şi să ne curăţească pe noi şi să ne facă în 
stare să primim înțelesurile înalte şi vrednice de Dumnezeu, arătate nouă prin 
rugăciune de Mântuitorul, Căruia 1 se cuvine slava în vecii vecilor. Amin. 


Cuvântul IV - Facă-se voia Ta, precum în cer, aşa şi pe pământ! 


Pâinea noastră cea spre fiinţă, dă-ne-o nouă astăzi. 


Am auzit pe cineva priceput în meşteşugul doftoricesc privitor la sănătate, 
explicând cu temeiuri naturale că ceea ce se spune în aceste cuvinte nu e fără folos 
nici pentru sănătatea sufletului. EI spunea că abaterea vreuneia din stihile din noi 
de la măsura ei cumpătată e începutul şi pricina naşterii unei patimi. Şi, 
dimpotrivă, spunea că readucerea celor mişcate în chip greşit la lucrarea lor cea 
după fire aduce vindecarea pricinii bolii. Şi de aceea socotea că trebuie să urmărim 
să facem prin stăpânirea de sine cât mai fără putere, în cele ce se mişcă neregulat în 
noi, elementul ce ni se împotriveşte, căci aceasta ajută cel mai mult la sănătate. 


Astfel dacă e prea tare căldura, să se dea ajutor elementului covârşit de ea şi să se 
înmoaie uscăciunea, ca nu cumva topindu-se materia să se veştejească cu 
desăvârşire şi să se schimbe căldura în sine, nimicindu-se ea însăşi pe sine. La fel 
dacă altul din elementele văzute în noi într-o cumpănă între ele iese din măsura sa, 
căutând să se înmulțească, să-i aducem celui micşorat un ajutor printr-o lucrare 
făcută cu meşteşug. Săvârşindu-se acestea şi nestricând întru nimic cumpăna 
elementelor, se aduce din nou sănătatea în trup, ne mai căzând firea într-o tulburare 
lipsită de rânduială. 


Dar ce urmăreşte această lungă introducere ? Poate că ideea aceasta nu e fără folos 
scopului nostru, nici nu stă departe de tema de faţă. Căci avem de tâlcuit cuvântul: 
«Fie voia Ta». lar pentru ce am amintit de această părere a doctorilor, se va lămuri 
în cele următoare. 


Omul sufletesc se afla odinioară în stare de sănătate, mişcările sufletului aflându-se 
amestecate în noi, ca nişte stihii (elemente), într-un chip cumpănit prin rațiunea 
virtuţii. Dar când elementul poftitor s-a întărit, înfrânarea mişcării potrivnice lui a 
fost covârşită de elementul acesta crescut şi nu a mai fost în stare să împiedice 
mişcarea fără măsură a poftei spre cele ce nu se cuvin. Din aceasta s-a născut în 
firea omenească păcatul, ca boala ceia spre moarte . 


Atunci Doctorul adevărat al patimilor (al bolilor) sufletului, care pentru cei 
stăpâniţi de rău a intrat în viața oamenilor, înlăturând prin glodurile rugăciunii 
pricina făcătoare de moarte, ne readuce la sănătatea sufletească. lar sănătatea 
sufletului este buna mireasmă a voii dumnezeieşti, precum căderea din voia cea 
bună (a Celui bun) este boală sufletului, care sfârşeşte în moarte. Fiindcă deci am 
slăbit prin părăsirea vieţuirii celei bune din Rai, când ne-am umplut de veninul 
neascultării, şi de aceea firea noastră a fost luată în stăpânire de boala aceasta reia 
şi pricinuitoare de moarte, a venit Doctorul cel adevărat, tămăduind după legea 
doftoricească răul prin cele contrare lui. Şi pe cei luaţi în stăpânire de boală, din 


pricină că s-au despărțit de voia dumnezeiască, îi eliberează iarăşi de boală prin 
unirea cu voia dumnezeiască. 


Căci cuvintele rugăciunii sunt tămăduire bolii ivite în suflet. De aceea, cel chinuit 
de niscai dureri ale sufletului se roagă: «Facă-se voia Ta». Căci voia lui Dumnezeu 
e mântuirea oamenilor. Dar ca să stăruim în aceasta, zicând lui Dumnezeu: «Facă- 
se voia Ta şi întru mine», trebuie numaidecât să învinovăţim acea viaţă care e în 
afara voii dumnezeieşti. Şi aceasta să o facem prin mărturisire desluşită zicând: 
Deoarece voia potrivnică a lucrat în chip rău în mine, în viaţa mea de până acum şi 
m-am făcut slujitor al vicleanului tiran, împlinind, ca un călău, până la capăt voia 
vrăjmaşului împotriva mea însumi, Te rog, fie-Ţi milă de pieirea mea şi fă să se 
împlinească voia Ta întru mine. Căci precum atunci când se aduce lumină în 
peşterile întunecate, întunericul dispare, aşa făcându-se voia Ta întru mine toată 
mișcarea rea şi necuvenită a voii mele se scufundă în neființă. Pentru că 
neprihănirea va stinge pornirea desfrânată şi pătimaşă a cugetării; smerita cugetare 
va mistui îngâmfarea; modestia va tămădui boala mândriei; bunătatea iubirii va 
alunga din suflet o listă lungă de rele potrivnice. Căci din faţa ei se retrage ura, 
pizma, mânia, mişcarea furioasă, iuţimea, uneltirea, fățărnicia, pomenirea faptelor 
care ne-au supărat, dorinţa de răzbunare, fierberea sîingelui din jurul inimii, ochiul 
duşmănos. Astfel turma acestor rele e alungată de simţirea iubitoare. Aşa scoate 
lucrarea voii lui Dumnezeu slujirea la idoli. lar aceasta e de două feluri: slujirea 
îndreptată spre idoli şi nebunia stârnită de aur şi de argint. Căci şi pe acestea le-a 
numit cuvântul proorocesc idoli ai neamurilor. Facă-se, deci voia Ta, ca să se 
stingă voia diavolului. 


Dar de ce ne rugăm Să fie făcută de către Dumnezeu voia noastră bună ? Pentru 
că firea omenească e fără putere în mişcarea spre bine, odată ce a fost slăbită prin 
răutate. Căci nu cu aceeaşi uşurinţă cu care merge omul spre rău, se întoarce iarăşi 
de la acesta spre bine. Lucrul acesta se poate vedea şi la trupuri: nu la fel şi nu cu 
aceeaşi uşurinţă cade trupul cel sănătos la boală şi se face cel îmbolnăvit sănătos. 
Căci cel aflat înainte în sănătate, adeseori printr-o singură rană a ajuns în primejdie 
de moarte - şi un scurt răstimp sau o singură izbucnire de fierbinţeală topeşte 
toată puterea trupului; şi o singură gustare de otravă îl omoară cu totul sau îl aduce 
aproape de moarte ; şi o muşcătură de şarpe, sau vreun ac purtător de venin, sau 
vreo rostogolire, sau vreo cădere, sau vreo ghiftuire peste putere, sau altceva de 
felul acesta, e urmată îndată de boală sau de moarte. Dar izbăvirea de boală e adusă 
de multe născociri şi meşteşuguri doftoriceşti şi însoțită de multe greutăţi, dacă 
peste tot mai e adusă. 


De aceea, pornirea spre rău ivită în noi nu are nevoie de ajutor, răutatea 
împlinindu-se de la sine, prin voia noastră. Dar când se iveşte o înclinare spre 
bine, avem nevoie de Dumnezeu care duce dorința noastră la faptă. De aceea 
zicem: deoarece voia Ta este neprihănită, iar eu sunt trupesc şi vândut sub păcat, să 
se împlinească în mine, prin puterea Ta, această voie bună : dreptatea, credincioşia, 
înstrăinarea de patimi Căci cuvântul voie îmbrățișează toate virtuțile şi cele ce se 
cugetă una câte una, ca cuprinzându-se în bine şi prin aceasta aflându-se în voia lui 
Dumnezeu. 


Dar ce voieşte să spună adausul la această cerere: Precum în cer aşa şi pe pământ? 
Mie mi se pare că cuvântul acesta cuprinde unul din cele mai adânci înţelesuri şi ne 
descoperă o cunoştinţă dumnezeiască privitoare la creaţiune. lar ceea ce spun este 
aceasta: Toată zidirea rațională e împărţită în firea netrupească şi în cea întrupată. 
Cea netrupească este cea îngerească. lar cealaltă suntem noi, oamenii. Cea gândită 
cu mintea (spirituală, inteligibilă), ca una ce e despărțită de trupul împovărător 
(vorbesc de trupul acesta vârtos, care tinde spre pământ), a primit sorţul de sus, 
petrecând în locuri uşoare şi eterice, într-o fire sprintenă şi uşor mişcătoare; iar 
cealaltă, din pricina înrudirii trupului nostru cu ceea ce e pământesc, a primit în 
chip necesar, sorțul vieţii acesteia legate de pământ ca de o temelie de tină. Nu ştiu 
ce plan a urmărit prin acestea voia dumnezeiască, dar după aceea a împăcat toată 
zidirea cu ea însăşi, ca nici partea de jos să nu rămână nepărtaşă la înălțimile 
cereşti , nici cerul îndeobşte să nu fie nepărtaş la cele de pe pământ. Astfel, a făcut 
ca prin făptura omenească să aibă loc o oarecare participare a fiecăruia din 
elemente (stihii) la ceva din cele cugetate, întrucât partea înţelegătoare a sufletului 
- care se arată înrudită şi de un neam cu puterile din cer - locuieşte în trupurile 
pământeşti, iar acest trup pământesc se va muta, când se vor restabili toate, 
împreună cu sufletul, în locul ceresc. Căci vom fi «răpiți, cum zice Apostolul, în 
nori, întru întâmpinarea Domnului» (| Tes., 4, 16). 


Deci, fie că această înţelepciune a lui Dumnezeu urmăreşte aceasta, fie că altceva, 
toată firea rațională s-a împărțit în această viaţă îndoită, cea netrupească primind 
sorțul fericirii cereşti, cealaltă fiind adusă pe pământ, prin trup, din pricina înrudirii 
cu acesta. Dar dorinţa de frumos şi de bine a fost unită fiinţial la fel cu fiecare fire - 
de asemenea stăpânirea de sine şi libertatea de orice silă le-a sădit deopotrivă 
Proniatorul tuturor în amândouă , ca ceea ce a fost cinstit cu rațiune şi cu cugetare 
să se chivernisească printr-o liberă alegere (autonomă). 


Dar viaţa celei de sus e curată cu totul de patimă şi nu se mişcă în ea nimic din cele 
cugetate potrivnice. Dimpotrivă, în jurul celei de jos se învârteşte toată mişcarea şi 
simţirea pătimaşă, cărora le este supus omul. De aceea, Scriptura de Dumnezeu 


insuflată ştie că vieţuirea sfintelor puteri din cer nu e amestecată cu nici o patimă şi 
e curată de orice întinăciune a păcatului. Dar tot răul care s-a ivit după aceea în 
afara binelui, prin însăşi retragerea acestuia, s-a scurs în scobitura acestei vieţi, ca 
un fel de drojdie şi de tină, care lipindu-se ca un noroi învârtoşat de firea ome- 
nească, aceasta e împiedicată să mai vadă prin astfel de întuneric lumina 
dumnezeiască. 


Dacă deci viaţa de deasupra este nepătimaşă şi nepătată, iar ticăloşia vieţii de aici 
s-a scufundat în tot felul de patimi şi de nenorociri, e vădit că vieţuirea de sus, ca 
una ce e curată de orice rău, e întărită în voia cea bună a lui Dumnezeu. Căci unde 
nu e rău e numaidecât nevoie să fie bine. lar odată ce viaţa noastră a căzut de la 
împărtăşirea de bunătăţi, a căzut totodată din voia dumnezeiască. 


De aceea suntem învăţaţi prin rugăciune, ca să ne curăţim viaţa de rău prin ceea 
ce voieşte Dumnezeu să se împlinească în noi în chip neîmpiedicat, după 
asemănarea vieţuirii cereşti. E ca şi cîmd ar zice cineva: precum se face voia Ta 
în Scaune şi Începătorii, Stăpânii, Domnii şi în toată Puterea mai presus de 
lume, aşa şi în noi să se săvârşească binele, ca înlăturată fiind toată răutatea, 
prin toate să propăşească binele în sufletele noastre. 


Dar va zice cineva: cum e cu putinţă celor ce au primit sorțul vieţii în trup, prinsă 
în zeci de mii de griji prin trebuinţele trupeşti ale sufletului, să dobândească curăţia 
aflătoare în Puterile netrupeşti ? De aceea socotesc că, în vederea uşurării acestei 
greutăţi, se cuvine să încerc, prin cuvântul ce urmează, să dezleg întrebarea ce s-a 
1VIt. 


Socotesc că prin cuvintele prin care ni s-a poruncit să cerem pâinea pentru ziua de 
față, suntem învăţaţi să măsurăm îndestularea cu puţin şi cumpătarea cu ne- 
trebuinţa după fire de cele multe, în înţelesul nepătimirii. Căci îngerul nu cere în 
rugăciunile lui către Dumnezeu pâinea, pentru că are o fire ce nu are nevoie de 
unele ca acestea. Dar omului i s-a poruncit să o ceară, pentru că are nevoie 
numaidecât de ceea ce-l umple. Deci alcătuirea vieţii omeneşti fiind curgătoare şi 
trecătoare, caută în locul a ceea ce s-a deşertat din sine, ceea ce o umple din nou. 
De aceea, cel ce priveşte spre ceea ce-i slujeşte firii şi nu se lasă tras de grijile 
deşarte nu va fi cu mult mai prejos de vieţuirea îngerească, imitând lipsa de 
trebuinţă a acelora prin îndestularea sa cu puţin”. 


Pentru aceea ni s-a poruncit să cerem cele ce ajung spre păstrarea fiinţei trupeşti. 
Cerând lui Dumnezeu: «Dă-mi pâinea», nu-i cerem desfătare, nici bogăţie, nici 
veştminte înflorite în purpură, nici podoabe de aur, nici pietre strălucitoare, nici 


vase de argint, nici bogăție în pământuri, nici loc de frunte în oaste, nici conducere 
în războaie şi peste neamuri, nici herghelii de cai, nici turme de vite şi cirezi mari 
de alte animale, nici mulțime de robi, nici strălucire de mare cuvântător, nici 
coloane, nici tablouri, nici ţesături de mătase, nici ascultări de muzică, nici altceva 
din acestea, prin care e depărtat sufletul de la grija dumnezeiască şi cea mai de 
folos, ci, simplu, pâinea. 


Vezi lărgimea înţelepciunii (filosofiei) ? Vezi câte învățături s-au cuprins în acest 
scurt cuvânt ? Numai că nu se strigă în chip vădit celor ce aud încetaţi, oameni să 
vă risipiţi prin pofte în jurul celor deşarte, opriţi-vă de la pricinile ostenelilor, 
lăcomindu-vă împotriva voastră înşivă. Cât de mică e trebuinţa firii tale ! Eşti dator 
să dai trupului tău o hrană modestă şi uşor de câştigat, dacă cauţi numai ceea ce îi 
este de trebuinţă. De ce înmulţeşti birurile împotriva ta ? Pentru ce te-ai înjugat 
atâtor trebuinţe, bătând argint, scotocind după aur, căutând materia lucitoare ? Prin 
acestea se desfată pântecele, acest neîncetat adăugitor de biruri, căruia îi eşti dator 
doar cu pâinea, care împlineşte trebuința trupului. lar tu călătoreşti pentru 
negustorii în Indii, te primejduieşti pe marea barbară, te predai drumurilor de 
fiecare an pe mare ca să-ţi îndulceşti hrana prin produsele de acolo, neţinând seama 
că simţirea dulceţurilor nu poate trece dincolo de cerul gurii, de asemenea că ceea 
ce e plăcut vederii, mirosului, gurii pricinuieşte simţirii doar o plăcere ce se stinge 
repede şi nu lasă nici o urmă, iar dincolo de cerul gurii deosebirea celor primite în 
ea nu se mai simte, ci pe toate firea le preschimbă la fel în mirosul urât al celor 
lepădate. Vezi sfârşitul fripturii, vezi rezultatul celor gătite în bucătărie ? 


Cere pâinea pentru trebuinţa vieţii. Cu aceasta te-a făcut firea dator trupului. lar 
toate cele ce s-au iscodit pe deasupra, prin născocirile celor ce se dedau desfă- 
tărilor, sunt neghina adăugată la sămânță. Sămânţa stăpânului casei e grâul, iar din 
grâu se face pâinea. lar desfătarea e neghina ce s-a semănat de duşman lângă grâu. 
Dar oamenii, părăsind slujirea firii prin cele de trebuinţă, se îneacă cu adevărat, 
cum zice undeva Cuvântul, prin străduința după cele deşarte şi rămân neroditori, 
sufletul lor ocupându-se pururea cu acestea. 


Mie mi se pare că aceasta o spune poate cu înţelepciune şi Moise prin ghicitură, 
înfățişând Evei pe şarpe ca chip al plăcerii prin gustare. Căci spun unii că dacă 
această fiară, sau şarpele, îşi ascunde capul în deschizătura în care pătrunde, nu 
poate fi scos uşor de acolo de cei ce-l trag de coadă, solzii cozii împotrivindu-se 
celor ce îl trag cu sila. Şi pătrunzând el neîmpiedicat înainte, uşurat în alunecare de 
netezimea cojii, e cu neputinţă scoaterea lui prin partea din urmă, împotrivindu-se 
prin colţurile solzilor. Înţelesul acestora arată, socotesc că trebuie să ne păzim de 
intrarea şi pătrunderea plăcerii înlăuntrul sufletului şi să ne închidem pe cât putem 


deschizăturile fiinţei. Astfel se va păzi curată viaţa omenească de amestecarea 
fiarelor în ea. Dar dacă vor afla acestea vreun loc de intrare în noi, ivindu-se vreo 
deschizătură între încheieturile noastre, şarpele plăcerii se va cuibări prin acestea, 
făcându-se greu de scos dinlăuntrul cugetării, datorită solzilor cojii. lar auzind de 
solzi, înţelege prin ei, ca printr-o ghicitură, prilejurile de multe feluri ale plăcerilor. 
Căci după înţelesul general patima plăcerii este o singură fiară - dar chipurile de 
multe feluri ale plăcerilor, care se strecoară prin simţuri în viața omenească, sunt 
solzii din jurul şarpelui, împlântaţi în ea ca o mare felurime a patimilor. 


Dacă deci te fereşti de sălăşluirea fiarei în tine, păzeşte capul ei, adică prima 
momeală a răului. La aceasta te îndeamnă ghicitura poruncii Domnului: «EI va 
privi la călcâiul tău şi tu vei privi la capul lui» (Fac. 3, 15). Nu da şarpelui cale de 
trecere când se târăşte spre lăuntrul tău şi aduce de la cel dintâi început tot ce trage 
după el. Rămâi la ceea ce îţi este de trebuinţă. Să-ţi fie hotar al grijii de viaţă 
împlinirea trebuinţei cu ceea ce se nimereşte. lar dacă sfătuitorul Evei ţi-ar vorbi şi 
ție despre ceva frumos la vedere şi dulce la gustare şi ai căuta, pe lângă pâine, ceva 
pregătit şi amestecat cu unele dulceţuri, iar prin acestea ţi-ai duce pofta în afara 
hotarului celor de trebuinţă, să vezi pe şarpe târându-se pe ascuns spre lăcomie. 
Căci târându-se de la hrana de neapărată nevoie, la mâncarea pregătită, se va muta 
la ceea ce e dulce ochilor, căutând vase strălucitoare, slujitori rafinaţi, pături de 
mătase, saltele moi, acoperăminte străvezii şi ţesute cu aur, fotolii, scăunele cu trei 
picioare, băi, bazine, ţevi prin care curge apa răcoritoare, carafe de vin, spălătoare, 
candelabre, căţui cu aromate. Pentru aceasta intră şi pofta lăcomiei. Căci pentru 
adunarea şi pregătirea acestora e nevoie de venituri prin care se câştigă cele dorite. 
Deci trebuie să plângă cutare şi să se vaiete vecinul şi să ajungă mulţi în sărăcie, 
prin lipsirea de ale lor, ca prin lacrimile lor să se facă strălucitoare veselia din jurul 
mesei tale. 


lar deoarece în acestea se află încolăcit şarpele şi se umple pântecele pe cât îi este 
voia, după aceste săturări, cel ce se ghiftuieşte e tras prin întăririle muşchilor, spre 
furia desfidului. lar aceasta este cea mai de pe urmă dintre patimile omeneşti. 


Ca să nu se întâmple nici una din acestea, e bine să ne ţinem viaţa mărginită la 
folosirea pâinii, căutând ca adaus mumai ceea ce e adăugat de firea însăşi. lar 
aceasta este buna conştiinţă, care îndulceşte pâinea prin dreapta împărtăşire de ea. 
lar dacă voieşti să-ţi îndulceşti şi simţirea gâtlejului, să-ţi fie mijloc de îndulcire 
neîndestularea şi neadăugarea săturării la săturare, netocirea poftei prin ghiftuire, 
ba şi sudorile împlinirii poruncilor, puse înaintea mâncării: «în sudoare şi osteneală 
să mănânci pâinea ta» (Fac., 3, 19). Ai aici prima mâncare pregătită de către 
Cuvântul, îți ajunge să-ţi ocupi mintea plină la această trebuinţă. Mai bine zis să-ţi 


legi sufletul cu grija pâinii până la aceasta. Deci spune Celui ce scoate pâinea din 
pământ , spune Celui ce hrăneşte corbii, Celui ce dă hrană la tot trupul, Celui ce 
deschide mâna şi umple toată vietatea de bunăvoire (Ps., 146, 16): de la Tine e 
viaţa mea ; de la Tine să-mi fie şi ceea ce ţine viaţa mea. «Dă-mi Tu pâinea», adică 
să am hrana din osteneli drepte. Căci dacă Dumnezeu e dreptatea, nu are pâinea de 
la Dumnezeu cel ce are mâncarea din lăcomie. Tu eşti stăpân peste dorinţa ta, dacă 
nu ai belşugul din cele ale altora, dacă nu ai venitul din lacrimile altora, dacă 
nimeni n-a flămânzit pentru săturarea ta, dacă nimeni n-a suspinat pentru ghiftuirea 
ta; când pâinea aceasta este a lui Dumnezeu, e rodul dreptății, e spicul păcii, 
neamestecat cu seminţele neghinei şi nepătat de ele. Dar dacă te osteneşti pentru 
cele străine şi ai în ochi nedreptatea şi întăreşti prin zapise cele câştigate pe nedrept 
şi apoi zici lui Dumnezeu: «Dă-mi pâinea», nu Dumnezeu, ci altul ascultă acest cu- 
vânt. Căci rodul nedreptăţii îl rodeşte fiinţa vrăjmaşă. Cel ce se străduieşte pentru 
dreptate primeşte pâinea de la Dumnezeu, iar cel ce se străduieşte pentru 
nedreptate e săturat de făcătorul nedreptăţii. 


Deci îndreaptă spre Dumnezeu cererea pâinii, privind spre conştiinţa ta, ştiind că 
nu are Hristos părtăşie (comunicare) cu veliar. Căci dacă aduci daruri din 
nedreptate, darul tău este răsplata adusă de câine şi de desfrânată; şi dacă îmbraci 
în strălucirea dărniciei sporirile bogăției tale, vei auzi pe proorocul ce se scârbeşte 
de darurile unora ca aceştia : «Ce-mi trebuie mie mulțimea jertfelor voastre ?, zice 
Domnul. Sunt sătul de arderile de tot ale cărnurilor şi grăsimea mieilor şi sângele 
taurilor şi al ţapilor nu-l voiesc» (Îs., 1, 11) şi «Mi-e scârbă de tămâie» (Îs., 1, 13). 
Iar în altă parte, cel ce jertfeşte un vițel e socotit ca un câine (Îs., 66, 5). Dacă ai 
deci pâine de la Domnul, adică din osteneli drepte, poţi să-l şi dăruieşti Lui din 
rodurile tale. 


Bun este şi adausul «astăzi». Căci zice: Pâinea cea spre ființă dă- ne-o nouă astăzi. 
Acest cuvânt cuprinde o altă învăţătură dreaptă (altă filosofie): ca să afli prin cele 
ce le spui că viaţa omenească este trecătoare. Numai clipa de față e proprie 
fiecăruia. Nădejdea viitorului rămâne în nesiguranţă. Căci nu ştim ce va naşte ziua 
care vine (Prov., 27, 1). La ce să ne frământăm cu grijile viitorului? «Ajunge, zice, 
zilei răutatea ei» (Mt., 6, 34), numind răutatea reaua pătimire. 


De ce să ne îngrijim de ziua de mâine ? De aceea, prin cele ce-ţi porunceşte pentru 
azi, te opreşte de la grija pentru mâine. Numai că nu-ţi spune prin acest cuvânt: Cel 
ce ţi-a dat ziua îţi dă şi cele de trebuinţă ale zilei. Cine face să răsară soarele ? Cine 
va face să dispară întunericul nopţii ? Cine ţi-arată raza luminii? Cine întinde cerul 
de jur împrejur, ca să apară luminătorul deasupra pământului ? Oare Cel ce ţi-a dat 
ție aceste lucruri aşa de mari are nevoie de ajutorul tău ca să împlinească ceea ce o 


de trebuinţă trupului tău ? Cu ce se străduieşte firea dobitoacelor pentru viaţa lor? 
Care sunt cămările corbilor ? Oare, magazinele vulturilor ? Nu se îngrijeşte de 
viaţa lor singură voia dumnezeiască, prin care se ţin toate ? 


Apoi boul, sau asinul, sau altul dintre dobitoace îşi are înţelepciunea sa învățată de 
la sine, din fire şi-şi împlineşte cu rânduială ceea ce ţine de timpul de faţă, iar 
pentru cele următoare n-are nici o grijă. lar noi, de ce avem nevoie de sfătuitori 
pentru a înţelege viaţa aceasta sfărâmicioasă şi trecătoare în trup ? De ce nu 
învăţăm din întâmplările străine ? De ce nu ne cuminţim din viaţa noastră ? La ce 1- 
au folosit multele frământări bogatului acolo care s-a încrezut în multe nădejdi 
deşarte, dărâmând, zidind, adunând, desfătându-se, cheltuind lungi răstimpuri de 
ani în deşertăciunea nădejdilor legate de magazii ? Nu i-a dovedit o singură noapte 
toată nădejdea visurilor sale ca un vis deşert, plăsmuită din deşertăciuni? Viaţa în 
trup este numai a timpului de față. Cea aşteptată prin nădejde este a sufletului. Dar 
lipsa de minte a oamenilor greşeşte în întrebuinţarea amândurora: viaţa trupească o 
prelungim prin nădejdi; pe cea a sufletului o atragem în desfătarea de cele de faţă. 
De aceea, sufletul ocupându-se cu ceea ce se vede se înstrăinează în chip necesar 
de nădejdea care este şi dăinuieşte. Şi sprijinindu-se prin nădejde pe cele ne- 
statornice, nu poate ţine nici viaţa aceasta şi nu o are nici pe aceea. 


Să învăţăm deci prin sfatul acesta ce trebuie să cerem azi şi ce pe urmă. Pâinea e a 
trebuinţei de azi, iar împărăţia e a fericirii nădăjduite. Zicând «pâine», a cuprins 
toată trebuinţa trupească. De le vom cere acestea, va fi vădit înţelegerii celui ce se 
roagă că se ocupă cu cele trecătoare. lar de va cere ceva din bunătăţile sufletului, 
va şti că cererea lui priveşte spre ceea ce e veşnic şi fără sfârşit, spre care se 
porunceşte celor ce se roagă să privească în chip deosebit, că spre ceea ce e mai 
mare şi de prima trebuinţă ce trebuie împlinită. «Căutaţi, zice, împărăţia şi 
dreptatea şi toate acestea se vor adăuga vouă» (Mt., 6, 33 ; Lc., 12, 31), în Hristos 
lisus, Domnul nostru. Căruia se cuvine slava şi stăpânirea în recii vecilor. Amin. 


Cuvântul V - Şi ne iartă nouă greşelile noastre, precum şi noi iertăm greşiţilor 
noştri! Şi nu ne duce pe noi în ispită, ci ne mântuieşte de cel viclean! 


Înaintând, cuvântul a ajuns la cel mai înalt vârf al virtuţii. Căci prin cuvintele 
rugăciunii descrie cum voieşte să fie cel ce se roagă lui Dumnezeu, care aproape că 
nu se mai arată în hotarele firii, ci s-a făcut asemenea lui Dumnezeu însuşi prin 
virtute, încât pare să fie alt dumnezeu, prin faptul că face acelea pe care numai 
Dumnezeu le poate face. Căci iertarea greşelilor este o faptă proprie lui Dumnezeu 
şi cu totul deosebită. Pentru că s-a spus că «nimeni nu poate ierta păcatele decât 
singur Dumnezeu» (Lc., 5, 21). Dacă deci imită cineva în viaţa lui trăsăturile firii 


dumnezeieşti, el ajunge în oarecare fel ca Acela a Cărui imitare o arată în chip 
vădit. 


Ce învaţă deci Cuvântul ? Întâi să dobândim îndrăznirea prin fapte şi apoi să cerem 
iertarea păcatelor de mai înainte. Acestea ni le spune prin cuvântul de față, ca cel 
ce se apropie de Binefăcătorul, să fie binefăcător, de Cel bun, bun; de Cel drept, 
drept; de Cel iertător, iertător; de Cel iubitor de oameni, de oameni iubitor. Şi toate 
celelalte la fel: cel ce se apropie de Cel blând, de Cel îngăduitor, de Cel dăruitor de 
bunătăţi şi de Cel împărțitor de milă şi de tot ce se mai vede în jurul lui Dumnezeu, 
să se facă asemenea, prin libera voinţă, cu fiecare din acestea şi aşa să-şi însuşească 
îndrăzneala rugăciunii. 


Deci cel ce păstrează supărare pe cel ce i-a greşit s-a rupt, prin felul său de purtare, 
din legătura cu iubirea de oameni a lui Dumnezeu. Căci ce legătură este între 
iubirea de oameni şi cruzime, între simţirea iubitoare şi sălbăticie? Sau între 
celelalte ce se cugetă contrare răului, cu care nu se poate amesteca ceea ce le este 
potrivnic? Cel stăpânit de una din acestea, cu siguranţă că s-a despărțit de contrarul 
ei. 


Căci precum cel ce a ajuns în moarte nu este în viaţă, şi cel ce se împărtăşeşte de 
viaţă s-a despărţit de moarte, la fel trebuie numaidecât ca cel ce se apropie de 
iubirea de oameni a lui Dumnezeu să fi ieşit din toată cruzimea. lar cel ce a ajuns 
în afară de toate cele cunoscute ca rele, se face, în oarecare fel, prin această 
deprindere, dumnezeu, dobândind pe seama sa ceea ce cugeta raţiunea în jurul firii 
dumnezeieşti. Vezi la ce mărire înalță Domnul, prin cuvintele dumnezeieşti, pe cei 
ce le ascultă, prefăcând în oarecare fel firea omenească într-una dumnezeiască şi 
legiuind ca cei ce se apropie de Dumnezeu să se facă dumnezei? Pentru ce se 
apropie de Dumnezeu cel ce tremură de frică asemenea unui rob şi e biciuit de 
cugetul său? Pentru ce scoţi de la tine îndrăzneala, cea care se află în libertatea 
sufletului şi a fost de la început sădită în fire ? Pentru ce linguşeşti prin cuvinte pe 
Cel ce nu poate fi înşelat de linguşire? Pentru ce aduci cuvinte de slujire şi de 
linguşire Celui ce vede faptele? Poţi să te faci stăpân pe tot ce e bun al lui 
Dumnezeu dacă eşti liber în cuget. Fă-te tu însuţi judecătorul tău. Dă-ţi ție însuţi 
sentința mântuitoare. Ceri de la Dumnezeu să ţi se ierte păcatele? lartă tu, şi 
Dumnezeu întăreşte. Căci judecata asupra celui de o fire cu tine, peste care eşti 
stăpân, se face o sentinţă asupra ta, aşa cum este. Şi cele ce le hotărăşti despre tine 
se întăresc prin judecata dumnezeiască. 


Dar cine ar putea descoperi după vrednicie măreţia cuvântului dumnezeiesc? 
Pentru că el întrece orice tâlcuire prin alte vorbe : Şi ne iartă nouă greşelile noastre, 


precum şi noi iertăm greşiților noştri. Cele ce îmi vine să le cuget despre aceasta 
sunt o îndrăzneală chiar a le primi în minte, cu atât mai mult, a le înfăţişa înţelesul 
prin cuvânt. Căci ce înseamnă ceea ce se spune? Precum Dumnezeu Se îmbie spre 
imitare celor ce fac binele, cum a zis Apostolul: «Fiţi următori mie, precum şi eu, 
lui Hristos» (1 Cor. 4, 16), aşa şi dimpotrivă, voieşte ca simţirea ta să-i fie Lui pildă 
spre bine. Adică înttr-un fel oarecare se schimbă pozițiile. Deci îndrăznim să 
nădăjduim că precum noi săvârşim binele prin imitarea lui Dumnezeu, aşa imită şi 
Dumnezeu cele ale noastre când săvârşim binele, ca să spui şi tu lui Dumnezeu: 
«Fă şi Tu ceea ce am făcut eu; imită pe robul Tău, Tu Stăpânul, pe săracul şi 
lipsitul, Tu împărate al tuturor; am iertat eu greşelile, să nu respingi nici Tu pe cel 
ce Te roagă ; l-am lăsat să plece vesel pe cel ce mi-a greşit mie, aşa fă şi Tu cu cel 
ce Ţi-a greşit Ţic. Să nu faci pe datornicul Tău mai trist decât l-am făcut eu pe al 
meu , prin amândoi să se dea mulțumită egală celor ce cer . Prin amândoi să se dea 
iertarea egală datornicilor, adică datornicului Tău şi datornicului meu. Datornicul 
meu e cutare, al Tău sunt cu . Simţirea pe care am arătat-o eu faţă de acela, aceasta 
să o ai şi Tu faţă de mine. Am dezlegat, dezleagă-mă, am iertat, iartă-mă; am 
dovedit multă milă faţă de cel de o fire cu mine, imită iubirea de oameni a robului 
Tău, Tu care eşti Stăpânul. Dar mai grele sunt greşelile mele faţă de Tine, ca cele 
săvârşite de acela faţă de mine. O recunosc aceasta. Dar socoteşte şi aceasta, cât de 
mult mă întreci în orice bine. Căci eşti drept, ca să ne dăruieşti pe măsura puterii 
Tale milă pentru păcatele noastre . Eu am arătat puţină iubire de oameni, căci nu 
încăpea mai multă în firea mea. Dar la Tine, puterea nu împiedică marea dărnicie 
pe care vrei s-o arăţi”. 


Dar vom înţelege într-un chip mai potrivit iubirii de oameni cuvântul rugăciunii, 
dacă vom fi călăuziți prin adâncirea înţelesului lui spre o viaţă mai înaltă. Să 
cercetăm deci ce sunt acelea cărora le este supusă firea omenească. Şi oare, acelea 
pe care avem puterea să le iertăm. Căci cunoscând acestea, vom avea o oarecare 
înţelegere a covârşitoarei mărimi a bunătăţii dumnezeieşti. 


Deci să începem înşirarea păcatelor omeneşti faţă de Dumnezeu. 

= Prima pedeapsă căreia a fost supus omul din partea lui Dumnezeu a fost că 
s-a despărţit pe sine de Făcătorul său şi s-a rostogolit spre vrăjmaşul său, 
fugind şi depărtându-se de Stăpânul său cel după fire. 

= A doua, că a schimbat libertatea stăpânirii de sine, cu robia păcatului şi a 
ales în locul împreunei-vieţuiri cu Dumnezeu chinul tiranizării de către 
puterea stricătoare. Dar şi faptul de a nu privi spre frumuseţea lui Dumnezeu 
şi de a-şi întoarce faţa spre urâciunea păcatului, cărui rău ar putea să-i 
urmeze ? lar nesocotirea bunătăților dumnezeieşti şi alegerea în locul lor a 
dulceţilor viclene, în ce parte a pedepsei s-ar pune ? Dispariția chipului, 


stricarea peceţii dumnezeieşti, întipărită în noi de la prima zidire, pierderea 
drahmei, plecarea de la masa părintească, amestecarea în viaţa puturoasă a 
porcilor, cheltuirea bogăției de mare preţ şi toate păcatele asemănătoare câte 
se pot cunoaşte din cuvintele Scripturii, ce cuvânt le-ar putea înşira? 


Deoarece deci, pentru unele ca acestea, omul e supus suportării pedepsei lui 
Dumnezeu, mie mi se pare că cuvântul călăuzeşte prin învăţătura rugăciunii, să nu 
se încreadă cineva, în cererea îndreptată spre Dumnezeu, în conştiinţa lui curată, 
chiar dacă s-ar fi despărțit cât de mult de greşelile sale. Căci poate cineva, după ce, 
prin porunci, şi-a călăuzit viaţa asemenea tânărului aceluia bogat (Lc., 18, 21), are 
îndrăzneala să se laude cu viaţa sa şi să spună lui Dumnezeu că: «toate acestea le- 
am păzit din tinereţele mele» şi de aceea, întrucât n-a greşit nimic faţă de porunci, 
nu are nevoie prea mult să-şi ceară iertare, această nevoie având-o numai cei ce au 
păcătuit - şi că această cerere se cuvine să o facă cel întinat prin curvie sau că 
cererea de iertare îi este de trebuință numai celui ce s-a închinat idolilor prin 
lăcomie, sau că în general îi este bine şi potrivit să alerge la mila lui Dumnezeu 
celui ce şi-a întinat conştiinţa sufletului prin vreo greşeală; dar dacă ar fi ca acel 
mare Ilie, sau ca cel în duhul şi puterea lui Ilie dintre cei născuţi din femeie, sau ca 
Petru, sau ca Pavel, sau ca altul dintre cei mărturisiți ca mari de către 
dumnezeiasca Scriptură, la ce i-ar folosi acest cuvânt priin care să ceară iertare de 
greşeli, dacă nu e îndatorat cu nimic de pe urma vreunui păcat? 


Dar să nu îndrăznească cineva, gândindu-se la acestea, să vorbească asemenea 
fariseului aceluia, care nici nu ştia ce este, după fire. Căci dacă ar fi cunoscut că 
este om, ar fi învăţat de la Sfânta Scriptură că nu poate fi curat de orice pată. 
Pentru că zice aceea: «Nu e cu putinţă să se afle vreun om care să trăiască fără de 
păcat nici măcar o singură zi» (lov, 14, 5). Şi ca să nu se întâmple aceasta 
sufletului celui ce se apropie de Dumnezeu, Cuvântul îi porunceşte să nu privească 
la faptele lui cele bune, ci să-şi aducă din nou aminte de greşelile de obşte ale firii 
omeneşti, de care se face fără îndoială şi el părtaş, ca unul ce e părtaş firii; şi să 
roage pe Judecătorul să-i dăruiască iertare de păcate , căci toţi oamenii în parte se 
cuvine să rostim acest cuvânt, până ce vedem că în noi trăieşte Adam şi avem în 
jurul firii noastre aceste haine de piele şi frunzele trecătoare ale acestei vieţi 
materiale pe care, după ce ne-am dezbrăcat de hainele proprii şi strălucitoare, ni le- 
am cusut nouă în chip păcătos, îmbrăcând desfătările, slăvirile, cinstirile trecătoare, 
mulțumirile de o clipă ale trupului, în locul veşmintelor dumnezeieşti câtă vreme 
vedem locul sălăşluirii trupeşti în care am fost osândiţi să petrecem, întrucât ne 
întoarcem spre Răsărit (nu pentru că numai acolo se vede Dumnezeu, căci Cel ce 
este peste tot nu e cuprins în nici o parte în chip deosebit, pentru că cuprinde la fel 
totul, ci pentru că la Răsărit a fost întâia noastră patrie, adică în Raiul din care am 


căzut, căci a «sădit Dumnezeu Raiul în Eden, La Răsărit»), deci câtă vreme privim 
spre Răsărit şi avem în cuget amintirea căderii din locurile luminoase şi de la 
Răsărit ale fericirii, se cuvine să rostim acest cuvânt (al rugăciunii). 


Deci noi, cei de sub umbra smochinului cel păcătos al vieţii (acesteia), cei aruncaţi 
din ochii lui Dumnezeu, cei ce ne-am rostogolit spre şarpe, care mănâncă pământul 
şi se strecoară în pământ şi se târăşte pe pieptul şi pe pântecele lui şi ne sfătuieşte şi 
pe noi să facem aceleaşi lucruri, adică să ne bucurăm de cele ale pământului şi să 
ne tăvălim inima în gândurile coborâte ce se târăsc pe Jos, şi să ne târâm pe 
pântece, adică să ne ocupăm cu viaţa de plăceri, aflându-ne în acestea asemenea 
risipitorului aceluia, după îndelungata ticăloşie pe care am răbdat-o păscând porcii, 
bine este să ne folosim de aceste cuvinte, zicând: ŞI ne iartă nouă greşelile noastre. 
Căci chiar dacă e cineva Moise sau Samuel, sau altul dintre cei înalți în virtute, va 
socoti nu mai puţin că 1 se potriveşte acest cuvânt, ca unul ce e om părtaş de firea 
lui Adam, deci părtaş şi de cădere. 


Deoarece deci, precum zice Apostolul, «în Adam toţi mon» (| Cor., 15, 22), se 
cuvine ca acel cuvânt care era potrivit lui Adam în scopul pocăinţei să fie rostit de 
toţi cei ce mor împreună cu el, ca, dându-ni-se iertare de păcate, să fim mântuiţi 
iarăşi de Domnul prin har, cum zice Apostolul. 


Dar acestea s-au spus că, cunoscând înţelesul potrivit firii de obşte, să privim la cel 
mai special înfățişat în cuvintele acestea ale rugăciunii. Căci dacă căutăm înţelesul 
adevărat al cuvintelor acestea, nu socotesc că e de cuviinţă să ne îndreptăm cugetul 
spre ceea ce ţine de fire îndeobşte. Pentru că ne ajunge conştiinţa ca să simţim 
trebuinţa cererii milei pe temeiul celor trăite de fiecare. Căci viaţa noastră, fiind 
trăită de noi pe pământ în chip felurit, pe de o parte cu sufletul şi mintea, pe de alta, 
cu simţurile trupului, e greu, dacă nu cu totul cu neputinţă, să nnu fie împinsă de 
vreo patimă spre păcat. De pildă: viaţa aceasta fiind împărțită în cea a trupului care 
se bucură prin simţuri, şi în cea a sufletului, arătată în lucrarea cugetării şi în 
mişcarea voii libere, cine e atât de înalt şi de mare cu înţelegerea, ca să se afle afară 
de întinăciunea păcatului ? Cine nu păcătuieşte cu ochii ? Cine e nevinovat cu 
auzul ? Cine e străin de plăcerea dobitocească a lăcomiei de mâncare ? Cine e 
curat de păcatele din prilejul vreunor atingeri? Cine n-a cunoscut ceea ce se spune 
prin ghicitura Scripturii: «Prin ferestre a intrat moartea» (ler., 9, 21)? Căci 
Scriptura a numit ferestre simţurile prin care sufletul cade, alipindu-se de lucrurile 
care-i plac. Şi ele deschid prin aceasta intrarea morţii. De fapt ochiul se face 
adeseori intrare multor feluri de morţi, privind la ceva care-l mânie, sau îi stârneşte 
vreo poftă sau la ceva de care se bucură fără folos, sau îl împinge la pizmă sau la 
ceva care, făcându-l să se mândrească, îl duce apoi la ură, sau la vreo materie 


frumos colorată, sau la vreo alcătuire atrăgătoare prin forma ei, care face să 
alunece întreg spre pofta pe cel căruia îi place. La fel deschide fereastra morţii 
urechea, primind prin cele ce aude multe patimi în suflet: frică, întristare, mânie, 
plăcere, poftă, revărsare de râs şi cele asemenea. lar plăcerea gustului este, cum ar 
zice cineva, maica multor păcate în parte. Căci cine nu ştie că mulţumirea lăcomiei 
de mâncare e rădăcina aproape a tuturor păcatelor din viaţă? Pentru că din ea se 
naşte desfătarea, beţia, lăcomia pântecelui, risipa pentru mâncări alese, belşugul 
nemăsurat, săturarea, ospeţele, lunecarea dobitocească şi nesocotită în patimile de 
necinste. De asemenea simţul pipăitului pricinuieşte cel mai de pe urmă dintre 
păcate, căci toate câte le săvârşesc iubitorii de plăcere prin trup sunt boli ale 
atingerii prin simţul pipăitului, a căror descriere în parte ar fi foarte lungă. 


lar ciurda păcatelor cu sufletul şi cu voia liberă, ce cuvânt ar putea-o număra ? 
Dinlăuntru, zice, pornesc cugetările viclene şi a adăugat lista gândurilor ce ne 
întinează. 


Dacă deci din toate părţile se întind împrejurul nostru mrejele păcatelor, prin toate 
simţurile, prin mişcările dinlăuntru ale sufletului, cine se va lăuda, cum zice 
înţelepciunea, că are inima curată ? (Prov., 20, 9). Cine e curat de întinăciune ? 
cum zice lov (14, 4). Iar întinăciunea este plăcerea potrivnică curăţiei sufletului, 
care e amestecată în multe chipuri şi în multe feluri în viaţa omenească, în suflet şi 
în trup, în gânduri, în simţiri, în mişcările cu voia, în cele ce se lucrează în trup. 


Cine deci are sufletul curat de pată ? Cine nu a fost rănit de îngâmfare ? Cine nu s- 
a rătăcit, dus de piciorul mândriei? Pe cine nu I-a clătinat mâna păcătoasă? Piciorul 
cui n-a alergat spre vreun păcat? Pe cine nu l-a moleşit ochiul ieşind din rânduială 
şi nu l-a întinat auzul neţinut în frâu şi nu l-a atras gustul spre el? Inima cui n-a 
rămas neîmpinsă spre mişcări deşarte ? 


Deoarece deci cele de care suntem în stare sunt mai dobitoceşti decât cele 
dobitoceşți şi în toate cele ce sunt deobşite ale firii, de obşte sunt şi păcatele, 
căzând prin rugăciunile la Dumnezeu, ne rugăm să ni se ierte păcatele. Dar o astfel 
de cerere este nelucrătoare, chiar dacă ar ajunge la auzul dumnezeiesc, dacă nu 
strigă împreună cu noi şi conştiinţa că împărtăşirea milei e un lucru bun. Căci cel 
ce socoteşte că e propriu lui Dumnezeu să fie iubitor de oameni - pentru că dacă nu 
ar socoti că-l este propriu aceasta, nu s-ar gândi să ceară ceva ce-l este impropriu şi 
nepotrivit - se cuvine să întărească şi prin faptele sale judecata ce o are despre ceea 
ce e bun, ca să nu audă de la Judecător : «Doctore, vindecă-te pe tine însuţi!» De 
ce-mi ceri mie iubirea de oameni pe care tu nu o împărtăşeşti altora ? Ceri iertarea 
datoriilor ; cum deci îl strângi de gât pe cel ce-ţi este dator ţie ? Mă rogi să-ţi şterg 


înscrisul împotriva ta, tu care păstrezi cu grijă hârtule iscălite de cei datori ţie. Ceri 
iertarea datoriilor, tu, care înmulţeşti prin dobânzi ceea ce ai împrumutat altora. 
Datornicul tău este în temniţă şi tu, în oaza de rugăciune. Acela e chinuit pentru 
datorii şi tu ceri să ţi se ierte datoriile. Rugăciunea ta e neauzită, căci glasul celui 
chinuit o copleşeşte. De dezlegi datoria trupească, ţi se dezleagă legăturile 
sufleteşti. De ierți, eşti iertat. Tu-ţi rosteşti judecata, tu-ţi dai sentinţa, aducând prin 
judecata ta, faţă de cel dator ţie, judecata de sus asupra ta. 


Aceasta mi se pare că o învaţă Domnul şi în alt cuvânt, înfățişând învăţătura 
aceasta în chipul unei povestiri, în care un împărat şezând în scaun cu înfricoşare şi 
chemând la judecată pe slujitorii Lui, a cerut fiecăruia să dea seama despre cele 
chivernisite de ei (Mt., 18, 23, urm.). Fiind adus unul dintre datornici, acela în loc 
să plătească datoria, căzând, s-a rugat să 1 se ierte. Apoi arătându-se împotriva unui 
împreună- slujitor cu asprime şi cruzime pentru o datorie măruntă, a mâniat pe 
împărat cu neîndurarea lui faţă de împreună-slujitorul său. Atunci Acela a poruncit 
chinuitorilor să-l scoată îndată din casa împărătească şi să i se prelungească 
muncile până ce va împlini pedeapsa egală cu datoria. Şi cu adevărat datoriile 
fraților noştri faţă de noi sunt ca nişte oboli mărunți şi puţini la număr, față de 
păcatele noastre înaintea lui Dumnezeu, care sunt asemenea unor zeci de mii de 
talanți. 


E, fără îndoială, păgubitoare ocara ce-ţi vine de la cineva sau greşeala unui 
împreună-slujitor, sau gândul de moarte ce ţi-l poartă. lar aceasta te face să te 
înfurii, înfierbântându-te la inimă, ca să te aperi de aceştia şi născoceşti orice spre 
pedepsirea celor ce te-au supărat, căci nu socoteşti, când mânia ţi se aprinde 
împotriva slujitorului, că nu firea, ci dorinţa de stăpânire a rupt firea omenească în 
firea robită şi stăpânitoare. Pentru că Chivernisitorul tuturor a orânduit ca numai 
firea necuvântătoare să slujească omului. Căci zice proorocul că «toate le-a supus 
sub picioarele Lui, oile şi dobitoacele, toate, încă şi păsările şi peştii» (Ps., 8, 8). 
De aceea, pe acestea le şi numeşte proorocia în alt loc roaba: «Celui ce dă 
dobitoacelor hrana lor şi verdeaţa spre a fi roabe oamenilor» (Ps., 148, 8). Dar pe 
om l-a împodobit cu stăpânirea de sine. 


Deci, cel ce-ţi este supus prin obicei şi lege este egal cu tine prin cinstea firii. Căci 
nu şi-a luat fiinţa de la tine, nici nu vieţuieşte prin tine, nici n-a luat de la tine 
lucrările (energiile) trupeşti şi sufleteşti. Pentru că fierbi deci împotriva lui cu 
mânie, când el a arătat vreo negrijă, sau s-a despărțit de tine, sau te-a nesocotit pe 
față ? Trebuie să priveşti la tine însuţi, cum te-ai purtat faţă de Stăpânul care te-a 
plăsmuit şi te-a adus la fiinţă prin facere şi te-a făcut părtaş minunilor din lume? 
Care ţi-a dat soarele spre bucurie şi ţi-a dăruit din stihii toate mijloacele ca să 


trăieşti: din pâmânt, din foc, din aer şi din apă? Care ţi-a dat harul înţelegerii, 
simţirea cunoscătoare, ştiinţa deosebirii binelui şi răului ? Cât le eşti de credincios 
şi ascultător ? N-ai ieşit de sub stăpânirea Lui ? Nu ai schimbat-o cu stăpânirea 
vicleană ? Nu ai lăsat, cât te priveşte pe tine, deşartă casa Stăpânului, plecând din 
locul în care ai fost rânduit să lucrezi şi să-l păzeşti ? Şi nu săvârşeşti, sau grăieşti, 
sau cugeţi păcatele necuvenite amintite, sub mărturia lui Dumnezeu, Celui ce e 
pretutindeni de faţă şi pe toate le face ? 


Apoi aşa fiind şi atâta de datornic, socoteşti că dăruieşti ceva celui împreună- 
slujitor, dacă-i treci cu vederea ceva din cele greşite de el faţă de tine ? 


Dacă voim deci să-l aducem lui Dumnezeu cererea pentru milă şi iertarea Lui, să 
înzestrăm conştiinţa noastră cu îndrăzneală, făcând din viaţa noastră o susținătoare 
a acestor cuvinte şi să spunem cu adevărat: «Şi noi am iertat datornicilor noştri». 
Dar ce vrea să spună ceea ce adaugă în cele următoare prin cele spuse ? Căci 
socotesc că e de trebuinţă să nu lăsăm nici aceasta necercetată, ca ştiind pentru ce 
ne rugăm, să aducem cererea cu sufletul şi nu cu trupul: Şi nu ne duce pe noi în 
ispită, ci ne mântuieşte de cel viclean. 


Care e deci, fraților, înţelesul celor spuse ? Mie mi se pare că Domnul numeşte pe 
cel rău în chip felurit, dându-i multe nume după deosebirile relelor lui lucrări: 
diavolul, belzebul, manona, stăpânitorul lumii, ucigătorul de oameni, vicleanul, 
tatăl minciunii şi altele ca acestea. Poate că şi ispita este un nume ce i se dă lui, 
pentru ceva din cele cugetate despre el şi această presupunere ne-o întăreşte 
legătura în care se află cele spuse. Căci zicând: «Nu ne duce pe noi în ispită», a 
adăugat: «ci ne izbăveşte de cel viclean», arătând că prin amândouă numele ne 
înfăţişează acelaşi lucru. Căci dacă cel ce nu intră în ispită este numaidecât în afară 
de cel viclean, şi cel ajuns în ispită se află numaidecât în cel viclean, ispita şi cel 
viclean sunt una, după înţelesul lor. 

Ce ne porunceşte deci această învățătură a rugăciunii ? Să rămânem afară de cele 
văzute în lumea aceasta. Căci zice în altă parte către ucenicii Săi: «întreaga lume 
zace în cel rău (viclean)y. Deci cel ce voieşte să fie în afară de cel viclean va trebui 
să se despartă de lume . Căci n-ar avea cum să se atingă ispita de suflet, dacă nu le- 
ar întinde celor mai lacomi ca pe o momeală, în acul ei viclean, ocupaţia lumească. 


Dar înţelesul cuvintelor ni se face şi mai limpede prin alte pilde. Marea este 
adeseori primejdioasă prin valurile ei. Dar nu şi celor ce stau departe de ea. Focul 
este nimicitor, dar numai materiei ce-i cade în cale. Cumplit e războiul, dar numai 
celor aflaţi în linia de bătaie. Precum cel ce voieşte să scape de relele războiului se 
roagă să nu cadă în el, şi cel ce se teme de foc se roagă să nu ajungă în el, şi cel ce 


are frică de mare se roagă să nu ajungă la trebuinţa călătoriei pe mare, la fel şi cel 
oe se teme de ispita celui viclean se roagă să nu ajungă în ea. 


lar deoarece, precum am spus înainte, Cuvântul zice că lumea zace în cel rău 
(viclean), iar în lucrurile lumeşti se află prilejurile ispitelor, bine şi potrivit face cel 
ce doreşte să se izbăvească de cel viclean, să se roage să fie în afara ispitelor. Căci 
nu înghite acul undiţei cel ce nu caută cu lăcomie la momeală. 


Dar ridicându-ne, să zicem şi noi lui Dumnezeu: Şi nu ne duce pe noi în ispită (în 
relele vieţii), ci ne izbăveşte de cel viclean, care-şi are tăria în lumea aceasta, de 
care fie să ne izbăvim cu harul lui Hristos. Că a Lui este puterea şi slava, împreună 
cu Tatăl şi cu Sfântul Duh, acum şi pururea şi în vecii vecilor. Amin. 


Despre rânduiala cea după Dumnezeu (a vieţii) şi despre nevoinţa cea 
adevărată 


Dacă şi-a despărţit cineva puţin cugetarea de trup şi de robia patimilor şi s-a 
eliberat de neînţelepciune şi-şi priveşte sufletul cu un gând neviclean şi sincer, va 
vedea în chip curat în firea acestuia iubirea lui Dumnezeu cea către noi şi scopul 
pentru oare ne-a zidit. Căci va afla, privind în felul acesta, unită fumţial şi firesc cu 
omul, pornirea dorinţei spre bine şi încă spre Binele cel mai înalt; şi, unită cu firea, 
dragostea nepătimaşă şi fericită a acelui chip înţelegător şi fericit, a cărui imitație 
este omul. 


Dar o înşelăciune a acestor lucruri văzute şi curgătoare, vrăjind mereu, printr-o 
patimă nerațională şi printr-o plăcere amară sufletul neatent şi fără pază, prin 
negrijă, îl atrage spre patima cumplită ce se naşte din plăcerile vieţii şi naşte 
moartea celor ce o îndrăgesc. Pentru aceea harul Mântuitorului nostru a dăruit, 
celor ce o primesc cu iubire, cunoştinţa adevărului, leacul mântuitor al sufletului. 


Prin aceasta, înşelăciunea care vrăjeşte pe om se destramă, iar mişcarea necuvenită 
a trupului se stinge. Căci sufletul care a primit adevărul e condus de lumina 
acestuia spre Dumnezeu şi spre mântuirea sa. 


De aceea, voi care aţi primit cu vrednicie cunoştinţa aceasta şi v-aţi îndreptat 
dragostea dumnezeiască după firea dată sufletului şi v-aţi adunat cu toată inima la 
un loc, ca să înfăptuiți în comun prin fapte chipul de viaţă arătat de apostol (Rom., 
12, 2), doriţi să primiţi de la noi un cuvânt îndrumător şi călăuzitor, care să vă 
conducă pe calea dreaptă a vieţii, un cuvânt care să arate celor ce şi-au ales-o, 
întocmai, care este scopul acestei vieţi, care este voia cea bună şi bineplăcută şi 
desăvârşită a lui Dumnezeu şi care este calea ce duce la acest scop, sau cum se 
cuvine să vieţuiască împreună cei ce păşesc pe această cale şi cum trebuie să 
îndrepteze întâistătătorii obştea ce se îndeletniceşte cu adevărata filosofie şi de ce 
osteneli trebuie să se folosească cei ce vor să urce spre vârful cel mai înalt al 
virtuţii, să-şi facă sufletele vrednice de primirea Duhului. 


Fiindcă deci cereți de la noi acest cuvânt - nu numai din gură, ci şi statornicit în 
litere, ca avându-l aşezat în acestea să-l luaţi de acolo ca dintr-o vistierie a 
amintirii, potrivit trebuinţelor timpului - vom încerca, după harul Duhului dăruit 
nouă, să răspundem acestei râvne a voastre, ştiind sigur că dreptarul vieţii 
binecredincioase din voi e rezemat în dreapta dogmă a credinţei, având 
dumnezeirea fericitei şi veşnicei Treimi neschimbată nicidecum în nimic, ci 
cugetată şi închinată într-o singură fiinţă, într-o singură slavă, în aceeaşi voinţă, în 


trei ipostasuri, precum, apucând de mai înainte, am dat mărturisirea faţă de mulţi 
martori prin Duhul care ne-a spălat pe noi în izvorul Tainei (botezului). 


Cunoscând deci această mărturisire bine credincioasă şi negreşită a credinţei, 
întemeiată în adâncul sufletului vostru în chip neclintit, şi pornirea şi urcuşul 
vostru înalt spre Cel bun şi fericit, pe drumul faptelor, vă punem în scris seminţele 
învăţăturii, alegând unele dintre scrierile dăruite nouă mai înainte de Duhul; dând 
de multe ori după trebuinţă şi înseşi cuviintele Scripturii, spre crezarea celor spuse 
şi spre lămurirea gândirii noastre despre ea , ca să nu părem că, părăsind darul de 
sus, născocim lucruri neadevărate printr-o cugetare stricăcioasă şi coborâtă, 
plăsmuind prin gânduri din afară chipuri ale dreptei credinţe, ca să le introducem 
pe acestea printr-o cugetare deşartă, amestecându-le în chip neînţelept cu cele ale 
Scripturii. 


Căci cel ce voieşte să-şi dăruiască sufletul şi trupul lui Dumnezeu, potrivit legii 
dreptei credinţe , şi să-l aducă Lui jertfa cea fără de sânge şi curată, trebuie să-şi ia 
drept călăuză a vieţii credinţa cea dreaptă pe care ne-o grăiesc glasurile sfinților 
prin toată Scriptura. Pe temeiul acesteia conducându-şi sufletul bine ascultător şi 
bine strunit pe căile virtuţii şi dezlegându-se pe sine în chip curat de lanţurile vieții 
acesteia şi eliberându-se de robia celor de jos şi deşarte, pe de altă parte predându- 
i-se întreg credinţei şi vieţii după Dumnezeu, va cunoaşte limpede că acolo unde 
este dreaptă credinţă şi viaţă neîntinată, acolo este şi puterea lui Hristos, iar unde 
este puterea lui Hristos, de acolo pleacă şi orice patimă şi moartea care ne fură 
viaţa. Căci nu au cele rele în ele puterea să se împotrivească puterii Domnului, ci 
ele se pot ivi numai prin călcarea poruncilor. 


E ceea ce a păţit cel dintâi om plăsmuit, iar acum toţi cei ce imită prin hotărâre de 
bunăvoie neascultarea aceluia. Dar pe cei ce vin cu voia nevicleană la Duhul şi au 
credinţa întru toată adeverirea, neavând nici o pată pe conştiinţă, această putere a 
Duhului îi curăţeşte, potrivit celui ce a zis: «Că Evanghelia noastră cea către voi nu 
s-a vestit numai în cuvânt, ci şi întru putere şi întru Duh Sfânt şi întru adeverire 
multă, precum bine ştiţi» (1 Tes., 1,5) şi iarăşi: «întreg duhul şi sufletul şi trupul 
vostru să fie păzite fără pată întru numele Domnului nostru lisus Hristos» (| Tes., 
5, 23), care a dăruit prin baie celor vrednici mireasma nemuririi, ca talantul 
încredinţat fiecăruia să aducă bogăţia nevăzută, prin lucrarea celor încredințate. 


Căci mare este, fraţilor, mare este sfântul botez spre dobândirea bunurilor 
duhovniceşti de către cei ce-l primesc cu frică. Pentru că din Duhul cel bogat şi 
îmbelşugat curge pururea harul în cei ce-l primesc. 


De acest har umplându-se, sfinţii apostoli au arătat Bisericilor lui Hristos rodurile 
plinătăţii şi ale adeveririi. Acest Duh rămâne sălăşluit în cei ce au primit darul Lui, 
împreună-lucrător, după măsura credinţei fiecăruia din cei ce s-au împărtăşit de EI, 
zidind în fiecare binele spre sârguința sufletului în faptele credinţei, după cuvântul 
Domnului, Care zice că cel ce a primit talantul l-a primit spre lucrarea a ceea ce i s- 
a dat (Lc, 19, 13), adică harul Sfântului Duh i s-a dat fiecăruia, spre sporirea şi 
creşterea lui. Căci sufletul care s-a născut din nou prin puterea lui Dumnezeu 
trebuie să crească până la măsura vârstei duhovniceşti în Duhul, adăpat neîncetat 
cu sudoarea virtuţii şi cu dărnicia harului. Pentru că, precum firea trupului 
pruncului nou născut nu rămâne în vârstă fragedă, ci hrănit cu mâncările 
trebuitoare sufletului, după legea firii, înaintează spre măsura ce-i este rânduită, aşa 
se cuvine şi sufletului născut de curând. 


Împărtăşirea de Duhul, nimicind boala intrată prin neascultare, reînnoieşte vechea 
frumuseţe a firii. De aceea, el nu mai rămâne pururea prunc, nici nemişcat în 
nelucrarea şi în lipsa de curăţie, adormit în starea naşterii, ci se hrăneşte pe sine 
prin mâncări potrivite lui şi creşte spre mărimea pe care o cere firea prin toată 
virtutea şi ostenelile, ca să se facă prin virtutea sa, cu puterea Duhului, 
neprimejduit de nevăzutul tâlhar ce pregăteşte sufletelor multe uneltiri ascunse. 


Deci trebuie să ne conducem pe noi, după Apostol, pururea spre bărbatul 
desăvârşit, «până ce vom ajunge toţi la unirea credinţei şi a cunoștinței Fiului lui 
Dumnezeu, la bărbatul desăvârşit şi la măsura vârstei plinătăţii lui Hristos, ca să nu 
mai fim prunci, învăluiți şi purtaţi de tot cuvântul învăţăturii, cu meşteşug, spre 
uneltirea înşelăciunii, ci întărindu-ne în adevăr, să creştem în toate întru El, Care 
este capul, Hristos» (Ef., 4, 13-15); şi în altă parte, acelaşi zice: «Nu vă asemănaţi 
chipului veacului acesta, ci vă schimbaţi la faţă întru înnoirea minţii voastre, ca să 
cercaţi care este voia lui Dumnezeu cea bună şi bine plăcută şi desăvârşită» (Rom., 
12, 2). lar voia lui Dumnezeu cea desăvârşită este, după el, a-şi întipări cineva în 
suflet chipul vieţuirii bine-credincioase. Pe acest suflet îl duce la înflorirea celei 
mai înalte frumuseți harul Duhului, care lucrează împreună cu ostenelile celui ce-şi 
întipăreşte acest chip. 


La creşterea trupului nu dăm nimic de la noi. Căci firea nu-şi măsoară mărimea 
prin voia şi plăcerea omului, ci prin mişcarea şi legea ei. Dar măsura şi frumuseţea 
sufletului în starea naşterii celei noi, pe care o dăruieşte, prin sârguinţa 
primitorului, harul Duhului, atârnă de voia noastră. Căci cu cât întinzi mai mult 
nevoinţele vieţuirii bine-credinicioase, cu atât se întinde mai mult şi mărimea 
sufletului prin nevoinţe şi osteneli, pe care le porunceşte şi Domnul nostru, zicând: 
«Nevoiţi-vă (luptaţi) să intraţi prin poarta cea strâmtă» (Le, 13, 24 ; Mt., 7, 13) şi 


iarăşi: «Siliţi-vă, căci silitorii răpesc Împărăţia Cerurilon» (Mt., 11, 12) şi: «Cel ce 
rabdă până la sfârşit, acela se va mântui (Mt. 10, 22 , Mc, 13, 13) şi: «întru 
răbdarea voastră veţi câştiga sufletele voastre» (Lc, 21, 19) . Dar şi Apostolul zice: 
«Prin răbdare alergăm în lupta ce ne stă în faţă» (Evr., 12, 1) şi: «Aşa să alergaţi, 
ca să luaţi» (1 Cor., 9, 24) şi: «Ca un slujitor al lui Dumnezeu întru răbdare multă» 
şi cele următoare (II Cor. 6,4). 


Iar aceasta cere nu numai lucrarea celor bune, ci şi răbdarea greutăților, care sunt 
aduse asupra noastră ca să renunțăm la lucrarea celor bune. Unirea între lucrare 
şi răbdare o afirmă şi sfântul Pavel în citatul ce urmează (Evr., 12, 2). Răbdarea 
cere şi ea tărie, nu-i o simplă pasivitate. 


Pentru aceea ne cere să alergăm şi să stăruim cu tărie în nevoinţe pentru că darul 
harului se măsoară cu ostenelile celui ce-l primeşte. Căci viaţa veşnică şi veselia 
negrăită din ceruri o dăruieşte harul Duhului, dar vrednicia de a primi darurile şi de 
a se bucura de har o dă dragostea de osteneli a credinţei. Unindu-se într-una fapta 
dreptăţii şi harul Duhului, în sufletul în care se unesc, îl umplu pe acesta împreună 
de viaţa fericită. lar despărțite una de alta, nu aduc sufletului nici un câştig. Căci 
harul lui Dumnezeu nu poate petrece în sufletele ce fug de mântuire, iar puterea 
virtuţii omeneşti nu e îndestulătoare prin sine însăşi ca să înalțe sufletele lipsite de 
har spre chipul vieţii. «Căci, zice, de nu va zidi Domnul casa şi nu va păzi cetatea, 
în zadar priveghează păzitorul şi se osteneşte ziditorul» (Ps. 106, 1) şi iarăşi: «Căci 
nu prin sabia lor au moştenit pământul şi nu braţul lor i-a mântuit pe ei, măcar că s- 
au folosit de sabie şi de braţe în lupte, ci dreapta Ta şi braţul Tău şi lumina feţei 
Tale» (Ps. 43, 4). Ce spune prin aceasta? Că ajutorul de sus dat lucrătorilor de 
Domnul e cel ce aduce roadă şi totodată că nu trebuie să se încreadă cineva în 
străduinţele omeneşti şi să nu-şi închipuie că toată cununa îi vine prin ostenelile 
sale, ci să-şi lege nădejdile cu privire la sfârşit, de voia lui Dumnezeu. 


Deci trebuie să ştie care e voia lui Dumnezeu, spre care, privind, să se sârguiască 
cel ce doreşte viaţa cea fericită şi voieşte să-şi îndrepteze vieţuirea lui spre aceea. 
Voia cea desăvârşită a lui Dumnezeu este să-şi curăţe sufletul prin har de toată 
întinăciunea, ridicându-l mai presus de plăcerile trupului şi să-l aducă lui 
Dumnezeu curat, doritor şi în stare să vadă acea lumină duhovnicească şi negrăită. 
Pe unii ca aceştia îi fericeşte şi Domnul zicând: «Fericiţi cei curaţi cu inima, că 
aceia vor vedea pe Dumnezeu» (Mt., 5, 8). Iar în alt loc porunceşte: «Faceţi-vă şi 
voi desăvârşiţi, precum Tatăl vostru cel ceresc desăvârşit este» (Mt., 5, 48). Spre 
această desăvârşire ne îndeamnă şi Apostolul să alergăm, zicând: «Ca să înfățişez 
pe tot omul desăvârşit întru Hristos, spre ceea ce mă şi ostenesc, nevoindu-măy» 
(Col., 28, 29). lar David, grăind în Duh, învaţă, pe cei ce voiesc să vieţuiască întru 


dreaptă înţelepciune, calea adevăratei înţelepciuni (filosofii), pe care trebuie să 
păşească spre ţinta desăvârşită, cerând, de la Cel ce dă, cele ce Duhul le învaţă prin 
David: «Să se facă, zice, inima mea fără prihană, întru îndreptările Tale, ca să nu 
mă ruşinez» (Ps. 118, 80). 


Prin aceasta cere să se teamă de ruşine şi să se dezbrace, ca de o haină murdară şi 
de necinste, cei ce s-au îmbrăcat cu ea, din răutate. Căci zice iarăşi: «Atunci nu mă 
vol ruşina, când voi căuta spre toate poruncile Tale» (Ps. 118, 6). Vezi că Duhul 
pune îndrăzneală în împlinirea poruncilor? Şi iarăşi: «Inimă curată zideşte întru 
mine, Dumnezeule, şi duh drept înnoieşte întru cele dinăuntru ale mele şi cu duh 
stăpânitor mă întăreşte» (Ps. 50, 12-14). Iar în alt loc întreabă: «Cine se va sui în 
muntele Domnului?» (Ps. 23, 3). Apoi răspunde: «Cel nevinovat cu mâinile şi curat 
cu inima» (Ps. 23, 3). Acesta, care fiind curat în toate, se suie în muntele lui 
Dumnezeu, este cel ce nici cu gândul, nici cu cunoştinţa, nici cu faptele nu şi-a 
întinat până la sfârşit sufletul, stăruind în patimi, şi cel ce prim fapte şi prin 
înţelesuri bune şi prin duhul stăpânitor şi-a zidit din nou inima stricată de răutate. 


lar sfântul Apostol, grăind despre feciorie celor ce şi-au ales să vieţuiască în ea, 
descrie cum trebuie să fie viața aceasta. «Fecioara, zice, se îngrijeşte de cele ale 
Domnului, ca să fie sfântă cu trupul şi cu duhul» (| Cor., 7, 34). Zicând că trebuie 
să fie curată şi cu sufletul şi cu trupul, porunceşte să se ţină cât mai departe de tot 
păcatul, atât de cel arătat cât şi de cel ascuns, adică să se ferească cu desăvârşire de 
păcatele cu fapta şi de cele săvârşite cu gândul. Căci ţinta sufletului care cinsteşte 
fecioria este să se apropie de Dumnezeu şi să fie mireasa lui Hristos. 


Iar cel ce doreşte a se face casnicul cuiva trebuie să ia prin imitare chipul aceluia al 
cărui casnic se face. Drept aceea e de trebuinţă ca şi aceea care doreşte să fie 
mireasa lui Hristos să se facă, după putere, asemenea frumuseţii lui Hristos prin 
virtute. Căci nu se poate uni cu lumina niciodată cel ce nu se luminează de lumina 
aceea. Pentru că am auzit şi pe apostolul loan zicând: «Tot cel ce are nădejdea 
aceasta se curăţeşte pe sine precum şi Acela curat este» (| In, 3, 3). lar apostolul 
Pavel zice : «Faceţi-vă următori mie, precum şi eu, lui Hristos» (| Cor., 11, 1). 


Deci sufletul ce voieşte să zboare spre Dumnezeu şi să se lipească de Hristos 
trebuie să alunge de la sine tot păcatul, atât cel care se săvârşeşte la arătare prin 
fapte, adică furtul şi răpirea, prea curvia şi lăcomia, curvia şi boala limbii şi tot 
neamul văzut al păcatelor, cât şi cel care, zăcând în chip ascuns în suflete şi 
mişcându-se fără să fie văzut de cei dinafară, roade pe om în chip amarnic cu dinţii 
cei mai ascuţiţi. lar aceştia sunt: pizma, necredinţa, relele năravuri, viclenia, pofta 
celor necuvenite, ura, trufia, slava deşartă şi toată ciurda ascunsă a răutăţii, pe care, 


la fel cu neamul cel arătat al păcatelor, Scriptura o urăşte şi de care se scârbeşte. 
Căci amândouă sunt înrudite între ele şi răsar din aceeaşi răutate. 


Și ale cui oase le-a risipit Domnul ? Nu ale celor ce caută să placă oamenilor? De 
cine se scârbeşte Domnul ca de un blestemat şi ucigaş ? Nu de bărbatul făţarnic şi 
viclean ? «Căci de bărbatul sângelui şi de viclean se va scârbi Domnul» (Ps. 5, 7). 
Nu blesteamă David în chip vădit pe «cei ce grăiesc pace cu vecinii lor, dar în 
inimile lor cele rele», strigând către Dumnezeu: «Dă-le lor după faptele lor» ? (Ps. 
27, 3-4) şi: «În inimă lucraţi nelegiuiri pe pământ» (Ps. 57, 2). 


Aici Dumnezeu a numit mişcarea păcatului în suflet, lucrare. De aceea ne porun- 
ceşte să nu căutăm nici faima de la oameni şi să nu ne ruşinăm nici de necinstirile 
ce ne vin de la ei. Scriptura lipseşte de răsplătirile din ceruri pe cei ce miluiesc la 
arătare pe săraci şi pe cei ce-şi trâmbiţează dărnicia pe pământ. Căci de cauţi să 
placi oamenilor şi dăruieşti ca să fii lăudat, ţi s-a dat plata facerii tale de bine prin 
laudele oamenilor, pentru care ţi-ai arătat milă. Deci nu mai cere răsplată în cer 
odată ce ţi-ai adunat cele de pe pământ, nici nu mai aştepta cinstea de la Dumne- 
zeu, căci ai primit-o pe aceasta de la oameni. 


Doreşti slava cea nemuritoare? Arată Celui ce poate să-ţi dea ceea ce doreşti, 
viaţa ta în ascuns. 


Ți-e frică de ruşinea veşnică? 'Teme-te de Cel ce ţi-o va descoperi pe aceasta în 
ziua judecății. 


Cum zice deci Domnul: «Să lumineze lumina voastră înaintea oamenilor, ca să 
vadă faptele voastre cele bune şi să mărească pe Tatăl vostru cel din ceruri» ? 
Pentru că porunceşte celui ce urmează poruncile lui Dumnezeu ca, orice ar face, 
să facă privind spre Acela şi numai spre EI, nevânând nici o slavă de la oameni, 
ci să fugă de laudele de la aceştia şi de arătarea (faptelor lui în faţa acestora). 
Dar cerând să se facă cunoscuţi tuturor prin viaţă şi prin fapte, ca să vadă aceia 
faptele lor, n-a adaus «ca să laude pe cel ce se arată», ci «ca să slăvească pe 
Tatăl vostru cel din ceruri» (Mt, 5, 16) . Deci porunceşte ca toată lauda să se 
îndrepte spre Dumnezeu şi toată fapta să se potrivească cu voia Lui, la care se 
află toată răsplata faptelor virtuţii. Iar ţie îţi porunceşte să fugi şi să te întorci de 
la lauda limbilor cea de pe pământ. 

Iar cel ce o caută pe aceasta şi-şi târăşte viaţa spre ea nu va fi lipsit numai de slava 
veşnică, ci să-şi aştepte şi pedeapsa . Căci, «vai, zice, când toţi oamenii vor zice 
bine de voi» (Le, 6, 26). Fugi, deci, de toată cinstirea omenească, al cărei sfârşit 


este ruşinea şi necinstea veşnică şi doreşte laudele de sus, spunând cu David : «De 
la Tine e lauda mea» (Ps. 21, 29) şi : «întru Domnul se va lăuda sufletul meu». 


lar fericitul Apostol porunceşte ca nici cel ce mănâncă să nu se împărtăşească de 
hrana ce-i stă în faţă cu nepăsare, ci să dea mai întâi slavă Celui ce i-a dat 
mijloacele de a trăi (| Cor., 10, 31). Aşa ne îndeamnă să dispreţuim în toate slava 
de la oameni şi să căutăm pe cea de la Dumnezeu. Căci cel ce face aşa, credincios 
se va numi de către Domnul. Iar pe cel ce doreşte cinstea de aici îl aşează între cei 
necredincioşi. «Căci cum puteţi, zice, să credeţi voi, cei ce primiţi slavă unii de la 
alţii, şi slava cea de la Unul Dumnezeu nu o căutaţi ?» (1 În, 5, 44). 


Iar ce este ura, auzi de la loan, care zice: «Cel ce urăşte pe fratele său, ucigaş de 
oameni este şi ştiţi că tot ucigaşul de oameni nu are viaţă veşnică» (1 În, 3, 15). Îl 
scoate deci din viaţă pe cel ce urăşte pe fratele său, ca pe un ucigaş de oameni, mai 
bine zis numeşte ura de-a dreptul ucidere. Căci cel ce a smuls şi a nimicit din sine 
iubirea faţă de aproapele şi s-a făcut din prieten duşman al lui, cu dreptate se 
numără între ucigaşii de oameni, care păzesc ascunsă faţă de aproapele duşmănia 
lor faţă de cei pe care ei uneltesc să-i omoare. Apostolul arată prin aceasta 
limpede că nu e nici o deosebire între relele ascunse înăuntru şi între cele 
arătate şi văzute, punându-le la un loc şi numărându-le împreună. «Şi pentru că 
n-au cercat, zice, a avea pe Dumnezeu întru cunoştinţă, i-a predat pe ei unei minţi 
neiscusite, ca să facă cele ce nu se cuvin, fiind plini de toată nedreptatea, curvia, 
viclenia, lăcomia, răutatea , umpluţi de pizmă, de ucidere, de ceartă, de înşelăciune, 
de năravuri rele; şoptitori, bârfitori, urâtori de Dumnezeu, ocărâtori, mândri, 
îngâmfați, născocitori de rele, neascultători de părinți, neînţelegători, fără 
aşezământ, fără iubire, neîmpăcaţi, nemilostivi, care, deşi cunosc dreptatea lui 
Dumnezeu, că făcând adică acestea sunt vrednici de moarte, nu numai că le fac 
acestea, ci şi consimt cu cei ce le fac» (Rom. 1, 28-32). 


Vezi cum a împletit relele năravuri, „mândria, viclenia şi celelalte rele ascunse, cu 
uciderea, cu lăcomia şi cu toate cele asemănătoare ? Dar ce spune Domnul însuşi ? 
«Ce este între oameni înalt, urâciune este la Dumnezeu» (Lc, 16, 15) şi: «Cel ce se 
înalță pe sine va fi umilit şi cel ce se smereşte pe sine va fi înălța> (Lc, 14, 11). 
Iar înţelepciunea zice: «Necurat este la Domnul tot cel cu inima înaltă» (Prov. 16, 
5). Dar ar putea afla cineva şi în alte Scripturi multe spre învinovățirea patimilor 
ascunse în suflete. Şi aşa de rele sunt acestea şi de greu de vindecat şi atâta tărie au 
câştigat în adâncul sufletului, încât nu e cu putinţă să fie smulse şi desfiinţate 
numai prin sârguinţă şi virtutea omenească, de nu va primi cineva ca ajutor, prin 
rugăciune, puterea Duhului, ca să biruiască asupra răutăţii ce-l stăpâneşte înăuntru. 


Aceasta o învaţă Duhul însuşi, folosindu-Se de glasul lui David: «De cele ascunse 
ale mele curăţeşte-mă şi păzeşte pe robul Tău de cele de alt neam» (Ps. 18, 13-18). 
Căci două fiind cele din care se alcătuieşte omul cel unul, sufletul şi trupul, şi cel 
din urmă îmbrăcându-l, iar cel dintâi rămânând înăuntru în timpul vieţii, cel dintâi 
trebuie supravegheat ca o biserică a lui Dumnezeu şi păzit, ca nu cumva, venind în 
el vreunul din păcatele arătate, să-l clatine şi să-l strice. 


Despre cel ce nu-şi păzeşte sufletul vorbeşte şi Apostolul, cu ameninţare: «Cel ce 
strică biserica lui Dumnezeu strica-va-l pe el Dumnezeu» (1 Cor., 3, 17). lar pe cel 
dinăuntru trebuie să-l păzim cu toată străjuirea, ca nu cumva, pornind vreo ceată 
înarmată a răului din vreun adânc de undeva şi stricând gândul vieţuirii bine- 
credincioase, să robească sufletul, umplându-l de patimile ce-l atrag pe ascuns. 


Drept aceea omul trebuie să străjuiască cu mare veghe, înconjurând des sufletul, 
strigând ca un conducător de oaste şi îndemnând : «Omule, ţine în toată paza inima 
ta. Căci din aceasta sunt ieşirile vieţii». lar straja sufletului este gândul vieţuirii 
bine credincioase, întărit de frica de Dumnezeu, de harul Duhului, de faptele bune. 
Căci, cel ce şi-a înarmat sufletul său cu acestea respinge uşor atacurile tiranului, 
adică viclenia şi pofta, mândria, mânia, pizma şi toate mişcările viclene ale răutăţii 
dinăuntru. Acela care cultivă virtutea trebuie să fie simplu şi neclintit, plugărind 
numai roadele vieţuirii binecrediincioase şi neabătându-şi niciodată viaţa spre căile 
răutăţii şi nedespărţindu-şi gândul de la vieţuirea bine-credincioasă a credinţei, ci 
să fie de un singur fel, drept şi necercat de patimile ce se află în afara drumului său. 
Pentru că nu e cu putinţă ca cea care vieţuieşte cu un singur bărbat şi cea care prea 
curveşte, căsătorită fiind, să aştepte aceeaşi răsplată a vieţii. 


«Să nu înjugi, zice fericitul Moise, în aria ta animale de neam străin la un loc, ca 
boul şi asinul, ci, înjugând cele de acelaşi neam, să-ţi treieri secerişul tău. Nici să 
nu teşi în haina de lână in, nici in, în cea de lână» (Deut. 22, 10-11). «Să nu semeni 
în țarina ta două feluri de seminţe, nici de două ori pe an» (Lev., 19, 19). «Să nu 
împreuni animal de neam străin cu altul spre naştere, ci să împreuni pe cel de 
acelaşi neam cu cel de acelaşi neam» (Deut. 11, 9). 


Ce voieşte să spună sfântul prin aceste ghicituri ? Că nu trebuie să sădeşti în acelaşi 
suflet împreună patima şi virtutea, nici să-ţi împarţi viaţa între cele potrivnice, ca 
să cultivi în acelaşi suflet mărăcini şi grâu, nici mireasa lui Hristos să nu prea 
curvească cu vrăjmaşii lui Hristos şi pe de o parte să zămislească lumina, pe de 
alta, să nască întunericul. Căci nu pot fi acelea împreună, precum nici laturile 
virtuţii, împreună cu laturile patimii. Căci ce prietenie poate fi între neprihănire şi 
desfrânare ? Şi ce unitate de gând, între dreptate şi nedreptate ? Sau ce părtăşie are 


lumina cu întunericul ? Nu se retrage una din faţa celuilalt şi nu voieşte să rămână 
fără cel ce-l războieşte ? 


Deci, plugarul înţelept trebuie să sloboadă ca dintr-un izvor bun de băut apele cele 
bune ale vieţii, neamestecate cu noroi şi să cunoască numai rodurile lui Dumnezeu 
Şi cu ele să se ostenească, cu străduinţă, toată viața. Făcând aşa, chiar dacă ar răsări 
vreun gând străin între rodurile virtuţii, văzând în ascunsul tău ostenelile tale Cel 
ce toate le vede, va smulge cu puterea Lui acea rădăcină vicleană şi fățarnică a 
gândurilor înainte de odrăslire. Căci celui ce stăruie întru ostenelile virtuţii îi vine 
repede în ajutor harul Duhului, care nimiceşte seminţele răutății şi nu poate cădea 
acela din nădejde, nici nu poate fi trecut cu vederea şi lăsat neizbăvit cel ce stăruie 
pururea lângă Dumnezeu. 


Ştii pe văduva din Evanghelie, care a înfățişat nu Judecătorului de oameni iubitor 
mărimea nedreptăţii, dar a cărei multă şi neîncetată stăruință în cerere, biruind 
nepăsarea judecătorului, l-a mişcat spre pedepsirea celui ce a nedreptăţit-o? Deci să 
nu încetezi nici tu Să te rogi. Căci dacă îndrăzneala aceleia în cerere a plecat 
voia unui Stăpân nemilos, cum ne vom descuraja noi de sârguinţa îndreptată 
spre Dumnezeu, a Cărui milă obişnuieşte să se coboare adeseori la cei ce cer ? 


Dar şi Domnul însuşi, primind stăruința noastră în rugăciuni şi îndemnîndu-ne să 
ne folosim de sârguinţă, zice: «Vedeţi ce zice judecătorul nedrept? Cu cât mai mult 
nu va face Tatăl vostru cel ceresc izbăvire celor ce strigă către EI noaptea şi ziua? 
Și zic că vouă vă va face izbăvire degrabă» (Lc, 18, 6-8). lar Apostolul, dându-și 
multă sârguinţă şi nevoinţă ca ucenicii bine credincioşi să-şi facă înaintarea spre 
desăvârşire, ba făcându-le vădită tuturor şi ţinta adevărului, zice: «Sfătuind pe tot 
omul şi învățându-l întru toată înţelepciunea, ca să înfățişăm pe tot omul desăvârşit 
în Hristos, spre ceea ce mă şi ostenesc nevoindu-mă» (Col. 1, 28-29). Şi iarăşi se 
roagă ca cei ce s-au învrednicit de pecetea Duhului prin botez să primească 
creşterea până la vârsta duhovnicească prin dăruirea Duhului, zicând: «Drept aceea 
şi eu, auzind de credinţa voastră şi de dragostea ce o aveţi către toți sfinţii, nu 
încetez rugându-mă pentru voi şi cerând ca Dumnezeul Domnului nostru lisus 
Hristos, Tatăl Slavei, să vă dea vouă duhul înţelepciunii şi al descoperirii întru 
cunoştinţa Lui, luminând ochii inimii voastre ca să ştiţi care este nădejdea chemării 
Lui şi care e bogăţia slavei moştenirii Lui întru sfinţi şi care este mărimea puterii 
Lui întru noi, cei care credem» (Ef. 1, 15-19). Apoi, vorbind despre felul îm- 
părtăşirii Duhului, zice: «După lucrarea puterii Lui, pe care a lucrat-o în Hristos, 
sculându-L pe El din morţi» (Ef. 1, 19-20). EI grăieşte prin acestea în chip curat 
despre împărtăşirea Duhului şi despre lucrarea Aceluia în cei ce se împărtăşesc de 
lucrarea Lui, «ca să luaţi, zice, şi voi în acelaşi chip adeverirea Lui». 


Apoi, mergând puţin mai departe se roagă cerând să vină asupra lor puterea 
Duhului: «Pentru aceea plec genunchii mei către Tatăl Domnului nostru lisus 
Hristos, de la Care se numeşte toată părinţimea în cer şi pe pământ, ca să vă dea 
vouă, după bogăţia slavei Lui, să vă întăriţi întru putere prin Duhul Lui, întru omul 
cel dinlăuntru, ca să locuiască Hristos prin credinţă în inimile voastre, ca fiind 
înrădăcinaţi şi întemeiaţi întru dragoste, să puteți cunoaşte împreună cu toţi sfinţii, 
care este lățimea şi lungimea şi adâncimea şi înălțimea şi să cunoaşteţi dragostea 
lui Hristos, care covârşeşte toată cunoştinţa, ca să vă umpleţi de toată plinătatea lui 
Dumnezeu» (Ef. 3, 14-19). 


Dar şi în altă epistolă vorbeşte ucenicilor despre aceleaşi lucruri descoperindu-le 
vistieria Duhului şi îndemnându-i să se împărtăşească de ea: «Râvniți darurile 
(harismele) duhovniceşti. Dar vă arăt vouă o cale încă şi mai înaltă. De-aş vorbi 
în limbile omeneşti şi în cele îngereşti, iar dragoste nu am, m-am făcut aramă 
sunătoare şi chimval răsunător. Şi de aş avea proorocie şi de aş cunoaşte tainele 
şi toată cunoştinţa, şi de aş avea credinţă încât să mut şi munţii, iar dragoste nu 
am, nimica nu Sunt. Și de aş împărţi toate cele ce le am şi mi-aş da trupul meu să 
ardă, iar dragoste nu am, nimic nu-mi foloseşte» (I Cor. 12, 31-13, 3). lar care 
este câştigul dragostei şi care sunt vlăstarele acesteia, de ce lucruri îl desparte pe 
cel ce o are şi ce lucruri îi pricinuieşte aceluia, o arată limpede în acestea: 
«Dragostea nu pizmuieşte, nu se semeţeşte, nu se trufeşte, nu se poartă cu 
necuviinţă, nu caută ale sale, nu se întărâtă, nu socoteşte răul, nu se bucură de 
nedreptate, ci se bucură de adevăr, toate le suferă, toate le crede, toate le 
nădăjduieşte, toate le rabdă. Dragostea niciodată nu cade» (1 Cor., 13, 4-8). 
Foarte frumos zice : «Dragostea niciodată nu cade». Dar ce este aceasta ? Chiar 
dacă ar dobândi cineva alte daruri (harisme), pe care le aduce Duhul (al limbilor 
îngereşti şi proorocia şi cunoştinţa şi harismele vindecărilor), dar nu s-ar izbăvi 
prin curăţie de patimile ce-l tulbură înăuntru, prin dragostea Duhului, şi n-ar primi 
în suflet acest leac desăvârşit al mântuirii, se află încă în frica de cădere, neavând 
dragostea care-l sprijineşte şi întăreşte în starea virtuţii. 


Să nu-ţi închipui, deci, că având harul bogat şi îmbelşugat al Duhului, nu mai ai 
nevoie de nimic pentru desăvârşirea ce-ţi poate veni prin darurile Aceluia. Şi când 
vine la tine bogăţia darului, fă-te sărac cu cugetul, neîncrezându-te niciodată în tine 
şi aşteptând dragostea în suflet, ca pe o temelie a vistieriei harului, şi luptând cu 
orice patimă, până ce vei ajunge la vârful vieţuirii bine-credincioase, la care a ajuns 
Apostolul şi la care urcă pe ucenici prin rugăciune şi învăţătură. lar de pe acesta le 
arată celor ce-L iubesc pe Domnul prefacerea şi harul mai înalt la care au fost 
ridicaţi, spunând: «Căci nici tăierea împrejur nu este ceva, nici netăierea împrejur, 
ci făptura nouă. Și câţi vor umbla după dreptarul acesta, pace peste ei şi milă peste 


Israelul lui Dumnezeu» (Gal. 6, 15-16). Şi iarăşi: «De este cineva în Hristos, e 
făptură nouă; cele vechi au trecut» (II Cor., 5, 14). Făptura nouă este dreptarul 
apostolic. lar aceasta este ceea ce a lămurit în altă parte, zicând: «Ca să-şi 
înfățişeze EI însuşi Lui Biserică slăvită, neavând pată sau zbârcitură sau altceva din 
acestea, ci ca să fie sfântă şi fără prihană» (Ef. 5, 27). «Făptură nouă» a numit 
locuirea Sfântului Duh în sufletul curat şi neprihănit şi eliberat de toată răutatea, 
viclenia şi ruşinea. 


Căci, când va uri sufletul păcătuirea şi se va face casnic al lui Dumnezeu, după 
putere, prin vieţuirea întru virtute, şi va primi, după prefacerea vieţii, în sine harul 
Duhului, s-a făcut făptură nouă şi a fost zidit din nou. Tot aceasta o arată şi 
cuvintele: «Curăţiţi aluatul vechi, ca să fiţi frământătură nouă» (| Cor., 5, 7), la fel: 
«Să prăznuim nu în aluatul cel vechi, ci întru azimile curăției şi ale adevărului» (| 
Cor. 5,8). 


Și fiindcă ispititorul întinde sufletului curse de pretutindeni, înconjurându-l cu 
răutatea lui, iar puterea omenească e atât de mică, încât nu poate să-l biruiască pe 
acela prin ea însăşi, Apostolul ne cere să ne înarmăm mădularele cu armele cereşti, 
el ne porunceşte să îmbrăcăm platoşa dreptăţii, să ne încălțăm picioarele întru 
gătirea păcii, să ne încingem mijlocul cu adevărul, iar peste toate să luăm scutul 
credinţei, prin care, zice: «Veţi putea stinge săgețile aprinse ale celui rău» - iar 
săgețile aprinse sunt patimile - apoi ne îndeamnă să luăm coiful mântuirii şi sfânta 
sabie a Duhului, - iar sfânta sabie numeşte cuvântul lui Dumnezeu întru putere (Ef. 
6, 14-17), cu care înarmând dreapta sufletului, să respingem uneltirile vrăjmaşului. 


lar cum să luăm aceste arme, află tot de la Apostolul care zice: «Prin toată 
rugăciunea şi cererea rugându-vă în toată vremea întru Duhul şi priveghind la 
aceasta întru toată stăruința şi cererea» (Ef. 6,18). De aceea se şi roagă pentru toţi, 
zicând: «Harul Domnului nostrum lisus Hristos şi dragostea lui Dumnezeu Tatăl şi 
împărtăşirea Sfântului Duh să fie cu voi cu toţi» (II Cor., 13, 13). Şi iarăşi: «întreg 
duhul şi sufletul şi trupul vostru să se păzească fără prihană în ziua Domnului 
nostru lisus Hristos» (1 Tes. 5, 23). 


Vezi câte chipuri de mântuire ţi-a arătat şi învăţându-te să tinzi spre o singură cale 
şi spre un singur scop, ca să fii creştin desăvârşit ? Căci acesta este sfârşitul la care 
trebuie să ajungă iubitorii adevărului, prin credinţă tare şi nădejde neclintită, păşind 
bucuroşi întru nevoinţă şi cu toată hotărârea. Prin acestea se săvârşeşte cu uşurinţă 
drumul vieţii spre vârful cel mai înalt al ei. În ele atârnă toată proorocia şi legea. 


Iar poruncile care sunt ? «Să iubeşti pe Domnul Dumnezeul tău din toată inima 
ta şi din tot sufletul şi din tot cugetul tău şi pe aproapele tău, ca pe tine însuti» 
(Deut. 6, 5). Deci, ţinta vieţuirii bine-credincioase aceasta este. Pe aceasta ne-a 
predat-o Domnul şi apostolii, care au primit de la EI cunoaşterea ei. 


Iar dacă am lungit cuvântul, dovedind-o prin mai multe mărturii, îngrijindu-ne mai 
mult de înfăţişarea adevărului decât de scurtarea celor spuse, să nu ne ia nimeni în 
nume de rău. Căci cei ce vor să-şi izbăvească sufletul de petele răutăţii trebuie să 
cunoască în chip drept vieţuirea cea înţeleaptă şi să ştie întocmai scopul acestei 
înţelepciuni (filosofi), ca, cunoscând osteneala călătoriei şi sfârşitul drumului, să 
arunce toţi îngâmfarea şi cugetarea semeaţă despre izbânzile lor şi tăgăduindu-şi 
sufletul împreună cu viaţa, după porunca Scripturii (Mt. 10, 39), să privească spre 
singura bogăţie pe care a făgăduit-o Dumnezeu celor ce-L iubesc: spre cununa 
iubirii lui Hristos, care cheamă la EI pe toți cei ce au primit să ia cu toată inima 
lupta pentru ea. Acestora le ajunge, ca merinde pentru călătoria unei astfel de vieţi, 
crucea lui Hristos, purtând-o pe aceasta cu veselie şi cu bună nădejde, să urmeze 
Mântuitorului Dumnezeu, făcându-şi lege şi cale a vieţii iconomia Lui2, precum a 
zis Apostolul: «Fiţi următori mie, precum şi eu, lui Hristos» (| Cor. 11, 1) şi iarăşi: 
«Prin răbdare alergăm în lupta ce ne stă înainte privind spre Căpetenia şi 
Desăvârşitorul credinţei, care, în locul bucuriei ce era pusă înaintea Lui, a răbdat 
crucea ruşinii şi, dispreţuind-o pe aceasta, s-a aşezat la dreapta lui Dumnezeu» 
(Evr. 1, 1-2). Căci teamă să ne fie ca, nu cumva mândrindu-ne cu darurile cele de 
la Duhul şi luând prilej de la vreo izbândire în cele ale virtuţii, să ne trufim în 
cuget, înainte de a ajunge la sfârşitul celor nădăjduite, şi aşa să ne oprim din 
pornirea noastră, făcând nefolositoare şi osteneala de mai înainte prin îngâmfare şi 
arătându-ne nevrednici de desăvârşirea spre care ne atrage harul Duhului. 


Drept aceea se cuvine să nu slăbim nicicând încordarea ostenelii, nici să ieşim din 
nevoinţele ce ne stau în faţă, nici să privim înapoi la vreo faptă însemnată pe care 
am fi săvârşit-o, ci, uitând de acelea şi întânzmdu-ne spre ceea ce ne stă înainte, 
cum zice Apostolul (Filip. 3, 13), şi zdrobindu-ne inima cu grijile ostenelilor, să 
avem dorința de dreptate mereu nesăturată. Flămânzind şi însetând numai de 
aceasta, să căutăm să ajungem la desăvârşire, socotindu-ne smeriţi şi săraci, ca unii 
ce suntem departe de cele făgăduite şi mult depărtaţi de dragostea desăvârşită a lui 
Hristos. 


Căci cel ce o doreşte pe aceasta şi priveşte spre făgăduinţa de sus nu încetează 
nici a posti, nici a priveghea, nici a se sârgui pentru altceva ce ţine de virtute, 
mândrindu-se cu izbânzile de mai înainte, ci, fiind plin de dorul dumnezeiesc şi 
privind cu încordare spre Cel ce-l cheamă, orice nevoinţă ar împlini spre 


dobândirea Lui o socoteşte drept un lucru mic şi nevrednic de încununare. El se 
străduieşte până la sfârşitul vieţii acesteia, adăugând osteneli la osteneli şi virtuţi 
la virtuţi, până ce se va face cinstit în faţa lui Dumnezeu, prin fapte, nesocotidu- 
se în conştiinţă că s-a făcut pe sine vrednic de Dumnezeu. Căci aceasta e cea mai 
mare izbândă a înţelepciunii (a filosofiei), ca fiind cineva mare prin fapte, să se 
Smerească cu inima şi să nu se încreadă în vieţuirea sa, aruncând la pământ 
închipuirea de sine prin frică de Dumnezeu, ca să se bucure de făgăduinţă pe 
măsura în care S-a îndrăgit de ea prin credinţă, nu pe măsura în care a lucrat 
pentru ea ostenindu-se . Dar e nevoie de mare credinţă şi nădejde pentru a primi 
răsplată pe măsura acesteia şi nu pe măsura ostenelilor. lar temelia credinţei 
este sărăcia şi dragostea nemăsurată către Dumnezeu. 


Socotesc că s-a vorbit destul despre cel ce şi-au ales să vieţuiască cu înţelepciune 
(filosofie) în cele ce-i duc la ţinta nădăjduită. De aceea, trebuie să adăugăm la cele 
spuse, cum trebuie să vieţuiască unii ca aceştia la un loc, ce osteneli trebuie să 
iubească, cum trebuie să alerge unii cu alții până ce vor ajunge la cetatea de sus. 


Cel ce nu preţuieşte în chip curat cele preţuite ale vieţii şi părăseşte pe cei înrudiţi 
trebuie ca, dispreţuind toată slava de jos şi iubind cinstea cerească, să se unească 
duhovniceşte cu fraţii din viaţă, ca să tăgăduiască odată cu viaţa şi sufletul său. lar 
tăgăduirea sufletului stă în a nu căuta să-şi slujească nicidecum voia sa, sau mai 
degrabă, în loc să împlinească voia sa, să dorească a împlini cuvântul netrecător al 
lui Dumnezeu şi a se folosi de acesta ca de un bun cârmaci, care călăuzeşte obştea 
întreagă a frăției, ţinută într-un gând, spre limanul voii lui Dumnezeu. Apoi mai 
trebuie să aibă voia să nu socotească nimic al său deosebit de ceea ce e de obşte, 
afară de haina care acoperă trupul. Căci dacă nu are nimic din acestea, ci e gol de 
grija vieţii de sine, va fi slujitor al trebuinţelor de obşte şi va împlini cu toată 
inima, cu plăcere şi cu nădejde, ceea ce se porunceşte de întâistătători şi ca un rob 
simplu şi plin de bunăvoință al lui Hristos, cumpărat pentru trebuinţele de obşte ale 
fraților. Căci aceasta o voieşte şi o porunceşte şi Domnul zicând: «Cel ce voieşte să 
fie între voi întâiul şi mare, să fie cel mai de pe urmă şi sluga tuturor» (Mc. 9, 35; 
10, 43-44; Mt. 20, 26-27; 23, 11). Deci se cuvine ca slujirea făcută oamenilor să fie 
fără plată şi să nu aducă celui ce slujeşte cinstire, nici slavă, ca să nu se arate cel ce 
o săvârşeşte ca vrând să placă oamenilor, cum s-a scris (Ef. 6, 6), dându-și în faţa 
ochilor chipul slujirniciei să slujească oamenilor (ca oameni), ci ca Domnului 
însuşi. Se cuvine a păşi astfel pe calea acoperită de necazuri. Căci cel ce-şi supune 
grumazul pe această cale, cu toată inima, jugului lui Dumnezeu şi-l poartă cu 
plăcere până la sfârşit, e dus spre sfârşitul desăvârşit cu bună nădejde. Deci se 
cuvine să se supună tuturor şi să slujească fraţilor, ca şi când ar avea de plătit 


fiecăruia o datorie, adunând în suflet grijile pentru toți şi împlinind iubirea 
datorată. 


Dar se cuvine ca şi întâistătătorii acestei cete duhovniceşti, privind la mărimea 
grijii lor de ei şi cugetând la răutatea ce întinde curse credinţei, să se nevoiască cu 
vrednicie în supravegherea lor, neînălțându-şi gândul spre stăpânire. Căci e o 
primejdie în această slujbă ; şi unii socotind că sunt întâistătători ai altora şi că au 
să-i îndrumeze spre viaţa cerească s-au pierdut pe ei înşişi, fiind amăgiţi, fără să-şi 
dea seama, de cugetul lor. Deci se cuvine ca întâistătătorii să se ostenească în su- 
pravegherea lor mai mult decât ceilalţi şi să aibă un cuget mai smerit decât cei 
conduşi şi să-şi înfăţişeze viaţa lor ca chip de slujire fraţilor, socotind că au pe cei 
încredinţaţi lor ca pe o vistierie dată lor în grijă, de Dumnezeu. 


Căci dacă vor fi aşa, unind tot mai strâns sfințită obşte prin slujire şi vor da la 
arătare învăţătura după trebuinţa fiecăruia, ca fiecare să-şi păzească rânduiala 
cuvenită, dar în ascuns, în cugetare, vor păstra, prin credinţă, smerita cugetare, ca 
nişte slujitori binevoitori, îşi vor lua lor, printr-o astfel de vieţuire, o mare răsplată. 
Drept aceea, îngrijiţi de ei, ca nişte povăţuitori (pedagogi) blânzi, ca de nişte copii 
plăpânzi care v-au fost încredinţaţi de părinţii lor. Căci aceia, privind la 
deprinderile copiilor, unuia îi dau lovituri, altuia sfaturi, altuia laude, altuia altceva, 
nefăcându-le nimic, nici spre mulțumirea, nici din ura proprie, ci cum se potriveşte 
stării şi cum o cere purtarea copilului, ca să-l facă râvnitor şi cinstit în viaţa 
aceasta. 


Deci şi voi se cuvine ca, lepădând toată ura şi toată mândria împotriva fraților, să 
potriviți cuvântul după puterea şi voia fiecăruia: pe unul ceartă-l, pe altul 
sfătuieşte-l, pe al treilea mângâie-l, dându-i doftoria ca un doctor bun, după 
trebuinţa fiecăruia. Căci acesta privind spre boli, unuia îi dă o doftorie mai blândă, 
altuia una mai tare, nepurtându-se cu ură faţă de nici unul din cei ce au nevoie de 
tămăduire, ci potrivindu-şi meşteşugul după suflete şi trupuri. Iar tu, ţine seama de 
trebuinţa stării fiecăruia, ca, învățând bine sufletul ucenicului care caută la tine, să 
aduci Tatălui strălucita lui virtute, făcându-l moştenitor vrednic al darului Aceluia. 
De vă veţi purta aşa unii faţă de alţii, cei ce conduceţi şi cei ce vă folosiţi de ei ca 
învăţători, unii ascultând cu bucurie de cei ce vă poruncesc, ceilalți călăuzind cu 
plăcere pe frați spre desăvârşire, şi de vă întreceţi în cinstiri unii faţă de alţii, veţi 
trăi pe pământ viaţa îngerilor. Să nu se vadă deci între voi pe pământ nici o trufie, 
ci simplitate şi bună înţelegere şi starea de suflet nevicleană să unească obştea 
voastră. Să se convingă pe sine fiecare că nu e mai prejos numai de fratele cu care 
împreună vieţuieşte, ci şi de tot omul. Căci cunoscând aceasta, va fi cu adevărat 
ucenic al lui Hristos. Pentru că «cel ce se înalță pe sine se va smeri», precum a zis 


Mântuitorul: «şi cel ce se smereşte pe sine se va înălța» (Lc. 14, 11 18, 14; Mt. 23, 
12) şi: «Cel ce voieşte să fie între voi întâiul, să fie cel de pe urmă şi să fie tuturor 
slujitor, precum Fiul Omului n-a venit să 1 se slujească, ci să slujească şi să-Şi dea 
sufletul Său răscumpărare pentru mulţi» (Mc. 9, 35 ; 10, 45; Mt. 20, 28). Iar 
Apostolul zice: «Că nu ne propovăduim pe noi înşine, ci pe Domnul lisus Hristos, 
iar noi suntem slujitori ai voştri pentru lisus» (II Cor. 4, 5). 


Cunoscând deci roadele smereniei şi paguba trufiei, urmaţi Stăpânului iubindu-vă 
unii pe alții şi nu vă temeţi nici de moarte, nici de pedeapsă în a face bine unii 
altora. Ci pe drumul pe care a umblat între noi Dumnezeu, pe acesta umblaţi şi voi 
spre EI într-un trup şi un suflet, înaintând spre chemarea de sus, iubind pe Dumne- 
zeu şi unii pe alții. Căci dragostea şi frica de Dumnezeu este întâia împlinire a 
legii. 


Se cuvine deci ca fiecare dintre voi să aşeze ca pe o temelie tare şi statornică frica 
şi dragostea în sufletul său şi să o hrănească cu fapte bune şi cu rugăciune 
neîncetată. Căci nu se sădeşte în noi în chip simplu şi de la sine dragostea de 
Dumnezeu, ci prin multe şi mari griji şi prin împreună lucrarea lui Hristos, precum 
a spus înţelepciunea (Prov. 2, 4-5): «Că de o vei căuta pe ea ca pe argint şi de o vei 
cerceta ca pe o comoară, vei înţelege frica Domnului şi cunoştinţa de Dumnezeu o 
vei afla». Iar aflând frica de Domnul şi cunoştinţa de Dumnezeu şi înţelegându-le 
pe acestea, vei dobândi uşor şi ceea ce urmează, adică iubirea aproapelui. Căci 
odată dobândit cu osteneală primul lucru, şi cel mai mare, cel de al doilea, mai mic 
şi mai fără osteneală, va urma celui dintâi. Dar nefiind de faţă acela, nici cel de al 
doilea nu va urma în chip curat. Pentru că cel ce nu iubeşte pe Dumnezeu din 
toată inima şi din tot cugetul, cum se va îngriji în chip sănătos şi fără viclenie de 
iubirea de fraţi , neîmplinind prin aceasta iubirea faţă de Cel ce Se îngrijeşte de 
ea ? Căci pe cel ce se află astfel şi nu cu sufletul întreg predat lui Dumnezeu, nici 
înarmat cu iubirea faţă de toţi, uşor îl supune meşteşugarul răutăţii, răsturnându-l 
prin gânduri viclene, aici făcându-l să 1 se pară grele poruncile Scripturii şi urâtă 
slujirea fraților, aici ridicându-l la trufie şi la înfumurare prin însăşi slujirea celor 
împreună robi, şi convingându-l că a împlinit poruncile Domnului şi că va fi mare 
în ceruri. 


Dar nu mică este nedreptatea ce o face. Căci se cuvine slujitorului binevoitor şi 
sârguincios să încredinţeze Stăpânului judecata bunăvoinţei sale şi să nu se facă pe 
sine judecător şi lăudător al vieţuirii sale. Pentru că dacă se face însuşi judecător, 
înlăturând pe Judecătorul adevărat, nu va avea nici răsplata de la Acela, dându-şi-o 
singur înainte de judecata Aceluia, prin laudele şi prin închipuirea de sine. Căci 
după înțeleptul Pavel «Duhul lui Dumnezeu trebuie să mărturisească împreună cu 


duhul nostru» (Rom. 10, 16), nu să dovedim prin judecata noastră cele ale noastre. 
«Că nu cel ce se laudă pe sine este probat, ci cel pe care Domnul îl laudă» (II Cor. 
10, 18). Iar cel ce nu aşteaptă lauda Domnului, ci, luând-o înaintea judecății Lui, 
cade în slăvirile omeneşti, căutând să-şi cîşfige sieşi cinstirea de la frați prin 
ostenelile sale, face cele ale necredincioşilor. Căci necredincios este cel ce vânează 
cinstirile omeneşti în locul celor cereşti, cum zice Domnul însuşi: «Cum puteţi voi 
să credeţi, când primiţi slavă unii de la alţii şi slava de la singurul Dumnezeu nu o 
căutaţi ?» (În. 5, 44). 


Cu cine mi se pare mie că se aseamănă aceştia, dacă nu cu cei ce curăţă partea din 
afară a paharului şi a blidului, iar înăuntru sunt plini de toată răutatea (Mt. 23, 25) ? 
Vedeţi deci să nu păţiți ceva de felul acesta, ci, ridicându-vă sufletele în sus şi 
având o singură grijă, să plăceţi Domnului şi să nu cădeţi niciodată din amintirea 
celor cereşti, nici să primiţi cinstirile vieţii acesteia, ci să alergaţi acoperind cu 
cuvântul nevoinţele pentru virtute. Lucraţi astfel ca nu cumva să găsească vreme 
cel ce vă ispiteşte cu cinstirile de pe pământ şi vă răpeşte prin aceasta mintea 
voastră de la îndeletnicirea cu cele bune, să vă răstoarne în cele deşarte şi pline de 
amăgire. lar negăsind vreme pentru aceasta, nici putință de pătrundere, ca să 
vrăjească pe cei ce petrec sus cu sufletele, se pierde şi zace mort. Căci nelucrarea e 
moarte pentru diavol, ca şi pentru răutate. Deci aflându-se în voi dragostea lui 
Dumnezeu, numaidecât îi urmează şi cele proprii ei: iubirea de frați, blândeţea, 
nefățărnicia, stăruirea şi sârguinţa în rugăciune şi simplu, toată virtutea. 


Cât de mare trebuie să fie deci câştigul marilor osteneli care nu se fac pentru a se 
arăta oamenilor, ci pentru a plăcea Domnului, Care cunoaşte cele ascunse ! Spre 
aceasta trebuie să privim pururea şi să cercetăm lăuntrul sufletului şi să-l îngrădim 
cu gândurile vieţuirii bine credincioase, ca să nu găsească vrăjmaşul vreo intrare, 
nici loc de uneltire ; să deprindem mădularele sufletului cele slăbite şi să le facem 
în stare să cunoască binele şi răul. Dar ştie să şi le deprindă mintea care urmează 
lui Dumnezeu şi-şi face sufletul părtaş la aceasta, vindecând slăbiciunea lui cu 
dragostea lui Dumnezeu, cu gândurile ascunse ale virtuţii şi cu faptele poruncilor şi 
unindu-l cu Cel puternic. Căci una este straja şi tămăduirea sufletului: a-şi 
aminti cu dor de Dumnezeu şi a se păstra în gânduri bune. De aceea să nu ne 
oprim de la o astfel de sârguinţă nici când mâncăm, nici când bem, nici când ne 
odihnim, nici când facem Sau Spunem ceva, ca toate cele ale noastre să se 
săvârşească spre slava lui Dumnezeu şi nu a noastră, nici să aibă viaţa noastră 
vreo pată Sau vreo întinăciune de pe urma uneltirii celui rău. 

Pe când păcătosul şi ispititorul acoperă păcatul cu cuvinte bune, cel smerit acoperă 
virtutea sa cu cuvinte nelăudăroase. Sunt două situaţii în care cuvântul serveşte de 
acoperire, nu de descoperire a stării omului. Dar şi în aceste cazuri, cuvântul o 


străveziu. El nu se lasă întrebuințat în slujba neadevărului, pentru acoperirea 
lăuntrului sufletesc. Căci e făcut pentru descoperirea lui. Dar nu e făcut pentru 
lauda de sine, chiar când cel ce-l foloseşte în laudă ar vrea să spună adevărul. 
Când e cazul de a vorbi despre sine, e mai tare fapta, decât cuvântul. Lauda de sine 
pătează fapta prin mândrie. 


De altfel, celor ce iubesc pe Dumnezeu osteneala împlinirii poruncilor le este 
uşoară şi dulce, dragostea faţă de EI făcându-le nevoinţa uşoară şi plăcută. Pentru 
aceea şi cel viclean se luptă în tot felul să scoată frica de Dumnezeu din sufletele 
noastre şi se străduieşte să topească dragostea față de EI prin plăceri nelegiuite şi 
prin momeli de ale desfătării, ca apucându-se sufletul nostru de osteneli, dezbrăcat 
de armele duhovniceşti şi nestrăjuit, să se piardă, furişând acela în noi slava de pe 
pământ în locul celei cereşti şi tulburând cele cu adevărat bune prin cele părute 
bune, prin nălucirea unor amăgiri. Căci de află pe paznici fără grijă, are putere să le 
fure din vreme şi să se furişeze împreună cu ostenelile şi să semene împreună cu 
grâul neghina lui: bârfirea, trufia, slava deşartă, dorinţa de cinstire, cearta şi ceilalți 
pui ai răutăţii. Deci se cuvine să priveghem şi să ne păzim din toate părţile de 
vrăjmaşul, că, chiar dacă ne-ar momi cu vreo uneltire neruşinată, să fie respins 
înainte ca aceea să se atingă de suflet. 


Aduceţi-vă aminte neîncetat şi că Abel a adus Domnului jertfă din cele dintâi 
născute ale oilor şi din cele grase, iar Cain, din rodurile pământului, dar nu din cele 
dintâi. «Şi a privit, zice, Dumnezeu la jertfele lui Abel, iar la darurile lui Cain nu a 
luat aminte» (Fac. 4, 4-5). Care e folosul acestei istorii ? Că trebuie să aflăm că 
lui Dumnezeu îi este bine plăcut tot ce se face «cu frică şi credinţă» şi nu ce se 
face cu mare pompă, fără dragoste. Căci nici Avraam n-a primit de la Melchi- 
sedec binecuvântarea altfel, ci numai aducând preotului lui Dumnezeu rodurile 
dintâi (pârga) şi de căpetenie. lar prin cele de căpetenie şi prin cele mai alese 
ale bunurilor înţeleg însuşi sufletul şi însăşi mintea. Deci ni se porunceşte să nu 
jertfim lui Dumnezeu cu zgârcenie (cu micime de suflet) laudele şi rugăciunile, 
nici Să aducem Stăpânului orice la nimereală, ci să-I închinăm ceea ce este de 
căpetenie în suflet, mai bine zis însuşi Sufletul întreg, cu toată dragostea şi 
hotărârea, ca, hrăniţi pururea cu harul Duhului şi primind puterea cea din 
Hristos, să alergăm uşor pe calea mântuirii, făcând uşoară şi dulce nevoinţa 
pentru dreptate , făcând aşa însuşi Dumnezeu ne ajută în Străduinţa ostenelilor 
şi împlineşte pentru noi faptele dreptăţii. 

Despre acestea până aici. lar despre părțile virtuţii, pe care adică trebuie să o 
socotim mai mare şi să o îngrijim înaintea altora, nu se poate vorbi. Căci se ţin la 
un loc, având aceeaşi cinste, şi conduc pe cei ce se folosesc de ele, spre vârf, 
întărindu-se unele pe altele. Simplitatea se dă pe sine ascultării, iar ascultarea, 


credinţei, aceasta, nădejdii, iar nădejdea, dreptăţii - aceasta, slujirii, iar slujirea, 
smereniei. lar de la aceasta luând putere blândeţea, aceasta îşi arată rodul în 
bucurie ; iar bucuria, în dragoste şi dragostea, în rugăciune. Şi aşa, atârnând unele 
de altele şi ţinându-l atârnat pe cel ce le are, îi urcă spre vârful Celui dorit, precum, 
dimpotrivă, viclenia îi coboară pe prietenii ei, prin părțile ei proprii, spre ultima 
răutate. 


Dar trebuie să stăruim cel mai mult în rugăciune. Căci aceasta este ca un vârf al 
virtuţii. Prin ea cerem şi celelalte virtuţi de la Dumnezeu, cu care comunică şi se 
uneşte, prin sfinţenie tainică şi prin lucrare duhovnicească şi prin simţire negrăită, 
cel ce stăruie în rugăciune. Căci cel ce a luat prin aceasta Duhul ca ajutor şi 
călăuzitor arde de dragostea Domnului şi se înfierbântă de dorul Lui, neaflând 
săturare de rugăciune , ci pururea arzând de dragostea Celui bun şi hrănind sufletul 
cu avânt, precum s-a spus : «Cei ce mă mănâncă pe mine vor flămânzi iarăşi, şi cei 
ce mă beau pe mine vor înseta iarăşi» (înţ. Sir. 24, 23). Şi în altă parte: «Dat-ai 
veselie în inima mea» (Ps. 4, 7). 


lar Domnul zice: «Împăraţia Cerurilor este înlăuntrul vostru» (Lc. 17, 21). Dar 
care este împărăţia de care zice că este înlăuntrul nostru ? Care alta, dacă nu 
veselia care vine de sus, prin Duhul, în sufletele noastre ? Căci aceasta este ca un 
chip şi ca o arvună şi ca un semn al vieţuirii veşnice, de care se vor bucura 
sufletele sfinților în veacul pe care-l aşteptăm. Deci Domnul ne mângâie prin 
lucrarea Duhului în orice necaz, prin aceea că ne mântuieşte şi ne împărtăşeşte de 
bunătăţile duhovniceşti şi de darurile (harismele) Sale. Căci El e «Cel ce ne 
mângâie pe noi întru tot necazul nostru, ca să putem şi noi mângâia pe cei ce sunt 
întru tot necazul» (II Cor. 1, 4) şi: «Inima mea şi trupul meu s-au bucurat de 
Dumnezeul meu cel viu» (Ps. 83, 3) şi: «Ca de seu şi de grăsime să se umple 
sufletul meu» (Ps. 61, 6). Toate acestea arată prin ghicituri veselia şi mângâierea. 


Odată ce s-a arătat, deci, care este scopul vieţuirii binecredincioase, pe care se 
cuvine să-l urmărească cei ce şi-au ales viaţa de Dumnezeu iubitoare, şi care este 
curăția sufletului şi sălăşluirea Duhului prin înaintarea în fapte bune, fiecare dintre 
vol să se predea pe sine, pregătindu-şi sufletul în felul arătat şi umplându-l de 
dragostea dumnezeiască, rugăciunilor şi posturilor, potrivit voii Lui, aducându-și 
aminte de Cel ce ne-a îndemnat: «Neîncetat rugaţi-vă» (| Tes. 5, 17) şi «stăruind în 
rugăciune» (Rom. 12, 12), şi de făgăduinţa Domnului, în care zice: «Cu cât mai 
mult nu va face Dumnezeu izbăvire celor ce strigă către El noaptea şi ziua ?» (Lc. 
18, 6-7) şi: «Zicea şi o pildă că se cade a ne ruga totdeauna şi a nu ne lenevi» (Lc. 
18, 1). 


Iar că sârguinţa în rugăciune ne hărăzeşte lucruri mari şi-L sălăsluieşte şi pe Duhul 
în suflete, o arată limpede Apostolul prin cele ce ne îndeamnă zicând: «Prin toată 
rugăciunea şi cererea rugându-vă în toată vremea întru Duhul şi întru aceasta 
priveghind întru toată stăruința şi cererea» (Ef. 6, 18). Drept aceea, dacă vreunul 
dintre frați se predă pe sine acestei părți a virtuţilor, adică rugăciunii, bună 
comoară îşi agoniseşte şi iubeşte cea mai mare avuţie. Numai să o facă aceasta 
fiecare cu conştiinţă încordată şi dreaptă, nerătăcind în nici o parte de bună voie cu 
cugetarea, nici ca unul ce are de împlinit fără de voie o îndatorire din nevoie , ci 
împlinind o cerință a dragostei şi un dor al sufletului şi arătând tuturor roadele 
stăruinţei. 


Se cade însă ca şi ceilalţi să dea o vreme acestei părți şi să se bucure împreună (cu 
aceia) de stăruirea în rugăciune, ca să se facă şi ei părtaşi de roadele cele bune, ca 
unii ce s-au făcut părtaşi de împreună îndulcire de aceeaşi vieţuire. Dar va da şi 
Domnul însuşi celor ce se roagă chipul cum trebuie să se roage, după spusa: «Cel 
ce dă rugăciune celui ce se roagă» (| Regi 2, 8). Drept aceea cel ce stăruie în 
rugăciune se cade să ceară şi să ştie să se nevoiască în această luptă cu multă 
sârguinţă şi cu toată puterea pentru un lucru aşa de mare. Căci marile biruinţe au 
nevoie de multe osteneli, pentru că răutatea întinde curse mai ales acestora, 
născocind de pretutindeni şi umblând împrejur şi căutând să pună piedici 
sârguinței. De aici, somnul şi îngreunarea trupului şi a sufletului, moleşeala, 
trândăvia, descurajarea, nerăbdarea şi celelalte patimi şi lucrări, prin care se pierde 
sufletul, fiind răpit cu vreo parte a lui şi rostogolit spre vrăjmaşul lui. 


Deci se cade a pune sufletului, ca pe un cârmaci înţelept, gândul care nici o 
clipă nu lasă cugetarea să ia aminte la tulburările aduse de duhul cel rău, nici 
nu se lasă dus încoace şi încolo de valurile lui, ci priveşte îndată spre limanul de 
Sus şi predă sufletul nevătămat lui Dumnezeu, Care i l-a încredinţat şi îl cere. 
Căci nu a cădea în genunchi şi a lua chipul celor aflaţi în rugăciune, în vreme 
ce cugetarea rătăceşte în afară, e sârguinţă şi fapta bineplăcută Scripturii, ci 
predarea întregului suflet împreună cu trupul, rugăciunii, odată cu lepădarea 
oricărei nepăsări a gândurilor şi oricărui cuget nedrept. 


lar întâistătătorii se cuvine să ajute unuia ca acesta şi prin toată sârguinţa şi 
sfătuirea să hrănească dorinţa celui ce se roagă față de scopul lui şi să curăţe 
sufletul lui. Căci rodul virtuţilor celor ce se roagă astfel, arătându-se celor 
împreună vieţuitori, se face folositor nu numai celui înaintat, ci şi celor ce sunt încă 
prunci şi au nevoie de învăţătură, mângâindu-i pe ei şi îndemnându-i să urmeze 
celor pe care-i văd . lar rodul rugăciunii curate este simplitatea, dragostea, 


Smerita cugetare, Stăruinţa şi cele asemenea, pe care osteneala celui ce se 
sârguieşte cu rugăciunea le odrăsleşte în viaţă înaintea rodurilor veşnice. 


Rugăciunea se înfrumuseţează cu aceste roduri, iar când e lipsită de ele, osteneala 
ei este zadarnică. Şi nu numai rugăciunea, ci şi toată calea vieţuirii înțelepte (a 
filosofiei) care aduce această odrăslire a dreptăţii este o cale adevărată şi duce spre 
scopul cel drept. lar cea care e lipsită de acestea rămâne un nume gol, care se 
aseamănă cu fecioarele nebune cărora le-a lipsit la vremea de trebuinţă 
untdelemnul pentru cămara de nuntă. Căci nu aveau în suflete lumina sau rodul 
virtuţii, nici sfeşnicul Duhului în cugetare. Pentru aceea le-a şi numit pe drept 
cuvânt, Scriptura, nebune, virtutea din ele stingându-se înainte de sosirea Mirelui şi 
de aceea au fost lăsate, nenorocitele, în afara cămării de nuntă. Căci nu li s-a 
socotit sârguinţa fecioriei, neavând lucrarea Duhului. Şi pe bună dreptate. Căci la 
ce foloseşte lucrarea viei, dacă nu se arată roadele pentru care a răbdat lucrătorul 
viei osteneala ? La ce foloseşte postul şi rugăciunea şi privegherea, dacă lipseşte 
pacea, bucuria, dragostea şi celelalte roduri ale Duhului, pe care le înşiră Apostolul 
? (Gal., 5, 22-23). Căci cel îndrăgit de bucuria de sus rabdă toată osteneala de 
dragul acesteia, prin care se atrage Duhul şi, împărtăşindu-se de harul Lui, rodeşte 
şi se bucură cu veselie de lucrarea viei (de rodul ei), pe care a lucrat-o harul 
Duhului, întru smerita lui cugetare şi în împlinirea faptelor. 


Se cuvine deci să se rabde ostenelile rugăciunii şi ale postului şi ale celorlalte 
fapte, cu multă plăcere, dragoste şi nădejde, iar florile şi roadele ostenelilor să se 
creadă că sunt lucrări ale Duhului . Căci dacă socoteşte cineva că acestea (florile şi 
roadele) şi totul trebuie să se pună pe seama ostenelilor, în locul acelor roade 
nepătate îi odrăsleşte unuia ca acesta trufia şi închipuirea de sine; iar aceste patimi, 
odrăslind în sufletele celor uşuratici ca o putreziciune, strică şi pierd sufletele. 


Deci ce trebuie să facă cel ce vieţuieşte lui Dumnezeu şi nădejdii în EI ? Să rabde 
nevoinţele pentru virtute cu plăcere, iar izbăvirea sufletului de patimi şi urcuşul 
spre vârful virtuţilor şi nădejdea desăvârşirii să şi-o pună în Acela, crezând în 
Iubirea Lui de oameni. Căci, pregătindu-se şi bucurându-se de harul Celui în care 
crede, aleargă fără osteneală , dispreţuind răutatea vrăjmaşului, ca unul ce e străin 
de acela şi izbăvit de patimile din partea lui, prin harul lui Hristos. 


Căci, precum cei ce prin lenevire în cele bune aduc patimile cele rele în firea lor şi 
petrecând în ele le săvârşesc cu bucurie şi uşor, secerând, ca un fel de dulceaţă 
firească şi proprie, lăcomia, pizma, curvia, şi celelalte părţi ale răutăţii vrăjmaşe, 
aşa lucrătorii lui Hristos şi ai adevărului primind, prin credință şi prin ostenelile 
virtuţii, bunătățile cele mai presus de firea lor, culeg din harul Duhului, cu o 


plăcere negrăită, ca pe nişte roduri, şi împlinesc fără osteneală iubirea cea 
nevicleană şi neschimbăcioasă, credința neclintită, pacea neclătinată, bunătatea 
adevărată şi toate celelalte, prin care sufletul, ajungând mai mare ca sine şi mai 
puternic ca răutatea vrăjmaşului, se îmbie pe sine locaş curat Duhului cel închinat 
şi sfânt, de la Care primeşte pacea nemuritoare a lui Hristos, unindu-se prin ea cu 
EI şi lpindu-se de Domnul. lar primind harul Duhului şi lipindu-se de EI şi 
făcându-se un duh cu EI, sufletul nu împlineşte numai faptele virtuţii sale cu 
uşurinţă, nemai-având să lupte cu vrăjmaşul, prin faptul că e mai mare ca uneltirea 
lui, Ci, ceea ce e mai mare ca toate, primeşte în sine patimile Mântuitorului şi se 
desfată de acestea mai mult decât iubitorii vieţii acesteia de cinstirile şi slăvirile şi 
stăpânirile primite de la oameni. Căci pentru creştinul care a înaintat prin bună- 
viețuire şi prin darul Duhului la măsura vârstei duhovniceşti a harului dat lui, e 
0 Slavă şi o desfătare şi o bucurie mai mare decât orice plăcere să fie urât pentru 
Hristos, să fie prigonit pentru El, să rabde orice ocară şi ruşine pentru credinţa 
în Dumnezeu. Căci toată ocara şi bătăile şi prigonirile şi celelalte pătimiri, până 
la cruce, toate sunt desfătare şi odihnă şi arvună a comorilor cereşti, odată ce ele 
dau unuia ca acesta toată nădejdea în învierea şi în bunătăţile viitoare. Căci 
zice: «Fericiţi veţi fi când vă vor ocări pe voi şi vă vor prigoni toţi oamenii şi vor 
zice tot cuvântul rău împotriva voastră, minţind pentru Mine. Bucuraţi-vă şi vă 
veseliți că plata voastră multă este în ceruri» (Mt. 5, 11-12, Lc. 6, 22-23). lar 
Apostolul zice: «Nu numai răbdăm, ci ne şi lăudăm întru necazuri» (Rom. 5, 3). 
Şi în altă parte: «Deci cu dulceaţă mă voi lăuda întru neputinţele mele, ca 
puterea lui Hristos să se sălăşluiască întru mine. Pentru aceea mă bucur întru 
neputinţe, în ocări, în nevoi, în închisori. Căci când sunt slab, atunci sunt tare» 
(I Cor. 12, 9-10). Şi iarăşi: «Ca slujitori ai lui Dumnezeu întru răbdare multă» 
(II Cor. 6, 4). 


Căci însuşi harul Sfântului Duh, stăpânind peste tot sufletul şi umplând locaşul lui 
de veselie şi de putere, face sufletului dulci pătimirile prin nădejdea celor viitoare 
şi omoară (copleşeşte) simţirea durerii prezente. 


Deci aşa să vieţuiţi ca unii ce aveţi să urcați astfel, prin împreună-lucrare a 
Duhului, la puterea şi slava cea înaltă, răbdând toată osteneala cu bucurie, ca să vă 
arătaţi vrednici de venirea în voi a Sfântului Duh şi a moştenirii lui Hristos, 
netrufindu-vă, nici moleşindu-vă din lene, ca să nu cădeţi nici voi şi să nu vă faceţi 
nici altora pricină de păcătuire. lar dacă unii, neavând încă tăria rugăciunii de vârf, 
nici sârguinţa şi puterea cerută de ea, rămân mai prejos de această virtute, să 
împlinească, după putere, ascultarea din altele, slujind din toată inima, lucrând cu 
sârguință, slujind cu plăcere, nu pentru răsplata cinstirii, nici pentru slava 
omenească, nici slăbind în osteneală, datorită moleşirii şi trândăviei, nici ca slujind 


trupurilor şi sufletelor străine, ci ca slujind robilor lui Hristos, celor lăuntrici nouă, 
ca lucrul lor să se arate Domnului curat şi neviclean. Nimeni să nu se dea înapoi de 
la sârguinţa în fapte bune, ca neavând puterea să împlinească cele ce mântuiesc 
sufletul. Căci Dumnezeu nu porunceşte nimic ce nu e cu putinţă robilor Săi, ci a 
arătat iubirea şi bunătatea dumnezeirii Sale aşa de revărsată şi de bogată peste toți, 
că fiecăruia le dăruieşte puterea să facă, după voia lui, vreun bine şi ca nimeni din 
cei ce au sârguinţă să nu fie lipsit de puterea de a se mântui. Căci zice: «Cel ce 
adapă numai cu un pahar de apă pe cineva în nume de ucenic, amin zic vouă, că nu 
va pierde plata lui» (Mt. 10, 42; Mc. 9,41). 


Unde e mai multă putere, ca în această poruncă? Unui pahar de apă îi urmează 
răsplata cerească. la seamă la nemărginirea iubirii de oameni. «întrucât aţi făcut, 
zice, unuia din aceştia, Mie aţi făcut» (Mt. 25, 46). Porunca e mică, iar câştigul 
ascultării e mare şi răsplata de la Dumnezeu, bogată. Deci nimic nu cere peste 
putere, ci fie că faci un lucru mic, fie unul mare, îţi vine ca urmare răsplata după 
hotărârea aleasă. Dacă e în numele şi din frica de Dumnezeu, îți vine un dar de 
nerăpit. lar dacă e spre arătare şi pentru slava de la oameni, auzi pe Domnul însuşi 
jurându-Se : «Amin zic vouă, că îşi vor lua plata lor» (Mt. 6, 2; 5, 16). 


Deci ca să nu păţim aceasta, porunceşte ucenicilor şi prin ei şi nouă: «Luaţi seama 
să nu faceţi milostenia voastră, sau rugăciunea, sau postul înaintea oamenilor. lar 
de nu, nu veţi avea plata voastră de la Tatăl vostru cel din ceruri (Mt. 6, l urm.). 


Astfel porunceşte să ne întoarcem şi să fugim de «morţii aceştia» şi de laudele 
morţilor şi de slava ce se veştejeşte şi trece şi să o căutăm numai pe aceea, a cărei 
frumuseţe nu se poate descrie şi a cărei margine nu se poate afla; prin care să 
putem slăvi şi noi pe Tatăl şi pe Fiul şi pe Sfântul Duh, acum şi pururea şi în vecii 
vecilor. Amin. 


